
TRANKVILA 

Priča se o cipelarskom pomoćniku. U zadnje vrijeme često se ranjavao 
prošivajući džonove. Strahovao je da će ga majstor skoro otpustiti. Mli- 
ječno svijetlo udvajalo je kretnje njegovih ruku, svaki put je osjećao kao 
neke sablasti oko sebe i zbog njih se jednom obrezao, više puta spržio prst 
na plavom plamenčiću sa spiritnog fitilja. Svojim je mislima bušio sve oko 
sebe, čudio se odakle mu tolika pronicavost. Nije ni zvijezdu teško skinuti 
s neba i staviti je sebi na čelo, 

Srce je u devetnaestoj godini kao plamen vodoskok. Ratko Vidošević, 
o kome je riječ, često se ogledao na svoje maleno ogledalo nakon posla i 
čudio bi se sjaju svojih očiju; ma gorjele su, i vidi se iz njih volja, sila i 
Šta te oči ne bi smrvile? Stabla padaju ođ vihora njegove duše, mrve se 
sve neprilike ! 

Ali su se dovukle mrzovoljaste magle i podrezale sav vidik, tako da 
je ostalo malo tla pod nogama, a sve ostalo izbrisano: neba nestalo, zemlje 
nestalo i budućnosti nestalo. A to zato bude čovjeku teško, jer nestane 
prostora, perspektiva uvene, i da je ne znam kakav put pred očima magla 
otvori usta i pojede ga. I kao koprena malođušja magla zatvori čovjeka, 
kao lupeža, u grižnju savjesti. 

Ratko se vratio jedne nedjeljne večeri u svoju sobicu, stao kopati po 
ladici, našao papir, primakao žarulju k stoliću i uhvativši nervozno nekoliko 
čuperaka kose među prste, počeo da piše pismo svojoj sestri u Zagreb, gdje 
je ona živjela kao milosrdnica u jednoj bolnici. 

— — — — »Ovdje sam u Slavonskom Brodu više od dvije godine, 


a nisam Ti pisao; sad vidiš: sigurno je nešto čudnovato što me goni. Jedva ' 


sam našao ovaj arak s linijama, jer bi inače retci izišli dijagonalno. Valjda 
zato što si Ti sestra bolničarka, sažalilo mi se, a Ti si mi opet rođena sestra, 
pa sam bolestan, osjećam bolest, ne mogu da je kažem, ali me sve boli. Ti, 
Ružice, sestro moja, ne znaš šta je život i od života me sve boli. Dočitaj 
sve i oprosti što će te izmučiti ovo pismo. Meni će biti lakše kad vidim sve 
kako stoji napisano, čini mi se, odmah ću znati šta mi je... 

Sinoć sam, znajući da će me majstor sam za nekoliko dana otpustiti, 
stao pred njega i kažem mu: »Dajte mi račun, gospodine majstore l« On 
se začudio. »Pa vas, veli mi, niko ne otpušta, zašto odlazite? Ubrajam vas 
među najbolje svoje radnike.« No ja sam vidid još prije da me omjera ne- 
kako previše milostivo i šta je izabirao između nas... izabirao najpo- 
nosnijeg. 


Danas je nedjelja i sutra ću biti besposlen, i Bog zna dokle. Gledao 
sam Savu. Teče ispod mosta muklo, bez razumijevanja, kao i svi prolaznici, 
Nit oni znaju šta rijeka misli, niti rijeka kud oni idu. Rijeka ima svoj pravac, 
makar bio i krivudav, ali čovjek, daj mi njegov pravac! Bog je rasvijetlio 
današnju nedjelju, a ja sam mislio da ću prsnuti ... Još ima traga po za- 
padu od silne krvi, i ta se krv cijedi niza Savu te pod mostom postaje crna. 

«A u moj život ne treba niko da se upetljiva! Sam sam od kuće po- 
bjegao, sam ću i raditi. Tebi se ispovijedam, jer mi Ti ne možeš ni u čem 
pomoći, a najbliža si mi, skoro smo vršnjaci, Da pišem Janji u Split, poslala 
bi mi novca; mami da pišem, mrsko mi je; mrzim kuću, mama cjepidlači i 
njezino opominjanje otjeralo me od kuće. Nikog ne trebam; zar ja ne mogu 
biti neovisan? Nešto mi je gorko, besciljnost me smućuje . .. 

O, da mi je na Te prišiti jedan komadić svoje vlastite kože sa čela ili 
tjemena, Ti bi umrla od pritiska! Da Ti se gdjegod kroz staklo ukaže sa- 
dašnja slika moja — Ti bi vrisnula. Ali neću da Te strašim. Sestro, ne 
nađem li doskora, pismenim putem ili drukčije, kakvog posla, mene će ne- 
stati iz Broda i više nećeš čuti za me. Ne plači! Od djetinjstva imam još 
malo svjetlila, ali sam još od djetinjstva proklet! Znaš,koliko bi mi puta 
mama rekla: »Ratko, Ratko, ti si, bolan, proklet svojoj majci !« 

Neko ću vrijeme možda i gladovati. Ali se neću osramotiti, da gdjegod 
šta zamolim! Ni Tebe ja ne molim ništa. Molim i prosim to je isto! A 
svako klanjanje i uvijanje mrzim. 

Strojevi su mi oduzeli kruh, strojevi i ljudi kao željezo, koji polugama 


od čelika izgone radnike ispod krova. Hajte vi, to znači, u zvjerinjake, 


zašto da vi spori radnici kuckate cijeli dan jedan par cipela, hajte na zrak, 
kad ja mogu na desetke pari za tili čas!.:. da nijedno ljudsko stvorenje 
koje hoda, ne hoda boso! Nemaš pojma šta je stroj! Evo, ovako kao ja, 
milijuni šetaju s rukama na leđima i bez osvete nešto čekaju. No strojevi 


se useljavaju pod krovove, a ispod krovova izviru mase radnika... Mase 
silnih voda odlijevaju se u rijeke, rijeke imaju svoje more, a kuda ćemo se 
mi salijevati? — — — Razumiješ li Ti ovo? 


Ja sam na raskrsnici, ja sam kao podmukla bomba. Baš se sad sjećam 
Tvoga lica, kao najčišći porculan, i Tvoje smeđe haljine. Blago Tebi, hiljadu 
puta blago! Ti si sretnija, Tvoja je narav blagoslovljena, i pamet sređena. 
Sigurno je najbolje mjesto i put kojim si pošla, Staza nesebičnosti ... naj- 
ispravniji put. Pa to sam ja na Tebi i prije viđao. Kako si Ti samo umjela 
probrati po najgorem blatu vraćajući se iz škole! Čista se vraćaš kući. Onda 
sam još gledao u Tebe i u sebi govorio: Šta li će biti, Bože, od nje kad 
odraste? Kad se već sad tako čuva od blata i s koliko vještine izbjegava 
nečistoću. A odmah sam vidio: Ja ću biti zao, smeten, ohol, pakostan; na 
meni će se brzo derati obuća i odjeća i život ću svoj brzo poderati . .. Grizlo 
me je to uvjerenje i to neko predosjećanje, a čini mi se čovjek odmah zna 
Šta je s njim, čim prvi put pođe nekud od svoje kuće gdje se rodio. 

Zar se Ti još od pete godine nisi spremala u samostan? A ja sam već 
bio pripravljen za sve ovo što jesam. Čim sam se rodio — prkosio sam. 
Prkos je zločestu slađi.nego dobričini krotkost! Ja i Ti nismo isti, ali smo 
jednaki i različiti od druge braće i sestara — što nešto više hoćemo, samo 

Ti na svoj način, a ja na svoj siloviti način. Zatim, oboje smo otvoreni. Od 
otvorenosti ja sam i stradavao..., dok me svijet nije osvijestio. Ne sudi me 
i ne pomišljaj: Ovo je sve zato što se moj brat ne moli! Šta ću se moliti? 
Ja, ovaki zloban, tvrd, izjeden i s bezbroj lopovluka? Ti si hitila u crkvu. 
a ja sam bježao od mise. Išao bih se ja kupati, a Ti na večernju s torbicom, 
u torbici rupčić i krunica s nekakvim rnedaljicama . .. Bogomoljka si bila, 
zvao sam Te babom, a Ti bi mi se još neuvrijeđeno i fino nasmiješila da 
uopće nisam znao odakle to dolazi na Tvoje lice? Vidi se — program si 
imala, sve si radila po planu, ali ko je to Tebi dao? Gdje si Ti našla tu 
svoju mudrost? Jeli, Ružice! Ali pusti to, i ne odgovaraj mi na to! 

Što Kri više pišem, u meni se sve više otapa neko zgusmito žaljenje. 
Ja Tebe žalim što si tako mirna i ništa teško nisi prepatila, Srcem mi prolazi 
želja, slična nekoj plemenitosti, kao ovi isprekidani odrazi svjetiljki oko sav- 
skog mosta, kao ovaj mrak koji je jedini destilirana tišina noći, da Te za- 
molim za veliko oproštenje .. .« 

. Ovdje je Ratko prekinuo pisanje, kleknuo kao udaren dubokim sje- 
ćanjen, pa stavio lice u dlanove i huknuo. Tako je on plakao. Nije vjerovao 
da i njega može slomiti neko čuvstvo, i bio je uhvaćen. Najednom je spustio 
dlanove i u isti tren ugledao svoje oči u staklu, prostrijelio očima samog 
sebe i potegnuv još čvršće svoju kosu kao da će je izgubiti, stao ponovno 
da piše: ' 

. >»Kad su mene kalfe i majstori počeli da mlave, onda sam i ja pomalo 
pojmio šta je udarac, S proljeća, pred Uskrs, jedanput i ja sam Tebe grozno 
udario, Taj moj udarac sad mene boli i nemoj Ti zato da plačeš! Ljutiš 
se što ovo ikako i spominjem. A._ moram! Zala ću se uvijek sjećati. 

Čistili smo ja i Ti naš mali cvijetnjak pred kućom. Rekoh: »Ružice, 
ove ćemo godine trokut i tri kola; sa strane dva polumjeseca.« 

.. »Zašto, Ratko? Ti najednom uzrujano povika, zar ima šta ljepše od 
zvijezde? A manje će busenja otići !« 

»Na koga se Ti dereš?« viknem ja. 

»Ne derem se ja, Ratko, šta Ti je?« I to si tako rekla: šta Ti ie — 
kao da sam lud! Zadrhtao sam i mlatnuo sam Te držalicom po krstima, 
htio sam Te i nogom, ali si Ti pala i to me iznenadilo. Digla si se kao mačka 
1 odvukla u kuću, i tada sam učinio prvo zločinstvo. Mislio sam: sad Bog 
sprema na mene jedan grom i gotov sam! Pa neka, i pravo je da budem | 
E, Ružice, dobra moja seko! I sad me privlači k Tebi baš ovaj slučaj. Ti 
si se prošuljala mimo naše mame koja je pažljivo gulila krompire na pragu, 
pa si se uvukla u sobu, legla na sećiju i dublje problijedila i suze su u sav 
mah same potrčale niz lice. Sve sam vidio — obzirna si bila, i čim sam to 
primjetio, hitim držalicu koja je izgarala u mojoj ruci, i skočim kroz prozor, 
iako visok, i doletim i uhvatim u ruke Tvoju glavu punu kose i htjednem 
ai zvati mamu, plakati i... kleknuo sam, pa Te molio, a Ti šutiš, 

či . . 

»Što si Ti, Ratko, strašan, strašan 1«, sasvim si tiho izustila, kao da 
neko šapće kroz ključanicu. ' ' ' 

Tačno tako i večeras postajem strašan i ova noć, koju niko ne može 
ukloniti, nad Savom i gradom, čini mi se da je manja, od moje duše i nije 

tako gusto mračna kao ja ovdje oko ponoći. Ti si dijete i umrijećeš dijete, 
samostan čuva djecu, a svijest u čovjeku raskopa sve i pobrka sve. 

Ne mogu da završim pisma, još mnogo okamenina ima u meni, noć 
zagazila, osamljenički tiho, tiho, bolno tiho svuda, Ti ovo ne poimaš. Tišina 
i pustoš zavlada osobito kad nestane svake nade. Šta Ti ovo znaš? Poderi 
Ti ovo i ne čitaj dalje! Ti sve rajski shvaćaš, bez truda i grčenja i dalje 
ćeš živjeti, kao po saoniku, glatko silaziš u čarobnim saonama k svome 
cilju. Tebi ne treba okrutnosti. A ovamo čovjek treba da se trza, lomi i krši 
i tako će jedva živjeti! ' 

Ovdje ću stanovati još dvije nedjelje, jer je toliko plaćena unaprijed 
stanarina. Prozorčić, zapravo poluprozor, jer polovina pripada drugom 
stanaru, okrenut je k zapadu — prema Tebi, i otkako sam ovdje u Brodu, 
premda nisam pisao, pomišljao sam najviše na Tebe. Ali ne brini se! Je li, 
ja ću opet naći neki izlaz, nema tu očaja! Barem nam Ti budi na diku, 
budi neko svijetlo, Ružice naša, ili kako se sad zoveš, sestra Trankvila, budi 
signal; i glavno je da si Ti tako sretna. Čuvaj tu svoju glavu na ramenu 
od kakvih drugih misli, uvijek samostanski misli, a ovamo već kako bude 
sa mnom i s drugima. Neće zar ni mene vrag odnijeti! Ni'to Ti ne znaš 
kako izgleda kad duša boli. Zašto boli? I neću više da Ti pišem! Sutra ću 
uzeti Jaroslava Hašeka knjigu Vojnik Švejk... pa ću sjesti na klupu i 
čitati. Nemoj se sad šta zbuniti zbog mene. 

Ako dobiješ još koje pismo od mene, vidjećeš gdje sam, šta je sa mnom, 
ali kući neću. Zbogom. Oprosti mi!.. .« 

Složio je papire i strpao sve u kuvertu, bacio na stolić, i opet pokrio 
lice rukama, mislio nešto, uzeo ogledalo, pogledao se, zaklimao glavom i 
uzdahnuo: »Eh-e! Bože, Bože l« Spavao je 1 velik, opširan san izišao kao 
film. Neprestano jedna bijela ruka gestikulira po zraku. Čopor bijelih lisica 
protrča. Čuje se i glas: »Ovdje je pličina. Smilujte se i pozorni budite, ovdje 
je opasnost, ovdje su munje!... Pričekaj Ti, Ratko Vidoševiću, sanjaš da 
cipelara mudrijeg nema, da si Ti od glave do pete sami mozak, i još 
da se potpisuješ, od ono -ić, pa zavrneš, podvučeš se, i šteta što nisi doktor, 
dr.... Ali kuda ćeš Ti?.. .« upita glas, a oblaci sađoše i iz njih jata zelenih 
ptica sa silnim cvrkutom. Onda zmije uklupčene kao ognjeni koluti pođoše 
prema njemu, a on uzmiči, uzmiči, dok glavom nije udario o zid i prekrstio 
se u polusnu... 


LI 


»Šta si mi se osamio, sijevaš očima kao neizučeni detektiv, kuda ćeš?« 
najednom se obori na Ratka pljusak pitanja, Sreo se sa Jozom Gorušićem, 
na ulazu u savski most. Jozo je bio iz istog, pretjerano ponosnog mjesta 
srednje Bosne kao i Ratko, bili su štaviše i susjedi, pa su već po tom bili 
malo iskreniji međusobno. Ratko je ušutio, okrenuo glavu kuda Sava. teče 
i odmahnuo, kao da kaže: Neka se niko za me ne brine! I koracao je dalje. 
Pored njega Jozo. ' 

: »Ili si bolestan, ili zaljubljen pa prevaren, ili smišljaš kako ćeš u Ame- 
riku. . . ili — nećeš se zar još ubijati?« opet Jozo stane da pita što može 
obazrivije, sve glasom takovim da se. Ratko ne bi uvrijedio. 

»Zašto ti mene pitaš? Da imam bombu, vidio bi ti.. .« odgovori Ratko 
suludo mirnim tonom. Išao je Jozo dalje pored njega gotovo poštivajući 
nedovršenu Ratkovu misao. Boluje Ratko, pomisli on, sav je otrovan, 
vidi mu se na očima da se raspada u sebi... Bog zna šta je... Nema posla, 
grize se, bez novca, možda nema ni dinara da popije kafu... Uto su došli 
do Ratkova stana sve u šutnji kao da nose velikog ranjenika. Jozo je treptao 
očima, a bile su mu tako čiste, malo izbuljene kao u dječaka koji je otkrio 
neku rupetinu i ne zna šta joj je na njezinu dnu. Ratko je spustio zastorić, 


“upalio svijetlo, okrenuo lice prema zastrtom prozoru, i kao da je čekao 


kad će Jozo otići. Jozo mu je smetao. No pri svemu tome bila je teška 
tišina. Sobica je bila do pola zida odozdo lugasto obojena, a dalje do stropa 
zelenkasto. Zelenu i lugastu boju rastavljala je crna pruga naokolo, kao 
željezna šipka. Na slabom svijetlu isticala se ta crna pruga okolo i ona je 
treptala, uvijala se kao uhvaćena zmija kojoj nema kraja, a svuda se oko nas 
omotala. Jozo nije mogao dugo tako da trpi, izvadi stoga iz lisnice svoju 
plaću, iz plaće izluči sve stotinjarke, vrati ih u lisnicu, a hiljadarku razastre 
Ratku pred oči, pa htjedne poći. No bolesne se duše ne mogu nikakvim bank- 
notama izliječiti i za ljude kao što je Ratko teško je naći što bi ih zadovo- 
ljilo. Tek je unišla u Ratkove oči ljubičasta cifra — 1000, električno ju lje- 
vicom zgužva i baci bez gađanja na usta Jozi; Jozo se izgubi, poleti prema 
Ratku sav smeten, ne da ga udari već da ga budi, i vrati se najprirodnijem 
gestu — uze hiljadarku, strpa je u prsluk te se tiho izvuče rekavši istom 
napolju zbogom ! 

> Ratko je ostao i sav kao oslobođen, okrennuo se, istrgao listić iz notesa 
i napisao : 

»Molim da se ne obavijesti moja rodbina o mom naglom nestanku. 
Nikog se ne tiče kuda sam otišao. Ja neovisno mogu otići i u pakao i na 
svemir. Neću da mi niži od mene čine ikakvu milost! Vrednije je vrijedno 
umrijeti nego nevrijedno živjeti. Dosta sam ja patio, ne treba niko da zna 
koliko — to ne znam ni ja. Da imam titanita koliko ljutnje na ovaj poredak, 
palio bih... Bez eksplozije nema novih cesta, Ali treba čekati na neku po- 
plavu da muljem prekrije svijet. Odvaliti treba sve brave; za izumljene 
nove brave izumljeni su i novi eksplozivi — — — I ti novi eksplozivi stva- 
raće novu pustoš koja je potrebna čovječanstvu, jer šta će raditi bezbrojne 
ruke ako bude sve uređeno i mirno? — — — 

Moje novo odijelo neka se dadne kakvoj goroj slapčini od mene. 
Ostavljam svoj alat svome glavnom dužniku. S ostalim stvarima možete 
uraditi šta hoćete. Drugo šta sakriveno ili naslijeđeno uopće i nemam na 
svijetu. U stan više neću dolaziti, Ako se šta desi sa mnom, molim da novine 
ne pišu. Novinari su bez osjećaja, no od njih sam naučio mnogo. I ovo na 
što sam se odlučio, oni su mi pokazali. Neka živi svijet i dalje, ali ne ovako, 
neka ga pogine pola, ali druga polovina neka živi kako treba ...« Listić 
svoga notesa ispunio je s obje strane, i kad je došao kraju, krivo mu bi što ne 
može dalje, složi ga i pritisnu malom potkovom. 

Do zore je ležao odjeven na krevetu i čudio se zašto mu se priviđa kao 
da soba juri u zrak i u tili čas preokrene se priviđanje — sobica zajedno 
s njim juri brzinom hica kroz zemlju i beskrajnost, pa se najednom ustavlja : 

hop, tvrdo je, zemlja, ljudi, sadašnjost i bez posla, niko ne mari za mene... 
da, eno mog šešira, sigurno nema izlaza. Treba uzeti šešir, a ostaviti srce, 
zbogom — — — jedan trenutak. Bio je u duši sav suh i nemilosrdan, 
iscrpen, gladan i više nije boja raspoznavao, 

Tako je izišao iz sobe, ni svijetla nije ugasio, došao u krčmu, pio i po- 
mućeno, pijano pošao k Savi. Morao je proći kroz park, gdje su se kopali 
vodovodni kanali. Fenjer je još visio upaljen na letvi što je upozoravala da 
je prolaz opasan. Međutim on se naučio da kroz park ide ravno, pravcem, 
i sav uzrujano pijano odvali letvu, uspne se na iskopanu zemlju i s vrha 
prkosno zakorači naprijed, ravnoteža se pokoleba, i on se strovali naglavce 
u kanal, 


Komisija je pronašla da je Ratko Vidošević, rodom iz grada T. u 
Bosni, teže onesviješten uslijed ozljede na zatioku 1 loma desne noge ispod 
koljena. Sudac je izvadio iz njegova odijela sve papiriće, među njima i 
neotvoreno pismo sestre Trankville. Ratko ga nije otvarao bojeći se da ga 
sestra ne odvrati od njegova nauma. Stanodavac koji je dotrčao sa onim 
papirićem vrtio se, micao usnama i smatrao se sukrivcem ove nesreće. Po- 
nudili su mu da plati za svog bivšeg stanara put do Zagreba i zavijanje, a 
tamo će ga uputiti u bolnicu milosrdnih sestara; valjda će mu sestra lakše 
naći sredstava da plati... No dok je sudac nad onesviještenim Ratkom, koji 
je zaudarao i rakijom, čitao pismo sestre Trankvile, malo je pri kraju počeo 
da dršće, kao da ga je zanio val, složio pismo i okrenuo se k drveću koje je 
bilo već napola golo, ali kao stakleno od sunčanog bljeska i noćne vlage. 
Učinilo mu se jutro kao neobična perspektiva u unutrašnjost ljudskih patnja, 
i kao da je pritisnuo prstom na živu aortu koja još kuca, ali iz nje mlazom 
istječe krv. 


Pismo je sudac dao i svojoj gospođi i ona ga je kao izvan sebe smjesta 
prepisala u svoj dnevnik. Dolazile su i druge gospođe pa uz senzaciju Rat- 
kova pokušaja samoubistva, čitale su naglas pismo njegove sestre i klicale 
kružeći zlatnim prstima po zraku: »E da je on ovo pismo pročitao, ne bi 
siromak stradao! E, užasa, užasa, pomislite... Pa on je bio inteligentan. 
Šta je napisao on na onom papiriću, jadnik! Eh, jadnik.. .« Otmene se 
gospođe i gospođice neprestano divile. 

U svom dnevniku gospođa sučeva stavila je ispod pisma ove riječi: 
»Nehotice sam prodrla u intimnost jedne čudne obitelji! Mi smo igračke 
prema onom šta ljudi rade oko nas; bolovi su doživljaj, stradanje je život; 
šta ima poučno u komodnom dnevnom životu? Ratko je dostojniji da se 
napiše o njem roman nego o meni koja sam u svili i sav moj život u toplu, 
u svili i po svili ostaje kao ništa. A divna sveta Trankvila! Bez naobrazbe, 
po diktandu srca, kako ona budi i uzbuđuje svoga brata... a nažalost on je 
bio tvrdokoran; meni su suze poletjele nad pismom. Da mi je vidjeti tu 
sestru i njezina brata! Uviđam, hoće se djelo; stradaj, bori se, obrazovanje 
i kultura nije punina, punina je napor i lom sa tricama, tračom i cifranjem. 
Za mene je i Ratko i Trankvila jedno otkrivenje. Bože, Bože, ah, svijet... 
NO Zovu me —— — —« 

A sestra Trankvila pisala je ovako: 

Mili i slatki, jedini moj brate ! 


Tvoje me pismo stoji mnogo besanih noći, hodam, ali ne znam da 
hodam, zaboravljam da živim i s naporom poslužujem bolesnike. Sve me 
sestre pitaju: Šta ti je, šta ti je? A šta mi je! Drago mi je što si mi se javio, 
što si se povjerio baš meni za koju držiš da Ti može najmanje pomoći. No 
boli me, jer nejasno pišeš... 

Ali vidiš — prva bih ja skočila za Tebe u kakvu hoćeš vatru. Koliko 
Tebi Tvoja seka Ružica, kako me zoveš krštenim imenom, imenom mojih 
i Tvojih uspomena, koliko 'Ti želim dobra, ma to je neizrecivo. Da mi reknu: 
Sestro Trankvilo, otšijeci desnu ruku, izvadi oči, jer je to lijek Tvome bratu 
i njegovo spasenje, ja ne bih ništa promišljala. 

Ti, braco moj, kao da se opraštaš sa mnom, tako pišeš, i to me žalosti. 
Šta ćeš, kuda ćeš? Sve slutim, moja je slutnja u prsima i ne mogu priznati 
što slutim . .. Šta zna jedna bolničarka koja nema kad ni da koji Glasnik 
pročita! Sve se opet molim u sebi, podignem se u noći, kao da me nožem 
neko bode, ustajem i krstim se, molim sve dok ne zalutam u mislima : gledam 
Tebe, Ti si se smračio, nemaš zarade, a preponosan si; zavrti mi se kad se 
sjetim šta bi Ti mogao uraditi, kako si smion. 

Ratko, škodi Ti, brate moj, što premnogo misliš; takav si bio i prije; 
ne misli ništa, budi veseo kao naš pokojni otac. Znam ja, ne možeš da pre- 
goriš što Te ne poslaše dalje u školu, žao Ti je navijeke na svoje roditelje. 
Možda se Ti zato slabo snalaziš kao zanačija. Smeta Ti ponos i što čitaš 
toliko. Romani su lažni, i kako ćeš Ti po njima živjeti; niko ne može biti, 
baš sam neki dan o tom raspravljala s jednom sestrom, ne može niko biti 
kao junak romana o kome čita i kao svetac kojega životopis čita. No sve se 
usto bojim da Ti nisi pogazio uvjerenje koje jedino i može da utješi sve 
potlačene, 

Kako se moliš? U jednoj riječi ne umijem 'Ti reći šta je Isus i koja sila 
jest Isus. On za mene znači sve. On je cvijet moj, pozornost i snalaženje 
moje, na Njega se obraćam kad me obuzmu čuvstva i kad opažam da mi 
se neko stvorenje pomalo sviđa, i kad strepim da me ne osvoji čija duševna 
ljepota ili jaki pogled kakva bolesnika. Ja sam o Kristu ovisna, priznajem 
da sam nesposobna, ali mi nije teško... premda svijet misli da su najluđe 
one djevojke, ovako kao ja, koje idu u samostan. 

Kako Ti o sebi zlo sudiš i pretjeruješ! Zar Ti nisi bio kudikamo milo- 
stivijeg srca!? Bio si često nježan i mekan, pravi braco moj! Ne sjećaš se 
kako si sabirao mrvice i u velikom rešetu iznosio pticama, a siromacima 
svoj kruh dijelio, pa često bome i »ukrao« iz kredenca čitave komade 1 
nosio prosjacima. Ratko (i sad bih se nasmijala da mogu), Ti si jednom još 
sasvim malen odvaljao cijeli okrugli kruh i dao cigankama, i valjao si ga kao 
bure, jer ga nisi mogao uzeti, sad ne znam ili je kruh bio prčtežak ili pre- 
vruć, Ali Ti onda mal' da ne dobi batina ! 

A kad se sjetim Tvoje bratske hrabrosti braneći me od djece po cesti, 
gotovo da zaplačem. Ti bi nasrnuo i na jače od sebe; zato su Ti jednom 
glavu razbili i sve knjige pobacali u blato, i opet si kod kuće dobio šiba od 
mame. Neće Tebi to ni sestra ni Bog zaboraviti nikada. On upravlja svime 1 

'Ti nećeš propasti, jer dobro srce ne propadne, braco moj, iako mnogo pati 
na svijetu. 

Braco moj, braco moj slatki, peče me Tvoje pismo, jer Ti nećeš 
da budeš sretan. Ja sam redovnica, ali još su u meni sestrinski osjećaji isti 
i mislim da to Isusu nije teško. Eto, ostala sam ja ista i Ti mi pišeš tako, 
ali Ti si se promijenio. Šta je od Tebe bilo? Da mi Te je vidjeti! 

Ratko, evo moram skoro da završim pismo, zove me služba, imam 
mnogo raznih bolesnika, ali još se ovoga sjeti, sjeti se Velibora, gdje bismo 
svakog proljeća išli, pjevali i vraćali se, puni mirisa, a Ti si govorio: »Raj 
je još ljepši; ja moram tamo doći, silom ću unići, odvaliću vrata, jer tamo 
je svaka zvijezda tako blizu da je mogu uzeti rukom. . .« 

Mislila sam i nadala sam se od Tebe: biće mi braco moj bolji od sve 
braće što ih imaju druge šestre po svijetu, biće kao stup i jak će biti, imaću 
nekog svoga. Međutim Ti me strašiš; neću da pomisliš: Čak me i ona kori, 
a ne zna kako je onamo! Ja da mogu svu bih Tvoju gorčinu sama progutala 
i što je Tebi nepodnosivo, ponijela bih ja i moj Isus, a Ti da budeš čist i 
lagan! Samo, molim Te, braco, ovo poslušaj seku: Otiđi u crkvu, klekni i 
promisli o svom životu; Ti si taman, i nužno Ti je prosvjetljenje; pa nakon 
molitve posjeti župnika i sve mu starom svojom iskrenošću reci... A dotle, 
ja ću se moliti, moliti, moliti, da Ti ipak nešto pomognem, da se nisi badava 
sjetio svoje sestre koju Ti voliš. Dragi moj Ratko, ne ogluši se, ne gubi se, 
obavijesti me, u tjeskobi sam. Sve dotle. . .« 

»Prvo jutro — oblačić pred mojim licem i kroza me prolazi živo sne- 
bivanje. Oblačići su visoko i daleko — a sad jedan došao ravno pred moj 
nos — — — No još dublje i stvarnije gledam: usred oblačića, ti, uprav ti, 
to jest lice moje sestre Ružice; lice se smije, i ja sam se malko pokušao da 
nasmijem ...« tako se smekšao Ratko Vidošević, sama rođena neovisnost, 
i postao je kao dijete od pamuka. Tako ga je slomila bol i dugotrajna 
nesvjestica. 

»Hvala Bogu, Ratko, braco moj! Bolje Ti je, noćas si spavao nekoliko 
sati i već se bistri. A, jesi li ti, pravo mi reci, dobio od mene pismo ?« 

»Jesam, Ružice, jesam. Što ?« 

»Jesi li ga otvorio ?« 

»Nisam... šta si mi pisala? Eto, pričaj mi, a oprosti mi l« on podigne 
obrve po svom običaju kao da će reći: Pa razumiješ šta je, mozak se po- 
mutio, pa mi nije ni do čega; eto sad sam kod tebe u tvojim rukama, zar 
to nije dobro? 

Ona je već maramicom zaustavljala suze i nastojala da prekrije duge 
uzdahe koji su redovito s iskrenim suzama paralelni. Plakala je od veselja 
i od briga, i što je Providnost udesila da on k njoj dođe, makar i ranjen, 
kad ona nije mogla k njemu odletjeti. 

»A ista si, prava ista Ružica, voliš plakati kao i prije.« 

»Samo se ne zovem više: Ružica.« 

»Već?« 

»Sestra Trankvila.« 


»Nuto! Nešto kao sveto, gospodski, šta li ?« 

»Kako je sad noga, boli te, je li?« 

»Kakva noga? Koja? I nemam je... Ah briga mene za nju!!« 

»Šta se šališ? A glava ?« pita Trankvila zavirujući mu u oči da ne bi što 
drugo rekao mimo istine | 

»Glava je još na ramenu, malo me boli i to ne na zatioku već usred 
čela; ali sam 1 na nju zaboravio... Malo vode...« 

Dok se ona vratila s vodom, on je žmirio i buncao: 

»Nikad da prestane taj vječni voz, klapa, klapa, hu! — — — I što 
me, da mi je znati, pipaju... 0-o-ho, Bože Isuse, vidi nebo i šta padaju ko 
neke baklje . . . upaljeni jastuci, i opet isti oni golubovi bježe, lude; — — — 
nu, gle, vjetar obara vrbe, ništa mi draže od vrbe kad joj vjetar izvrne lišće 
pa se ona lisnata postava zasrebri . .. Ovo su moderni šeširi, dosta skupi . . .« 

Ratkova je omotana glava još sličila dječačkom izrazu, kao vosak na 
kome se mogu izvesti najnježniji potezi, i sve grimase koje su kao silueta 
raspoloženja. Sestra je spustila vođu na stolić i opet se preplašila. Bolesnik 
je napola spustio očne kapke, otvorio oči i besmisleno pogledao oko sebe, pa 
se smrknuo: 

»Uvijek me neko svjetuje ... Ja gotova budala. Ala, vidi, vidi, Nikola, 
kola puna cvijeća; čuješ, bolan, hej, prosuće ti se... A krave i telad dohva- 
ćaju jezikom s kola — — — Dobro! Ti stolar, ja cipelar; stolarskog Bate 
nema, a cipelarski Bata... Najposlije, ovaj se voz i neće zaustaviti — — 
He, joj, joj! Vade mi iz glave nešto ogromno, tišti me usred glave kao 
tona olova... .« 

“Sestra se nadala. U kapelici bi ravno išla pred oltar i govorila: »Bože 
Isuse, samo daj da se ispovijedi i pričesti, a i zdravlje mu vrati... Ti znaš 
da mi je on brat moj i nije on tako zločest; vidiš ga, ko dijete je, samo ga 
prosvijetli! On ništa grješno ni u buncanju ne rekne. Smiluj mu se. Kad si 
Mariji uskrisio Lazara, zašto meni ne bi sačuvao i iscijelio jedinog brata P« 
Ostali bi dio molitve proplakala. 

Ratko je u ranu zoru šapnuo sestri koja je te noći čuvala: 

»Sestro, kršćanin sam i ja, ima li ovdje gdjegod svećenik ?« 

Poslije ispovijedi i pričesti bio je nevino vedar i pun bolesničke prijaz- 
nosti. Dotle je prispjela i sestra Trankvila, sva preporođena, sva zanesena: 

»O, braco moj, kako si sproveo noć ?« upravi ona pogled na njega kao 
dvije ljubice. : 

»Ti si se možda satrla klečeći, a eto ja se ispovjedio jutros... Ti si 
mislila, ovi iz svijeta — svi su bezbožnici, pa i Ratko tvoj. Ja u Boga tvrdo 
vjerujem — ali me vrtlog udalji od onog najljepšeg i od čega se živi tako 
otprilike sretno kao ti. Sretna si ti, što si se sakrila; inače teškoće životne 
pozobaju i ono malo karaktera, pa se zabasa. . .« 

>Da, braco, zabasa se. ..« . la 

>Ali ću se na vijeke čuditi kako sam se spasio i nisam poginuo, a jos 
sam pošao da se utopim... . , he, Isuse, Isuse, slava Ti na vijeke vjekova . . .< 

»Amen !« 


»Dobro je i to što sam upao. . .« 
»Sad se ti malo odmori, brate, nemoj govoriti mnogo !« 

"Trankvila ga je pozornije pogledala i opazila je da ga je obuzela 
predsmrtna bistrina . . «I u ne : ea ' 
Ratko je htio da se sestri ispovjedi. Ono što se ne može nikom kazati, 
što tišti kao grijeh, od toga se ište odriješenje 1 bude duši lakše. Ali bude 
duši još lakše kad nekom sve ispripovjedi, i neke sitnice, i neke drage okol- 
nosti, i sve, i sve, pa i sam pripovijedajući osjeti svoj život, u čemu je 1 
kakav je bio. Svjetlije čovjeku bude i osjeti opću ugodnost što je tako malen 
i sve se oko njega dobro događa i mnogo zlo izvrne se u dobro. 
No pred sumrak Ratko se uozbilji i zatraži ruku od svoje sestre. 
»Što će ti moja ruka ?« prepane se ona... : 
»Tako. Zbogom Ružice ... noćas neću moći izdržati, — — — nu je, 
plače... Nemaš zašto... Hvala ti... oprosti mi i javi mami, . < . 
On je držao jednako njenu ruku i gledao u nju čudnovato mirno, 1 
smeđe oči bile su bez ikakve tuge. No kao rosa iz načete mlade kore, nik- 
nuše na donjim kapcima kapljice 1 stadoše na trepavicama. 


ZVONIMIR REMETA: 


BILJEŠKA U DNEVNIKU 
i I 


Osluhnem: pjesma koja nije ni cvrkut ptice, ni zuj kukaca, ni šum 
vode. Ona je tiša nego šum kojim jasika drhti. Svaki je list prenosi i pjeva. 
Silazim niz sokake: čujem je. .. 

Hodam putovima, koje su krasuljci okitili bjelinom. Zastanem i slušam: 
tiša je od njihanja cvijeta, s kojeg se pelud stresa. 

Svuda : sreća sumraka ! : 

To noć pristupa žitima i šumi večer nad cijelom krajinom! 

U pozadini : obris planina i sasvim nisko nad njima neka čudna forma- 
cija oblaka, koja kao da izražava tugu sa iskrama odbjeglog sunca. 

Nad svima stvarima plava svila nebeskog odraza ! Noć, koja hoće da 
dođe, otkala je već po njoj crne motive. 

I tako uvijek! Svaku večer tako! . . DR NTA 

Ali sada je pusta duša moja i u njoj vizija večeri ne budi onaj deliciozni 
osjećaj, koji se ne da definirati, a koji je pun radosti i sjete. ' 

Prestao sam prisluškivati suhi zvuk žita, u koja se vjetar zapleo. Ko- 
liko je već nedjelja, što hodam kroz lijeske i gajeve, tjeran željom da ispu- 
nim dušu nečim, što bi u njoj živjelo! Koliko puta pomislim, da mi srce 
samo zato kuca, da bih spoznao da ima i besmislenog kucanja ! ' . 

Vrijeme, prije ovoga o kojem govorim, bilo mi je osvijetljeno onim 
sladogorkim čuvstvom pritajene i nepoznate sklonosti prema jednoj dje- 
vojci, za koje bih se radovao, da ga nikad nisam izgubio. Ono mi je ispu- 
njavalo sve časove. Čak ni u crkvi se ne bih molio, nego bih se iz klecala, 
gdje sam znao da je uvijek klečala, izvijale pred mojim duhom uspomene, 
koje su zarobljivale svaku moju misao i držale moje oči upiljene u neki kut, 
gdje bih, mjesto ikone i svijeća, vidio ono, što mi je duša željela. Visoki i 
stari svećenik, isusovac, nazivao je to »đavoljim poslom«, ali za mene je to 

bilo tako nježno i slatko, da od moje odluke u ispovijedi nije bilo ništa, 
jer je trebao samo neznatan povod za novo sjećanje, da skrši moju slabu 
volju. Sasvim sam lijepo shvaćao razlaganja, da kod Žrtve treba oltaru 
uputiti i srce i misli, a ne samo šapat, koji niti uši čuju niti duša razumije. 
Ali kako da ušutkam melodiju misli, kad se vrlo često dešavalo, da je to bilo 
jedino mjesto, gdje sam je mogao vidjeti i gledati, a da me ona ne vidi, 
i da me nitko ne vidi. Zato mi je u to vrijeme uvijek bila prijatnija misao, 
da je to netaktičnost, izvjesna neobzirnost, od misli da je to grijeh. Tako 
se dogodilo, da je moja ljubav dvije godine sagorjevala u meni i izgrizala 
me, a da nikad 1 nikome nisam dao ni mig za slutnju. Mojoj stidljivoj pri- 
rodi pričinjalo se priznanje ovako bliskih osjećaja nemogućim. S malo 
pažnje, međutim, mogao je svako vidjeti, da joj pozdrav izričem naročito 
korektno, da u njenu društvu uopće ne znam da govorim, i da je sve moje 
nastojanje upravljeno na to, da svojim tihim držanjem izazovem njenu 
pažnju. Dakako, to mi nije nikad polazilo za rukom. Ali ja nisam mogao 
biti nasmijan, kad je mesnosni grč boli potresao mojim živcima i mojim 
srcem. Ona se smijala svemu, a ja nisam ni znao ni mogao biti duhovit. 
Njoj se sviđala nasrtljivost, a ja sam bio tih, kao u svetištu, jer sam iz svih 
besanih noći i svih sanja i iz cijelog niza snažnih uspona mašte izvukao ono, 
što ju je okruživalo kao oblak, pred kojim sam ja osjećao poštovanje. 

Ali i to je prošlo. Kad sada kraj nje prođem, prolazim sasvim bez 
osjećaja, kao kraj komada drveta. 

Ni ne znam, što je uzrokovalo osjeku mojih zanosa i pustoš duše. 
Često hoću da uspomenama oživim srce, koje kuca doduše, ali ne živi; 
koje više ne vidi kao prije ni kad oblak gasne, ni kad zora rosi; koje je 
sada tako tužno, bez ljupkog kruga svojih doživljaja, kojima se prije bez 
dosade okruživalo. Ali sve je to intelektualna upornost, koja me ne diže, 
ne oživljava i ne tješi. Na žao mi dolazi, što je ljeto i što ljeto prolazi, 
a ja mu ne mogu dati biljeg svojih sanja. Sve jače me izgriza mrzovolja 
i nekakav jed koji se u meni sve više zgušćava i sve je gorči. 

Kako je surova bila misao, da prolaze dani i ljeto ljupko pjeva — a 
pjesme ne dolaze k meni i ničeg nema, da potrese mojim srcem, 

Jedan dogođaj učini, da mi se duša za čas kao pritajila da osluhne, i 
odmah potom počelo u njoj tinjati i rasti bezbroj pitanja kao prije, kao 
pred ovih nekoliko nedjelja koje me izmoriše. 

Večer je bila, sjedio sam u kavani. Sjedio sam do Ivana Borasa. 

Šutio sam. Šutio je i on. 

Tako su prolazili dugi — dugi časovi i tad je večer svim stvarima 
već dala posebno osvjetljenje. Postao je plavičast zrak i sjenke su zastrle 
pukotine krovova ... ' : 

Ivan Boras me nije gledao. Vjerojatno je, kao i ja, mislio, kako je 
to mnogo čovječno, što nas niko i ništa ne sili da govorimo, kad nemamo 
šta. Ali to se u ovom slučaju nije moglo svesti na odnos intimnosti, koja 
uostalom nije među nama nikad ni postojala. Ta ćutljivost je bila možda 
prije refleks orijentalnosti, koja nas je okruživala i u kojoj smo proživjeli 
godinama, 

Tek na trenutak u mojoj se glavi pojavi misao: 

»Što li to on premišlja ? 1« : 

I odmah poslije nisam ništa mislio, Ni na njega. On me nije zanimao, 
jer mi je njegov psihički profil .već odavno bio jasan. Nije vjerovao u ono 
što ja; nije imao smisla za neizvještačenu nježnost, koja dolazi iz duše. Čitao 
je knjige, od kojih sam se ja držao daleko, i imao je toliko volje da se 
ističe, da je kontrast između njega i moje povučene duše, sklone sanjarenju 
i usamljenosti, bio očit i prevelik. Nekad, kad bi poslije vina išao sa mnom 
kući uz strme mahale, govorio je svoje misli citatima književnika, ali 
tako, da sam doskora razabrao, da on i nema neke čvrste ideje, koja bi ih 
osvjetljavala. Pa i postajalo je sve vidnije, da se u svemu drži kao čovjek, 
koji ili nema ili nije potpuno siguran za svoje uvjerenje. Nijedan njegov 
princip nije bio toliko krut, da ga ne bi mogao nategnuti do kompromisa. 
Ovo postojano osjećanje, da ne mislimo isto i da su naše duše uvijek u stavu 
protivnika, i neosjetno je pripravilo mjesta za tuđenje, za nepovjerenje. 
Ovaj je proces napredovao već toliko, da smo u vrijeme o kome je govor, 
zapažali međusobnu nazočnost samo pozdravom i odgovorom na pozdrav. 
Ali smo i dalje vrlo često dolazili u priliku da budemo skupa, jer je dosada 
provincije tražila od nas, da imamo oko sebe što više onih, kojima ćemo 
se moći potužiti na dosadu. Ali da je to bilo bez svake simpatije, bez osje- 
ćaja, bez zadovoljstva, očito je. 

Začudio sam se dakle, kad je svoje bezizražajno lice nagnuo preko 
stola k meni, to lice, na kojem se nisu opažale ni obrve ni trepavice. Nisam 
ga gledao, no kretnja je došla sa strane u moje oči i izazvala pažnju. 

Jedan uzvik ! 

Bilo je to negdje u dnu zadimljene kavane. 

Okrenuh se. . 

Tada od reče sasvim tiho, da šapat ne bi prešao porub stola: 

— Sutra nisi spriječen?!... Ne. Polazim rano u Rankoviće. Neću 


Ona je ustinu bila lijepa. Svijetle kose kao u moje drage, koja u meni 
više nije živjela. Oči plave, velike. Lice, u kome je bilo više miline no: 
pravilnih poteza, ali koje je baš poradi toga ostavljalo utisak sviđanja. 

Pristupio sam i rekao, da je već poznam po slici, ali da sam iskreno: 
iznenađen : ' 

— Slika vas vjerno pretstavlja, ali čini se, da je u meni ostavila vrlo 
nepotpun utisak o vama. Ni pogled vam na slici nije tako izrazit, ni osmijeh 
toliko lijep... . . : 

Tada sam upoznao i njenu sestru koja me je gledala široko otvorenim: 
očima i malo zbunjena. Prečuo sam ime i kroz sva tri dana nisam ga doznao. 
Ali nisam ni osjetio potrebu da ga doznam, jer je ona vrlo malo govorila 
i jer je svojom spoljašnošću bila nesposobna da razbukti moju maštu u 
kojoj je, pred kratko vrijeme, ugasla ljubav ostavila prazninu. Od sestre 
nije imala gotovo ništa. Ni istu boju kose: njena je bila kestenjasta, ravna 
i bez sjaja. — Ni iste oči: njene su oči bile smeđe. Kad je govorila, smiješila. 

se kao oni koji smiješkom prikrivaju zbunjenost. Malo niža, manje razvi- 
jena i tiha! To je bila mlađa sestra Marije Karan. Njen me je pogled na 
oproštaju učinio nervoznim, jer je bio suviše direktan i suviše čvrst za njeno 
malo tijelo i moju plahost. — Marija Karan je bila vidljivo neraspoložena. 
Dok sam ih pratio do kuće nekih njihovih rođaka kojima su dolazile, da 
s njima skupa pođu preko Livna u Dalmaciju, ona je tumarala očima svuda, 
kamo su oči mogle zagledati. Onda sam držao, da je to interesovanje one, 
koja prvi put posjećuje grad vezira... Danas mislim drukčije. Onda nisam 
ni morao znati, da većina mojih riječi klizi ušima, kojima nijesu bile nami- 
jenjene... 
*k 

Večer. Šetnja. 

Bio sam pratilac njihovih tihih koraka i poštovatelj njihove šutnje. 
Nisam ni imao ni znao, šta da s njima razgovaram, to više, što je Marija 
Karan — očito — više volila intimnost svojih misli od razgovora, i što 
njena sestra nije, kao ni ja, znala šta da govori, 

Ivana Borasa nije bilo i večer je prolazila mrtvo, 

Muk nas je sve troje ovijao kao bršljan. 

I kad pade pred nas nekoliko čudnih riječi iz jedne trošne kuće, sve 
troje učinismo instiktivnu kretnju uzmaka. Toliko je realnost bila daleko 
od onoga što se u nama zbivalo. 

Jedan je grubi ženski glas nazivao nekoga »đubretom koje smrdi, 
djetetom koje još mlijekom tukne i koje misli, da ga ćaća zato hrani, da 
mu šćenadiju pod prozore sazivlje i da za curama leta.« »Što ne uzbijaš 
svoj poso? Misliš da će onamo one za tobom knjige nosati a gospodin neka 
gaće stresa čaršijom . . .« 

»Kako je to moralo grubo kontrastirati sa onim finim tkivom čežnje 
i misli u koje je Marija Karan tonula!« — mislio sam ja mnogo puta 
kasnije. 

Ali u ono vrijeme: 

Sestra Marije Karan se osmijehnula. 

I ja. : 

Tada sam upitao gđicu Mariju: 

— Šta mislite o ovome? 

Ali ona je bila čula samo glas bez riječi. : 

Kad sam ih ostavljao, ona je gledala neodređeno negdje kraj moje 
glave. S druge strane, osjetio sam čudan utisak, da su dvije krupne oči 
pomno pratile moje korake kad sam zamicao, 

e 
Prije počinka lajali su psi na cijelom predjelu. . 
io sam otvorio prozore da noć dođe u sobu moju i da mi zapjeva 
uspavanku. Po mojoj postelji posjedaše sjenke. Ali se umorne oči ne htje- 
doše sklopiti u snovima. 

I nisam dobro spavao. Već je prvo svitanje otvaralo moje kapke. 

Pretpostavio sam dakle da se radije dignem, nego da me polusni iz- 
maraju. I već rano srkao sam crnu kavu na Bunarbaši. » 

Sjedim tako i zebem od jutarnje svježine u kojoj ima i vlage i mirisa 
i nečeg toplog. 

Nada mnom: splet neba i granja. 

Lijevo: fini šljunčani put kroz stražu crnogorice. Potočić slijedi svaki 
njegov zavoj. Ovdje gdje sjedim: čistina posuta iglicama borova i zatim 
pometena. Aroma smole. Probija se kadikad miris kave, koju nekoliko 
šutljivih usta ispija. 

Potsjećam se, nehotice, na tišinu hanova, kad dočekuju osvit. Šturi, 
mali hanovi! To je poseban svijet! U njima još i sada gori lojanica ili ne 
gori ništa do par komadića ćumura za grijanje vode. Bude se prije zore i 
prije pijetlova. Može li se igdje u tolikom stepenu osjetiti intimnost, kao u 
tim niskim prostorijama, sa sasvim malim prozorčićima, pa i onda, kad 
izaziva gađenje prljavost poda i vonj odijela i luka?! No osjećaj gađenja 
i nije tako čest. On se skoro nikad i ne uspijeva u svijesti tačno fiksirati. 
Deliciozni miris kave kojim su prožeti svi zidovi, sve sećije i drveni strop, 
i koji neprestano leprša zajedno s parom vode koja vrije; maleni okvir 
prozora u čijem kvadratu još svijetle zvijezde jutrenjače; i onda ona šutljiva 
lica u mraku, koja samo kadikad postanu vidna u odblijesku cigare, nameću 
jedan drugi osjećaj, zanose maštu u posve drugom smjeru. Kao priča koja se 
“govori tiho i prosto! Kako je čudnovata smirenost tih prostih ljudi, od 
reda starijih, koji šute, izgubljeni u nepoznatim krajinama misli, potenci- 
rajući senilnu maštu crnilom kave i mirisom duvana! Jeste li ikad pomislili, 
da je tišina, kojom ti ljudi zauzimaju mjesta i sjede podvijenih nogu naru- 
čujući kavu nijemim pokretom glave, ipak u sebi nešto veličajno?! 

Kad sam sinoć to pitanje postavio Mariji Karan, odgovorila je mikom. 
Sinoć sam joj govorio koješta, što mi je sada neobjašnjivim putovima do- 
lazilo u sjećanje. Da li je slušala i čula? Tko zna. Nije pokazivala ni toliko 
interesa, koliko ga pristojnost nalaže! Samo nemirne oči kruže kojekuda, i 
lice blijedi i prsti titraju. O, vidio sam to dobro! 

Koraci. 

To je ona. »Zašto je sama ?« 

Knjiga u ruci. Ne čita. 

Koraci jedva čujni, no ja ih primjećujem... Zapažam, da joj je kosa 
čudesno lijepa na tamnoj pozadini borova. Bijela ljupka haljina. Oči velike. 
U njima miran osmijeh. 

Na isusovačkoj crkvi otkucava osam. 

Pozdravljam je i sjedamo. Pitam je, da li će jednu crnu. Jutros je 
vedrija. Propitiva za sve. Smije se. Kao da hoće da popravi utisak od jučer, 
od sinoć. Sestra joj još spava. I ona će doći kasnije. Još jučer joj se ovo 
mjesto učinilo dražesno. Došla je, jer nije osobito dobro spavala, a bilo bi 
joj mrsko uspinjati se kasnije kad sunce ugrije. Ja doista opažam, da ima 
kolobare pod očima. No ona skreće govor na drugo. Priča, kako joj se 
čitav grad učinio i malen i mrtav i kako joj je odmah upao u oči kontrast 
između sarajevske Baščaršije, koja uvijek šumi i provincijskog mira naših 
ulica, prekidanog pojedinačnim uzvicima. I odmah zatim, bez ikakve veze 
s onim, što je govorila, upitala je, da li i kod nas šetaju momci s djevoj- 
kama pod ruku i kad nisu zaručeni. ' 

— Ne — odgovorio sam. Prije to nije.dala vjerska svijest, koja je 
bila vrlo živa. Danas to ne da čaršija. I ako nije moralna, ona to ne da. 
Njene poruge se svatko boji. A ona se podruguje. Ne iz uvjerenja, nego: 
iz dosade. Ta što bi, molim vas, radili svi ti jezici, koji imaju potrebu da 
govore i da govore bez prekida, kad ne bi uveličavali sitnice i tražili od 
drugih, da se pridržavaju kojekakvih konvencija .. . 

Ona me je prekinula s pitanjem na usnama, s pitanjem u očima : 

— Zar je Ivan Boras vjeren?! 

Rečeno s nespokojstvom i i sa laganim drhtajem. 

Nije bio vjeren. 

— Onda vaša čaršija, o kojoj govorite s toliko uvjerenja, čini se, nije 
baš tako strašan bauk. Vidjela sam Ivana Borasa u tom položaju sinoć, 
dok smo šetali. Zamakao je u pokrajnu ulicu... 

Nisam imao što da kažem. 

Ni ona. ' 

Tek poslije: jedno jedino pitanje, na koje ja ne znam šta sam od- 
govorio: : 

— Rekli ste, da je išao u Rankoviće, Šta mislite, šta ja o tome držim?! 

Tada je došao Ivan Boras. 

Nisam primijetio, da ga iznenađuje, što već u taj jutarnji sat čuje 
žive glasove i što susreće Mariju, — pretpostavljam — za njeno prisustvo 
nije mogao znati. i 

Pristupio je živo, s uzvikom: 

— Idila! 

Gledao nas je s ne znam kakvim mislima, ali u očima je imao vrlo 
iskren osmijeh, što je i njegovu licu, inače bezbojnom, davalo prijatan 
izgled. 

Bio je bučan i tom glasnom srdačnošću, činilo se, da priprema uzmak. 
Meni se tako učinilo. Od njegova dolaska ja sam šutio. Šta da govorim 
i komu, kad sam nagonski osjetio, da se za osmijehom Ivana Borasa i uzbu- 
đenjem Marije Karan krije bujica misli, i ma šta se reklo, da će oni prislu- 
škivati samo tim mislima. : 

— Moju ste kartu dobili?! — rekla je ona. Znali ste, da dolazim, 
zar ne? ' 

— Znao sam. Bio sam spriječen. I sada dođoh tek na trenut. Vi znate, 
koliko mi je svaki čas proveden s vama drag! Žalim, da ste došli zbilja u 
nezgodno vrijeme ! 

Bila je blijeda. ' 

Prstima desne ruke čupkala je šišaricu, koja je ležala na klupi. 

— Jučer ste bili u Rankovićima ?! — rekla je ona. 

— Da. 

— Vratili ste se sinoć? 

— Da, kasno u noći... 

Ivan Boras je sjedio nehajno i bezbrižno. 

Marija Karan je ponovila posljednje riječi: 

— Da, kasno u noći. 

Osjetio sam, da i meni krv nestaje iz lica. 
Sada je govor tekao o zajedničkim drugovima sa sveučilišta, o Sara- 
jevu i o njenom pretstojećem ljetovanju. Govorila je tiho i predano. 
Dolazila je njena sestra. i 
Ivan Boras je nalazio, da je i ona od nazad dva mjeseca i porasla i 
postala ljepša i izjavio je, da mu je to žalije, što će se morati lišiti zado- 
voljstva, da u svoje srce primi zvuk tako slatkih glasića sa tako lijepih 
usana. 
Oprostio se, 
Možda će mu uspjeti da bude s njima sutra, posljednji dan njihova 
boravka, a u svakom slučaju će doći na stanicu. 
Sad je odlazio, ljuljajući se u hodu. Nije se okrenuo. 
Tišina. 
Vrlo dugo. Već davno se nije čuo šum koraka, koji su se udaljivali . . . 
Digli smo se i pošli lagano u namjeri, da vidimo tvrđavu i da se 
popnemo u Dolac. Zamolila me je, da joj pripovijedam povijest grada, 
jer ju je po struci to zanimalo. 
Ali šta sam mogao pripovijedati ?! ' 
Proživio sam tude toliko godina, a da nikad nisam svijesno htio znati 
za ljude, koji su na Travnik bacili sjenu, ni za dogođaje, koji su mu ostavili 
biljeg. Povijest mi je bila vrlo mrska, pa i povijest moga grada. U mojoj 
glavi postojao je »vezirski grad« bez vezira jer nijednog nisam znao. Imena 
Ajvaz Ali-paše, Zadži Ali Mehmed paše Fočaka i Perišan Mustafa-paše, 
koja sam zapamtio, ne znam više kojom prilikom, radi zvučnosti i ne- 
običnosti, a ne radi položaja, već davno u mojoj glavi nisu bila ništa drugo 
nego imena. Ni za mnoga turbeta nisam znao čiji su. Ni legendu o Jenji- 
džamiji. Ali sad mi je bilo žao, što ne mogu one stišane i zamišljene oči 
odvući na mjesta, koja bi sugerirala druge misli, manje sjetne i manje opore. 
Jutarnja magla, sada već vrlo tanka, ležala je nad gradom. S visine 
gdje smo bili, vidik je bio ljubak kao osmijeh. Jata ptica prelijetala su i 
padala po strmim baščama. Mali okret desno: htio sam gospođicama po- 
kazati reljef jedne skupine grmlja na Vilenici, Susretoh dva oka, koja upiše 
moje lice, koja ga okružiše mislima i osjećajima, radi kojih oči zasvjetlu- 
caše. Tada ne rekoh ništa. Ali me saletješe kojekakve misli s primjesom 
“ ljutine na to malo stvorenje, koje me nije interesovalo, a koje je sa svoje 
strane našlo za zgodno, da me okruži nježnošću, koja i nije bila samo 
nježnost. I to u roku od dva dana. Požurio sam korak. 
U tišinu koja nas je udaljavala, pade pitanje, tiho i polagano kao kad 
se misao neopazice izgovara. Govorila je Marija Karan: 
— Da li je doista kod vas muškaraca laž duševna potreba ? 
»Nije čula ništa, što sam joj govorio«, — mislio sam ja. 
*k 


Otišle su. Ivan Boras nije došao. ' 

Ja sam mu imao saopćiti tugu očiju koje su mi se na oproštaj osmi- 
jehnule beživotno i otsutno. Ali ja to nisam učinio. Činilo mi se, da bi tada 
pala naa o zjenama koje su gorjele kao buktinja sve do časa dok voz nije 
zamakao... 

K. RIMARIĆ-VOLINSKI: 


IVAN BUNIN, NOBELOV LAUREAT 
(Stjegonoša irijeznog gledanja na stvari) 

. Pišući o novom djelu Ivana Bunina pod naslovom »Život Arse- 
njeva«, najbolji i najnesmiljeniji sadašnji ruski kritičar Vladislav Hodasević 
veli, među ostalim, ovo: »Punom mjerom ocijeniti Bunina moguće je samo 
putom dubokog prodiranja u njegovu »umjetnost riječi« (»slovesnoe ma- 
sterstvo«). Ovdje, veli kritičar, pristupamo jednoj pojavi, koja, po biti 
svojoj, izaziva radost: neprevodivosti Buninovoj, onoj slivenosti. smisla 1 
jezika u jedno, koja je osobina Buninova i koja je karakteristična za sva 
uopće umjetnička djela, istinski markantna. Ovdje se krije ipak i razlog 
neke naše zabrinutosti: u koliko je nama draži Bunin, u toliko za nas .. 
staje teže razjasniti strancu, u čemu je njegov značaj i njegova snaga. Sada 
(članak Hodasevićev napisan je 9 nov, 1933, dan, kađa je u Stokholmu rje- 
šavano-pitanje o N obelovoj nagradi. — Op. pisca.) kada ja pišem ove retke 
u Stokholmu rješavaju pitanje o dosuđenju ovogodišnje Nobelove nagrade, 
te osjećam gorčinu ne samo zbog toga uopće, da nije još ta nagrada bila 
data jednom Rusu, nego još i zbog toga, jer bi tako teško bilo protumačiti 
evropskom literarnom svijetu, zašto je baš Bunin vrijedan te nagrade, više 
nego itko drugi. . .« ' 

Misli Hodasevićeve dijelimo mi svi, koji smo upoznati s Buninovim 
stvaralaštvom. To je i jedan od razloga, zašto se potpisani ustručavao na- 
pisati o ovom piscu barem kraći prikaz: ista sumnja o mogućnosti da se 
uopće dolično rastumači čitalačkoj publici važnost, značajnost ovog pisca 
mučila je i pisca ovih redaka. : 

. oInije čudo: naša je zagrebačka — a za njome i uopće hrvatska omla- 
dina, a isto i beogradska i ostala mladež Jugoslavije u zadnjim godinama 
silno inficirana nekim papreno-začinjenim strujama, koje idu za tim da 
se sva književna pitanja sveđu na niz drastičnih, ali i malograđanski-vulgar- 
nih, : tobožnjih pretpostavaka (tobože aksioma). Pokušaćemo dakle rastu- 
mačiti značaj Buninov — od protivnog: t. j. pokazavši, šta on nije, da onda 
pogodimo, šta jest! : 

* 
PM Jedna od ovih spomenutih struja često nalazi sebi obožavatelje i 
još više, obožavateljice u sredini buržujske omladine, naviknute na kom- 
fortne »badecimmere« u očinskim kućama, na frivolni film i pikantne 
modre kapice »dernier cri« . . . Iste osobe smatraju da moda zahtijeva interes 
prema »socijalnoj literaturi« te gutaju Uptona Sinclaira, i, dakako, Glad- 
kova, Sejfulinu itd., misleći da tim postaju još moderniji i još više »chic«. 
Za mene, koji sam prebolio (u duhu) i prepatio (u životu) taj pravi marksi- 
zam, a ne njegovu salonsku imitaciju i reminiscenciju koja kod nas vlada 
(Nota bene: ja govorim o salonsko-kavanskoj modi, a nikako o radništvu, 
čiji je problem težak, čije je shvatanje svakako razumljivo, ako i ne uvijek. 
svrsishodno — o čem treba mnogo raspravljati i — mnogo činiti...) za 
mene, velim, koji nikad nisam bio fanatik, a najmanje fanatik buržujskog: 

svjetovnog nazora — postaje upravo bljutavo, ogavno i neslano ono ka- 
vansko-salonsko blebetanje na imitaciono-marksističke teme, ono djetinjasto 
poigravanje, uz vatru mamičina kućnog ognjišta (a mamica je supruga vele- 
trgovca ili kakvog državnog tužioca), — sa vatrom socijalnog požara, koji 
bi u prvu ruku uništio taticu i mamicu i samu »bebicu« u ski-kostimu i s Glat- 
kovim u dražesnoj ručici. Jer kad smo se tukli — bilo za koju ideju, onu, 
njihovu, ili ovu, recimo, našu — nismo ni sekunde mislili, hoće li dražesna 
bebica s prstenom na prstiću ili pretenciozni mladi gospodin iz uredništva 
»N« lista ili revije, odobriti ili ne odobriti naš (ili njihov) stav — uz dim 
fine cigarete... 

Dakle, stanovti smjerovi postaju antipatični često puta ne s obzirom 
na samu bit njihovu (to je drugo pitanje o biti — mi smo pripravni na sve 
rasprave, polemike i čak koji put i na eventualno suglasje u nekim točkama !) 
— nego s obzirom na krug, koji guta dotične pilule (jer do onog drugog 
kruga njihove misli skoro i ne dolaze, u našim prilikama). Tako, na primjer, 
ja se i smijem i ne nalazim riječi — kad čitam u reviji naših književnika 
novelicu Zošćenkovu o požaru dućana privatnog trgovca i o stavu orvenih 
vatrogasaca, koji misle, da »privatnika« ne treba gasiti... smijem se nera- 
zumijevanju prilika i smjerova : pruža se našim bebicama ulomak »socijalne 
literature« (po naivnom mišljenju gospode knijževnika sve je socijalno, 
što je iz »četveroslovne« države) — a taj je ulomak — pravo izrugivanje 
onomu, čemu se naši salonski književnici klanjaju, izrugivanje i groteska, 
jednaka Gogoljevoj ili Satlykovljevoj — na prilike doba Nikole I.... To 
je dakle, ona prva struja, koja vlada umovima omladine. 

o 

Druga struja, koja se jače osjeća u Beogradu nego u Zagrebu (premda 
je u Beogradu i prva struja jako zastupana) — to je vrlo gromoglasno 
slavenofiliziranje a la Dušan Nikolajević. Njima je ruska literatura — barjak 
slavenofilskog mesijanizma, duboki prodor u dubinu slavneske praiskonske 
rasne duše. 

Dostojevski je prvak slavenskog sjaja u budućnosti. Merežkovski je 
prvak Trećeg Zavjeta. Sveta će Rusija uskrsnuti i preporoditi svijet, koji 


je truo. Ex Oriente Lux... i slično. Kraće, to je isti slavenofilski mesijani- , 


zam, koji je upropašćivao Rusiju, vukući nju na nerealne putove u politici 
i na razne stranputice u književnosti. Taj smjer se odlikuje pomanjkanjem 
autokritike. Sve što je naše — jest dobro... Za ovu struju rekao bih da 
nije toliko paprena, koliko trpka ... ' 

Tako, pritisnuta između čekića (ili bolje reći Žrvnja t. zv. »marksizma« 
i nakovnja slavenofilsokg mesijanizma čitalačka publika gubi svaki smisao 
za stvarne vrednote. Štaviše: prihvaća ukus za boulevardske romane i za 
stil »Žute štampe«, samo ako naglašeni naslov odgovara onoj ili ovoj 
modi... ' 

— Gladkov? O, da! Crveni povez! Radnički život! To je gran- 
diozno! Uostalom, hoćeš li pogledati naš novi schlafzimmer od oraho- 
vwme?... , 

— Merežkovski? Hrist i Antihrist! O, da! Sveta Majka Rusija! 
Znaš, jako ti lijepo stoji ovaj chinchilla .. . 


.I8 


— Krasnov? Od dvoglavog orla — crvenom barjaku? — Hm? »Ra- 
sputin ?« ... (vole govoriti — Raspućin) ... O, zagonetna Rusijo!... 
Da, znaš, tvoje imenovanje je na dobrom putu: N. bio kod ministra X.; 
te ovaj pristaje... 

Jednom riječju, s dvije se strane igraju patnjama čitavog naroda... 

* 

Bunin se ne će svidjeti nijednoj od ovih struja... Buninu nije mjesto 
na vašaru. On nije cirkusni bajazzo. Niti »prorok«. Ni »Vođ«. Lažu oni 
(»Humanitć« i ostali) koji vele, da »buržoazija nagrađuje svoje«. Bunin, 
premda aristokrat duha, bio je članom stranke socijalnih revolucionaraca 
(P.S.-R.) i, s obzirom na opći slom, vele, nikada službeno istupio iz nje- 
zinih redova :1) po nekim indicijama izgleda da je pripadao onoj struji u 
stranci koja je baš naginjala čistom marksizmu, jer je njegov stav prema 
seljaštvu bio dalek od ove »narodnjačke idealizacije. Svakako je bio u bli- 
skom dodiru s Maksimom Gorkim. Štaviše : za čitavo vrijeme do, za i po- 
slije ruskog prevrata jedva ćemo naći kod Bunina koji ispad protiv režima; 
ergo on čak nije »kontra-revolucionar« u smislu G.P.U., jer nije ništa 
uradio »kontra« revoluciji. On je sređen, promišljen, evropski stvaran i 
slavenski-psihologičan čovjek. On gleda, primjećuje... i sve vidi. Ali — 
»cum tacent — clamant« . . . Njegov šutljivo-rezervirani stav sličan je stavu 
nekog super-arbitra ... 

še 

Od ozbiljnog — smiješnom. To smiješno, ta anegdota, najbolje će nam 
prikazati lik Buninov u gomili ruskih pisaca i poličara. Čujmo... Pisac 
skica Skitalec (Petrov), imitator Gorkog, kaže, došao je jedanput Buninu, 
veleći: — Ivane Aleksejiću! Oj, Ivane Aleksejiću! Šta da radim — Bunin: 
— Što je s vama, golube? (golubčik) . .. 

Skitalec: — Veltšmerec (sic) zagrizao...?2) — Bunin (mirno) — 
A, vi, golube, votke zericu manje pijte, — a onog, veltšmerca, velim, neće 
ni biti!« 

Jeli ovo istinito, ili ne — ne znam. Ali stav Buninov prema uzroku ruskog 
specifičkog »Weltschmerza« — jasan je. On pravi i dalje izvode: bučni 
slavenofilski mesijanizam kao i revoluciono-romantično sanjanje o ulozi 
Rusije kao vođe svih potlačenih — niknuše ne na rasnoj ili klasnoj — nego 
na alkoholnoj podlozi. Treba otrijezniti sebe i narod. Pola posla će biti 
svršeno. Bunin voli Ruski narod više nego itko. Više nego slavenofili, koji 
su htjeli iskoristiti njega za neke svjetske svrhe! Više neg sadanji vlasto- 
dršci koji hoće od njega učiniti gnojivo za oranicu sreće budućeg besklasnog 
čovječanstva. Ovaj pogled Buninov dijelimo mi svi, koji zbiljski, bez lažnih 
i alkoholički patetičnih fraza, želimo dobra Rusiji. 

Ali on voli i potlačenog, malog čovjeka. uopće. On želi njemu čovje- 
čansku sreću: želi da se on podigne iz blata i životinjskog stanja i da bude 
pravi čovjek na svojem planetu. Ali on smatra da laskanje masi nije put 


1) Nezgodno je skidati odgovornost. Ako smo nešto krivo radili — za to od- 
govaramo svi skupa — to je stav takvih ljudi, kao Bunin. 

2) Neki vele, da je doslovno rekao »veltšmerc«, a neki kažu »mirovaja skorbj.« 
Prvo slanije! A vy, golupčik vodki pomenše pejte, vot veltšmercli — to i ne budet!.... 

sreći masa. Treba mase vidjeti takve, kakve jesu; sve ostalo je demago- 
gija (»Derevnja« — Selo). On uviđa i besmislenost »Zlatnog Teleta« i 
čitavog t. zv. amerikanizma. U »Gospodinu iz San Franciska« — on se 
približuje, čak se poklapa donekle s kršćanskim nazorom: Amerikanac uživa 
u Italiji u masi specifičkih američkih konvencionalnosti . ., Amerikanac iz- 
nenada umire. Ostaje mrtvački sanduk. (Bunin, doduše, ne stavlja pitanja, 
što je iza sanduka. Nego u stanovitom smislu dosta je i ovo.) 
* 

Sutradan poslije Hodasevićeva članka — Švedska Akademija nagradila 
je baš Ivana Aleksejevića Bunina. Dakle, ipak su stranci razumjeli, u čemu 
je stvar i što je vrijedno u tom piscu. Daleko, onu jezičnu stranu i nepre- 
vodivu nijansiranost izraza Švedi nisu shvatili. Nego očevidno je, da Hoda- 
sević nije dovoljno ocijenio one evidentne sadržajne momente rada Buni- 
nova, koji su isto toliko značajni i za Evropu, kao i za Rusiju. 

U pijanoj Evropi, u alkoholiziranoj i narkotiziranoj Americi, u svijetu, 
gdje se ljudi omamljuju bučnim geslima — nagradu dobiva pisac — pro- 
povjednik trijeznog i promišljenog gledanja na sivari. To je dobra lekcija 
za sve nas! Švedska Akademija uspostavlja u staroj veličini davno detro- 


niziranu helensku krijepost: swppossvn (temperantia — razboritost, umje- 
renost) — koja je bila toliko puta popljuvana od alkoholiziranih gene- 
racija. : : 


I još jedan vic. Kod svečane ceremonije dijeljenja nagrada u Stokholmu 
Bunina je uveo francuski ambasador, jer Bunin već decenij živi u Grasseu 
(Južna Francuska)... 

* 

Malo sam se razišao s V. Hodasevićem u ocjeni pisca. To žalim, jer 
ozbiljno smatram ovog kritičara upravo jedinim u sadanjoj ruskoj knji- 
ževnosti. Njegove studije o Puškinu i Deržavinu su remek-djela. Njegove 
ocjene sovjetskog stvaralaštva su jedinstvene po svojoj nepristranosti (suum 
cuique) i pronicavosti obzirom na »milieu« i stepen tjecaja t. z. »socijalne 
narudžbe«. Njegove ocjene emigrantskih pisaca i pjesnika katkada su oštre, 
ali uvijek umjetnički temeljite i obrazložene. Hodasević se, inače, donekle 
približava »artizmu«, ali apsolutno ne zabacuje. kriterij smisla. On ima 
pravo. Pisac ima da nešto kaže. Vrijedi samo ono što je dobro kazano. 
Najpropisnija istina loše izrečena, ne vrijedi prebijene pare. Kriterij umjet- 
ničkog savršenstva — conditio sine qua non, 

* 

Napokon, informativno, o djelima Buninovim. Ako se ne varam, prvi 
njegovi istupi (sa stihovima) uslijedili su 1886. godine. Godine .1900. izađe 
njegova zbirka pjesama »Listopad«, koja mu donese renomć. Onda slijedi 
pripovijest »Selo« (Derevnja), koja izazove polemiku, više političku nego 
književnu: Narodoljupci starog romatičnog stila našli su se uvrijeđeni, jer 
seljaci nisu ispali anđelima, Onda dolazi ogromni prevodilački rad. Idealno 

točno i idealno muzikalno Bunin prevodi, među ostalim Byronova »Kaina«, 
 »Zemlju i Nebo«. Onda prevodi amerikanski ep »Hyawathu« od Longfel- 
lowa. Taj prijevod mu donese Puškinovu nagradu Ruske Akademije umjet- 
nosti i književnosti (1903.). 

Ali remek djela su Buninova stvorena u emigraciji: to je već spome. 
nuti »Gospodin iz San-Franciska« — duboki psihološki esej u obliku reali- | 
stičke pripovijetke. »Mitina Ljubav«, gdje se traktira problem »muškoga« i 
»ženskoga«, ne baš na korist psihe žene — sve u specifično Buninovom 
prirodnom i tako na prvi pogled lakom stilu — a ono, kada dublje zaviriš 
— kakva suptilnog rada je sve to tražilo! Roman »Život Arsenjeva« — je 
kvint-esenca Buninovih svjetovnih naziranja i umjetničke manire, Izgleda, 
budućnost će dati tom djelu mjesto uz najslavnije »tomove« Tolstoja, Do- 
stojevskog, Flauberta i Dickensa . .. Ovo mu je djelo, kako se čini donijelo 
Nobelovu nagradu. 

* 

Šta onda »buržujskog« i »kontra revolucionarnog« vide marksisti u 
Buninu ? Ili ga možda činjenica, da nije mogao podnijeti režim G.P.U. već 
čini »ne-socijalnim piscem?« — neprijateljem proletarijata? Ne znam. Ali, 
nažalost, mi, svi nezavidni ljudi, dijelimo u tom pogledu sudbinu Buninovu. 
Na nas se apriori nabacuju blatom, i ne čuvši, što želimo kazati. Polemika 
u »toj pljoštini« postaje izlišna. Ovo nije pitanje »klase«, nego mozga. 

* 

»Stvar nije u tome, kako gleda Bunin ruskog seljaka« (završiću riječima 
istog Hodasevića) »nego u tome, zašto mu je bio potreban ovaj seljak i 
1 šta izražava on u »Buninovu svijetu«. 

Pisac nije »očerkist« (»crtičar«), koji se nalazi kod Gospoda Boga 
— onako kako su sadašnji sovjetski pisci »očerkisti« kod Stalina. On, pisac, 
ne reproducira Božji svijet — on ga stvara na svoj način. Ono, iz čega on 
izlazi i čemu dolazi — i jest sav smisao njegova stvaralaštva.« 

Ovdje Hodasević, sasvim ispravno tvrdi da reprodukcija svijeta, ka- 
kav jest, nije zadaća autora; nego taj svijet mora da prođe kroz prizmu 
duše stvaraočeve. S takvim tumačenjem, kritičarova rečenica postaje, uza 
svu njezinu (prividnu) blasfemičnost, skoro prihvatljiva i za beskompro- 
misnog kršćanina. , 


IVAN JAMBREC: 
NEK 


Škrljaček mi je čisto nov Buš vidla samo kak bum feš 
a oprava tak fina. ' kak rožicu bum lepu mel. 

V nedelju bum se zrihtal ja Zaran gda bum odišel v grad 

i špilal gospodina. spod ruku bum Te, pucek, zel. 


Nek znaju, znaju dečki vsi 
i snehe z Tvojeg sela. 
Da Tebe ima gospon rad 
i da Te k maši pela. 

ANTUN DABINOVICG: 
ROBESPIERREOV PAD 


Pisac nam je ustupio, u ovom historijskom. prikazu, ogled iz svoga 
završenog ali još neizdanog velikog djela o francuskoj revoluciji koje je 


rađeno samostalno na izvorima i po najnovijim rezultatima historijske nauke. 


Čilaoci mogu već iz ovog odlomka vidjeti neobičnu preciznost i plastiku, 
kojom se odlikuje piščevo prikazivanje znamenite historijske epohe. Ur. 


Saint-Justovu govoru nebi valjda izostao potpuni uspjeh, da ga je on 
izrekao četiri dana ranije, odnosno da ga je, i onoga dana, izrekao do 
konca. Ali je Robespierreovim protivnicima već bilo dosta ove već nesnosne 


neizvjesnosti, njihovi živci nijesu više mogli da to izdrže. Za Talliena je, 


osim toga, bio mjerodavan očajni položaj ljubljene Terezije Cabarrus. 
Saint-Just je jedva bio izustio malo rečenica, kad iz hodnika zaleti prema 
govornici 'Tallien sa znakom najveće uzrujanosti, »Što je to? Jučer se je 
jedan član vlade odvojio od ostalih, a danas hoće drugi da, pograbivši spise, 
izvrši u konventu prepad. Ovaj zakulisni rad treba da prestane. Treba da 


jednom za uvijek bude razdrta zavjesa.« » Treba, treba, odjeknulo je s dru- 


gih klupa. U to uđe.u dvoranu Billaud Varenne koji je, u prostorijama 
odbora za javno spasenje, uzalud čekao da mu Saint-Just pročita obećani 
govor. Sav uzrujan, pojavi se pored Talliena : »Sinoć je neko od jakobinaca 


izrazio namjeru, da zakolje cijeli konvent i taj je čovjek ovdje. Neka se 
s mjesta uapsi.« U konventu nasta žamor, čuvari dvorane uapsiše okrivlje« 


noga. »I sada, proslijedi Billaud, došao je čas da se govori istina. Čudim 


se poslije svega što se noćas dogodilo, da Saint-Just ovdje čita svoj govor, 
a da ga nije prethodno, po dogovoru, priopćio cijelom odboru. Konvent se: 


nalazi između dvije vatre, a izginuće ako mije odlučan.« »Ne ,to neće biti«, 


povikaše sa svojih klupa poslanici. Sa galerija je publika klicala: »Živio: 
konvent«, živio odbor za javno spasenje.« Na to, pošto je Lebas uzalud: 
pokušavao da govori (povici »a Pabbaye!) pređe Billaud da napadne sa- 


mog Robespierrea; ali je to učinio i nespretno i konfuzno. Robespierre, 


tvrdio je, prestao je da pribiva odborskim sjednicama, kad je primijetio, 
da se drugovi njegovi protive vršenju prerijalskog zakona. Dumas, tvrdio: 


je dalje, stavio je već spisak onih poslanika koji imaju da budu optuženi. 
Henriot pripravlja vojsku, da opkoli konvent, kao što je to učinjeno 31. 
maja. Dotle je Billaud mogao da se smatra u pravu. Ono što je zatim 
rekao: da Robespierre podržava aristokrate i varalice i da hoće potisnuti 
prave rodoljube, nije moglo da proizvede nikakva utiska. Billaud je riskirao 
da potpuno pokvari situaciju, kad je predbacio Robespierreu njegovo dr- 
Zanje u postupku prema Hćbertu. Kad je zatim doviknuo Robespierreu: 


»Ti si branio Dantona, kad sam ga ja napadao, nastao je u ređovima Dan- 


tonovaca pokret protiv Billauda. Nije teško bilo Robespierreu, da dostojno 
otpremi nespretnog napadača. Blijed, ali odlučan, krene on na govornicu. 
No tu ga prekine žamor. Collot d'Herbois je zvonio kao da je sišao s: uma. 
Dantonovci, koji su do toga trenutka stajali složno protiv Robespierrea, 

stadoše da traže, da mu se dade posluh. No, Tallien trkom pretrči Robe- 
spierrea na tribini i potisne ga laktom, Zatim izvadi bodež: »Sinoć sam 
kod jakobinaca strepio za domovinu, opazio sam, kako se sastaje vojska 
novog Cromwella, a danas ću mu s ovim bodežom rasparati prsa, ako se 
konvent ne odvaži da ga metne pod optužbu.« Robespierre koji je bio uz 
njega, otstupi pred bodežom, ali ne ostavi govornice. Tu je Tallien nevje- 
rovatno mirno i stvarno opisao, kako se Boulanger, Henriot i njihov drug, 
pretsjednik revolucionarnog suda, Dumas, spremaju, da pripreme konventu 
novo izdanje državnog udara 31. maja. Uzalud je i ovaj put Robespierre 
pokušavao da odgovori. Njegov je glas nadvikan riječima : »Dolje tiranin !« 
Billaud, dovikne uzrujano: »Neka bude uapšen i drug Boulangerov Hen- 
riotov 1« 

U konventu nije bilo suglasnosti u pogledu Robespierrea. Centrumaši 
su posmatrali sa sve većom sumnjičavošću , kako Hebertovi i Dantonovi 
ljudi vrebaju jedni na druge, gotovi da se svađaju, prije nego što bi potukli 
Robespierrea. Pozvan, da izreče svoje mišljenje, krene Barčre na govor. 
nicu. On osudi pokušaj da se narod uzbuni protiv konventa, što je značilo 
da je centrum napuštao nepodmitljivog. Najbolja je stvar — predloži — 
povjeriti jednom i drugom odboru, da preduzmu pod svojom odgovornošću 
sve potrebite mjere, da onemogući svaki narodni pokret. Zapovjednici i nji- 
hov štab moraju se skinuti. Narodu se mora izdati oglas, kojim se upozo- 
rava, da je sloboda neminovno propala, ako se šaka ljudi metne u protu- 
težu prema domovini. Barčreov je govor značio pravu senzaciju. Ne oba- 
zirući se na Robespierrea koji je stajao blizu njega uz govornicu, zadao mu 
je ovaj vođa centruma odlučni udarac. Konvent prihvati s mjesta Barčreov 


. prijedlog. 


Pošto su se centrumaši pokazali spremni da napuste Robespierrea u 
pitanju jakobinske vojske, činilo se da toga dana neće doći do dalje odluke, 
jer, što je, iza Barčrea, pokušao da iznese Vadier, podgrijavanje afere 
»bogomajke Thćot«, nije ni bilo u stanju da proizvede veselje. Tallien se 
dosjeti, da je Terezija propala, ako on ne omogući da se stvar pokrene 
dalje. »Dovedimo, poviče, diskusiju u pravu kolotečinu.« »Ja ću već to 
učiniti«, poviče Robespierre, ali je prekinut. Collot d' Herbois će neumo- 
ljivim glasom: »Riječ ima građanin Tallien.« Ovaj se odmah razviče: 
»Nema čovjeka između nas koji nije imao da podnosi njegovu nasrtljivost 
i njegovo tiranstvo. Ali sve nadilazi njegov govor, što ga je sinoć izrekao 
kod jakobinaca. Tu se je otkrila u svoj svojoj golotinji tiranska njegova 
duša. Tu je on htio da se pretstavi kao mučenik, on koji se znao držati u 
zatišju 3 dana poslije 10. augusta, on koji hoće da se naziva braniocem 
potlačenih i koji ih evo šest nedjelja dana prepušta bijesu revolucionarnog 
suda. Od dana, kad je Robespierre stupio na čelo ureda opće policije, na- 
stala je strahovlada. » To je laž«, poviče Robespierre uzrujano, ali se njegov 
glas izgubi u neopisivom žamoru. Sađe s govornice i okrene se »Gori«, ali 
gorštaci ostadoše nepomični. Merlin de Thionville, Romme, Saubrany, 
Maure, Baudot, J. B. Lacoste šutijahu. — I ako se Robespierre njima bi- 
jaše ljuto zamjerio, nijesu ga oni ipak htjeli napadati, kad se nalazio u 
nevolji i kad su vidjeli, da ga napadaju zlikovci. Ali je baš ovo otstupanje 

od Robespierra značilo njegovu propast. U cijelom mnoštvu ovih odušev- 
ljenih republikanaca nije bilo jedne ruke koja bi prihvatila njegovu. Međutim 
je Collot d'Herbois napustio pretsjedničko mjesto, koje zauzme Dantonovac 
Thuriot. On, koji bijaše zanijemio poslije 5. aprila, počne da pokriva 
svojim baritonom i svojom neprekidnom zvonjavom sve slabiju Robes- 
pierreovu viku. Ovaj se okrene sada desničarima i centrumašima: »Vi, po- 
štenjakovići, pomognite me do riječi koju mi ovi razbojnici neće da dopuste.« 
Desnica pogledne prema lijevo i zamukne. I kad je išao od klupe do klupe, 
prekine ga vika: »Idi, tu su sjedili Danton i Desmoulins, tu se sjedjeli Ver- 
gniaud i Condorcet.« Robespierre nije govorio više. Glas mu bijaše pro- 
mukao. Znoj mu bijaše po čelu, »Dantonova krv te guši«, dovikne mu 
Garnier. Robespierre ga pogleda i sikće: »Ah, hoćete da osvetite Dan- 
tona ?« Odgovor bijaše prazan, grohotan smijeh. Robespierre je roptao od 
umora. U dvorani nasta tajac. U to se digne dotle neopaženi Loucher. 
»Predlažem, reče, da bude izdan protiv Robespierrea dekret apšenja.« 


Konvent zamukne, ali za časak. Zatim odjekne sve življi, sve jači pljesak. 


Mlađi Robespierre pokaza se junak usred oluje: »Isto kao što je kriv brat 
moj, kriv sam i ja; njegove su vrline moje vrline. Tražim da budem optužen 
kao i on.« Maksimilijan zatraži riječ, ne za sebe nego za brata: »Po po- 
sjednji put, hoćeš li mi dati riječ, pretsjedniče ubojica ?« »Pretsjedniče, po- 
viče Charles Duval, ko daje ovome čovjeku pravo da vrijeđa skupštinu? 
Zar je on gospodar ovdje ?« »Bio je to«, odvrati neko, »i predugo.« Billaud 
koji je htio da nešto pripovijeda, prekinut je: »Na glasanje, na glasanje !« 
Thuriot pozove konvent: svi digoše ruke u vis u znak pristanka. »I ja ću 
da budem uapšen«, dovikne Lebas. A Hćron će: »Ne samo njega, nego 
Couthona i Saint-Justa. Couthon je krvožedan tigar, on je htio da se popne 
po našim lješinama do prijestolja.« »Da, htio sam da se uspnem do prije- 
stolja«, reče Couthou, gledajući bolno na svoje uzete noge. »Predlažem, 
dovrši Hćron, da bude izdan dekret apšenja protiv Saint-Justa, Lebasa i 
Couthona.« Jedva su se stražari konventa odvažili da vrše apšenje. Louchet 
zatraži da budu odvedeni izvan poslaničkih klupa za ogradu, gdje su pripu- 
štene deputacije. Oružnici dođoše zatim u dvoranu. U pet sati popodne 
išli su oba Robespierrea, Saint-Just i Lebas preko trga Karusela, opkoljeni 
stražarima. Dva stražara su nosila Couthoua. Nakon jednog neukusnog 
govora Collot-d'Herboisova, prekine konvent sjednicu i ureče dojduću za 
7 sati. — Po cijelom Parizu bijaše užasna zapara. 

U isto vrijeme bijahu na odlasku šarete za giljotinu. Na njima bijaše 
45 osuđenih. Već je sakupljeno mnoštvo tražilo, da se odgodi pogubljenje. 
Ali Fouquier-Tinville odvrati: »Neka se izvrši zakon«. 

Konvent bijaše uvjeren, da je iznio potpunu i konačnu pobjedu. No, 
stvar ne bijaše odlučena. Pariska je općina bila u rukama Robespierreovih 
pristalica, isto kao što je u njihovim rukama bila i nacionalna garda. Tek 
što su prvi Robespierreovi ljudi, protjerani u konventu s galerija, donijeli 
vijest o načinu kako se nastoji sprečavati nepodmitljivi da uzme riječ, naredi 
Fleuriot, da se zatvore pariske mitnice, a Henriot dade svirati generalmarš, 
zazvoniti na uzbunu i pozvati tobdžije, da dođu u općinu i da se bore »za 
slobodu i za domovinu«. No, u mnoštvu se već bilo doznalo da je konvent 

izdao dekret apšenja u pogledu Henriota, pa su se već neki počeli njemu 
protiviti, osobito kad je htio da uapsi Meslin de Thionvillea. Henriot bijaše 
pijan i potpuno izvan sebe. Jedva se je držao na konju, a bijaše izgubio 
svoju vojničku kapu. U takvim prilikama nije čudo da ga je i vojska slabo 
poslušala, osobito kad je počeo da govori o pokolju cijeloga konventa, o 
drugom izdanju 31. maja. — Robespierre i njegovi drugovi bili su privre- 
meno zatvoreni u prostorijama odbora za opću bezbjednost. — Tamo se 
upusti Henriot sa nekoliko žandara da ih oslobodi. Međutim, tek oni bijahu 
silom rastvorili vrata, kad se tu nađoše oružnici otpremljeni od konventa, 
pokazaše naredbu apšenja, trgnuše Henriota s konja i odvedoše ga u sobu, 
gdje su boravili Robespierre i njegovi drugovi. Robin i Courtois, inače 
Dantonovi ljudi, koji su gledali na Henriotovo preuzeće, odmah dođoše da 
jave cijelu stvar odborima. Potjera koja je otpremljena kroz Pariz, uspje 
zbilja, da još uopsi Payana usred same općine. Dumas, koji je, u večer, rje- 
šavao, kao pretsjednik revolucionarnog suda, neke spise, uhvaćen je u Pa. 
laisu i odveden od žandara. Robespierre je imao da bude otpraćen u Luksem- 
buršku palaču, gdje su, prije njih, boravili Vergniaud i Danton. No, uprav- 
ljači zatvora, Faro i Wiltcheritz, ne htjedoše da ih prime: kao uvjereni 
Robespienreovi sljedbenici otpraviše ih oni u općinu. Isto tako postupaše i 
upravljači zatvora Saint-Lazare, les Ecossais, la Force, la Bourne, gdje su 
imali da budu primljeni Augustin Robespierre, odnosno Saint-Just, Lebas, 
Couthon. — Svi su ovi upravljači složno izjavili, da je općina naredila da 
se uapšenici imaju poslati u općinsku zgradu. Općina je bila u rukama Ro- 
bespierreovih ljudi. Izvršenje te naredbe je značilo oslobođenje uapšenika, 
ali to baš nijesu htjeli ni Robespierre ni njegovi drugovi smatrajući da, 
poslije Henriotova apšenja, ne raspolažu dovoljnim silama i nadajući se da 
će najbolje proći, ako se drže zakona i ako se brane pred revolucionarnim 
sudom onako, kako je svojedobno s uspjehom učinio sam Marat. Ta je 
Robespierreova odluka bila potpuno razborita, jer je prerijalski dekret od- 
ređivao da bude s mjesta metnut izvan zakona i pogubljen, ko se god bude 
tvorno protivio izvršenju odredaba pojedine vlasti. 

No, događaji se razviše sasvim drukčije nego što su bili proračunali 
i Robespierreovi prijatelji i njegovi neprijatelji. U deset sati u večer, kad 
su «Barčre i Billaud Varennes raspravljali s Amarom, članom odbora za 
opću bezbjednost, šta da se radi s uapšenim Henriotom, uđe u sobu jedan 
oružnik i poviče: »Robespierre je oslobođen«. Coffinhal je naime, na čelu 
svojih razbijača, pošao u Quai des Orfčvres, gdje su općinski stražari ču- 
vali uapšene, i odvede ih sa sobom. Sva Robespierreova zaklinjanja, da ih 
ostavi u miru, da ne prave uzaludna nasilja, nijesu služila ništa; Coffinhal 
bijaše na čelu radnika istočne i južne periferije i zanatlija iz centruma došao 
pred jakobinski klub. — Jakobinci i općina bijahu brzo dogovorni, da silom 
uspostave Robespierra na vladu. U II sati u večer bijaše Robespierre u 
općinskoj zgradi, a redom dođoše tamo brat mu Augustin, Lebas 1 Saint- 
Just. Couthron se pojavi tek iza ponoći. I on bijaše dugo oklijevao da 
dođe, dok ga stigne pismeni poziv: »Couthone, svi su rodoljubi metnuti 
izvan zakona. Narod je ustao, bilo bi izdajstvo da ne dođeš k nama u 
općinsku kuću.« i 

Coffinhal bijaše, odmah iza toga sa svojim ljudima došao u Place de 
la Grčve i krenuo prema konventu, koji bijaše na okupu. Henriot je smjesta 
uapšen, dok su se članovi odbora za javno spasenje i za opću bezbjednost 
razbjegli desno i lijevo. U konventu su ljudi drhtali od straha. Coffinhalovi 
ljudi su bez muke mogli da uhvate cijeli konvent ili da poslanike rastjeraju, 
tako reći, kroz prozor. Collot d'Herbois nije u onom trenutku htio zabo- 
raviti, da je nekada, iako nesretno, htio da glumi. Na pretsjedničkom mjestu 
metne on, u znaku žalosti za nesreću domovine, šešir na glavu i reče svojim 
najdubljim basom: »Građani, došao je trenutak da pokažemo svoje ju- 
naštvo. Četa naoružanih izdajica oslobodila je Henriota. Buntovnici su ušli 
u prostorije vrhovnih odbora. Sa svojim topovima krenuo je Henriot pred 
vrata ove dvorane.« »Henriot, poviče jedan od nazočnih, hoće da nas 
opsjedne. Metnimo ga izvan zakona !« Konvent prihvati. Kasnije ustane i 


Vouland: »Nije samo Henriot pobjegao iz zatvora, isto su učinili Robes- 


pierre i njegovi drugovi. Predlažem da i oni budu metnuti izvan zakona.« 
Konvent prihvati i ovaj prijedlog. Amar se odvaži da iziđe na prozor i da 
dovikne Henriotovim četama dekret konventa. — Još uvijek je Henriot 
stajao pod dojmom svojeg pijanstva. Vojska se nije usuđivala, da posluša 
njegove konfuzne zapovijedi. Lagano se povukoše tobdžije i gardisti na 
trg de la Grčve pred općinom, gdje su boravili Robespierre i njegovi dru- 
govi, potpuno neodlučni i u nejasnosti, šta da se radi. Međutim je konvent, 
na Frćronov prijedlog, dao nalog, da sakupi vojsku iz svih pariskih četvrti 
Barrasu, koji je s njim vojevao pred Tulonom. Barras bijaše vojskovođa, 
ali vojskovođa bez vojske. Pitanje je sastojalo u tome, hoće li njemu poći 
za rukom da suprotstavi Henriotu dovoljnu vojničku silu. 


Između 11 sati u večer, 9. termidora i 2 sata u jutro 10. termidora, 
pala je odluka. S Barrasom krenuše po svim pariskim četvrtima Frćron, 
Leonard Bourdon, Legendre, Goupilleau, Bourdon de |Oise. Po ulicama 
su izaslanici konventa čitali pri svjetlosti bakalja dekret kojim su Henriot, 
Robespierre itd. metnuti izvan zakona. Pitomci Marsove škole su najprvi 
privučeni uz konvent. Lako je bilo pozvati na uzbunu radničke kvartove, 
koji su, kivni zbog Hćbertove pogibije, rado prihvatali priliku da se osvete 
Robespierreu. I u Gravilliersu, gdje je Jacques Roux propovijedio svoje 
socijalne ideje, nijesu se oglušili Leonardu Bourdonu. Opasnije bijaše za 
općinu, da su radničke četvrti duž Sene i sama Citć pa čak i Montmartre 
prešli konventu, predvođeni Dobsenom, junakom od 31. maja 1793., Va- 
neckom i kovačom Hassenfratzom. Na njih je čekala da izbije svom silom 
sekcija de "Homme Armć (naoružanog čovjeka) koju je predvodio bijesni 
Tallien. Ovaj je već u 9 sati u večer pronio glas »da je konvent u velikoj 
opasnosti, da pariska općina namjerava oprijeti se konventu i da je ona 
preuzela uapšene buntovnike«. "Tek šta su imućne četvrti Lombards, Le- 
pelletier, Palais-Royal primjetile, da je u narodu jak pokret protiv općine, 
počeše se kretati i one. Trgovci, bankari, spekulanti, snabdjevači vojske na- 
đoše se brzo na okupu tek što primijetiše, da je odzvonilo jakobincima. 
Međutim ni općina nije drijemala. Po cijelom Parizu su njezini ljudi išli 
da dignu narod. Situacija nije bila jasna, jer je Robespierre uživao velik 
ugled kao čestit i pošten čovjek, a i jakobinci su se držali uporno njega. 

. Kao ustuk na dekret konventa izda pariska općina svoj dekret kojim metne: 


izvan zakona četrnaest poslanika. Po uzoru pokreta od IO. augusta 1792.. 
ustanovljena je vanredna komisija. Zapovjednik logora des Sablons pozvan 
je da krene u pomoć cijelom vojskom. Drugi je poziv, veoma energičan,. 
upravljen četvrti Pika: »Naprijed rodoljubi, naprijed, sloboda pobjeđuje. 
Već su izvan zatvora oni ljudi, koji su izdajicama postali strahotom. 
Svugdje se ,narod pokazuje vrijedan svoga čvrstog karaktera. Skupite se: 
pred općinom. Tu će vam hrabri Henriot podijeliti svoje zapovijedi u ime 
izvršnog odbora, koji se je sastao za spasenje domovine.« Ispod ovog pro-- 
glasa stoje potpisi: Legrand, Lerebours, Louvet, Payan, Ro... i jedna 
mrlja krvi. Između 2 i 3 sata po ponoći desio se naime, protiv svakog oče- 
kivanja, potpuni preokret situacije. 

Dvanaestorica komesara konventa, koji su sa šarpama, mačevima i ba-- 
kljama išli ulicama, bijahu već pokupili oko sebe prilično svijeta. Proglas: 
Barčreov, kojim je Robespierre optužen da je plaćenik rojalista i da je, 
s toga, metnut izvan zakona, imao je taj uspjeh, da su građani srednjeg 
staleža, koji su sve do toga dana iz straha izostajali od općine, iz nacio- 
nalne garde i iz sekcija, brzom odlukom pristupili uz konvent. Jeli iza njih 
stajala Batzova ruka ? Jeli taj neobični čovjek nevidljivo stavljao u pokret 
sve sile da zbaci posljednjeg pravog pobornika republike ? Svakako je jedna. 
tajna ruka vodila u noćnoj omari nevidljive podložnike po redovima tob- 
džija i gardista, koji su začuđeno gledali u Henriota, kako je bijesno išao 
na konju i vikao nerazumljive zapovijedi. Proglas pariskog načelnika Fleu- 
riota, koji je tražio da se metne u zatvor 14 poslanika, a između njih Collot 
d'Herbois, Bourdon, Frćron, Tallien, Carnot, Fouchć, jer su se usudili na 
djelo koje nije htio preuzeti ni sum Luj XVI.: da dadu apsiti najbolje rodo- 
ljube, ostao je, u tim prilikama, mrtvo slovo. Trg de la Grčve, gdje su bili 
na okupu Henriotovi ljudi, bijaše sav pun radoznale množine, koja je htjela 
da vidi što će se iz toga izleći. Barras je međutim, sa svojim vojnicima, 
malo po malo, duž obale Sene, dolazio bliže općinskoj zgradi. Jedan uhoda 
bijaše njemu priopćio lozinku Henriotove vojske. Poslije ponoći se cijelo 
mnoštvo razbjegne: nakon strašno omarnog dana bijaše nastala poslije po- 
noći nevjerojatno obilata kiša. U tmici se tobdžije bijahu razbjegli. Henriot 
je uzalud tražio svoje ljude. ' 

> Međutim je Leonard Bourdon na čelu bataljona Gravillierske četvrti, 
uz povike »Živio Robespierre«, ušao u općinsku dvoranu, gdje su boravili 
Robespierre i njegovi drugovi u sredini izvrnšog odbora. Robespierre 1 
Conthon su pisali. Tek što vidješe da su došli neprijatelji, htjedoše nazočni 
da se spasu. Augustin Robespierre baci se s prozora, Lebas se ubi pištoljem. 
Stariji je Robespierre — kako se čini — pokušao da isto učini, ali je samo 
razmrskao donju čeljust. Saint-Just je uapšen. Coffinhal bijaše bacio ljutito 
Henriota s prozora, Tu je »general« nađen, sutradan poslije podne, u krvi. 
Couthona, koji se bijaše sakrio ispod stola, baciše sa stepenica. I on je nađen 
tek sutradan, krvav, blatan, više nalik na ruševinu no na čovjeka. ' 

Robespierre je zatim nošen u konvent. Pri prenosu se bijaše kotrljao u: 
blatu. Rana mu je krvarila bez prestanka. Da ga održe na životu, odlučiše 
pratioci, da će dizat nešto na više nosila sa strane glave, a noge na miž€. 

Saint-Just je išao pješice u svom svečanom odijelu, sa široko povezanom 
kravatom. Konvent, koji je zasjedao u permanenciji, jednoglasnim po- 
kretom je odbio »da primi u svetište zakona čovjeka koji je tako dugo to 
svetište skvrnio«. Masa je. gledala šuteći taj prizor, Na stol u sobi odbora 
za javno spasenje položen je nepodmitljivi, pošto je skoro po sata ležao pri 
dnu velikih stepenica. Ispod glave metnuta mu je kao jastuk kutija za naboje 
municije. Saint-Just i Dumas vođeni svezanih ruku, u čekaonicu, posadili 
su se, šuteći, prema prozoru (embrasure).: Robespierre je otvorio oči tek 
poslije jednog sata. Da očisti usta od krvi, koja se bijaše nakupila, provuče 
među zube koricu svog pištolja. Kad je ova sva bila natrunjena krvlju, da- 


doše nazočni nešto papira. Ovako se je .zapriječilo da ga guši krv iz rane. - 


»Hvala vam, gospodine«, izusti diktator. Gledao je ravno u strop, da ne 
sretne ničijeg pogleda, a samo je jednom još gledao, s izražajem dubokog 
sažaljenja, na mladog i lijepog Saint-Justa. Dumas bijaše veoma potresen, 
zatražio je vode. »Donesite odmah za trojicu!« dobaci podvotniku Payan. 
I Saint-Just je naime bio žedan. 

* Malo iza toga je donesena naredba potpisana po Barčreu, Billaud- 
Varenneu i Collot d'Herboisu: da se uapšeni odvedu u konsjeržeriju. 
Lacoste doda pokazujući na Saint-Justa, Payana i Dumasa: »Proglašeni su 
izvan zakona«, Liječnik je zatim otpremljen k Robespienrreu, »da ga metne 
u stanje da bude kažnjen«. U konsjeržeriju je Robespierre odveden u na- 
slonjači. Narod koji je išao iza njega, počeo je da ga obasipa svojim pogr- 
dama. Diktator je gledao ponosno u ljude, sliježući ramenima. U konsier- 
Žeriji se Saint-Just sretne s generalom Hocheom, kojega je on sam otpremio 
bio u zatvor. Plemeniti ratnik ustupi mjesto uapšenom prokonsulu da po- 
časti njegovu nesreću. 

U tri sata popodne Io. termidora odvedeni su uapšeni, 22 na broju, 
pred revolucionarni sud, da se ustanovi njihov identitet. Fouquier-Tinville 
pročita dekret konventa i naredi da budu predani izvršiocu. U pet sati. po- 
podne bile su taljige gotove. Oba brata Robespierrea, Couthon, Henriot, 
polomljenih kostiju, izmrcvareni, s blatnim odijelom, povezani su na prve 
taljige. Svaki im je pokret kola iznuđivao užasne povike. A vođeni su naj- 
dužim putem na posljednji put. Vrata, prozori, krovovi, sve je bilo načičkano 
narodom, ali je palo razmjerno malo povika. Pred kućom drvodjelca 
Duplaya zaustavi se povorka, Dječak je ispraznio na kuću vjedro puno 
volovske krvi. 

Pred samom giljotinom bili su osuđenici, ako se to može izreći, vedriji. 
Couthon i mlađi Robespierre bijahu potpuno pomireni sa sudbinom. Henriot 
je, s krvavim licem, rasparane košulje, imao potpun izgled pijanca zatečena 
u jaruzi. Samo je Saint-Just miran, ostriženih vlasi, dostojanstven, sa pre- 
zirnim posmijehom na licu, pokazivao da mu je duh uzdignut iznad sud- 
binskih trzavica, On je posljednji došao pod sjekiru. Kad je Robespierre 
htio da položi glavu, otrgne mu krvnikov pomoćnik povez na rani. Diktator 
poviče tako teško da je cijeli trg odjeknuo. Gluhi udarac razmrska mu 
kičmu .. , Prisutni su pokliknuli kao da im je mora dignuta s prsiju. 

Tri dana kasnije, 14. termidora (I. aug.), ukinut je zakon od 22. 
prerijala (10. juna). 

P."E E GOL oOE SIN 


BLAGOJE BERSA 


Ime skladatelja Blagoja Berse jedno je od 
onih, koja su zauzela prvo mjesto u mojim 
najranijim mladenačkim glazbenim  simpati- 
jama. Nisam znao, zašto. Dugo njegove glazbe 
nisam uopće poznavao. Znao sam tek, da po- 
stoji, da nepristrani ljudi njegova djela s pri- 
znanjem i poštovanjem spominjem a to je za 
me, mladoga -provincijalnoga glazbenog idea- 
lista, bilo već dovoljno, da s anticipiranim pije- 
tetom prema ličnosti toga skladatelja čekam, 
kad će mi biti omogućeno, da se osvjedočim 
i po djelima njegovim, da li je glazbena fizio- 
nomija skladateljeva uistinu onakva, kako sam 
ju ja sebi već uhaprijed u svojoj duši bio 
zamislio i predočavao. Kad sam došao na za- 
grebačko sveučilište, baš je prvi put izvođena 
Bersina opera »Postolar iz Delfta«. Nažalost 
izvedbe njene bile su u vrijeme izvan ona 4 
mjeseca, što sam ih kao pravnik prve godine 
proveo u Zagrebu, te je tako nisam čuo ni 
vidio. Još i danas mi je to žao. Evo sada se 
26. siječnja navršila baš dvadeseta godišnjica 
od premijere te Bersine opere. I tko zna, ne 
bi li se dali na prste nabrojiti oni, koji bi sa 
mnom željeli, da tu Bersinu operu — ili ako 
ne tu, a ono koju drugu — čuju i vide sada 
na zagrebačkoj pozornici. A trebalo bi, da to 
svi ljubitelji glazbe žele sada više nego ikad, 
jer bi to bio nesamo umjetnički događaj, nego 
i čin pijeteta prema jednom od predstavnika 
hrvatske glazbe, koji je evo na samu Novu 
Dodinu, deset dana iza navršene šezdesete go- 
dišnjice svog umjetnički vrlo plodnog, ali 
skromnog i s premalo priznanja počašćenog 
Života, otišao u vječnost. 

Listam po glasovirskom izvatku Bersina 
»Postolara iz Delfta« i osjećam, kako ta glazba 
govori tako poznatim, pristupačnim i simpa- 
tičnim govorom. Ti zvuci teku tako prirodnim, 
tako nenametljivim melodijskim i harmonijskim 
tokom, kao da to i ne može drukčije biti. I 
nehotice se kod toga sjećam, kako mi se još 
kod nikog u životu nije desilo kao kod Berse, 
da sam vidjevši ga prvi put u koncertnoj dvo- 
rani Glazbenog Zavoda na galeriji među dru- 
gim glazbenim ljudima odmah pogodio, koji 
bi mogao biti on, a da mi ga nitko nije poka- 


zao. Odraz velike ozbiljnosti, na oko bešćutne, 
tvrde, a uistinu pune proživljene i protrpljene 
osjećajnosti, bio je kod pojave Bersine tako. 
značajan, Taj odraz počiva 1 na njegovoj 
glazbi. I možda će mnogoga, tko samo s povr-- 
šine zađe u nju, ostaviti hladninu. Ali Bersina 
glazba nije od one vrste moderne glazbe, koja 
već svojim vanjskim efektima, i često samo- 
njima, osvaja. U tom je pogledu Bersa pre- 
malo moderan. On zalazi dublje i daje više. 
Bersa je u hrvatskpoj glazbenoj povijesti 
zauzeo mjesto na prijelazu između Zajčeva 
doba i suvremene naše glazbe, kojoj je glavni 
predstavnik Božidar Širola. U toj prijelaznoj 
eri Bersa stoji na prvome mjestu nastojeći da. 
našu glazbenu umjetnost dovede u što bližu 
vezu s evropskom glazbom. Ilirac Lisinski ori- 
jentirao je: početke prema Slavenstvu (bio je 
praški đak!), iako je to bilo tek: romantično 
traganje; za njim dolazi Zajc sa svojim izra- 
zitim sklonostima prema romanskom  glazbe- 
nom izražaju (milanski đak!); a iza Zajca 
eto Berse, koji nosi našoj glazbi tekovine i 
utjecaje njemačke glazbe (bečki đak!). Osim 
Albinija nitko nije aplicirao njemački glaz- 
beni smjer na našu glazbu više od Berse. 
Današnji predstavnici hrvatske glazbe misle i 
stvaraju opet izrazitije slavenski, te se osobito 
osjećaju jaki utjecaji ruskih glazbenih uzora.. 
U doba, kad je Bersa počeo punom sna- 
gom da razvija svoju stvaralačku glazbenu 
aktivnost i da formira svoj glazbeni smjer, nad 
srednjom je Evropom najjači glazbeni utjecaj 
imao Rikard Strauss. On vlada od konca de- 
vetnaestoga' stoljeća do svjetskoga rata, te je 
njegova glazbena pojava u tom razdoblju do- 
brano potisnula sve druge. Nema nijednog dru-- 
gog skladatelja, kojemu je tadanji naraštaj 
jače podlijegao, nego Straussu. Ni Bersa mu 
nije izmakao. Naprotiv vrlo razvijenom glaz- 
benom tehnikom, sjajnom arhitektonikom, buj- 
nim glazbenim slikanjem, a nada sve snažnom 
instrumentacijom veoma podsjeća na Straussov 
utjecaj. Veličina Rikarda Straussa nije u unu, 
tarnjoj snazi njegove glazbe, nego u vanjskoj 
grandioznosti. On je glazbeni izražajni reali- 
zam dotjerao do krajnjih granica deskriptivne 
minucioznosti. Težište svoje glazbe je posta--) 

vio u orkestar te je nastavljajući Berlioza i 
Wagnera stvorio nenadmašivo instrumentacij- 
sko izražajno blago. Iako je Bersa od tih 
osnovnih straussovskih obilježja mnogo popri- 
mio u svojoj glazbi, ipak im se nije sav 
predao. 

Po glazbenom značenju, po svojim pri- 
marno instrumetalnim sklonostima, po područ- 
jima glazbe, na kojima se osobito istakao, te 
po općim značajkama svoje glazbe Bersa po- 
kazuje mnogo srodnosti s češkim skladateljem 
Zdenkom Fibichom (1850.—1900.) Četvrt sto- 
ljeća stoji Fibich pred Bersom, vremenski šta- 
više Bersin stvaralački rad zapravo tek po- 
činje, kad Fibich prestaje. I Fibich i Bersa 
odgojeni su na tlu njemačke glazbene kulture, 
obojica su se istakli kao simfonijski sklada- 
telji, jednako su naginjali programnoj glazbi, 
obojica su na opernom polju stupali smjerom, 
“koji je udario Wagner, obojica su mnogo stva- 
rali na polju melodrame, a kad su posezali 
za glazbenom popijevkom, rado su obrađivali 
balade. 

Postavimo li samo simfonijska djela Ber- 
sina prema Fibichovima, vidimo njihovu veliku 
kongenijalnost. Tri  Bersine simfonije stoje 
prema četiri Fibichove. Iz Fibichovih sim- 
fonija javlja se doduše tradicija Schumannove 
romantike, a Bersine se priklanjaju dobrim 
dijelom novoromantičnoj simfonijskoj obnovi, 
ali glazbena jedrina 1 produhovljenost, koja 
izbija iz simfonijskog zvukovnog obilja kod 
djela jednog i drugog, odaju ipak u bitnosti 
stvaralačku srodnost. Ta srodnost postaje još 
veća, kada njihovo simfonijsko stvaranje pre- 
lazi na tlo programne simofijske glazbe. Bersa 
već jednoj od svojih simfonija daje naslov 
»Moj život« (1. Škola, 2. Ljubav, 3. Poslije 
bolesti, 4. Borba u Njemačkoj), te držim, da 
je to simfonijska analogija čuvenom gudačkom 
kvartetu »Iz moga života« od Bedficha Sme- 
tane. Odatle kreće Bersa, potican Straussovim 
primjerom, smjerom programne glazbe stvara- 
jući cijeli niz simfonijskih pjesni. Šest simfo- 
nijskih pjesni Bersinih stoji prema isto tolikom 
broju Fibichovih (među njima je Fibich po 
'Shakespeareu skladao dvije, »Buru« i »Otela«, 
a Bersa jednu, »Hamleta«). Bersa se u pro- 
gramima svojih simfonijskih pjesni zalijeće u 
grčku i rimsku antiku i u srednji vijek (»He- 
lada«, »Noć u Rimu«, »Smrt lakrdijaša«), a 
Fibich poseže za sadržajem iz češke legende 


(»Zaboj, Slavoj a Ludčk«, »Toman a lesni 
panna«). Posebnim svojim velikim program- 
nira simfonijskim ciklusom »Iz moje domo- 
vine«, koja se sastoji iz 12 dijelova, opet nas 
Bersa podsjeća na Smetanin simfonijski ciklus 
»Moia domovina«. Nismo to Bersino veliko 
simfonijsko djelo imali prilike dosada čuti 
(samo jedan dio, »Sunčana polja«, izveden je 
tamo negdje pred više od jednog decenija u 
Zagrebu), pa je nemoguće prosuditi, da li to 
Bersino djelo ima bar približno analogno zna- 
čenje za našu glazbu, kako to spomenuto Sme- 
tanino djelo sličnoga naziva ima za Češku. 


U traženju programnog sadržaja za svoje 


glazbeno stvaranje još je Bersa sličan Fibichu, 
što i jedan i drugi uzimaju nekim svojim dje- 
lima sadržaj iz slikarstva. Fibich je skladao 
pet glasovirskih skladbi, u kojima je nastojao 
glazbom izraziti ono, što je osjećao promatra- 
jući slike fra Angelica Correggia, Watteaua, 
Ruysdaela i Breughela (Malifskć studie«), a 
Bersa je stvorio tri orkestralne skladbe, u ko- 
jima je dao glazbenu analogiju slikama od 
Rubensa i Bčcklina (među njima i slavni 
»Otok mrtvih«). Treći, koji se u cijeloj slaven- 
skoj glazbi još istakao takvom obradbom sli- 
karskih motiva glazbenim sredstvima bio je 
Musorgski (»Šetnja po jednoj izložbi«). 
Melodramu se kao posebnoj glazbenoj vr- 
sti posvećuje općenito premalena pažnja. Fi- 
bich je baš u tom pogledu među svim sla- 
venskim skladateljima epohalna pojava: on 
nesamo da je sa svojih pet velikih koncertnih 
melodrama dao na tom polju djela prve vrste, 
nego je bio prvi, koji je ostvario i scenski me- 
lodram, to jest dramatsko djelo, koje se na 
pozornici izvodi običnim govorom kao i svaka 
drama, samo što je od početka do kraja pra- 
ćeno orkestrom na način Wagnerovih glazbe- 
nih drama. Popularno rečeno, to je opera, koja 


se ne pjeva nego govori, ili drama, kojoj rad- 


nju ilustrira orkestar. Tu je zapravo Wagne- 
rova težnja, da u operi živa riječ u vezi s glaz- 
bom zadrži što većma svoj prirodni značaj, 
dotjerana do krajnjih granica, Fibich je stvo- 
rio samo jedno takvo djelo, trilogiju »Hippo- 
damia«, i koliko znam, nije u tom našao na- 
sljednika. I Bersa je kao melodramatski skla- 
datelj ostao samo kod koncertnog melodrama, 
a tu se među našim skladateljima najviše ista- 
kao. Šteta, što njegovi melodrami (»Božić«, 
»Saloma<«, »Anka«< itd.) nisu kod nas uopće 

poznati. Mislim, da bi vrlo zanimljivo i za 
spomen Bersin vrlo zaslužno bilo, kad bi se 
priredilo jedno koncertno veče njegovih melo- 
dramatskih djela. 

U operi je Bersa wagnerijanac. Gradi na 
provodnom motivu i na orkestralnoj izražaj- 
noj bujnosti, ali melodijski elemenat ipak ne 
podvrgava dramatskom onako nemilosrdno, kao 
što je to činio Wagner, nego traži kompromis 
u korist melodijske autonomije, kako su to či- 
nili još za. Wagnera mnogi Wagnerovi pri- 
staše, osobito među Slavenima. Njegova prva 
opera »Jelka« (na libreto njegova brata Jo- 
sipa) ostala je nepoznata, jer nije doživjela 
izvedbe, baš kao ni njegove posljednje dvije 
opere »Smrt majke Jugovića« (na Vojnovićev 
tekst) i »Kraljević Marko«. Te tri opere čine 
jednu skupinu. U drugu skupinu ubrajaju se 
njegove opere »Oganj« i »Postolar iz Delfta« 
(obje na tekst od bečkog libretista Willnera), 
koje su izvođene i kod nas i u stranom svi- 
jetu i koje su zapravo i pronijele Bersino ime. 
Najboljom drže njegovu operu »Oganj«, koja 
je snažan dokaz Bersina glazbeno-dramatskog 
talenta. Prema toj operi s ozbiljnim sadržajem 
postavio je Bersa odmah iza nje komičnu 
operu »Postolar iz Delfta«, u kojoj je danas 
čudna mješavina komičnog realnog s fanta- 
stičnim elementom i koja svojim prpošnim val- 
cerskim i drugim plesnim melodijama svjedoči, 
da je Bersa nastojao držati korak sa Straus- 
sovim »Kavalirom s ružom«. Vjerujem, da je 
Bersa u posljednje dvije svoje opere vođen 
već samim libretima stvorio glazbu s izrazi- 
tim narodnim značajkama. Trebalo bi se samo 
osvjedočiti, koliko je tu smogao da dosegne i 
u dubljinu. 

Uz nešto komornih i lijep broj glasovir- 
skih djela dao je Bersa odlična djela i na 
polju vokalne glazbe. Jedina izdana zbirka 
njegovih popjevaka (»Fiinf Lieder«) za jedan 
glas uz pratnju glasovira prikazuje nam Bersu 
kao velikog umjetnika male glazbene forme, u 
kojoj daje melodici punog maha. U toj je 
zbirci uz jednu Heineovu baladu i jedna bo- 
sanska o paši i ropkinjici, jedina s hrvatskim 
tekstom. Prigodom 1oo godišnjice ilirskog po- 
kreta, koja se slavi na godinu, ne će se smjeti 
mimoići njegova dva zbora uz pratnju orke- 
stralnih instrumenata »Ljudevit Gaj« po pje- 
sniku Sibi Miličiću i »Zora puca« na riječi 
Preradovićeve pjesme. U djelu »Ljudevit Gaj« 


skladao je Bersa zbor bez riječi, a tako i dru- 
: gom jednom vokalnom djelu s naslovom »Prvi 
snijeg«. U tom se očituje Bersa kao skladatelj, 
koji u prvom redu instrumentalno misli i 
stvara te nastoji svoju instrumentalnu emanci- 
paciju provesti i ondje, gdje držimo, da je 
pjevana riječ neizbježiva. Nada sve treba ža- 
liti, što je Bersin »Stabat Mater« za solo, zbor 
i orkestar (a ima još i drugih duhovnih kom- 
pozicija od njega) nepoznat. A ipak je to 
možda jedna od najvrednijih naših tekovina 
na onom polju glazbe, gdje su neki glazbeni 
velikani (na pr. Dvot4k) stekli najveću slavu. 
Berse više nema. Njegova je uloga u hr- 
vatskoj glazbi završena. A naše poznavanje 
svega onoga, što je on našoj glazbenoj kulturi 
dao, tako je neznatno i fragmentarno, da je 
zapravo zapelo i kod samih početaka. Možda 
će se ipak među nama naći toliko smisla, da 
ne zakopamo s Bersom i djela njegova vječnom 
zaboravu. Bar tako kulturni narodi ne bi učinili. 


Dr. Josib Andrić 


PO DRAGOMU KRAJU 


Pjesnikova majka predala je javnosti, uz 
dirljivu opasku, posljednju zbirku pjesama 
pok. D. M. Domjanića!) koja je ostala u 
rukopisu, gotovo spremna za štampu. Pjesnik 
se već gotovo dvije godine bavio mišlju da 
je izda; naslov »Po dragomu kraju« dodan 
je nakon njegove smrti, a isto tako i naslov 
nekojih pjesama koje su iza pjesnika bile 
ostale bez naslova. Obilatija od zbirke »V sun- 
cu i senci«, ova knjiga kajkavskih stihova 
sretno popunjava dvije pređašnje svoje dru- 
garice. Velik broj ovih pjesama izišao je prvi 
put u »Hrvatskoj Prosvjeti«; naši će čitaoci 
u njima prepoznati stare i mile znance koje 
će bez sumnje željeti zadržati ovako na okupu, 
u vrlo ukusnoj i elegantnoj opremi a ipak pri- 
mjereno skromnoj kakav je i pjesnik za života 
bio. Dragi njegovi kajkavski stihovi liju se i 
prelijevaju i ovdje kao suho zlato. Neosla- 
bljenom snagom pjesnik je do posljednjega časa 
unosio svoju osjetljivu dušu i svoj istančani 
osjećaj u svijet oko sebe, svakidanji ali za 
nj toliko vrijedan, jer sadrži svu radost i 
žalost, svu bol i svu okrepu čovjeka, kojega 


1) Dragutin M. Domjanić, Po dragomu 
kraju, Zagreb 1933., Tiskom Z. T. »Narodnih 
novina«. 

je uvijek osjećao kao brata i sudruga. A 
naročito duša naroda, priprostog i njemu to- 
toliko blizog, zrcali se u pjesmama iz: pučkog 
života (Spod Slemena, Drenek cvete, Hajda, 
Dojdi itd.). Prislanjajući se uz taj bitni izvor, 
čitava je zbirka obasjana s toliko svijetle ve- 
drine i optimizma, te čini da zaboravljamo 
teška vremena koja su nam odnijela dragog 
pjesnika i koja još uvijek tište sve oko nas. 
Najkarakterističnije su svakako za ovu zbirku 
razmjerno brojne pjesme s Marijanskim pej- 
zažima (Sunce, Kapela, Na Dolcu, Spomen na 
Mariju Bistricu) u kojima je toliko nježnosti 
i tihe, tako rekavši nečujne pobožnosti koja se 
ne služi velikim riječima, ali je topla i iskre- 
na. Fina akvarelska lakoća pejzaža u vezi 
s duhovitim idejnim akcentima naročito se 
ističe u letimičnim, ali toliko živim dojmovima 
s puta (Plitvice, Spomen na Jesenice, a naro- 
čito prekrasna: Spomen na Split). Vrlo su 
karakteristične laganim humorom  zadahnute 
sličice u detalju, pune izrazite plastike i živog 
kolorita na pr.: 


Kak ste mi lepe i bele, 
vy bunde oblečene cele, 
v kapi prek vuh vam je lice, 
kaj vam je zima, starice? 
(Stare hiže v snegu) 


Ili ova humoristička minijatura iz Splita: 


Na otoku grad je jen mali, 
vu morje je štel da beži, 
al nisu ga lepoga dali, 
za obalu zid ga drži. 


Ili ona o sv. Valentinu koji je tražio ptiće: 


Kaj to veter pripoveda 
z nekim se spomina, 
kaj se fali, kak je zbavil 
svetog Valentina? 


Bil je v snegu sam, bez puta, | 
ni znal, kam bi hodil, 
vetru ga je bilo milo, 
pak je njega vodil. 
(Na Valentinovo) 


Premda ova zbirka od osamdeset pjesama 
ne donosi nikakvih bitno novih motiva za od- 


ređenje pjesničke ličnosti pok. Domjanića, ona 
je i stvarno i sadržajno toliko bogata, toliko 
pravo domjanićevska, da se bez nje neće moći 
ni govoriti o Domjanićevoj poeziji, a da se 
ne mimoiđu nekoji od najljepših njezinih dra- 
gulja. Kao posljednji dar pjesnikov, čitaoci 
će je još i više prigrliti. 

Ljubomir Maraković“ | 


SELO I GRAD 
I 


Ivan Dražić studirao je dvanaest godina u 
gradu, ali se poslije svršenih studija vratio 
na selo i tu obrađuje svoju zemlju živući mirno 
sa svojom majkom. Moderni plug koji je na- 
bavio za sebe, posuđuje besplatno svojim susje- 
dima seljacima, a za slobodnog vremena drži 
s omladinom sastanke na kojima se, u neve- 
zanom razgovoru, pretresaju pitanja koja su. 
važna za seljačko obrazovanje. Ivanov ujak, 
dr. Blaž Kružić, u čijoj je kući bio Ivan za 
svoga školovanja, pošao je sasvim drugim pu- 
tem, s pomoću ambicija bez skrupula utvrdio se 
u gradu kao moćan i bogat odvjetnik, i prezreo 
svoj zavičaj. Njegova kćerka Olga koja je 
međutim svršila medicinu i postala liječnica, 
dolazi na selo na odmor. I dok ona, djevojka 
bistra i samostalna, konfrontira ono što je gle- 
dala u roditeljskoj kući s onim što je sada 
okružuje, raste sve više njezina simpatija za 
Ivana, a naročito otkad ovaj umalo da nije 
žrtvovao svoj život da spase selo od poplave. 
Pritom je njega izbavila od životne opasnosti 
svojom neustrašljivošću baš sama Olga; a kako 
ona kao liječnica ulazi u seljačke kuće jedno- 
stavno i priprosto da pomogne bolesnicima, to 
je ona uskoro osvojila srca čitavog sela. Ali 
uslijed slučajnog nesporazumljenja Olga za- 
ključuje da Ivanovo srce više nije slobodno; 
uza sve to ona ostaje kod svoje odluke da će 
kupiti susjedno zemljište i ostati tu na selu, 
među narodom, da radi za nj; možda će tako: 
popraviti i po koji grijeh svoga sebičnog i ma- 
terijalističkog oca. No Olgina ljubomora bila 
je bez temelja i ubrzo se prokaže da je mala 
Anica bila samo Ivanova najnadarenija i naj- 
požrtvovnija pomagačica u radu oko okup- 
ljanja i prosvjećivanja omladine; i tako se 
slože ne samo oba srca, Ivanovo i Olgino, u 
čistoj ljubavi, nego se združi i njihova zemlja 
da bude podloga zajedničkom blagotvornom, 
radu u narodu i za narod. 

To je zaplet i rasplet, kako se vidi, dosta 
naivan i običan, u noveli »Veliko proljeće« g. 
Stjepka Vrtara,') s dosta prozirnom i naivnom 
psihologijom glavnih lica, tako na pr. kada 
Olga, djevojka u zreloj dobi i praktična liječ- 
nica, ne zna zašto se sve gore osjeća otkad 
je došla na selo. Istina, tetka joj kaže da ona 
dosad nije ni znala šta je proljeće »u sjeni 
sobe, u prašini ulice, u teškom školskom 
zraku«, ali zar je jednoj lječnici zaista tako 
nepoznata fiziološka strana tih promjena? 'Ta- 
kođer je karakteristično za shvatanje autorovo, 
da nema u cijeloj pripovijetki nijednog opakog 
ili lošeg lica, jer kako bi inače selo bilo onaj 
raj zemaljski koji on u njemu vidi? Također 
se vrlo teško snaći u tom, gdje bi to selo bar 
od prilike imalo da bude: ni okolica, ni mate- 
rijalni život seljaka, ni njihov specifični ka- 
rakter ne nose nikakvih naročitih oznaka, sve 
je svedeno na tipski oblik, bez smisla za reali- 
stički kolorit i za snagu njegove uvjerljivosti. 
Kao pripovijetka, dakle, »Veliko proljeće« su- 
više nas sjeća na didaktičke članke iz čitanaka 
i almanaka; nije teško prozrijeti ni svršetak 
ni osnovnu misao djela, a vrlo je teško pri- 
mijeniti sve to, jer je stavljeno u bezbojan 
milieu koji ne daje nikakva uporišta za kon- 
kretne analogije. Ipak ima jedan vrlo vrijedan 
momenat kod svega toga a taj je, da autor 
poznaje selo i seljaka, i da ih voli. Njegova 
novela pisana danas, u doba socijalnih i ma- 
terijalnih kriza, prikazuje sve to pitomo i po- 
češljano kao u Veselinovića ili Milovana Gli- 
šića. Ali ono, bar, nije karikatura kao u mno- 
gih današnjih gradskih socijalnih pisaca, koji 
se, tobože, bore za seljaka. Autor ima svakako 
i tu zaslugu, da hoće čitalačku inteligenciju da 
predobije za selo i za njegov svijet. U naiv- 
nosti svoga pripovijedanja, on to čini, doduše, 
dosta nevješto te se i suviše osjeća tendencija, 
ali u današnje doba toliko glasne »propagande«, 
njegov je istinski zanos za selo svakako sim- 
patičniji od bučnih reklamnih patetičnih fraza 
koje se često smatraju potrebitim rekvizitom 
socijalne književnosti. 

G. Vrtar dao je svojoj noveli naslov »Ve- 
liko proljeće«, očito s nekim simboličkim smi- 
slom, ali taj bi smisao bilo dosta teško pogo- 
diti po onom velikorječivom uvodu u kojemu 

1) Stjepko Prtar, Veliko proljeće, novela, 
Zagreb 1933., Red. izdanje »Matice Hrvatske«. 


se deplasirano govori o napretku čovječanstva, 
o televizoru i Rudyardu Kiplingu, o Životu, 
Početku i Proljeću, sve velikim slovom. Sve 
to ima vrlo malo ili nikakva posla sa samom 
tom skromnom i jednostavnom pričom iz ži- 
vota, i prizor oranja novim strojem, živ i 
istinit, mnogo bi bolje pristajao kao neposredni 
uvod u pripovijetku. Jer i on je simboličan — 
ali konkretnije — i čini samo uvod; šteta je 
što se s tim Andrijom i s tim motivom plu- 
ga ne susrećemo pobliže kasnije u pripovijetki. 
Kako je, dakle, nejasna autorova simbolika 
Proljeća, tako je suviše jasno i jednostavno 
njegovo rješenje problema sela: da svako tko 
odlazi sa sela u grad, ostavlja nepopunjeno 
mjesto iza sebe i, prema tome, pravilno bi bilo, 
unatoč svima školama koje je svršio, da se 
vrati na to svoje mjesto i da živi na selu po- 
dižući svojim obrazovanjem seljake oko sebe 
koji će mu uvijek za to biti zahvalni. Među- 
tim, problem nije nipošto tako jednostavan, 
jer selu mogu direktno da posluže samo iz- 
vjesna zvanja, kao ovdje liječnica; drugi će 
to moći samo posredno i samo u gradu, radeći 
uklopljeni u čitavom organizmu narodnog ži- 
vota u koji pripada i selo. Zatim, selo se ras- 
seljava i radi množenja pučanstva: valjana 
porodica donosi velik broj djece, a svi ti ne 
mogu živjeti na očevini. Lako je u slučaju 
Ivanovu koji nema nego majku, i u Olginu koja 
može da kupi zemljište jer joj je otac u gradu 
stekao bogatstvo. Ali ima čitavih sela koja 
baš radi toga 'očuvanja zemlje koje je seljaku 
životni princip, neće da imaju djece, a to sva- 
kako nije ideal. A u drugu ruku, seljak ni- 
koga ne prezire toliko koliko proletera, bes- 
kućnika, čovjeka bez zemlje. Da je Olga došla 
bez igdje ičega i da nije mogla sama kupiti 
zemlje, njezin bi položaj među seljacima bio 
sasvim drukčiji. A tko bi joj bio čuvao to 
»njezino mjesto« na koje je imala da se vrati? 
Pametno je da se vraćaju u selo ljudi koji 
imaju tamo na čemu da žive i koji imaju 
takvo zvanje koje može seljaku koristiti izravno 
i neposredno; u toj je mjeri i u tom smislu 
opomena g. Vrtara korisna. Ali ne smije se 
dobivati dojam kao da je grad neko prokleto 
mjesto .od kojega dolazi sve zlo na selo. Bez- 
obzirnih sebičnjaka i materijalista kakav je 
bio dr. Blaž Kružić, Olgin otac, ima i na selu 
kao i u gradu. Gavana, spletkara, varalica i 
dr. ima uvijek i na selu i u gradu. Ako je 

zdrava porodica, osnovna stanica ljudskoga 
društva, grad je također izvor mirna i zado- 
voljna života, i mnogih dobrobiti za čovje- 
čanstvo, 

' 1 


Idilska i topla slika »purgerskog« životta 
kako je nabacuje g. S. Trontl u svojoj pripo- 
vijetki »Nevidljivi Tone«2) pokazuje to u vrlo 
šarolikoj i živoj slici. Nisu li toliko simpatični 
svi ti Bahorići, Slamci Plemenitaši, Protuletci 
i druge dobričine iz starinskih gradskih ulca 
kojima je, unatoč svim paklenski bučnim atrak- 
cijama i distrakcijama grada, još uvijek naj- 
veći doživljaj i vrhunac užitka nevina »velika« 
slava u prijateljskom krugu s »janjčićom« i 
ostalim priborom, pristojno zalivenom primje- 
renom količinom vina. G. Trontl, realističniji 
i vještiji od g. Vrtara, umio je sav taj svijet 
zaliti dahom tople intimnosti baš tim što je 
toliko živo i plastično zašao u svaku od tih 
sitnih ali taliko izrazitih ličnosti s njihovim 
svakidanjim bolima i brigama, ali i s njihovim 
smislom za život koji oni ipak časno proživ- 
ljuju i hrabro podnose. Bez sumnje je kod nas 
još uvijek neumjesno pisati o gradu kao o nekoj 
sablasti s neboderima koji proždiru stotine ljudi 
svojim zamršenim mehanizmima i mašineri- 
jama. Nije grad neka. naročito nagomilana 
bijeda, nego dakako, :ima bijede više ondje 
gdje je više ljudi na okupu. Svi pokušaji da 
se Zagreb prikaže »velegradom« u američkom 
stilu nisu drugo nego utrka za onim što tobože 
mrzimo i preziremo, a što nam ipak imponuje 
svojim tempom i golemošću. To je često neho- 
tično i nepoznato naličje te t. zv. gradske 
asfaltne poezije kod nas, koja hotimično i svi- 
jesno izbjegava sva ona mjesta gdje grad živi 
zaista svojim, starinskim i mirnim, vjekovnim 
Životom, gdje se očituje duša njegovih pravih 

. stanovnika i njihovih djedova. Umjesto toga, 
za tu socijalnu književnost koja silom hoće da 
stvori nezadovoljstvo prikazujući, doduše, često 
realne činjenice, ali u nerealnoj, iskrivljenoj 
perspektivi, grad je prometna ulica u kojoj 
se događaju teške nesreće i ljudi padaju kao 
muhe od nemilosrdnih tramvaja ili oholih go- 
spodskih automobila (u istinu, u Zagrebu pro- 
metne se nesreće mogu nabrojiti na prste, i 


2) Stjepko Trontl, Nevidljivi Tone ili takvi 
su naši ljudi, Zagreb 1933., Nakladna knjižara 
»Epoha«. 


njihovi su razlozi daleko raznovrsniji nego 
što ih zamišljaju ovakvi pisci); grad je »sa- 
jam taštine« s korsom i kavanama (iako 90% 
gradskih djevojaka, i to najčestitijih, nikada i 
ne vidi korso, a u kavanama sjede nerijetko i 
prilično podugo baš socijalni pisci i njima 
najbliži); grad je, za njih, napokon, periferija 
s jadom i nevoljom u potenciranom obliku, pe- 
riferija koja zaista očajno kontrastna sa sjajem 
kavana u kojima sjede socijalni pisci i s buč- 
nim centrom koji toliko imponuje onima koji 
se neprestano vrzu po njegovim ulicama i ne 
mogu bez njega živjeti. Ali to nisu ni oni koji 
zaista stvaraju grad ni oni koji u njemu rade, 
od 200.000 ljudi zaista je krivo neprestano gle- 
dati samo prvih i posljednjih nekoliko dese- 
taka tisuća kad se govori o gradu. Grad je, 
bez sumnje, lažnim sjajem svojih skorojevića 
i mračnim zakucima svoje lokalne obuhvatnosti, 
sastajalište i leglo kojekakve bijede i svakoja- 
kih poroka, ali pored toga, on kud i kamo više 
znači organski život, poredak, intenzitet stva- 
ralačkog života a naročito puninu svijesti o 
predvodnoj ulozi u narodnom životu i u općem 
napretku. Te predvodne uloge neće i ne mogu 
da vide oni koji u gradu ne poznaju nego 
silom importirane birokrate ili tuđinske skoro- 
jeviće, darove političkih i socijalnih nasilja i 
spletaka, i kojima je sve nakazno, lažno i 
gnjilo, jer misle da indiskretni pogledi iza ku- 
lisa skandalskih afera i bapskih brbljarija 
znače zaista široke vidike i duboke poglede u 
bit čovječjeg srca i u dno ljudske duše. Ako 
je grad, ili govorimo konkretno: Zagreb, tako 
pun Glembajevih i Križoveca čiju egzistenciju 
u principu nipošto ne poričemo, nije li velika 
njegova zasluga što je, unatoč svemu tomu, 
stvaralački predvodio borbu naroda za opsta- 
nak i kulturu i što je, u toj velikoj borbi, stvo- 
rio i tolike neznatne, skromne, ali čestite i po- 
štene ljude koji ne znaju galamiti da se ugu- 
raju u prve redove interesa socijalnih pisaca. 
Dakako da će ovi sve to spremno nazvati 
lažju, velikom hrvatskom lažju, ali ako je 
tako, tko je stvorio sve one tisuće čitalaca koji 


pretplaćuju njihova djela i omogućuju da i. 


ona izlaze u tom lažnom gradu i da njihovi 
pisci žive od te lažne kulture? 

Ako je pero gđe. Jušić-Seunikove preslabo 
da riješi tako krupan problem kao što je sana- 


cija baš tih teških rana na tijelu modernog. 
grada koji hoće da ozdravi, ipak joj treba. 

priznati da je pokušala pozitivno obraditi taj 
problem.3) 

. Ma koliko površan bio njezin pogled jer ne 
ide dovoljno u dubljinu ni psihologijski ni 
stvarno, ipak je korisno otkinuti se od rekri- 
minacija protiv predratne prošlosti čak tamo 
od nekih međumurskih madžarskih varalica i 
prevarnih igrača, i zahvatiti neposredno u uz- 
ročnik današnjih kriza, poslijeratni bezmoralni 
kaos želje za brutalnim užicima i za sticanjem 
bez skrupula, lažnim spekulacijama poslovnog 
svijeta i prpošnim kombinacijama svih onih 
koji su mislili da će, iskorišćujući olako ko- 
njunkturu, putem  Holywooda ili modernog 
plesa ili bilo kakve »umjetničke« senzacije 
doći do slave koja za taj svijet znači teške 
dolare. G. Stanko "Tomašić iznio je, u »Salonu 
gospođe Kle«, na svoj način i naročitom pripo- 
vjedačkom tehnikom, sugestivnu i vrlo plastično 
sliku toga moralnog rasula, ali nije išao dalje 
od osude, od žigosanja poroka. Gđa. Jušić- 
Seunikova postavlja u centar radnje pozitivan 
tip žene koja je prošla kroz sva ta iskušenja i 
pročišćena snagom gorkih iskustava, poduzima 
divski posao da čitavu tu megalomaniziranu 
porodicu privede k svijesti i moralnom i po- 
slovnom zdravlju. Recimo da pretpostavka da 
je Krista zaista dospjela u Holywood i da ju 
je, razočaranu i ostavljenu na cjedilu, zaista 
Amerika naučila poslu i svijesti o dužnosti, re- 
cimo da ta pretpostavka nije baš toliko fanta- 
stična u tim godinama, u kojima se svašta zbi- 
jalo. Ali da se sva ta sanacija duboko zagrezle 
kuće Šimića zbija s pomoću zajma Američkog 
milijunaša koji se zaljubio baš u Kristu, došao 
za njom čak u Zagreb i, odbijen, ipak krupnim 
zajmom izvukao njezinu porodicu, to već za- 
lazi u područje happy-endske fantazije ame- 
ričkih filmova. A još je manje realistički 


uvjerljivo da su se ne samo sve te peripetije, > 


nego i dozivanje k svijesti ostalih članova po- 
rodice Šimića, uspjeh u Beču Kristine sestre 
plesačice, očaj Kristina zaručnika, siromaš- 
nog novinara kojemu je ona žrtvovala američ- 
kog milijunaša a kojega sada dovodi na rub 
propasti jer za čitavo vrijeme toga svoga spasa. 
Svalačkog rada neće da mu se javi (!) — 
da se sve to zbilo u jednoj jedinoj »godini 


3) Zdenka Jušić-Seunik, U godini kušnje, 
Roman, Zagreb 1933., Zabavnik »Matice Hr- 
vatske« knj. 5. 


kušnje«! Takovim »modernim tempom« uzet,, 
čitav se rasplet romana doima ipak suviše de-- 
korativno, scenski namješteno, filmski ubrzano. 
Ljepota jedne žene i njezin sasvim općenito 
shvaćeni moralni osjećaj nisu dosta da iscijele 
čitavu jednu stanicu ljudskoga društva, i g. 
Budak je, u svom romanu »Na ponorima«, ne 
toliko ekstenzivno, ali vrlo intenzivno naglasio. 
i produbao mistički smisao bola i trpljenja, 
otkupnu vrijednost stradanja za druge, uprta 
o natprirodnu snagu vjerovanja. Gđa. Jušić- 
Seunik nastoji da izgradi pozitivan i optimi-- 
stičan pogled na svijet (karakteristično je da 
to u nas čine u prvom redu žene!), ali taj 
pogled nije dovoljno obuhvatan u metafizičkom 
smislu, iako je simpatičan u svojoj hrabrosti 
i u svojoj neoborivoj vedrini. 
II 

Ali i ovdje, u pitanju grada, bilo bi po-- 
grešno misliti da je sanacijom porodice i ljud- 
skih odnosa, uspostavom mirnog života i re- 
dovnog poretka, sve riješeno i smireno. Ni u. 
gradu, kao ni na selu nije sačuvano mjesto. 
svakom pojedincu, iako će svaki svoje mjesto: 
jednom naći, ali će po koji trebati tek da ga 
osvoji. Iz sredine toga idilskog vlaškouličan- 
skog ili dugouličanskog života, podiže se od 
jednom kakav »vušivec« ili »falot«, nestaje ga 
jednoga lijepog dana — poput 'Trontlova »ne-- 
vidljivog« Toneta —, i svi misle da su nje- 
gove dotadanje vragolije i mudrolije našle za- 
vršetak u nekoj nepoznatoj tragičnoj zgodi 
kojoj je, nezaštićen i neumješan pao žrtvom.. 
Međutim se, nakon toliko godina, pojavljuje 
proslavljen umjetnik ili znamenit naučenjak, ili 
imućan poduzetnik ili priznat stručnjak koji 
sigurnom rukom zahvata, preokreće, obnavlja, 
uskrisuje, stvara — a u njemu odjednom nje- 
gova miroljubiva braća, roditelji i stari »paj-- 
daši« u sjeni starodrevnih »kula« i zvonika: 
prepoznaju »svoga« 'Toneta ili sličnog »tića«,. 
koji je smiono odletio iz rodnog gnijezda jer 
je ono bilo pretijesno za njegov snažni duh ili 
za njegov pronicavi um. Izumitelji, otkrivači, 
osvajači carstva duha i krčitelji svih svijetlih 
putova čovječanstva otimaju se, u svom za- 
mahu, uskom krugu idile i njezina poretka. 
Oni su outsideri društva, ali veliki samo onda 
kada njihova golema krila zakriljuju sve ono“ 
što je sitnije od njih, razbacano, raštrkano, da- 
se pridigne, ojači i digne nebu pod oblake. 

Šteta je što Trontlov »Nevidljivi 'Tone« 
«nije roman širokih kontura, radi lika njegova 
.glavnog junaka koji je na takav način umakao 
u Švicarsku, nakon godina održao riječ da će 
svome ocu poslati Švicarski sir poput bačve, 
ali nije postao sirar nego znamenit muzičar 
koji je u tuđini proslavio genij svoga roda. 
Tako su se vraćali Lisinski i Krežme, Bukovci 
i Meštrovići — ako se kome čini takva histo- 
rija nevjerojatna. Trnine i Kernicke tek su u 
stare dane sklanjale svoju lovorom ovjenčanu 
glavu na rodnu grudu, ali je nisu nikad iz- 
dale. I ne će uzalud počivati njihov prah pod 
busenom njihove domovine. Sve je to, za 
.mnoge, danas tek pusta fraza. Za njih je uvjer- 
ljiviji paradoks da se Leoni Glembajevi i Fi- 
lipi Latinowiczi plasiraju u Parizu ? Bostonu 
kao majstori suvremenog slikarstva, a dolaze 
kući kao neke dekadentne podrtine i bezvoljni 
cinici cerebralnih senzacija. Umjetnost i genij 
ne znače poigravanje umjetničkim uspjesima i 
preziranje sebe i drugih. Ako je znak vrijenja 
genija časovita potištenost pred novim velikim 
«ciljevima, nije mu nipošto obilježje trulo filo- 
sofiranje i senilno nadovezivanje na nekadanje 
nezdrave pubertetske senzacije. Ne mora sve 
biti nasmijano i vedrinom obasjano kao u Gjal- 
.skoga »Na rođenoj grudi«, može da nas čeka 
martirij Novakovih »Dvaju svjetova« (još 
uvijek nisu zastarjeli ti stari putokazi duha!) ; 
pobjede duha dakako da ne znače mondene 
senzacije, a često ni vidne uspjehe uopće. Ali 
za zaista genijalnog čovjeka, nakon toliko go- 
.dina velikog svijeta i istinskog rada, ne može 
«rodno tlo biti samo pozornicom za degeneričke 
.porodične kavge ili za životinjska klanja sulu- 
dih paranoika. 

Još je mutnija i bezrazložnija perspektiva 
koju otvara sličnim motivom g. Stjepan Mi- 
“halić#*) u svom »Povratku Krste Bukovačkog«, 
prvoj od triju pripovijesti u istoj svesci. G. 
Mihalić nam potpuno ostaje dužan opravdanje, 
na osnovi čega Bukovački tako suverenom su- 
periornošću briskira svoju majku, brata i nje- 
.govu ženu i sve oko sebe, vrativši se iz svijeta. 


*) Stjepan Mikalić, Zapaljena krv, dvije 
«novele i lirski roman, Zagreb 1933, Zabavnik 
.Matice Hrvatske, knj. 6 


Pisac nam kaže samo šta je htio, a i to samo 
u pjesničkim frazama: »Deset je godina što 


.slab, utučen, poderan. A šta je radio u svijetu? 


je evo ovdje, — gušen istom ovakovom ma- 
glom u otrovnom smradu istih kanala, — 
ptičji zadrhtao osjetivši potpunu slobodu. Jaka 
vatra njegove krvi, sočne od mladosti i ne- 
obuzdane od želje, htjela je život širokih vi- 
dika, snažan i zračan od sunca«. To što je on 
pred deset godina htio, a sada se vraća kao 
mlad starac, ne daje mu prava da svoju rođenu 
mater koja, konačno, ne čini nikakva zla, na- 
ziva glupom, sve skupa promatra s nekog sta- 
jališta socijalnog nihilizma, i svojoj snahi ubija 
porod zaprepastivši je konstatacijom, da je 
njezin muž, njegov brat, padavičav. Krsto Bu- 
kovački, kad je već tako mudar, mogao se ras- 
pitati i lako saznati da padavica nipošto nije 
nasljedna bolest i da je i to njegovo »drama- 
tično« otkriće dokaz kako on koješta govori i 
čini u što nije pravo ni zavirio. A što je ona, 
koju je on nekad volio, pošla za njegova brata, 
za to on nije pitao kad se, pred deset godina, 
onako pobjedonosno emancipirao od roditeljske 
kuće i rodnog grada. 


Konačno probuđenje Krste Bukovačkog i 
odluka da će svršiti pravo, da uzmogne bra- 
niti slabe i progonjene, ne rezultira pravo iz 
one cinične prezrivosti prijašnjeg Kristina dr- 
žanja i njegove zajedljivosti prema ,njegovim 
najbližima. Preokret na temelju nekoliko do- 
brih riječi Aninih suviše je nagao i doima se 
kao silom nametnut. Ali njegova je pointa sa- 
svim ispravna, i treba je ovdje zabilježiti na 
opomenu svim Leonima i Latinowiczima i svi- 
ma povratnicima koji dolaze kući da kopaju 
po svojoj i tuđoj truleži, umjesto da stvaraju 
nov život oko sebe: »I zato pitam, što je raz- 
log, da je čitav život toliko mračan i žalostan? 
Nisu to krivi Vladimiri Bukovački, pa ni 
Bani, a ni Karasove Ane, nego evo ovakvi 
Krste Bukovački koji vide krivnju i otkrivaju 
nedjela, ali svoju su snagu obuzdali šutnjom 
i u njoj čame, ne brinući se ni za ljude ni za 
život... Nije život u jalovu odricanju, nego u 
tom, da napnemo mišice i snažno zamahnemo« 
(str. 37.). 

Ljubomir Maraković 

ISTRATIJEVO PISMO I »DANAS« 

Premda se g. Krleža, u istom broju svoga 
lista »Danas« (koji, valjda u potkrepu svoga 
naslova, na uvodnom mjestu donosi dramu 
koja se ne odigrava danas niti je danas na- 
pisana, već ore staru brazdu g. Krleže s Agra- 
merima i svjetskim ratom) u članku o svojoj 
t zv. »anatemic« zgraža nad nepotpisanim 
napadajem kad se radi o njemu samom, ipak 
pušta da, u istom tom broju, povodom Istra- 
tijeva pisma R. Rolandu, netko, ne samo bez 
potpisa nego i bez elementarne lojalnosti, na- 
pada mene što sam to pismo, uz nekoliko ri- 
ječi tumača, donio u prijevodu, u »Hrvatskoj 
Prosvjeti«. Ne radi anonimnog gospodina koji 
nema ni toliko petlje da potpiše svojim ime- 
nom insinuacije u kojima meni (govoreći o 
sebi u nekom majestetičnom pluralu) pripi- 
suje ni više ni manje nego tendenciozno iskri- 
vljivanje činjenica, nego da se objasni vrijed- 
nost i metoda ovakvog polemiziranja, protu- 
mačiću stvar ovdje, s nekoliko redaka, svojim 
čitaocima. Da li netko tko nema pristojnosti 
da potpiše svoje peremptorne sudove »vjeruje« 
u moje »književne kriterije« ili ne, to zaista 
može svakomu biti svejedno. Ali, o mojim 
se sudovima ovdje nije nikako ni radilo, nego 
o tom da je sam R. Roland priznao književni 
talenat Istratijev, uvedavši ga u književnost i 
poduprijevši ga u tom da se opredijeli za tu 
karijeru. Utvrdivši jednom vrijednost Istrati- 
jeva talenta, »građanska« kritika, kao nijedna 
kritika uopće, nije imala razloga da iznova 
započne s ocjenjivanjem Istratija kao roman- 
sijera, kao što se to ne čini ni kod drugih pri- 
znatih pisaca. Njegovo je posljednje djelo, 
prema tome, zabilježeno i ocijenjeno kao knji- 
ževna novost. Konačno, o talentu kao takovu 
ne bi odlučio ni neuspjeh, ni relativno manji 
uspjeh kojega od njegovih novijih djela. Ro- 
landovo kasnije djelo o Beethovenu (Les gran- 
des ćpoques crćatrices) nategnuto je i izvje- 
štačeno prema njegovoj prvoj, sažetoj i ge- 
nijalnoj knjizi o istom velikanu, pa zato ipak 
nije nitko Rolandu ni porekao ni umanjio 
talenta. Ali čitavo to »gombanje« anonimnog 
i u svojim »književnim  kriterijima« toliko 
kompetentnog pisca, nipošto ne pogađa meri- 
tum stvari. Zaista je čudno kad pronicavi pi- 
sac, na kraju, konstatuje da mu »nije jasno« 
što će meni ovaj »Pajin Damask«. Pa, domi- 
šljati gospodine, ovdje se o Damasku uopće 


i ne radi! Ako ima kakova tendencioznog na-“ 
tezanja u ovoj stvari, to je to upravo očaj- 
ničko mučenje g. anonimusa oko neke »kon- 
verzije« Istratijeve. Tko god je pažljivo čitao 
list Istratijev R. Rolandu, može lako konsta- 
tovati, da se Istrati sam izričito i jasno ogra- 
đuje od kakva prelaza na katolicizam. (»Osim 
toga, vaši »komunisti«, iskrivljujući tekstove: 
onoga što sam pisao, objavljuju svuda da sam. 
prešao na katolicizam«. H. P. XX. 319.) 

U svom pismu Fr. Mauriacu, Istrati se: 
služi samo pjesničkim frazama nekog nejasnog 
misticizma koji nipošto i ni u kojem slučaju 
ne može biti izjava katoličkog vjerovanja. Ako 
g. anonimusu »nije jasno« o čemu se u čitavoj 
stvari radi, umjesto da priča o svemu i sva- 
čemu: radi se o apelu Istratijevu R. Rolandu,. 
da ga, kao čovjeka, uzme u zaštitu protiv laži 
i kleveta komunističkog lista »Humanitć«. Na 
taj stvarni i sasvim konkretno određeni poziv 
nije odgovorio ni R, Roland, a ni »Danas«. 
A ja i nisam htio drugo nego da pokažem, 
kako se zamućuje vid i onima koji su bili u 
prvim redovima tražeći da se izdignu »au- 
dessus de la mćlće«, i kako i veliki duhovi 
znaju izgubiti osjećaj čovječnosti i objektiv- 
nosti, kada se bezobzirno i beskompromisno 
opredijele za nasrtljive ideologije. To je lek- 
cija i suviše tužna za mnoge, a da bi pritom 
igralo kakvu ulogu naprezanje £. anonimusa 
da meni silom nešto dokaže svojom egzegezom 
riječi »prije izvjesnog vremena«. Uza sve to, 
tražiti u tom izrazu neki tendenciozni smisao, 
znači ne samo tendenciju nego upravo prostu 
i nekvalificiranu podvalu, jer izraz »izvjesni« 
nikako ne može po sebi da znači isključivo 
kratak rok, nego neko vrijeme koje je poznato, 
ali se ovdje ne navodi, jer njegova dužina ne 
igra nikakvu ulogu. Zar zaista kad se kaže 
»to je učinio izvjesni gospodin« znači da je 
taj gospodin malen, kratak, dalek ili bliz? A 
budući da se ovdje ne radi ni o Istratijevu 
obraćenju na katolicizam (jer ga on i sam 
poriče), dakle ni o kakvom Damasku, a ni o 
meritumu Istratijeva preokreta prema Rusiji, 
nego o tragičnoj šutnji R. Rolanda i o čisto 
čovječanskoj stvari pitanja, to ovo hvatanje za 
slamku u polemici koja ne pogađa cilja, naj- 
bolje pokazuje, kako o samoj stvari g. »Danas« 
nema šta da kaže. Ni danas, a čini mi se, ni 
sutra, jer je čitava stvar jasna — izvan di- 
skusije. Ljubomir Maraković 

KNJIGA O SUVREMENOJ PEDAGOGICI 


Ovih je dana izašao iz štampe 1. svezak 
sa izvorima (r. sveščić) »Razvoja i sustava 
suvremene pedagogike« od g. dr. Ante Civi- 
dinija.!) Ovaj je svezak uvod u djelo koje će 
izlaziti dvaput mjesečno u pojedinačnim sve- 
«scima kao nastavcima; uporedo sa svakim sve- 
skom izlazit će u sveščićima »Izvori za Raz- 
voj i sustav suvremene pedagogike«, s karak- 
teristikama, autobiografijama i biografijama 
filozofa i pedagoga, i izvacima iz njihovih 
djela. 

G. Cividini piše vrlo lakim i brzim sti- 
lom. Na mjestima ima upravo lirske rječi- 
tosti, topline i zanesenja. Stvari o kojima piše 
temeljito poznaje navodeći mnoga imena i ci- 
tate. Ovaj uvod obrađuje savršenost' čovjeka i 
prirode prije grijeha i sadašnju disharmoniju, 
'koja rezultira iz neposluha prvog čovjeka, na- 
ših praroditelja Adama i Eve. Grijehom je 
“čovjek izgubio savršenstvo ogreznuvši u sva- 
“kome zlu i nevoljama; stvoren za više i ljepše 
nego je ovo zemaljsko i raspadljivo, žudi za 
izgubljenom srećom; htijući na svaki način 
da je nađe, nanovo duboko pada. Tako je 


čovječji um krivim apliciranjem izmislio ani- 


mizam, animalizam, fetišizam, politeizam, an- 
tropomorfizam, panteizam, skepticizam, deizam, 
ateizam, i čitav snop drugih krivih filozof- 
skih sistema, Na 18. strani čitamo: »Pritom 
je svejedno, da li postanak duše datira prije 
ili od postanka čovjekova tijela, kao što je 
svejedno i to, da li duša te tragove nosi po- 
sredno od čovjeka ili neposredno od Boga.« 
S ovim se mi ne slažemo, i ne možemo slo- 
žiti, jer Crkva uči kreacionizam duše, a ne 
preegzistencijanizam. Na drugom se mjestu i 
£. Cividini drži ovoga, pa nam to čudnova- 
tiji izgleda gornji citat. G. pisac vrlo jasnim 
i konciznim riječima obračunava s Leibnitzo- 
vim apsolutnim optimizmom i Schopenhauero- 
vim apsolutnim  pesimizmom, temeljito ra- 
spravlja o indijskom, izraelskom i grčkom bolu 
u književnostima tih naroda i dokazuje isprav- 
no stajalište kršćanstva (Kat. Crkve) o poima- 
nju života i svijeta. Pri koncu ove knjige 
raspravlja s lijepim naučnim aparatom o 


1) Dr. Ante Cividini, Razvoj i sustav su- 
vremene pedagogike, Zagreb 1933. — Kao 
prilog svakom svesku Izvori za razvoj i su- 
stav suvremene pedagogike. 


znanju i moralu, o ljubavi i ženi, o kreposti 
i smrti; iznosi etimologiju pedagogike, pedo- 
logije i pedotehnike, a onda prelazi na vezu 
pedagogike s filozofijom. 

Ovo će djelo, bez sumnje, biti od velike 
koristi za našu naučnu literaturu, jer mi Hr- 
vati oskudijevamo i suviše na pedagoškoj 
književnosti; nemamo sve do danas knjige, 
koja bi sustavno prikazala sva ili barem neka 
područja pedagoške prošlosti i sadašnjosti. 
Udžbenici Stjepana Basarička, Đura Turića i 
Julija Golika danas su tek spomenici peda- 
goške prošlosti, budući da su ih zamijenile 
knjige nastrane i vrlo sumnjive vrijednosti. 


U budućim svescima treba malo više pri- 
paziti na pravilnost jezika. Zastarjelih oblika: 
ovijeh, onijeh, sasvijem ne bi smjelo biti u 
ovako vrijednoj knjizi. U pravilnom hrvat- 
skom govoru nikad se ne nađe čovjekov nego 
čovječji, takovu bolu mjesto takvu bolu, ži- 
dovskih mislioca mjesto mislilaca, takih mj. 
takvih, i t. d, Mate Meštrović 


USPOMENE NA ŠENOU 


Među najvrednije publikacije koje je do- 
nio Šenoin jubilej, pripada bez sumnje ova 
mala knjižica uspomena njegova sina g. Dra. 
Milana Šenoe!) koja u svojoj biti nije nika- 
kav prigodni spis niti je namijenjena upravo 
jubilejskoj proslavi, ali svečanosti. predavanja, 
književna izdanja i samo bavljenje pjesničkim 
radom njegova pok. oca (g. M. Šenoa sudje- 
lovao je kod uređivanja Minervina standard- 
izdanja cjelokupnih pjesama Augusta Šenoe, 
naročito što se tiče neizdane ostavštine:i od- 
ređivanja kronologije pojedinih pjesama), sve 
je to svakako pridonijelo da je sinu bilo lakše 
rekonstruirati historijsku atmosferu i naići, u 
svome pamćenju, na različite, nama toliko 
drage, za plastiku Šenoine ličnosti toliko za- 
nimljive, crte i crtice, zgode i okolnosti koje 
bi, možda, inače, već u svijesti bile i poto- 
nule. I sam pisac dobra pera, g. Milan Šenoa 
našao je najsretniji ton za kazivanje ovakvih 
uspomena: kao naučenjak, on je s potpunom 
akribijom i trijeznom objektivnošću ispitivao 
sve stvarne momente, naročito one o podri- 
jetlu imena i porodice, o kući u kojoj je Šenoa 


1) Milan Šenoa, Moj otac, Zagreb 1933., 
Mala knjižnica »Matice_ Hrvatske«, Nova 
serija, knj. 4. 

stanovao itd. U drugu ruku, pisac je našao i 
srdačnosti i topline da se sjeti svih intimnih, 
kućnih, čovječanskih momenata na način do- 
stojan i velikoga oca i zahvalnoga sina: bez 
raznježene sentimentalnosti, bez insistiranja na 
nevažnim sitnicama iz familijarne slabosti, a 
ne zalazeći opet suviše u stvari poznate i 
suviše široke za ovaj intimni krug, pisac pri- 
povijeda glatko i zanimljivo povezuje spretno 
pojedine crtice u živu i nepretrgnutu cjelinu, 
uokviruje sve spretno u aluziji na vrijeme i 
ljude, i tako stvara knjižicu koju bi trebao 
svatko da pročita i iz koje će i one stvari koje 
je, možda, dosad i znao, gledati iz druge, vrlo 
značajne perspektive. G. Milan Šenoa vodio 
je računa o radoznalosti svih onih koji vole 
djela njegova pokojnog oca, on je izdašno za- 
šitio njihovu žeđ, iako se nama, nakon svega 
toga, čini da bi baš on bio pozvan da, izno- 
seći u ovakvoj lijepoj cjelini i poznato i ne- 
poznato, napiše opširnu i temeljitu biografiju 
Augusta Šenoe. Pisac je pokazao koliko nježno 
umije čuvati pijetet a da pritom ne povrijedi 
ni historijske istine, ni dužne objektivnosit; a 
bez sumnje ima, osim ovih najintimnijih 
uspomena, i takvih širega karaktera, koje bi 
iskrsnule tek kod pisanja takve opširne bio- 
grafije a osvijetlile bi još potpunije i još 
sočnije mnogo toga u vezi sa Šenoom. Knji- 
žica je vrlo ukusno opremljena, uz nekoliko 
dobrodošlih dokumentarnih ilustracija. 
Ljubomir Maraković 
LIDIJA SEJFULINA I NJEZINE MISLI 
fu II 

Osim »narudžbenih stvari ima i sasma 
neutralnih. Na primjer »Preko volje« — priča 
o lovu, zgodna imitacija poznate Čehovljeve 
skice »o šteti duhana«, nevina -ali humoreska 
bez ikakva lokalnog obilježja; »Pismo« — 
isto tako sasvim nedužna stvar, koja pokazuje 
da bi autorica mogla, u drugim uvjetima, po- 
stati nekom vrstom novog Čehova.., Ovamo 
blizu idu i stvari s nekom komunističkom 
»solic«, ali bez očite »narudžbene« natruhe. 
Novela »Gubernator« — priča na primjer o 
bivšem visokom činovniku, koji živi na račun 
žene, koja je postala krojačica — te konačno 
odobrava neke socijalne uredbe Svijeta, jer 
počinje i sam sebe osjećati, nasprama skoroje- 
vićima »Nep-a« — kao neki proleterac... Psi- 
hološki uspjela stvarca, ali i preveć prelaznog 
značenja. 


Pripovijetka pak »Zločinstvo« ponavlja An- 
drejevljev motiv: »Komsomolac« Kostja osjeća 
neku čudnu za njega nejednakost, koja postoji 
između njega i jedne zrelije gospođice, kojoj 
bi se htjelo učiniti njega ljubavnikom... 

* 

Kako vidimo, teme nisu osobito originalne, 
niti, in ultima linea, nove...: Što je onda 
novo u Sejfulinoj? Mislim da ne ćemo po- 
griješiti, ako ustvrdimo, da je njezina glavna 
»udarna« točka — jarko prikazivanje ciničkog 
u novom životu. Ona je zbilja, hotice ili ne- 
hotice, znala iznijeti takve strane njoj suvre- 
mene Rusije, da čovjek postaje prosto za- 
prepašten ... 

Otuda i njezin uspjeh. Otuda i ono sum- 
njivo ocjenjivanje kritike. Sve kao da je u 
redu. Narudžba je ispunjena... A međutim... 
Ostaje gorki nuzukus barbarstva i cinizma. 

Dosta da pročitamo prizor ubijanja doktora 
i njegove obitelji, koga su tamni seljaci osum- 
njičili, da se po munjovodu opći s »bijelim« 
generalima... Na čiju će stranu pasti simpa- 
tija svakog čitatelja — van svake je sumnje... 

* 

Ali nije u ovom razlog, zašto sam po- 
svetio pažnju Lidiji Sejfulinoj. Konačno, ona 
nije loša autorica, ali i nije toliko »egregia« 
(izvan redova), da bismo nju nekako naro- 
čito naglašavali... Ali ima nešto drugo... 
Ovo »drugo« — to su njezine misli o literaturi, 
što se nalaze u istoj zbirci »Peregnoj« na raz- 
nim mjestima. 

Evo ih: Sejfulina pripovijeda o jednom 
stopostotnom  proletarcu Sofronu, kako je za- 
volio knjigu. 

»Sofron, veli ona, vrlo je volio pisca Du- 
masa... Tako je sve u njegovim knjigama 
bilo ne-nalik na Sofronov život. Zato i pre- 
krasno i nedostiživo. . A pripovijetke o selja- 
cima i radnicima čitao je samo zato, da učini 
zadovoljstvo bibliotekaru Sergiju Petroviću... 
Nema smisla — činilo mu se, da se kopa 
žrstom, da se čeprka po qlastitom gnoju... 
Sofron je držao da su te knjige (o seljacima 
i radnicima) potrebne samo za bogate. Njima 
treba crnoga kruha: bijeli je već dosadio... 
A nama — bjeloga bar komadićak... kolač na 
blagdan! ...< 

Ovi iskreni reci, koji se toliko razilaze 
s čitavim smjerom »naše« i »njihove« »soci- 
jalne kniževnosti« ili »prolet-literature« (koja 

u zadnjem potezu traži da pisci pišu baš bio- 
grafije pojedinih tvorničkih radnika) — na- 
štampane su u Leningradu, anno Domini 1929., 
u nakladi »Gosizdata«, u zbirci »Peregnoj«, 
pa str. 31 1 32. 

* 

Kako smo rekli, autorica dodaje svojoj 
zbirci još i književni esej: »Krpice misli o 
literaturi«. Evo što čitamo tamo (u istoj zbirci, 
str. 290—291): 

»Da bi platno (pisca) 'bilo široko, treba 
disati o svemu: i o ljubavi, i o ženskim dra- 
žima, i o radostima i patnjama, koje su od- 
uvijek: rađanju; smrti...« I dalje: »Za knji- 
šednu“ inkarnaciju ne samih močvara i ćor- 
sokaka života, nego čitavog života, koji 
uqijek stvara za čovjeka nove mogućnosti, 
nove načine živjeti i afirmirati svoje pravo na 
život, na život, koji bolovima, mukama — pro- 
svjetljava, preobražava čovječansko blato — 
u ljude — za takvu književnu inkarnaciju 
treba prihvatiti borbu i revoluciju. Revolucija 
ne u službenom (kazjonnom-erarnom) shvaća- 
nju te riječi, nego psihološku ...« 

»Primanje — veli ona dalje — »neizbježive 
i prekrasne tekovitosti zbivanja, svagdanje, 
nužne promjenljivosti životnog bivanja, stalne 


drskosti stvaralačkog elana čovjekova... Pi- 
sac, koji će to osjetiti, biće — jedino om — 
revolucionarni pisac. To je za to, je 
na >Vseobuče (smjer koji hoće da štiti Sejfu- 
lina), pritiskuju i s druge strane: »Na siražic 
(časopis i smjer »Na Postu«) i slične farizej- 
ske grupacije određuju revolucionarnosi pisca 
Zo vanjskim oznakama: po tome, koliko se 
puta zakleo »klasom« i Marksom... Plašljivci 
će se prilagoditi, ali ne će osjećati nutrinom 
ovog prihvaćanja te će stvoriti u literarnoj 
inkarnaciji svoje »kletvene obaveze« (t. j. ono 
što mi zovemo »socijalna narudžba«. Autorica 
ne veli tako, zbog cenzure. R. V.) — slabo- 
krvnu ništicu (»hudosočnuju drjanj«); a ne 
umjetničko djelo....« 

»Ni političkoj kao ni psihološkoj revoluciji 
ti ljudi ne će dati temelje. Vikom iz policijske 
(ili čak milicijske) ispostave ne može se 
stvoriti generacija istinski revolucionarnih pi- 
saca. Treba drugih manira i drugih postu- 
paka...< 

Citirani reci, ako se uvaži da su pisani pod. 
osobitim cenzurnim uvjetima, jasno (za onoga 


koji ima oči) kažu, s kime je Sejfulina, koga 


ne voli, koga se boji i čemu zove... 
K. Rimarić-Polinski 


SZ 


Nemarnost mnogih pretplatnika ozbiljno je ugrozila dalje izlaženje 
,HRVATSKE PROSVJETE“. Posljednji put se obraćamo svima s mol- 
bom da bezodvlačno namire dužnu pretplatu, da ne moradnemo po- 
segnuti za drastičnijim sredstvima. Molimo sve naše svijesne prijatelje 
da se zauzmu za raširenje lista, jer je o tom ovisno pitanje njegova 
opstanka. Nakon dvadeset godina neumornog i neprekidnog izlaženja, 
sa toliko moralnih i materijalnih žrtava i s toliko vidnog uspjeha, 
»HRVATSKA PROSVJETA“ zavrijedila je da njezini pretplatnici i pri- 
jatelji shvate pitanje njezina opstanka kao pitanje časti, Uredništvo 


SADRŽAJ: Hrvoje Bor: Trankvila. — Zvonimir Remeta: Bilješka u dnevniku. — K. Rimarić- 
Volinski: Evan Bunin, Nobelov laureat, — Ivan Jambrec: Nek. — Antun Dabinović: Robes- 
pierrov pad. — Dr. Josip Andrić: Blagoje Bersa. — Ljubomir Maraković: Po dragom 
kraju. — Selo i grad. — Istratijevo pismo i »Danas«. — Mate Meštrović: Knjiga o suvremenoj 
pedagogici. — Ljubomir Maraković: Uspomene na Šenou. — K. Rimarić-Volinski: Lidija 
Sejfulina i njezine misli. 
PZ; oo eo o S OOO A 
Izdaje ,Kolo Hrvatskih Književnika“ u Zagrebu. — Naklada ,Jeronimskog e u Zagrebu, 


Uređuje i izdaje za ,Kolo Hrvatskih Književnika“ : Ljubomir Maraković. — Tisak. de Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 2. 

HRVATSKA PROSVJETA 


GOD. XXI. ZAGREB, VELJAČA 1934. BROJ 2 


PETAR GRGECG: 


PUT HERMANNA BAHRA DO ISTINE 
: i . 


Pratiti Hermanna Bahra na putu do istine znači probijati se kroz 
prašume i šikare umjetničkih i filozofijskih sistema, koji su bili moderni u 
Evropi krajem 19. i početkom 20. vijeka. ' 

Nazivali su ga u najsnažnijoj njegovoj stvaralačkoj dobi »Verwand- 
lungskiinstler«. On se svečano ograđivao protiv toga privjeska. Govorio je 
da nije nikakav »umjetnik promjenljivosti«. Posve je ozbiljno postavio 
tvrdnju, da je bio uvijek dosljedan i da je njegovo vladanje »posljedica una- 
prijed određene, gotovo pedantno održane osebujnosti«. ' 

Njegova je obrana bila donekle opravdana. Doista, on je bio dug 
vremena pedantno vjeran svojemu osnovnomu načelu književnoga stva- 
ranja. No ta se vjernost mogla najbolje izreći Preradovićevom paradok- 
snom gnomom: »Stalna na tom svijetu samo mijena jest«. Načelo je Her- 
manna Bahra bilo, da ne smije trajno služiti nijednomu književnomu pro- 
gramu, Tražio je vjernost u nevjernosti, dosljednost u nedosljednosti. Re- 
klamirao je za sebe pravo, da bude Don Juan svih umjetničkih smjerova. 
Govorio je, da se književnik mora u sve zaljubiti, sve iskušati i sve brzo 
ostaviti. Zato nijesu imali krivo ni oni njegovi kritici, koji su ga počastili 
imenom »Verwandlungskiinstler«. 

Kada je bacio prva izgrađenija književna djela na tržište, zaklinjao 
se velik dio evropskih književnika na kodeks i estetiku naturalizma. U 
modi su bili Zolini eksperimentalni romani, lascivnost Lorenza Stecchettija 
i drugih talijanskih verista, psihijatrija Ibsenovih »Sablasti« i Tolstojevi 
pohodi u jazbine poživinčenih trovatelja, čedoubica, preljubnika i pijanaca. 
Pristaše su naturalističkoga smjera optuživali romantike i njihove epigone, 
da su iznakazili život i okovali umjetnost u lisičine i falake. A oni su obe- 
ćavali svijetu najsvestraniju slobodu i najčistiju istinu. Zato su najveću 
pažnju obratili upravo onim prizorima, za koje su držali, da su dotada bili 
zanemareni. Natjecali su se, tko će oštroumnije ocrtati smrtni hropac bol- 
nica, rabijatnu bjesomučnost ludnica, besramno orgijanje bludilišta i de- 
lirijsko divljanje krčama. Zarili su se kao crvi i bacili u preljub, sodomiju, 
lezbijsku ljubav, pederastiju, umorstva i svakojake perverznosti. Utvarali 
su sebi kod toga, da su najbolji kirurzi gnojavih rana i najiskreniji prepo- 
roditelji morala. 

I Hermann je Bahr mislio, da je u naturalizmu našao istinu. Vikao 
je zajedno s drugima protiv »društvene laži« i »konvencionalnog licemjer- 

stva«. Priredio je golemu lopatu za izbacivanje blata iz društva. Godine 
1887. napisao je dramu »Novi ljudi«, g. 1889. »Veliki grijeh«, a poslije 
toga došla je nešto umjerenija »Mati«. U pripovijetkama je bio još neo- 
buzdaniji, zato ga je prekorio i Karl Goldmann, koji je u svojem djelu 
»Grijesi naturalizma« naveo njegovu noveletu »Vjerna Adela« kao tipičan 
primjer pornografije. : 

Nastup je Hermanna Bahra bio takav, da se on kasnije stidio svojih 
»grimasa«. Pomišljamo na uzrujana i hvastava pijetla, koji je skočio na 
gradsko bunjište, da odanle može naviještati svijetu: Gledajte, što sam 
otkrio! Kakvu gomilu gada i smeća! Drugi nijesu znali za to. No sve će to 
raščeprkati i ukloniti naša herkulska snaga, a onda će doći novo doba i novi 
junaci. : ' 

Tko bučno osuđuje druge, taj može stalno očekivati, da će i drugi 
uzvraćati njemu istom mjerom. Kritici su brzo opazili, da naturalisti upa- 
daju upravo u onu pogrešku, radi koje su htjeli vješati romantike i njihove 
epigone. Slika života, koju je naturalizam donosio kao pravu stvarnost 
(Sachlichkeit), nije odgovarala ni plemenitosti ni istini. Što je bilo u natu- 
ralizmu najnapadnije kao novo, stvaralo je često dojam, da na svijetu 
postoji samo neotesanost, surovost i divljaštvo i da tako mora ostati u sve 
vijeke vjekova. Mnogi naturalisti kao da su se voljeli gledati u ulogama 
agenata kriminalne policije i asistenata patologijskih instituta. No njihova 
je metoda detektivskoga traganja i eksperimentalnoga seciranja povećala 
opće zlo. Ti pometači društvenog smeća i kanalizatori moralnog taloga 
podigoše tolike oblake praha, da se mnogi stanovnici grada ne usudiše 
otvoriti ni kućne prozore. Kod gradske regulacije i kod provođenja zdrav- 
stvenih mjera dođoše kloake iz podzemlja i iz tajnih zakutaka više puta 
na ulice, a krhke fiole s najljućim otrovima i najzaraznijim kulturama mi- 
kroba postadoše igračkama i odraslih ljudi i djece. Ni potpuna sloboda 
nije bila izvojevana, jer su najčistokrvniji naturalistički diktatori bili kud i 
kamo »dogmatičniji« od starih romantika. U dosljednom je naturalizmu 

«čovjek bio shvaćen kao biće bez Boga, bez religije i bez slobodne volje. 
Okrutna je borba za opstanak bila ukalupljena u ledene formule determi- 
nizma, vjera u napredak bila je uvjetovana vjerom u neizbježive socijalne 
katastrofe, a tehnika se umjetničkoga prikazivanja pretvarala često u bes- 
pomoćno konstatiranje i analitičko kopiranje prirode. 

Doskora je Hermann Bahr doživio prvu uočljiviju književničku meta- 
morfozu. U romanu »Dobra škola«, što ga je izdao &. 1890., zadržao je 
još uvijek naturalističku drastičnost, ali u tehnici izbiše jače na vidjelo 
manire francuskih simbolista i dekadenata. Kako sam veli, neki su ga radi 
toga proglasili izdajicom, No on nije uviđao, da bi zasluživao to ime. Ako 
su se u Parizu pristaše Zolina smjera čupali krvnički s gardom »pjesničkih 
kraljeva« Verlainea i Mallarmća, zašto da se ta borba prenosi i u Berlin, 
Beč i Miinchen? Zašto se čovjek ne bi »iznad svih škola i iznad svih 
stranaka« prepuštao ugodnu tetošenju naturalizma, a u isto doba »srkao 
s jednakom žeđom tuđe draži i iz simbolizma«? Za artistu je bila vrlo 
zavodljiva poetika Rhenća Ghila, koji je u raspravi »Iraitć du Verbe« 
tvrdio, da je A crno, E bijelo, I crveno, U zeleno, O modro (Rimbaud je 

jevao pjesmu »Samoglasnici«, koja se počinje stihom: »A noir, 
o .. ći rouge, U vert, O bleu, voyelles... .«); da harfa zvuči bijelo, 
E blanc, rno, gusle modro, frula žuto. Istina, Nijemci nijesu imali braće 
orgulje < ali zašto ne bi mogli i oni stvoriti iz svojega jezika »l ćcriture 
So dA Bahru je bilo jasno, da su Černovice »neugodan grad, koji vonja 
artistec i čovjek može imati »smeđi san«, »plavi san«, »crveni san«, da 
ee BE elu zvuci mirišu, boje zvuče« i da umjetnik prikazujući plast 
Mena, BD rikku krajinu ili vodopad mora paziti samo na to, kako će pro- 
S , 


pi Y u 7 M 1 " 1 Bb 
aći prikladne simbole, da u uživaocima izazove raspoloženje, koje se rađa 
.n : 


uz plast sijena, uz ledi snijeg ili uz vodopad. ne | pen 
biti sve, a predmeti su bili sporedna stvar, Onima, koji a akvu umj : 
nazivali nejasnom, bio je Bahr spreman da odgovori s Mal a : A a 
novati predmet znači uništiti tri četvrtine užitka u prim k je j k ka : 
izvedeno blaženstvom polagana odgonetanja. Sugerirati ga, to je az ra 
Savršena upotreba toga misterija čini simbol . .. U pjesništvu deno bi : 
da bude zagonetaka; i jedina je .svrha književnosti evocirati pr , 


II 


Međutim naturalizam je gubio sve više privlačivu snagu. se da 
upotrijebio Hermann Bahr, da ga posve napusti li da mu Nie i. Parne slog 
nekrolog u djelu »Die Uberwindung des Natura . 2 Jolo poor 
nije osuđivanje, nego panegirik. Govorio je: »Idealizmu je bi do len idi 
građe idealnih izraza. Sada je dovršeno pone nn &: ds Roi 
valja samo nanovo prihvatiti i nastaviti staru tradiciju. Ili = >. dar 
ralizam promatrati kao visoku školu živaca, u ak ' "na finijih 
razvijaju i stvaraju sasvim novi rogovi OBJE, 44 senzi LE "peba : Na. 
i najtanjih nijansa, sa besprimjernim enje kao g i ši č doo 
turalizam je ili stanka za open % stare umjetnosti ili stanka za prip 

je nove: svakako on je međučin.« Neon ' < 
NEE prihvaćanju 1 eli stare tradicije nije dakako pod ka 
biti ni govora. Naprotiv Bahr se tada čvrsto držao s“ no 
»Jedina zapovijed, u kojoj je obuhvaćena sva etika, glasi: | "a me .. 
Ali ne samo biti moderan jedamput, nego ostati moderan vazda, a to z 
biti u svako doba revolucionaran.« < : gi a : 

Proživjevši dulje ili kraće vrijeme u Berlinu i u . svršivši ira 
putovanja kroz Španjolsku, Maroko i Rusiju osnovao je ra a jesi 
£. 1892. u Beču tjednik »Vrijeme«. Tu je našao već vrlo Bah pok m. 
secesionista, koji su htjeli da prekinu svaku vezu s prošlošću. Bahr je po ses 
glavnim advokatom toga pokreta. U sve se miješao, o svemu je Pih 
de je, kako sam kaže, pomoći vremenu u izgrađivanju novih umjetnić 
oblika. : doni ; 

. Kasnije je napisao, da ga je malo ljudi shvatilo. Ipak su pod njegovi 
utjecajem stajali svi umjetnici, bili oni stariji ili mlađi. Što nijesu ke d 
stilizirati i u Program staviti oni, to je jasno izrekao pi si ri 
toga često ekstremne oštrice i opreke. S njime su se savjetovali i slika a 
i kipari i graditelji i kazališni dramaturzi i režiseri i pjesnici. Popular ai 
je Olbricha, Klimta, Mahlera. Uveo je u književnost više svojih vršnja 


43 


i mlađih ljudi, među njima i Artura Schnitzlera i Hugu Hoffmannsthala, 
kasnijega pjesnika »Jedermanna«. Klanjao se talentu Strindberga, Dosto- 
jevskoga, Barrčsa, Huysmansa, D' Annunzia, Shawa. Za koga se odu- 
ševio, toga je obasuo himnama i vijencima najlaskavijih superlativa. Kad 
je €. I891. vidio u Petrogradu Eleonoru Duse, »vikao je njezinu slavu 
u Njemačku«, a kad je ta ista umjetnica došla g. 1892. u Beč, on je pred 
publikom u kazalištu uskliknuo: »Evo velike glumice našega vremena !« 
Sam je rekao o sebi i o drugima, koji su slavili Maeterlincka: »Mi ga 
nijesmo ocrtavali, mi smo ga opjevavali. Nijesmo mislili da opišemo šta je 
on; ne, mi smo kričali od zanosa. Naš je entuzijazam buktio tako žestoko, 
da je od toga njegov lik iščeznuo u pari i dimu.« 


Beč je najviše Bahrovom zaslugom dobio novu književnu modu, koja 
se prenosila i u tuđinu, naročito u Prag i Zagreb. Neprestano su praskale 
bombe novih šlagera, priređivale se artističke kanonade i pirotehnički va. 
trometi. Bahr nije bio nikada u neprilici za rakete, mužare, rasvjete 
parčnte. Pisao je s jednakom samosviješću i s jednakim autoritativnim 
samopouzdanjem o pljeskanju i psikanju u kazalištu, o psihologiji hodanja, 
o vezanju kravate i nošenju brade kao i o općoj obrazovanosti, svjetskim 


Shawu te je odmah ozbiljno požalio, što i »Gerhart Hauptmann ili Berta 
Suttner, to dvoje potpuno pobožnih ljudi, nijesu još pozvani da propovi- 
jedaju u crkvi». Bio je uvjeren o zaostalosti i natražnosti Nijemaca. Naro- 
čito se oduševljavao za Francuze. Bujicom riječi slavio je Pariz, kojemu 
je zahvaljivao sve svoje umijeće i svoj stil. (Kasnije je u autobiografijskoj 
skici rekao, da sve ono, što je postao, imade zahvaliti Berlinu, u kojem je 
živio od 1884. do 1887. godine. No u isto je doba u svojoj zahvalnosti po- 
stavio Parizu i Berlinu trećega konkurenta, naime barokni grad Salcburg, o 
kojem je tvrdio, da je on dao njegovoj gornjoaustrijskoj svijesti romansko 
obilježje). 

Otkinuvši se od naturalizma, koji je ipak pretpostavljao, da može 
upoznati istinu i da se istina pronalazi razumom, postao je Hermann Bahr 
Potpunim relativistom i nevjernim Tomom. Zanijekao je razum, zanijekao 
je istinu. Preostajala mu je još jedino osjetilna spoznaja, o kojoj je napisao: 
»Meni je bilo prirođeno, da se pouzdajem više u osjetila nego u um.« 

\JEBOV Novi artistički kodeks zvao se impresionizam. Mislio je, da je u 
njem našao definitivno sebe. Puno kasnije napisao je: »Ja sam s impresio- 
nizmom odrastao. Bio sam impresionist prije, nego što sam ga poznavao.« 
I njegovi su se drugovi borili za istu doktrinu kao i on. »Oni su opazili« 
— veli Bahr — »da ljudima nije dano shvaćati stvari, kakve jesu, nego se 
čovjek mora zadovoljiti, da ih uzme, kako mu se pričinjaju. Istom tada 
naučiše tumačiti svoju borbu protiv majstora: to nije bila borba između 
prirode i laži, nego su oni zahtijevali pravo, da budu osobni kao i majstori, 
pa su htjeli da slikaju svoj pričin, a ne tuđi. Biti osoban, to je postalo 

I Slikati svijet, ne kakav jest, nego kako mi se pričinja, i to kako 
. ičinja upravo sada, u prvom susretu s osjetilima, prije nego ga 
mi se BE uvijek falzificira, ponovno »aranžira« od svakojakih uspo- 
BE bzira, kako se taj svijet pričinja drugima ili kako će se za čas 
da GEM samomu meni.« MEA 2 šEs 
Pe azdoblju neograničenog individualizma i impresionizma stvarao 
: na BA teni tempom jedno djelo za drugim. Činilo se, kao da nije 
3 op atnog života. Sve je pretvarao u književnost: svoja putovanja, 
MARE prijateljima, osobno dopisivanje, pisanje dnevnika, ocjenjivanje 


kulturnih, socijalnih, gospodarskih i modnih oscilacija. U poeziji se naro- 


Xi 3 eselih igrara. Njegova je drama » Jozefina« g. 
Dj sp a jeo dečko kacaličko godina svojom drskošću. Velik 
pe did postigao g. 1900. komedijom »Bečanke«. To je komad ae 
BE oVitosti, blistavih paradoksa, lake porugljivosti, ali ori ni dd _ “e 
redne klizavosti. No draga je je m a ok ija : ko aa 
hrova stvaranja. On je tada dobr njiv be, 

oo, .. Me deke doš odlučit o njegovu položaju, o ijepovoj oka 
Najveći su mu ugled u Austriji i izvan nje pribavili eseji .. sI : > 
nicima i suvremenim pitanjima. U djelu »Studien zur .. _ e o 
sakupio je glavne rasprave, a te og Pira E poj aje 

k je toga svojega rada štamp : s pod gaslovom »Benali 
jin Seudien i Kritik der Moderne«., Te su dvije a nae 
utvrdile novomu umjetničkom smjeru u Austriji i ma rm njegovo : 
a Bahru su pribavile nov nadimak: »Philosoph der < Pi 
Ne predstavljajući nikakva strogog jedinstva jana je e ada 
golemom rijekom, u koju su se slijevali potoci i natura sk S da kos 
i dekadentstva i u prvom redu impresionizma. Obožavate i, su pogo 
htjeli da »se ižive« i da »se u sve užive«. Uzorima su držali gde ode 
s Bahrom govorili: »Drugi stavljaju svoju prirodu na jednu je pk u 
i samo na tu notu udešavaju svoje djelo... No ja osjećam potre ole 
oblikujem puninu nota, bibavicu i vrtlog njihove zapjenjene X. oni 
šarenu oluju. Ne privlači me pojedina nota, nego tek njena da pao 
njihova ustalasanog mnoštva, kako se u lomljenju do iruju, tis aj .. 
Ne želim prodrijeti nijednoj do dna, ali bih htio obuhvatiti čitavu p inje 
toga širokoga vremena, potpunu vrtoglavicu svega strujanja . see 
osjetilima. To je moja zla kob ... Ali se smijem čmipd da kje om 
ljepušna misao i laskavo, da se između Volge i Loare, o di Kk 

dalkivira danas ništa ne osjeća, što ja ne bih ron poze, : ) 
oblikovati, i da evropska duša nema preda mnom nikakvih tajna. 


NI 


. . vo . š jja 
Što je Hermann Bahr mijenjao književne tehnike, to sao po odao 
bilo pokudno, Ali tu se nije radilo tek o književnim tehni! = ia go 
lizam, simbolizam impresionizam i moderna imali su svoje korijenje 
či svij jena i primj hnike značila je redovito 
čitavom nazoru o svijetu. Promjena i primjena te a 
promjenu i primjenu i velikog dijela životnih načela, Bahr 5 a: nk 
»Verwandlungskiinstler, nego i »Verwandlungscharakter«, »Verwa 

mensch«. Nijedna konfesija, nijedna stranka, nijedna filozofija nije mogla 
računati na njegovu stalnost. Njegove su kretnje podsjećale na titravo 
lepršanje leptira, koji je časak sjeo na različak, da s njega otumara najprije 
na karamfil, a odatle na kužnjak i trubeljiku. 

Rođen je g. 1863. u Lincu od oca javnoga bilježnika. Kad mu je 
bilo 14 godina, preselio se u Salcburg. Nije mu nedostajalo nijednoga sred- 
stva za svestranu obrazovanost. Jedino njegov vjerski odgoj u obitelji nije 
bio dubok. Mali je Hermann bio — kako se kasnije sam nazvao — »ein 
unordentliches Talent«. Ni otac ni mati ni profesori nijesu mogli katkada 
djelovati na nj nikakvim umnim razlozima. Što je sebi u takvom slučaju 
zabio u glavu, to je moralo biti. Princip autoriteta nije za nj postojao ni 
u vjeronauku ni drugdje. Htio je sve sam vidjeti i iskusiti. Nije vjerovao 
čak ni u to, da se zemlja okreće okolo sunca. Ta njegove su mu oči kazi- 
vale drugačije. Njegov kateheta, koga je on kasnije nazivao »fanatikom 
objave«, morao je voditi žestoku borbu za duše učenika s jednim »lako- 
umnim mladim čovjekom velike taštine«, koji je pripadao istomu profe- 
sorskom zboru, a stavio je sebi za zadaću, da utuvi gimnazijalcima u glavu 
»onaj bedasti, plitki materijalizam, koji je tada u provinciji vrijedio kao 
prosvijetljen«. Bahr nije mogao prihvatiti kao novo evanđelje Biichnerovu 
knjigu »Kraft und Stoff«, jer je ipak uviđao, da se doživljaji svijesnog 
Života ne mogu tumačiti kao kemijski i mehanički procesi. Ali Biichner je 
ipak postigao svoje. Mladi je gimnazijalac »iz učtivostic pokazivao jed- 
naku privrženost i kateheti i profesoru materijalistu, a u sebi je mislio 
kao skeptik: Laže Biichner, laže Vogt, ali laže i sv. Augustin! 

Poslije mature kolebao je neko vrijeme, bi li postao profesor grčkog 
jezika ili glumac. Silno su ga privlačila djela Eshila, Sofokla, Euripida i 
Aristofana, ali se nije mogao sprijateljiti s učenjem nepravilnih glagola. 
Kod glumačkoga pak zvanja nije imao garancije, da će postati zvijezda 
prvoga reda. Zato je poslušao savjet svoje obitelji, koja je željela, da on 
izuči pravo i da naslijedi svojega oca u javnom bilježništvu, 

Na sveučilištu u Beču otpadoše svi stari obziri iz gimnazije. Bahr se 
pokazao u potpunoj »slobodi akademskoga građanina«. Postao je brzo 
vrlo istaknutim predstavnikom njemačkih burševa. Pristao je uz političara 
Georga Schčnerera, koji je propovijedao pangermanizam, antisemitizam . 
i ocjepljenje od Rima. Šchčnerer nije bio još osuđen na gubitak plemstva 
oniti se u njegovu programu bila do kraja razvila protuhabzburgovačka 
nota. Ali austrijska ga vlada ipak nije trpjela, jer je s potpunim pravom 
gledala u njem agitatora Hohencolerna. Robujući fikciji, da je u Austriji 
»zabranjeno biti Nijemac«, grmio je Hermann Bahr zajedno s drugim 
pristalicama Schčnerera, da vlada sputava slobodu nijemstva, da katolička 
Crkva okiva slobodu savjesti i da je židovstvo najveći neprijatelj arijevaca. 


Svršivši tri pravnička semestra doživio je Hermann Bahr smrt Ri- 
karda Wagnera, koji je umro 13. veljače 1883. Pangermanski su studenti 
priredili u čast pokojnika komers, na kojem je Bahr govorio kao građanin 
nove, već gotove Germanije. Optužili su ga radi bune i prognali sa sve- 
učilišta. Posljedica je bila: ode studij prava, ode javno bilježništvo. 

" ' Kao »politički mučenik« pošao je Hermann Bahr u Berlin. No tamo 


ije našao onog oduševljenja, kojemu se nadao. U Bismarckovim govo- 
sd ije vidio dosta jakog oslona za svoj pangermanizam, a ni u Treit- 
kom a spisima. Politika se »željeznoga kancelara« nalazila u defen- 
dne strane pred uspjesima Windthorstova centruma, a s druge 
de : red revolucionarnim napredovanjem socijalnih demokrata, koji su 
skok tako zvanim »socijalističkim zakonima« osvajali sve više prote- 
stantske proletarce i intelektualce. pss 

Nov idol, pred kojim se Hermann Bahr poklonio bio je Kant. Htio 
je da upozna njegovu nauku iz prvih izvora. Najprije se zpražao u svojem 
artističkom hedonizmu nad Kantovim »užasnim, čačkovitim, peba 
stilom« i nad riječima, koje »kao da su iskočile iz nekog strašnog tuđeg 
jezika«. No kad je najposlije mislio, da je shvatio Kantov idealizam, zapao 
je u ekstazno oduševljenje. »Bilo mi je«, — pisao je dvadeset rama. 
poslije toga — »kao na visokoj gori; tada sam vjerovao, da o visoko 
iznad svih tajna. A kako sam radikalan u mišljenju, bio sam tako ak 
da sam proveo potpun razvoj sve do posljednjega solipsizma ... Pa | oje 
li slobode, kojega li ponosa! »Svijeta nije bilo, dok ga ja Giida jona 
I ja sam ne samo gospodar svih pojava, nego i njihov stvoritelj!« Zatva- 
ram oči i više nema ničega: jer sve biva istom po jedinom meni. Nema. 
sreće, nema ljepote, koje ne bih zahvaljivao sebi!« AA 

Što se događalo s njegovim zanosom za Kanta, to se porn, kao 
da je uzeto iz satiričke komedije kakvoga novoga Aristofana, Mla ić se 
želio priučiti na misao, da je i njegovo tijelo samo proizvod njegova uma, 
a nikakav »Ding an sich«. Zato je stao da manje jede i da cijele noći ne 
vodi nad omiljelim knjigama. Izdržao je tako tjedan dana, a onda je jedne 
večeri zaspao na divanu u svojoj sobi i spavao je neprekidno dvije noći 
i jedan dan. »Izletio sam napolje«, pripovijeda dalje, »da obk 
najedem i napijem, a onda sam u zimskom sumraku šalabazao m jenim 
ulicama, kao da me nosi kakva struja. Natumarao sam se tako, da m 
u duboku, slatku umoru jedva našao put kući. No kad sam se već svukao 
i udobno protegnut,u postelji posegnuo za svojim satom, da ga e kar 
palo mi je na pamet, da sat nije realan, nego samo pojava i moj Ka 
To mi se u taj čas učinilo tako strašno ludim, da sam se morao ... 
Sjutradan sam potražio jednoga prijatelja, na večer sam pošao u kazalište, 
zatim sam lumpao, ljubakao i dangubio nekoliko tjedana bez misli.« : 

Trogodišnji se Bahrov boravak u Berlinu započeo Kantom, a završetak 

mu je bio Marx. Bio je već prije zaboravio Schanerera, a kad je pročitao 
Marksov »Kapital«, bio je uvjeren, da je našao novo evanđelje kae ai 
život. Kod Kanta je još ispovijedao dvostruku istinu govoreći : Kenigst erški 
filozof ima teoretski pravo, ali »s njegovom istinom ne može čovjek. na- 
činiti ni dva koraka naprijed«. Naprotiv za Marksa je mislio, da je u 
njega ujedinjena i teorija i praksa. Marksov historijski materijalizam po- 
godovao je tadašnjemu književnomu naturalizmu, a Marksova Mesnasio“ 
nala proletarijata našla je svoj otisak u Bahrovoj osnovi o evropskoj Kia i 
nici književnika, koji bi imali da provedu novu revoluciju duha na slomu 
stare kulture, 

Da je Bahr bio kakav politički talenat, bio bi se potpuno priključio 
Bebelu te bi možda najposlije s mlađim Liebknechtom poginuo na berlin- 
skim ulicama kao član kakvoga spartakovskog udruženja. No on je već 
tada bio samo književnik te se nije dao u stranački politički život. Zajedno 
s prijateljem Arnom Holzom oduševljavao se za novu poeziju ugljenika, 
stolarskih tezga, parobroda, kovačnica, tunela i siromašnih radnika. Sam 
je kasnije pisao o iluzionističkom zanosu toga svojega razdoblja: »U Ber- 
linu osamdesetih godina nije među nama nitko sumnjao, da će oko deve- 
desete godine biti osnovano Treće Carstvo. Kada smo predočivali sebi, 
šta nas je čekalo, pričinjala nam se pokraj toga renesansa djetinjastom, a 
francuska revolucija jadnom.« 

I poslije pariskoga boravka ostao je Bahr u prijateljskim vezama sa 
socijalnom demokracijom, ali je u književnom stvaranju ispovijedao sve 
radikalniji individualizam. Marksov se materijalizam pretvorio u Haecke- 
lov evolucionizam, kojemu je Bahr dao *panteističku eksegezu. Haeckel 
mu je bio »divan čovjek« i uzor »njemačke muževnosti« i poslije utvrđenja 
njegovih naučnih falzifikata, a Haeckelovi su učenici i sljedbenici po nje- 
govu mišljenju sačinjavali »Božje kraljevstvo«. Misleći na djelo »Svjetske 
zagonetke«, o kojem su filozofi izjavili, da ga se stide, napisao je Bahr 
o Haeckelu: »On nije nikoga doveo k Bogu, ali mnogi su uza nj došli 
k Bogu time, što su po njem pronašli Boga u dubokom dnu prirode«. 

Kada se Bahr najposlije vratio u Beč, bio je posve drugi čovjek, nego 
što je pošao iz njega u svijet. Od radikalna nacionalista pretvorio se u 
internacionalca, od antisemita u branitelja Židova. Njegova knjiga »Der 
Antisemitismus«, koju je izdao g. 1893., pribavila mu je rehabilitaciju pred 
pristašama »Neue Freie Presse«, pa i pred samim Teodorom Herzlom. 

Osoba, osebujnost i individualnost bile su najmilije Bahrove riječi 
u doba njegova impresionizma. No i ovu je posljednju kulu stalnosti do- 
skora sam digao u zrak. Machova knjiga »Analyse der Empfindungen« 
stvorila je u njegovoj duši jednaku revoluciju kao prije toga glavna 
djela Kanta i Marksa, Bahr je zajedno s Machom uskliknuo: »Ja se ne 
da spasti!« (Das Ich ist unrettbar!) Sve su, mislio je, samo spojevi boja, 
zvukova, topline, pritiska, prostora, vremena, a osoba, koja postoji danas, 
ne će biti ista u meni poslije deset godina. Sve se mijenja, sve se vrti u 
međusobnom prelijevanju i uništavanju. Imade pravo Mach, imade pravo 
i Ribot, koji je u djelu »Les maladies de la personalitč« prikazao ljude 
s trostrukim i četverostrukim ja. ' 

Ne vjerujući u osobnog Boga, zanoseći se »psihologijom bez duše«, 
propovijedajući i trajnu promjenljivost osobe došao je bio Bahr do vrhunca 
relativizma i revolucionarstva u mišljenju i umjetničkom stvaranju. 


(Svršit će se.) 

JOSIP ZIDARIC: 
O NAŠIM PISCIMAIČITAOCIMA 


Pisac koji nije stručnjak u književnosti ali se zato bavi odgojem omla- 
dine, načeo je ovim svojim člankom vrlo zamašan predmet, obrađen ovdje 
tek ukraiko, i samo donekle. Ma koliko se moglo raspravljati o pojedinim 
tvrdnjama, naročito o pojedinim primjerima koje iznosi g. Zidarić, problem 
je, po našem mišljenju, u biti pravilno iznesen te bi zavrijedio da se o njemu 
povede opširnija diskusija. Bilo bi nam stoga vrlo drago, kada bi se više 
naših suradnika i čitalaca osvrnulo na ovo vrlo zanimljivo pitanje. Mi ćemo 
se, tom prilikom, također pozabaviti iznesenim mislima. — Uredništvo. 


Upravo mi je teško bilo smisliti naslov ovome članku. Često čitamo 
po novinama članke o krizi književnosti, o nemaru publike koja neće da 
kupuje knjige. Drugi prigovaraju da mladež mari samo za šport i neće da 
čita. Toliko se o tome već čulo i čitalo, da sama tema o tome već postaje 
otrcana. 

Čitajući po različnim novinama, kako današnja mladež ne mari za 
književna djela, dobivamo lako dojam, da pisci takvih članaka misle, kako 
je potrebno, da mladež čita što više iz književnosti, pa će onda biti uglavnom 
riješen i problem odgoja. ' 

U svemu tome ima mnogo pogrešnih pojmova. Neki su loši pojmovi 
zaostali još od onoga vremena, kad je u evropskom školovanom društvu 
nastala moda, po kojoj je obrazovan čovjek trebao da čita što više bele- 
strističkih knjiga ili filozofskih rasprava. Jedamput sam slušao govor jed- 
noga pretstavnika te stare generacije, koji je prilikom proslave »Majčina 
dana« spominjao, što kaže ovaj ili onaj filozof. Čini se, da su evropski 
školovani liberalci toga doba, otprilike prije 40—50 godina, učili citate 
evropskih liberalnih filozofa 17., 18. i 19. vijeka, pa je bilo u modi navoditi 
takve citate, I sami su evropski pisci pisali pod dojmom liberalne evropske 
filozofije. Kod hrvatskih se pisaca osjeća utjecaj te filozofije jako kod 
Đalskoga, Janka Leskovara, Josipa Kozarca, pa i Vjenceslava Novaka. 

Za Đalskoga imam dojam, da je to pisac kojemu je bilo dobro i umno 
sve ono, što je čitao u različnim filozofskim knjigama. Sam spominje u svojoj 
autobiografiji, kako je na nj, još dok je bio u gimnaziji, djelovala Biuchne- 
rova knjiga »Kraft und Stoff«, u kojoj se zastupa materijalistička filozofija. 
U romanu »Janko Borislavić« veli Đalski, da se Voltaire smijao besmrtnim 
smijehom bijednoj Ivani d' Arc. 

Kod Janka se Leskovara osjeća jak dojam Schopenhauerove filozofije. 
Kod Josipa je Kozarca bio zacijelo silno jak utjecaj materijalističke filozo- 
fije O prirodi, »koja je svemoćna« i »koja jedne ubija, da drugima pribavi, 
što je potrebno za život«. Kod Vjenceslava Novaka osjeća se u »Titu Dor- 
Ciću« utjecaj teorije o razvoju, o descendenciji. 

Ž Čudno je, da nije bilo jače uzbune kod hrvatskih katolika poradi takvih 
književnih djela. Rekao bih, đa su onda ljudi u nas mislili, kako je potrebno 
što više podupirati hrvatsku književnost, makar pisci pisali, što mu drago. 

Tek kad je stala izlaziti » Hrvatska Straža«, prije 30 godina, stale su se 
u njoj javljati jake kritike protiv onoga, što se u djelima pojedinih pisaca 
ne slaže s naukom katoličke Crkve. : 

Već je prije svjetskoga rata nastala prava anarhija u hrvatskoj knji- 
ževnosti. Poslije rata se to još pojačalo. ' 

Kad se prigovaralo, da hrvatska inteligencija ne mari za domaću 
književnost, nije taj prigovor bio uvijek opravdan. Lako je razumjeti, da se 
u malenu narodu ne može prodati mnogo knjiga, što ih napiše koji domaći 
pisac. U malenu narodu ima malo školovanih ljudi, a tko će drugi i kupovati 
književna djela. Mislim, da je među Hrvatima, koji su se školali prije rata 
po srednjim i visokim školama, bilo dosta ljudi, koji su mnogo čitali, 

Danas je postalo modom prigovarati omladini, da malo čita. Zato bih 
htio, da taj problem promotrimo s druge strane i da se upitamo, je li korisno 

očitati što više iz književnosti, i bili današnja omladina postala puno bolja i 
plemenitija, kad bi 'što više čitala, mjesto da se bavi športom. 

Čitanje je mač s dvjema oštricama. Premda se njime proširuje znanje 
i premda čitanje može i da popravlja ljude, ipak bi se moglo reći, da je 
današnjemu moralnom, političkom i ekonomskom kaosu u svijetu razlogom 
također ona silna zbrka različnih ideja, što su ih različni pisci širili po 
svojim knjigama. Ako čitamo o prilikama u Rusiji prije rata i poslije rata, 
lako dođemo do zaključka, da boljševičkoj revoluciji u Rusiji nije bila razlo- 
gom ni ekonomska nevolja ni birokracija ni carski apsoluizam toliko, koliko 
silna zbrka različnih ideja, različnih nazora na svijet i život. Možda bismo 
mogli reći, da su ruski najslavniji pisci Dostojevski i Tolstoj indirektno 
stvarali tlo za revoluciju. 

Tako su i u hrvatskoj književnosti u posljednjih sto godina skupljene 
kod različnih pisaca ideje, koje su poput crva stale rastakati Hrvate. 

Spomenimo samo književna djela nekih starijih hrvatskih književnika 
Pa promotrimo kakvi su životni ideali hrvatskih pisaca, Obično se Augustu 
Šenoi nije prigovaralo. Šenoina se romantika jako mili romantičkoj i fanta- 
stičnoj ćudi velikoga dijela Hrvata. No koji je pravi Šenoin ideal? Zacijelo 
bi bio i on sam teško na to odgovorio. U Šenoinim se djelima ističe žarko 
hrvatsko rodoljublje, ali tome rodoljublju nedostaje đubljega smisla. Pisac 
je želio, da njegov narod budde sretan. Dobro! Ali zar se prava sreća stvara 
samo tako, da narod bude slobodan, .da ima svoju državu, da bude 
imućan? Zar je za ljudsku sreću i za moralnu vrijednost čovjeka dosta, da 
taj čovjek bude zaneseni nacionalist, kojemu u čuvstvu i u fantaziji uvijek 
plamti neki neodređeni magloviti romantički ideal o sreći njegova naroda? 

Iz Šenoinih djela ne znaš pravo, koja je svrha, ljudskome životu. 

Sjećam se iz dana, dok sam još bio u Zagrebu članom »Domagoja« 
kao student, kako je jedne večeri u razgovoru o književnosti bilo govora 
o pjesniku Kranjčeviću. Točno se riječi više ne sjećam, ali je Dr, Maraković 
spomenuo otprilike, da je Kranjčević ipak bio pjesnik u koga se vidi, da 
je mislio na vjerska pitanja. Prava je ateistička književnost u knjigama 
Augusta Šenoe i Đalskoga. Đalski je pisao u »Tajinstvenim pričama« o- 
životu preko groba, ali uglavnom dopušta, da će nauka sve rastumačiti. 


kritikama. 

ne je večeri bilo spomenuto ono, što inače nije napisano u običnim ' 


Ako čitamo Šenoina djela, pročitat ćemo ovdje ondje i o svećenicima. 
»Mladi gospodin« je pripovijest o svećeniku. Već pri kraju »Zlatareva 
zlata« čitamo, kako se ispovjedio stari Stjepko Gregorijanec, U pjesmi je 
»Fratarska oporuka« slavio Šenoa rodoljublje hrvatskih pavlina. Ipak su 
u Šenoinim romantičkim književnim djelima svećenici više manje Prikazani 
kao nekakvi ljudi, koje je nevolja ili što drugo otjeralo u svećenički stalež. 
Tako je napriliku »Mladi gospodin« postao svećenikom poradi duševnoga 
sloma, kad se djevojka, u koju se bio zaljubio, udala za drugoga. 
Ono, što privlači čitaoce, koji čitaju Šenoina djela, to je prilična spo- 
ljašnja .veđrina, kojom je Šenoa pisao. Nema mrzovolje, čame, očajanja. 

Ako čitamo Đalskoga, naći ćemo stranice, koje su pisane po tadašnjoj 
evropskoj modi, stranice turobne i očajne bez nade u pravdu, bez nade u 
sreću. Kako književna djela Đalskoga mogu zlo djelovati .na mladu dušu, 
dokazuje ovaj primjer, Prije nekih se 12 godina bio ustrijelio jedan đak 
varaždinske gimnazije. Premda su tome bile donekle razlogom i druge ne- 
povoljne prilike, ipak se čini, da je na tu osjetljivu dušu prejako djelovao 
pesimizam romana »Janko Borislavić«, što ga je napisao Đalski. ' 

Dok u Šenoe vidimo bar neku spoljašnju vedrinu pripovijedanja, u 
Đalskoga je već sve melankoličnije. Kanda je Đalskome jedina vrijednost 
života u ljubavi prema ženi i u poeziji. Nema nade u Život iza groba. Pa 
i sami nam se ilirski rodoljubi u djelima Đalskoga pričinjaju više kao čuv- 
stveni zanesenjaci negoli kao ljudi, koji ljube svoj narod pravom ljubavi, 

U Josipa je Kozarca još veća čama. Kanda je jedina sreća, koju on 
pozna, rad i eventualno život u sretnu braku. Njegova je najočajnija pri- 
povijest »Oprava«. Netko je u kritici napisao, da je Kozarac tu m 
dublje strane svoje duše ili tako nešto. Dok Šenoa bar nastoji da poradi 
tradicionalizma ne vrijeđa kršćanske vjere, i dok Đalski pokazuje nekakvu 
sentimentalnu sklonost za neke vjerske narodne običaje, dotle kod Kozarca 
nema ni toga. Pripovijest »Oprava« pokazuje silan ponor u Kozarčevoj 
duši. Čovjeka, koji se uživljuje u dušu pisca, što je pisao koju pripovijest, 
može takva pripovijest naprosto survati u očajanje, ako nema duševne sne 
u sebi, da se opre piščevu utjecaju na svoju dušu. Kad se školskoj mladeži 
daju u ruke tatkve knjige, trebalo bi književnim djelima dodati i komentar, 
da se vidi što je kanio pisac reći svojim djelom. Obično čitamo u povijesti 
književnosti, da su ti i ti ljudi najveći hrvatski književnici. Mladeži se kaže, 
da će čitajući književna djela oplemeniti sebi dušu. Najposlije će u glavama 
školske mladeži nastati uvjerenje, da je sve ono istina, što pisci pišu, Nastat 

će uvjerenje da napriliku profesor, koji traži, da đak pročita tu i tu knjigu, 
i sam odobrava sve ono, što piše u knjizi. Spominjem ovdje opet Josipa 
Kozarca, jer se upravo sjećam, kako su Kozarčeve pripovijesti trebali da 
čitaju u srednjoj školi kao privatnu lektiru, bis . 

Eto pripovijest »Oprava« kao primjer, što je pisao Kozarac i kako 
je gledao na svijet. . praha 

- U pripovijesti »Oprava« pripovijeda, kako je muž, koji se liječi u lje- 
čilištu od sušice, poslao svojoj ženi opravu na dar, Napisao je »od staroga 

prijatelja«. Mislio je, da će ugodno iznenaditi svoju ženu. Dakako da će 
ona odmah pogoditi, kako je opravu poslao njezin muž. Kad se vratio iz 


51 


lječilišta, nije žena spominjala oprave. Njemu je to bilo čudno. No malo 
pomalo on nasluti, da tu nešto nije u redu i filozofirajući pogodi istinu. 
Premda je živio u sretnu braku i premda ga je žena ljubila, nju je zaveo 
neki drugi i dijete, koje se rodilo, bilo je sin zavodnikov. Muž i žena nijesu 
mogli imati djece. Kod muža je postojala seksualna neplodnost, Dijete je 
pokazivalo znakove zle ćudi i činilo se, da će to biti zao karakter. Muž je 
obolio od sušice, jer je stradao od nahlade, kad je dijete bilo bolesno, pa 
ga je on dvorio. Svega se toga muž pomalo sjećao, kad se vratio iz lječi- 
lišta i razmišljao, zašto žena ne spominje oprave. Sad je razumio, zašto 
je ženi dijete bilo gotovo mrsko tako, da je pokazivala neku odvratnost 
prema njemu. Najposlije je muž i umro od sušice, a tek je na smrtnoj 
postelji odao ženi, da je oprava od njega. Dotle je žena mislila, da je opravu 
poslao onaj drugi. 

Ako tu pripovijest ispričamo ukratko, onda bi taj događaj bio i moguć. 
No Kozarac je napisao u pripovijesti ono, što je sam mislio o takvim pro- 
blemima. Čitajući tu pripovijest pitaš se, koga pisac drži dobrim, a koga drži 
zlim. "Tko je tu kriv? Glavna je piščeva misao, da je čovjek nemoćan pred 
prirodom. Eto plemenita žena, kako piše pisac, ljubi svoga muža, a ipak 
se ne može obraniti od jakosti instinkta, kad drugi dospije u zlu priliku. 
Priroda je sve, čovjek mije ništa. Priroda je odredila onoga propalicu za 
to, da se rodi dijete, a mužu je odredila da se brine za to dijete. Prema tome 
je čovjek nemoćna kukavica pred prirodom. Najposlije prema pripovijesti 
ne znaš, tko je tu čemu kriv. Je li žena kriva ili nije? Je li onaj zavodnik 
kriv ili nije? Sve je puno očaja i nekakve nemoćne rezignacije. 


. Sada se pitamo, što će pozitivno primiti školska omladina iz takve 
pripovijesti. Pisac je sve iskrivio, da se vidi drugačije. Kako ćeš sve to 
tumačiti djeci, koja su u godinama puberteta ? 

j Eto tako smo spomenuli, što može da kvari omladini dušu u knji- 
ževnosti. 

... Usudio bih se reći da je hrvatska književnost 19. vijeka i hrvatska 
književnost, što je nastala u posljednjih 30 i više godina, koje pripadaju 
20. vijeku, trovala hrvatsku inteligenciju. Začudo se čini, da se u drugoj 
polovici 19. vijeka nije pojavila jača weakcija među hrvatskim katolicima. 
Koliko se sjećam, ako nemam krivo, jer nemam knjiga pri ruci, još je negdje 
u starome »Vijencu« pokojni Jovan Hranilović hvalio Đalskoga. ' 

. Mislim, da su hrvatski katolici dosta popuštali hrvatskim liberalnim 
piscima poradi rodoljublja ili bolje rekavši poradi krivo shvaćenoga rodo- 
ljublja. Kako su Hrvati tek stali stvarati svoju književnost, u kritici se 
poradi; rodoljublja tražilo, da se što više hvali sve ono, što napišu hrvatski 
književnici. Tako su se u hrvatsku književnost uvlačile svakojale zablude. 

Kad je stala izlaziti Mahnićeva »Hrvatska Straža«, stala je ona prva 
donositi kritike o moralnoj vrijednosti onoga, što su pisali hrvatski pisci. 
Dakle prema svemu, što smo spomenuli, ima i dosta krivih prigovora 
kako današnja mladež malo čita, već samo mari za šport, Mislim, da se 
u svemu tome vidi reakcija na onaj titp obrazovanja, koji je nastao u drugoj 


polovini 19. vijeka među liberalnom inteligencijom zapadne Evrope. Onda 

je nastala moda, po kojoj je obrazovan čovjek trebao da ima punu glavu 
znanja o tome, što je napisao koji francuski, ruski, engleski ili koji drugi 
pisac. U nas je to trajalo do svjetskoga rata, kako je već prije spomenuto. 
Pomalo nastaje reakcija protiv toga, 1 to je ona kriza književnosti, o kojoj | 
se dosta pisalo i govorilo. Ljudi su se pomalo zasitili one zbrke oprečnih 
ideja, koje su im nametali različni liberalni pisci. Sad se traži nešto novo.i 
bolje, nešto pozitivno. 


CVJETKO šŠKARPA.: 


SUSRET 
I 


Naš je susret sasvim jednostavan bio. 
Mi jedno za drugog nikad nismo znali, 
Ja sam se bez želja k Vama približio 

I s Vama čas jedan proveo u šali. 


Tog susreta ja se sjećam kao sada, 
Jer dok smo govorili, Vaše r'ječi tije 
U mojoj nutrini zvonile su tada 
Glazbom jedne meni drage melodije. 


I 


Zašto tako, ne znam. Ja znam samo, da me 
Od onoga dana sve misli sad nose 
K Vama — u tišinu seoske osame... 


Jer evo i sada — ko i onog časa — 
U meni još šumi miris Vaše kose; 
U meni još zvoni glazba Vašeg glasa. 


Zato, kada opet dođe vrijeme te se 
Sastanemo negdje, o, nemojte dati, 
Da se moja mladost u meni potrese, 
Jer čemu da jedan život zalud pati? 


Prospite na mene miris svoje kose! 
Ne dajte, da oči moje plam svoj gube! 
Dugo će Vas usne cjelivati moje; 
Dugo će Vam, dugo šaptat, da Vas ljube. 
Jer vjerujte, da sam — dok je na mom stolu 
Sat kucao — jedva u strepnji i bolu 
Sastavljao ove stihove i rime; 
I da su mi usne do posljednjeg časa 
Drhtavim akcentom čeznutljiva glasa 
U noć šaputale tiho Vaše ime. 

U Stocu, 1925. 

BRODOLOMAC 
I 


Kad sam bio mnogo mlađi nego sada, 
Nisam znao niti broja onih niti, 

Po kojim, ko Tezej, mišljah makar kada 
Prodrijet' u labirint tajni svoje biti. 


Svjestan, da nas staza do pravog. spoznanja 
Vodi kroz spoznaju vlastitoga bića, 

Vječno tražih sebe... Al' sva pusta tkanja 
Moga uma bjehu bez ploda otkrića. 


Bože! što se nije sve u mojoj glavi | 
Miješalo od onog prvog dana, kada 
Divljah se genijima Akvinca i Kanta! 


Al što od tog imah? Sumnju, koja davi 
I dušu i srce moje; koja pada 
Na bivstvo moje k6 ledena santa. 


II 


Isto k6 orv koji svojim malim rilom 
Svrdla, ruje i dube, bez stanke, polako 
Koru jednog hrasta, htijuć makar silom 

Sve do srži njegove prodrijeti... oh, tako 


I ja neprestano, bez stanke, bez mira 
Kopkah po dnu sebe s težnjom da bar jednom 
Prodrem kroza sebe u tajnu svemira 

I mir žuđen nađem svome srcu bijednom ; 


AI baš kada mišljah, da ću ko vješt ronac 
Moći ronit do dna i doć do svog cilja, 
Koji sam toliko žudio i čeko, 


Odjednom se osjetih kao brodolomac 
Slomljenih katarka; na hiljade milja 
Od obale mira daleko, daleko. 


HI 


I tako sam, eto, zalud svoju mladost 
Trošio tražeći, što sam naći htio... 

ebe nisam našao. A svoju sam radost 
I svojega Boga skoro izgubio. 

Sada često živem ko cv'jet ukraj druma 
Bez svijetla, bez sunca... Često pitajuć se: 
Ah, zašto se nisam rodio bez uma 


AI ako je ova patnja meni dana 
Da prekali duh moj; da od mene stvori 
Jedno biće puno snage, i vjere, i duha, 


O, nek je blagoslovljena ruka blagodarna, 
Koja mi je dala bol ovu, što mori 
Duh moj, koji trpi ko tijelo bez kruha. 


SIDA KOŠUTICG: 


MIMOZA SA SMETLJIŠTA 


Gđica Sida Košutić, bolešću spriječena da za naš list napiše nov prilog 
kako bi željela, ustupila nam je ovu pripovijetku koja je, pred godinu dana, 
izišla u tjedniku »Obitelj«. Kako, zajedno s piscem, mislimo da je za mnoge 
od naših čitalaca ostala nezapažena, donosimo je ovdje ponovno, to više što 
iza »Njegove lastice« na način koji je naročit gđici Košutićevoj, nastavlja 
niz neobično lijepih pripovijetki iz života djeteta. 


Svakog se dana mogla vidjeti na ulici, pred starom kućom sa nagnutim 
zidom i nepravilnim prozorima sa raspucanim staklom. Zimi je na ponekom 


| prozoru zamjenjivao staklo tvrdi smeđi papir. Tad je Elica već iz daljine 


lako prepoznala svoja dva prozora i po osvjetljenju znala, je li kod kuće 
otac ili mati ili oboje, Kad bi se naime vratio otac, trebalo je svjetiljku 
ugasnuti, da je pijan ne vidi i ne razbije. Onda se on u tami dovuče do kuta; 
baci se na postelju i zaspi. Ako bi majka bila sama, svjetiljka je gorjela 
ponad samog štednjaka, uz koji se vrzla majka, i njenu je sjenu bilo vidjeti, 
kako se pomiče te pravi tamu na prozoru. 

Posve su drugi znaci bili, kad su oboje kod kuće, a otac nije pijan. 
Znaci ne za oko, ali zato za uho. Trebalo je samo pristupiti malo bliže. 
Iz podrumskog bi stana dopiralo treskanje, hrskanje, jauk, kletva, udarac i 
— napokon tišina. Elica je. znala, što se tad zbiva, Pa makar bi se skoro 
zatim pojavio otac na uličnim vratima, osvrtao se na sve strane i sumnjivo 
se zagledao u klupko, djece te viknuo: »Gabrijela!«, ona se pritajivala, 
šutjela i uzmicala natraške oslanjajući se na drveni plot, koji se vukao 
uzduž čitave ulične strane..Oči su joj tad narasle, bile nepomične, vilice 
Joj podrhtavale, slabo tijelo protresli neki trnci, i takva je bosih nogu 
išla natraške sve dotle, dok nije nestalo onoga čovjeka sa veže. Ni od djece 
nije ju nitko odavao ili da bi je tko pokušao nagovarati, neka se odazove 
na onaj glas. Svi su znali, da bi je otac zlostavljao, pa da je jedino stoga 1 
zove. A znali su ujedno i to, da je sad sigurno i njena mati dobila batina. 

Slične su se stvari znale kojiput dešavati i kod njih, pa im Eličin udes nije 
bio ništa novo, nikakva tajna i nikakva sramota. I svi su je vrlo voljeli. Ona 
je bila najstarija, imala je već devet godina, umjela ih je sve zabaviti, ne 
toliko riječima, koliko kretnjama. Njeno tanko tijelo moglo se saviti kao u 
zmije. Licem je umjela prikazati zvijer, ruke je znala napeti i prste svinuti 
pa ih ukočiti, kao da će tog trenutka razderati žrtvu. No jedva bi svoje gle- 
daoce dovela tako u stravu, udivljenje i očekivanje, nenadano joj se oči 
napunile suzama, pa ih redom stala grlili. I, protivno prvoj glumi, započe 
sad oponašati — žrtvu. Stenjala je, hroptala, zacviljela, uzmicala, sagibala 
se, kao da bi htjela pobjeći pred udarcem, pa se onda stropoštala i bila neko 
vrijeme kao mrtva. 

Izazvala je neopisivu sućut, »Elica, Elica«... redom su joj nato pri- 
skočili, podižući je 1 moleći, da »ne umre«. A ona se smijala. Vrlo ih je 
voljela, jer vidje, da oni nju vole. Ali njihovoj igri nije mogla sudjelovati 
nego samo kao posmatrač. Pa i tad bi se činilo, da nije uz njih. Pogled joj 
znao bluditi nekamo u daljinu, a kad bi se njihovu smijehu pridružila sa svo- 
jim smijehom, odzvonilo je to drveno, resko i tuđe, Što dalje, to više su osje- 
ćali, da im ona više ne pripada, da im je otimlje netko, da se nešto zbiva... 
poradi čega će je izgubiti. Kad su ee jednog zimskog sumračja igrali u 
snijegu i ona im se približila, odmah joj viknuše: »Gdje si tako dugo, zašto 
nam ne dolaziš ranije ?« Ela drveno prošapće: »Mati mi je umrla.« I za- 
blista joj suza u oku. Žmirne, da je prekrije. A usne su bile, kao da ih je 
stisnuo grč jedne unutrašnje vlastite smrti i neće se nikad više otvoriti da 
izusti riječ. . 

Pa i nije više govorila. Povukla se do plota, šćućurila se uza nj i nijemo 
i tupo zurila tamo prema kući, k onim dvama prozorima do zemlje... 
Domalo su je okružila djeca ne mogavši je pustiti samu. Jedan je mali, 
najmlađi među njima, jedva mu minula peta, u dugim dronjavim hlačama, 
glasno plakao. Stariji ga brat mirio misleći da plače za svinjskim mjehurom, 
koji je oteo mališu, no ovaj nije prestao plakati. Strane riječi; što ih je 
Elica izustila izazvale su u njemu slike — ne smrti Eličine majke, nego 
njegove. Što je pak smrt, kako ljudi izgledaju, kad dođe smrt, znao je dobro, 
jer je vidio mrtvoga oca i tri sestre. I bojao se za majku. 

Čuvši njegov jecaj, Elica ga pogleda. I privuče ga k sebi te u tom 
trenu stane cviljeti, Mislila je, da dječak plače iz ljubavi prema njoj, a tako 
je malen, jednostavno malen, bespomoćan, siromašak ... Tko će njoj po- 
moći, kamo će? Šta se dogodilo maločas, tamo, unutar ona dva prozora, 
papirom zaštićena ...? Došao je on... Uhvatio majku... kleo... Lu 
pao... Udarao... Treskao cipelom u njene prsi .., Zahtijevao novac... 
Novac? Onaj, što ga je majka izdala njoj za zimlski kaput. I pograbio 
kaput s postelje... Kao da će ga razderati... Ali nije... Bacio ju je 
po drugi pu na pod.. ..Nogom, cipelom tresnuo o trbuh... Po prsima. 
Pa stao tražiti nju, Elu.. . Ali je srećno umakla. Preko razvaljenog zida 
u hodniku provukla se na tavan... A on je istrčao... S kaputom ... 
Čula je, kako trči... I sišla je s tavana... Došuljala se na vežu... I 
pogledala niz ulicu... Na zavoju je sustao, ogledao se... Onda neku 
ženu uhvatio pod ruku... I nestalo ih je... Ela se vratila u sobu... 

Preko postelje ležala je mati... U krvi... Mođra u licu... Preokre- 
nutih očiju... Nije disala... Ni riječi izustila ... Ela ju je zvala. Ništa. 
Tresla ju je za tuku. Ništa. Stala cviljeti, Ništa. 1 onda je pala na njui 


* plakala... plakala... 


Nakon toga, kad se ošvijestila, bila je tupa i mrtva. Kao da je u njoj 
puklo stce. Pošla je na ulicu: Pošla k djeci. Ali ne da bude uz njih. Nego 
da je u sobi ne zateče otac... Ne mogavši plakati, ne. mogavši misliti i 
rasuđivati, cviljela je kao žvijef ... Dotle je jedan od dječaka otrčao kući 
i doskora doveo svoju majku. Sirota žena stade je tješati i nagovarati, da 


pođe s nijom. »Moći ćeš kod mene prespavati... Pa i boraviti... Dok ne 
nađemo nešto zate... Ajde, ajde. ..dižise... Ne možeš ostati ovdje... 
Da se smrzneš. A onaj prokletnik će u zatvor... Eno se tamo skupljaju 


ljudi... I redar među njima.,. Ulaze u kuću... Ajde, Ela, ajđe...1- 
irotica . . .« : 
. I primi je pod ruku te je podigne. No Ela ne krene s njom. Naglo se 
otme i potrči preko ulice... Neuredno kratko odrezana kosa vitlala joj 
uz glavu, letjela je kao mahnita. Sustala pred kućom, ugurala se u stisku, 
osluškivala . .. Za čas je prepoznali, stali ispitivati, redar je bilježio. 1 još 
jednom unišla u crni podrum, da vidi mrtvu mater. Pošli su svi s njom. 
Govorilo se, proklinjalo, šaputalo. Ali od svega je upamtila tek jedno: 
»Ugušio ju.« Pa je onda duboki pogled spustila na mrtvo lice... i zacvi- 
ljela. Nikoga više fiije slušala, nikome odgovarala. Svi su je ovi ljudi ispu- 
njali odvratnošću, mrzak joj bio zadah okrpanih odijela, ružna M 
prljavost, odbojna lica, jer je iz svega izbijala prijetnja bijede \. ia 
sve ljepote, sve radosti, mrcvari život 1 odvodi ljude u tamnicu. | ožda 
je sad, u isto vrijeme, i njen otac negdje na periferiji, možda e a. 
unišao u jedan isto takav vlažan podrumski stan, pa promatra, _ i sa 
ovi, jednu ženu, koju je isto tako ubio pijani muž. I tko zna, nije li eta je 
među tim ljudima čovjek, koji će sutra ili za godinu dana učiniti ka u 
zločin . . . Ona ih prezire. Sve te žene, svi ti muškarci njoj su odvratni. Ne 
vjeruje im, ne vjeruje, jer piju, jer tuku djecu. . . tuku im mater... pa na 
ulici hvataju pod ruku žene, koje tisu rod ni prijateljice matera kia 
Čudnovata je strijela pfosjekla njenim mozgom. Osjeti nešto kao 
Usta joj se napune pai Ispljume glasno nasred sobe pogledavši skupinu 
prezirno, pa je nestane u dvorištu. hi: ' 
d Nije bilo lijepo ni ugodno, čime su je popratili. Ali ne mari. U ia 
dvorištu napipa vrata drvarnice, gdje su stajala dva lonca oj 
Šmjesti se unutra. Mogla je vidjeti svakoga, tko bi unišao ili odlazio a 
vežu. Pa je i motrila. Nešto je čekala. Zubi joj čvokotali, vilice se trzale. 
Bila je i gladna, a da ža to nije znala. Kao njena duša činilo joj, Kare 
raspolovljeno, rascijepano, razdijeljeno na dva dijela, koji se više = 3 
će sastati, nikad srasti. To su dva života, dva svijeta. Jedan +... .do aka 
podrumu... Drugi negdje... Negdje visoko, gdje nje nikad nije > dai 
>O ljudi, ljudi... !« htjede kriknuti vidjevši poslije da neki unose 
lijes... od bijelih dasaka. Došla su neka kola. I odvezoše . . . nju. < 
»Majkooo !« prođete se, istrči iz drvažnice, nađe se na o pro 
bije skupinu, stade šakom lupati čovjeka, koji je imao četku nasred kape . - > 


357 


Uto je čvrsto primi nečija ruka... Obujmi je oko ramena, nježno izusti 
»Elica«. Djevojčica se zagleda. Prepozna lice mlade gospođe, kod koje je 
majka bila dvorkinja. I gledaše je časak. Onda joj se pred očima smrači 
i sruši se na kola, . 

Još se nekoliko dana ponavljala nesvjestica. U budnom je stanju bila 
Elica napola luda i nije razabirala, gdje se nalazi. Istom je nakon četvrtog 
dana ojačala i bila sabrana te se s njome moglo govoriti. Premda sustezljiva 
i nepovjerljiva prema svakome, gospođi Emiliji je ipak odgovarala na svko 
pitanje. Dopustila je, da joj promrznulo tijelo oblaže ugrijanim gunjevima, 
kako bi se uznojila i prošla bi joj groznica. Dopustila je i da sjedne uz njenu 
postelju. : : 

Elica je ležala u malenoj, ali urednoj i lijepoj sobici. Sve je bilo čisto, 
sve uredno, sve skladno, a njoj se činilo i bogato. Na prozoru zastori. Bijeli 
kao pjena. Laki kao dašak. Postelja mekana. Perina laka kao lepirovo krilce, 
topla i ugodna. Dva jednaka stolca uz stolić, preko kojega pada divna jedna 
krpa. Ne krpa... Nešto fino... Ukrašeno cvjetićima. Pa ormar sa sta- 
klenim vratima ...! Nešto svjetluca iz njega. Pa slike na zidovima! 


Ta ju je okolina uznemirivala. Naslućivala je doduše, da u visokim . 


kućama, iza čipkastih zastora, ima jedan sadržajan život, jedan smiješak, 
jedna sreća. Jer je sve čisto, jer su svi siti i ne tuku se... Kad bi prolazila 
ulicama, nju je pogled čestoput znao odvesti preko onih prozora, na kojima 
nema ni jednog razbitog stakla i ukrašeni su poneki cvijećem. Pa i u gospođe 
Emilije, baš u toj sobici, ima dva lonca s nekakvim cvjetovima . .. Iz njih 
se izvija miris. Iz njih prodire nježnost, sja jedan vedri sunčev đan, kad 


nema ni mrazova ni oluja... 

Sve je to osjećala i sve se više uznemirivala. Njena duša nije navikla 
ljepotama, pa premda se otimala za njima, žeđala ih, zagleda ih, potiski- 
vala ih je u isto vrijeme od sebe. Pogled joj bude mrk i nepovjerljiv. 

Već prvih dana, tek što je Elici bilo dobro, uputila ju je gospođa Emi- 
lija, što će raditi. 

»Pomagaćeš u kuhinji. Pranje suđa neće ti bili teško. Djevojka je 
dobra, a dobra si i ti, pa ćete se sigurno slagati. Budi joj poslušna, Elica. 
Ako bi ti štogod bilo teško, dođi samo k meni, budi iskrena. Kod mene će 
ti biti dobro. Kad malo odrasteš, daću te u školu da naučiš šiti lijepe haljine.« 

Elica je to slušala otvorenih ustašca. Ali ne rekla ni riječi. Samo je 
gledala. Njene su oči upijale svaki pokret, svaku riječ, svaki izraz dobro- 
ćudnog lica. Ali ničega ne zamijeti toliko kao zdravi izgled gospođe i sku- 
pocjenu crnu haljinu sa sitnim bijelim cvjetićima. Pa se najednom pojavi 
pred njom lice materino. Blijedo, upalo, navorano... S očima, koje ga- 
snu... U dronjavoj suknji i kaputu. 

Zašapće tiho: 3 

»Zar je i ona prala suđe... ?« ' 

.>Da... i ona drago dijete«, odmah se dosjeti gospođa, koga misli, 
pa-će opet blago: »Uvijek je tvoja majka rado dolazila k meni. Ja sam 
je “voljela. Bila je poštena. A razumjela se u svaki posao. Podove mi nije 
umio nitko dotjerati kao ona. Od njenih je ruku sve sjalo.« 

Elica nehotice spusti oči na pod. Vidje jasan odraz svojih nogu. U 
tom trenutku osjeti, da joj se srce stislo. Problijedi, zadršće, a potom 
zacvili, da je sve odjeknulo. Gospođa ustane sa svog naslonjača. Bila je 


*“ smetena. Gotovo se ustrašila. No ničim to ne pokaže. Naoko mirna, pođe 


prema njoj, spremna da je umiri. Jednu ruku lako položi na razbarušanu 
kosu, drugom je nježno primi za bradu i htjede tako da joj uzdigne glavu; 
koja se poniknuta tresla. Ali čim osjeti njen dodir, djevojčica je gurne 1 
izleti na hodnik. Htjede da provali vrata, lupala je kvakom, udarala o njih 
nogom. Uzalud. Vrata su bila zaključana. > : 

»Pustite me... pustite me... I vi ste njezin ubojica !« 

Vikne, zastenje i spusti se uz vrata na pod. Glavu je turila među ruke 
ne htijući gledati na gospođu koja je zdvojna stajala uz.nju. To nije go- 
spođa... To nije nikakav anđeo... To je avet, zloduh. Elica se sjeća, 
da se mati svake subote vraćala kući sva izmorena, Svake subote je njoj 
pozlilo, jer se namučila laštenjem podova. Jedva što bi unišla u mračnu 
sobu, jedva što bi klonula na drven neizblanjan sanduk, navalio je za njom 
otac tražeći da mu izruči zaslužbu. Nije mu bilo dosta novaca. Stao ju 
lupati u prsa, u leđa. Da nije mati bila slaba, oduprla bi se. Ali su je 
iscrpli... podovi... Elica vidi .svoje noge u tom podu. .. Kud su trle 
materine slabe ruke, tud gaze gospodske noge... Zar će ikada moći da 
gazi po tom podu? Ta ljubiti bi ga htjela, ljubiti. Rukama bi željela obuj- 
miti sve tri sobe, baciti se na taj pod, pa plakati, plakati od sreće i bijede 
misleći, da grli umorenu mater... 

»Pustite me napolje! Ja neću da budem ovdje.« ' 

Gospođa tiho odgovori: »Ne ostavljaj me još danas, Elice. Obećala 
sam tvojoj majci, da ću ti pomagati... kamo ću za tobom i gdje ću te naci, 
ako sad ode ?« , 

Mala podigne glavu i pogleda. Otpor je popuštao. Gospođa ne laže. 
Možda je doista bila dobra njenoj materi, Možda ju je doista voljela. 
Drugačije ne bi ispunila obećanja... Evo ju je uzela pod svoj krov. 

»Ipak je meni teško ovdje... .« ZLE "ra 

»Znam, Elice. Svud bi tebi bilo teško danas, jer si ti plemenito di- 
(| RE E. X 

»Što... što... što ste rekli?« | poma . 

Gospođi izbjegne smiješak zadovoljstva. Dosjetljiva odgovori: . 

»Posve sam sigurna, da si ti plemenita, draga Elica. Vidiš. . .« primi 
je vrlo nježno za ruku, »pođimo u sobu. Nešto ćuti pokazati.« Mala p 
je slijedila bez najmanjeg odupiranja. Oči su joj od radoznalosti gorje €. 
Gospođa sustane u kutu do prozora, upravo pred stolićem. Široka posu la, 
prozirna bijela stakla, bila je puna svježega cvijeća. Nekoliko crvenih ruža 
virilo je iz bujnih žutih grana, kakovih Elica nikad ne vidje. Ponad e 
visjele su na stijeni slike... nekih ljudi. »Pogledaj!« reče gospođa. > ve 
žute grane su mimozine. To je najosjetljiviji cvijet. Takneš li joj Ho 
odmah se sklopi. Vidiš li, kako je mimoza lijepa. To si ti, Elica.« Ps ho 
se začuđenje odrazi na djevojčici. Zaista nije nikad vidjela nešto tako: ijepo. 
A najmanje je vjerovala, da bi po ičemu bila nalik raskošnoj rascvjetanoj 


. 


grani. Ipak je u dnu duše osjećala, da ima istine u gospođinim riječima. 

Od tog je dana bila mekanija i povjerljivija. : 
.. Na odlazak nije ni pomislila. Nije ga željela. Bilo joj je dobro. Ne 
lijepo, ne ružno, već dobro. Ni za što se nije oduševljavala, ništa je nije 
moglo naročito radovati, ništa naročito rastužiti. Vrijeme joj je najviše 
prolazilo u kuhinji. U sobama se nerado zadržavala. A kad je subotom 
dolazila nova dvorkinja da lašti podove, Elica nije izlazila iz svoje sobice. 
Ovdje je srećom bio pod od običnih dasaka, koji je svako jutro sama otrla 
vlažnom krpom, Pomalo je zaboravljala jad. Ili je otupjela iskusivši prerano 
najgrublji udarac života, najcrnje njegove strane. Njih se sjećala gotovo 
svake večeri, prije nego bi zaspala. No slike su sve više blijedjele. Samo 
materin lik joj ostao jasan u pameti i najdraži u srcu, pa ga je blagosiljala, 
ljubila i grlila šapćući Očenaš. Kod toga joj se snene oči znale zaliti suzama. 
Ali ona nije osjećala bola. Bilo joj je, kao da je pridiže ususret jednoj ne- 


beskoj uzvisini, gdje vječito cvatu mimoze i slatkim mirisom ispunjaju muklu: 
tišinu. Ona tone u njihovim svježim granama, rasplinjuje se u nježnost, koja | 
ne znači nit zla, koja je mekana i dobra, topla i ljupka, tiha i nenametljiva. ' 
Ni glasovi iz pokrajne sobe nijesu mogli raskinuti ovu nit snatrenja. Elica ' 


je imala spokojne i krepke sne. 

Ojačalo joj i slabašno tijelo. Neishranjena se u gospođe počela domala 
opravljati. Razvijala se brzo i za dvije se godine nalazila gotovo pred 
pragom djevojaštva. A nije bila ružna. Naprotiv, rasla je sve više i njena 
ljepota. Mnogi su posjetioci njene dobrotvorke zadržavali oči na njoj i 
sa zanimanjem je kradomice promatrali. No gospođa ju je, kad bi tko 
došao u posjete, nerado gledala u blizini. Potiho bi je opomenula, da ide u 
svoju sobu, što je Elica bez riječi poslušala, 

Bilo je nedjeljno poslije podne. Gospođa se nije vratila od rana jutra, 
kad je otišla da pohodi neku bolesnicu. Ubrzo se nakon objeda i služavka 
zaputila k svojim roditeljima, nekamo na periferiji, Elica je ostala sama 
kod kuće. Pomno je sređivala uzorke za krojenje 1 slagala ih u hrpu, kad 
začuje zvonce, potrči k vratima i poviri kroz stakalce. Slegnuvši ramenima 
otključa vrata. Sada tek prepozna ženu upadljive ljepote. Bila je to sestra 
njene dabrotvarke. Za njom je uništao mladić, visok, vrlo nalik njoj, Mora 
da joj je sin. 

. »Zar nije gospođa kod kuće?« pitala je taknuvši Elicu po obrazu. 
Djevojčica malo ustukne, a onda tiho ispripovjedi sve što se odnosilo na 
pitanje, 

»Uvijek . ,. uvijek ona s prosjacima, umirućima, svecima , .. Baš me 
spopala želja da je pošteno ispsujem. Emilija će najposlije i sama na pro- 
sjački štap. , .« | 

Ljutila se idući u sobu, Kad se prošetala i sve razgledala, sjede uza 
sto kraj sina, pa nastavi: | j 

.,. >*Sirota je zamalo šenula, otkako izgubi muža i dvoje djece, Jesi li 
vidio ovu vani? Ta je ona o kojoj sam ti govorila.« ' 

. Mladić se zagleda prema vratila, Ostala su pritvorena, Ustane i za- 
tvori ih, a materi reče: ' 


»Budi oprezna, Izgleda osjetljiva. Pa i s pravom bi je moglo zaboljeli . 


tvoje naopako mišljenje o njoj.«: 

Žena se primjetno trzne, ali zašuti. Ne potraja dugo, kad je Elica išla 
ponovo otvarati vrata hodnika. Vratila se gospođa Emilija. 

Doskora se razlijegne neopisivo veselje, Elica se snebivala, jer nikad 
nije ni pomislila, da bi se mogaa netko toliko radovati drugome, pa bili 
međusobno i najbliži rod, Kratka nakon usklika, smijeha i živahnog pripo- 
vijedanja, odjeknuli su akordi klavira. Izvijali se iz maglene nizine nekog 
traženja, uspinjali se na više, na više, postajali svjetliji i napokon stigli na 
traženu visinu da preplave čitav kraj, pobijede ga ljepotom i — zavladaju. 
Čudnovati napori, neobične borbe, tihi bolovi, postepeno oslobađanje, sve 
se to osjećalo u akordnoj pjesmi. Elica nije razumjela ničega, ali je stajala 
u hodniku kao ukupana. Bilo joj je lijepo, Osjećala je sebe. Ne u svijetu, 
ne među ljudima, ni u onom nekadanjem podrumu, ni ovdje u prvom 
spratu . . , Sklad ju je pjesme obuhvatio, uzdignuo, Lebdjela je visoko... 
I kako ide naprijed slijepac, unišla je ona duboko spuštenih vjeđa.., Za 
tragom akorda... Gospođe su je gledale s čuđenjem, Ona ništa nije vidjela. 
Bez daha je sustala kod klavira... Mladić se, vidjevši je, gotovo prepane, 
ali ga ona zamoli, da bi nastavio. On prolista nekolikoput pa nastavi. Bila 
je sad neka druga pjesma. Vesela i previše gibljiva. Puna poskoka, uznemiri 
joj noge. Ona stane plesati. Isprva polako, pa sve brže, vješto, premećući 
malim nogama. Pritom je glasno udarala rukom o ruku, dugim i odmjerenim 
kretom obujimala proster oko prsiju, sagnula se k mladiću, kao da će ga 
zagrliti, kad se ponovo udalji i započe igru s istim oblicima kretnja. Nitko 
nije naslućivao, što se upravo u njoj zbiva. Obje žene značajno se pogleda- 
vale, slijegale ramenima, promatrale su je nijemo, a Elica je rasla s beskraj- 
nom tugom u srcu, s oživljenom prošlošću, i kad je pjesma utihnula, ona 
je dalje nastavila, jer je slušala pjesmu svoje duše, Najednom se preobrazi, 
skoči u kut, svije se kao zmija, lukavo i prijeteći pogleda u njih, svine prste 
i — sad, evo sad će skočiti na žrtvu. No uto se nasmije. Nasmije se u sav 
glas i — izađe. 

Stajala je u hodniku pred vratima, Što se sad dogodilo? Ne zna. Iz- 
nutra su se čuli glasovi, Htjela, ne htjela, čula je: ' 

»Pa to je šenuto stvorenje! Stvorena za noćno zabavište. Sad ti je 
dužnost, Emilijo, da se pobrineš za tu glumicu. Umalo da nije Roka zagr- 
lila. Nešta takvo još nisam vidjela u svom životu, Baš si se namjerila na 
zvjerku. Kako je samo pokazala pandže, Ima očeve krvi. Kani se ti nje, 
draga moja, još će te udaviti,« ' , 

Onda nastane dugi muk, Zatim se opet čuo glas. Govorila je gospođa 
Emilija: 

»Porazilo me... Ja je nerazumijem, Osjetljiva je kao mimoza. Pre- 
rano je sazrela. Shvaća sve. Život ju je naučio... Ali ovo... maločas? Ja 
ne znam, ja ne znam, što da učinim.« FE odi ' 

»Samo nemoj mudrovati, Emilijo. Ti je se moraš osloboditi. Bila ona 
kako osjetljiva, ne zaboravi, da je ipak samo mimoza sa smetljišta !« 

Razgovor se još produžio. No Elica nije više slušala. Nije više ni bila 
na hodniku. Čuo se tresak vratima. Roko potrči na hodnik, ogleda se, po- 
juri preko stepenica, Na veži je stigne i uhvati čvrsto za ramena. 


đI 


»Elica... kamo namjeravate?« Zagleda joj se u oči. Bude mu tje- 
skobno. Iz njih je pročitao, da je čula sve. »Elica...« šapne i nježno je 
povuče ... »Oprostite im... One ne znaju... Ali ja sam vas razumio... 
Elica ... Vi ste se približili k meni iz zahvalnosti... Vidio sam vaše 
lice... Pa i da ste me zagrlili, to ne bi bilo namijenjeno meni. Nešto drugo 
je bilo, za čim ste vapili... A ja sam bio samo sredstvo, po kojemu ste to 
drugo ugledali... Zar ne, Elica? Zar ne?« 

On gotovo i nije znao što govori. Bojao se za to ubogo dijete, saža- 
ljevao je njen udes do bola. No ona je dobro. osjećala smisao njegovih 
riječi. I odgovori, a da ne otme ruke iz njegovih: : 

»Da... Nju sam željela ogrliti... I sada želim samo nju«. 

Tu se otkine i naglo potrči na ulicu, a kako je znala, da će on za njom, 
zakrene za prvim uglom, sakrije se u prvu vežu i gledaše na prolaznike. 
Za čas vidje njega. Žurio se, hitao je naprijed, pun brige i srdžbe. Kad se 
udaljio, izađe i ona i nestane je u smjeru groblja. 

Još nije pala večer. Samo se prvo sumračje plavilo nad brežuljkom 
gradskog groblja. Snijeg je pod nogama škripio. Studen štipala, 

Sjutradan je gospođa Emilija čitala u novinama, da je jutros neki 
čovjek našao na groblju smrznutu djevojčicu. 

»Naslonjena na grob, izgledala je kao da mirno spava.« 


DANILO ČOVICG: 
BILA JE NEDJELJA: 


Danas je nedjelja. Sunce se igra sa djecom pred kućom, masline dišu 
i međusobno lišćem razgovaraju, cvrčak pjeva pjesmu života (ne zna da će 


brzo umrijeti), a ja se nečega sjećam, Sjećam se nečega što je bilo tako 


toplo i lijepo kao ruka majčina kad te miluje, a sada je to san. San o ne- 
davnoj prošlosti, san o jednoj sunčanoj nedjelji. 
sA No zašto da pišem o jednoj lijepoj i nasmijanoj nedjelji, kad svako 
sjećanje na nešto lijepo donosi bol? Pišem, jer kad si ti pošla rekla si, da ti 
uvijek pišem, kad mi bude nešto teško i tužno na srcu. Rekla si, da ćeš me 
nastojati utješiti, samo da ti pišem. 
i .No ti si postala gluha. Gluba ko noć u našem selu, kad poumiru ve- 
černja svijetla 1 kad je sve tiho, samo u daljini čuješ šuljanje mjesečeve svje- 
tlosti i šum nabujalih izvora. 

Pišem, da me ti čuješ. 

“Pišem, da me ti utješiš. 

Bila je nedjelja. : 

: Sunčana bijela nedjelja sa kitom bosiljka u zapučku i bijelo rumenim 
icem. nt 

.. Cesta je bila čista i bijela, a na maslinovu lišću svjetlucala je srebna 
prašina. Od vremena do vremena prošao bi koji turistički auto, a zatim opet 


čista i prazna cesta. 
Ja sam setao cestom i čitao nekakvu knjigu. Čitao sam i zaboravio na 
sve oko mene: na sunce što je tako milo mazilo lice, cvrčka čiji mi glas ni- 

kada nije bio mio kad bih nešto čitao i na ugodni pjev češljugara na: masli- 
novoj grani. Išao sam tako cestom zamišljen i došao do izvora na cesti. 
Bio sam žedan. Žedan vode, veselja, mladosti i — ljubavi. A ja svega toga 
nisam imao na selu. 

Tada si mi, nenadano, došla ti ususret. 

Na kraju tvojih malih usana pojavio se blagi trzaj u znak smiješka, 
a haljina, lijepa nedjeljna haljina, drhtala je na tvom tijelu kao zlatne sunčane 
zrake na uzrujanoj površini vode. , 

Lice ti je bilo bijelo, a preko njega razlijevala se boja ružina cvijeta. 

Ti si se smiješila. 

I, ja sam se smiješio. 

Bio sam iznenađen tvojim dolaskom. No ti si odmah prešla na to da 
me ispituješ o svemu. Upravo, nijesi mi dala govoriti. Pitala si me o zdravlju, 
o životu na selu, o knjigama koje sam pročitao, a tvoja dva crna oka kao 
da su nešto u mojima tražila. 

I ja sam gledao u tvoja. ' 

Opet smo se smijali. Smijali se i bili veseli ko djeca kad nađu gnijezdo 
češljugara ili kad se na potoku prskaju vodom. e 

Produljili smo sa šetnjom. Koraci su nam bili različiti: moji dugi i 
teški, a tvoji sitni 1 lelujavi. Šum naišh koraka miješao se sa veselim našim 
razgovorom, a naš smijeh pratio je cvrčak sa maslinove grane. Bili smo 
blizu jedno drugom. ' bi 

Izvadio sam rubac iz džepa i nehotice ti dirnuo lakat izgovorivši stidno : 
»pardon«, a ti si me tada pogledala, Opazio sam na tvojim očima čuđenje. 
Lice ti je postalo nešto ozbiljnije, ali je još uvijek sjalo blagošću proljetne 
ruže. i 

Naše se oči ponovno susretoše. 

Ja sam u tvojim očima vidio svoju sliku i bilo mi je ugodno. Osjećao 


“sam da je tada u moju dušu ušla jedna mala radost, bijela i lijepa poput 


jutra na našem selu, kad se po njemu prospu prve zraka sunca. Rekao sam 

— Zlata, u tvojim očima vidim svoje lice. 

Ti si odgovorila 

— Dragi, ja u tvojima vidim čitavu sebe. 

Tada sam bio izvan sebe. Tvoj je glas bio tako lijep i zvučan, da je 
svaka tvoja riječ prodrla duboko u mene, Pričinilo mi se da čujem glas moje 
majke koja mi govori: .« 

— Sinko, da li te što boli? : j 

I ja sam te tada zamišljao dobrom kao vlastitu moju majku. Možda i 
više. > M 

: X 
Onih dana kad si ti došla, bio sam se nešto oporavio od bolesti, ali moje 

noge bile su ipak slabe da izdrže dulji put. Mi smo dugo šetali i ja sam 
predložio da sjednemo u maslinovu sjenu. Ispod ceste bila je lijepa velika 
malina, grane joj se poviše do zemlje, a ispod nje je bio orostran zeleno- 
svileni sag od lelujave trave. i: 

Rekao sam: * 

— Zlata, idimo dolje u hlad pod maslinu. 

Ti si laganim kretom glave potvrdila moje riječi. ' 

Sašli smo pod cestu. Sjeli smo po travi koja je mirisala mirisom poko« 
šena sijena, Ti si reka: i , 

— Kako je ovdje ugodno! Zar to ti, dragi, ne osjećaš? A ja sam 
odgovorio: : 

— Da, Zlata, ugodno je i lijepo. 

Pitala si me: 

—— Voliš li prirodu? 

— Volim. 

— A cvijeće ? 

— Volim. 

— A pjev ptica u proljeće ? 

— Volim. 

— A mene? 

Ti si se tada zacrvenila, licem ti je prošla rumen, zatim opet nestala, a 
ja sam odgovorio : a4 

— Volim tebe više nego prirodu, više nego cvijeće, više nego pjev 
ptica, volim te Zlata, više nego sve što je oko mene. Volim te kao vlastitu 
svoju dušu. 


U 


— Kad ne znam pjevati. 
— Za volju meni. Vidjećeš,. lijepo će ispasti. 


Ja sam tada zapjevao, a ti si pljeskala rukama i rekla da je bilo lijepo | 


(premda sam bio uvjeren da ja slabo pjevam). 

Poslije si mi rekla da je za te sve lijepo što je moje. ' 

Digli smo se ispod masline i pošli na cestu. Dok si ti češljala kosu (za 
zrcalo su ti služile moje oči), ja sam ti popravljao haljinu. Išli smo kući. 
Tada sam mislio na tebe. A o čem si ti mislila? Poslije si mi rekla da o ničem 
nisi mislila nego da si se osjećala neobično sretnom, 

Noć je već počela obavijati selo. 

Bili smo kod tvoje kuće. Morali smo se rastati. Ja sam ti stisnuo ruku. 

. Osjećao sam da je ta tvoja ruka neobično meka, topla i nježna, a kroz 
moje prste provirivila je njena bjelina i sličila u mraku na mjeseč koji pro- 
vifuje iza sive goleti Biokova. Rekao sam: 

»Laku noć draga! i poljubio sam ti ruku. 

— Laku noć, dragi, rekla si ti. 

Bila je nedjelja, lijepa bijela i sunčana nedjelja. Nedjelja radosti, kad 
srca mirišu dobrotom i ljubavlju. Najljepša nedjelja moga Života. 


*& 

I Prve jesenje kiše pohodile su selo. Šum njihovih kapljica bio je tužan, 
jako tužan. Sunce se skrilo za debeli oblak, a masline objesile grane i plaču. 
Seljaci sjede po kuhinjama i piju vino. Drugi opet peku rakiju čiji se miris 


. šeta selom. Čitavo je selo mirisalo po rakiji. 


Prve jesenje kiše... 

Pečenje rakije... 

Tvoj odlazak u grad. 

Meni je tada bilo teško. Ti si me ostavljala. No moralo je tako biti. 
Nadao sam se da ćeš drugoga ljeta opet doći. 

Pomagao sam ti pakovati stvari. Donio sam ti na poklon neku knjigu. 
Ti si bila vesela. 

Dan tvoga odlaska je došao. Sumoran jesenji dan. Cesta nije bila 
onako čista kao one nedjelje. Sada je na njoj bila gomila blata što se je 
upravo bezobrazno, parasitski lijepilo za odijela prolaznika. U udubinama 
na cesti nalazile su se mase nečiste vode. Oboje smo došli na cestu prije po 
sata nego što je autobus došao. Razgovarali smo u žurbi, jer vrijeme od 
po sata za nas je bilo prekratko. 

Autobus je davao znak. 

Odlazak. : 

Ja sam ti predao kitu jesenjih ruža, a ti si mi sa djetinjski bijelim 
osmijehom zahvaljivala. ' 

Stisnuli smo jedno drugom ruke. 

— Zbogom, Zlata! 

— Zbogom, dragi! 

Autobus je krenuo. Ja sam ti dugo mahao šeširom koji je drhtao u 
mojoj ruci, Autobus je zamakao. Više ga nisam mogao vidjeti. 

Ti si pošla u grad. 

Poslije tvoga odlaska bio sam tužan. Jesen je postepeno ulazila u mene 


“i donosila mi dobre i tihe žalosti Nisam više šetao cestom. Danju sam čitao, 


a noću sanjao o tebi. Pisao sam ti često. Pisao sam ti da u vrtu imam mnogo 
jesenjih ruža ali da ih nemam kome dati. Što sam ti još pisao? Ne sjećam 
se. Samo se sjećam da sam ti pisao da ću doći jednom k tebi u grad. Ti 
na to nisi ništa odgovorila, a ja sam tada postao još više tužan. 

Odlučio sam ipak da dođem k tebi u grad. Da te vidim, da se porazgo- 
vorim s tobom da se onako djetinjski nasmijemo kao one sunčane nedjelje. 

Bila je zima kad sam odlazio, no ja je nisam osjećao. Meni je bilo i 
odviše toplo, tako toplo kao da je ljeto. Mislio sam samo na tebe. > 

Stigao sam u grad. Svjetiljke su se njihale kao lišće trepetljike. Blijeda 
svjetlost padala je na korzo. Sve je bilo blijedo: lica, odijela, pločnik, čitavi 
korzo. ' : 

Moje su oči tražile po korzu tebe. 

Opazio sam te. Ti me nisi vidjela. Uz tebe je iašo netko meni sasvim 
stran. Tek što sam ga vidio, u meni se pojavila odvratnost. Zašto ? Ne znam. 
Njegove ruke u bijelim rukavicama neprestano su gestikulirale. Gledao je 
u tebe, a ti si se na njega smiješila. Onako kao one nedjelje. , 

Nisam htio smetati. Ostao sam po strani i gledao. Čekao sam kad će 
se swršiti šetnja. Mislio sam: on će otići. Ti ćeš ostati, i tada ću prići k tebi. 

Ali on nije otišao: pratio te je do kuće. Pomislih:: Običaj. Kavalirstvo. A 
možda i nešto drugo. Išao sam iza vas. Bio sam uhoda, Oprostićeš, jer sam 
sa sela, Na vratima tvoga stana dugo ste se zadržali. On je skinuo svoju 
bijelu rukavicu, stiskao ti ruku dugo, srdačno. nako 

Pozdrav, topao, srdačan. 

On je otišao. 

Ja sam pospješio korake, ti si bila na stubama. Zovnuo sam te: »Zlata !« 
Ti si se začuđeno zaustavila, Dala mi ruku. Tvoja je ruka bila hladna ko 
željezna kvaka na vratima. Nisam tada osjetio njenu toplotu kao onda na 
selu. Mene je hladnoća tvoje ruke zabolila. »Idimo gore u stan! Veče- 
raćemo« rekla si. sh 


— Ne. Ići ćemo kud van, pa ćemo večerati u kakvom restaurantu. Imam. 


novaca. Moji su ovih dana prodali vino. 

Pošla si sa mnom. 

Zamagljen restaurant, Nas dvoje sjedimo u kutu za jednim stolom. 
Na stolu je bila postavljena kita svenula cvijeća. 

— Kako je nelijepo ovo gradsko cvijeće. Svenulo. Blijedo. 

— Da, kao tvoje lice, ti si rekla i pokušala se nasmijati. Kao da si se 
šalila. No ja sam opazio da je tvoj smijeh bio prisiljen, a glas ti je bio 
nekako čudan. Hladan ko tvoja ruka. Pomislio sam: ona me više ne voli. 
Ona nije više ona sa sela. ' 

Pošli smo kući jedno uz drugo. Bilo je hladno. Ja sam pripovijedao. 
Govorio sam o onoj sunčanoj nedjelji na selu. 

— To je bilo nekada — rekla si ti. 

— Bilo je lijepo, zar ne? 

Da, bilo je lijepo. ' 

Čuo sam hladnoću tvoga govora i bio sam tužan. Na ulazu u tvoj 
stan zaželio sam ti laku noć. Monotono si odgovorila: »Laku noć.« 

X 

Sutradan sam otputovao. Poslije sam ti pisao. Pisao sam ti o mladiću 
u bijelim rukavicama, o hladnoći tvoje ruke, o monotoniji tvoga glasa. Sve 
sam ti opraštao. Ti mi nisi više pisala. Postala si gluha. 

»* i 

Danas je opet nedjelja. Svega se sjećam. Prolazim pokraj masline gdje 
smo sjedjeli. Vidim da je i ona tužna. Sunce se objesilo o vrh jablana i 
cinički mi se smije. Možda se i ti u gradu smiješ. : 

Da, ti se smiješ, 

ja? 
Ja sam tužan, vrlo tužan. Gledam u maslinovo lišće i plačem. 
* A 

Nekidan sam prošao pokraj tvoje kuće na selu i pitao majku što joj 
piše Zlata. 

.. —— Da je zdravo i dobro. Neobično je vesela. Veli da ovoga ljeta neće 
doći na ferije kući nego da ide nekoj prijateljici u S — — — 

Nisam joj ništa odgovorio. 

djeca, kao onda. 


Pošao sam kući. Uzeo pero i napisao sve ovo. Morao sam, Srce je 
zapovijedalo. Nadam se da ćeš ovo negdje čitati i pri tom se sjetiti naše 
sreće na selu. Nadam se da ćeš me utješiti kad ovo pročitaš. 

Jeli, Zlata, da hoćeš? Kaj fas : : o 

"Ti ćeš opet biti dobra. Opet ćeš doći u naše selo. Opet ćemo biti vesela 


* 
Bila je nedjelja. Bijela sunčana i nasmijana nedjelja. 
Bila je nedjelja — — — 


ZLATKO DUJMOVIC: 
ARINA 


Jednostavna priča koja se ponavlja svaki dan 


Nezaboravnom Marijanu koji je 
mlad umro. 


Ljubav je strast, koja treba da bude 
srž jedne tragedije, a ne samo njen spo- 
redni motiv. (Napoleon) 


UMJESTO PROLOGA 


Siv pepeljast dan niknuo je onog jutra kada je zaklepetalo zarđalo 
zvonce i kada je kroz smeđa vrata unišao on u stan. Jesenjom o 
obasut šeširić provirivao je zgužvan iz košćate šake, blijedo duguljasto lice 
i otmjeno visoko čelo dominiralo je ovom prilično zanemarenom. sitnom. 
pojavom iz koje ipak blještaše impresivna gesta neusiljene lakoće, BSE 
nosti i uglađenih kretnji. Umorne oči, osušeno lice, glatko i kao svi lenom 
kremom presvučeno, sjajna vlakna kose u boji limunova soka, atletski vrat: 
i široka ramena, ali srazmjerno slabašna. Upravo cijelom konstrukcijom 
svoje pojave ubrizgavao je on utisak mirna, sređena čovjeka; dn sve to vie 
vanjštinom, ispod koje se krije živa, vrela, ustreptala, nezadovoljna i veoma 

jetljiva priroda, Mo , 
“e Želio je vidjeti sobu koju običavali iznajmljivati. Pregledavši pomno tu. 
skromnu i savršeno čistu (kako je sam priznao) prostoriju, upitao je za. 
uvjete i kućni red. I prihvativši sve slijedećeg, još tmurnijeg i kai ea 
donio je jedan nosač tri kovčega, kožnata i golema, od kojih dva | ia _ 
potpunoma oblijepljena ceđuljama hotela gotovo svih evropskih gradova, 
a treći — najteži i pun knjiga — bio je crn i okovan. se aii 

Zakukuljen i mrk, uživljen u se provodio je u čistoj sobi i dane i noći 
ne izlazeći nikuda. Ukotvljen uz otoman nagomilao je oko sebe jato knjiga, 
nota, slika, papira s bilješkama i tako je po svoj toj gomili dubao i uza to 
razmišljao. Ljubičast dim cigarete kovitlao se raspuzljivo uokolo, I ara 
vanilijeva likera pikantno je raznosio svoju trpku sluzavu aromu. 1 | ose 
zrake sunca, i hladno žućkasto svijetlo starinske lampe prosipali bi mršav 
sjaj izvan najbliže okoline prozora ili ovalnog mahagonijeva stola. 

Ali kada bi se otresao ove alkemističke zadubenosti, nemirno je izlazio 
iz sobe na ulicu i vraćao se bez ikakva reda, I šezdeset puta sedmično. Ručao 
je tada u najelegantnijem restaurantu grada da time zamijeni jednostavnu 
hranu svog rešoa. Tuckajući grbavim kvrgavim štapom nervozno po asfaltu 
ritmom hoda plaho je zirkao oko sebe naoko ravnodušno, bez interesa bilo 
za što, ali promatrajući ga dulje i pažljivije bivalo je jasno, da ove nehajne 
oči s najvećim zanimanjem gledaju sve. Uvijek osamljen, neobično — zacijelo 
baš zato — neovisan, s impresijom samostalnosti njegove, uživio se u taj 
svoj život što ga njegovaše godinama. Bijaše hladan, sumoran, leden, ali 1 
miran život, ustaljen život, čije promjene 1 sudari sa zbiljom bivaju odlučno 
i samo tiho likvidirani, život čudnovato miran, ali i veličanstven, bez dosade, 
uvijek nov i život uvijek njegov, neposredan. Život za druge tajna, asketski 
svakako, monoton naoko, ali uistinu beskrajno zanimljiv i gotovo uvijek 
promišljen život, u kojemu ne manjkaše najimpozantnijeg samoprijegora, 
ali u kojem nije manjkalo ni sponatne strasti, ni uživanja svoje vrste, ni 
djetinjske radosti i vedrine. 

.. 1 za prokislih dana, i za užarenih dana šetao bi se, u svemu ipak 
rijetko, uskim uprljanim, lokvastim ulicama periferije ili prostranim, svježim 
i rascvalim parkom s djevojkom neobične ljepote. Ta mladost uspinjala bi 
se kojiput i do njegove sobe i tada bi ispod zaklonjene starinske lampe dopi- 
ralo šušketanje prevrnutih papira i lahor razgovora. U takvim zgodama 
on bijaše savršeno otmjen, neobično decentnih kretnja, nježan i plemenita 
zvuka u govoru, Iskreno poštovanje što graniči s bojažljivosti, pa ipak bez 
smetenosti i on je govorio, smijao se srdačno i šaputaše vječnu istinu, sjeća- 
jući se živo vječnosti, kao što su zvijezde i Beethoven. Tanka, slatka i blje- 
štava nit melodije lepršala je oporim zrakom sobe, čiste i starinske. 

. Uredivši račune jednoga je dana iznenada odselio. Isti onaj nosač, 
ali petnaest godina stariji, iznio je tri kovčega, glomazna i kožnata, stenjući 
pod nabreklim teretom. Kao netaknuta soba, ista iscata, kakva bijaše nekoć, 
kada se on uselio ovamo, opet je ostala pusta. Ali ispod smeđeg alkovena, 
uz krevet na ormariću, žutio se svežanj prostog ispisanog papira. Ćoškasta 
slova pisana rundperom, u pedantno izravnanim linijama nizala su se na 
pedesetak stranica. Bez ikakve napomene, osim naslova i posvete, stajao 
je taj manuskript, po svemu sudeći ne slučajno zaboravljen, nego ostavljen 
namjerno ovdje. Za koga i zašto? 

. Svežanj požutjelog grubog papira ležao je i prašina ga sve više oblačila 

u sipko baršunasto sivo ruho. Danima i godinama, stalno i nemilosrdno. 
Listovi se nagrešpali, od zimske i jesenje vlage, od proljetne i ljetne 
sparine. Listovi su požutjeli kao sazrela i već gnjila breskva. Slova su 


izblijedila i pozelenila kao tuberkulozno lice slabokrvne djevice No još uvijek 
bijahu čitka. 


i Navorane stranice šaputale su svojim prozirnim, anemičnim slovima 
priču koju je jedan, on, zabilježio ali koja se danomice cinički ponavlja .. . 
Bijesan orkan razbio je tanka stakla trulog prozora. Vlažan kišan vjetar 
provalio je ovu već pljesnivu sobu. Ludom brzinom nakomešao se oko po- 

žutjelih nagrešpanih stranica. One se počeše uzavrelo okretati. A iz njih 
je prštala razrijeđena, bodljikava i nesimpatična prašina. 

Blagi sumrak. Kao da svijetlo predvečerja dopire kroz kožicu, napetu 
između prstiju goleme patke. 


ALFA 


Ova dušom sjajna, ali odgojem zapuštena djevojka, koju je već početak. 
života zaveo stramputicom, sada je mrtva. Da li smrt uistinu govori, da o 
onome, koga je ona već posjetila, moramo govoriti nesamo lijepo, nego i 
obzirno? Iako je tako, ipak i taj obzir pijeteta imade granicu. A ona je 
tamo, kada posve postajemo svijesni, da će zbilja, nepatvorena i netaknuta, 
više opravdavati nego njeno izvrtanje na bolje. Jer i grijeh, pa i svijestan 
grijeh, često je najuzvišenije pokajanje, najpotresnija molitva. Grijeh iza- 
zvan u životnoj borbi. Grijeh učinjen zbog drugih koje volimo, jer smo to 
i dužni, Grijeh zbog onih, koji nas neshvaćene ostaviše rano osamljene, i 
ne brinući se, da li je naš grijeh, a zbog njih, luksuz ili potreba, mirno ga 
podnose i tupo se njime koriste. To sliči na optužbu našim najbližim. Rodi- 
teljima. Strašna optužba zbog njihova nemara prema vlastitoj djeci u naj- 
krupnijim časovima njihovih životnih odluka. Ali ne. Roditelje moramo 
voljeti. »Poštuj oca i materl« I majka je pripravna dajući život svome 
djetetu sama se žrtvovati za nj. Iako imade nedoglednih razlika između 


- žrtve i žrtve, između ljubavi i ljubavi, između slasti i slasti, između rodi- 


telja i roditelja, ipak mnogo dijete voleći svoga roditelja ne preza ni za čim 
samo da mu pomogne, da mu sačuva život, ako to jedino do njega stoji. 
Pa i svoju čast će mnogo dijete žrtvovati za čast svoga roditelja. 

I žrtvovala se. i 

Još j€ danas vidim svu satrvenu kako voštana i beskrvna lica bulji 
preda se upijajući svojim tamnim očima moj dah. Još danas osjećam kako 
je najvećim naporom razuma i volje, ekstazom samoprijegora 1 odricanja, 
strašnom duševnom borbom i veličanstvenim mirom uzdržala ravnotežu u 
sebi. Nikada ova poluinteligentna djevojka nije bila tako dostojna samilosti, 
nikada nije u meni izazvala toliko duševnog obzira i toliko praštanja kao tih 
sati zimskoga predvječerja, kada je u onoj toploj i skromnoj sobici odbacila 
svu hinjenu naivnost i sav lažni stid rasprostrijevši preda mnom čovječansku, 
neizmjernu bol svoje sudbine. 

Jecao sam u sebi promatrajući je onakvu. Žalio sam je, jer sam sve 
razumio i sve shvatio. A ona, koja je od prvoga dana, kako sam kasnije 
uvidio, prema meni prišla s posvema drugim, plemenitijim porivima instink- 
tivno osjećajući (to mi je sve i priznala), da ja nisam kao tuceti onih ostalih, 
ipak je u ono prvo vrijeme velikim procentom svoga ponašanja 1 prema 
meni bila kao prema svakom drugom. Jednaka prema svima, jer za nju svi 
bijasmo samo muškarci različite spoljašnjosti. Ali onog zimskog predve- 
čerja sjedjela je priznajući se raskrinkanom i utješena ponoseći se, da ju je 
ipak netko, barem jedan razumio. I da je žali, iskreno! Pitomo je poduprla 
ruke o niski okrugli stolić, zarila duge fine prste u brončanu kosu i gledala, 
buljila. Predala se raspoloženju momenta, priznala me i opet izuzetkom 
između drugih, prvim među jednakima. Neki smireni sklad hica blještao je 

ičineći njenu pojavu neobične ljepote još zavodljivijom. Ali kakve li razlike 
između ove nježne smirene djevojačke ljepote spremne za najprofinjenije 
nianse čiste platonske ljubavi i onih senzibilnih gesta nje zavodnice, koja 
ispijajući požudno živce svoga ljubavnika nezasitno traži slast i beskrajno 
zadovoljenje strasti. 

Sjedila je tu preda mnom, smirena i utješena. Nemoćno držeći glavu 
«obim rukama sve je pohlepnije slušala : 

»Tako, vidiš, mirno, posve mirno i zaspat ćeš. Ovaj će ti san biti po- 
trebniji od svega. On će ti donijeti savršeni mir. Sanjat ćeš samo o lijepom 

i dobrom: o azurnom moru, na kojem si se i kupala i vozila čamcem, o 
lijepim pjenušavim valovima, o žarkom suncu što prži; Arino, djevojčice 
moja, o onoj velikoj šumi stoljetnih drveta, o slatkom zraku sjenokoše, o 
.našem plesu, o svemu, djevojčice, o svemu dobrom. Zaboravit ćeš, sve zlo 
ćeš zaboravit . . .« 

Zadrijemala je. Dah joj je postao dubok i jednoličan. A ja sam joj 
.tepao jedva se dotičući usnama njene suhe kose: 

»Još sanjaš, zar ne, o onom koncertu, na kojem smo. prvj puta za- 
jedno bili, jer si zavolila Pjesmu? Pa onda sanjaš o svim ljudima koji te 
"vole, a 0...€ 

»O mom tati i o mom braci. Spavaju. Blijedi su 1 ukočeni . . .« : 

Djevojčin glas bijaše tih jecaj boli koja izvire iz dna duše. Stresao 
.sam se pri pomisli, da sada, kada bih tako živo htio da u to slatko bijelo 
.tijelo ulijem zraku radosti, ono i opet misli na svoju tragediju. 

»Eno tate, eno! Tata, moj dobri tata, tata. ..1!1« 

Vrisnula je. Zgrčivši lice lupila je njim muklo o crni okrugli stolić, i 
još je više, skupivši se u svojoj dugoj crnoj haljini, nemoćno, bezbolno ali 
.zdvojno i tiho u sebi zaplakala: : 

»Tata, moj jedini tata!!« : 

Vrata su se pažljivo otvorila. Farizejsko lice blijede sjene pojavilo 
«36, prvo, a odmah zatim i cijela njena zdepasta forma. 

»Arina, dušo, ja idem«, rekla je sjena hroptajući i — poškiljivši na 
.me te opazivši da sam ustao i pošao prema prozoru — hukne tiše: 

»Ne zaboravi, da će on doći !« 

Izvukla se hladno iz sobe kako je i unišla. 

Ubrzo sam i ja sišao na mokri asfalt. On je strpljivo podnosao svačije 
“korake. Kao i ona. Služio je drugima za druge. Kao i ona. On je šutke 
trpio, Kao i ona. Na prijekore sviju nije odgovarao. Kao ni ona. A sam je 
“bio zapušten, od sviju blaćen i najviše popljuvan, pozdravljajući nečujno ali 
; radosno čistače, koji ga peru i metu skidajući sa nj blato. I ona, ova jadnica, 
«sa strašću umirenja dočekivala bi me sve što bliže svojoj smrti to radosnije. 
“Svijesno je znala, da j€ moje uvjerljive riječi čiste, barem pred njom samom. 
Jer Ja sam je volio... na samrti najviše. Tada sam znao, da ne će biti više 
.fičija, 

A poslije . . Sva opržena ležala je u krevetu. Vidim je kao da je sada 
«tu, preda mnom. Držao sam joj ruku osjećajući, da bilo biva sve mirnijim. 

Njeno oko rasipalo je sjaj kao nikada dosada, njena je koža bila meka i 
«gipka kao nikada prije, glas topao, kosa sjajna, a usne suhe i vruće. 

USUSRET ZBILJI 


Još su uvijek uz široki prozor vagona prolazile panorame moje domo- 
vine. Ove mile šume i pitomi brežuljci. Ljudi otvrdnuli radom i očeličeni 
zbiljom života. Ljudi dobri i gostoprimni prema svakome. 

Sam, posvema sam sjedio sam u malom kupeu šuteći i gledajući, Raz- 
mišljao sam o domovini koju ostavljam i o gorostasu gradu u koji hrlim. 

On već bijaše preda mnom, Zavijen dimom i prašinom; sav pod sjajem 
podnevnog sunca bijaše obao. Prigušeni šum koji je dopirao iz njegova srca 
širio se dugim kanjonastim ulicama na sve strane. Bez oštrih silueta svojih 
kvrgastih krovova, kao lijena neman koja akutno boluje. Zadihan, s najve- 
ćim je naporom pokretao svoje srce čuvajući goli život, prezirući sav lažni 
sjaj, svu raskoš veseleći se tek da stvori pred drugima vedro lice i njima 
radosnije raspoloženje. Obuzet stravičnim strahom pred brutalnom ago- 
nijom, koja je prijetila da satirući njega, golem grad, satre i sve medio- 
kritete u njem, očajno se borio da sačuva barem impozantan broj. Jer taj 
je uz ostatak hinjenog izvanjskog sjaja mogao privući strance i zaslijepiti 
strance. A_od tih došljaka *je živio. 

Izgubio sam se u vrevi. Već sam je znao od prije, ali mi je ipak u 
mnogim pojedinostima bila i ovajput nepoznata. Tu bezobzirnu vrevu volio 
sam ponajviše zato, što znadoh, da ona ne dopušta drugima da se brinu 
o meni. Bio sam sam, prepušten svom razumu i svojoj volji. Kao otkinuto 
sjeme zasađeno u plodnu zemlju. Golemo sklizavo polje životnog iskustva 
razastrlo se uokolo i ja, daleko od sviju poznatih i bliskih, požudno zaželih 
da ga zakoračim. 

Dok sam dva dana poslije pješice žurno koracao prema. blještavoj 
dvorani, mimo mene projurile su već u istom pravcu mnoge raskošne limu- 
zine. Sa šoferom i još jednom ili dvije osobe u sebi. U dugom redu pore- 
daše se te limuzine pred ulazom, okićenim električnim bljeskom. Dok je tu 
vani, na ulici, vladala dostojanstvena ozbiljnost, već nekoliko koračaja iza 
elastičnih teških hrastovih vrata, obrubljenih bakrom i brušenim zaobljenim 
staklom, sve se gibalo kao u krcatoj košnici. Miris žena i ukočena gospoda 
šutke ili uz diskretni razgovor uspinjahu se iz postraničnih garderoba širokim 
raskošno rasvijetljenim stepeništem, Prpošan smijeh kao cvrkut, najopojniji 
šum dugih uskih haljina, gipka linija koketnih sniježnih tjelesa, zanos bez- 
bojne radosti koji zavlada svakim kada dolazi u hram muzike da čuje njenu 
veličanstvenu ispovijed. Uživajući u ovom skladu beskrajnog hodočašća 
umjetnosti i ja sam spontano prihvatio geste sviju ovih ljudi, koji — politi- 
rani velegradskom psihozom i odgojeni na ognjištu najiznenadnijih preokreta 
i noviteta u svim vrstama dnevnoga života — još jedino u umjetnosti, kao 
izvoru neiscrpnih slasti, traže časovit zaborav i radosnu utjehu. Svježe 
sunce sjalo je ovdje, u svako i najprepredenije srce uvuklo bi se, pod suge- 
stivnim udarom ovog uzvišenog očekivanja vječne pjesme umjetnosti, raspo- 
loženje blještavo i dobro. Svi postajahu vedriji, svi grcahu požudno ovaj 
privlačivi zvuk genijeva zanosa. 

Svijetla se počeše gasiti. S ulaznicom u ruci priđoh nervoznom žurbom 
svom sjedalu. Bilo je zauzeto. Pogledavši apatično čovjeka koji je gotovo 

ukočeno na njem sjedio potražim livriranog čovjeka. Za njim pođem opet 
do svoga sjedala, kupljenog za ovu večer. 

>Pardon, ovo je sjedalo od gospodina.« Livrirani je čovjek govorio 
ukočenom gospodinu pokazujući migom glave na mene. Nagovoreni se trgne 
i odmah ustane: 

»Oprostite, istina je. Došao sam kada su gotovo sve karte bile raspro- 
dane, te sam dobio tek jednu kartu, ovu odmah do mjesta. No nas smo 
dvoje... .« 

Impozantna figura umjetnikova zavladala je podijem. Iza nas se 
začuše glasići protesta, jer trojica stajasmo. Livrirani je međutim stvar 
riješio donijevši stolac. Obojica smo sjeli: čovjek na moje mjesto, a ja na 
doneseni stolac. 

S podija se rasprostro zvuk  veličajne opojne poeme. S podima 
je zapjevala najtragičnija pjesma kratke radosti. »Visoka pjesma violine« 
rastrzano je treperila između prstiju i drvenog inistrumenta čovjeka, koji je 
i umjeo i mogao shvatiti bezgraničnu bol stvaraoca ovog triumfa umjet- 
nosti... .... Moj susjed je nijemim zanosom buljio preda se. Uza 
nj je uspravno i pažljivo sjedila žena skladnog ukusa i prvoklasne pojave. 
Kao isklesan kip beskrvno je disala. Osjetio sam njen pogled na sebi, a 
tvrde ali nježne oči izazivahu tihim prkosom. Otimao sam se da je ne po- 
gledam. Uspio sam, jer ona nijemo protestirajući odvrati pogled. 

Pjesma se pretakala uz veličanstven krik timpana, koji izaziva u duši 
najodanije poštovanje. Taj zvuk uvlačio se u srce raščinjavajući njegove 
stijene u najfiniji parfem opojnosti. Kucaji takva srca u ekstazi umjetničke 
pobožnosti bijahu finiji od najčovječnijeg daha djeteta, a radosno razigrani 
od najsavršenijeg svjetlucanja biserova zrna. "Taj zvuk, što je svojim djeli- 
ćima nepreglednog mozaika mirisao intenzivnije od najsvježijeg fluida zrelih 
ružinih latica, unosio je u me raskošno raspoloženje najbistrije sreće. Titan- 
stvo i nježnost, očajan krik kadencirane melodije, zapovijed i molitva, šum 
i jecaj, sve se-to slilo u bezgranično slatku pjesmu životne istine čovjeka, 
koji je u najvećoj nesreći tražio utjehu spoznavši, da postoji i sreća i radost. 
Duše bile su potresene na najosjetljivijim mjestima; i ja sam skvrčeno slušao, 
slušao izobličena lica upijajući svaki treptaj ovog istinskog plača. 

Ali ona je bijesno gledala postrance. Prezirući svojim nerazumijevanjem 
sve, primijetio sam, da je jedino htjela — osvojiti. I biti opažena. Tek kao 
u podsvijesti osjetio sam njen pogled, a ona revoltirana nemoćno je slušala 
u oskudici koketiranja. 

., Poslije mi je priznala, da ju je Pjesma zanijela, ali tek onda, kada 
je iz nje prodr'o posljednji zvuk. Jer pri svršetku bila je već umorna, a 
muzika ju je zanosila u drijemež. 

Gromki pljesak pripadao je ponajprije nevidljivom mrtvom stvaraocu, 
a tek zatim čovjeku, koji je s podija srdačno zahvaljivao. Iz dvorane je 
još jecao šum kada smo se gurali uz dugi pult garderobe. Ona, susjeda, 
usplahirena probijala se polako ali odlučno prema meni. To onoga časa 
nisam primijetio, ali sam se sjetio svega poslije, kada iste večeri u džepu 
nađoh namirisan papirić ispisan mekom olovkom : Arina J... iulica s bro- 
jem kuće i kata. (Nastaviće se.) 


PORE GTI O ET 


IDA ELIZABETA 


Novi roman Sigride Undset bez .sumnje je 
iznenadio čitaoce koji su stalno pratili njezin 
dosadanji rad. Prvo, on nije nastavak dvaju 
prethodnih romana Gymnadenia — Gorući 
grm, iako se, nakon lektire posljednjih djela, 
činilo upravo neminovno da će autorica u 
novom romanu dodati još posljednju, završnu 
fazu događaja, Previše je toplo zaokružila 
gđa. Undset svojim pronicavim pogledom čitav 
krug porodice Paula Selmera, a da ne bi imala 
još šta kazivati i o njegovoj djeci, to više što 
je njegov brak ostao nejednak i sam je smisao 
Selmerova odricanja i žrtvovanja stajao u tom 
kako će se razviti njegova djeca čije je dje- 
tinjstvo autorica tako divno intonirala, Među- 
tim, što nije bilo zasad, može se kasnije dogo- 
diti, ali nije običaj pisaca da započeti niz 
romana prekidaju drugim djelima koja su iz- 
van te veze. Drugo iznenađenje je u tom, što 
se gđa. Undset, dakako neizmjerno obogaćena 
znanjem, gledanjem, iskustvom, zrelošću in- 
spiracije i stvaranja, vratila, na neki način, u 
svoje ranije doba. Dok smo iza »Kristine 
Lavransdatter« bili vični da u svakom njezinu 
romanu gledamo sve dublje poniranje u novo 
stečeni svijet katoličkih perspektiva i što inten- 
zivnijeg religioznog života, u >»Idi Elizabeti« 
autorica se vratila u svoj nekadanji milieu 
prosječnog norveškog života: svijet srednjeg 
staleža, bez većih pogleda na život, praktični 
racionalisti u kojima je protestantizam ostavio 
samo još neke reminiscencije vjerskih običaja 
o velikim blagdanima, ili da se katkod uzme 
u ruku zaprašena biblija, ili da se zapjeva 
koja već napola zaboravljena crkvena pjesma. 
Dakako da, kada se radi o superiornijem, 
istančanijem biću koje kao da je po prirodi od- 
ređeno za jače žrtve a prema tome i za više 
ciljeve kao što je Ida Elizabeta, dakako da u 
tom slučaju sve to, ma kako oskudno, ostavlja 
dubljeg traga u duši i stvara neke asocijacije 
koje, iako ostaju krnje, ipak znače uporišta, 
polazne točke, osovine za neke pojmove života 
iznad prosjeka, o karakteru kao moralnoj 
snazi, i o moralu koji se ne zadovoljava kon- 
vencionalnim kompromisima i polovičnim izla- 
zima. Ali čudno je na prvi pogled zašto Sigrid 

Undset, pošto je već jednom našla puninu vje- 
rovanja i jaki zamah idealizma koji, nošen 
vjerom, preobražava i produhovljuje čitav ži- 
vot, zašto se ponovno vraća u labirint traženja 
i tapanja po mraku, u svijet koji nam svojom 
bespomoćnošću pred velikim problemima ži- 
vota neodoljivo stvara dojam slijepca za ko- 
jega ne znamo da li će naći milosrdnu ruku 
da ga izvede da ga bar ukloni s ruba ponora. 
Ali ne smijemo zaboraviti da knijževnost nije 
muzika, i da svaki pisac govori jezikom svoga 
naroda, te prema tome radi u prvom redu za 
nj i u njemu. Kao katolikinja, Sigrid Undset 
prikazala je, u historiji, epohe kada još ništa 
nije razdvajalo njezin narod u vjerskom po- 
gledu: nitko, ni inovjerci, ni bezvjerci ne može 
ni danas poreći da je to zaista nekad tako 
bilo. Još i danas stoje po Norveškoj ruševine 
dominikanskih i franjevačkih samostana, i tko 
hoće da zna kakva je nekad bila duša nor- 
veškog naroda, ne može da to zataji. U nizu 
Gymnadenia Gorući grm, gđa Undset je 
prikazala obraćenje modernog inteligentnog 
Norvežanina na katolicizam, vjeru Olafa 
Audunss&na i Kristine Lavransdatter i, crta- 


jući njihov milieu, iznijela život norveških ka- 
tolika, one male šačice ljudi koja živi u dija- 
spori i svojim brojem gotovo iščezava u cjelini 
norveškog naroda. Čini se da je opravdano što 
gđa. Undset, priznajući tu većinu svoga na- 
roda i htijući pisati kao norveški pisac za nor- 
veški narod, u novom romanu uzima te ljude 
onakve kakvi jesu i hoće da pokaže da ona 
piše i za njih, to više što narod ima pravo da 
traži od svoje proslavljene pripovjedačice da 
misli i na cjelinu svoga naroda kada piše nje- 
govim jezikom. A konačno, taj svijet nije ni 
njoj stran: ta pred koju godinu još je i ona 
sama bila ta Ida Elizabeta i njezine isto- 
mišljenice, to više što su izvjesne crte u ovom 
romanu, kako se čini, autobiografijskog ka- 
raktera. Kao Ida Elizabeta, i Sigrid Undset je 
u svom ranom djetinjstvu poznavala obilje, 
gotovo raskoš, raffinement ugodngg živgta u 
kojemu je njezina životna staza pošla druga- 
čije nego što joj je kasnije bilo suđeno. Zna 
se iz biografije slavne pjevačice, da je glavni 
uzrok bijede u koju je zapala njezina poro- 


dica, bila upravo očeva smrt dok je kod Ide 

lizabete bilo to, još i prije smrti očeve, nje- 
govo piće i lakoumlje. Poznato je i to da je gđa. 
Undset uslijed toga teškog položaja da, unatoč 
svojim sklonostima, svrši trgovačku školu i bude 
trgovačka namještenica, kao što je i Ida Eliza- 
beta postala trgovkinja, pa poslije i krojačica, 
da uzmogne prehraniti sebe i svoju porodicu. 
Ali ovdje se, čini se, prekida nit autobiografij- 
skih analogija (izuzevši možda ljude, situacije, 
misli koje su, dakako, pojedinačno u svakom 
romanu poneke reminiscencije iz života) i na tu 


»prethistoriju« glavne junakinje nadovezuje se . 


život koji je ispunjen osnovnim problemom go- 
tovo svih romana gđe. Undset: nerazrješivost 
braka, makar on bio i posljedica jednog nepro- 
mišljenog i ludog posrtaja iz doba još nedorasle 
mladosti. Postavljena oštro (kako bi je, na pr. 
postavio Zola ili naš g. Krleža), ta bi misao 
bila strašna, nemilosrdno okrutna: gledana ona- 
ko kako je gleda gđa. Undset, i kako zaista u 
životu i jest, ona je velik jedan kompleks život- 
ne odgovornosti, ali i životne stvarnosti, koja 
nikada nije suviše jednostrana, nesmiljena ,i 
gorka. Ni onda kada se podala tomu mladiću, 
na jednom izletu, sasvim slučajno i bez kakve 
veće motivacije, nije Ida Elizabeta bila ludo 
zaljubljena u nj; nije je osjećaj tako silno za- 
nio, da bi kasnije mogla u tom naći ispriku. Šta- 
više, Frithjof Braato nije joj u koječem bio čak 
ni simpatičan, ali ona neprotumačljiva smjesa 
privlačnosti i antipatije koja u našem životu 
tako nejednako djeluje, ostala je i za kasniji 
njihov život presudna: iako je onaj posrtaj 
ostao stvarno bez vidnih posljedica, ipak je po- 
nešto neko dosta nejasni osjećaj odgovornosti, 
ponešto neki još nejasniji osjećaj da ipak pri- 
padaju zajedno, a ponešto opet i ta maglovita 
svijest da se, unatoč svemu tome, vole, doveo 
do toga sudbonosnog koraka, da je Ida Eliza- 
beta uzela za muža mladića koji je, doduše, 
bio lijep, i koji je nju na svoj način i volio, 
a na svoj način i bio dobar — dobar naime 
= koliko može biti dobar neubrojiv čovjek: 
jer Frithjof je ostao nesposoban za život, in- 
fantilan, čovjek koji u odraslu tijelu ima dušu 
nerazvijena djeteta. Slučaj je, svakako, malo 
neobičan; ali može se reći da je formula, radi 
težine problema, samo nešto suviše zašiljena, 
dok sam slučaj u stvari i mije tako rijedak: 
infantilnost kao naročito i određeno stanje du- 
ha nije baš tako često, ali je nerijetka, baš u 

ovo vrijeme iza svjetskog rata, situacija u ko- 
kojoj žena mora da stvara životnu egzisten- 
ciju dok muž stoji skrštenih ruku ili, štaviše, 
odmaže umjesto da pomaže. Bivši aktivni čas- 
nici dosta su puta takve figure (sličan je slu- 
čaj prikazan i u Krležinoj »Agoniji«), ali se 
apatija i abulija javlja nerijetko kod muška- 
raca i u današnjoj mlađoj generaciji. Čini se 
katkada da je muškarac, premoren u mnogim 
generacijama svojih pređa, izgubio snagu da 
se odupre dahašnjem naletu katastrofalnih kri- 
za koje bez prestanka biju svijet; ženski svi- 
jet, nenačet još, a možda i zato što manje filo- 
zofira, može, u mnogim slučajevima, da uskoči 
i da održi brod koji tone. Ida Elizabeta sva- 
kako je tip takve žene; ona ne samo da hra- 
ni sebe. nego i djecu pa čak i muža. Ta sve 
to ne bi ni bilo tako teško, kad ne bi bilo ne- 
podnošljivog mučnog osjećaja da se taj mu- 
škarac daje izdržavati ne samo skrštenih ruku, 
nego čak kad, natjeran ženinom energijom, 
posegne za poslom, udešava sve naopako i čak 
na štetu. Kada je uslijed njegove lude nesmo- 
trenosti poginula mala kćerčica Sčlvi, majčina 
velika utjeha, ipak je Idi Elizabeti bilo jasno 
da ne može muža takova kakav je on kriviti 
radi nesreće ni osuđivati. Iako je strašan do- 
jam toga odraslog poludjeteta koje tako tešku 
nesreću smatra povodom za neprestano brblja- 
nje kojim svim i svakome »razjašnjava« tra- 
gični dogođaj, Ida Elizabeta još uvijek osjeća 
da joj je taj čovjek muž, i čak muž kojega 
ona, već radi djeteta, ne može ne voljeti. Ali 


njezin pokušaj da ga osovi na svoje noge, na- 


šavši mu namještenje u susjednom gradu, da 
ga tim ujedno ukloni dok nije počinio još koje 
veće zlo, donosi istom pravu katastrofu: Frith- 
jof se sve u svojoj nemogućnoj, »bezazlenosti«, 
upušta u ljubavni odnos sa ženom koja ga iz- 
rabljuje, i koja nije dostojna ni da poljubi Idi 
Elizabeti pete. Brak je razriješen i razrušen, 
i da se spase od potpunog rasula i sramote, 
Ida Elizabeta bježi daleko odatle i osniva svoj 
novi dom sama, sa svoja dva dječaka, starijim 
Karlom i mlađim koji se rodio naknadno, te 
i ne poznaje svog oca. Borba za život nije više 
tako zatorna kao prije: nema koga da raz- 
gradi, što sagrade marljive i neumorne ruke 


Ide Elizabete. I tako, kad je upravo došla do , 


toga da može malo odahnuti, posvetiti više sebi 
svojoj djeci i uljepšati svoj dom, dolazi novi 
vidik: slučajna automobilska nezgoda koja 


umalo da nije otela život i malom Karlu, ali se 
srećom svršila bez opasnosti, dovodi joj u kuću 
Tryggve Toksvolda, odvjetnika, čovjeka sim- 
patična, pristojna, pažljiva i plemenita, i kako 
se ovaj češće raspituje za dijete, razvija se iz 
tih čestih susreta nezamjetno simpatiju, pa lju- 
bav, koja dovodi Idu Elizabetu do vidika ne- 
kadanjeg elegantnog, rafinovanog, intelektual- 
nog života njezine rane mladosti. Ta ona je 
još mlada, i izleti u Oslo s koncertima, finim 
toaletama i onom blagom mekoćom života ko- 
ja nas tako neodoljivo obuzima, pokazuju per- 
spektivu koju bi ispaćena i izrađena žena ko- 
načno i zaslužila. Ali mali Karlo instinktivno 
zazire od Tryggvea. On postaje nepovjerljiv, 
pa ljubomoran, pa odbojan, i majka, lomeći se, 
naslućuje tragediju koja se odigrava u malom 
srcu što ga ona nada sve ljubi. Dolaze još ro- 
đaci pa druge više ili manje zamršene situa- 
cije koje donosi sa sobom kompleks porodičnog 
života. A dolazi i nenadan, neslućen, a ipak 
tako prirodan rasplet čvora: u porodici Frith- 
jofovoj već je sušica našla žrtava; koje čudo 
što je sada zahvatila i samog djetinjski ne- 
opreznog muža. U Oslu je Ida Elizabeta slu- 
čajno nabasala na jednu od njegovih sestara; 
Idi Elizabeti su se sažalili ti ljudi koji toliko 
trpe svojom krivnjom, a da i sami toga ne zna- 
ju; upravo je dirljivo kako oni svi, a naročito 
Frithjofovi roditelji, znaju voljeti tu Idu Eli- 
zabetu koju oni faktično upropakućuju. Ako itko 
može da ostane na to neosjetljiv, to je najma- 
nje Ida Elizabeta, plemenita, prilazna svim mo- 
ralnim osjećajima, iako zatvorena, ali baš zato 
toliko nježna. Samo jedan gest smilovanja, i 
eto joj čitave porodice Braatč za vratom. Ali 
ovaj put je ta »invazija« tragična: Frithjof 
dolazi da umre u obližnjem sanatoriju, i sve 
je samo mirno i dirljivo rastajanje. Najdir- 
ljivija je pritom golema objektivnost kojom 
Sigrid Undset unosi u svako od svojih lica 
onu karakterističnu. smjesu osjećaja, koja ih 
čini toliko životno uvjerljivim: Karlo koji se 
toliko opirao njezinoj vezi sa Tryggve 'Tokvol- 
dom i u dnu svoje duše čeznuo za svojim ocem, 
sada se zastidi kada vidi zaista, kakav je i tko 
je bio njegov otac koji je u njegovoj duši živio 
samo u ulomcima djetinjih uspomena. To više 
osjeća Ida Elizabeta, da je jedina 'ona zvana 
da ostane uz tu djecu, ona koja ih jedina ra- 
zumije i u kojoj se neće razočarati. Njezine su 
se zaruke s Toksvoldom razbile baš na tom spo- 


znanju, i smrt Frithjofova koja bi mogla da 
joj potpuno utre put novom braku, nije drugo 
nego izbavljenje od svega što je bilo neugodno: 
u uspomeni na oca te djece kojima ona ostaje: 
u buduće jedini oslgn i sve vrelo ljubavi. 
Tako je Ida Elizabeta riješila ovo osjetljivo: 
i nužno pitanje potpuno u smislu morala koji 
postavlja Crkva, a da nigdje nije izričito tra- 
žila takvu motivaciju. Samo u početku romana, 
epizodno, dolaze dvije katolikinje, Engleskinje 
podrijetlom; i opet, gđa. Undset, svojom div- 
nom objektivnošću, prikazuje ih kao prilično: 
nespretne, nesmotrene, mlade, neiskusne; ali 
ono što su one govorile Idi Elizabeti ipak kao- 
nehotice iskrsava ovoj u duši u presudnom 
času njezine životne odluke. Čitavo držanje 
Ide Elizabete određeno je prirodnim moralom, 
poštenošću čovjeka koji je uvijek uzimao život 


ozbiljno i koji, radi toga, ne može nikada ništa. 


da počini bez moralnih skrupula. Njezine bi 
borbe bile možda nešto drugačije formulirane,. 
kada bi ona imala svijestan religiozni život, 
ali, u biti, one bi bile iste. U Idi Elizabeti. 
stvorila je gđa. Undset divan ženski karakter, 
toliko živ i istinit, životom, dakako, mnogo: 
siromašniji od Kristine Lavransdatter, ali u 
sebi isto tako zaokružen i čitav. Kao i uvijek 
kod nje, intimni život djece, majčin odnos. 
prema njoj i toliko ljubavi i topline oko svega 
toga, iznesen je na nesravnjivo divan način 
koji pripada samo Sigridi Undset. Smisao za 
svakodnevne sitnice: dječje sitne potrebe, trgo- 
vanje i roba u dućanu, sve male i velike brige, 
sve to živi i izaziva dojam neizbježljive real- 
nosti. Sigrid Undset koja je tako minuciozno i 
glikovito znala izazvati historijske nošnje i 
fantastični čar minulih dana, ne manje je su- 
gestivna kada crta kako skladna i fina toaleta 
preobražava modernu ženu i daje joj ono neis- 
kazano nešto, što stvara stil i karakteristični 
izražaj epohe. 

Nakon >»Ide Elizabete«, i Francois Mauriac: 
je našao novo opravdanje. Kada je u svojim 
romanima prikazivao život bez vjere i bez 
Boga, prigovarali su mu što kao katolik nije 
pozitivniji i izrazitiji. Gđa. Undset je sada 
također ostavila svijet katoličke svijesti i mi- 
šljenja, i zašla, bez primisli i dobrohotno, u 
svijet u kojemu je prije toga živjela. Newman: 
nikad nije mogao zaboraviti svojih protestant- 
skih prijatelja i ljudi koji su mu bili dobri 
prije njegova obraćenja. Sigrid Undset dala je 

*preko polovinu svoje Nobelove nagrade za 
:svrhe katoličke Crkye u Norveškoj. Taj isti 
apostolski duh diktirao joj je, bez sumnje, i 
oovaj korak. A razlika je od Mauriaca možda 
.u tom, što je gđa. Undset zašla na to polje 
nakon monumentalnih djela u kojima je do- 
'kumentirala svoj vjerski život, dok se Mauriac 
polagano uspinjao do svijetlih vrhunaca, a taj 
uspon, polagan i ne svima jasan i određen, 
uznemirivao je i zabrinjavao. Ali svakakg, na- 
kon ovoga primjera, Mauriacu će se blaže su- 
.diti, a pojam o katoličkom piscu postaće širi i 
oobuhvatniji. To više, što je »Ida Elizabeta« 
umjetnički savršeno djelo. 
Ljubomir Maraković 


POKOŠENO POLJE 


Nedavno preminuli beogradski pisac (i, re- 
..cimo odmah ujedno: pisac Beograda) Branimir 
Čosić, pripada među najproduktivnije naše 
pisce njegove generacije. Ne mislim samo na 
ono 6—7 knjiga koje je stvorio u jedva deset 
godina rada, nego više na sadržajnu obuhvat- 
nost, na snagu koncepcije, i na širinu gledanja 
svijeta u njegovim djelima. Posljednji njegov 
roman koji je izišao tek dva, tri mjeseca prije 
njegove neočekivane i prerane smrti, stvarna 
je dopuna i okvir »Vrzinu kolu« i drugom ro- 
manu »Dva carstva«: ako se uoči da je u 
»Pokošenom polju« pisac prikazao djetinjstvo 
dječaka koji je ušao u svjetski rat u najnjež- 
nijoj dobi — čak i prije školskog vremena -— 
i da toga dječaka pratimo kroz fatalne godine 
sve do bolnih uspomena albanskog uzmaka ; 
ako uzmemo u obzir da drugi dio romana na- 
ostavlja radnju, preskočivši posljednje godine 
rata i doba sve do pred pad parlamentarnog 
režima kod nas, onda se vidi da »Vrzino kolo« 
koje se odigrava od prilike do g. 1925. kada 
je izišlo, i »Dva carstva«, roman koji analizira 
godine do 1927., kada je štampan, faktično 
popunjaju prazninu, iako se ne radi o istim 
“licima. Štaviše, ni ton triju romana nije isti: 
on se prilagođuje predmetu, odnosno, on je 
organski niknuo iz njegova osnovnog ugođaja: 
»Vrzino kolo«, roman »groznice uživanja« (Ćo- 
.sićeva nezaboravna riječ), pisan je lakoćom, 
ponešto frivolnom, a ponešto simpatično-pokret- 
“ljivom, svojih mladih »junaka«, koje prika- 
.:zuje. Godine inflacije, godine nezasitne žeđe 
.za uživanjem nakon oslobođenja od teške more 
ratnih odricanja; godine zamagljene od vrto- 

glavice »vrzina kola«, bez jasnih perspektiva, 
s vidicima zamućenim od strasti i naivnog opti- 
mizma probuđene mladosti. Nakon toga »Dva 
carstva«: ozbiljniji srazovi i zapletaji života, 
nastojanja da se sudbine definitivno izmijene 
povlačenjem konsekvencija, i rješenja koja su 
izvan naših strasti, jer postoji i drugo »car- 
stvo« koje o nama ne ovisi, a o kojemu mi i te 
kako ovisimo. Pored atmosfere beogradske 
igračnice i mračnih pozadina porodičnog ži- 
yota, atmosfera manastirskog pregaranja, kon- 
templacije, askeze. Atmosfera odluka koje ne 
stvara raspaljena krv i razmahana strast. Ali, 
kad je trebalo da se iz tih odluka povuku kon- 
sekvencije — nit .se prekinula, U »Pokošenom 
polju« polazna je točka nešto različita, ali ipak, 
stvarno, u biti isto: zahtjev poštenja, etičko 
valjanosti, beskompromisne karakternosti. Ali, 
na žalost, završetak je ne samo tragičan, nego, 
upravo, katastrofalan. No ogledajmo prije, u 
glavnim crtama, sadržaj romana.!) 


Prvi dio romana, kako je već rečeno, obnu- 
hvata rano djetinjstvo Nenada Bajkića s nje- 
govim ulaženjem u mladićske godine; u tim 
crtama koje i ne polažu značenje na neku 
uzročnu povezanost, nego se nižu jedna za dru- 
gom onako kako ih je donio život, nije teško 
raspoznati — autobiografijske = bilješke samog 
autora. Nemoguće je nabrojiti sve epizode kroz 
koje prolazi sva ta mlada duša koja se budi na 
život usred vrtloga najrazrožnijih doživljaja i 
senzacija onoga sasvim iz kolotečine izbačenog 
i nesretnog vremena. »Pokošeno polje«, koliko 
znam, prvi je srpski ratni roman u kojemu se 
ne prikazuje fronta ni same borbe rata, nego 
pozadina, i to pozadina u Srbiji, jer »Novi 
ljudi« g. Taletova odigravaju se također izvan 
fronte, ali u inozemstvu. Ovo karakteristično, 
ne tako krvavo ali ne manje strašno naličje 
rata izneseno je snagom kojom može da za- 
pazi sve to samo nenačeta svježa svijest dje- 
teta, a obnovi, rekonstruira i neobičnom sna- 
gom realizira pero dobra pisca koji, u velikom 
zamahu životnog obračuna, daje u tom djelu 
svoje najobuhvatnije i sadržajno najpondera- 
bilnije djelo. Početak neprijateljstava, prvi za- 
prepašteni dani u bombardiranom Beogradu, 
bijeg u Niš s uzmicanjem fronte sve do ne- 
milog susreta s Bugarima, vraćanje u okupi- 


1) Branimir Ćosić, Pokošeno polje, roman, 
Beograd 1933. Izd. Gece Kona. 


rani Beograd. Aprovizacije, denuncijacije, oku- 
patorska škola, nesvijesna ljubav u obliku dje- 
tinje ljubomore, prerana seksualna spoznanja 
u prljavoj okolini djece bez paske, a povrh 
svega toga, ipak, i unatoč svemu, izgrađivanje 
u duši pojma o narodu, o slobodi, o domovini, 
o poštenju, o vrijednosti života, o značaju — 
o svemu što čini život životom, ulijevajući u nj 
postepeno i podjednako istinu i laž, dobro i 
zlo. Kada se, u drugom dijelu, opet susrećemo 
s Nenadom Bajkićem, u Beogradu, on je no- 
vinar koji, u vrlo skromnim prilikama, živi sa 
svojom majkom Jasnom koja ga nije ostavljala 
u svim peripetijama života, i koja mu je, sada, 
ostala jedina od svih njegovih. Pomrli su baka, 
ujaci # sve što je moglo zaštititi njihov život i 
obezbijediti ga; nekadanje blagostanje raz- 
mrvilo se i rasplinulo, a, vjerojatno, radi ne- 
slomljivosti kojom je njegova majka, odgojena 
u starinskom poštenju i poimanju lične česti, 
odbijala sve nečasne pokušaje da joj se »po- 
mogne« i da se nešto »učini za nju«, Nenad 
Bajkić, superiorno inteligentan mladić, nije do- 
tjerao dalje od čednog i materijalno vrlo ovi- 
snog novinara. Nakon g. I. Jakovljevića (»Na 
raskrsnici«) ovo je novi naš novinarski ro- 
man; samo što je onaj lakši, lirski inspiriran, 
pa i u satiri gibljiviji, nasmijan; ovaj, napro- 
tiv, stvarno sve zgusnutiji poput oblaka koji, 
što dalje sve više prijeti teškim gradom, te- 
žak, sudbonosan, mučan, i zato obuhvatniji, 
sadržajno zamašniji: u njemu su prikazane ne 
samo makinacije oko kupovanja i prodavanja 
političkih listova, kameleonske promjene smjera 
i boja, donkihotski smiješni i očajno groteskni 
stil naših novinarskih političkih borba, nego 
i sva do taloga ispijena čaša žuči novinarskog 
života kod nas, mučna i teška historija ljudi 
koji se kupuju i prodaju kao strojevi ili, još 
prije, kao roblje jer oni imaju i dušu koje stro- 
jevi nemaju. I, uza sve to, poezija toga čudnog 
i toliko mnogostrukog posla: stvaranje jednog 
broja, tehnički i sadržajno, zajednički posao 
tolikih inteligencija, tolikih duševnih nazora 
ujedinjenih u jedan organizam, jedna od naj- 
karakterističnih tvorevina modernog vremena. 
Grozničava atmosfera rotacionih strojeva, te- 
lefonskih razgovora, ekspresnih reportaža — 
sve jo to zapaženo okom profesionala, proosje- 
ćano srcem i dušom, reminiscencije zatornih 
dnevnih napora i probdjevenih noći. U ovim 
je partijama pok. Ćosić dao stranice neodoljive 

plastike i upravo sablasne istinitosti. Što se tiče“ 
same političke pozadine koja stvara i preobra- 
žava novine i njihove redakcije, to je, čini mi. 
se, autora priječila do jasnosti jedna okolnost: 
pod političkim ličnostima i strankama, pod 
presudnim događajima mišljeni su, kako se 
čini, istinski ljudi, događaji, doživljaji, ali je, 
poradi historijske blizine svega toga, autor" 
morao da maskira sve to, da ne postane »opip- 
ljiv« i da se cio roman ne izvrgne u ličnu 
rekriminaciju. I čovjeku koji se nije bavio 
politikom, jasna su bar neka lica i stvari kao: 
tek teškom mukom prikriveni živi momenti,. 
prikazani a clef; ali jer je vrlo teško razlučiti. 
takvu zbilju od dodane pjesničke fikcije, i jer 
svako prikazivanje A clef šteti slobodu potpu- 
nog ličnog stvaranja romansijera kao umjet- 
nika, to je ova partija ispala nejednako, ne- 
jasno (donekle i radi tehničkih detalja kao što 
je na pr. spekulacija s ratnom štetom koja za 
neupućene ostaje zagonetkom), sjećajući kat- 
kada, svojim suviše jasnim aluzijama, na pam-- 
flet, i teško održavajući ravnovjesje kreativne 
snage. U drugu ruku, naročito je vrijedna dis-- 
kretna čvrstoća kojom je crtan Bajkićev karak- 
ter; njegovo postepeno sražavanje sa straš- 
nim, zakulisnim naličjem beogradskog »dru- 
štva«, »viših krugova« koje sačinjaju politički 
spletkari i špekulanti, mešetari tuđeg poštenja. 
i svoje časti koji se pri svemu tome ne žacaju 
zaći ni u najdublju močvaru moralne trulosti 
i zločinačke neodgovornosti. U ovim je stra- 
nicama pok. Ćosić bezuslovan, nemilosrdan, 
neumoljiv sudac; ali pozadina koju je otkrio: 
na izvoru čitavog toga spleta događaja, tra- 
gična sudbina Bajkićeva oca koji se, kao uči 
telj, politički zamjerio svemoćnom ministru, 
gonjen i moralno mrcvaren sve do smrti i 
sam i u svojim potomcima, daje piscu potpuno 
pravo da šiba gdje stigne jer, na žalost, kamo 
god shvati, neće promašiti. 

"Takav je, barem, dojam ove sudbinski te- 
ške knjige. Bajkićev obračun s revolverom u 
ruci, nije logična nego psihologijska poslje- 
dica svega toga jada i gada što se okupio u 
njemu i oko njega: Bajkić nije pucao iz osvete, 
nego stoga što nije mogao podnijeti da se Mile 
Majstorović, sin njegova »sretnoga« šefa smije 
u času kada su ribari izvukli mrtvu kćerku 
Bajkićeva druga koju je upropastio taj isti 
Mile Majstorović. On nije htio ni ubijati, niti 
se svetiti (kao što, zaista, nije ni ubio, pro- 


zmašivši, u uzbuđenju), ali je njegov gest po- 
kret očajanja u bezizlaznoj situaciji, nemoć 
značaja i poštenja gušeći se u beskrajnoj 
močvari moralne trulosti i neisporedivog ci- 
nizma. 

Tako se zamračio obzor nakon utješljivog 
svitanja u »Dva carstva«. Tragično priznanje 
nemoći čitave one generacije koja je, utučena 
u svom zametku strahotama rata, na prvom 
koraku u život smavljena njegovim gadom i 
smradom, klonula poput pokošena polja. Straš- 
no se, zaista, ispunila dijagnoza pok. Ćosića: 
.naslov njegova djela postao je ominozan i za 
pisca. Neobično marljiv, borben, vječito tra- 
žžeći, obračunavajući, satirući sebe da utre 


putove, klonuo je, ostavši i on nasred poko- | 


šenog polja. Pisac neosporna talenta, snažan u 
zamišljanju lica i situacija (treba se sjetiti 
neisporedive scene u hallu hotela s onim ne- 
poznatim provincijalcem koji tragično pogiba 
susretnuvši, na stubištu, »duhovitu« pokladnu 
povorku Majstorovićeve družbe s fingiranim 
sprovodom; ta je stranica toliko jaka i pla- 
stična te ostaje neizbrisivo u duši, poput istin- 
skog doživljaja), iskren do apsolutnosti, bogat 
mogućnostima izražavanja, obilno je rekom- 
penzirao stranice kojima bi još, možda, trebalo 
retuša, više života ili rezonovanja — sve to, 
naročito u ' posljednjem velikom djelu, sada 
kad znamo istinu o tužnom svršetku piščevu, 
možda i nije toliko plod njegove mladosti ili 
stvaralačke neiskusnosti, kako se na prvi mah 
čini, nego tragična posljedica nejednake inspi- 
racije koju stvaraju povišene temperature, 
isprelaman fizički osjećaj i ona fatalna žurba 
sušičavih, da što hitnije afirmiraju taj čudni 
i lijepi život koji im se, ah i prebrzo, izmiče 
iz ruku... Ljubomir Maraković 


IZDANJA »MINERVE« 


U svom pohvalnom nastojanju da obnovi 
hrvatsku književnost izdavanjem »Novijih hr- 
vatskih pisaca«, zagrebačka naklada »Minerva« 
dovršila je namjeravanu seriju od 12 knjiga 
«djela Vjenceslava Novaka o kojoj je ovdje već 
bilo govora, Kako je Novak, pored Đalskoga, 
bio jedan od najproduktivnijih naših pisaca 
svoga vremena, to ni tim impozantnim nizom 
vrlo ukusno i primjereno opremljenih svezaka 
nisu iscrpena sva njegova djela. Ali svi ro- 
mani i sav ostali krupniji pripovjedački rad 
smješteni su u ovo izdanje, dok se izdavači 

bave mišlju da bi, u još neodređenoj buduć- 
nosti, izdali daljih nekoliko svezaka do potpune 
kompletnosti. Kako zasad postoji vrlo prilazno 
i upotrebljivo Matičino izdanje Novakovih Iza- 
branih pripovijesti u četiri sveske (Zagreb 
1925.—1928.), to se toliko neće ni osjećati 
stvarna potreba te dopune. Ali, radi reprezeri- 
tativnosti samog šadanja, ona će svakako prije 
ili kasnije dobro doći. Izdanje »Djela Augusta 
Šenoe« doseglo je dosad 7 svezaka: tri histo- 
rijska romana »Zlatarovo zlato«, »Seljačka 
buna« i »Diogenes«, svaki s historijskim uvo- 
dom našega odličnog stručnjaka g. dra. Jo- 
sipa Nagya; zatim četiri sveske pripovijesti, 
svaka nazvana po prvoj pripovijesti: »Turo- 
poljski top«, »Mladi gospodin<«, »Karamfil 
s pjesnikova groba«, »Vladimir«. Prvoj svesci 
dodana je, u prilogu, Schirmerova »Prima 
Donna« kao djelo koje se nekada pripisivalo 
Šenoi, a čitavo je izdanje uredio i providio 
kritičkim bilješkama g. dr, Slavko Ježić. Ne- 
obična popularnost Šenoina imena dopustila je 
da se, pored tolikih ostalih djelomičnih izdanja 
Šenoinih, i pored još jednog kritičnog potpu- 
nog izdanja (Binozina), nađe lijep odaziv u 
publici za ovo koje je i u tehničkom pogledu 
izrađeno naročito ukusno i lijepo. Vrlo čitljiv 
i ugodan slog, dobar papir, te moderan, vrlo 
privlačljiv uvez s karakterističnom vinjetom za 
svaku svesku, čine ovo izdanje naročito pri- 
kladnim i za kućne biblioteke za ljubitelje 
knjige. ' 

Izdanje djela S. S. Kranjčevića naročito je 
zaslužno, jer je knjige stihova danas teže su- 
gerirat; publici i jer, kao prvo potpuno iz- 
danje, traži izdržljivost kupaca i poseban in- 
teres čitalaca. Međutim, Kranjčević je taj 
interes u punoj mjeri zaslužio; kada se za- 
misli, da se njegov pjesnički rad započinje g. 
1883., tada je očito da već i vanjski, vremenski, 
njegova pojava nastavlja Šenou, kao što ga i 
faktično nastavlja retorički stil i patetična di- 
namika njegovih pjesama, vodeći našu poeziju 
dalje i više, sve do Moderne. Kada se izdanje 
dovrši, trebaće se na nj napose osvrnuti, jer 
će ono tek omogućiti da se uđe,u diskusiju o 
razvojnim fazama Kranjčevićeva duha i nje- 
gove poezije, kao i to da se njegov pjesnički 
lik više manje definitivno zaokruži. Dvije sve- 
ske koje su dosad izišle, podijelio je izdavač g. 
dr. B. Livadić u epohu 1883.—1889., i 1890. 
do 1896., nazvavši prvu »Za narod«, drugu 


»Za čovjeka«, a iza njih će slijediti >Pred 
vizijama« i »Kroz život i djelo«. Ako se uzme 
u obzir sadržaj većine pjesama, onda bi na- 
slov pojedinih “svezaka prilično odgovarao; ali 
jer je usvojen princip kronologijskog poređaja, 
to mi se ipak čini nešto nasilno, nazvati poje- 
dine sveske sadržajnim naslovima, kad nisu u 
njima mogle biti skupljene sve pjesme koje se 
odnose na isti predmet. Izdanje je kritičko, 
s varijantama i bilješkama, a o značenju toga 
kritičkoga rada moći će se govoriti, kako sam 


spomenuo, kada budu pred nama sve četiri 


sveske. 

Pored ovih izdanja hrvatskih pisaca, treba 
naročito istaknuti zbirku »Klasici ruske knji- 
ževnosti«, u nešto manjem, neobičng simpa- 
tičnom i priručnom formatu, također vrlo paž- 
ljivo i ukusno opremljeno. Ruska je književnost 
u svoje vrijeme proizvela pravu revoluciju u 
čitavoj evropskoj književnosti i imena: Tur- 
genjev, Tolstoj, Dostojevski znače temeljitu 
preobrazbu u sensibilnosti XIX. i početka XX. 
vijeka. U novije vrijeme, taj je interes popu- 
stio, puštajući da jedan za drugim: Turge- 
njev, Tolstoj, a onda već i Dostojevski padnu 
pomalo u nemilost čitalačke publike, a i u po- 
zadinu književnog interesa. Razlog je tomu 
nesumnjivo u činjenici da je njihov realizam 
odnosno psihički naturalizam pomalo i stilski 
zastario, ali dobrim dijelom i u snobizmu ko- 
jim se bacio, naročito na Tolstoja i Dostojev- 
skoga, ponovno i isključivo, sav svijet, pri 
čemu ih, kao uvijek, mnogi nisu ni razumjeli. 
Od pretjeranog udivljenja palo se u drugi 
ekstrem, ne potcjenjivanja, nego jednostavnog 
indiferentizma, precjenjući, po zakonu reak- 
cije, kasnije ruske pisce, često s razloga prak- 
tične propagande za socijalne ideje, a dakako, 
pritom i mnogo i opet iz snobizma. Unijeti 
nešto više objektivnosti u tu, prilično neumjet- 
ničku, desorijentaciju — to je, možda, sama po 
sebi, uloga ove zbirke koja publici obnavlja 
imena i djela koja treba, unatoč promjenama 
vremena i ukusa, da ostanu u svijesti kao trajna 
privreda ruske književnosti. "Tim će se kori- 
girati precjenjivanje onoga što je manje vri- 
jednosti, a u piscima koji danas više nisu 
»aktuelni« tražiće se vječite vrednote, .jer će 
se sjetiti da su oni i danas i te kako — veliki. 
Prve dvije sveske obuhvataju  'Tolstojevo 
»Uskrsnuće« koje ovm izdanjem upravo prvi 
put izlaze u pravom književnom hrvatskom 


prijevodu, i to ispod pera odličnog našeg pre- 
vodioca g. Ise Velikanovića. Iako je likvida- 
cija Tolstojeve »religije« u svijetu danas već 
provedena, i s pravom ; to objektivnije se mogu, 
nakon toga, prosuditi umjetničke kao i opće- 
čovječanske vrednote njegovih djela. Kao ka- 
rakteristična pojava ljudskog duha i svoga vre- 
mena, čak nas i sama nauka Tolstojeva može 
danas zanimati u perspektivi svega onoga što 
je iza Tolstoja slijedilo. »Uskrsnuće« je pored 
»Vojne i mira« i »Ane Karenine« najkrupnije 
djelo Tolstojeve imaginacije, i sjajno svje- 
dočanstvo njegova stvaralačkog duha. Ono pri- 
pada među reprezentativna djela moderne 
evropske književnosti i, ma kako bio kritičan 
naš stav prema Tolstojevoj nauci ili njegovoj 
ličnosti, njegova najveća djela otvaraju ponore 
u poznavanju ljudske duše i u labirintu duha 
jednoga od najtipskijih ruskih mislilaca XIX. 
stoljeća. Ljubomir Maraković 


SKROMNOST I G. KRLEŽA 


U 2. broju svoga lista »Danas«, g. Krleža 
se osvrće na pojavu pok. D. M. Domjanića, 
prilikom njegove smrti, Što se tiče suda g. 
Krleže o samoj poeziji iDomjanićevoj, to je 
jasno da on o njoj može imati svoje mišljenje, 
čak i obrazloženo, koje može biti i ispravno, 
ali i neispravno kao što je bilo neispravno 
na pr. i mišljenje samoga Domjanića o Krle- 
žinu »Panu«, prilikom prve pojave toga djela 


“a s njom i čitavog smjera i stila g. Krleže. 


O tim pitanjima može se stvarno raspravljati, 
samo pritom treba uvažiti i suviše jasnu činje- 
nicu, da produktivni pjesnici nikada nisu je- 
dan drugom sasvim objektivni suci, i da je 
ovakvo naknadno razračunavanje malo čudna 
pasija. Ali pustimo to! Karakterističnije je to 
da se g. Krleža, u tom istom broju, ruga 
ljudskim manama i nezgrapnostima nad otvo- 
renim grobom »nekoga« pjesnika. Valjda da 
se pokaže veći i velikodušniji od onih koje 
tamo persiflira, g. Krleža nije mogao 'pro- 
pustiti a da se ne naruga skromnosti pok. 
Domjanića koju su svi prilikom njegove smrti 
isticati. Da dokaže koliko je neskroman bio 
Domjanić, g. Krleža navodi službe i časti koje 
je Domjanić obnosio u različitim društvima. 
Treba zaista biti nižeškolac gimnazije, pa da 
se izbor za pretsjednika »Matice Hrvatske«, 
»Društva Hrvatskih Književnika« ili »Pen- 
kluba« smatra nekakvim odlikovanjem koje je 

u vezi sa skromnošću ili neskromnošću izabra- 
noga. Ne radi se o tom kakav tko naslov ima, 
nego kako ga nosi. A g. Krleža koji se na- 
silno ruga svima naslovima čak i ondje gdje 
ih nema, (tako na pr. moga druga Grgca si- 
lom naziva doktorom, a za mene vrlo dobro 
zna da svoje radove ne potpisujem doktor- 
skim naslovom), u stvari je valjda jedini koji 
u tim naslovima vidi nekakve »časti« i valjda 
im, u svojoj skromnosti, i zavidi. Jer tko bi 
inače ozbiljan govorio o »svetokrugu doktor- 
ske diplome«, a da i ne govorim o tome, ko- 
liko je lojalnosti u tom kada se u pretsjedništvu 
književnih društava vidi neka »čast« koja za- 
dovoljava nečiju neskromnost, kad se zna da 
danas takvi položaj znači često samo nišan za 
napadaje i izvor različitih neugodnosti u jav- 


nom životu. Nije li kud i kamo neskromnije 
kada g. Krleža, u svojoj nemoći da pobije 
svoje protivnike valjanim i ozbiljnim argu- 
mentima, vrijeđa i persiflira svega i svakoga 
i razmeće se kao nekakav »narodni mučenik« 
kojega su svi udarili »anatemom«. G. Krleža 
kao da bi silom htio da prikaže sebe kao ne- 
koga heroja koji se ne boji biti »izopćen« i 
prkositi čitavom svijetu, kao da nema u svi- 
jetu ideja i načela radi kojih se je vrijedno 
boriti, nego se radi samo o tom tko će koga 
kako ugristi, a poslije govoriti o tuđoj ne- 
skromnosti. Pa kad se već radi o živima, može 
i vrijediti >a la guerre comme a la guerre«, 
ali kad se radi o mrtvima, onda je teško naći 
izraza za takve manifestacije  »socijalnog« 
duha. Ljubomir Maraković 

HRVATSKA PROSVJETA 


GOD. XXI. ZAGREB, OŽUJAK 1934. BROJ 3 


HRVOJE BOR: 
U SJENI VLAŠIĆA 


Gđi. Štefi Jurkić, o IO. godišnjici njezina književnog stvaranja 


4. VII. 1933. Da se pretvorim u ovo lice prirode koje me tako gleda. 
Uklupčio bih se i kao duh-zvijezda sletio u najdublju sjenu ispod omorika | 
Pretvorio bih se u ono nešto što vidim kroz granje, u granju, oko svakog 
lista, kao neki neizrecivi fluid! Sočna ova tišina, žedan sam je! Blago ovo 
zelenilo da ga pohranim za bolesne dane zimske u mojoj sobici ispod 
Bistrika. 

Kakvo i koliko blago ljepote u času jednoga dana u jednom za- 
hvatu oka! 

— — — Čovjek, dok se moli i razmišlja, sav kosmos gleda u njega 
i kosmos se divi stvorenju, koje je kao malo božanstvo na zemlji, čija se 
nutarnjost ne da snimati. Kao što su oči kosmosa okrenute na čovjeka u 
njegovu podložnom stavu prema Stvoritelju, tako je i čovjek upro svoj 
pogled u nešto Veliko od čega zamire duh, u što se utapa malenost nje- 
gova, pa se veseli što je takav kao da ne opstoji. A zaista ne opstoji se 
nigdje bolje ni savršenije nego izgubljen u eksistenciji najbolje Eksistencije. 

— — — Pa premda krv stoji tako naljevena u bilju, energija u kri- 
lima kukaca što u elipsama titraju zrakom, pod nebom, kao pod plavim 
kristalom, ipak, čini mi se da ništa ne poimam, da me je opet u isti mah 
stid što mogu pomišljati i beskrajne stvari. 

Je li iko dosad blijedio od onoga što se u duši njegovoj zbivalo? Ne 
radi straha, mržnje, ljubavi, već zbog jedne samo jasno spoznane istine? 
Duša ljudska hoće da bude kraj Velikog. Zašto u slabom srcu, kao što je 
moje, ustaju ambicije svetačkih genija, odjevene u bijelo, sa znakom veličine 
na čelu? Svagdanji je život prepun materijalnog svijetla, pa stoga zatva- 
ramo oči i prste stavljamo na njih, da uđemo u intelektualno gledanje nevid- 
ljivog. Zato je i noć misaonija. Svaka noć jedan mistični doživljaj u misteriju 
nevidljivog. I još ću nešto misliti večeras... 

šk 

6. VII. Ovo je najistinitije jutro. Hladnjak. Poslije noćne kiše, ljulju- 
škaju se biseri po rubovima lišća. Dragulji su tako improvizirani kao u snu. 
Koliko duga ima nijansa u bojama, toliko sitnog dijamantnog šljunka visi 
po granama, tako obojenog i takg okruglo brušenog kao što može biti samo 
u izvanrednu snu, a ovo je ipak najvjerojatnije jutro. Jer je svijetlo i jer je, 
poslije dugotrajnih oblaka i kiše, prepuno sunca, nedjeljnog, svečanog go- 
renja kao kapanje natprirodnog zlata. Cakli se, puši se, snebiva se, ogleda 

se... Pravo kazališno jutro u umjetnom osvjetljenju, ali u filmu nema 
ovakih viđenja. 

Trava je siva, bjeličasto-ljubičasta od rose. Sve treperi kao živo; 
svijesno je lice ove bašče da tako treba treperiti kad su mnoge kapi prožete 


suncem. Najprolazniji dragi kamenovi, oni su za prizor osamljenima, i koji 


su se zato osamili, da kroz ovo nešto više vide. Ali i tu ima užitka. No taj 
je užitak tako tanak kao nadzemaljski, tako nevin kao anđeoski i plav kao 
nešto što bolesne oči i dušu razgaljuje. 

Drugog nam sna nema. Drugog nema, . 

Ah, brate moj, upamti da je iskreno sve ovo što se događa i da nije 
badava! Toliki sjaj! Dirljivo insceniranje ! ' 

Kad bude za zimskih maglenih dana sarajevskih u tvojoj sobi umi- 
vaonik, polica s knjigama, sto krcat knjigama, i na vratima obješen kišobran 
s pelerinom, utješi se ovim razlistanim nemirnim draguljanjem i sjeti se 
ovog gustog i tečnog zraka kao maslac. Upamti dobro ovo sve, jer si ne- 
moćan da sve kažeš i zapišeš. 

Dakle, to je tako bilo jutros jutro, iza pričesti, kao zalogaj neba. Ne 
zaboravi to! 

7. VII. Često mi se učine oko mene svi glupi da s njima nije vrijedno 


ni riječi prozboriti. Odem u samoću, sakrijem se, potražim sebe i nađem: 


samu oholost. A nekad sam prenizak pred drugima dajući prednost svima, 
a sebe smatram kao malo ograničena, nesposobna čovjeka koji je više ovisan 
o prilikama, nego privržen svojim odlukama... Sam se sebi čudim zbog 
čega ustajem ujutro i naprežem se cijeli dan! Često puta sam svet samo da 
okušam to stanje, Mislim da mogu onoliko koliko moje želje zahvaćaju... 

1. VIII. Žubori mjesto Tebe ova noć. Istino, koja imaš za sve narode 
vječne godine na pameti, ne umaraš se od dobrote i od ciljeva... Reci mi, 
da li smiju i mali da misle na veliku budućnost ? | 

Tako je... kao ne znam koji ledac prozirna noć. U tursko doba biio 
je ovakih noći, ubuduće također biće ih kao treptaj vilinskih ondulacija 
među borovim granjem. Ali ko će razumjeti ovu noćašnju mjesečinu i moju 
dušu? Hoću li ja sebe dobro razumijevati poslije deset godina? Ni sad se 
pravo ne razumijem. Sve kako jest ostaje ispod domašaja riječi, ispod mo- 
gućnosti najjednostavnijeg crteža. 

I tako: ja sjedim, duša miruje kao rasplinuta, mali stolni sat kucka 
kako je kucao i u Sarajevu. Ali nigdje nema ove svete tišine, ove seoske 
umorne pospanosti nad šljivicima sa crnim granjem. Putovi su u sjeni, za- 
makli i zaspali. 

.. Unio bih u sve duše dio svoga večernjeg osjećanja, dio srebra, platine 
i kositra, proljevenu živu i miris moći Božje. 
O, noći, — 
Was haltst du 
Unter deinem Mantel 
Das mir unsichtbar kriftig 
f An die Seele geht? ( Novalis) 

Nepojmljiva noć s ogromnim trepavicama nad planinom. Jedan stražar 
nad selom, obučen u lišće, izgleda opsjednut davninom. Jablan na glavici. 

Zaključaću vrata i ugasiti svijetlo. Neka bude noć! 

MATE MEŠTROVIĆ: 


ŠEST PJESAMA 
STOJEĆI PRED KRTOLIĆEM GROŽĐA 


Jesen je muk od kojega duh oživi, 
mami zlaćenjem svježih svanuća, 

u bobicama grožđa raskošno proživi 
kao na suncu krovovi kuća. 


Uši napuhne šušnjem žita, 

oči nadari žutošću ruku; 

od slasti ne može ni da se skita, 
samo se deblja u muku. 


SLIČICA 


Prevlači se podne preko putova, 

svježi kupališni gosti skakuću po moru 
osmeđeni kao sjene kućnih kutova 

a najupadljivije tri gospođe u hotelskom dvoru. 


Kad val u pijesku zašušti 

osluškuju poput janjaca kraj potoka, 
i hvale, dok sunce kao kiša pljušti, 
dražesti otoka. 


Dobiv iz hotela dalekozor 

zurim u vis pred kabinom s puno žara 
želeći otkriti na nebu prozor 

i čuti smijeh anđela čuvara. 


NA PRAGU AMBULANTE 


Silazeći niz bijele stepenice ko duh 
napustio sam misli o suncu u gradu, 
iz dvorišta glasovi i ćuh: 

liječnikova se djeca igraju u hladu. 


Na pragu me zadah iz kuhinje polio, 

i očajnim pogledom prosjak u sivom 
pokazavši kretom sina (što je glasno molio) 
sa zjenicom živom.' 


Stresla mi se duša ko ptiče u gnijezdu, 
kad ga plaha kišica smoči, 

upivši ko dno mora zvijezdu 
dječakove gladne oči. 

ĐURO SUDETA 


Udivlenjen svaku dušu nadari, 
u obraze rasplakanost nanese, 
uvik je s nan ka isposnik stari, 
da nas za boli zanese. 


Puno tužnin kretnjan srce dirne 
oti Hrvat ća je lirikun Boga molija 
i ća je ima oći neizmirno mirne * 
neka je svaki put suzun polija. 


Rić mu, ka jesen, jezu širi 

i pojava tugu prosu, 

iz stiha mu jubav, ka dobra mater, viri 
“i svetački krug rubi kosu, 


MOJ MLAJI BRAT 


Lišce mu je vedro ka na cablu plod, 
oći mu upile ćar dubokih vod, 

kad uvati srdel, superab mu hod 

ka nebeski plavi, nad kućican, svod. 


Sve stvari po kući oćiman ožaruje 

i Mariji maloj za bombone dinar daruje, 

i zdušno mu ža je, da Boga, ća s nebes caruje, 
nedijun pohodit zanemaruje. 


Dok se suncen iza kuće nagušćuje put, 
i mrmori more ka na vitru prut, 
osića da je bija prikodućer ljut 

za navike zadnji put. 


Unda kanta ka superbi grdelin 
lijuć vode za umit se u kain, 

iz posteje mu se smiška mali sin 
ka anđelić fin. 


NEBO U TRAVI 


Maštanje u Hercegovini 


Ćuh s mora, i podne iz zvonika, 

Majka pod maslinom (ljetnim baldakinom). 
Pogled u krilu. Misli, ko Bogorodičina slika, 
negdje u ovom hercegovačkom kršu sa sinom. 


“ Za draž slijeganja neba za brijegom nema ni minuta, 
ni za lađe što s juga dolaze, 

pustila je, da je ponese samoća kraj puta 
blagoslovivši mrave što kraj nje u radu prolaze, 


Moga je prisutstva, škodljivog opijuma, žedna. 
Pod nogama joj šušti more, ko trava na vjetru. 
Žure se niz put susjetka Anka i starica jedna 

u crkvu k patronu sv. Petru. 


Igra obala pod žućkastom žegom, i sunce po moru. 

Igra duša njena ko list kraj potoka. 

Izblijedila je kao košulja od sunca i maestrala u dvoru, 
i govor ohrapavi ko prsnulo zvono moga otoka. 


Znoj pod košuljom, i podne povrh Drvenika. 
Tijelo pod maslinom (zelenim baldakinom), 
a duša, ko Bogorodičina slika, 

negdje u ovoj hercegovačkoj travi sa sinom. 


PETAR GRGECG: 


PUT HERMANA BAHRA DOISTINE 
IV 


Očaj bi bio najlogičnija posljedica ovakvoga duševnoga stanja. No 
kod Bahra nije još odlučivala logika. On se uklonio pesimizmu time, što je 
živio po onom pravilu, koje je Baudelaire izrekao riječima : Opijaj se! Sred- 
stvo njegova omamljivanja nije bio ni alkohol ni kokain ni opium, pa ni 
nikotin, premda se Bahr volio slikati s cigarom u ustima. On se omamljivao 
artizmom, Kao što su poslijeratni skeptici i relativisti kušali da traže zado- 
voljstvo i ravnotežu čovječanstva u opijanju silom, tako je predratna nihi- 
listička evropska inteligencija putujući Saharom duševnog opustošenja gle- 
dala svoju fatu morganu u titravim projekcijama fantazijskoga skioptikon- 
skog mehanizma. 

Iz neiscrpljivog vrča književnih podražaja srkao je Bahr bez odaha 
svaki dan nove eliksire. Najteže mu je bilo pomisliti, da bi drugi mogli 
okusiti nešto, do čega on nije prvi došao. Sav se preporađao, kada je otkrio 
kojega novoga virtuoza književne hipnoze i sugestije. Pripovijeda, kako je 
8. 1908. čitao u Mlecima novinski članak o Romainu Rollandu. Izvjestitelj 
Je Bovorio o njem kao o velikanu, kojega bi svatko mogao poznavati. U 
Bahru se javila zavidna misao: Pa kako to, da ga ja ne poznajem? Odmah 
Je Naručio iz Pariza u svescima njegovo djelo »Jean Christophe«. Kad ga 
JE Prvi put čitao u jednoj besnenoj noći, bolujući od angine, u duši mu je 
ostao dojam, o kojem je kasnije pripovijedao: »Ta će mi noć biti nezabo- 
ravna. Bio bih mogao urlati, što sam ga našao istom sada; žao mi je bilo 
Za sve godine, koje sam morao proživjeti bez njega. I činilo mi se do ne- 
ugodnosti besmisleno, da imademo u svijetu brata ,a ne znamo ništa o njemu, 
da negdje sjedi čovjek, kojega trebamo, a mi prolazimo možda ispod nje- 
Sova prozora 1 ne znamo Za t0.« 

Mislio je, da mu je dužnost grditi razum, Čuvstvima je i nagonima 
priznavao pravo, da upravljaju cijelim životom. Dugo je vremena ponavljao 
u različitim varijacijama misao, koju je £. 1899. u djelu »Wiener Theater« 
pišući o kazalištu lutaka izrekao riječima : »U srdžbi, u ljubavi, u ekstazama, 
kada misli zamuknu, svatko je lijep . . . Razum dakle škodi tjelesnoj ljepoti. 
Čemu da škodi napokon i duševnoj? Kako je marioneta, koju tjera samo 
jedna sila, ljepša od tijela, za koje se bore dvije sile, zašto da ne bude ljepša 
i duša, koja se podaje svojim instinktima, umjesto da ih obuzdava? Što ko- 
načno čini razum? On ne postizava ništa, nego samo koči instinkte, On ih 
ne oslabljuje, nego jedino oduzima snagu njihovim očitovanjima. Srdit 
čovjek, koji se predomišlja, nije zato manje srdit; predomišljanje suzdr- 
žava tek očitovanje nejgove srdžbe; ono nas ne lišava srdžbe, ono samo 


lišava srdžbu njezine ljepote. Tko želi biti estetski čovjek, i ne priznaje: 


nijedne druge zadaće, nego da se prikazuje lijepim, morao bi se odreći sva- 
koga gospodstva nad sobom i prepustiti teži svojih nagona, da nesmetano 
djeluje, dok on sam mne bi postao okretnom marionetom svojih strasti.« 

Ni g. 1912., kada je izdao svoje mnogo sređenije djelo »Inventur«, 
nije se okanio precjenjivanja čuvstva i sofističkoga karikiranja razuma i 
volje. Čudio se, kako ljudi vjeruju, da bi mogli voljom uj ravljati čuvstvima. 
O sebi je samosvijesno govorio: »Ja se ne dam kupiti . .. Ne, ja ne trgujem 
čuvstvima! Samo vi zadržite svoja, ona su mi i onako sumnjiva, mojima 
se ne da komandirati.« 

Izvodio je ćudorednost samo iz prirodnosti i osjećanja. Ali je uviđao i 
sam, da takva moralka ne može imati opće obvezne snage. S jednakim je po- 
uzdanjem ili nepouzdanjem u svoja načela kudio činovničku korupciju, kako 
je korio i majke, što uče kćeri, da hodaju ukočeno »kao grenadiri«. U »Glo- 
sama« je g. 1906. slavio bunu »prirode« protiv zakona. U istom je djelu na- 
pisao na jednom mjestu i ovo: »Možda je pristojnost doista samo pitanje 
živaca. Jednako kod djevojaka kao i kod muškaraca... Pristojan je možda 
samo glupan. «Protiv Tolstojeva moralisanja u »Uskrsnuću« napisao je g. 
1905. sarkastičnu farsu »Klub spasitelja«. Princ Adolar istupa iz vladalačke 
kuće Djemini i hoće da se ženi prostitutkom, koja je radi umorstva odsjedila 
devet godina u tamnici. Na gozbi prije vjenčanja, na kojoj radi veće smi- 
ješnosti nastupa nekadašnji trgovac i burzovni špekulant Moric kao kralj, 
Adolarova zaručnica ne umije jesti po pravilima otmjena društva, već nosi 
meso u usta nožem i umače kruh u posudu sa sosom. Princ je Adolar pljuska 
radi toga, a ona mu uzvraća i rastaje se od njega vičući, da ona nije prljava 
princesa, koja bi dala sebi otimati slobodu, da jede, kako hoće. Slikar Gall, 
koji zastupa Bahrove nazore, silno je oduševljen nenađanom provalom 
Adolarove srdžbe. On kliče: »To je čin, koji izbija iz nas kao munja iz 
oblaka, nepromišljen, neželjen, jači od jadnog razuma, pred njime i protiv 
njega i iznad njega. Držao sam Vas pustim slovom, ali se Vi pokazaste 
čovjekom. Čestitam.« I kad ga princ pita, ima li za njega kakve nade, sa- 
vjetuje mu Gall, koji inače mrzi vladalačke kuće: »Imade, Visosti. Javite 
se kod svojega oca. Dobit ćete pomilovanje, ljudi su navikli na liberalne 
nasljednike prijestolja. Vratite se kući, javite se kod svojega oca. To Vam 

jedino preostaje. Da budete spasitelj? Ne, za to nijeste sposobni. Ali možete 
biti odličan komandant kora.« 

Istu je misao ispovijedao Bahr već prije, kada je u »Recenzijama« 
(1903.) pisao o Karlweisovoj »Prostoj košulji«: »Ne dolikuje ista stvar 
svima. Svatko neka bude, što jest: seljak neka bude pobožan, radnik se 
može buniti, a bogataš meka se veselo trsi, da bude dostojan svojega bo- 
gatstva.« . 

Izvrgavajući ruglu moraliste i nalazeći opravdanje za bonvivane, sno- 
bovske zapanjivače, hohštaplerske lovce senzacija i paradoksa nije Bahr 
mogao da osudi ni nećudorednost u ljubavi spolova, Prikazao je g. 1906. 
u komediji »Faunu« prijateljice Evu : Helminu, koje se dogovaraju, kako 
će jedna drugoj zavesti muža. Muževi upadaju u stupicu, koja im je pod- 
metnuta. Sve se svršava resigniranom konstatacijom: Treba se sprijateljiti 
s takvom nevjerom, jer ona odgovara prirodi muškarca | No i ženi je Bahr 
priznao pravo na isto takvu nevjeru dovodeći u komediji »Duboka priroda« 
na pozornicu »modernu djevojku« Helenu, koja veli ponosno: »Ja nemam 
nikakvih iluzija, to je moja snaga.« Naravno, najneugodnija bi za nju iluzija 
bila misao na »veliku ljubav« žene i majke. Ona hoće da kao ljubavnica 
može svaki čas živjeti prema riječima : »Sutra je opet dan! Kako li to tajan- 
stveno zvuči: Sutra! Što to sve obećaje! Sutra... se opet otvaraju vrata 
i unutra dolazi — tko? što? sreća? bijeda? Tko zna? A to je napokon sve- 
jedno. Ali vrata će se opet otvoriti i unutra će doći...! Život sa svojom 
velikom torbom tajna na leđima, Kada čovjek imade to, taj osjećaj zamam- 
nog života, koji namiguje, koji šapuće, tada sjedamo ponovno vrlo rado i 
tiho uz derane, a molitve puštamo djevici.« 


V 


U »Dalmatinskom putovanju«, koje je štampano g. 1909., citira Bahr 
riječi Shakespeareova namjesnika Ilirije Orsina: »Dajte mi punu mjeru !« 
te veli, da je to bilo od djetinjstva njegovo životno pravilo. Uvijek je po- 
hlepno pružao ruke prema životu, da ugrabi od njega što više užitaka. I 
uvijek ga je boljelo srce, što mjera nije mogla biti nikada puna. 

»Dajte mi punu mjeru !« vikao je Bahr i u ono predratno vrijeme kada 
je impresionizam počeo zamirati a mjesto njega su stali ulaziti u modu 
futurizam, kubizam i ekspresionizam. I on se priklonio tim strujama. 

. Ekstremističko revolucionarno shvaćanje umjetnosti otvorilo je vrata 
neizmjernomu mnoštvu promjena, u kojima je mnogo puta bilo teško raza- 
brati opravdanost od neopravdanosti, istinu od laži. Estetski teoretici i 
stvaralački duhovi nijesu znali, kod kojega će se cilja zaustaviti. Kako se 
već tko prihvatio koje filozofijske, psihologijske, etičke ili tehničke pretpo- 
stavke, mogao je iskonstruirati posve nov svijet. Naročito je slikarstvo 
postalo omiljelim trkalištem za postavljanje novih rekorda, Ljudi su pošli 
u prošlost ili među neobrazovan svijet te su rehabilitirali primitivističku 
umjetnost drevnih Egpćana, djece i crnaca. Uz staroga El Greca stekao je 
golem ugled moderni Cćzanne, koji je po tumačenju Meiera Graefea išao 
za tim, da mu slika bude mozaik žarkih boja, a nije mario za to, da li će 
ruke na njoj biti slične perajama, noge glinenim gruđama, a žensko tijelo 

uglačanom džepnom rupcu. Nesrećni van Gogh, koji je sedam godina, što | 


se bavio slikarstvom, proveo većim dijelom u ludnici, našao je oduševljenih 
apologeta čak i za svoj autoportret, na kojem su mišice hunski izrezane, 
oči šuplje, usta otvorena, a čitava nas vanjština podsjeća na lešine, koje 
su ležale par tjedana u vodi, gdje su ih ribe nagrizle. 

Dok su se mnogi lutaoci i snobovi bavili nekromantikom, somnambu- 
lizmom, fakirskim vještinama, teosofijom, spiritizmom, hipnozom, čaranjem, 
gatanjem i svakojakim iluzionističkim mudrolijama, javljali su se neprestano 


novi Zaratustre, koji su na osnovu hipoteze o neograničenoj evoluciji propo- | 


vijeđali umjetnost budućega »natčovjeka«. Picasso Pablo i njegovi drugovi 
ostadoše još prilično razumljivi, kada su odbacili treću dimenziju i stali slikati 
neobičan svijet, u kojem su same plohe, bez perspektive, imale stvoriti »kubi- 
stičko« slikarsko gledanje. Stručnjak je mogao pratiti 1 deklamatorskog 
Marinettija, koji je tražio umjetnost »multiplikovanog čovjeka«. Futuri- 
stičko je slikarstvo htjelo da prikaže ne jedan momenat, nego čitavu radnju, 
a futurističko je pjesništvo razaralo gramatiku i sintaksu služeći se poput 
delfske Pitije ili kumske Sibile iskidanim krikovima, uzdasima, uzvicima 
i nabacanim riječima. No drugima je sve to bilo premalo. Impresionizam 
je našao krvne neprijatelje u ekspresionistima, koji provedoše najdalje konse- 
kvencije iz Kantova idealizma govoreći: Čemu da vjerujemo osjetilima, 
kad nam ona daju samo sjenu svijeta, a zanemarujemo duh, koji je realniji 
i koji daje svemu bitak? Treba da duh stvara iznutra oblike, a ne da mate- 
rija izvana sprečava njegov stvaralački rad. Na taj način rodilo se »apso- 
lutno slikarstvo« ili »čisto slikarstvo« Kandinskoga, Marca, Campendonka, 
Burljuka. Pitagorom novoga smjera postao je glavni pokretač »Plavog 
jahača« Vasilj Kandinski, koji je najposlije izmislio slikarstvo bez pred- 
meta zadovoljavajući se konstrukcijama boja, crta, kutova, krugova, mrlja, 
cikcak-linija, krivulja, klinova, spirala i mreža, što nas podsjeća na vrvljenje 
praživa, koje promatramo sitnozorom u nečistoj kaplji vode. 

Novi su smjerovi urodili i pozitivnim i negativnim plodovima. Orna- 
mentika je postala derviški živa i fanatična. Novi živci srknuše romantiku 
novih pustolovina. Osobe, koje su unatoč nevjeri ili baš poradi nevjere 
postale na drugoj strani do besmislenosti lakovjerne, uživale su u potresima 
»apokaliptičkih pejzaža«, u plesačicama sa sto nogu, u smijanju s bezbrojem 
valovitih trzaja, u pijanom teturanju tornjeva, u sablasnim osvjetljenjima 
gradskih ulica i u pretvaranju prostora u ropotarnice, razbijeno staklo, nago- 
milane bridove ledaca i rastrgane plohe. Drveće kao zapaljeni snopovi, 
polja kao uzavrelo more, oblaci kao vojna divljih naroda govorili su meta- 
foričkim jezikom eksotičnih priča i skrivačica. Uzdrhtala zemlja kao da je 
tražila neobičnu ekvilibrističku vještinu ne samo od vratolomnih plesača 
na užetu i od jahača na bijesnim konjima, nego i od onih, koji su sjeli ili 
legli gdjegod u šumi, na livadi ili na planinskom proplanku. 

. Dok su mnogi stari propagatori »moderne« podigli hajku protiv futu- 
rista, kubista, primitivista i ekspresionista, dotle je Hermann Bahr pisao: 
»Kada sam se ono tukao za impresionizam, bilo je to za moj život. A kada 
sam sada iznenada opazio, da je impresionizam ugrožen ne od starih, nego 


od nove omladine, to me je opomenulo, da za nas nastaje večer. Zaključio 

sam iz toga najprije samo to, da je vrijeme naučiti, kako ću s pristojnošću 
postati star. Međutim oni, koji su sa mnom mladovali, nijesu htjeli to, 

i mene je hvatala muka, kada sam ih vidio, gdje se vladaju prema ordlačiai 
opet isto onako ludo i nepravedno, kako su se prije trideset godina vladali 
stari prema nama. Stidio sam se za sve nas« (Expressionismus ), 

U novoj metamorfozi morao je Bahr ponovno čuti prijekor: Ver- 
wandlungskiinstler, Verriter! Ljudi, koji su se dvadeset godina pouzdavali 
u njegove kritike, postali su najednom, kako sam priznaje, bijesni na njega 
Bahr je odgovarao: »I tu se mi sada prepiremo, tko je od nas zapravo 


- izdajica. Ja okrivljujem njih, da su se iznevjerili svojoj mladosti, koja je 


tražila snažno svoj vlastiti izraz, a tako i sadašnje novo vrijeme traži svoj 
Oni pak okrivljuju mene, da pristajem uz protivnike impresionizma .. A 
. >, Međutim ovoga se puta kod Bahra nije radilo samo o prelazu od impre- 
sionizma k ekspresionizmu. Uj njegovoj se duši spremao mnogo jači 1 sve- 
straniji preokret, koji je značio kidanje s bitnim načelima njegove prošlosti. 
Razum, iako prezren i karikiran, ipak se već otprije oslobađao robovanja 
senzualizmu. Nije ni u Bahra moglo trajno da bude sve prepušteno oluji 
raspoloženja, emocija, afekata. Ni stanje artističke »trance« nije donosilo 
neprekidne omame, "Iko želi sagraditi sve na tako promjenljivu elementu 
kao što je čuvstvo, taj ne može naći oslona za borbu protiv zla u društvu. 
Samo čuvstvo ne poznaje razlike između majke Makabejke i hetere Frine 
između tiranina i oslobodioca, između mučenika i izdajice. A Bahr je i 
onda, kada se rugao moralistima, tražio čestitost, istinu i pravdu koja bi 
bila viša od puke konvencionalnosti. Nije dopuštao da se laže-ni bolesniku 
na smrtnoj postelji. Zauzimao se za bijednike protiv izrabljivača, za potla- 
čene protiv tlačitelja. Tražio je kulturu, u kojoj bi vladao red i poštivanje 
ljudskoga dostojanstva. Neko je vrijeme mislio, da će moći sačuvati mo- 
ralno vodstvo za čuvstva time, što je govorio o nekom sokratovskom »dajmo- 
nionu«, koji mu tobože šapće u svakoj zgodi, šta ima raditi. No poslije je 
uvidio, da ni to ne može biti trajan kategorički imperativ za ćudoredno pro- 


suđivanje i djelovanje. Zato se ponovno vratio svojoj staroj simpatiji, Kantu, 


Prihvaćajući postulate njegova »praktičnog uma«. 

Zagrižen ateista nije Bahr bio nikada. Doduše, neko je vrijeme tumačio 
Boga panteistički. No onda se u njem ipak sve više učvršćivalo uvjerenje, 
da mora postojati neka Osoba, neko razumno Biće, koje daje zakonski red 
svemiru i koje je sve stvorilo i pokrenulo. Svi sofistički prigovori protiv 
toga uvjerenja izgubili su snagu poslije jednoga doživljaja u K&nigsbergu, 
o kojem čitamo u djelu »Inventur« ovo: »Bio je tmuran dan s vlažnim 
Vjetrovima, ja sam išao gradom i doskora sam se umorio. Vrativši se kući 
ležao sam u pustoj hotelskoj sobi na divanu, da prospavam par sati do 
svojega predavanja. Najednom se trznuh i nađoh se stojeći u sredini sobe. 
Dok sam začuđeno gledao okolo sebe ne znajući pravo, gdje sam, čuo sam 
sam sebe, kako Jasnim glasom govorim poput čovjeka, koji izriče rezultat 
duga razmišljanja: Ili ,sam ja luđak ili Bog postoji, jer što sam ja, to bi 
bilo besmisleno bez Boga, dakle Bog mora postojati \«: 

.. U tim godinama traženja i postepena snalaženja oslobodio se Bahr 
i krivoga shvaćanja osobe. Prije je govorio pristajući uz Macha, da je duša 

pojedinca kao onaj četvrti bataljun u kasarni. Za nekoliko godina promijenit 
će se i zapovjednik i momčad 1 sve osoblje, a ljudi će još uvijek govoriti: 
To je četvrti bataljun. Međutim došao je čas, kada je jasno spoznao plit- 
kost i lakoumnost te doskočice. Bahr je teško obolio. Nije se više mogao 
tješiti umovanjem njegove Helene u »Dubokoj prirodi«, da će se sutra 
opet otvoriti vrata i unutra će doći Život s torbom tajna na leđima. Mogla 
je naime doći i smrt, a šta onda ? Da li će se njegov duh raspasti kao para? 
Ne, to ne može biti, rekao je on. Duša kao nosilica netvarnih misli mora 
i sama biti netvarna, jednostavna i neraspadljiva. » Tada sam«, veli on, 
»odlučio odložiti sve, što ne mogu uzeti sa sobom prijeko, i biti u buduće 
uvijek pripravan na to. Jer za mene je uvijek bilo stalno, da se smrću ne 
svršava sve, ali sada znadem, da je smrt istom pravi početak. I otada znam, 
da život imadem za to, da se učinim dostojnim za smrt, U onoj mi je noći 
bilo, kao da je izbrisano moje ja. Od toga mi je postalo neobično lako i 
svijetlo. Unutrašnje me blaženstvo napunilo i činilo mi se, da lebdim. Ni- 
jesam imao više granica, rasplinjivao sam se u beskonačnosti. Ali što sam 
se više gubio, sve jasnije se uzdizalo moje drugo ja, koje inače leži svezano 
dolje u tami, a sada je razmahalo krila. I otada me ne može više ništa 
boljeti, jer sada znam, da je to, što može trpjeti, samo moje spoljašnje odi- 
jelo, a moja bit ostaje neokrnjena. I kada se moje odijelo posve podere, 
istom tada pojavit će se čitavo moje biće: smrt će istom iznijeti na vidjelo 
moj vječni život.« 


VI 


Bog postoji! 

Ja sam osoba! 

Duša je besmrtna! 

Ovaj je život samo priprava za vječnost! 

To su bile misli, koje su tražile dalje konsekvencije. U kaotičnom 
vrtlogu modernog čovjeka, koji je bio spreman na revolucije u svim prav- 
cima, spasao je Bahr jezgru, oko koje se polagano stvarao uređen makro- 
kozam i mikrokozam. Još je uvijek bio u začaranom krugu Kantova subjek- 
tivizma, ali su i tu prosijevale iskre pravoga shvaćanja realnosti, kako se 
vidi i iz završetka »Ekspresionizma«, koji glasi: »Stupali smo kroz sva 
očajanja, a sada smo očajali i o samom očajanju. Što se bliže držimo istini, 
to se udaljeniji nađosmo od nje. A kad je se napokon htjedosmo i odreći, 
stajala je ona najednom sa strašnom stalnošću pred nama; u svakoj zabludi, 
svakoj laži gledali smo, gdje zuri u nas njezino iskrivljeno lice, Tako ne 
možemo drugačije, nego da nju, koje ne smijemo nigdje upoznati, svagdje 
priznajemo, svagdje vršimo. Gole istine nema za nas nigdje, ali sve je okolo 
nas njezino odijelo. Zamračeni svojim zemaljskim osjetilima ne možemo 
je upoznati, ali prosvijetljeni nebeskim duhom možemo je ispovijedati. Sve 
je zabluda, ako se gleda ljudskim očima, ali čega se dotakne božanski dah, 
na svem se tomu i u svemu tomu očituje vječna istina, Imple superna gratia.« 


Bahrovo je iskustvo na svim područjima poprimalo definitivan oblik. 
On je u mišljenju stvarao općenite sinteze, a u plastici najprikladnije tipove 

svojega vremena. Zamislio je dvanaest velikih romana, u kojima je htio 
provesti kritiku čovjeka. Najprije je g. 1908. izašao roman »Die Rahl«, 
za njime odmah 1909. »Die Hexe Drut«, a 1910. »O Mensch«.*) Umjet- 
nička je strana tih romana bila oslabljena predugim analizama i razmatra- 
njima. Bahrove osobe govore čitave eseje i fejtone, koji bi bolje pristajali u 
kakvo poučno djelo. No duhovit, redovito paradoksan način raspravljanja 
dao je i takvim mjestima barem umjetničku caklinu, ako ne već umjetničku 
srž. U romanu »Die Rahl« pozdravila je kritika psihologiju velike glumice ; 
roman »Die Hexe Drut« ugodio je mnogima kao kritika austrijskoga poli- 


. tičkoga života; roman »O Mensch« prikazao je čovjeka, koji traži sreću u 


samim darovima prirode. Poslije toga bio je taj ciklus romana neko vrijeme 
prekinut. Dolazio je na red vjerski problem, koji je izazvao u Bahrovoj 
duši golemo talasanje. Bahr je promatrao sreću iskreno religioznih osoba, 
čitao razmatranja srednjevjekovnoga dominikanskog mistika Eckharta i 
djela sv. Augustina. Proučavajući barok otkrio je u njem epohu divnih za- 
nosa i bujna katoličkoga života. 

Tada je jednoga dana prošla novinama vijest: Hermann je Bahr do- 
živio novu metamorfozu; on se povratio vjeri svojega djetinjstva, orto- 
doksnomu katolicizmu. Rijetko je koji čovjek vjerovao, da je to istina. 
Stari su Bahrovi drugovi, koreniti individualisti, bili uvjereni, da čovjek, 
koji je toliko godina proveo u borbi za neograničenu vlast čuvstava i na- 
gona, nije uopće sposoban da prihvati ni teoretski, a kamoli praktično unu- 
trašnju disaplinu katoličkoga mišljenja, osjećanja i htijenja. A i sami su 
katolici začuđeno kimali glavom. Hm, hm, zar je moguće, da tako pro- 
mjenljiv čovjek prihvati katoličke dogme i katoličku praksu? Nije li to 
možda samo bluff, mistifikacija i poza, da se pobudi kakav reklamni efekat 
u čitalaca, željnih senzacija ? 

No to je bila najozbiljnija zbilja. Godine 1916. štampao je Hermann 
Bahr dramu »Die Stimme« i roman »Himmelfahrt«. Tu su prikazani glavni 
momenti njegova obraćenja. Obraćenje je bilo svestrano, praktično, iskreno, 
motivirano. Vjera se tu ne shvaća ni kao autosugestija ni kao narkotičko 
sredstvo ni kao senzacijski estetski podražaj, nego kao mišljenje, osjećanje, 
djelovanje i kao najpotpunija ođanost Bogu i Crkvi. Vjera je posljediica 
razumske spoznaje, volje i milosti. Slikar Hofelind odbija pretjerani racio- 
nalizam govoreći, da razum vodi do crkvenih vrata, ali ne u Crkvu. Čitavu 
modernu i modernističku kulturu Bahr oštro kritikuje riječima svojega ka- 
nonika Zingerla, koji veli lutaocu grofu Francu Flaynu: »Svi vi vjerujete, 
da je uskomešana pučka skupština instinkata, požuda i pohota u vama 
čovjek, Ne, pjena nije more... Pravi je čovjek dubina, vi ste površina, on 
Je tišina, vi ste halabuka, on je čin, vi ste slučaj.« A na drugom mjestu veli 
isti kanonik istomu grofu: »Ali ti i cijela tvoja generacja nijeste nikada 
htjeli istine, jer vi ne ćete ništa da imate i ništa da budete, nego da od svega 
imate tek ponešto i da sve okusite za draškanje osjetila i za razbibrigu. . . 


ke. Budući da ova studija prikazuje Bahrov idejni razvoj, nijesam ni mogao ni 
htio ocjenjivati pobliže pojedina njegova djela. Opširniji će prikaz njegovih velikih 
romana čitalac naći u eseju g. Ive Horvata, štampanom u »Književnim studijama« 
(izdanje Društva sv. Jeronima). 


gI 


Vi mislite, da se čovjek može baviti religijom kao slikarstvom, šahom ili 
bilo kojim sportom, i što vi nazivate novoreligioznim kretanjem, to je doista, 
da se malo krećete, jer osjećate, da vam je duh postao usalovljen i lijen.« 

Vjeroispovijest, subjektivno potpuno ortodoksna katolička vjeroispo- 
vijest bila je u Hermanna Bahra izvan svake sumnje. Ali izgradnja čitavog 
nazora o svijetu bila je još nepotpuna. I »Himmelfahrt« i »Die Stimme« 
imađu u sebi mjestimice previše izrazito obilježje imanentizma i Jamesova 
pragmatizma. Zacijelo nijesu potpuno besprijekorne ni riječi kanonika Zin- 
gerla, koji veli na jednom mjestu: »Nijedna se istina ne da dokazati izvana, 
nego se utvrđuje jedino činom. No otkako se čovječanstvo pretvorilo u de- 
batni klub i u diskusijsko veče, koje želi iscrpsti riječima, što se može jedino 
doživjeti, otada stoji doslovno sve na glavi, a žalosna je stvar, kada se 
glava zloupotrebljava za to, da se na njoj stoji, umjesto da se njome 
misli.« Ovakve i slične tvrdnje bile su ublažene g. 1917. u Bahrovoj ras- 
pravi »Razum i znanost«. Tu se vidi, kako se Bahr još muči, ne bi li za 
svoj katolicizam spasao što više Kanta i Goethea. On je i tu više puta dile- 
tanat, koji ne poznaje dovoljno naučne metode istraživanja. Ipak on i sam 
uviđa tu slabost, zato na koncu rasprave stavlja i ovu bilješku, koja imade 
da bude korektiv njegovih zabluda i nespretnosti. 

»Koga zanima, kojim je putem Bog vodio mene, neka bude upućen na 
moje spise »Inventur« ... i »Expressionismus« ..., ali neka se čuva (što 
moram moliti i čitaoca ovoga članka), da ne bi možda poopćivao mojeg 
osobnog iskustva, koje je meni doduše pomoglo, ali zato nipošto ne tvrdim, 
da može pomoći i drugima. I neka čitalac imade uvijek na pameti rješenja, 
koja su izdana protiv Bonnettyjeva Augustina: »Premda je vjera iznad 
razuma, ipak se među njima ne može nikada naći prava razrožnost ni ne- 
sloga, jer obadvoje izviru iz istoga nepromjenljivoga izvora istine, predo- 
broga i svevišnjega Boga, te se tako uzajamno podupiru. Mišljenje može 


sa stalnošću dokazati opstanak Boga, spiritualnost duše, slobodu čovjeka.. 


Upotreba razuma ide pred vjerom i dovodi čovjeka k njoj pomoću objave 
i milosti.« (Denzinger 1649, 1659, 1651). Nabaše li dakle čitalac ovdje 
na kakvu misao, koja bi se udaljivala od tih temeljnih istina, želim ga izri- 
čito podsjetiti, neka ne pripisuje mojoj namjeri ono, što bi sasvim protiv 
moje volje i na moju žalost skrivila nemarnost ili dvoznačnost nezgodno 
odabrane stilizacije.« ' 


VII 


Hoće li Bahr ustrajati na novom putu? pitali su se dugo vremena 
njegovi prijatelji i protivnici, 

On je dao svima jasan odgovor svojim životom i smrću. Ustrajao je 
do kraja. Otkako je obnovio krsni zavjet, želio je da se odreče svih zlih 
duhova i da povuče i posljednje konsekvencije iz svojega uvjerenja. Mnoge 
je stranice svojih spisa posvetio popularizovanju velikih katoličkih misli- 


laca, umjetnika i svetaca. Uranjao je u duh beuronske umjetničke škole i u 


djela francuskih katoličkih pisaca. Njegovu zanosnu pohvalu sv. Tome 
Akvinskoga prenio je s priznanjem dne 7. ožujka ove godine i »Osserva- 
tore Romano«. Pišući g. 1920. o nizozemskom obraćeniku Verkadeu rekao 

je: »Iz same »matičre catholique«, iz gole činjenice naše vjere izbija očito 
mlaz takve snage, da svatko, tko samo dolazi u njezinu blizinu mijenja 
tako reći iznutra, klimu; čovjek mora da je već veoma tup, ako toga ne 
osjeća. Napadači Crkve imaju stoga na kraju krajeva potpuno pravo: tiho 
crveno svijetlo u najmanjoj neznatnoj seoskoj crkvi ugrožava neprestano 
nevjeru; tko slučajno stupi unutra, nije nikada siguran, da će se povratiti 
netaknut. Svaka je crkva ognjište nemira, koji traži Boga. Tko hoće biti 
miran od Boga, mora se uklanjati crkvama. Vjernici mogu biti tolerantni 
prema nevjeri, jer ona nema vlasti nad njima. Ali nevjernici ne mogu biti 
nikada tolerantni prema vjeri, jer je već njezina nazočnost opasnost za njih.« 

Vršio je neumorno svoje vjerske dužnosti. To mu priznaje i liberalac 
Stefan Zwetg, koji je u članku »Oproštaj s Hermannom Bahrom« u »Neue 
Freie Presse« od 20. siječnja ove godine napisao: »Povratio se u Crkvu, 
koju je bio ostavio kao mlad čovjek, podvrgao se u oštroj stezi svim nje- 
zinim zapovijedima i obredima. I premda je drugačije nestrpljivo putovao 
od spoznaje do spoznaje, ostao je do smrti vjeran katoličkoj vjeri . . .« 

Dakako, iz toga ne slijedi, da su svi postupci i čini Hermanna Bahra 
poslije njegova obraćenja vrijedni nasljedovanja. On je ostao kao obraćenik 
na nižem stupnju od Joergensena i Bensona, Bio je sličan čovjeku, koji je 
veći dio života proveo na uzburkanoj morskoj pučini, a kada je prispio 
sretno na kopno, ostalo je u njegovu hodu još uvijek prilično mnogo nji- 
hanja i teturanja. Najdubljih dubina katoličke savršene duše nije otkrio ni 
u »Die Rotte Korahs« (g. 1918.) ni u »Der inwendige Garten« (g. 1925.), 
u kojima je nastavio zamišljeni ciklus od 12 romana. Neprestano je pravio 
kompromise i u načelima i u taktici. Čuvajući svoja stara prijateljstva s na- 
kladnicima, kazališnim ljudima, novinama i strankama i ne mogući se uz 
to nikada posve otresti ostataka larpurlartističkoga shvaćanja umjetnosti 
nije mogao da provede ni kritičku reviziju svojih starih djela. Zato je na pr. 
u knjigu »Bilderbuch«, koja je izašla &. 1921., uvrstio i stare članke, iz 
kojih se dobiva na pr. o Bismarcku, Cavouru, Klimtu, Arnu Holzu, Ger- 
hartu Hauptmannu i Dehmelu mnogo drugačija slika, nego što ju je morao 
stvoriti njegov novi nazor o svijetu. Čini se, da je i o silabu i indeksu znao 
veoma malo, kad je još u listopadu g. 1919. pisao o njemačkom prijevodu 
Budhinih govora među ostalim i ovo: »Neizrecivo sam zahvalan Neumannu, 
što mi je dao Budhu, uzvišenoga pjesnika Gotamu Budhu. Ako hoću da 
naučim shvaćati mišljenje čovjeka, to mi daje moj Kant. Ako me vuče želja, 
da upoznam tajne posljednjeg zemaljskog spoznanja, onda je tu Laotse. 
Ako treba da me krijepi primjer ljudskoga savršenstva, to čini dragi brat: 
Franjo, i ja ne znam, tko bi bolje odgovarao tomu. Ne trebam Budhu kao 
mislioca, učitelja, vođu, ali od golemog umjetnika Budhe i njegove snažne 
slikovite glazbe riječi ne mogu se više otkinuti.« 

Posljednja polemika, koja se razvila oko imena Hermanna Bahra, 
ticala se pitanja Hitlerova rasističkoga programa. Polazeći sa stanovišta 
katoličkog univerzalizma savjetovao je Bahr Nijemcima, neka ne upadaju 
u rasni ekskluzivizam. Odbili su njegov savjet. Poslije toga prestalo je 
Bahrovo javno djelovanje: On je sam osjećao, da se približava konac nje- 
gova života. Poklonio je svoju knjižnicu od 20.000 svezaka gradu Salc- 

burgu. Spreman svaki dan na polazak u vječnost on je jednoga dana nena- 
dano zanijemio, jer mu je skleroza obuhvatila mozgovne stanice. Liječnici 
mu u Miinchenu nijesu više mogli pomoći. ade 2 

Sličan električnoj žarulji htio je da u svijet dovede što više električne 
trzavosti, što više svjetlosti. Na kraju je došlo tako reći do kratkoga spoja. 
Materijalni je vodič izgorio, Živci su popucali, mozak je postao sličan ras- 
klimanu, razgođenu instrumentu. Tijelo mu je tek vegetiralo. A kad je 
15. siječnja umro u Miinchenu, duša mu se probudila na vječni Zivot. 
Smrtne su mu ostanke sahranili 18. siječnja u obiteljskoj grobnici u Salc- 
burgu. 


K. RIMARIĆ-VOLINSKI: 
NACIONALSOCGIJALIZAM! 


Pišući 1929. god. o Dostojevskom, izrekao sam ovu misao : »On (Do- 
stojevski) uzima za konstrukciju, po biti historijsko-političku, temelj koji 
ovamo nikako ne pripada. Aljoša i Myškin kao osnov čvrstog društva ! Ne 
osporavam čak ni svetosti nekim od njih. Starac Zosima je bezuvjetno svet. 
Ali kontemplativna svetost nije ona vrlina, na kojoj se osniva država... 
itd.... Nazirati budućnost nacije na Nilu Sorskom (pustinjaku), Zosimi 


ili svjetovnjacima — Myškinu, Aljoši i Sonji Marmeladovoj — zbilja je 
nedosljedno i čudnovato. Čak i za zemaljsku »Ecelesia Militans« potrebiti 
su drukčiji karakteri ... a kamo li za državu. . .« 


Ova mi se misao čini dosta značajna, ako uočimo, što je upravo u njoj 


sadržano. Izgleda, da u našim danima ova baš misao postaje onim međašnim 
kamenom, koji dijeli čovječanstvo u dva ogromna tabora. Čitavo se socijalno 
pitanje svodi na to, kako će se preobraziti društvo i koji će ljudi u preobra- 
ženom društvu voditi. 

Ali prije, nego pristupimo razlaganjima o našoj temi, moramo se spo- 
razumiti o jednom osnovnom principu svake diskusije. Svaki, naime, spor 
koji hoće da bude koristan i plodonosan u smislu razbistrivanja pojmova, 
mora da se vodi na nekoj zajedničkoj podlozi (bazi, platformi). q 

Identični fundamenat je bezuvjetni zahtjev za međusobno razumije- 
vanje. U tu svrhu ćemo, govoreći o »rasističkim« idejama, stati na njihovu, 
rasističku, izlaznu točku; govoreći o marksističkim stavovima, držaćemo se 


marksističkih izlazišta. Pokušaćemo da pokažemo, kako je to, u glavnom, . 


1) Više puta sam bio pitan, šta mislim o najakutnijem problemu današnjice: o 
Hitleru, fašizmu itd, Budući da se ne samo ne bavim, nego se 1 ne interesiram za 
dnevnu politiku (misleći pod tim dičnosti, kabinete, stranke, izbore — sve što je sada 
tako antipatično i neetično) — na pitanje pokušavam odgovoriti u tom smislu u 
kakvom taj me problem može zanimati t. j. u smislu » Weltanschauunga«. Premda 
znam da u ovom članku će biti rekapitulacija misli, koje se ne podudaraju sa dosljednim 
smjerom »H. P.«, ipak se usuđujem tražiti gostoprimstvo za ove retke s »diskutivnim 
poretkom«, jer su u njima izneseni sogledi i fakta, o kojima je obligatno voditi računa. 
Sam naslov je tek približan: ne govorim baš o n»acionalsocijalizmu«, nego više o »ra- 
sizmu« i o »marksizmu« kao o smjerovima. 

: . t 
moguće; čak i više: da jedno i drugo gledište u konačnom računu može biti 
uzeto pod neke »zajedničke zagrade«. 


* 

»Nacionalsocijalizam« u Njemačkoj već nije samo politička stranka 
(ta strana problema, uostalom, nas ovdje vrlo malo interesira), nego ima 
tendenciju da postane čitav, cjeloviti i zaokruženi, svjetovni nazor. 

Taj se nazor, u koliko se da obuhvatiti u konceptivnim crtama, može 


* svesti na nekoliko postulata. Ti se postulati osnivaju na četiri glavna temelja. 


Prvo: na pruskom duhu (ovo nas se momentano ne tiče2ž); drugo — na 
Špenglerovim spekulacijama o propasti »zapadnog« (misli više romanskog) 
svijetaš) (o tome isto ne ćemo raspravljati, jer je ovo, tako rekavši, meta- 
fizika historije); treće — na Chamberlain-Fischer-Glintherovoj teoriji o 
rasnim tipovima, i, četvrto, na primjenjivanju i iskorišćivanju — »toliko-. 
koliko« — marksističkih pogleda i pojmova. ' 

Nas, iz razloga koji će biti vidljivi u tijeku ove rasprave, zanimaju 
samo točke 3. i 4. jer su universalnog značaja i jer je u njima odraz glavnih 
crta »rasističkog« »Weltanschauunga«. 


* 


Razgledajmo ove temelje. Prvi temelj rasizma jest nova teorija o »ra- 
sama«, točnije o antropološkim tipovima ljudstva. Historijat ove znanosti 
je slijedeći : i 

Karl Linnć,*) švedski biolog (prirodopisac) može se smatrati osni- 
vačem t. zv. »sistematike« u biologiji. On je prvi pokušavao da rasporedi 
biljke po nekom sistemu (oko 1778. godine). Iste ideje pokušavao je pri- 
mijeniti na antropologiju Blumenbach,5) koji je stvorio pojam o glavnim 
rasama, koga smo se držali, uz manje korekture, sve do pred desetak go- 
dina. To su one tri rase: bijela, crna, žuta, kojima je baš Blumenbach 
dodao još četvrtu — malajsku, na osnovu svojih istraživanja stanovnika 
Oceanije. Pojam »rase« u tom slučaju bi označivao veću grupu ljudstva; 
pod pojmom rase, kao podređen pojam stajao bi pojam arijske, semitske i 
hamitske grupe naroda (za bijelu rasu); dok bi pojam »naroda« bio sub- 
ordiniran ovom »grupe naroda«. Zbrka je bila velika, jer kriterij za rasu 
bio bi anatomsko-fiziološki (boja kože, kosa etc.), dok za »narod« kriterij 
bi bio jezik, odnosno, kojoj grupi jezika pripada taj dotični idiom. Dobivala 


2) Vidi zanimljiv esej dr. Hauptmanna o »Bismarcku i pruskom duhu« u »Hrv. 
Reviji«, br. 2 — 1934. Autor naglašava da je »željezni kancelar« prestao biti »že- 
ljezan« u ujedinjenoj Njemačkoj. 

3) Spengler, Oswald: »Untergang des Abendlandes«. 

4) Linnć, Karl von, — 1707—1778: »Systema naturae« (1735); »Fundamenta 
botanica« (1736) i drugo. 

5) Blumenbach, Johann Friedrich (1752—1840): »Handbuch der Natur- 
geschichte« (1780) ; »Handbuch der vergleichenden Anatomie und Physiologie«; dokt. 
disertacija: »De generis humani varietate motiva« (Gčttingen, 1775.) i drugo. Blu- 
menbach je bio veliki protivnik ideje o zajedničkom podrijetlu ljudskog roda (od 
jednog para). 

se ovaka slika: »Poljak — Slaven — Indoevropljanin (arijac) — Bijelac« 
— ili »Kinez« — Istočnoazijac (monosilabni jezik) — Žuti čovjek«. 

Takvi su bili pojmovi o rasama do pred decenij. »Rasa« i »narodnost« 
su se nekako identificirale. Govorilo se o »slavenskoj« rasi itd., što je po 
sadanjem shvaćanju nonsens, jer je slavenstvo pojam lingvistički, dok je 
»rasa« pojam antropološki, 


*& 


U osamdesetim godinama XIX. v. izlazi jedno djelo ponijemčenog 
Engleza, 1. S. Chamberlaina,#) gdje on ističe prednost arijske rase pred 
ostalima. Reprezentantima arijstva on smatra par excellence Nijemce, a: 
umovanje svoje osniva ne na biologiji, nego na nizu kulturno-historijskih 
zaključaka. j 

Francuska također daje dva reprezentanta nove teorije o rasama i o 
njihovoj relativnoj vrijednosti. Tako Pacher de Lapouge') izdaje djelo, 
koje mnogi smatraju kao jedan od temeljnih kamenova rasističke teorije. 
To je rasprava o rasi i socijalnoj sredini, gdje naglašava ulogu brahi- i 
dolihocefalnosti u stvaranju oblika ljudskih zajednica. U glavnom smatra 
najboljim ljudskim elementom  dolihocefalne blondine (arijce). Stvar je 
ipak u tome, da pritom nije potcrtavao isključivi monopol Nijemaca na 
pravo da nose arijsko ime, Zemljak njegov Gobineauš) (više esejist, nego 
biolog) naglašava isto. Vacher de Lapouge spominje još naročito svoju za- 
visnost od Darwinove teorije selekcije. Ali glavna točka ovog nauka jest 
t. zv. eugenika, to je zamjerno i svijesno postupanje s ljudstvom u svrhu 
poljepšavanja anatomsko-fizioloških osobina njegovih. To baš i naglašava taj 
pisac. ' 

Ali pravo uobličenje nove rasne teorije ne pripada Chamberlainu i dvo- 
jici spomenutih Francuza. Njihova, još dosta neodređena, umovanja poslu- 
žiše za izlaznu točku radu nekolicine njemačkih etnografa i antropogeografa, 
čiji radovi u zaokruženom obliku sačinjavaju danas jezgru onoga, što mi 
zovemo »naukom o rasama« i što je već uneseno u toj ili drugoj mjeri čak 
i u srednjoškolske priručnike ne samo u Njemačkoj, nego i u drugim 
zemljama (i u Jugoslaviji: u VII. gimnazijskom razredu upotrebljava se 
odobreni udžbenik »Osnove Etnologije« od Jov. Erdeljanovića, u kojem je 
poglavlje o rasama obrađeno sasma u duhu ove škole, izuzev, dakako, nagla- 
šeni »ario-germanizam«), Među tim geografičarima-etnografima se ističu 


8) Chamberlain, Houston Stewart, rod. 1855. Radio u Ženevi i Dresdenu; 
djela: >Das neunzehnte Jahrhundert«, prvi dio »Die Grundlagen des neun- 
zehnten Jahrhunderts« — 1889. Osim toga knjige o R. Wagneru, kojemu pripisuje 
baš one pozitivne osobine, karakteristične za stvaralački genij arijske rase. 


7) Vacher de Lapouge: La Race et le milieu social« — 1909. 


,. 


: 8) Gobineau, Arthur comte de —: »Essai sur Vinćgalitć des races humaines«, 
3 djela: 18534, 1856. i 1858. kao i Chamberlain, mnogo se zanimao i za Wagnera. 
Vidi također >La nouvelle Revue Franćaise«, 1 febr. 1934. (Sav broj o Gobineau i 
o »gobinizmu«.) 

Eugen Fischer9) i Ginther,1%) onda Scheidil1) i Lenz. Vrlo zgodna rekapi- 

tulacija ovih teorija nalazi se u novojim izdanjima Fickmannova atlasa,12) 
Da budemo na Čistu s time, navešćemo kratki prikaz stanja nauke o ra- 

sama, kako se ono očituje u najnovije vrijeme. 

I see prema ovoj teoriji, jest jedan antropološki Pojam. U tom smislu 

igraju ulogu stanovite tjelesne kao i duševne osobine; potonje, u koliko su 

prouzrokovane prvim. Vodi se računa o: formi lubanje, indeksu lica, ličnom 


“kutu, obliku nosa, visini tijela, pigmentaciji kože i oka, boji i formi kose. 


Prema tome se izdvajaju ovi tipovi rasa: 

1. Nordijska rasa (arijska u užem smislu). Visoki rast. Dolihocetalnost 
Čelo nagnuto natrag. Kosa svijetla ili crvenkasta. Obilna brada. Plave ili 
sivkaste oči. Ružičasta ili smeđasta koža, 

. Dijeli se na dva ogranka: a) Evropski rasni ogranak (Rassenzweig) : 
ružičasta koža (u Evropi); b) Zudoiranski rasni ogranak: — smeđa koža 
(u Indiji i Perziji), 

2. Mediteranska rasa. Manji ili srednji rast. Dolihocefalnost. Izrazitiji 
nos. Smeđa ili crna kosa. Obilna brada tamne, duboke oči. Smeđasta i tamno- 
smeđa koža, ' 

Dijeli se na: a) Zapadni rasni ogranak i niži, smeđasta koža (Evropa); 
b) Orijentalni rasni ogranak: viši, smeđa koža (Sjev. Afrika i Zap. Azija). 

3. Dinaridska rasa. Visoki rast. Brahicefalnost. Stražnji dio lubanje 
skoro nikako se ne izdvaja. Uzak izrazit nos. Smeđa ili crna kosa, katkada 
u uvojcima (kovrčicama). Obilna brada. Smeđe, duboke oči, Žućkasta ili sme- 
đasta koža. 

Dijeli se na: a) Dinarski rasni ogranak: visoki rast, (Središte na Balk. 
P. 0.); b) Prednjoazijski rasni ogranak; srednji, zdepastiji, deblje meso 
na nosu (t. zv. armenoidni tip). 

. 4. [stočna rasa. Niži rast (zdepasti). Brahicefalnost. Kuglasto čelo. 
Široko lice. Visoki stražnji dio lubanje. Kratki i tupi nos. Svijetlo-smeđa-crna 
kosa. Slaba brada. Smeđe, ispupčene oči. Žućkasta ili smeđa koža. 

Dijeli se na: a) Alpinski rasni ogranak: smeđa koža, tamna kosa, (u 
sr. Evropi) ; b) Istočno-rasni ogranak: žućkasta koža, blond kosa, katkada 
kao lan (Finski tip). ' 

. Ostale rase: 5. Mongolska, 6. Malajska, 7. Indijanska (u Americi) 
nisu dovoljno istražene i literatura o njima je manje obilna. 

. Ova četiri rasna tipa sačinjavaju sa tri zadnja dio čovječanstva, koji se 
odlikuje svjetlijom bojom kože i koji je došao do izražaja u kulturnoj histo- 
riji. (Nadrase »Negroidna« i »Primitivna« sa svim ograncima nisu dosada 
došle na historijsku površinu.) Nijemci pokušavaju podijeliti ovih sedam 
rasa na dvije »Hauptrasse« (rekao bih »Nadrase«) (samo ova riječ ne 
Znači još veću vrijednost, jer i Negroidi su »Nadrase« za Negre, Davide, 
Papuance itd.) — Evropeidnu i Mongoloidnu, svojatajući za sebe (i za 


s %) (Leitung von Eugen Fischer.) Schwalbe, G.: »Antropologie«. Leipzig i 
Berlin, 1923. 
10) Dr. F. R. Sans-Giinther: » Rassenkunde Europas«, Miinch., 1926. 
: 11) Sckeidt, Dr. Walter: »Die Rassen der _jingeren Steinzeit in Europa. 
iinch., 1925, 
12) Hickmann's Geogr.-statist. Universal-A tlas. (1929. i 1931.) 

»Mediterance«) isključivo pravo na prvi tip, a pribrojavajući 3. i 4. v. mon. 
goloidnim tipovima. Slavenski učenjaci, kao i učenjaci drugih zemalja, osim 
izrazito »nordijskih«, pribrajaju I, 2, 31 4 ka Evropejskom ili »Evroid- 
nim« (bijelim) rasama, i ostavljajući »mongoloidnim« ili žutim rasama 5, 
6 i 7. K tome još katkada dodaju »staroazijsku« (aino) rasu, u sjev. Japanu 
i na Sahalinu, koja je zaista vrlo slična Evropejcima. Kod nas, kako sam spo- 
menuo, ovu razdiobu s navedenom korekturom, prihvaća Dr, Jov. Erdelja- 
nović,13) dok se Cvijić!*) drži malo drukčije diobe (za područje Balkana i 
bližih zemalja) : alpinsku| panonsku, dinarsku i moravo-vardarsku; rase sa 
različitim pod-razdiobama. Ovo bi se dalo svesti na gore navedene rase, 
smatrajući moravo«vardarce prednjoazijskim rasnim ogrankom, a panonce, 
u glavnom, nordijskim tipom sa alpijskim ingredijentama. 

Sva je prilika, da u Japanu već postoji škola, koja provodi ista istra- 
živanja na području mongoloidnih rasa, a vjerojatno je, da i tamo ima uče- 
njaka, koji pokušavaju naglašavati prednosti njihova rasna tipa. Za našu 
svrhu će biti dosta, kada ustvrdimo, datsu na izradbi ove teorije sudjelovali 
Englezi, Nijemci, Južni Slaveni i Francuzi; prema tome imamo već prilično 
veliku garanciju, da će se oštri i neugodni uglovi ovog nauka postepeno 
otupiti. 

Ti se uglovi ne nalaze, dakako, u konstatacijama tjelesnih osobina, nego 
u poicrtavanju duševnih osobitosti. Ovdje opet dosta je da navedemo tri 
slučaja: Lapouge, Chamberlain i Nijemci uzdižu arijsku ili nordijsku rasu, 
= Cvijiću od česti Erdeljanović — naglašavaju prednosti dinarske raste, a 
Dr. Kraitchek15) zastupa stanovište o velikim kvalitetama alpinaca, Kod 
struje ruskih »Evrazijaca« (Trubeckoj, Savicki, Bicilli i dr.)1%) maglovito 
se naglašuje prednost tipa koji se stvara na velikoj evro-azijskoj ruskoj 
ravnici (t. j. mješavine istočne i nordijske rase) po sadanjoj terminologiji. 
Iste note ima i knjiga Sikorskog.!1T) O Japancima nismo dovoljno infor- 
mirani. 

Što se tiče ostalih rasa: »Negroidne« i »Primitivne« (Australijci, Buš- 
meni itd.) svi se, u glavnom, slažu u sudu o većoj ili manjoj inferiornosti 
njihovoj. O tome, dakle, nećemo mnogo raspravljati već i zato, jer su van- 
evropske rase mnogo slabije istražene. Kakve su onda te duševne osobine 
rasa, o kojima raspravlja nova nauka ?15) $ 

1. Nordijska rasa. Sposobnost za stvarnost na osnovi prosuđivanja. 
Zato i širina u društveno-političkim stvarima. Talenat organizacije 4 marlji- 
vost, Muževnost. Osjećaj časti i pravičnosti. Zatvorena, ali duboka osjećaj- 
nost. Neraspoloženje prema nepoznatom i neoprobanom, Ugodni humor i 
fantazija. Često puta sposobnost za nauke i umjetnosti, izuzev glazbu. 

1%) Epnesbanopui, Ip. Joan: ,HeKoJuKO EeTHMuKux npoGnema“, y lilra cy Cp6n), 
Karata u CnoBemuu“ (y jyGua. s6opmuxy 1928.) ETHoTonmiku npernen JyrocnaBuje“ (1930) 
»OcHoBe eTHozoruje“ (1933). 

4) Usnjuk, ]ip. Josan: ,Bamxancko nogyocrpBo u jyxuocnasencke semupe (I:-1923; 
11-1931-Beorpan). U drugom svesku se nalazi i teorija o raznim tipovima. Prvi svezak je geo- 


morfologija. Cvijiću van sumnje pripada čast nekog pionirstva novih rasnih teorija u slaven- 
skoj sredini. 


15) Kraitschek, Dr. Gustav: »Rassenkunde«. Wien 1923. 
16) »Evrazijski zbornici«. ' 

17) Sikorski: Psihologija. 

18) Navodim prema Hickmann-Fischerovu kraćem prikazu. 

(Tome njemačka škola dodaje još: rasa, najviše sposobna za predvodnu 
ulogu (?).) 

2. Mediteranska rasa: živi duh. Sposobnost za brzi, ali ne uvijek osno- 
vani, sud. Glumačka i govornička sposobnost. Spretnost u političkim i po- 
slovnim stvarima. Vedrost. Dosjetljivost. Strastvenost. Osjećajnost slabe 
dubine. Neko lakoumlje. Živa fantazija. Više umjetnička nego znanstvena 
nadarenost. Muzikalnost. (Nijemci dodaju: za vodstvo sposobna rasa!) 

3. Dinarska rasa: Snažna sklonost k parcijelnom (ne univerzalnom) 
mišljenju. Sudovi u okviru vremenski, lokalno i stručno ograničenog kruga 
vrlo oštri; obzira na suvislost sa stvarima izvan toga okvira — nema. Po- 
daje se sugestiji i traži oslona na nekog. Osjetljivost subjektivnosindividuali. 
stički smjer u političkim i društvenim stvarima, Muževnost i hrabrost. Po- 
pustljivost. Otvorena ćud i impulzivnost. Ponos, katkad taština. Grubi 
humor. Snažna fantazija. Sklonost ka znahistvenom radu na specijaliziranoj 
bazi i ka umjetnosti, naročito glasovnoj. 

(Nijemci dodaju: rasa nije osobito raspoložena za vodstvo, ali ustu- 
pajući 1. i 2. — ima prednost pred 4. i ostalima.) 1?) 

4. Istočna rasa: Suđenje samo u užem horizontu. Sklonost starinskim 
navikama. Kao i nordijska, mrzi sve nepoznato i vanredno često bez 
razloga. Poslije početne bojazni od stranih novina, podaje se snažnim utje- 
cajima. Radinost. Štedljivost. Ozbiljnost. Malo fantazije. Muzikalnost. 
Sjeta. : 

(Nijemci dodaju: za vodstvo slabo podesna. Među čistim istočnorasnim 
jedinkama malo učenjaka i umjetnika, ali mješanci s drugim rasama često 
postaju ljuđima vanrednog značaja.) 

Nota bene. Ove karakteristike obuhvataju osobine svih grana rase, t. j. 
na pr. pod istočnom se rasom misli i pravi istočni rasni ogranak, kao i 
alpinski ogranak, itd. ' 

Prema Dr. Cvijiću pak karakteristika Dinarske rase bila bi slijedeća 
(uzimam skraćen prikaz jednog od njegovih sljedbenika) : 

» Visok rast, znatna tjelesna razvijenost i snažna konstrukcija. Obično 
imaju okruglu glavu, markantne crte lica i većinom su crnomanjaste ili smeđe 
komplekšije (ovo se sasvim slaže s gore navedenom karakteristikom) .« 

»Duševni im se život odlikuje velikom moralnom 1 intelektualnom 
snagom, jakim posmatračkim datom i znatnom prirodnom inteligencijom. 
Jakih su nerava, živog duha, osjetljivi i ponositi. Odani su pretcima i obi- 
čajima, skloni mistici i još se 1 danas pridržavaju svojih starih i pustih patri- 
jarhalnih navika.« ' 

(Nijemci su podvukli sklonost ka specijalizaciji, ne podvukavši sklonost 
ka patrijarhalnosti. Uostalom, odbacivši suviše skeptički ton u prvom slučaju 
i dosta optimistički u drugom — objektivno se te karakteristike prilično 
slažu) —— 

Otprilike tako i s ostalim rasnim tipovima. Dosta je oduzeti ono, što 
je očito pristrano, pa se ipak dobiva tieka opće poznata slika. 


19) Navodimo i jedno i drugo, razumije se, ne s ciljem kakve polemike i ne 
kao nepobitnu istinu, nego samo informativno: da se vidi, po kojim metodama se | 
procijenjuju rase. Inače ovo je najlabilnija točka teorije. 

Ostaje još jedno pitanje: kojim narodima otprilike odgovaraju ove 
rasne grupe ili, točnije, koji tip jezika bio je jezikom te ili druge rase. Na 
to odgovaraju samo nagađanjima. Tako, na primjer, smatra se da nordijski 
tip bi odgovarao romano-germano-slavenskoj jezičnoj grupi (u prethisto- 


rijskoj prošlosti). Svakako su sve indikacije da stari Rimljani bjehu nordij- | 


skog (pretežno) tipa; svakako, sve štogod znamo o starim Slovenima — 
tvrdi o istom. 

Što se tiče mediteranskog tipa — to je, navodno, tip prastanovništva 
južne Evrope i Sjev. Afrike. Izgleda, da bi on odgovarao semitskoj?) 
jezičnoj skupini (sadašnji Marokanci, Alžirci, stari Kartažani i Feničani, 
Židovi su, u glavnom, toga tipa, Okolnost, da su sada Romanski narodi ve- 
ćinom reprezentanti tog tipa — jest posljedica uticaja latinskog jezika i 
Rimskog carstva na pra-stanovništvo. Dinarski rasni tip je nejasnog pod- 
rijetla. Nama se čini najvjerojatnijim da je to rezultanta miješanja medite- 
ranskih nekih naroda sa alpinskom grupom, u koju su se uklinili Sloveni, 
davši njoj neke nordijske osobine. Neki drže ipak, da je to pra-tip, što pri- 
lično protuslovi historiji, u koliko je ona nama poznata. 

Dakle velika je pogreška držati Mediterance za Romane, a Dinarce 
— par excellence — za Južne Slovene. I jedni i drugi su veliki mješanci. 
Isto tako je zamršeno pitanje i o Istočnoj rasi, koju nipošto ne smijemo dr- 
žati karakterističnom za Ruse. Ona je, u osnovi, finski tip. Velikorusi bi bili 
mješavina Istočne i Nordijske rase, a Ukrajinci — Dinarske i Nordijske. 
(Prastanovnici junžoruske ravnice — Skiti — su bili iranskog tipa, t. j. 
prednjoazijski Dinaridi. ) 

* 

Kako vidimo, ovaj novi način gledanja rasnog problema može biti 
uzet ili kao objektivni rezultat promatranja tipova ili kao borbeno geslo 
— za superioritet nad drugim rasnim skupinama. U koliko se nastoji da se 
ostvari ono drugo — uz objektivnu teoriju rasa uzimaju se i neke jedno- 
strane i subjektivne hipoteze. Nepobitna je činjenica da arijska rasa i, napose, 
njezin nordijski tip zaista su igrali veliku ulogu u stvaranju sadanjeg tipa 
čovječanskog društva i njegove kulture. Ali nije isključeno da i neki drugi 
rasni tipovi imaju istih ili sličnih pozitivnih osobina (na pr. među Mongo- 
loidima — Japanci) ; apsolutno nije dokazano i ne može biti dokazano, da 
nosioci arijskih vrlina jesu isključivo Nijemci i drugi Germani i 2. da neke 
rasne mješavine ne mogu dati vanredno dobrih rezultata. Dokazi: I. opet 
Japanci, koji nikako nisu Arijci (postoji dgduše smiješna teorija da rasne 
vrline Japanaca potiču od negdašnjih bjelačkih doseljenika!) i 2. sami 
Nijemci, koji su, premda daleko nečisti Arijci, ipak sposoban narod, dok 
Iranci (čisti arijci) ne pokazuju ništa osobita. Dakle, ona eugenika, o kojoj 
se toliko govori u Njemačkoj ne bi morala ići za čuvanjem baš isključivo 
onih nordijskih osobina, nego više uopće za čuvanjem zdravlja i fizičke i 
"mne snage, putem suzbijanja bolesti i stvaranja boljih uvjeta za život,?1) 


20) Vidi vrlo interesantan kratki prikaz romanizacije semita (Kartažana, Nu- 
midijaca) u knjizi: Arg, Darmesteter: »Cours de grammaire historique de la langue 
frangaise«. Paris, 1922. I, dio, str, I4. 

21) To bi se moglo nazvati potpomaganjem  »socijalne selekcije«. Vidi: B. 
Zarnik, Priroda 1931, 

te, konačno »zabranjivanja brakova među degenericima.« Čudnovato je, kad 
se naređuje sterilizacija djece (zakonite ili nezakonite) koja se rodila u 
Rhcinlandu od majka-Njemica i očeva-Senegalaca iz francuskih okupacionih 
četa. Va nemojno zaboraviti da je najveći reprezentant evropskog duha u 
ruskom pjesništvu — Puškin — bio oktoron (praunuk crnca) ! 

* 


Isto tako bilo bi čudnovato, ako bi u Jugoslaviji bile poduzete mjere 


. da se eugenika provodi u smislu zatomljivanja nedinarskih jedinki. Ali ni. 
pošto nije čudnovato, ako kod prosuđivanja o strukturi danog društva, 


vodimo računa o tome, koji su elementi na vodećim položajima, a koji — u 
podređenim. Pravilno je primjećeno,22) da je Rimsko carstvo u glavnom za 
to propalo, jer se nije pazilo na socijalnu selekciju (recimo, car Filip-Arapin 
proslavlja hiljadugodišnjicu Rima!) Barbarski elementi nisu održali dru- 
štvenih tradicija Rima, nego su naprosto zamijenili Rim nizom germanskih 
primitivnih kneževina . . . Pita se, šta bi bilo od U. S. A. ako bi crnački ele 
menat postao nadmoćan... 
* 
Ali ima i još jedna strana istog problema. To je, da anatomsko-fizio- 
lošku podlogu ima ne samo rasa, nego i društvena klasa. 
To je isto zako nepobitna istina, kao i istina o nejednakosti rasa. 
Uzmimo konkretne slučajeve : pogledajmo, prvo, staroegipatske kipove 


faraona i uporedimo ih, recimo, sa poznatim »scribom« ili sa figurama 


radnika i vojnika; uzmimo bilo koji priručnik iz etnografije, te pogledajmo 
slike japanskih samuraja s jedne i zemljoradnika s druge strane. Uzmimo 
tip Nikole I. u Rusiji te sravnimo s tipom Maksima Gorkog. Jedan je pri- 
padnik najviše klase, drugi je sin donjih slojeva. Obadva su, svaki na svoj 
način, značajni ljudi (premda i sa velikim minusima). Uzmimo na Sjever- 
nom Kavkazu tip Kozaka i tip »Inogorodnjeg« (t. j. nekozačko građanstvo 
i seljaštvo). Uzmimo, napokon, tip zagrebačkog vlaškouličkog purgera i tip 
zagorskog seljaka. U svim ovim slučajevima, bez daljih komentara, možemo 
konstatirati bar isto toliku razliku u tjelesnoj građi, kao i između nekih gore 
navedenih rasa. 

Dakle, neoboriva je činjenica, da anatomsko-fiziološke razlike među 
ljudima ne idu samo u horizontalnom presjeku (rase) nego i u vertikalnom 
(klase). Skoro bi se dala svaka od gore navedenih rasa posebno podijeliti 
na grupe a i b (gornji i donji sloj), ali nije isključeno, prvo, da tih slojeva 
ima i više i, drugo, da kod nekih etičkih (ili bolje jezičnih), jedinica gornji 
sloj pripada, naprosto, jednoj, a drugi — drugoj rasi. Najzanimljivi je 
slučaj s Rusijom. Ne upuštajući se u kakvo procjenivanje vrijednosti klasa, 
upućujem samo na gledanje slika, koje prikazuju sjednice različitih pred- 


ratnih ustanova (državnog savjeta i sl.) u Petrogradu, uporedo s gledanjem 


fotografija sadašnjih zborova i kolektivnih ustanova (Sovnarkom i sl.) 
Gornjeg sloja Rusije gotovo je nestalo (en masse). Donji sloj je za carstva 
Vrlo rijetko dolazio na istaknute položaje (Lomonosov je skoro unikum). 
(Nastaviće se.) 
22) Na to se poziva i članak dr. M. Starčevića u »Nastavn. Vjesniku«, stud.- 
Prosinac 1933. (recenzija o jednoj knjizi o gimnastici). 

ZLA TKO DUJMOVIĆ: 
ARINA 


Jednostavna priča koja se ponavlja svaki dan 


(Nastavak) 


Mlitava neodlučnost uvukla se slijedećeg dana u me. Bez oklijevanja 
priznao sam, da je ona, Arina, žena naročite privlačivosti koja ekspanzivno 
djeluje na svakoga tko znade osjetiti ženu. Njena koketna ženskost riaro- 
čito je izbijala kada je veselo, kao ono prema meni na koncertu, htjela po- 
kazati, da jednoga određenog čovjeka simpatizira, Nisam misli napinjao 
željom, da provirim iza te spoljašnje naklonosti nje prema meni, jer sam 
bio osvjedočen, da bi to značilo ići zasada suviše naprijed. Novi susreti, 
na koje sam odmah pristao, trebali su sve to učiniti jašnijim, ali podnipošto 
varljivim. 

Ali nisam zaboravljao, da je s njom bio muškarac, koji bi joj mogao 


biti, recimo, stariji brat, ali i muž. Pa nešto između ovog obojeg. Svakako, 


njena želja, izražena s nekoliko prećiznih riječi na onom papiriću, i fakat 
ove intimnosti s jednim čovjekom silili su me, da budem barem oprezan, U 
prvi sam mah odlučio pričekati je predveče pred njenim stanom, jer je zaci- 
jelo i ona u to vrijeme izlazila van na šetnju. Ali zašto to? To bi bilo i djeti- 
njasto. Ako ona hoće da dođem do nje — ići ću, Odluka bila je neopoziva. 

Slijedećeg dana sjedio sam nasuprot Arini u polumračnom salonu plav- 
kastih tapetiranih zidova, diskretnog namještaja zlatnosmeđih nijansa s to- 
plim zađahom drva što je uz mjestimični prasak sagorijevalo u jednostavnoj 
zemljanoj peći. Ova soba iako se ne odlikovaše baš svim onim što sačinjava 
salon svake gospodske — ne aristokratske — obitelji, ipak je u sebi sadr- 
žavala pristojan ukus jednostavne harmonije. 

Sjedeći gotovo ukrućeno u naslonjaču pomnije sam promatrao ovu za- 


ista lijepu ženu kako nagnuta nad okrugli stolić natače jarko crven vanilijev: 


liker u maljušne bijele staklene čašice. U ovoj posvema jednostavnoj crnoj 
haljini, koja se polipski privijala uz njeno puno stašito tijelo, bila je privla« 
čiva do paroksizma. Osjećala je, da je živo promatram; kretnje joj tada 
postadoše namještene i od nje izviraše rafinirana koketerija djevojke koja 
hoće voliti. 

»Simpatični ste mi bili čim sam vas ugledala. I vaš gest prigodom onih 
štolica bio je lijep. Hvala vam !« 

»A gospodin s vama ?« 

»A, to je jedan kolega mog pokojnog brata, s kojim obično uvijek 
idem u kino, kazalište i. . .« 

»Zar nemate roditelja ?« 

»Tata mi je umro, živim s majkom, ali ona je sada otputovala na ne- 

koliko dana u svoje rodno mejsto, nedaleko odavđe.« i 

I zaista, vjerovao sam u to. Još smo razgovarali pijući liker. Kada 
sam odlazio kući tadovao sam se slučaju što nađoh zaista lijepu i simpatičnu 
ženu; ona će u me unijeti možđa i ljubavi. A ona ako me ne će, zašto je 
zabana prvoga časa tako odlučno, gotovo bijesno, navalila zaokupivši me 
svega! 

Vraćajući se kući osjetio sam i to. I radovao sam se slijedećem sastanku 
sutra. A lice mi se napelo nekom senzibilnom strašću koju sam u sebi gušio 
. Sva osamljenost pretvorila se jednim danom u neobuzdan kliktaj pad 
sti, Sva potištenost, koja me često iako za kratko vrijeme nemilosrdno sputa- 
vala, prsnula je kao prezrela voćka. Da iz mje probije gust sok istinske 
ljubavi za svijet i za ljude. Radost života povratila se u me u podvo- 
stručenoj mjeri i ja, nakon dosta godina, osjetih sav sjaj spontanog veselja. 


. U me se uvukla umjesto dosadašnje ukrućenosti i nemarnosti gest& pomna 


želja, da onaj odgoj što ga stekoh i čuvah u sebi prikažem i svima drugima 
tražeći i ed njih to ista. Pažljivost pri svemu što sam radio postala je pe- 
dantnom, obazrivost prema drugima izvirala je iz srca, a ne samo iz razuma. 
Sve bih zagrlio odjednom, sve bih strastveno izljubio od sreće, sve, ljudi 
slušajte: sve bih dao i žrtvovao drugima od beskrajne sreće što nađoh ženu 
lijepu, a kako sam mislio i dobru. Bez pretvarane maske. 

Svaki trag sumnje zatirao je ovih prvih dana nezadržljiv krik radosti 
za nađenim. Pomamno sam srkao tu radost tražeći od nje uvijek novih želja 
i novih mogućnosti, Tetošio sam je, jer je ona mene tetošila. Prošli su dani. 
Naučio sam se već na nju. I zato bijaše tako neđokučivo bolno razočaranje 
koje se primicalo. Ono bijaše i suviše brutalno, suviše neskladno prema viziji 
koju sam u sebi odnjegovao o toj demonskoj ženi, a da bih odmah, kada 
je došlo, vjerovao u nj ne tražeći nepobitnih dokaza toj dosada meni zastrtoj 
zbilji. 

Suviše krepka i suviše moćno intezivna bijaše bujica prvome ove sreće, 
a da bih i rok jednostavno preživjeti bez većih i trajnijih duševnih po- 
tresa u sebi. 


RAZOČARANJE 


Kada se slijedeći put sastadoh s njom bila je i ljepotom i duhom još 
neokrnjena preda mnom. Sjedili smo u toplo zadimljenoj kavani govoreći 
i slušajući glazbu. 

Spretan i pun jazz svirao je napirlitano i sinkopirano, a parovi su 
plesali. Uspravni i savijeni grčem strasti. Neusiljen žagor dopirao je iz ove 
zasoptane i vlažne dostojanstvene gomile. Ulašten pod odražavao je ras- 
puznute sjene neodređenih kontura. Osjećajući u tom trenutku, pod dojmom 
voljenih melodija, u ovom upola lijenom i udobnom raspoloženju prema 
ovoj privlačivoj djevojci naročitu simpatiju, tiho sam, ali zato slobodnije, 
govorio njoj o sebi i o njoj. Njena pažnja nije bila sva sasuta na moje riječi, 
nego žarkim izbuljenim očima vrteći uokolo promatrala je sve dalje. S nekim 
izazovnim gestom. Čim sam to primijetio, vrijeđalo me. 

Kada smo zaplesali osjetio sam u njoj neku ravnodušnost. Bila je topla, 
ali ta toplota odbijaše iako sam je htio, da me ona privlači. Sve u njoj 
odavaše, da ljubav, koju toga dana jedno drugome priznadosmo, potječe iz 
neke nepoznate računice, a ne iz srca. 

»Da li mi vjeruješ, da si ti prvi koga volim ?« 

»Šesti sam«, rekoh upola ozbiljno, upola šaljivo. 

Namjestila je uvredljivu gestu: 

»Jesi šesti ako petoricu zamislimo kao djecu.« 

Jazz je ponovno zasvirao. Ovajput je njena nježnost bila iskrena. Pi- 


toma kao tepanja željna zvijerka privila se uza me i mi smo šuteći plesali. 


Očima je ispitivala moj vrat dugo — cijelo vrijeme plesa. Što bi mogla 
misliti onda ne bih mogao reći, ali sada mogu. Arina je barem za kratko 
vrijeme onog kasnog hladnog popodneva osjetila istinu duše koja nju ne 
samo obično voli, nego koja je pripravna, omogući li ona to, nju zavoliti 
trajno i dobro. U sebi je toga časa otkrila dotada nepoznatu nijansu, da ipak 
i ona — žena sazdana od krvi, mesa i duha — može osjetiti bitnu razliku 
privlačivosti kakvu ona osjeća prema muškarcima. Ta živahna i neodgojena 
djevojka nijemo je očima tražila uzvišenu ljubav srca — ali čim se ukočiše 
zvuci jazza, vizije u njoj nestade. I ona se pretvori u onu ženu kakva uistinu 
sada jest; ali s jednim kratkim »ali«, sa živim i proživljenim osjećajem u 
sebi. I ne zbog mene, jer ja joj tada bijah i suviše jednoličan, šablonski, nego 
za ljubav ovoj moćnoj i za nju nezaboravnoj viziji kratkog osjećaja, da 
postoji još nešto izvan i iznad običnih tjelesnih užitaka i njihovih računa, 
ona je u svoje ponašanje toga popodneva unijela — iako najintenzivnijim 
oprezom i najnapornijim odabiranjem boljega — u svoje ponašanje ugla- 
đene geste primitivno odgojene djevojke, koja samo takvom ne biva uvijek. 
Njen smijeh je, od toga plesa pa do rastanka sat kasnije, postao neusiljen, 
dobrodušan i prpošan, njen glas je zadobio obliju metalnu boju, njene kretnje 
uglađenost iskonski salonske dame. Ali ovo kratko naprezanje, da sebe 
učini onako finom kakvu sam je htio barem jednoć i za najkraće vrijeme, 
umorilo ju je više nego što se sama nadala. Zaogrnuti u tople kapute, na 
smrznutoj ulici okruženi ledenim zrakom i bijeni studenim laticama snijega 
koracali smo jedno uz drugo gotovo praznom gradskom ulicom. 

Arina, ovo zalutalo djevojče, šćućurila se uza me uhvativši obim ru- 
kama moju desnu. Jednomjeran hod odmjerena ritma, unoseći mir i lijenost, 
sve je više vodio k rastanku. Sve žešće je stezala moju podlakticu, sve je 
više pritiskivala zube uz zube, sve je elastičnije uvijek u jednom ritmu 
poskakivala šuteći 1 melankolično gledajući preda se u tupu noć, A bisernast 
snijeg, prosut i gladak, uvijao je njenu crnu prikazu u bjelilo, koje je sada 
noću bilo sivo. Posve se privila uza me, nježnošću najstrastvenijeg uzbuđenja 
disala je stvarajući pred sobom velik oblak daha. Sve bliže bijasmo njenom 
domu. A ona je milo pogledavala u me. Nisam ništa mislio; bio sam zado- 
voljan, jer mišljah, da u Arini mogu naći ženu koja hoće i koja može voliti. 

»Tu smo.« 

Nije lagala. Duga jednokatna kuća sa širokom kapijom u sredini. U 
sjeni tih golemih vratiju, dok ih je ona otključavala i otključavala, još smo 
časak stajali. A onda: sjećam se njenog ekstatičkog stiska ruke, njenog 
molećivog pogleda i njenog razočaranja, kada sam uljudno pozdravivši 
brzo otišao ne pošavši i dalje s njom... 

Današnje Arinino lažno uzbuđenje, dobro proračunano, dovelo ju je 
do neuspjeha. Da li prvog? Ili posljednjeg !? 

Kakvi li su me jatimice bocnuli trnci zdvojnosti. Uvidio sam, da nakon 
krasnog raspoloženja toga popodneva Arina ipak i preda me istupa sa 
svojim računima. Htio sam, da ovo popodne ostane neokrnjeno, Ali ona je 
to i prezrela i odgurnula. Ugušivši u sebi sve daljnje misli o tome legao sam 

i zaspao. Ali tada nisam sve znao. Vjerovao sam, da me hoće zbog ljubavi 
Jer volila me; sve je kliktalo tome tako. ; 
Nisam je vidio više od pola mjeseca, Iako sam za cijelo to vrijeme 
usprkos svemu osjećao prema njoj živu simpatiju protkanu s boli zbog 
definitivnog neznanja kakva je, Jer nisam nikada, a ponajmanje sada, bio 
pripravan povjerovati slutnjama. Ipak je njena slika u meni izblijedila i po- 
misao na nju činila me ravnodušnim. Ili pak tako malo uzbuđenim, da sam 
s tim lako obračunao u korist svog duševnog mira. Nisam je smio, tada još, 


. naprečac osuditi, ali je nisam htio bez dokaza kao kreposnu primiti. Bijah 


pripravan uvijek vidjeti je, ali nisam osjećao, da je potrebno da to sam 
upriličim. Slučaj ili njena volja će nas opet susresti. A lijepa uspomena na 
ono srdačno poslijepodne bila mi je toliko mila, da sam htio što dulje saču- 
vati je svježom, Prvi uslov tome bijaše fakat, da ono bude naš posljednji 
susret. Slijedeći mora biti ili barem tako lijep ili još ljepši. 

Rastanak s jednom godinom. Rastanak s onim, što kada sada pogle- 
damo kao već prošlo osjećamo lijepim, ali koje je zaista bilo možda više 
ružno nego lijepo. Taj rastanak se proslavlja po nepisanom pravilu cijeloga 
svijeta bučno i pijano. Nova Godina dočekuje se u stanju u kojem prevla- 
đuje rastrzano raspoloženje časa, kada se vanjštinom veselimo, kreveljimo, 
pocikujemo krijući time sve ono od svoje nutrine, što se nikako ne slaže 
s ovom razuzdanom radosti. Prvih minuta Nove godine svi se međusobno 
ljube, svi šušte pjevajući, mumljajući ili vičući: sretno, veselo | 

One sam godine ovu novogodišnju ponoć dočekao na cesti. Bila je 
tamna, pusta i nijema. Tek je stražar gledajući nas dvostrukom simpatijom 
našem pozdravu odgovorio: sretna Nova godina ! 

Ušli smo u bijelu dvoranu. Kroz prašinu gorjele su mliječne električne 
svjetiljke. Za porazbacanim stolovima sjeđahu iskrivljeni ljudi, a uz ne- 
ritmičnu muziku soptala je uzvrpoljena gomila plesača. Kiseo vonj znoja, 
zadah uparenih nogu i neopranih tjelesa vikao je o kvaliteti ljudi, koji se 
ovdje zabavljaju. Ušavši zaogrnut zimskim kaputima ovamo ugledah — 
nju. Arina je između dvojice napirlitano vrtjela glavom naslonivši se na prsa 
jednome a obujmivši rukom drugoga. Zaprepašteno sam zurio. Zar ona1!? 
Prvi drug uza sve šane mi: 

» Tamo je ona.« 

»Da — ona !« 

. Započeo je ples. Prišao sam joj. Ukočeno me je proždirala očima sne- 
bivajući se. Zaplesali smo i plesali smo. Iste poznate, dobre i melankolične 
melodije, kao 1 onda, nedavno. Sjetih se svega s njom. Sjetih se njenih ne- 
vinih riječi kojima sam vjerovao, a koje sam sada zamrzio gađeći im se, jer 
bijahu suha, smrznuta laž. Volio sam je, jer sam oćutio u sebi bol... Go- 
mila se razišla. Zaostao je oblak sive zgusnute prašine s plavkastim obrubom. 
Pojurio sam van. Ne progovorivši ni slovca dah je u meni buktao dok sam 
nemarno zaogrnut krivudasto tapkao smrznutom ulicom. Oko mene je 
šumila znojava gomila. Bila je ogavna i gnjila. Iz njene srži prodiraše plje- 
sniva zapuštenost i raspadanje. Neukusnost svega toga vrijeđala me. Bez- 
obzirnost gonila me putem zdvojnosti. Lud od neorijentacije prema svemu 
ovom, pod dojmom svečanog časa stupanja u novu godinu, sva maglovita 

mističnost svih trenutaka progonila me. Gubeći i svijest i vlast nad sobom 
prenuo sam se. Oko mene zavladao je svečani mir, Iz njega dopiraše pjesma. 


Tiha, glasnija, jača, bučna. Ona —. Suze mi navriješe. Stao sam. I podbočih | 


se o leden tvrd zid, ukočio sam se buljeći naprijed. 

Šćućuren čovjek zaklonjen sjenom crkvenog tornja u vedroj je noći 
slušao Pjesmu koju je strastveno volio. 

Zašto je zvuk ove melodije tako milo obavijao svijest podatnim tepa- 
njem? Zašto je ova moćna Pjesma tako titanski sugerirala najuzvišenije osje- 
ćaje kopkajući po stranicama prošlosti? Zašto je ova neprekidna, povezana 
sinteza motiva neodoljivo izazivala plemenitost iz koje niču i dobrota i 
radost, da tada od nas stvori barem za taj čas čovjeka dubokog i otmjenog 
unutarnjeg života? Ova melodija znala je živjeti, ali nije znala umrijeti. 
Nju je stvorio umjetnik koji je život osjećao, ali koji život nije razumio. 
Ta je melodija govorila o neispunjenoj umjetnikovoj čežnji, koji se barem, 
zapušten i ubog, mogao tješiti riječima Leonarda da Vincia: što je veći 
čovjek, tim je dublja njegova ljubav. Glas beskrajnosti dopirao je iz ove 
pjesme; ona me susretaše nekoliko puta i uvijek onda, kada sam je htio 
najpripravnije slušati, uživati u njoj, kada sam prvi puta osjetio taj uzvišen 
zakon moralnog svijeta, da postoje praštanje i ljubav koji sve obuhvataju 
i sve razumiju. 

Trnci divljenja i hladnoće koja bode prostrujaše kostima. Opojnost 
vizije dosegla je vrhunac. Slast i nemoćnost pred širokim ustreptalim zvu- 
cima nevidljive beskrajne Pjesme ukočeno me prikovaše uz sirov vlažan 
zid. Kao skrušen hodočasnik najslađoj umjetnosti, prezrenoj od ulaštenih 
trutavih magnata, smireno sam uživao u onom što drugi mnogi hoće cinično 
odgurnuti i podjarmiti svojoj svetinji: minuciozno obojenim šuštavim papi- 
rima s kojima prijete. 


A zatim sam opet kao lud pojurio prema glomaznoj jednokatnoj kući.: 


Besvijesno provalivši u nju za mnom se lupom zatvarahu bijesno odgurnuta 
vrata. Sve je zavila tama. Došavši u sobu osjetio sam opipom raspremljen 
krevet. Zadihan i uzbuđen do očaja bacio sam se na nj. On me zagrlio, 
omekšao se, upio me u se i ja sam — zaspao. 


A ona je izazovno obavijala ruke oko muškaračkih vratova plešući i 
soptajući uz njih. Da, bila je — žena. Bez kreposnih ambicija. Ona voli 
kino. A za ulaznicu treba novac, Novac i samo novac. Ona voli lijepe ha- 
ljine. Nju zanosi vožnja autotaksijem. Ona se divi govoru tituliranog gospo- 
dina. To mu i priznaje znajući, da on čezne za laskanjem. A sve danas 
košta. Novac i samo novac. I voda se već plaća. A kamo li ne laskanje jedne 
privlačive, a propos zatucane, i uostalom ne svakom podatne žene. Arina 
imađe majku. Ona imade i kupljeno namještenje. A plaća je malena. Tek 
kamati na uložen kapital. Ona naravski voli uz kamate i dohodak povrh 
svega. Uz goli život imade prava i na slast. Da, imade prava. A svako novo 
poznanstvo ubilježava u knjigu primitaka. Jer i flirt ništa ne stoji. On je 
zabava. To svakako; a možda je i — dohodak. To može lako postati, jer 
ona tako hoće. Da, hoće i — basta. 

SIĆUŠNI INTERMEZZO 

Prošli su dani... Idealan čovjek zaljubljen u zakukuljenu palu dje- 
vojku. Ovih sedam riječi zujalo mi je glavom poput kapljica vode, koje 
dubu, dubu do ludila. Nisam vjerovao, da je ona kriva, onakva kakvom 
sam je razotkrio. Moj otpor da tome povjerujem bijaše neobično žilav; ali 
on bi skršen jednim mahom, kada na drugom, savršeno pouzdanom mjestu 
dobih nepobitne dokaze, da se one silvestarske noći nisam prevario. 

Ovo saznanje uznemirivalo me, mučno i bolno. Vremenom bol se pre- 
tvorila u odvratnost prema ovakvom tipu mediokritetski lažljivih i neinte- 
ligentno zakržljalih, podmuklih žena., 

Stvorio se spontano nov, uzvišen osjećaj, koji se brzo nakon kratkog 
ali zrelog promišljanja pretvorio u odluku. Ta odluka bijaše treći osjećaj, 
koji je nikao u ovo kratko vrijeme u meni. Kao katarza nakon tihe trage- 
dije, odigrane kaleidoskopskim tempom: volja i želja, da u sebi, spojivši 
ljubav i odvratnost prema ovoj ženi, jer oboje osjećah u isto vrijeme, 
stvorim i odgojim osjećaj samilosti, koji će biti sposoban da pokuša u njoj 
probuditi one ljudske osjećaje poštenja i morala, koji se u barem minimalnoj 
mjeri kriju u svakom ljudskom biću. I ona, kriva, da poput zalutalog dje- 
teta, koje je uvidjelo svijetlo pravoga puta, istinski zaplače gledajući pred 
sobom krhotine svoje pogažene časti. 


PRIČA SADAŠNJOSTI 
: I 

Plavokosa djevojčica šćućurivši se u ljetnoj sjenei dudove krošnje 
nestašno je kopkala prstićima po pijesku tovareći ga u crvenu limenu posu- 
dicu. Hrpa sipkog pijeska oko kojeg se razastrla zelena tratina. Po njoj 
se crnio po koji zaostali masni dud, na njoj je nedaleko od hrpe pijeska 
prostrta velika ponjava, na kojoj upola ležeći a upola sjedeći kartaju: majka, 
otac i brat djevojčice. Pred svakim gomilica kamenčića. Majka ozbiljno 
premeće i pogledava karte, otac zirne čas u karte čas u kćerčicu, a brat se 
nestrpljivo vrti. Po koja primjedba, smijeh i opet ozbiljnost. Da se ne 
izgube kamenčići. Jer o njih je vezana slava pobjednika, 

Idilična skupina ove priproste i jednostavne građanske obitelji s peri- 
ferije velikoga grada ostavljala je utisak potpunog zadovoljstva. Njihovi 
zahtjevi bijahu zadovoljeni, jer očeva plaća dostaje za njihove skromne 
potrebe. Nijesu znali za sve ono, što sebi mogu priuštiti oni »gornji«, koji 
su ipak uza sve to često nezadovoljni. Jer sve što više imaju sve to više 1 
traže. Nezasitni su. 8 

A tu, pod zagrljajem ove svježe sjene, osjećao se dah neusiljene har- 
monije. Dah ljubavi i zadovoljstva. 


2 
Kada je počelo s duda opadati osušeno jesenje lišće da sobom odnese 
sjenu, kroz ovo je dvorište prošla pognuta povorčica. Četiri se čovjeka 
pognuše pred teretom nosila i neobojadisanog jelovog lijesa na njima, sve- 
ćenik se pognuo čitajući pogrebne molitve, otac i majka pognuše se jecajući 

i stiščući vlažno lice u maramicu, a nekoliko je žena, pognuvši se, šaputalo. 
1 krstonosac pred ovom pravilnom gomilicom pognuo se naslonivši beskrvno 
čelo o krstovu letvu, dok je djevojčica, uhvativši roditelje za skute, nečujno 
tapkala bojažljivo šapćući: 
»Braco je umr'o.« 
3 

Umjesto četiri osobe očeva bijaše dužnost odsada hraniti samo troje. 
Iako bi on beskrajno rado zadržao i četvrtoga člana svoje porodice, on je 
prema ovoj svojoj želji bio nemoćan, Mrtav ne traži ni hrane, ni ma i naj- 
skromnije zabave. On traži samo san, vječni san, koji je besplatan. 


Djevojčica je poodrasla. Od nestašne lutkice postade umiljato djevojče | 


neobično glatke i fine pdti i velikih blistavih očiju. Trinaestgodišnja Arina 
polazila bi svake subote popodne s ocem u kazalište na školsku predstavu, 
nedjeljom s majkom u slastičarnicu. Ovo vrijeme dočekavala bi kao naj- 
veću svečanost. Pomno bi se obukla, pažljivo se promotrila nije li što na 
njoj neuredno, a kada otac ili majka zovnuše, munjevito bi se odazvala doče- 
kavši ovaj poziv kao objavljenje najveće radosti. Ponosno je koracala uz 
svog tatu sastavivši ozbiljno lice koje bi se preobrazilo u ukočenu dosto- 
janstvenost kada bi stupili u mramorni foyer barokne kazališne zgrade. 
Gledajući i slušajući bez riječi predstavu, za vrijeme pauze živo je s ocem ili 
s kojom poznatom drugaricom razgovarala o onome što su vidjeli. A kada 
se nakon završetka vraćala kući, uhvatila je svog tatu ispod ruke, nježno 
se privila uz njegovo gorostasno tijelo i tada je započeo razgovor o auto- 
mobilima, o kazalištu, o tramvajima, o školi, o tatinoj kancelariji, o kući, 
o mami. Kada je osjetila, da bi htjela govoriti i o pokojnom braci, s kojim 
se tako rado igrala iako je on od nje bio dosta stariji, zašutjela bi oborivši 
oči. I još zanosnije privivši se uz oca, korak bi joj postao krotak. Otac je 
ljubavlju roditelja osjetio ovu tihu bol svoje jedinice, Zaustavio se kod prve 
tramvajske stanice i, dočekavši tramvaj, ušao bi u nj. Arina je radoznalošću 
živahne djevojčice pomamno upijala u svoje velike crne sjajne oči blještave 
utiske rasvijetljene velegradske ulice. To ju je rastreslo. I kada je uletjela 
u tihu sobu, objesila bi se majci oko vrata i s novom je slašću započinjala 
pripovijedati sve što je danas vidjela u kazalištu. 

Beskrajne zimske večeri nisu uspavljivale, nego su nasuprot donosile 
novo raspoloženje u ovu jednostavnu obitelj. # 

»Tata, daj onu kutiju sa slikama pa mi pripovijedaj o njima.« 

Iz široke rasklimane ladice izvukao je otac snop fotografija svih for- 
mata. Jednu po jednu donosio bi pred oči svoje kćerkice. O svakoj bi pripo- 
vijedao. To je on kada je prviput bio namješten kao majstor u velikoj 
tvornici i tu su strojevi poredani kao vojnici u dugoj uskoj sobi, po kojoj 
na »beskrajnom platnu« putuju sastavni dijelovi, Kao pčela koja ide od 
cvijetka do cvijetka kupeći med koji će poslije drugi pojesti. A to je mama 
kako još kao djevojka sjedi na šetalištu držeći bijelu neoštećenu knjigu. 
A to je opet slika svatova. Mladenci, kumovi, roditelji. Svi u smiješnoj 
odjeći. Starinski golemi ženski šeširi, uske i posve duge haljine, na muškim 
vratovima visoki ovratnici; svi ukrućeni, ozbiljni, namješteni i — smiješni. 

Arina, lickajući jezičkom usnice, zuri u taj kaleidoskop, otac se zanio 
spominjući prošlost, a majka odloži platno i primakne se bliže. Svi su zarili 
u prošlost. Osjetili su njenu ljepotu, jer ona je mrtva. A sjećajući se mrtvih 
zaboravljamo na njihove neprijatnosti, pred nas iskaču samo njihove prijatne 
osobine i mi uvijek prošlost volimo. I njenu nepovratnu mističnost volimo. 

Svijetlo je nekako požutjelo. Ova minijatura uozbiljila je sve. Otac 
je laganije izmicao slike. Svaku su pomnije gledali. Snop postajaše sve tanji. 
Još dvije, još jedna slika. Na ovoj je cijela obitelj. Četiri bića. Jedina slika 
— brace. Kliznula je iz očeve ruke i prilijepila se o drveni stol. Šest zaža- 
renih očiju zurilo je u nju. Četiri starija oka ovlažiše se, ona zatrepere. Tek 
Arina je nestašno zurila sve više nakrećući glavu. Lice joj se zatim razvedri. 
Izvuče rumeni prstić te uvjerljivo i tugaljivo ustanovi. 

»Pa tu je i braco !« 

Još više nadvije glavicu na sliku. Da se uvjeri. A prstić je primakla 
rumenim ustašcima. I gledala je... 

4 

Kada je počelo na dudu pupati mlado proljetno lišće, da sobom donese 
sjenu, kroz dvorište je prolazila poznata povorčica. Četiri se čovjeka pognuše 
pod teretom nosila i neobojenog jelova lijesa na njima, svećenik se pognuo 
čitajući pogrebne molitve, majka se pognula jecajući i stišćući vlažno lice u 
maramicu, a nekoliko je žena, pognuvši se, šaputalo, I krstonosac pred ovom 
pravilnom gomilom se pognuo naslonivši beskrvno čelo o krstovu letvu, dok 
je djevojčica, uhvativši majku pod ruku, bojažljivo koracajući, zdvojno pla- 
kala spustivši glavu na prsa. 

Otac je umro. 

5 

Umjesto tri osobe trebalo je hraniti samo dvije. Ali hranitelj je spavao 
vječnim besplatnim snom. Skromnim ali dosada zadovoljnim domom za- 
vlada pustoš, nepopustljiv muk i bijedno siromaštvo. Neimaština i svaki- 
dašnje korice isušenog hljeba. Samo je kroz vodovodnu cijev bijesnim šumom 
jurila ledena zmija bisernaste vode... Ili bi samo kapala... tok... 
tok... tok... 

Po cijela popodneva prvih dana sjedjele su dvije žene, jedna zrela, 
a jedna još nerascvjetana, kopkajući dugim blijedim prstima po bilo kakvim 
stvarčicama. Arina je prekinula školske nauke i za tih vedrih ali bolnih 
proljetnih dana bezizražajno je tražila utjehe ponajviše u beznačajnim pred- 
metićima, koji je sjećahu na lijepu prošlost. Majka je prvih dana počela 
šivati kod kuće rublje za druge, i vezla je, ali to je sve radila preko volje. 
Nije ona svikla na pomisao, da o radu njenih ruku ovisi i njen život i bu- 
dučnost jedinog njena djeteta. Pa ipak nije mrzila rad. Ali taj besprekidni 
rad, rad i samo rad... to je nemoguće izdržati. A tek što bi se odmorila 
dva tri dana, to se osjećalo. Strašno osjećalo. Vatra se ne bi ložila, jelo 
bijaše uvijek hladno, leđeno: kobasica, kruh 1! iseli krastavac. 

Arinino svježe tijelo zdrave ružičaste puti izblijedjelo je. Glatka svi- 
lena koža malo se navorala, lice osušilo i požutjelo. Djevojčica je trpila, ali 
je i šutjela. Pomagala bi majci, trsila se da nauči i sama što više, a kada 
zasjaše prežarki ljetni dani, dugi i suhi, s njena je bijelog glatkog čela počeo 

kapati bistar kiselkast znoj. Curio je niz obraze. Ona ga je srkala oblizujući 
purpurnim prpošnim jezičkom okolinu usana. Ali kapljice kapahu i na platno 
što ga je naširoko razastrla preko koljena i dalje po podu. To je košulja 
glomazne tuste bogate gospođe. Po rubovima te košulje Arina bode iglom 
obrubljujući nizove rupica, duguljastih i okruglih, uvijek nešto šapćući djeti- 
njasto izvrće svoja sjajna dva oka, sama se sebi smiješi, a znoj kapa, kapa 
i kapa muklo. | 

Ali kada dođoše bliži sumorni jesenji dani, sa svojim tužnim sumra- 
cima, kada nebo rjeđe bude zakrvareno odbljeskom sunca, a oblaci rjeđe 
zasićeni sunčevim rumenilom, u malu sobicu uvuče se neka rastrzana ner- 
voza. 

»Zimi treba svakog dana tople hrane. Zimi se više jede. Zimi se troši 
više svijetla. Zimi su potrebni topao kaput i vunena haljina. Zimi se ne 
može uvijek sjedjeti u studenoj sobi.« Majka se zapjenila. Njeno neinteli- 
gentno lice obojilo se bijesnim crvenilom. Nesamo obična briga; nju je mučio 
ovaj neprekidni očajni rad, monoton i tup, nju je neizvjesna budućnost 
tjerala u očaj, ona je osjećala slaboću pred zbiljom sutrašnjice. Tu je nesta- 
jala 1 ona zera njene inteligencije. 

Arina, ta slatka djevojčica, zgurila se još više uz sivi prozor, šćućurila 
se u otrcani stari fotelj koji ju je svojim napunjenim stijenama grijao i 
uspavljivao. Naprezala je oči doklegod je vidjela bockati iglom u dugo 
namreškano oporo platno. Pogrbila se, zabuljila, sagnula i ukočila. Tek su 
se oble djetinjaste ručice makinalno pomicale, uvijek jednako, jednako, mo- 
notono i dosadno. A kada bi se bezbojni i sivi sumrak nakostrušio toliko, 
da se više nije moglo bockati, Arina je potegla oble svoje ruke, ispravila je 
zgrbljeno tijelo, protrljala zglobom savinutih kažiprsta nabrekle suzne 
crvene oči, te nagnuvši i glavu i prsa prema sivom staklu, zagledala se u 
zamagljeno tiho vlažno dvorište. Klupko dječurlije otimalo se dolje o neku 
zgužvanu loptu, tuberkulozna susjeda prala je podalje neko kuhinjsko po- 
kućstvo, a tamo iza jednih upola staklom i upola daskama zagrađenih vra- 
tiju kartalo se u dimnoj, zagušljivoj i smrdljivoj prostoriji nekoliko ljudi. 

Arina je bezglasno gledala ovu tužnu okolinu. Gledala je ni sama ne 
znajući što pri tome misli. Gledala je uporno, a u zglobovima i u srži ko- 
stiju i u mišićima osjeti tromi umor. Još strastvenije prisloni vruće čelo o 
mrzlo staklo. To godi, godi beskrajno. Topao osjećaj nutarnjeg raskoša 
uvuče se u bešćutnu dušu djevojčice, ona prisloni uza staklo i svoje beskrvne 
duguljaste tanke usne. To godi, godi beskrajno. Nemoć, sve jača, sve ne- 
osjetnija i sve milija obuzme ovo toplo tjelešce. Ono omlohavi, još se jače 
prisloni u fotelj i o staklo. I ostane nepomično. Zgrčeno. 


(Nastaviće se.) 

RICHARD v. KRALIK 
Im piam memoriam ' 

Nedavno je u Beču umro u 82. godini ži- 
vota Richard v. Kralik, nekad jedan od glav- 
nih pokretača »Gralbunda« i mjesečnika nje- 
mačkih katoličkih književnika »Der Gral«. 
Kao što je za doba njemačke klasike uspjelo 
sjevernoj Njemačkoj da sasvim potisne s po- 
prišta južnu i da po Klopstocku, Lessingu, Her- 
deru zagospoduje Njemačkom duh racionali- 
stičkih ideja u vezi s protestantizmom i slobod- 
nim  zidarstvom, tako je u doba »Kultur- 
kampfa« snažni organizovani otpor katolika 
iz Njemačke uspio da gotovo posve zasjeni 
Austriju, od iskona katoličku zemlju. A kako 
su njemački katolici u stvari živjeli kao dija- 
spora prema velikoj nacionalnoj većini prote- 
štanata, to se u Njemačkoj među katolicima 
bilo proširilo uvjerenje, da katolici svojim 
slabim silama nikada neće moći stati o bok 
ostalim Nijemcima u stvaranju opće njemačke 
narodne kulture. Tek u početku X0X, stoljeća 
počeli su se javljati glasovi protiv te »pred- 
rasude o infeniornosti« katolika kao stvaralaca, 
naročito na polju književnosti! Fakat je me- 
đutim taj da su katolici u Njemačkoj, vodeći 
ogorčenu i tešku borbu za egzistenciju svoje 
vjerske slobode i s tim spojenih političkih 
prava, pretežno podređivali toj borbi sve ostale 
interese pa da je stoga književnost, baš u naj- 
čitanijim svojim pretstavnicima, bila doduše 
vrlo borbena, ali zato tendencijski podređena 
praktičnim svrhama i prema tome, faktično 
inferiornija. Klasičan su primjer tome pripo- 
vijetke i romani Konrada v. Bolandena, koji 
svi obrađuju borbene teme iz praktičnog života 
s posve jasnim aluzijama, i bili su stoga mnogo 
čitani, ali su faktično umjetnički naivni, za- 
starjeli. Rijetke su pojave kao F. W. Weber, 
pjesnik fino inspiriranog epa iz ranog srednje- 
vjekovnog monaškog života »Dreizehnlinden«, 
koji je zaista imao pjesničku intuiciju pred- 
meta i uspio toliko, da ga možemo smatrati 
najizrazitijim i najvrednijim  pretstavnikom 
čitave te epohe katoličke književnosti u Nje- 
mačkoj. Prvih godina novoga stoljeća došlo je 
među njemačkim katolicima do reakcije, i to 
u dva smjera. Jedno je bila grupa pjesnika i 

pisaca iz same Njemačke, okupljenu oko miin- 
chenskog »Hochlanda« pod uređivanjem Karla 
Mutha, nadarenog i okretnog publicista, i o. 
Ekspedita Schmidta, franjevca, urednika ilsta 
»Uber den Wassern«. Drugoj je skupini bilo 
sjedište u Austriji, s »Gralom« koji je više 
puta selio i bio štampan većinom u Njemačkoj, 
ali ga je kroz više prvih godina uređivao 
bečki pjesnik Franz Eichert, uz suradnju Do- 
maniga, Kralika, Oehla i dr. Dosta je teško 
točno odrediti razliku između obje grupe — 
jer ona, točno određena, možda i ne postoji. 
Kasnije vrijeme dosta je jasno pokazalo da, 
ako je u programskom pogledu bilo razilaženja, 
u stvaralačkom su bili spontano priznani svi 
oni koji su zaista dali djela koja su se svojom 
neospornom vrijednošću nametnula javnosti, 
Programski, Gral je, ukratko, bio konservati- 
van,  tradicionalistički,  nadovezujući  nepo- 
sredno na najsvjetlije epohe katoličkog duha u 
Njemačkoj, na romantiku i Srednji vijek, dok 
je Hochland isticao potrebu neposredne suvre- 
menosti, tražio analogije u ostalim pojavama 
njemačkog života, zahtijevao od katoličkih pi- 
saca da budu razumljivi i neposredno pri- 
lazni svome vremenu, dakle moderni. Kako se 
baš u to doba znatno bila razmahala hereza 
modernizma i, konačno, bila izričito osuđena 
po papi Piju X., htjeli su neki od zagrijanijih 
pretstavnika Grala da upletu Hochland u op- 
tužbu modernizma, ali Pijo X., energičan a 
isto tako i mudar, u pismu koje je, na posre- 
dovanje prijatelja Grala u Rimu, upravio 
Gralu blagosiljući njegov rad, nije nikada 
osudio protivnu stranku, niti je istakao da Gral 
ima pravo u samoj borbi, nego je naprosto 
odobrio sve ono dobro i pozitivno što je bilo 
i u njihovu programu i u njihovu radu. O 
ortodoksnosti i stvarnoj ispravnosti Gralova 
programa ne može, dakako, biti diskusije: iz- 
građen strogo i dosljedno na osnovici tomizma, 
ukorijenjen u najjačim vrednotama koje je ka- 
tolicizam dao svijetu u prošlosti (Dante, Cal- 
deron, Wolfram v. Eschenbach itd.), on je 
stvoren sub specie aeternitatis, s vidicima ve- 
likim i vječnim. Ali kako da se premosti jaz 
koji je, ipak, nastao između modernog svijeta 
i one slavne prošlosti? Ako i ne smatramo na- 

predak moderne tehnike faktičnim duhovnim 
napretkom, ipak moramo uvidjeti da čovjek 
koji živi u doba velikih tehničkih tekovina 
koje ubrzavaju tempo života i stvaraju život 
kompleksnijim i kompliciranijim, ne može da 
živi ni da se izražava jednako,kao onaj od 
pred više stotina godina. Ni romantika nije 
uspostavila Srednji vijek, nego je samo uspjela 
da pobudi nostalgiju za njim, a to je velika 
razlika, 

Kasnije su godine pokazale da nikakva 
programska diskusija, pa i najsuptilnija i, u 
isti mah, najogorčenija kakva je bila ova, nije 


u stanju da stvarno riješi samu stvaralačku - 


stranu pitanja: nju rješavaju samo pjesnici 
stvaraoci, i snažna i velika djela. Karakteri- 
stično je da je u borbi koja je nastala, uspjelo 
i jednoj i drugoj strani da okupe izvjesni broj 
pjesnika koji su, za tadanje stanje njemačke 
katoličke književnosti, značili zaista preporod 
i podizanje umjetničkih vrednota; ali je naj- 
jači talenat, autorica koja je jedina iznudila 
sebi ulaz u opću njemačku književnost i ne- 
osporno priznanje, Enrika v. Handel-Maz- 
zetti, ostala iznad stranaka. U velikoj srdač- 
nosti i dirljivoj velikodušnosti svoje prave i 
plemenite ženstvenosti, ona se nikada nije 
ogriješila ni o koju stranku: nikada nije da- 
vala nikakvih izjava, a nikada nije prestala 
surađivati, lojalno i iskreno, ni na jednoj ni 
na drugoj strani. Austrijanka po rodu i uvijek 
vjerna svome zavičaju, ipak je osvojila i: Nje- 
mačku obrađujući epohu vjerskih borbi i pro- 
blem, toliko vitalan za duhovnost Njemačke: 
odnos između protestanata i katolika, prikazan 
objektivno, velikodušno, s ljubavlju kao kore- 
nom i ciljem svega što pokreće ljude zaista 
dobre i plemenite. Bez sumnje je igralo pri- 
tom krupnu ulogu i to, što je izdavač Hoch- 
landa, J. Kčsel, bio ujedno najjači i najmo- 
derniji katolički njemački izdavač koji je mo- 
gao da glavna djela E. v. Handl-Mazzetti 
plasira u desetima tisuća, i dotad neviđenim 
materijalnim i moralnim uspjehom. Austri- 
janci, naprotiv, nisu imali nikakva takva po- 
duzeća, i to je karakteristično za nesposobnost 
nekadanje carevine i njezina degeneriranog 
vodstva, da nije znalo stvoriti u Beču ono što 
bi faktično davalo tom velikom i kulturnom 
gradu predvodno mjesto u njemačkom nacio- 
nalnom životu. Kšsel je naprotiv, sposobnošću 
i agilnošću koja je zaista rijetka, pokretao bi- 


blioteke (Sammlung Kosel, Kultur und. Ka- 
tholizismus), otmjene i moderne a svakomu 
prilazne, lansirao pisce i pjesnike među ko- 
jima, u posljednjem deceniju, sjajni i veliki 
talenat Gertrude v. Le Fort. 

Nemoguće je zalaziti ovdje u sve detalje 
te uzbudljive borbe, koja je bila popraćena 
objašnjavanjem u novinama, predavanjima, 
broširana. Navešću zasad samo jednu epizodu, 
neznatnu doduše ali vrlo karakterističnu, već 
radi toga što sam joj bio lično svjedokom. 
Jednoga dana, u siječnju 1909., dobilo je hr- 
vatsko katoličko akademsko društvo »Hrvat- 
ska« u Beču kao obično poziv na društveno 
veče »Leogesellschafta« s kojim smo bili u pri- 
jateljskim vezama. Na programu je bilo pre- 
davanje o programu Grala i o tadanjem lite- 
rarnom sporu, te smo se moj pok. brat Milan 
i ja, zainteresirani samim predmetom a i lju- 
dima koji bi kod tog eventualno mogli uče- 
stvovati, zaputili onamo. Duž dvorane bila su 
prestrta tri dugačka stola i, kako nismo ni- 
koga poznavali, sjeli smo u stranu komentira- 
jući hrvatski ljude i stvari. Predavanje je dr- 
žao Peters, svećenik, naročito jak u tomističkoj 
filosofiji, točku po točku osvjetljujući ideolo- 
giju Grala, dokazujući njezinu ispravnost i 
pobijajući, općenito, protivna mišljenja. Pre- 
davanje je bilo sasvim teoretsko i dosta visoko. 
Ali iza njega, u diskusiji, uzeo je riječ Karl 
Eckart, tada studenat germanistike i već po- 
znat po nekim literarnim radovima, jedini, 
kako se čini, istaknutiji zastupnik Hochlandove 
stranke u tom skupu. Govorio je impetuozno i 
živo (bio je član Burschenschafta »Norica«), 
ali konkretno i zahvatajući neposredno u sama 
pitanja spora. Odgovorio je Kralik koji je sje- 
dio za srednjim stolom, okružen nama nepo- 
znatim licima. Vrlo izrazita profila, s orluj- 


skim nosom, širokim čelom i »germanskom« 


tamnom bradom, vrlo tečno ali mirno i si- 
gurno, s pomalo ironije i superiornosti život- 
nog iskustva (bilo mu je tada 56 godina), po- 
bijao je neke izvode samoga Eckarta, a i ne- 
koje misli drugih Hochlandovaca, i tako se 
razvila diskusija kod koje je, u daljem toku, 
Eckart temperamentno lupao vrčem piva po 
stolu, a Kralik se mirno i dobroćudno osmje- 
hivao. Napokon se umiješali i drugi kojih ni- 
sam poznavao, pa i sam Peters, i u tren oka, 
a da nije bilo nikako jasno kako i zašto, pro- 
glasiše pomirenje koje je Kralik prihvatio kao 

razuman stariji gospodin, a Eckart, premda 
mlad i zanošljiv, savršenom kurtoazijom  po- 
štenog uvjerenja. Ispilo se pivo i gotovo, Me- 
đutim, meni nije nikako išlo u glavu, da bi to 
»pomirenje« imalo značiti rješenje samog spora 
i likvidaciju čitavog toga zamršenog problema, 
pa sam se, nakon dva-tri dana, obratio lično 
Kraliku opširnim pismom u kojem sam mu 
izrazio svoje razočaranje nad slučajnošću či- 
tave te diskusije i nad izvođenjem »pomire- 
nja«. Kralik mi je odgovorio pismom od 27. I. 
1909. iz kojega donosim ovdje bitni dio i to 
ne prevodeći ga, jer bih tim zatro karakteri- 
stičnu boju Kralikova stila i shvatanja koje je 
tako izrazito sačuvano i u ovo nekoliko redaka: 
»Ich danke Ihnen herzlich fiir Ihren Brief und 
gratuliere Ihnen zu der scharfsinnigen For- 
mulierung des ganzen Problems. Sie haben 
vorziiglich den Kern erfasst, Sie haben auch 
mit Ihren Bedenken vollkommen Recht. Sie 
wiirden den ganzen unbefriedigenden Verlauf 
des Abends auch vollkommen wiirdigen, wenn 
Sie alles  Persčnliche, Schwichliche,  Unzu- 
lingliche kennen wiirden, das dabei mitspricht. 
Aber dies Unzulangliche ist mit allem Grossen 
verbunden. Der Vortrag war nicht von mir 
angeregt. Ich besuche die Vortragsabende der 
Leogesellschaft schon seit langem nicht mehr, 
da auch ich mit der Art derselben nicht ganz 
einverstanden bin. Ich kam diesmal eben so 
zufallig dahin wie jeder andere Eingeladene. 
Ich habe das Wort ergriffen um nicht ganz 
zu schweigen, ich habe mich, wie Sie, daran 
geirgert, dass die Kenner meines Programms 
schwiegen und die Halbkenner es nicht ver- 
standen. Ubrigens hitten auch die prizisesten 
Vortrige vor dem auserlesensten Publikum die 
Sache nicht mit einem Schlag kliren kčnnen. 
Die Gralbewegung ist eine grosse Kulturbe- 
wegung wie die Romantik und wird noch 


manche Arbeit mancher Jahre brauchen, sie 


wird noch viel von den Philistern missverstan- 
den und angegriffen werden. Man kann eben 
selbst mit dem grčssten Geist die Philister 
nicht aus der Welt schaffen.« Iza toga slijedio 
je, u pismu, poziv da ga pohodim u nedjelju 
iza 4 sata, kada se kod njega redovno sastaju 
prijatelji na razgovgr. 

Pošao sam onamo odmah naredne nedjelje 
zajedno s bratom, i moram kazati da je taj 
Kralikov poziv bio isto tako nespretan (za 
mene) kao i ona priredba predavanja za njega. 


Stanovao je u vlastitoj kući, u Doblingu, bečkom 
Cottageu, Hasenauerstrasse zo, Bilo je već 
dosta svijeta kad smo došli, i to vrlo mije- 
šana društva. Slobodni i nevezani ton svakako 
je pogodovao za one koji su na taj saobraćaj 
bili naviknuti, ali za stranca koji kao mlad 
studenat dolazi prvi put u dodir s čovjekom 
kojega duboko poštuje po onom što je iz nje- 
gova djela čitao, razmišljao upijao a da, osim 
toga, od čitavog velikog društva ne pozna 
nigdje nikoga, nije to baš podesan način da 
dođe pritom do razgovora o problemima koji 
mu toliko gore u duši. Kralik nas je vrlo li- 
jepo primio; s nama je u društvu bio i dr. 
W. Oehl, jedan od mlađih suradnika Grala 
koji se kasnije oženio Ilsom Franke (pjesni- 
kinjom boljom od njega) i bio profesor sve- 
učilišta u Freiburgu. Bio je i još meki stariji 
gospodin, činovnik nekog ministarstva koji je 
nekad bio u Bosni i, kasnije, tu činjenicu isko- 
ristio za opširniji razgovor sa mnom. U po- 
sljednjem broju »Nouvelles Littćraires« Bern. 
Barbey, u »Portraits de Paris«, vanredno du- 
hovito crta jedan par mladih ljudi koji do- 
laze u otmjeni restaurant, elegantni, sigurni, 
mirni, i dok se konobari razlijeću da donesu 
naručenu večeru, oni sjede i — šute. Pisac 
je neobično fino umio osjetiti značenje ovakve 
šutnje između ljudi koji se razumiju, koji su 
sretni da su zajedno, i kojima su riječi su- 
višne. Malo kada se u društvu, inače, umije 
cijeniti ovakvo značenje šutnje. S Kralikom, 
volio bih bio više šutjeti nego govoriti. Ali to 
veče nije bilo mira, Neprestano se hodalo, 
smijalo i vrtjelo oko nas, a i mi smo samo 
nekoliko minuta ostali mirno sjedeći, dok smo 
izmijenili nekoliko misli o onom predavanju 
i o diskusiji, Moj brat koji je bio ekspanziv- 
niji od mene, zapleo se uto s Kralikom u neki 
razgovor o muzici, te ga je ovaj odveo u svoj 
radni kabinet raspravljajući s njim opširno. o 
notama, dok sam ja ostao s našim »bosanskim« 
»Ratom«, sve dok nas nisu pozvali na čaj u 
jedaću sobu. Gđa Kralikova bila je još uvijek 
mladolika, ljupka i vrlo prijazna, ali je bila 
sva zabavljena nekim dogovorom mladih 
ljudi i djevojaka za neku pretstavu prilikom 
zabave koju su pripremali, U tom su društvu 
bila i tri Kralikova sina, sva tri već odrasli 
mladići od kojih je jedan upravo služio svoj 
dobrovoljački rok kod draguna. Sobe svoga 
stana islikao je bio sam Kralik alegorijskim 

likovima: naročitog stila (sjećajući na Beuron 
odn. stari Istok), freskama u jednoj boji. 
Kad smo se opraštali, ispratio nas je do gar- 
derobe, i nekom skromnom prijaznošću dao mi 
dvije knjižice koje su bile napisane o njemu, 
prilikom njegove so-godišnjice života. Taj je 
momenat bio neobično lijep; u njegovim bla- 
gim očima sjalo je toliko ljupke dobrote, te 
je to bilo duboka otšteta za to inače nemirno 
i zbrkano veče. Kako sam iza toga predavao 
disertaciju i spremao rigoroze, nisam više imao 
prilike da se odazovem njegovu pozivu, a da 
iskreno kažem, nije me ni privlačila takva ne-. 
mogućnost da govorim ozbiljno i mirno s čo- 
vjekom s kojim bih bio imao toliko toga pre- 
tresati. 

U ono doba, ja sam bio proučio sva Kra- 
likova djela i točno pratio čitav njegov rad. 
Pa ako pišem ovdje o sebi, to je zato što bih 
htio, prilikom njegove smrti, i javno konsta- 
tovati koliko zahvaljujem njemu, za mnoge po- 
bude i misli koje sam razvijao tada u »Luči«, 
pod dojmom njegovih djela i »Grala«. Tko 
sravni samo vanjski oblik Kralikove »Kunst- 
biichlein« s mojim »Novim životom«, vidjeće 
jasno da mi je pobudu za podjelu knjige u 
mala poglavlja u aforističkoj formi dalo Kra- 
likovo djelo. On je, na taj način, izradio i 
svoju »Weltweisheit« sistem i historiju filo- 
sofije ujedno. Što se tiče sama Kralikova rada 
i njegova smisla, može se lako vidjeti da se 
njegova vjera u pokret Grala kao veliko kul- 
turno gibanje, kao preporod književnosti i kul- 
ture uopće, izražena i u samom navedenom 
pismu u stvari izjalovila. Pokret Grala zna- 
čio je za Kralika velik i kompleksan proces 
apstrahiranja koji u zbilji nije moguće pro- 
vesti, Odreći se svega onoga što ljude u da- 
našnjem svijetu čini nervoznima, skeptičnima, 
sensitivnima, nemirnima, — dakako da bi to 
bilo prekrasno, ali je nemoguće. Joergensen go- 
vori negdje u »Hodočašću franjevačkom Ita- 
lijom« na sličan način: »Ne čitati novina, ne 
ići u kazalište, ne brinuti se za politiku, za- 
dupsti se negdje u prošlost i ne znati za cio 
svijet! Kakav sanl« Katolici često misle da 
je i izvan samostanskih zidina moguće posta- 
viti jedan općenit ideal monastičkog života. To 
bi, možda, bilo moguće kad bi se odrekli sa- 
obraćaja sa svim ostalim svijetom. Ali danas 
više nego ikada, baš zato što je opći život 
toliko protivan katoličkom idealu, vjernike 


treba da vodi misao apostolska, oni moraju 
da traže načina da zađu u svijet i da ga pre- 
dobivaju, a ne da se od njega tuđe i za- 
tvaraju. Dakako da to donosi sobom izvjesne 
opasnosti, ali nije li rečeno da dobar pastir 
polaže dušu svoju za zalutalu ovcu? Da osvi- 
jetlim samo na jednom primjeru, koliko se 
ne da realizirati Kralikov, inače čarobni, san 
o novom životu Grala. U svojoj »Kunst- 
biichlein«, Kralik se odriče romana kao knji- 
ževne vrste koja ne odgovara njegovu idealu 
unutarnjeg jedinstva i harmonije duhovnog 
Života. Roman je, kaže Kralik, samo onda 
vrijedan da postoji, kada je on lična »pripo- 
vijest«, historija nekog otsjeka u: pjesnikovu 
životu. A kako Kralik uvijek pretpostavlja sti- 
hove nevezanom govoru, to i ovdje zamišlja 
roman kao zbirku autokonfesijskih pjesama, 
onako kako je on to učinio u svom »Romanu«. 
Međutim, to znači stvar obrtati na glavu i 
pod istim imenom misliti sasvim drugu stvar. 
Razmah romana u modernoj književnosti bez 
sumnje je plod sve većeg otkidanja modernog 
duha od tradicije i dogme. Roman je poprište 
za diskutabilne ideje, za postavljanje pro- 
blema, pa tako i za nalaženje problema ondje 
gdje bi sve imalo biti postavljeno i jasno. To 
je istina. Ali nije li zato upravo roman razvio 
modernu sensibilnost, rastvorio dušu moder- 
nog čovjeka i otvorio putove do njezine jezgre, 
tako da je on odlično umjetničko sredstvo, da 
priđemo toj duši i da je približimo nama sa- 
mima? Praksa je, uostalom, pokazala koliko se 
katolici ne mogu odreći romana, jer su, poslije, 
njihovi najjači uspjesi ležali upravo na tom 
polju. Od Huysmansa pa sve do Sigride Und- 
set, roman je postao čitav jedan svijet osvojen 
za katoličku misao. 

Osim romana, Kralik je produktivno stva- 
rao na svim drugim književnim poljima, pi- 
Šući neumorno, i pretstavljajući cjelinom svoga 
rada danas već gotovo iščezli tip srednjevje- 
kovnog polihistora ili renesansnog univerzal- 
nog čovjeka. Dosljedno svome programu, nije 
napisao nijednog romana, nego epska djela i 
cikluse novela. Osim toga liriku, pa eseje i 
studije svake vrsti, historijska djela, a pored 
toga i drame i kompozicije. U svojim pjesni- 
čkim djelima veće koncepcije, Kralik je više 
renovator i rekonstruktor nego li pjesnik ori- 
ginalne i vlastite inspiracije. Htio je da bude 
srednjevjekovni pjevač kojemu, se i ne zna za 

ime, ili ako se zna, onda je on u stvari samo 
stvaralac najbolje verzije poema koji su prije 
njega i drugi pokušavali opjevati, možda i 
nebrojeno puta. Tako je prepjevao priču o 
Gralu stapajući, spajajući, prepijevajući stare 
izvore, pretočio u stihove Zlatnu legendu da- 
jući, u prilogu, neobično fino tumačenje o 
značenju legende za preporod praktičnog ži- 
vota. Vrlo su karakteristični za njega ciklusi 
novela »Heimaterzihlungen«, u kojima je, 
tehnikom klasične romantične novele, povezao 
lica i događaje koji, u epizodnom obliku, 
osvjetljuju čitave epohe austrijske povijesti. U 
iznalaženju historijske građe, u sintetizovanju 
ideja i činjenica, Kralik je tu neobično bogat; 
samo je teško vjerovati da bi so priča od 
Ostare do Ivana Parricide, i opet 49 njih iz 
novijega vremena bile sve jednako jake pje- 
sničke inspiracije. U heptalogiji »Revolucija« 
oživljen je upravo bezbroj lica u mnoštvu 
pojedinačnih prizora; osim krupnih historij- 
skih ličnosti kao što su kraljevi i vođe revo- 
lucije, Napoleon“i njegovi maršali, dolaze u 
tome nizu drame i Mme. de Stael i Schubert, 
i Schlegel i Brentano, nadzemaljska lica kao 
Bog, Lucifer i anđeli, fiktivna lica iz poezije 
kao Hermann i Dorothea — čitav jedan rekon- 
struirani svijet, samo što i ovdje i opet imamo 
dojam, da je Kralik dosta toga stvarano umo- 
vanjem i naučnom konstrukcijom, sintezom 
koja iznenađuje svojom smionošću, ali zaostaje 
u suptilnosti analize i zaronjivanja u psiho- 
logiju pojedinih ličnosti, Uza sve to, Kralikova 
djela svojom zatvorenom suvislošću, svojom 
stilskom jedinstvenošću, svojom idejnom pro- 
dahnutošću, čine jedan čarobni svijet za sebe 
o kojemu, kad se malo od njega udaljimo, 
možemo stvarati svoje kritično mišljenje, raz- 
borito i opravdano, ali kad se, prilikom, opet 
malo u nj zadubemo, on nas na svoj način 
osvaja i čini da duboko žalimo, što je čitav 
taj neobični san ostao zakopan u knjigama, 
a sada je već u stvari i zaboravljen. 

Jer zaista, nakon 25 godina treba konsta- 
tovati, da Kralikov pokret Grala nije bio po- 
kret kao romantika, kao što je on mislio. Gral 
je donio mnogo pobuda, izvojevao katoličkoj 
misli u književnosti časno mjesto, ali se sam 
list tokom godine. preobražavao, i od glasila 
kruga usko povezanih ljudi koji su svojim li- 
jepim prijateljstvom htjeli da se međusobno 
potaknu na stvaralački rad, Gral je postao 

ugledan kritički organ u Njemačkoj koji više 
ne daje direktnih pobuda za stvaranje knji- 
ževnih djela. »Gralbiicherei« je zapela još 
pred više od 20 godina, a ona je imala biti 
dokazom kako Gral može da dade ne samo 
programske poglede na književnost, nego i 
brojna i velika djela. Kralikov je rad sve više 
prelazio na područje historije gdje se naročito 
bavio Bečom i Austrijom. Uza sve to ne smije 
s2 njegova pojava potcijeniti. Ljudi njegove 
cjelovitosti i zaokruženosti rijetki su, a danas 
i sve rjeđi. I tko zna kada će se opet iskopati 
njegova djela iz kojih bi mogle crpsti pobude 
još i kasne generacije. Njegov neuspjeh nije 
ležao u precjenjivanju samoga sebe, nego u 
beskompromisnosti njegovih programskih fik- 
cija. Možda je uzletu njegova stvaranja sme- 
talo to što je bio u isto vrijeme pjesnik i na- 
učenjak. Claudel to nije, iako je i on, poput 
Kralika, manijak historijskih sinteza. No nje- 
gova djela punija su soka, i u njima se osjeća 
bilo piščeve ličnosti. Ali je svakako sigurno 
da Njemačka nije znala prigrliti Kralika kako 
je zaslužio, on, Austrijanac iz Češke sa sla- 
venskim imenom, koji je bio tako duboko uvje- 
ren ne samo o misiji katolicizma u njemačkom 
narodu, nego i o misiji njemačkog naroda u 
svijetu. Taj njemački narod, u svojoj gor- 
dosti, često nije zaslužio svojih najboljih sinova. 


Ljubomir Maraković 


ČOVJEK NAŠIH DANA U ANTIKNOM 
RIMU 


Ovu paradoksnu sliku hoće da nama po- 
kaže u svojem novom «romanu  »Trajanov 
otok« francuski pisac Robert Chauvelot,1) i, 
treba priznati, njegova je slika svakako za- 
nimljiva i frapantna. Dabome, ideja bitno nije 
nova: mutatis mutandis, to je isto, što i Gulli- 
verovo putovanje ili produženje njegovo u 
Blasco Ibafiesovu romanu »Ženski raj«: sukob 
dviju vrsti ljudi, dviju kultura, dvaju menta- 
liteta; konačno, utopija, kao i ona Morusova i 
kao neke Jules Verneove slike. Ali, kao i 
Swift, Chauvelot daje svojem romanu nijansu 


savremenosti: stvarno, roman je persiflaža fa- 


šističkih i rasističkih teorija o selekciji, i dru- 


1) Robert Chauvelot, »L'ile Trajane«, ro- 
man. (»Mercure de France« god. 1933.—1934., 
brojevi 51—55, Panis. Posebno izdanje tek se 
sprema.) 


goga koječega... Ali za nas ostaje zanimljiv 
zbog drastične paralele i zbog nekih naročitih 
simpatija autorovih, o kojima ćemo se uvjeriti 
iz daljeg izlaganja. 

Šta je taj Trajanov otok —  »Insula 
Traiana«? 

Marcus Ulpius Traianus Crinitus, XIII-ti 
Cezar, godine 832, ab Urbe Condita — »a za 
Nazarence godine 80-te poslije rođenja »nji- 
hova Isusa Krista«, završivši penetraciju u 
Arabiju i poduzevši invaziju preko Asiro-Ba- 
' bilonije u Perziju, pošalje svoga zapovjednika 
flote k obalama Indije. Taj zapovjednik po- 
vede sa sobom preko četrdeset lađa sa par hi- 
ljada posade. Ali u Indiji dođe nova zapo- 
vijed: ići dalje, preko Malake, i osnovati »na 
kraju svijeta« rimsku koloniju. U tu svrhu po- 
slano je posadi ekspedicije dovoljno hrane i 
čitav tovar žena-zarobljenica iz Iranskih ze- 
malja, da bi bile u budućnosti — žene rim- 
skih kolonista. 

Sticaj atmosferskih okolnosti odnese eskadru 
—. a na čelu joj stajao je Hippalus Junior 
(Hipal Mlađi), po autoru, najbolji moreplovac 
Trajanov — mimo Sumatre, Guineje — u 
Pacifik; tamo, negdje blizu otočja Tahiti, pri- 
stanu uz jedan otok. Ali za par dana, vul- 
kanska erupcija zatvori eskadru u jednoj dragi, 
a između morskih obala i unutrašnjosti otoka, 
gdje se smjeste moreplovci — podignu se ne- 
premostive stijene od granita. Tako naseljenici 
ostanu odvojeni od čitavog svijeta kroz vje- 
kove. Na otoku nađu rijeku, koja teče uz se- 
dam brežuljaka, Tamo Hipal podigne naselje 
»Nova Roma«, točno po nacrtu starog Rima. 
Tako nastane jedna nepoznata rimska kolonija. 
Pod kraj života Hipal sastavi vrstu oporuke 
(ili referata za Trajana) gdje navodi sve ove 
podatke. Izražava vjeru da će dobri Cezar 
ipak poslati flotu, da potraži propale koloniste. 
Tako misao o dolasku Trajanovu postane na 
otoku svoje vrste vjerom u dolazak Mesije... 

Pred Hipalovu smrt, otok je imao 12 hi- 
ljada stanovnika. Da se ne bi svijet previše 
množio, propisana su bila neka »eugenička« 
pravila i stvoren posebni »Eugenički Tribunal: 
Novog Rima«, (sic!) na čelu sa specijalnim 
magistratima, Poslije, kada stanovništvo počne 
degenerirati, nastane drugi, suprotni problem: 
kako očuvati broj stanovnika na dovoljnoj vi- 
sini. Za prvo je bilo lako: predviđeno je ba- 
canje defektne djece sa stijene; za drugo — 


došlo je kasnije do ideje importa žena iz tu- 
đeg svijeta, prethodno ih pretvorivši u gluho- 
nijeme;; ali ova ideja bude ostvarena tek u 
XVIII. vijeku, kada na otok dođu neki, tajan- 
stveni avanturisti, no i onda je saobraćaj po- 
državala samo lađa ovih avanturista-gusara, 
dok je ostalo stanovništvo i dalje vjerovalo u 
svoju potpunu izolaciju od svijeta... 

Među početnom grupom otočana rađa se 
ljudi svakojakih: Rimljana, Grka, Egipćana, 
crnih robova; i svih ondašnjih vjera, u tome 
broju i nekolicina kršćana (»nazarena«). Svi- 
ma je data potpuna sloboda vjere, premda 
»gros« stanovništva nije volilo kršćane. Tako 
je na otoku ostalo »konzervirano« Trajanovo 
doba, sa svim njegovim osobinama, i s latin- 
skim jezikom, i sa socijalnim uređenjem i s re- 
ligijama. Ekvatorski položaj otoka primorao je 
koloniste da malo izmijene način spremanja 
hrane: počeli su upotrebljavati za hranu neke 
čudne stvari — meso od klokana, na primjer, 
i slično. Inače, na otoku bilo je nešto urođe- 
nika — Polinežana. Ti postanu robovima te 
se stope sa dovezenim crncima... 

Pripovijedam kronološki. Autor je upotre- 
bio sasma drugi način izlaganja. On izlazi od 
savremenosti 4 uvodi nas — neočekivano — in 
medias res... Dakle, u XVIII. vijeku nađe 
se jedan doktor, Vincent Laborde, rođen u 
Francuskoj, koji je pronašao eliksir vječite 
mladosti, koji se uštrcavao u žile (podmlađi- 
vanje!). Jedan: misteriozni pustolov, neka vrst 
Ahasvera pod plaštem grofa Cagliostra, mag, 
bogoborac i alkemist — dođe do toga eliksira 
i postane vječno mlad. Taj čovjek, »čije se ime 
ne smije spomenuti« — pojavljuje se pod raz- 
nim imenima: zapovjednika gusarskog broda 
»Asmodće« — Migratsena; grofa Domen- 
gattija, talijanskog aristokrata i vlasnika jahte 
»Desamoe« (anagrama »Asmodće«, sa promije- 
njenim redom slova). 

Gusareći (ovako skoro besmrtan), po mo- 
rima, združi se s jednim Holanđaninom, Jan- 
seniusom Zuyderveltom, rođenim 1748. godine, 
kapetanom-bootsmanom,  »vjernim podanikom 
Njegove  Visosti, Stadhoudera (namjesnika) 
Udruženih Provincija«. Tajanstveni čovjek do- 
biva od doktora Laborda eliksir, koji uštrcava 
sebi i Holanđaninu (tako da Holanđanin ne 
zna za recept, što ga čini robom avanturista). 
Sina doktora Laborda, mornaričkog oficira Ge- 
rarda, rođenog u Tulonu 1805., ugrabi tajno u 

noći i odveze na svojoj lađi »Asmodej« na 
neki tajanstveni otok, gdje mu bješe njegova 
gusarska postaja... To učini da ovaj izum 
eliksira i nadalje ostane svojinom samo ovog 
avanturista. Na otoku nesretnom Gerardu na- 
silno uštrcavaju isti eliksir, da ne ostari. Tako 
je doživio i naše dane... Gerard je inače 
dosta slabo obrazovan čovjek i malo razumije 
okolnosti u kojima se nalazi, pa se uvijek nada 
da »L'escadre du roi Louis Philippe me sau- 
veral«.—.., 

Međutim junak-pustolov je našao baš ovaj 
Trajanov otok. Iskoristivši svoju sličnost s ki- 
pom Trajanovim kao i svoje potpuno znanje 
latinskog, zavlada na otoku kao živi Trajan 
— očekivani Mesija... U njegovoj pratnji se 
nalazi i Holanđanin, koga postavi za senatora 
Novog Rima pod imenom »Janseniusa«. Osim 
toga, novog Cezara-Trajana stalno prate tri 
tjelesna stražara-Indijea — Indro, Garuna i 
Tandava, Čini se, da su i oni stalno podmla- 
Čivani i upućeni u tajnu. 

Vlada novog Cezara, koji se prozvao »Ce- 
zar Trajanus Domengatus« bila je naročita: 


upotrebljavao je svašta za podržavanje svog 


autoriteta. Udesi stalni ali tajni dovoz gluho- 
nijemih djevojaka u »eugeničke« svrhe. Isko- 
risti elektricitet za suzbijanje mogućih nemira. 
Služi se potajno i avionima, koji se pričinja- 
vaju stanovnicima kao neke nebeske ptice, što 
još više afirmira »božanski« autoritet novog 
Cezara. 

Konačno, u najnovije doba, kako i treba 
očekivati od »iluminata«, maga i sličnih, pro- 
tjera preostale kršćane u kratere (poput kata- 
komba), gdje je njima određeno posebno mjesto 
za stanovanje, uz robijaše i ostale kažnjenike 
zločince. Kršćani ipak žive i drže se i u novim 
katakombama. Ima ih 2 hiljade na broju. 

Međutim dođe svjetski rat, Na fronti se 
nađu skupa francuski oficir — Victor de Li- 
meray, rodom iz Toursa, i talijanski aristokrat 
conte Cezare Domengatti. Združe se. Poslije 


Tata njihovo se poznanstvo obnovi i Cesare 


Domengatti ponudi svom bivšem »compagnon 
darmes« izlet na jahti. "Tamo ga upozna 


s Holanđaninom  Jauseniusom Zuyderveltom. 


Kad se ustanovi da se interesiraju za razne 
maglovite probleme antike, Domengatti ispri- 
povijeda da jedno američko filmsko poduzeće 
sprema jedan veliki film iz starorimskog doba, 
gdje će on, Domengatti, igrati ulogu Trajana 


— a Zuyderveltu je data uloga senatora. Zove 
Viktora da i on igra ulogu jednog saveznog 
galskog vođa, koji će se zvati, recimo, Brennus 
Viktor... Limeray konačno tu ponudu pri- 
hvati, to više što on savršeno vlada latinskim 
jezikom, a taj će tonfilm biti izveden, do- 
sljedno, na tom jeziku. Putuju u Oceaniju, gdje 
je američko društvo, čiji je član Domengatti, 
iznajmilo jedan otok za filmovanje tog ko- 
mada U tom raspoloženju, da će tamo biti 
neka filijala Hollywoda, stiže Viktor Limeray 


.na otok. Jahta se usidri uz obalu, a oni: Do- 


mengatti, Jansenius, Viktor i tri Indijea pođu 
nekim mračnim prolazom između stijena k ne- 
kom liftu, koji ih konačno spusti u neku dvo- 
ranu, gdje stoji kip Trajanov iz antiknog doba, 
upadljivo sličan liku Domengattijevu. Začudo 
Cezare zatraži jednu čudnu formalnost: da se 
Prije ulaza na prostor otoka položi neka ču- 
dnovata zakletva: — »Jusjurandum: Praebesne 
Caesaris legi obedire? Quod si non feceris, 
vade retro. Prebesne?& — Viktor sa začuđe- 
njem zbog te komedije položi ovu čudnovatu 
zakletvu. 

Uđu kroz hodnik na sunčanu poljanu... 
Tamo Cezara i goste čeka triumfalna povorka. 
Zuydervelt upozorava Viktora, da govori samo 
latinski. Domengatti, koga sada svi zovu »Do- 
mine«, vlada se pravo carski... Bilo kako, 
dolaze u neki grad — restaurirani filmski 
Rim, kako misli Viktor. — 

Tamo ih zovu na gozbu. Moderni Francuz 
razgovara najprje sa irhimagirom (šefom ku- 
hinje Cezarove), Tullijem Apeksom, koji se 
pokazuje — začudo — sasvim neupućen u 
evropski život. Ali najveće iznenađenje čeka 
Viktora na samoj staro-rimskoj gozbi (sasvim 
kao kod Sienkiewicza u »Quo vadis«, sa ple- 
sačicama, sa aluzijama na homoseksualnost i sa 
sasvim ogoljelim antimoralizmom starog po- 
ganskog Rima). Za stolom su, među drugim, 
prokonzul Lucius Postumus Libon i Sabinius 
Rufus Cursor, drugi magistrat »Eugeničkog 
Tribunala Novog Rima«. Zametne se besjeda, 
gdje je Jansenius primoran da objašnjava neke 
čudnovatosti svoga druga, Gala Brena Vik- 
tora, time što je on ipak barbar... Njegove 
francuske uzrječice tumači kao »galo-rimske 
fraze«, jer je taj čovjek ipak Gal... A Vik- 
toru veli, da je Cursor upravo (tobože) dok- 
tor iz Amerike. Zagrijan vinom, Viktor za- 
počne neku kavgu s Cursonom, napomenuvši 

»sumnjivu američku univerzu«. Potpuni krah, 
Senatori i velmože Novog Rima ništa ne ra- 
zumiju; Viktor, ljut, vrijeđa velmožu. Cezar 
Trajan Domengatti ustaje i rekne: »neka se 
izvrši zakon.« Straža vodi Francuza u zatvor, 
gdje on dobiva od Domengattija latinski ru- 
kopis Hipala Mlađeg, koji otkriva Viktoru 
istinu o Trajanovom otoku. Potajno ga ipak 
Cezar obavještava, da će se sve svršiti dobro, 
Ipak sud osuđuje Viktora na robiju u krate- 
rima. Tu dolazi do vrlo značajnih prizora. 
Viktor, ljut i dezorijentiran, glumi luđaka, U 
kraterima susretne se Viktor s grupom kršća- 
na, koji tamo borave. Oni ga spočetka drže za 
zbilja luđaka, a zatim se kušaju njemu pri- 
bližiti na ovaj način: 

— Poznaješ li ovo? upita Theotim, spu- 
stivši se na koljena pred njim i nacrtavši kaži- 
prstom za pijesku od lavina praška — ribu. 

Na to »luđak« — u čijim očima nestane 
onog luđačkog izraza, — odgovori lagano, kao 
da je nečim uzbuđen: 

— Utique. Ichthys: Jesus Ghristos Theu 
Yios Soter«. ; 

— Pax tecum — reče Theotim. Uzme ne- 
znanca za ruku, privuče ga sebi i poljubi ga 
u čelo: — »Svejedno ko bio, dođi nama — 
tihim glasom reče on. — Jer kao Gerardus, ti 
obožavaš Ribu!« ' 

Onda slijedi jedna scena, koja zauzima u 
romanu isključivo, naročito mjesto. Navodimo 
je: Urban Agapit, biskup, pita Viktora o 
tome, što se dogodilo s kršćanstvom kroz ove 
duge vijekove. "Taj mu ukratko, u koliko može, 
ispripovjedi sve. Naročito se zadržao na sve- 
tom Piju V., zadnjem Papi — svecu, koji je 
naslijedio Pija IV. godine 1566. 

— U Rimu? pita Agapit. 

— Uvijek u Rimu. Kao i svi predšasnici, 
kao i sadašnji nasljednik. 


— Zovu ga? 

— Pije XL, bivši nadbiskup Milanski — 
(Mediolanum — tumači Viktor na začuđeni 
upit...) 

Onda nekom zgodom Viktor spomene Va- 
tikanski konklay. — »Šta je to — upita bi- 


skup... Oprosti, sine, ovo neznanje kolona iz 
zemlje na kraju svijeta!« — Konklav je zbor, 
koji bira pape u dvorcu, nazvanom Vatikan, 
sagrađen 498. Svetim Sinahijem — papom, na 
desnoj obali Tibera, na istom mjestu, gdje su 
naša braća bila spaljivana ili predavana zvije- 


rima za Kaligule i Nerona. U Starom Rimu, 
tamo su se nalazili, kako se misli, »Vaticania«, 
četvrt vračara-orakula... — Koliko stvari 
moram da saznam! promrmlja Urban Agapit 
sanjalačkim glasom. Poslije Hipala, kako vi- 
diš, o moj goste, mi živimo samo od ostataka 
jedne prošlosti, koju ti poznaješ više nego mi. 
Ali, doda on, glavno je — jeli istina? — to, 
da nauk Spasiteljev nije propao kroz devet- 
naest stoljeća... Od svetog Petra — Ce- 
phasa — tako su njega zvali aramejskim jezi- 
kom — do Pija XI. — u današnji dan, Kri- 
stovo Evanđelje traje i trajaće mnogo duže 
nego zakoni Trajana Antikrista, koji nas pri- 
tištu zajedno sa svima Silama Mraka. Neka 
ime našeg sadašnjeg Pape Pija XI. bude ot- 
sada ovdje na svim ustima i u svim srcima.« 
Viktor Limeray onda počne tumačiti o lažnoj 
besmrtnosti nazvanog Cezara-Domengatta... 

Susretnu se onda Viktor i nesretni zarob- 
ljenik, stoljetni mladić, Gerardus (sin dok- 
tora Vincenta Laborda). »Un Francais ici? 
L'escadre du Roi me sauve!« i počne pripo- 
vijedati Viktoru svoje nezgode starofrancuskim 
stilom iz doba Orleanske dinastije... 

Kada je Domengatti doveo nad otok aero- 
plan koji je na oblacima počeo pisati (na na- 
čin američke reklame) — »Slušati Cezara ili 
smrt/!« Viktor tumači kršćanima kako je to 
samo nova varka prefniganog avanturista, koji 
hoće i dalje da drži nesretne aborigene u po- 
slušnosti. Agapit zahvaljuje Viktoru na tome, 
što je tim predavanjem o uspjesima avijacije 
spasao vjeru u srcima kršćana, koji su zbilja 
bili spremni da povjeruju u čudesnu moć No- 
vog Trajana-Antikrista. Ali dolazi novo: buna 
na otoku. Vračar Sagittarius, vođ  mističkih 
sektaša, već se sprema na dogovor s Viktorom 
i kršćanima. Gomila navaljuje na palaču. Ce- 
zar i Jansenius u panici... ali ovaj put se spa- 
savaju primjenom električke struje koja ubija 
stotinu ustaša. Ovi se povlače.., 

U času, kada se Domengatti i Holanđanin 
dogovaraju o daljem postupanju, misleći da bi 
trebalo dovesti Viktora, čiji je galski um spo- 
soban da nađe izlaz iz loše situacije, i u mo- 
mentu kad Jansenius moli »Domine« da mu 
da redovnu mjesečnu dozu »eliksira mladosti« 
(jer osjeća već neku slabost i malaksalost, koja 
periodički pokazuje da mora biti uštrcana još 
porcija lijeka) — dolazi do »Deux ex ma- 
china« — do neočekivanog raspleta. 

Nova erupcija vulkana pretvara otok u ga- 
rište i ruševinu. Svi bježe... Jansenius se na- 
lazi opet s Viktorom, a ostali — biskup Aga- 
pit, Gerard i kršćani (lijepa vizija prvih vje- 
kova kršćanstva) kao i velmože s narodom 
(strahoviti »cauchemar« poganskog Rima) — 
ostaju žrtve elementa. I bolje je za njih: kr- 
šćani Trajanova doba i suviše bi se razoča- 
rali, vidjevši šta je s našim nazovi-kršćanskim 
svijetom... Ovako idu Bogu, vjerujući u 
Pravdu... Viktor i Jansenius se spasavaju na 
slučajnoj kineskoj džonki na otok “Tahiti. “amo 
Viktor nalazi neke svoje bliske osobe, a Jan- 
senius pripovijeda pokajnički svoj život i 
zgode. Umire, pretvoren u stogodišnjeg starca 
— jer je »eliksir« ostao tajnom, poznatom samo 
Domengattiju. U času smrti vidi crnu lađu 
Avanturistovu, kako opet plovi oceanom na 
nova antihristova djela. Dakle, spasao se... 


Takav je taj čudnovati, bizarni, ali i oštri 
roman. Njegov problem je zbilja akutan. Tu 
je konfrontiran Rim epohe opadanja i naše 
doba — doba preocjenjivanja vrednota. I 
zbilja jedina privlačiva točka u romanu — to 
je ista što i u našem životu: čisti duh Isusova 
nauka, Inače roman ima manjih defekata: čud- 
nih asocijacija, anahronizama... Uza sve to 
zaslužio bi da bude preveden i čitan... 


K, Rimarić-Volinski 


>ZLATNI KLJUČ« 


G. je Ante Cettineo (Četineo, ne Cetineo!) 
vilo plodan pisac. 1932. g. izdao je zbirku 
pjesama »Za suncem«, a 1933. smo dobili dvije 
knjige, roman »Meštar Ivan« i vrlo raskošnu 
zbirku lirike »Zlatni ključ«.1) Ova se zbirka 
ni u čemu ne razlikuje od prijašnjih, osim što 
je vremenski iza njih nastala. Stari omiljeli 


Cettineovi motivi dominiraju i na ovim stra- 


nicama, Raspoloženja i posmatranja kao i »Za 
suncem«. G. Cettineo ima nekoliko svojih vla- 
stitih motiva, iako zna gdjekada ritam pozaj- 
miti. Tako »Sv. Ante« puno potsjeća na Ma- 
toševe stihove o Starčeviću, a »Umesto pred- 
govora« ima isti ugođaj .kao i uvodna pjesma 
u »Lirici Itake« g. Miloša Crnjanskog. Bez 
sumnje, £. se je Cettineo na njima inspirirao, 
pa bi bilo puno bolje, da su ove pjesme ostale 
u stolu, nego da ovako kvare dojam o origi- 


1) Ante Gettineo: Zlatni ključ, Split, 1933. 


nalnosti svoga autora. Glavne su teme g. 
amara more, sunce, ribari, delfini, galebovi, 
zvijezde, djeca i pejzaži. Nijedan naš pjesnik 
nije tako usko srastao sa svojim motivima kao 
£. Cettineo, On ih je tako žarko u se upio, da 
su postali sastavni dio njegova unutarnjeg ži- 
vota, ono bez čega on ne može da bude, što 
ljubi nad sve drugo i za što samo živi. Ovo će, 
vjerojatno, i biti glavni razlog, što je g. 
Cettineo od hrvatske kritike gotovo i nezapažen 
ili, s druge strane, nekritički napadan i oma- 
lovažavan. Tko nije duboko proosjetio jutro 
na moru, krvavo-srebreni suton i sunčani dal- 
matinski pejsaž, tko nije zavolio do ekstaze 
galebove, valove, bonacu i noć, taj će a priori 
reći, da su pjesme g. Cettinea samo neuspjeli 
artistički pokušaji. Međutim, za pravog i du- 
boko čuvstvenog Dalmatinca g. je Cettineo 
dobar talenat. Da je on u Italiji ili Španiji, 
vjerujem da bi već danas bio općenito priznat, 
jer bi bio u svojoj, po sensibilitetu, pravoj 
okolini, 


»Zlatni ključ« ima nekoliko lijepih pje- 
sama, koje po svojoj umjetničkoj vrijednosti 
idu među najbolje stvari, što ih je dala poslije- 
ratna hrvatska lirika. » Tuga za bratom« fra- 
pira svojom djetinjskom toplinom, nevinošću i 
bezazlenošću; lijepo iskreno čuvstvo dato u 
adekvatnoj umjetničkoj formi, meko i nježno 
kao Sudetino »Dijete«. Lijepa je i vrlo origi- 
nalna pjesma »Vrata«, samo što su ona dva 
stiha u zagradama nezgrapna i suvišna. 


Osim ovih motiva, g. Cettineo ima i ne- 
koliko »socijalnih« pjesama. One su od reda 
neuspjele. Preporučio bih g. Cettineu, da 
ostavi socijalne prodike, neka ih drugi mr- 
cvare, njegov talenat nije za to. Naša je da- 
našnja socijalna lirika, u većini slučajeva, sa- 
mo profaniranje prave umjetnosti, beskrvna, 
pisana u propagandističkom tonu; neiskrenost, 
pomanjkanje kreativne snage i poetske inven- 
cije prekrivaju izlinjalim i neoriginalnim kri- 
čanjem. U pjesmi »Seljak nad Lenjinovim 
odrom« g. je Cettineo napisao blasfemiju na- 
zvavši Boga mrakom. Čudnovato mi izgleda, 
da g. Cettineo, koji voli prirodu poput Sv. 
Franje, ne može doći do jasne i ispravne spo- 
znaje Stvoritelja baš preko onih, na oko, sit- 
nih i neznatnih svojih motiva. Da nije g. Cet- 
tineo neoriginalno prekrio oči tuđom kopre- 

nom, pa ne vidi što treba da je svakome 
jasno, pa i njemu? 

Drugo, što mi se ne sviđa kod g. Cettinea, 
jeste ekavica. Bez obzira na to, koliko ona 
zaostaje u zvonkosti i punini za ijekavicom, 
mislim, da nije iskrena ni umjesna u ustima 
jednog Dalmatinca, a naročito ne danas. Neka 
£. Cettineo okrene svoju dušu i stvaranje k Za- 
grebu, pa sam uvjeren, da ga neće šutke mi- 
moilaziti kao danas, kad se stvarno ne zna 
kojoj strani pripada. 

Mate Meštrović 


IZLOŽBA TALIJANSKIH FUTURISTA U 
BERLINU 


Dne 28. ožujka otvorena je u Berlinu iz- 
ložba talijanskih futurističkih slikara, Uz pru- 
skoga ministarskoga predsjednika Gčringa i 
ministra za propagandu dra. Goebbelsa bio 
je na otvorenju prisutan i predsjednik talijan- 
skoga Pen-kluba F. T. Marinetti, koji je u 
njemačkim novinama prije toga objelodanio 
ovaj pozdrav Njemačkoj: »Pozdravljam silan 
duh obnove Hitlerove Njemačke svojom sim- 
patijom kao pjesnik fašizma i talijanskoga fu- 
turizma.« U vrijeme rata anatemisali su futu- 
risti čitavu njemačku kulturu kao barbarstvo 
te su nazivali svakoga Talijana, koji je čitao 
ili prevodio njemačke knjige, kretenom i idi- 
jotom. Danas su se prilike promijenile. Nijemci 


hvale talijanske futuriste, a talijanski futuristi 
Nijemce. Futurizam je tražio nov jezik, u ko- 
jem bi se pazilo samo na dinamiku izraza bez 
obzira na gramatiku i sintaksu. U slikarstvu 
je htio da provodi tako zvanu simultanost, to 
jest istodobno prikazivanje različitih faza iste 
radnje. Poslije rata kušaju talijanski futuristčki 
slikari na osnovu nauke o slikarskoj simulta- 
nosti riješiti prije svega problem automobilskog 
i aeroplanskog leta, Promatrajući svijet i stvari 
u perspektivi aeroplanskog uzdizanja i brzine 
stvorili su oni velik broj slika, koje sačinjavaju 
tako zvanu »aeropittura«. Najviše se odlikuju 
svojim smionim konstruktivizmom Bruechetti, 
Bonenti, Fillia i Ambrosi. Potonji je kušao 
»ovjekovječiti« ratni let D'Annunzia iznad 
Beča i let Itala Balba sa zračnom flotom u 
Ameriku. Izložba imade ipak više politički 
nego umjetnički cilj. Marinetti je u svojem 
govoru naglasio, da marksisti ne mogu biti fu- 
turisti, jer je futurizam nacionalnoherojska 


umjetnička i životna forma, vezana s rasom. 


Poslije svečanog otvorenja izložbe deklamirao 
je Marinetti svoje dvije futurističke pjesme: 
jednu francusku, a drugu talijansku. Talijan- 
ska radi o opsjedanju Drinopolja. Publika je 
bila vanredno zadovoljna Marinettijevim vi- 
kanjem, zviždanjem, smijanjem, jaukanjem, 
plesanjem, lomatanjem rukama i prevrtanjem 
očiju. Kroničar 


P. n. gg. suradnike, pretplatnike i sve koji upravljaju pisma 
i pošiljke uredništvu, molimo da izvole uvažiti novu adresu: 
DR. LJUBOMIR MARAKOVIĆ, uredništvo Hrvatske Prosvjete, 
ZAGREB, GAJEVA UL. 36 vila. — Kako je omot lista štam- 
pan za čitavu godinu unaprijed, molimo da se ne uzme u 
obzir adresa koja je tamo štampana, jer više ne vrijedi. 


SADRŽAJ: Hrvoje Bor: U sjeni Vlašića. — Mate Meštrović: Stojeći pred krtolićem grožđa. 

Sličica. Na Pragu ambulante. Đuro Sudeta. Moj mlaji brat. Nebo u travi. — Petar Grgec: 

Put Hermanna Bahra do istine (svršetak), — K, Rimarić-Volinski: Nacionalsocijalizam. — 

Zlatko Dujmović: Arina. — PREGLED: Ljubomir Maraković: Richard v. Kralik, — K, Ri- 

narić-Volinski: Čovjek naših dana u starom Rimu. — Mate Meštrović: Zlatni ključ od Ante 
Cettinea. 


Izdaje ,Kolo Hrvatskih Književnika“ u Zagrebu. — Naklada ,Jeronimskog Književnog Društva“ u Zagrebu. 
Uređuje i izdaje za ,Kolo Hrvatskih Književnika“ : Ljubomir Maraković. — Tisak Zaklade Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 2. 

HRVATSKA PROSVJETA 


GOD. XXI. ZAGREB, TRAVANJ 19834. BROJ 4 
AARONA 
PETAR GRGECGC: 


UZ DVADESETU GODIŠNJICU MATOŠEVE 
SMRTI 


U ostavštini pokojnoga dra Petra Rogulje sačuvala se liječnička svje- 
dodžba, izdana 8. siječnja 1915. od bolnice milosrdnih sestara, a potpisana 
od tadašnjega primarnoga liječnika dra Mašeka. Početak svjedodžbe glasi 
»Petar Rogulja, 26 god., rodom iz Sarajeva u Bosni, nadležan u Žrinju, 
kotar Dvor, Hrvatska, bio je u ovoj bolnici od 17. III. do 15. V. I9I4... 

Rogulja je dakle zabilježen u bolničkoj kancelariji, da je došao u 
bolnicu točno na dan smrti A. G. Matoša (zapravo bio je u bolnici naj- 
manje jedan dan prije toga). Zvanjem je bio urednik »Riječkih Novina«. 
Kao pravi novinar, koji je svuda putovao s blokom papira za bilješke, 
odmah se zanimao za posljednje Matoševe dane. Sve je popisao, što je 
saznao, i svoj je izvještaj objelodanio u 5. broju »Hrvatske Prosvjete« 
8. 1914. na stranama 269. i 270. Čudnovato, da se taj članak, koji ima 
vrijednost prvorazredna svjedočanstva, u svim studijama o Matošu pre- 
šućuje. Ne spominje ga ni dr. Mihovil Kombol u bibliografskim bilješkama, 
kojima je popratio »Antologiju novije hrvatske lirike«, iako on znade i za 
neke manje važne članke, u kojima se ne govori o Matošu iz autopsije. 

Na početku svojega izvještaja piše Petar Rogulja: »Slučajno sam bio 
u istom odjelu, gdje i on, pa sam u jutro uz pratnju milosrdnice pošao s još 
jednim drugom u gornji kat, da vidim pokojnika. Na postelji je ležalo 
pokriveno truplo, koje bijaše tako maleno, te mi se u prvi mah pričinilo, 
da je postelja prazna. Milosrdnica podigne pokrivač, a pod njim se ukaza 
glava zamotana u bijeli zavoj, kroz koji je provirivala mjestimice tamno- 
smeđa kosa. Iz samrtnički žutog lica virilo je jedno na pola otvoreno oko, 
preko kojega se već prevukla blijeda mrtvačka mrena. Brada je bila 
neobrijana i rijetka. Jastuk i zavoj bijahu krvavi, te se jasno moglo opa- 
ziti, kako su mu u posljednji čas zavoj razvezali, da se bolesnik ne bi 
Zagušio.« ' 

Od podataka, koje navodi Petar Rogulja, najznačajniji je onaj o Ma- 
toševoj ispovijedi prije smrti. Matoš je najprije odbijao ispovijed. Jedino 
je svojoj paziteljici sestri Joviti rekao, da će se ispovjediti, ako ozdravi. 
No kad je bolest postala kritična, uspjelo je duhovniku bolnice Kroderu, 
koji ga je često pohađao, da ga nagovori na izvršenje te kršćanske dužnosti. 
Rogulja. izvješćuje o tom ovako: 

»Na večer prije 8 sati pohodio ga je bolnički duhovnik. Našao je 
kraj njega njegovu gđu. majku pa se na nju obratio, da djeluje na sina, 
što je ona i učinila. Iza toga se okrene svećenik bolesniku pa mu konačno 

reče: »Dakle, ako se želite pomiriti s Bogom, dajte mi ruku.« Bolesnik je 
neprestano gledao u svećenika, a onda je prihvatio pruženu desnicu i 
objema ju rukama stisnuo. Svećenik reče na to, da će iza 8 sati doći i 
obaviti svete funkcije. No već prije poručio je Matoš po nj, i on je odmah 
došao. Pošto se svi nazočni odstraniše, obavio je Matoš skrušeno i sklop- 
ljenih ruku ispovijed. Svećenik mu je u nazočnosti majke, brata i jedne 
milosrdnice podijelio posljednju pomast. Matoš je sklopljenih ruku ležao 
i poljubio raspelo, što mu ga ispovjednik pružio.« 

Neke je vijest o Matoševu pokajanju na smrtnoj postelji iznenadila, 
a neke nije. Iznenadila je one, koji su poznavali Matoša prije pet šest go- 
dina i prije. Tada je Matoš slavio Renana, Voltairea i sve proroke revo- 
lucije. 5 Kranjčevićem je gledao u Kristu vođu francuskih jakobinaca. Ma. 
riju je Bistricu prikazivao kao običan vašar, a u svećenicima je volio gle. 
dati poklonike boga Dioniza. Jednom je i Mariju nazvao Venerinom 
kćerkom. No posljednjih je godina postajao malo pomalo sve veći štovatelj 
produbljenoga katolicizma. Kao uz inat liberalcima Lunačekova soja divio 
se duhovnim vježbama sv. Ignacija i spiritualnoj misiji katoličke Crkve. 
Najviše se približio katolicizmu esejem »Ljudi i ljudi«, koji je štampan u 
»Obzoru« g. 1913. Navodim neke odlomke iz toga eseja, Matoš veli: 

»Nauka je doduše stvorila čudesa moderne mehaničke civilizacije, ali 
je kod podizanja materialnog blagostanja sasvim smetnula s uma više 
idealne potrebe duše, te se sa svih strana tuže na propadanje estetičkih, 
etičkih i religijskih vrijednosti.« ' 

»Nauka, već samom svojom jezgrom stvar elite, predmet odabranika, 
dođe u masu, na tržišta, kao biser pred svinje, oduzevši nižem, običnom, 
nenaučnom čovjeku sve njegove primitivne vrijednosti, ne mogući ih zbog 
njegove nesposobnosti zamijeniti čime boljim, stvorivši tako kulturno bar. 
barstvo, nesređenost, bolest i užasnu pustoš usred najveće civilizacije i 
kulture. Srušilo žrtvenike, ugasnulo svjetlo, ostavivši puk u debelom mraku, 
sa ciljevima, što ih mogu vidjeti tek oči odabranika. Dospjelo se do ordi- 
narnog egoizma i materializma. Iz zoologije konstruirala se etika. Cijela 
ta kritika svršila je sa cinizmom, sa moralom životinje. Borba ideala i ideja 
svršila se borbom interesa, borbom ekonomskom. Umjesto Boga navališe 
na oltar staro zlatno tele. Trbuh, materialni interes se kao u priči onog 
rimskog senatora i u »naučnoj« bajci Karla Marksa proglasio zamjenikom 
duše i stožerom ljudskog života. U učenom barbarstvu tih optimističkih 
racionalista najbolje duše vijeka padoše u najerniji pesimizam.« 

»Vječna je zasluga kršćanstva, što je dokazalo usuprot poganskim 
mudracima, što kao Sokrat smatrahu tek estetičnog, dakle kultiviranog 
čovjeka sposobnim za viši, za idealni život, da tim životom može Živjeti 
svaki, pa i najprostiji. Ne može svaki postati pjesnik, naučnjak ili junak, 
ali svaki može, osim atavističkih žigosanih iznimaka, osjetiti u sebi Boga, 
načelo svjetskog ređa i zakona, svaki može kultivirati svoju savjest, svaki 
može postati pošten'čovjek. Dok kult energije i uma nije pristupačan 
svakome, genij dobrote je, kao dar suze, dan velikoj većini ljudi, pa je 
najveća krivica modernosti, što je baš tu najvažniju stranu duše i čovjeka 
najviše zapustila, te je moderan čovjek moralno siroče, a moderan Život 
ilustracija bestijalnog egoizma i bestijalne borbe za bestialan život.« 

»Dok je jedan Newton, Pascal, Pasteur, Renan, Darwin i Spencer 
duboko religijozan, danas licejke i brijački Šegrti niječu potrebu vjere, 
pozivajući se — naravno — na Darwina ili čak na Bichnera.« a 
U takvim je mislima A. G. Matoša bilo još uvijek mnogo panteističkih, 
naturalističkih i relativističkih natruha, ali simpatije su OPE bile bez 
sumnje na strani katolicizma, ito ne onoga estetskoga je ein. pod 
je slavio nekada u »Ogledima« pišući o Byronu, nego kato pa volje, 
prakse, Božjih zapovijedi i pelerek nrpugeieaij, smlnjo g i ma u 
ispovijedi bijaše zato samo pročišćenje i najnužnija posljedica takvoga 

ćanja vjere. ; ' 
M omatramo li čitav Matošev književni rad s ovoga njegova posljed- 
njega gledišta, dužnost nam je da koješta u njem osudimo i jm 
bezvrijednim i negativnim. I on je naime služio (dugo vremena »mo< je 
nosti«, o kojoj kaže, da je zanemarila dobrotu i učinila modernog čovjeka 
moralnim siročetom. Podavao se cinizmu, blasfemijama i preziru morala. 
Ali i pored tih nužnih »errata corrige« dobar dio Matoševih misli može 
biti i danas putokaz, kojim se smjerom imade razvijati hrvatska kultura. 
Sugestije svih naših protivničkih smjerova, vanredno jakih u predratno doba 
hrvatske antiteze, nijesu mogle da potpuno otkinu toga čovjeka od tradicio- 
nalnih hrvatskih vrijednosti. Svi smo prije rata bili skloni pesimizmu, 
Živjeli smo u prilikama, o kojima sam upravo u vrijeme Matoševe smrti 
pisao u »Hrvatskoj Prosvjeti«: pr 

»Organizacija je hrvatskoga naroda danas takva, te nas. ia u 
vječnom nezadovoljstvu, vječnim trzavicama. Umjesto da smo ujedinjeni 
pa da sami odlučujemo o svoijm duhovnim i svjetovnim dobrima, mi. 
ramo da razbacujemo svoje sile na pocijepana i sitničarska provincijalna 
gospodarstva. Najbolje naše položaje, titule i reprezentativna mjesta Paka 
vanjskom svijetu zaprema još uvijek naša aristokracija, ali ona samo popu 
imele usisava najjače sokove iz našega narodnoga stabla, dok je dje 
političkim, društvenim, prosvjetnim i ekonomskim tendencijama E. : C 2 
tuđega naroda. U nas se velik dio budgeta troši na prigušivanje i .. i- 
ciranje narodne volje, a najpotrebnije naše kulturne, trgovačke i naro ka 
obrambene institucije spadoše na niveau karitativnih društava te jp uzdr- 
žavaju pretežito narodnom milostinjom. Eksistencije naših činovnika, trgo- 
vaca i obrtnika usredotočene su većinom u tuđinskim centrima, a neovisna 
nam je inteligencija još vrlo malobrojna. Četvrtina se pa ea 
potuca po tuđinskim ugljenicima i tvornicama, a kod nas najbolja mjes 
grabe tuđinci. Svemu se tomu mi opiremo težeći za slobodom pa pana? 
ili pobjeđujemo osjećajući, da je teško na ovoj potresnoj zoni, koju nazi- 
vamo Hrvatskom, stvoriti jak i ujedinjen nacionalni organizam.« i 

U svakom je predratnom Hrvatu bilo barem nešto Kranjčevića, koji 
je u crnoj slutnji maštao o vremenima, kada će tuđinci iskapati u sj 
krajevima hrvatske kosti i govoriti: »To su kosti pretpotopnog mne 
Jedni su svoj pesimizam ispovijedali otvoreno, a drugi su ga maskira 1: sia 
kakvim »širim podnicama« i programima, koji su u teoriji bili lijepi, au 
praksi su proizlazili iz malodušnosti i nestašice pouzdanja useiu ijem 
snagu. To je bilo vrijeme, kada su se imenice »spas« i »svjetlost« stav ja ? 
u ovisnost o svim susjedima i o svim mogućim oznakama mjesta, vremen 

i načina, a na dnu svega vidjela se ipak resignacija i desperacija. Velika je 
zasluga A. G. Matoša, što je on u takvo doba bio propovjednik optimizma. 
Naša energija postoji! govorio je on, a najbolji dokaz te energije vidimo 
u tom, što jošte živimo i što u nama unatoč tolikomu broju Ivica Kičma- 
novića, Grga Čokolina, prijana Lovra, Radmilovića, usahlih vrela, mrtvih 
kapitala i propalih dvora imade još uvijek borbenosti i volje da stvaramo 
na svojem zemljištu svoju kulturu ! 

U početku je najviše pisao o stranim evropskim književnicima. Simpa- 
tije su mu u čitavoj biblioteci progutanih pisaca bili Stendhal, Byron, Bau- 
delaire, Barrčs, a antipatija među ostalima i Tolstoj. Poslije se sve više 
obraćao domaćim sadržajima. Htio je da spase od prezira čitavu jednu 
tradiciju, zato je u doba hrvatske depresije sakupljao nove karakteristične 
boje i linije, da u ljepšoj inscenaciji i u življoj pnivlačivosti sinu pred nama 
»naši ljudi i krajevi«. Njegovi pejzaži iz Zagorja i Turopolja sačuvaše 
doista ljepotu Mihanovićeve himne i vedro oduševljenje Gajeve i Šenoine 
romantike. Pretjeravao je (a koji pisac ne pretjerava ?), znao je od neznatna 
seoskoga puntara stvoriti Tirteja, Leonidu i Gupca. U prošlosti često nije 
znao pronaći upravo najglasnija svjedočanstva o hrvatskoj časti. Njegova 
je tradicija ostala krnja, jer nije dovoljno poznavao hrvatskih duhovnih 
epopeja, a i zato, jer se u shvaćanju vjere povodio dugo vremena za onom 
»modernošću«, koja je i onda, kada je imala volju da priznaje i hvali, ipak 
potcjenjivala ulogu i zasluge katolicizma u hrvatskoj povijesti. Ali unatoč 
svemu tomu njegov je glas bio glas čovjeka, koji se nije podavao časovitoj 
klonulosti, već je gledao razvoj stvari s trajnijega stajališta. 

Danas, poslije dvadeset godina, kada su se pretpostavke nekih nje- 
govih protivnika pokazale iluzijama, možemo biti pravedniji prema njemu. 
Njegov nam se lik čini veći i pozitivniji. Prigovarali smo mu, da je pre- 
vrtljiv, jer je mijenjao časopise i novine, u kojima je surađivao. Neki su 
se spoticali o njegovo beskućništvo i njegovo nesvršavanje škola. Najviše 
mu se zamjeravalo, što je znao mijenjati vrlo naglo kritičke sudove ne 
samo o pojedinim piscima, nego i o jednom istom djelu. Znamo, da je 
katkada zalutao i u ona područja duševnoga stvaranja, kamo nije bio pozvan 
po svojoj kvalifikaciji. I pamćenje ga je katkada izdalo, pa zato nalazimo 
kod njega tvrdnje, da se sv. Antun Padovanski slika sa svinjom, da se 
Ikar utopio u Libiji, i druge takve omaške. Takvi nedostaci čine, da je 
njegov talenat dao često i prilično slaba djela. No kad uzmemo u obzir, 
da je i on morao proživjeti istu književničku tragiku, koja nije dala ni 
Vrazu ni Botiću ni Kovačiću ni nekim drugim hrvatskim piscima, da steknu 
svojom sposobnošću stalan društveni položaj, onda će nam mnoge njegove 
formalne nesavršenosti manje bosti oči. Žalosno je, da ni najdarovitiji naši 
književnici ne mogu osigurati svoju eksistenciju kao književnici, već imoraju 
katkada ići stazom svojih starih prethodnika, koji su varnice svojega duha 
prodavali u svakojakim drugim zvanjima počevši od hofnara pa do narodnih 
guslara ili u najnovije vrijeme novinara. 

U čistoj beletristici bio je Matoš previše subjektivan. Znao je krasno 
govoriti i donijeti duhovitih dijaloga i opisa, Ali iz svih njegovih osoba 
viri uvijek on sam, Svi njegovi junaci i junakinje u pripovijetkama imadu 


124 


—.-— 


+ 


njegove manire u osjećanju, u razmatranju i u simpatiji prema paradoksima. 
Oni navaljuju na nas bujicom riječi, filmom tek nabačenih, impresionističkih 
slika i reminiscencijama iz književnosti ili iz dnevnih događaja domaćeg i 
međunarodnog života. Zato neke njegove aluzije i isporedbe, koje su bile 
previše vezane uz predratne aktualne teme, danas više nijesu većini čitalaca 
nimalo razumljive. 

Najsnažniji je Matoš u pejzažu, eseju i u fejtonu. Imao je vrlo oštar 
estetski sud. Poslije Markovića, Šrepela, Hranilovića i Jakše Čedomila 
učinio je on hrvatsku kritiku umjetničkim područjem navrativši je time 
ponovno u onu kolotečinu, kojom ju je bio poveo Šenoa. Premda je u kri- 
tici imao vrlo ranjavih mjesta radi toga, što se dao zavoditi osobnim, stra- 
načkim i drukčijim simpatijama ili antipatijama i što se previše pouzdavao 
u citiranje napamet, ipak se dr. Branko Drechsler, Milan Marjanović i Vla- 
dimir Lunaček nijesu mogli s njime hvatati u koštac, jer nijesu imali nje- 
gove pjesničke tankoćutnosti, polemičke spretnosti i dosjetljivosti. Matoš 
je imao mnogo duha, i da je bio katkada dublji i objektivniji, bio bi naš 
najsjajniji polemičar, 

Stil mu je (gdje ne prelazi u maniru, baroknu prenatrpanost i izvje- 
štačenost) blještav, paradoksalan, nervozan. Na žalost gdjekoja njegova 
stranica nije ništa drugo nego nabrajanje imena, za koja bi već danas trebalo 
pisati veće komentare od samih njegovih rasprava, Tko bude htio da ga 
potpuno kontrolira, morat će pročitati čitavu biblioteku stranih, osobito fran- 
cuskih pisaca. Svakako se već na prvi mah opaža, da je u njega bilo više | 
smionosti i temperamenta nego sintetičke snage. Preopširno nabrajanje i 
nagomilavanje znak je, da nije imao uvijek dovoljno jezgrovitosti. Htio je 
da mjeri svoju snagu s prvim evropskim književnicima, ali nije mogao 
uvijek da dostigne svoje uzore. 

Čini se, da je Matoš previše cijenio svoje lirske pjesme. Govorio je, 
da piše dobre stihove za dobre uši. Doista, neke će mu pjesme (kao na pr. 
»Utjeha kose«, »Zvono«, »1909.« i »Jesenje veče«) ostati zajedno s nje- 
govim probranim pejzažima, fejtonima i esejima klasični prinosi za sve 
hrvatske antologije i hrestomatije. Ipak se u većini ostalih pjesama osjeća 
neka usiljenost, izvještačenost ili trivijalnost. Njegova inače krasna pjesma 
»Gospa Marija« sva je iskvarena stihom: »Kada ću za plotom možda 
krepati«. A _ ovakve se neukusnosti javljaju u Matoša dosta često, 

Rijetko koji noviji hrvatski književnik nije stajao pod utjecajem A, G. 
Matoša. Nasljedovali su ga stilom, polemičkom dijalektikom i bohemskim 
životom naročito tako zvani grabancijaši, od kojih su neki prihvatili samo 
loše Matoševe osobine te su u kavanskom dimu izgubili smisao za ozbiljan 
rad. Drugi su se opet uzdigli do većega artističkoga savršenstva, ali Ma- 
tošev temperamenat vrši još uvijek snažnu sugestiju na njihov svijesni 
život. Među izgrađenijim hrvatskim književnicima mnogo su poprimili od 
Matoša Ljubo Wiesner, Tin Ujević, Nikola Polić, pokojni Narcis Jenko, 
pokojni A. B. Šimić, Miroslav Krleža i Nedjeljko Subotić. 

Matoša uopće moramo ubrajati među najznamenitije i najsugestivnije 
hrvatske književnike novijega vremena. On se poslije Šenoe najviše dojmio 
svih ljubitelja tradicije, : 

IVO LENDIC: 
PRODUHOVLJENJE MOGA TIJELA U ČISTOCI 


APRILSKOG VJETRA 


U ovo jutro tako sam lagan 
da me bez muke vjetrovi nose, 
od rane svježine trava drhće 
a cvijeće puno rose. 


Tek nadošle zrake bljesnuše sjajem 
u svim bojama spektra. 

Duh bi se htio otrgnut tijelu 

i postati drugar vjetra. 


Livade kite briljantima 

svoje zelene prsi. 

Oči me bole od oštroga sjaja; 
tijelo mi astralni prožimlju srsi. 


I ćutim: sve više nestaje tijela, 
moja je sjena sve manja, sve tanja. 
(Ne znam, da Pmi to suza il! rosa 
na trepavici sanja). 


Svoje se potpuno odričem volje 


——— 


= 


O neka mi sklopi oči 
to pričanje blago, tiho, 


* kad vjetar bude u noći 


tanano žito njiho. 
lI 


Odnijet ću vlažan sjaj, 
što srebri njene kose. 
Odnijet ću žito, gaj 

u dahu noćne rose, 


U svojoj ću odnijet zjeni 
mjesec žut i blag 

i njezin osmjeh sneni 

i pogled dug i drag. 


Nada sve njeno lice 
kad bijah tužan, svet, 
a pred nama je nice 
pao sa voćke cvijet. 
HI 
Kad prospem svoje snove 
ko na vjetru vlasi, 
odnijet će ih sove 
i tihog vjetra dasi. 


Pričat će ih srne 
i vitki, žuti jeleni 


i gore plave, crne 


i doci žuti, zeleni. 


A u noć se krade 
pjesma tihe jeze. 


To plaču sasvim nilade, 


mlade, bijele breze. 
IV 


Njezin krevet resi 
stručak žutih vlati. 
Rosa mu se krijesi 
kad ga mjesec zlati. 


To ona roni suze, 
što nose oka sjaj, 

jer moju mladost uze 
mjesec, žito, gaj. 


A šturci kada zniču 
mjesec priča tiše. 
On imađe priču 
jednu tužnu više. 


PO USKRSU 


| Krist u društvu apostola blagosliva' njive i trave 


i puštam se da me vjetrovi nose. 
Od ushićenja trava drhće 
a cvijeće puno rose. 

(U sanatoriju na Uskrs 1934.). 


JERONIM KORNER: 
MJESEC ČITA PRIČE 


Bajka o mojoj smrti 
I 
Idem kroz žuto žito 
i znam, umrijet ću sad, 
kad s gore bude čito 
priče mjesec mlad. 


Još mi pričaju trave 

da je Krist uskrsnuo. 
Svježa je spomen njina 
na bijeli plašt uskrsnuća. 
Šapuću ljubice plave 

o čaru bijelog krina 
pune ganuća. 


Jedna je zvijezda pala, 
srebrom rasporila nebo. 
Čujem korake u noći 

i blagoslov njiva i trava. 
Zvijezda je srebrna, mala 
On čitat će lijepe bajke otvorila svoje oči 

o kojima žubore vrela, i blista 

o kojima luduju hajke iznad glava. 

vukova iznad sela. > sad 

PROPOVIJED NAD NJIVAMA 
O Spasovu danu 

Propovijed iznad njiva 

slušo sam ja u tami. 

»Ja sam život i uskrsnuće !« 

»Uzdajte se u mene !« 

Ganulo se polje i mlada, mlada iva, 
a suze sjajne, vruće 

natopiše moje zjene. 


K. RIMARIĆ.VOLINSKI: 
NACIONALSOCIJALIZAM 


: (Svršetak) 

Ova dva sloja su bili barem tako daleki jedan od drugog, kao dvije 
rase u Giinther-Fischerovoj teoriji. Kod plemstva je prevladavao doliho- 
cefalni nordijski tip (bilo od iskonskih Slavena i Varega, bilo zbog miješanja 
s novijim doseljenicima od Petra 1. nadalje). Kod seljaštva i (malobrojnog) 
građanstva — očito tip »Ostrasse«, Ali ujedno nama se čini da čim dalje 
se udaljujemo od početnih godina prevrata, tim više opažamo na slikama 
iz sadašnje Rusije (meuđ ambasadorima, piscima i funkcionerima) opet ti- 
pove, koji se mnogo više približavaju nordijskom nego tipovi »prvog sa- 
ziva« iz god. I917.—1919. Vrši se — sasvim nesvjesno, — neka rasna 
selekcija, naprosto zato, jer i u samom proleterskom i bliskim slojevima 
niže jedinke ustupaju mjesto višim.2%) Bez nepotrebnog zavlačenja rasprave 
o ovoj temi, dosta je za nas da konstatiramo, da često puta i klasa ima 
svojih anatomsko-fizioloških osobitosti. 

* 

Mogu li se postaviti (konfrontirati) dvije znanosti : antropologija-etno- 
logija s jedne i nacionalna ekonomija sa sociologijom s druge — u neprija- 
teljski stav jedna contra drugoj? 24) Mislimo, da je to očiti apsurd, naročito, 
kad se uzme, da objektivne činjenice, na kojim se bazira i jedna i druga 
izgledaju nepobitne i dosta eksperimentalno provjerene. 

. Kao što »rasisti« ne mogu dokazati da ne postoje klase (kapitalista 
i proletera (eventualno i druge: Kleinbiirgentum, seljaštvo), tako i »mark- 
sisti« sviju nijansa ne mogu dokazati da ne postoji nejednakost rasa, čak i 
ako promatramo samo jednu klasu; ne mogu također prvi dokazati da ne 


Šaptala su polja i vode plave: 
»Uskrsnuće | život! uskrsnuće !« 
A tad ih je Krist blagoslovio 

i nestao u sjaju zvijezda. 

Svu noć su za njim 

čeznule trave 

i kad ih je dah jutra ovio 
plakala su gnijezda... 


25) Izraz ove nesvjesne težnje jest nova Staljinova krilatica o apsurdnosti 
»uravnilovke« (opće nivelacije). Sigurno će se doći i do svjesnog potpomaganja »soc. 
selekcije«, čak i u eventualnom »besklasnom« društvu. 

24) Analogno tome, kako se hoće geologija postaviti contra teologiji (u izvjesnim 
krugovima). Imali smo priliku, da spominjemo ovu apsurdnu misao, da se konfron- 


tiraju dvije grane znanja, koje nemaju ništa zajedničko; analogija nije, dakle, 
potpuna, “ : 

postoji klasna borba, a drugi — da nema rasnih suprotnosti. Ergo, treba 
naći neke »zagrade«, koje bi obuhvatile u jednoj sintezi i jednu i drugu 
teoriju... : 


Pređimo na sociološke i ekonomske zasade marksizma, da vidimo, 


što je tamo nepobitno, a što labavo. 


Nakon tako zvanog »utopističkog« stadija (Th. Morus: Utopia-fan- 
tastični otok jednakosti) socializam je doživio u Saint-Simonizmu i Fourie- 
rizmu pokušaje neke idealističke konkretizacije (»phalanstčre«) ; amo spada 
i pokušaj Isusovaca u Paragvaju. Bakunin i Proudhon su osnivači anarhi- 
stičke struje.25) 

Ali, kako vele marksisti, podići socijalizam na naučnu visinu uspjelo 
je tek Karlu Marxu i Friedrichu Engelsu, premda je sam Marx radije zvao 
svoj smjer »komunizmom« a ne socijalizmom.25) Pod utjecajem Hegelijan- 
stva, prihvaća dialektičku metodu (teza-antiteza-sinteza), prenoseći dialek- 
tički proces sa pojava logičkih na pojave materijalne (»bitak (subj:) odre- 
đuje svijest, a ne obrnuto«.) Dakle zabacuje Kantov kriticizam obzirom 
na pitanje o noumenima i fenomenima (0 ovom je rasprava »Einteilung zur 
Kritik der Hegelsch. Philosophie«); na osnovu toga tvrdi, da nagomila- 
vanjem kvantiteta teza prelazi u antitezu, t. j. kvantitet prelazi u kvalitet. 
Onda se traži sinteza, koja, kada nastane, opet, kao teza, prelazi u antitezu 
it. d. (Ovo hegelianstvo besumnje je najslabija strana te dogme). Odgo- 
vorivši tako na pitanje ontološko u smislu »dialektičkog materializma«, sva 


25) Th. Morus (1478.—1535.): »De optimo statu rei publicae deque nova 
insula, Utopia« 1516.); Proudhon, Pierre Joseph 1809.—1865.; Babukin, Mih.: 
1814.—1876. — »Fćdćralisme, socialisme et antithćologisme«; Simon, grof. 1760. 
do 1925.: »Cathec, des industrielles« i » Nouveau christianisme« 1825.; Fourier, Fr. 
M. Ch. 1722.—1837.: » Theorie de Punitć universelle«. — 1841. ' 

26) Karl Marx sin advokata (prijašnje prezime Mordechai) — rod. u Trieru, 
5. V. 1818, umro u Londonu 14. IV. 1883. Studirao pravo, historiju, filozofiju u 
Bonnu i Berlinu, 1842. g. — urednik radikalne »Rheinicshe Zeitung«. 1843. izdaje 
u Parizu »Deutsch-Franzčs. Jahrbiicher«. God. 1844. osniva dnevn. »Vorwirts« i 
piše djelo: Einleitung zur Kritik der Hegelschen Philosophie«. 1845. zajedno 
s Engelson: »Die Heilige Familie oder Kritik der Kritischen Kritik« — contra Bruno 
Baueru. 1845. zbog nekih istupa mora se seliti iz Pariza u Bruxelles. Tamo izdaje 
(1847.): »Discours sur le libre čchange« i važno djelo: »Misčre de la bhilosophie. Rć- 
žonse a la Philosophie de la misčre de Proudhon«. 1848. god. na čelu radničkog 
pokreta. S Engelson izdaje »Das Kommunistische Manifest«, gdje daje obrazloženje 
svom »zmaterijalističkom shvaćanju historije«. 1. juna 1848. izdaje »Neue Rhein. 
Zeitung« u Kčlnu. Inače, poslije febr. revolucije stoji ni čelu tajnog kom. saveza — 
kao diktator. 16. maja 1849. — prognan iz Pruske, ide u Baden, Pfalz — onda u 
Pariz i London. Piše: 1852. — »18 Brumaire des Louis Bonaparte, 1859. — »Zur 
Kritik der Polit. Okonomie« (marks. teorija o vrijednosti i o zlatu). 1864. osniva 
u Londonu »Međun. Asocijaciju Radnika«. Marx je na čelu društva do 1872. (to je 
zametak Internacionale). W. Liebknecht osniva pod Mlarks. vodstvom »soc.-dem. 
stranku«. Ova stranka se stapa s Lassalevom strankom 1875. Glavno djelo: »Kapital. 
Kritik der polit, Gkonomie« 1867., još 2 djela: II.: Der Zirkulationsprocess. d. Kapit. 
(1885.); III.: »Der Gesamtprocess der Kapitalistischen Produktion (1894.). 2 i 3 
izdato poslije smrti Engelsove i dr. 

svoja dalnja razlaganja osniva na toj bazi. Ova baza ostaje i sada glavnom 
dogmom sviju vrsta marksizma... Razumljivo je, da sve ideje marksizam 
svodi na refleks materijalnih prilika. Štaviše: moral i etika su, po Marksu, 
nadgradnje (Uberbau) nad ekonomskim činjenicama (Unterbau), dakle su 
relativne, jer čim se promjene ekonomski odnosi u društvu — odmah se 
stvara nova etika i nova ideologija. Ne treba ni naglašavati, da po Marxu 
i religija (pojam o Bogu, o besmrtnosti duše i t. d.) sve su same ideološke 
projekcije materijalnih (ekonomskih) odnosa. Obzirom na historiju smatra 
da su svi dogođaji prouzrokovani relacijom produkcionih odnosa. 


Ova zadnja teorija je momentalno prihvaćena u hist. znanosti skoro 
općenito (katkad uz manje korekture: na pr., da jake ličnosti ipak utiču na 
tijek dogođaja i sl.) — Sve dosada navedeno, po našem, je tek »ideološka 
uvertira.«. Ono važno slijedi sada. — Promatrana u ovom svijetlu, histo- 
rija se nama čini borbom klasa, U svakom stadiju prevladava jedan način 
proizvodnje, ergo i ona klasa, koja je s tim vezana. Ne upuštajući se u pro- 
matranje čitavog historijskog procesa, navešćemo ovo: po Marksu naše 
doba je doba kapitalističke produkcije. Ova ima tendenciju nagomilavanju 
kapitala u rukama što manjeg broja ljudi ( koncentracija — trustovi, »čelični 
i automobilski kraljevi«) ; ova koncentracija vodi za sobom propadanje ma- 
log obrta i čak manjih tvornica; ovo dovodi do pauperizacije i proletariza- 
cije. Koncentracija kapitala i proletarizacija ljudstva — to su historijski za- 
koni sadanjeg stadija proizvodnje — prema Marksu. Ali kapitalizam sam 
nosi u sebi svoju propast. Ovo proletarizirano ljudstvo će doći na vlast i 
učiniće da nestane kapitalističke klase kao takove. Ovo će biti »Skok iz car- 
stva nužde u carstvo slobode«. Marx nipošto ne dopušta, da bi to moglo 
uslijediti evolucionim putom. On zamišlja taj skok kao prevrat. 

Dalnja razlaganja o samom prevratu i ustrojenju novog društva — 
uslijed pomanjkanja točnih smjernica kod samog Marksa — pocijepaše 
Marksiste u više tabora. Najopćenitije je mišljenje o tome, da proletarijat, 
organiziran u svoju stranku, hoće dočepati se vlasti. Revizionisti (Bernstein 
i dr.) misle da bi to bilo moguće i bez krvi (pobjedom na parlam. izborima ) 
— ekstremisti, naprotiv, smatraju, da treba uvesti diktaturu proletarijata, 
t. j. de faoto, diktaturu stranke, jer, kako veli ruski komunist prof. Reisner: 
»mišljenje jednog organiziranog i svjesnog radnika Petra više je vrijedno 
nego mnijenje stotine neorganiziranih i nesvjesnih Ivana«. Otprlike iste misli 
navodi i Uljanov-Lenin i Buharin. Ta će diktatura trajati dok se ne unište 
svi ostaci kapitalizma i dok se ne utvrdi socialistička produkcja. Onda dik- 
tatura neće biti potrebna, a eventualno i sama država (koja nema druge 
svrhe doli »izrabljivanje« u kapit. doba, ili »izgradnju« — u socialističko). 
Apsurd je pripisivati marksistima neku »nacionalnu« (recimo, slavensku) 
ideju države, jer oni to smatraju pustom ideološkom metafizikom, stvo- 
renom za opsjenjivanje masa. Poslije izgradnje nastaje doba besklasnog 
društva — eventalno, sreće čovječanstva. O tome, hoće li biti u tom bes- 
klasnom društvu kakvih sukoba i hoće li biti patnika — teorija šuti. Ali, 
dosljedno dialektici, trebalo bi dopustiti da i tamo nestanu procesi prelaza 
kvantiteta u kvalitet — teze u antitezu, jer proces se ne da zaustaviti... 

Bitna oznaka Stalinizma od klasičkog marksizma je u pitanju, da li za 


stvaranje besklasnog društva potrebna je sva »oikumene« — naseljena oblast 


zemlje — ili je dosta neki ograničeni teritorij, na pr. Rusija. Stalin — dosta 


dvoumno — odgovara, da je dovoljan ograničeni teritorij, premda proces 
će se sigurno poslije proširiti i na »oikumene.« 
* 


Njemački »rasizam« prihvaća od Marksizma ideju o klasnoj strukturi 
društva i hoće da se smatra teorijom, stvorenom za radnički stalež. Teo- 
retski, kao »socializam«, rasizam smatra da je »skok« izvršen i vlada u 
Njemačkoj pripada organiziranom radništvu (ali njemačkom). To je ujedno 
i teoretsko opravdanje diktature »nazi«, koji su, u njihovim vlastitim očima, 
reprezentanti baš onog radnog staleža o kojem govori M, arx. Ergo, između 
hitlerizma i stalinizma — teoretski — ima ne samo sličnosti, nego, u nekom 
pogledu, i identiteta. 


Što se tiče metoda — ovo ne spada u okvir ove rasprave; sumnje o 
iskrenosti također bi nas zavele ne stranputicu. Mi ne govorimo o »politici«, 
nego o »smjernicama« ... Inače dosljedan Marx bi mogao reći: »ideologija 


je nadgradnja. U ovim prilikama njemački radnici, osjećajući vlast u ru- 

kama, uzmu ovaku (»Hackenkreuz«) zastavu. To ništa ne mijenja na 

stvari«. Dabome, Hitlerovci moraju dokazati, da su zbilja radnici, a ne 

maškerala. Ostaje dakle važan momenat. Novo društvo, teoretski, počelo 

se stvarati. Protiv besklasnog društva mi nemamo ništa prigovoriti. Šta onda ? 
* 

Evo šta! Kod prosuđivanja marksističkih teorija o prevratu treba imati 
u vidu slijedeće točke. RA ' : , 

Prvo. Uvađanje socijalizma i uopće provađanje u život onoga, što mi 
konvencionalno zovemo »sovjetska izgradnja« zahtjeva takvu masu ekspi- 
rimenata, da ta »izgradnja« nipošto nije moguća bez spremnih kadara stru- 
čnjaka, inžinira, ekonomista, činovnika i uopće bez ljudi poštenih, časnih, 
stručno-naobraženih i inteligentnih. 

Pokus, kakav nama preporuča Moskva i kakav je tamo proveden — 
počeo se tim, da je gotovo čitav inteligentni sloj zbačen sa pozicija, protjeran 
i upropašćen; ovo je učinjeno na osnovi mišljenja, da se sav problem riješen 
time, da je ubijen car i provedena »hajka na buržuje«, 

Drugo. Uvađanje tako krupnih reforama zahtijeva velik napor i samo- 
prijegor. Kad bi je taj napor bio zahtjevan u ime poznatih, općenih ideala 
starije generacije (na pr. Bog, pravda, sreća domovine, sreća čovječanstva) 
“— vjerojatno je, našlo bi se dosta sposobnih, poštenih i energičnih ljudi i 
među starim generacijama, koji bi rukovodili rad u ime časti, a ne prisilno. 

Pokus, o kojem govorimo, počet je time, da su počeli proganjati svakog, 
tko je imao drugčije ideale, nego »diktatura proletera« ili čak »proleterska 
osveta buržujima« i tko nije slijepo vjerovao u samu i isključivu teoriju 
Marxa-Engelsa-Lenina. 

Time su bili isključeni iz saradnje 90% inteligentnih, stručno-obrazo- 
vanih i časnih ljudi, Mjesto toga uveden je teror, prisilni rad G.P.U.... 
Rezultati su poznati. 

Treće. Uvađanje socializma pretpostavlja oštar interes i pažnju ino- 
stranstva i simpatiju domaćeg seljaštva, jer potonje snabdijeva centrume 
kruhom. 

Naš pokus počet time, da se vikalo »poplašićemo Evropu !«; seljake 
pak se tjeralo u prisilne organizacije, bez obzira na njihovu korist ili štetu; 
pri tome se nije mislilo na zadovoljenje zahtjeva seljaštva obzirom na pre- 
hranu. Manjak, nastao od takvog postupanja pokušavali su nadoknaditi 
kaznenim ekspedicijama i bezobzirnom propagandom »buduće treće«. 


Kraće: mjesto da se okupe zdrave snage — one su proganjane. Svi 
aduti su bili — socialno-loši elementi... Rezultati su evidentni. 
ak 


Ali i tu ii leži baš, po našem, glavna točka... Generalno dakle, govo- 
reći, čitava je stvar u tome da dva problema stoje u svoj svojoj veličini — 
prvi problem — selekcije, i to ne samo općenite, u smislu suzbijanja degene- 
racionih procesa rase i uopće ljudstva na danom teritoriju, nego i selekcije 
posebne: iz kojih će se izvora regrutovati ona elita, koja će voditi u novom 
društvu društvene poslove; i drugi problem: regulacija odnosa u njemu. 
Jao društvu, koje će, nepažnjom ili nerazumijevanjem, prepustiti degenera- 
cioni proces, da hara među ljudstvom; još više — jao društvu ili državi, 
koja će prepustili degeneriranom?") ološu da ravna poslovima, bez obzira, 
kojim i kakvim bi geslima, pogledima i inim razlozima se pokrivao: u ovom 
ćemo slučaju vidjeti državne interese oštećene, zdrave elemente društva 
prignječene, blagajne bilo kakve i bilo čije, pokradene, teorije i smjerove 
upotrebljene samo kao paravane za gole instinkte pljačke, lopovštine ili mr- 
skog osvećivanja. Onda ne će pomoći zakonske novele: svaki će se paragraf 
okrenuti u korist lopovske družbe, koja će sve znati iskoristiti, samo da ne 
siđe sa zauzetog položaja... Današnja slika zapadne, srednje, sjevero- i 
jugo-istočne Evrope pokazuje masu primjera ovakvog gospodarenja, pseudo- 
elite. 

A naročito, kod procjenjivanja potrebe. i historijske nužde različitih 
političkih i socialnih preokreta, revolucija, reforama, revizija ustava, gra- 
nica i t. d, ne smije se da ne pazi na to, kakva može biti stvorena konjunktura 
i ne bi li ta konjunktura dovela do skroz negativnih rezultata. S ovoga gle- 
dišta neke težnje, same po sebi pravedne i opravdane, moraju biti pomno 
prosuđene, prije nego će njima biti dat »placet«. Takvo je, na primjer, 
pitanje o kolonijama. 

Ta znamo što se događa u republici Liberiji: osnovana na nekom filan- 
tropskom idealu i na geslu »slobodne države crnaca« — pretvorila se u 
trgovačko poduzeće za trgovinu robljem i otrovima, a socialno — u vladu 
lopova-crnaca u cilinderima nad primitivnim čoporima crnaca bez cilindara 
i bez hlača... A i među bijelcima — zar faktičnom proleteru nije konačno 
svejedno, tko ga tjera na prisilni rad ili primorava da skapava od gladi — 
čovjek u uredu pod dvoglavim orlom ili pod privatnom firmom domaće ili 


tuđinske veleindustrije — ili čovjek u kancelariji pod srpom i čekićem... 
. 
27) ili ološu iz još nerazvijenog sloja. 

Drugi je problem — problem regulacije odnosa u društvu. Komponente 
su svakog društva — elementi »rase« i »klase«. Što su ipak rasa i klasa? 
To su »differentiae specificae« i nekog »genus proximuma«. Taj »genus 
proximum« je čovječanstvo. Koligod postoji, kako ispravno tvrde i rasističke 
i marksističke teorije — borba među dijelovima ljudstva — toliko postoji 
i potreba nekog sređivanja. Apsolutno neću da tvrdim tezu o »saradnji 
klasa«. Klasa je samo jedan stadij a i teško je provesti »saradnju« janjeta 
s vukom, Dopustimo pobjedu jedne klase, one, koja naglašava kao cilj — 
»stvaranje besklasnog društva«. Vrlo dobro. Ali u tom besklasnom čovje- 
čanstvu će biti raznih zvanja ... Neki modus vivendi mora biti i onda. Na- 
ročito kad pozitivno znamo, da jednakosti sviju ljudskih jedinki neće nikada 
biti. Ergo, potreban je regulator odnosa među boljim i gorim, jačim i sla- 
bijim jedinkama. 

Kakav drugi regulator može biti nego princip : poštuj i voli bližnjega 
svojega, kogod on bio, kao sebe! i ne ubij! Ne kradi! — i t. d. Dakle, opet 
se vraćamo na dekalog i na one osnovne istine, koje je već davno proglasio 
Isus iz Nazareta... 

Mi stojimo zbilja pred ogromnim promjenama u strukturi društva. 
Na mnogim mjestima našeg planeta te su se promjene već i dogodile, (— 
dobro ili loše — drugo pitanje—). Zatvarati oči pred činjenicom smiješno je. 

Shvaćati kršćansku »charitas« samo kao milodar sa stola »boljih« — 
»slabije stojećih« (»malim«, »sitnim« i t. d.) — nesavremeno je. Jer se 
ne zna, tko je sada »bolji«, a tko »gori«, tko je slabiji a tko je moćniji. 

Nego treba nešto drugo. Imamo nepobitne činjenice, o kojima smo 
već dosta progovorili. 

A što, ako propustimo »rasističku« teoriju kroz prizmu »charitatis«?25) 
Tko je to pokušavao? I što bi bilo, ako bi se to pokušalo? 

A što, ako propustimo i sam marksizam kroz isti princip? Što će od 
toga biti? ' 

Za pisca ovih redaka nema sumnje, da je u tome baš (i samo u tome) 
ključ sređivanju ako ne prilika u svijetu (to se ne da učiniti samo principima) 
— onda svakako onog etičkog kaosa, koji vlada u glavama iskrenih ljudi, 
koji žele maksimum dobra, koji je postiživ na ovoj i ovakoj zemlji, i u mi- 
lieuu ovog i ovakvog ljudstva. Apsolutno dobro na zemlji — to je već 
eshatološki problem, i u ovu raspravu nikako ne spada... .2%) 


28) Uostalom, zovite taj princip »kršćanska charitas» ili kakogod vam drago 
— stvar se ne mijenja. U ovom slučaju najmanje bi bilo biti verbalist. 

29) Post scriptum. Sav aparat. misli, koji sam upotrijebio u gornjem članku 
ima za svrhu jedno: istinu-pravdu; ikakvu vezu s kakvim »interesom« odbijam odlučno. 
Interesantno, što bi se moglo prigovoriti sa strane marksista očevidnim stvarima gore 
navedenim. Jedan odgovor predviđam: »Ovo je pokušaj stvoriti eklektičku ideologiju. 
Ideologija je relativna stvar, kao i istina. Proletarijatu ova vaša istina nije bot 
< tai + < Ako je tako, onda mi je žao proletarijata... Ali šta ću: istina ostaje 
istina! 

GABRIJEL POPOVIĆ: 
NOCTURNE OP. 1; 


Svi su ga zvali »Orguljaš«. Poznavali su ga svi u tom mjestu, koje 
nije bilo veliko. Svake nedjelje i blagdana svirao je na orguljama u crkvi. 
Rado su ga slušali ljudi, jer je vrlo lijepo svirao. 

Nedavno je došao u to mjesto, no odakle je došao i što je, nisu ljudi 
znali. Vidjeli su, da je mlad i pristao, ali o njegovu prijašnjem životu nisu 
ništa znali. Bio je mučaljiv i živio je sam za sebe. Ni s kim se nije družio. 
Iz svoje malene sobice, u kojoj je osim jedne postelje, stola i dvaju stolaca 
bio i stari pijanino, nije nikamo izlazio osim ma šetnju i u crkvu. On nije 
nikome zalazio, a ni k njemu se je nitko usudio dolaziti. Ljudi su ga često 
čuli svirati na pijaninu i oni, koji koji su voljeli glazbu, stali su pod prozo- 
rima i slušali neko vrijeme, a onda se udaljili. 

Njegova mučaljivost najviše je zanimala mlade djevojke. Bile su upravo 
srdite na njega. On im se sviđao po vanjštini, ali o njegovoj duši nije nijedna 
upravo ništa znala. Prolazio je kraj njih očima uperenim u daljinu. Njegovo 
indiferentno vladanje vrijeđalo je njihovu taštinu. Čudilo ih je to, da on 
ne će ni s jednom sklopiti poznastvo i udvarati. Makar je bio samo običan 
orguljaš, ipak su slutile, da on nije samo to. Njegov hod, kretnje imale su 
izražaj inteligentna, plemenita čovjeka. 

Govorile su djevojke mnogo puta o njem i pokušavale riješiti njegovu 
povučenost. Jedna je rekla, da je nespretan, druga, da je sramežljiv, a pa- 
metnije se složile u tom da je sigurno razočaran u ljubavi, a to da je uzrok 
njegovu vladanju. 

. Rado su ga slušale u crkvi svirati na orguljama; iako nisu razumjele 
ljepotu kompozicija, ipak im se sviđalo njegovo sviranje, a osobito bi ga 
rado slušale, kad je sam svirao na konsekraciji. Mnogo puta bi zašle na 
kor među školsku djecu, koja su pjevala i gledale bi ga pozorno. Pratile su 
očima njegove kretnje ruku, ne bi li možda iz njegovih kretnja odgonenule 
njegovu povučenost, no sve uzalud. On je uvijek bio isti. 

.. Dani su prolazili. Orguljaš je uvijek bi ojednak. Djevojke nisu mogle 
ništa doznati o njem, osim da uveče dugo svira na svojem pijaninu. Kat- 
kada bi ga čule gdje pjeva uz svoj pijanino, i opet bi slušale pod prozorima 
njegov ugodni glas. 

I Još dvije stvari doznale su o njemu djevojke, a to je: kako se zove 
i opazile su, da on svakog tjedna putuje do obližnjeg velikog grada i iz 
toga posljednjeg su zaključile, da sigurno ima u tom gradu svoju odabra- 
nicu, Prošlo je opet neko vrijeme, a u tom malom mjestu desila se nepri- 
lika. Umrla je jedina učiteljica glasovira naglom smrću, i djeca ostadoše 
bez učiteljice. Roditelji se zabrinuli koga da uzmu za učitelja djeci. 

. Djevojke su preporučivale orguljaša, misleći da će tim načinom moći 
o njemu nešto doznati. 

»A zna li on dobro svirati na glasoviru ?« pitali su roditelji. 

»Žna«, govorile bi djevojke, 

»Otkuda znate, da zna ?« 

»Mi smo ga čule, prekrasno svira«, rekle bi. 

9»Vi i tako ne razumijete glazbe. Za vas krasno svira onaj, koji jako 
tuče po glasoviru«. 

Pametnije djevojke su dokazivale, da kad zna na orguljama svirati, 
zna i na glasoviru. To je slično. A na koneu je ljepše imati bilo i slabijeg 
učitelja, nego nikakva. 

Uspjeh preporuke djevojaka je bio taj, đa su tri obitelji pošle k orgu- 
ljašu i uzele ga za učitelja glasovira djeci. Prva je bila bogata i ugledna 
obitelj R. 

Bilo je upravo predveče. Lagani sumrak se spuštao na zemlju, a otac 
obitelji R. stupio je pred vrata onguljaševa. Iz sobe se čulo brujanje glaso- 
vira. Gospodin R. je stajao kratko vrijeme pred vratima i slušao, a onda 
pokucao. 

Odgovora nije bilo, a udarci po glasoviru padali su i dalje. 

Pokucao je drugi put jače i glasovir je utihnuo a čuo se glas »molim«. 

Gospodin R. ušao je u skromnu malu sobu u kojoj je za pijaninom 
sjedio orguljaš. Pretstavili se jedan drugome, i orguljaš mu je ponudio 
stolicu. ' 

»Hvala lijepa, ja vas ne ću dugo smetati, došao sam k vama s jednom 
molbom: Sigurno znate, da je umrla učiteljica glasovira, a djecu nam nema 
tko učiti. Imam malog sina i stariju kćerku, oboje dobro sviraju a, što je 
najglavnije, oboje imaju dar za glazbu i zato mislim, da nećete imati s njima 
mnogo posla. Platiti ću vam toliko koliko zatražite« dovršio je gospodin R. 

Orguljaš se zamislio. Mislio je koliko ima tražiti za satove, a dalje se 
radovao, da će moći nešto i privatno zaraditi. 

»Dobro«, odgovori orguljaš nakon kratke stanke, »Učiti ću ih pod 
istim uslovima, kao što se i dosada učili. A da li su vam djeca marljiva 
u glazbi ?« : za u 

»Dosta su marljiva; mislim, da ćete biti s njima zađovoljni«, dovršio 
je gospodin R. i ustao. »U: koje dane ćete dolaziti gospodine ?« zapitao je 
dalje gospodin R. 

»U utorak i petak od dva do četiri sata popodne, je li dobro?« 

»Dobro«, odgovorio je gospodin R., pružio orguljašu ruku i pošao kući. 

Kod kuće su ga radoznalo dočekala njegova djeca : devetnaestgodišnja 
kćerka Judita i četrnaestgodišnji sin Emerik. : 

»Tata, hoće li nas učiti taj novi orguljaš glasovir ?« upitala su djeca. 
. »Hoće«, odgovorio je gospodin R. »ali je rekao ako ne budete marljivo 
vježbali, da će vas prestati učiti«, slagao je otac. 

»Kada će doći na prvi sat?« pitala je Judita. 

>U utorak u dva sata po podne«. 

>A zna li lijepo svirati ?« upita Emerik oca. 

»Ne znam, vidjećeš«, dovršio je otac i otišao. BA : 

Došao je utorak, koji su djeca tako željno očekivala. Objed je već 
davno bio svršen. Otac i mati su čitali novine. Emerik je pisao svoju školsku 
zion a Judita je svirala na glasoviru i s malom nervozom čekala novoga 
učitelja. 

Već je minulo dva sata, kad je ušla u sobu sluškinja i najavila, da je jedan 
mladi gospodin došao i želi unići. 

»Neka uniđe«, rekao je gospodin R. 

Nije prošla ni jedna minuta, a orguljaš je unišao u sobu obučen u 
jednostavno odijelo. Gospodin R. ga je pretstavio damama. 

»Izvolite sjesti«, ponudi orguljašu stolac mati. ' 

Gospodin R. ga je ponudio cigaretom i započeo se je razgovor o kaza- 
lištima, o glazbi. 

Čavrljali su tako neko četvrt sata, a orguljaš se digao riječima, da već 
treba započeti sa satom. 

»Imate li dobro udešen glasovir ?« upitao je orguljaš svoju novu učenicu 
Juditu. 

»Upravo prije tjedan dana smo ga dali udesiti«. 

Svi su zajedno pošli glasoviru i on je neko vrijeme ogledavao glasovir 
i onda sjeo, preletio nekoliko puta rukama po tipkama i rekao: 

»Dobar glasovir, no molim tko će prvi na sat?« 

»Ja«, rekla je Judita. 

»Molim, izvolite«, rekao je orguljaš i uljudno umolio nazočne, da se 
udalje, jer da to smeta učenicu. 

Ostali se udaljiše, a sat se započeo pregledavanjem škola za glasovir. 
Orguljaš je odredio, koju školu ima Judita svirati. 

»Koliko godina svirate?« upitao je orguljaš. 

»Ovo je sedma«. 

»Molim vas zasvirajte kakav komad, ili etudu«. 

Judita je promišljala neko vrijeme, a onda uzela note i zasvirala Hel- 
lerovu Tarantellu, 

Orguljaš je gledao nju, gledao je njezine ruke, kako udaraju po glaso- 
viru. Dugo je gledao njezine fine prste, gledao njezin prstomet po glasoviru 
i upro pogled unjezinu glavu, a njegove oči se zaustavile na njezinim krasnim 
crnim pletenicama, koje su spuštale niz leđa. 

Judita, iako se nije okretala, ipak je osjećala njegov pogled na sebi, 
zbunila se i počela je nervozno svirati. 

Orguljaš je to opazio i da je izvede iz smetnje, izvadio je iz džepa 
rupčić i počeo se njim brisati, a Judita, videći da se on više njom ne zanima, 
počela je opet svirati mirno. 

»No dobro«, rekao je orguljaš, »molim dalje školu«. 

»Imam li velike pogreške u sviranju«, upitala je radoznalo svoga novog 

učitelja Judita. 
: »Hm« osmijehnuo se orguljaš. »Vi ste sve žene tako rađoznale. Moj 
je princip taj, da učeniku ne pokazujem direktno njegove pogreške, nego da 
Mu ih neopazice popravim u podučavanju, jer se može dogoditi, da bi nekoji 
učenik izgubio volju za glazbu, kad bi mu se direktno rekle njegove po- 
greške. Taj je način bolji, nego da se otvoreno postupa. Svirali ste dobro, 
to vam je dosta, no još bolje ne bi škodilo«, dovršio je orguljaš. 

Orguljaš je zadao Juditi Jekciju, i tako se svršio sat, Zatim je došao 
na red Emerik. S njim je bilo slično. 

Upravo su na stijeni u jedaćoj sobi odbila četira sata, a orguljaš se digao 
dovršivši svoja dva sata poduke, oprostio se i otišao. 

Kad je orguljaš otišao, zapitala je majka Juditu: 

»No, Judita, kako ti se sviđa tvoj novi profesor ?« o 

»Još ga nisam pravo upoznala. Vrlo je mučaljiv, ali uči dobro«. 

»A zna li dobro svirati ?« o. n.. 

»Ne znam, nije ništa svirao, samo mi je pokazivao. Biće sigurno 
da zna«. .. 

Tako se svršio razgovor o novom učitelju glasovira. 

Odmah se po mjestu pročulo, da je novi orguljaš počeo učiti glasovir, 
Djevojke salijetale Juditu pitanjima o orguljašu. Mislile su da će sada 
nešto više saznati o njem, no Judita im nije mogla dati nikakvih točnijih 
informacija. Doznale su ipak djevojke, da on dobro uči glasovir i da je 
inteligentan, Zaključile su iz toga, da on nije običan orguljaš, nego da je 
sigurno siromašan učitelj glazbe. a. 

Vrijeme je prolazilo, orguljaš je uvijek točno i jednako dolazio na 
satove. No u životu toga skromnoga i mučaljivog orguljaša dogodila se 
promjena. Nitko nije mogao opaziti te promjene na njemu, ali tko bi ga 
bio slušao uveče svirati za starim pijaninom, čuo bi, da taj stari pijanino 
daje iz sebe neki novi glas i melodiju. Taj stari instrumenat kao da je nanovo 
oživio. Te stare zarđale žice počele su davati od sebe glasove čudne, pune 
čuvstva i osjećaja. . ' 
ai : 1 ši ije više gledao u note kad je svirao, njegov pogled je 

A orguljaš? On nije više g d je sv , njeg L 
bio uperen u vrh pijanina, no pijanina nije vidio. Svirao je više nego prije, 
no i njegova duša trpjela je više nego prije. Po ulici išao je još jeme u 
a kad je došao kući, sjeo bi i dugo, dugo mislio, i u tim mislima pošao bi 

ijaninu i dugo svirao. ja . ... & 
9 Unatoč tomu dolazio je orguljaš na satove uvijek točno i savjesno, 
a svoje učenike podučavao je tako dobro, da su i sami roditelji, premda je 
to bilo kratko vrijeme, opazili uspjeh. m. ; 

Jednoga dana došao je orguljaš na sat Juditi i k Emeriku u se 
liji. Svi su se začudili tomu, jer su bili priviknuti na njegovo mirno 1 hladno 
vladanje. Odložio je šešir i počeo je Juditin sat. > mar . 

Poslje otsvirane lekcije počeo je orguljaš Juditi tumačiti interpretaciju. 
I tim je bio sat svršen. Ne m : 

Poslije sata, Judita htijući ipak jednom čuti kako orguljaš svira, upita 
ga, da li je izašlo mnogo novih kompozicija. 

»Dosta«, odgovorio je orguljaš. ' oi 

»Da li su te nove kompozicije u istom stilu kao i stare 2« produžila je 
lukavo Judita. : A , : 

»Ne sasvim, ima jedna mala razlika, a to je kao neki prelaz k novoj, 
modernoj glazbi«, rekao je orguljaš. pj mo k 

»Molim vas, lijepo, gospodine profesore, zasvirajte mi jednu 2 
noviju kompoziciju«, rekla je Judita misleći da će titulom profesora ume 
srce orguljaševo. m . ra 

Orguljaš se, opazivši Juditinu lukavost, nasmijehnuo, zatim sjeo uz 
glasovir, preletio nekoliko puta po klavijaturi i stao svirati. 

Svirao je divno. A glasovir koji je osjećao umjetnički udarac ruke, 
davao je od sebe glasove pune čežnje. 

Judita je stajala blizu orguljaša i slušala. U prvi čas bila je začuđena 
majstorskom tehnikom koju nije očekivala od običnog orguljaša, a zatim 
ju obuzelo neko čudno čuvstvo, 1 to čuvstvo, kao kad čovjek sluša umjetnika, 
koga razumije i čija čuvstva koja on predaje kroz glasovir, shvaća. Zami- 
slila se, a prenula se iz svojih misli, kad je orguljaš dovršio . 

»Prekrasan komad, molim vas, naručite mi taj komad. Tako je lijep«. 
rekla je Judita. 

»Upravo vam odmah treba ?« 

»Radovalo bi me, kad biste mi ga donijeli«. 

»No dobro«, rekao je orguljaš i pozvao Emerika na sat. 

Poslije toga, djevojke su još više saznale o orguljašu, a to je, da on 
uistinu divno svira, što su priej toga samo nagađale. Sada su imale za to 
vjerodostojan izvor, Juditu, 

Prošlo je par dana od toga časa. Orguljaš je opet došao na sat i donio 
sa sobom svoju torbu za spise. 

»Sigurno mi nosite note?« upitala ga je Judita susretnuvši se s njim. 

»Nosim«. 

»Izvolite«, rekao je orguljaš i izvadio iz torbe par listova papira za 
note, ispisanog rukom i dao joj. 

Judita je čudno pogledala ispisani papir a zatim upita: 

»Kako to? nisam tim mislila, da mi vi to prepišete, nisam vas htjela 
tim truditi. Ja sam vas molila, da mi taj komad naručite«. 

»Ja bih vam ga bio donio, ali ga nije bilo na skladištu, pa sam vam 
zato prepisao. Malenkost. To je bilo za sat gotovo. Mislim da ćete moći 
čitati«, rekao je ponešto zbunjeno orguljaš. 

Judita je letimice pogledala note, pročitala naslov, koji je glasio: 
»Nocturne op. 17«. 

»Hvala vam lijepa na truđu«, rekla je, odložila note, a zatim se prešlo 
na sat. 

.. Emerik taj dan nije imao sata, jer je bio bolestan, i zato je orguljaš 
otišao ranije kući. 

Judita je, oprostivši se s orguljašem, pošla natrag k glasoviru rado- 
znalo, da li će moći svirati taj novi nocturne. Uzela je note u ruke i sjela 
k glasoviru. Opet je pročitala naslov, ali pod tim naslovom opazila je neka 
vrlo sitna slova. Počela ih je čitati. Bilo je napisano: 

»Posvećeno gospođici Juditi«. ' 

Kroz Juditino tijelo prošli su trnci, bila je zbunjena. Začuđeno je gle- 
dala u taj naslov i malenim slovima ispisane riječi: »Posvećeno gospođici 
Juditi.« Htjela je poći da mami pokaže, no odmah se sjetila, da je to kao 

neka tajna koju ne smiju svi znati. Još jedanput je pogledala naslov, zatim 
okrenula par listova | pogledala svršetak. Tamo je bio napisan datum 
20. V. I9g10, i LN. 
11. OSA svega nije Judiita očekivala od orguljaša. U prvi mah je po- 
mislila, da je on to sigurno prepisao, no kad je dalje uspoređivala orguljaša 
s tim nocturnom, ta je misao iščeznula. 

»Pa zašto je upravo meni posvetio taj nocturne?« mislila je dalje. - 


»Moguće me ljubi? Ali ne. Kad bi me ljubio, on bi to već prije bio po- 
kazao. Bio je uvijek tako hladan. To je sigurno iz uljudnosti. A možda 
ga je i prepisao. Tko bi razumio tog tajinstvenog čovjeka.« —— : 

Dugo je mislila Judita o krasnom nocturnu posvećenom njoj i godilo 
joj je da je taj tajinstveni orguljaš upravo njoj posvetio taj noctumne, Sa- 
krila ga je i nije ga nikome pokazivala. ' ; 

Došao je slijedeći sat, a orguljaš je nešto zakasnio. Zbunjeno se po- 
zdravili Judita i orguljaš, a kad su bili sami kod glasovira, upitala je Judita 
orguljaša : E: 

»Taj nocturne je vaša kompozicija ?« 

»Mislim da jest,« odgovorio je orguljaš. 

»A zašto ste ga meni posvetili ?« S 

»Zato, jer ste vi uzrok tomu nocturnu. Na vas sam mislio, kad sam 
stvarao tu kompoziciju. Da vas nema, sigurno se ni taj nocturne ne bi po- 
javio. Zato sam ga vama posvetio. Mislim, da se nećete zato srditi,« rekao 
je zbunjeno orguljaš. 2. , 

»Molim, molim,« rekla je Judita i sjela za glasovir i započeo se sat. 

Poslije Emerikova sata rekao je orguljaš roditeljima, da će na mjesec 
dana poći do obližnjeg grada, jer da ima tamo posla, te da za to vrijeme 
ne će moći davati sati. . 

»Šteta što odlazite. A ni u crkvi vas nećemo moći slušati, Požurite se 
natrag,« rekla je mati. . PRA a 

Orguljaš se oprostio i otišao. Drugi je dan potražio u župnika dopust 
na mjesec dana i otputovao. . ma 

Mjesec dana prošlo je brzo, a jednog dana zapitao je stari župnik 
svoga slugu: 

»Petre, da li se vratio naš orguljaši« ——— ., A 

>Da, velečasni, upravo prije pola sata vidio sam ga gdje ide kući.« 

»Idi k njemu i reci mu, da će sutra u šest sati popodne biti vjenčanje, 
neka dođe svirati.« ' 

»Dobro,« odgovori stari sluga, i upirući se o svoju krivu batinu pođe 
orguljašu, 

»Klanjam se,« reče stari sluga ulazeći u sobu orguljaševu. 

»Dobar dan Petre. Što je novo ?« PRVE: 

»Velečasni vam javlja, da će sutra u šest sati po podne biti vjenčanje.« 

>Dobro, dobro, Petre, evo vam cigareta,« ponudi mu orguljaš 
cigaretu. 

»Hvala lijepa,« reče stari sluga i otiđe, ' 

Orguljaš je sjedio zamišljen. Duša mu je bila prepuna radosti. Ta 
on je postigao, što je htio. Njegova životna svrha bila je ispunjena. Bio je 
radostan, ali je i trpio od neke neizvjesnosti. Kad god je pomislio na 
Nocturne op. 17., zacrvenio se i počeo se nervozno namještati na stolcu, 
kao da hoće otresti sa sebe tu neprijatnost. Osuđivao je sebe radi tog noc- 
turna, ali kad je pomislio na one duge osamljene noći, kada je s bolom 
stvarao taj nocturne, nije se osuđivao. z 

»Jedanput sam morao reći, dalje ne mogu tako. Pa neka bude što bilo. 
Ništa neće biti gore od ove neizvjesnosti,« promrmljao je orguljaš i pošao 
k stolu, uzeo omot i papir i stao pisati: 


Mila moja mamice ! 


Kako je Bog dobar i velik! Kraj tako velikog mnoštva svoje djece, 
on ne zaboravlja svoje dvije malene duše. Dopušta na njih teška vremena 
i trpljenje zato, da im kasnije udijeli što veću radost. Gospodin Bog je 
uslišao Tvoju molitvu i ja sam svršio. Ispunila se moja i Tvoja želja. 

Oh, kako bih rado, da sam sada uz Tebe. Čini mi se da bi, kad bih 
bio uz Tebe, moja radost bila još veća. Tako mi čuvstva radosti ispunjaju 
dušu, da bih najrađe pošao na ulicu i svu svoju radost izvikao pred cijeli 
svijetom. ' i“ boa TEŠI 

Teško je biti samu, kad je čovjek radostan, a da nema s kime dijeliti 
svoju radost. Tu sam sam, nitko me ne razumije, a Ti jedina koja me ra- 
zumiješ i ljubiš, Ti si daleko. Nikada možda nisam tako čeznuo za Tobom, 
kao sada. No pomoći si ne mogu. G. Bog je tako htio, Biće nam to veća 
radost, kad se vidimo, a to mislim da će biti za kratko vrijeme, 


Ljubi Te Tvoj 


sin. 

P. S. Znaš, majčice, što je novo? Možda će se naša familija povećati. 
Toliko za sada, a kako bude u buduće, javiću Ti. 

Orguljaš je zalijepio pismo i dugo sjedeći razmišljao. Svirati mu se 
nije htjelo, jer je posljednjih dana bio upravo izmoren sviranjem. Upravo 
je na župnoj crkvi staro titravo zvono odbilo dva sata u noći, a orguljaš 
se prenuo iz svojih misli i pošao spavati, 

Spavao je tvrdo. Probudio se upravo kad je zvonilo podne. Ustao je, 
obukao se, bacio pismo na poštu i pošao u gostionu na objed. 

Poslije objeda pošao je na svoju običajnu šetnju u polje. Hodao je 
po polju, sabirao cvjetove i promatrao mrave, kako marljivo nose sebi 
hranu. Bio je radostan, no u duši je osjećao neki nemir. 

»Bože moj, mislio je u sebi, zašto sam tako nemiran? Da mi nije 
majka bolesna? Pismo njezino dobio sam jučer. Mislim, da je zdrava,« 
otjerao je od sebe te neugodne misli i počeo je misliti o Juditi i o nocturnu. 

Sviđao joj se. Ona i ne sluti, što se dogodilo posljednjih dana. Da 
li me ljubi? Sigurno, kad je pocrvenila, kad sam joj dao nocturne. A pitala 
je da li je to moja vlastita kompozicija? Hm, nasmiješio se u sebi orguljaš. 
Ona misli, da sam ga prepisao. To je dokaz, da ona i ne sluti, što sam 
i tko sam. Ako me ljubi, to će se silno radovati kad čuje do čega sam do- 
tjerao. Majka će je moja sigurno ljubiti. ' 

.. Baveći se tako orguljaš svojim mislima najednom se sjetio, da je već 
vrijeme da pođe u crkvu svirati za vjenčanje. Pogledao je na sat, bilo je 
četvrt na šest. Požuri se kući, uzme preludije koje je obično svirao na 
vjenčanju, i pođe u crkvu, sjedne za orgulje i stade čekati. 

Neko je vrijeme tako sjedio za orguljama, kad mu najednom zvonar 
javi, da svatovi ulaze u crkvu. Orguljaš otvori registre i počne svirati. 
Hrtijući znati, kada treba prestati, pogleda povrh orgulja u crkvu. Mladenci 
i svatovi stajali su već pred oltarom. Njegovo oko se najednom zaustavilo. 
Zaustavilo se na dugoj crnoj raspletenoj kosi mladenke. 

»Tu kosu sam negdje vidio,« pomisli brzo orguljaš. I upravo u taj 
čas se okrene mladenka. 

Orguljaš je protrnuo. U glavi mu se zavrti i on prestane svirati. 
Uhvati se za glavu i pogleda još jednom dolje. 

Tamo pred oltarom stoji ona koju on tako ljubi, Judita. 

»Kako to?« mislio je strelovitom brzinom. »Ona se udaje, a ja za to 
ne znam. Ništa mi nije rekla. Primila je moj nocturne.« 

Iz tih misli prenuo ga je zvonar, koji je lupnuvši vratima došao na 
kor. Orguljaš se sjeti da je prestao svirati i, sabravši svoje misli, počne dalje 
svirati. No to nije bilo više pravo sviranje, to su bili neki nesuvisli glasovi. 
Nije ni mislio na to što svira i kako svira. 

Došlo je vrijeme prisege i orguljaš je prestao svirati. Mladenac je 
prvi počeo govoriti prisegu. A kad je Judita počela govoriti riječi: Ja, 
Judita, uzimam... orguljaš je mislio da će poludjeti. Osjećao se osam- 
ljenim i ostavljenim u strašnom pustom kraju u koji još nikad nije stupila 
ljudska noga. Osjećao se zaboravljenim od svih, čak i od svoje majke. 

Prisega je bila gotova. Orguljaševa druga duša, Judita, zaklela se da 
će biti vjerna i poslušna svome mužu. Orguljaš je imao kao po običaju 
svirati svadbenu pjesmu iz Lohengrina. Položio je prste na tipke, no oni 
su otkazali poslušnost. Mjesto svadbene pjesme počeli su svirati sasma 
drugu kompoziciju. Ta je kompozicija bila Nocturne op. 17. 

I sigurno, otkada su bile načinjene te orgulje, nisu nikada prelile toliko 
čuvstva kroz sebe, kao sada. Te raznolike limene cijevi kao da su plakale, 
a svaki glas koji je prolazio kroz njih, bio je jecaj. 

Nekakav silni val, pun tuge, izlazio je iz njih i činilo se da je i to 
hladno kamenje zidova, od kojih se odbijala tužna jeka, počeli stenjati od 
boli. Ljudi su plakali, a da nisu znali zašto. Ta oni su došli ovamo iz same 
radoznalosti, bez važnijeg interesa, a sada moraju plakati. Nitko nije zno, 
zašto taj plač? Nitko nije znao, da su dvije ruke i bol jednog nepoznatog 
čovjeka izmamili njihove suze na oči. Nitko nije slutio, da za tim starima 
orguljama sjedi umjetnik. 

A Judita? Ona je prepoznala da su to jecaji njoj posvećenog nocturna, 
i da je ona uzrok tim jecajima. 

Zaplakala je i sama i osjetila je da je učinila nešto što nije bilo do- 
voljno razmišljeno. . 

Prošlo je nekoliko bolnih dana, a orguljaša je nestalo. Otkazao je 
službu i otišao. Kamo je otišao, nitko nije znao. Djevojke su žalile za njim. 
Nagađale su uzrok njegova odlaska, no nijesu mogle pogoditi. Jedna je 
doduše rekla da je on zato otišao, jer se Judita udala, no toga nije nitko 
vjerovao. 

Tjedan dana poslije svadbe vidjela je Judita u novinama orguljaševu 

sliku i ispod nje članak: 
Novi umjetnik kompozitor ! 

Pročitala je članak, pomislila na »Nocturne op. 17.« i dušom joj je 
prošla tuga. : 

Mladi mučaljivi orguljaš je iščeznuo. Za kratko vrijeme svi zabora- 
više na njega. ; 

A Judita?? Ona je s bolnim srcem čuvala tajnu nocturna op. 17. čiji 
su joj zvukovi ostali nezaboravni. 


JOSIP ZIDARIĆ: 
ŽELJE ČITALACA PREMA KNJIŽEVNOSTI 


Zacijelo znamo svi iz svagdašnjega života, kako je teško naći i ne- 
koliko ljudi, koji bi najvoljeli čitati književna djela istih pisaca. Ponajviše 
se jednome čovjeku mili jedno knjževno djelo, a drugome drugo. Dakako 
da se pisci ne mogu prilogđivati željama čitalaca ,jer se nitko nije rodio, 
tko bi svemu svijetu ugodio. K tomu pisac piše onako, kako on gleda na 
svijet. Čitaoci su ljudi različne ćudi pa ponajviše traže onakva književna 
djela, koja se slažu s njihovim duševnim raspoloženjem. 

Ipak bi se đale spomenuti neke općenite primjedbe o književnim dje- 
lima što se izdaju u sadašnje vrijeme. Vraćamo se opet na onu staru temu 
o krizi književnosti. Prigovara se prečesto, da mlađi svijet ne mari za 
knjigu i ne čita rado, naročito djela domaćih pisaca. Sve to ima svoje 
razloge. Upravo bi trebalo od samih čitalaca saznati, što oni upravo žele 
od književnosti, pa bismo onda lakše vidjeli, zašto je nastala kriza knji- 
Zevnosti. 

U prvom redu treba spomenuti, da je mnoštvo književnih djela koja 
su poradi silne reklame postala slavna, napisano tek u posljednjih 150 go- 
dina evropske prošlosti. Može se mirne duše reći, da je najveći dio tih 
slavnih djela zao po svojoj sadržini, Upravo možemo reći da je đavao 
izabrao književnost, kako bi posijao što više očaja u ljudske duše. Čak se 
i na dnu onih književnih djela koja su naoko vedra, sakriva pritajena tuga, 
Pritajeno očajanje, poradi nevolja ljudskoga života, a te su nevolje bez 
nade u dobro. Tako je ljudski život shvatilo mnoštvo evropskih pisaca. 
Neki su svoj očaj prelili u poeziju, u svoje pjesme. Drugi su pisali romane, 
i u njima su htjeli analizirati ljudsku dušu. 

Sjećam se još iz predavanja Dra Ljubomira Marakovića, urednika 
»Hrvatske Prosvjete«, kako je rekao, da roman nije katolička vrsta knji- 
ževnosti, ili se bar čini, da roman nije katolička vrsta književnosti. U roma- 
nima se mnogo analizira, a analiza sve izgrize. Točno se ne sjećam više 
svake pojedinosti iz govora o toj stvari. Negdje sam jedanput čitao napi- 
sano, da svaki veliki ili pravi umjetnik pisac može biti samo realist, Onaj, 
tko je to napisao drži prema_tome pravim književnikom samo realističkoga 
pisca. No realizam u evropskoj književnosti znači ponajviše takav književni 
smjer, u kome se prikazuje ljudski život kao nevolja bez nade u dobro. 

Faktično je realizam, naturalizam i verizam u biti isto, samo što je realizam 
nešto blaži u opisima zla, a naturalizam je i verizam žešći. 

Evropski su realistički pisci naročito w posljednjih sto do stoipedeset 
godina pisali o ljudma ponajviše tako, kao da je sav svijet pun samih 
sebičnjaka, Prikazivali su život ponajviše tako, kao da Božji Promisao ne 
vlada svijetom, već je sve slučaj, priroda, ljudski egoizam. Pisali su o 
ljudima tako, kao da ljudi nemaju ni slobodne volje, nego rade sve prema 
nagonima kao životinje. Neki su romani gotovo samo analiza nagona u 
ljudima. Ono što čovjek želi, to je ovisno samo o građi mozga. Nema 
slobodne volje, prema tome upravo nema ni grijeha. Čovjek je rob svojih 
nagona i na neki način nije ni odgovoran za ono što radi. 

Možemo reći, da je realizam, naročito realistički roman, gotovo postao 
specijalna vrsta književnosti za evropsku liberalnu buržoaziju devetnae- 
stoga vijeka, kao što danas naturalizam, naročito naturalistički roman, po- 
staje specijalnom vrstom književnosti za boljševički, komunistički ili mar- 
ksistički nazor o svijetu i životu. 

No nijesu svi. romani pisani realistički. Još je jedna vrsta romana. 
To su romani, što ih književni kritici ubrajaju u romantičku književnost, 


*Zacijelo je najviše tih romana napisano s historijskim sadržajem. Glavna 


je razlika između realističkih i romantičkih pisaca zacijelo u tome, Što ro- 
mantički pisci u romanima ne očajaju nad ljudskim životom, I u roman- 
tičkoj književnosti može biti sablažnjivih strana i ima ih, ali su romantički 
pisci svoju ličnost sakrili u svojim romanima i pripovijestima, dok iza 
realističkoga romana kao da viri očajničko lice pisca koji je pisao realistički 
roman ili realističku pripovijest. Iza naturalističkoga romana kao da viri 
ciničko, a katkada upravo sotonsko, lice pisca, koji je pisao roman. Baš 
poradi toga, što romantička književnost ne pokazuje toliko očajnosti poradi 
ljudskoga udesa, nekako je bliža ljudima kršćanskoga nazora na svijet. 

No zacijelo se ne može nikako reći, da svaki katolički pisac mora biti 
romantik, Ta i evropska književnost pokazuje, da ima i katoličkih reali- 
stičkih pisaca. Uzmimo kao primjer u najnovije vrijeme norvešku spisate- 
ljicu Sigrid Undset. 

U srednjim se školama uči, da romantički književnici pišu s više 
čuvstva, a realistički hladno pišu o životu i prikazuju život onakvim, kakav 
doista jest. Prema tome bi realizam a s njime i naturalizam i verizam bio 
nekako objektivniji od romantizma. No u praksi se vidi baš suprotno. Re. 
dovito realistički pisci pišu tako, da se jasno vidi piščev nazor o svijetu 
1 Životu. 

Da se vratimo onoj temi, što je napisana u naslovu ovoga članka. 
Što žele čitaoci od književnika? Tu mislim na hrvatske čitaoce koji čitaju 
domaća književna djela. Mislim, da se može u ime čitalaca kazati ovo: 
Želimo takva književna djela, koja neće samo nemoćno očajati nad životom, 
nego će čitaoce oplemenjivati i krijepiti u nevoljama života. Kažemo krije- 
Piti, te znači: ojačati karakter, goniti malodušnost, opet uzgajati onaxve 
ljude, koji su bili u Evropi »antemurale Christianitatis«. K tomu bismo 
htjeli više veselja. Ne mislimo tu na spoljašnje veselje, kakvo se pokazuje 
često kod ljudi kojima je ćud živahna. Mislimo na veselje čistih duša, koje “ 

i u najvećim nevoljama života nikada ne očajaju, već se pokoravaju onome, 
što je odredio Gospod Bog. Rekao bih, da je danas već i onim hrvatskim 
čitaocima, u kojih je oslabio katolicizam, dosta neprestanoga jadikovanja i 
dijagnoziranja zla, koje mori ljude, kako su to pisali hrvatski pisci u dosta 
velikoj mjeri. Jednom je profesor Petar Grgec pišući o pokojnome Dru 
Petru Rogulji napisao, kako je pokojnome Rogulji bilo nesnosno ono ne- 
prestano dijagnoziranje o usahlim vrelima, propalim dvorima itd. (»Usa. 
hlo« je »vrelo« pripovijest Viktora Cara Emina, a »Propali« su »dvori« 
pripovijest Janka Leskovara. ) 

Otkada su Hrvati u devetnaestome vijeku prije sto godina najposlije 
dobili stalni književni jezik, pomalo je napredovala i hrvatska književnost. 
Kažemo napredovala misleći time reći, da se pisalo sve više. Nastalo je 
doba kad su se kao pisci pojavili August Šenoa, Vjenceslav Novak, Ante 
Kovačić, Ksaver Šandor Đalski, Eugen Kumičić, Josip Kozarac, Josip 
Eugen Tomić i drugi. No koliko li je negativnosti u mnogih pisaca, nega- 
tivnosti za uzgoj hrvatskoga karaktera. Uzmimo kao primjer Ivicu Kičma- 
novića, ono strašno glavno ilice iz Kovačićeva romana »U registraturi«. 
Negativan tip, da je pravi užas. Čovjek, koji se neprestance koleba iz- 
među dobra i zla. Vlada se, kao da nema svoje volje. Kamo ga postaviš, 
ondje stoji. Isto su tako negativni i tipovi i iz manjih pripovijesti Ante 
Kovačića. Naročito spominjem lica iz »Ladanjske sekte«. Jako je negativno 
lice i Melita u Tomićevu romanu »Melita«. Dalje spomenimo Janka Bori- 
slavića i Radmilovića, po kojima su prozvana dva romana, što ih je napisao 
Đalski. U novije je vrijeme u hrvatskoj književnosti upravo ušlo u modu 
pisati o najnegativnijim tipovima, što se dadu zamisliti. Pisci su stali iz- 
mišljati nekakve karikature pa pišu o njima, kao da su to živi ljudi. Spo,- 
menimo samo naslove dviju novela Miroslava Krleže. Jedno je »Smrt 


Franje Kavadera«, a drugo »5mrt Tome Bakrana«. Koliko se sjećam, u 
J , ) ć 


časopisu je »Ozonu« napisao Slavko Batušić novelu »Smrt Jude Ivanića«. 
Rekao bih, da je neko vrijeme Miroslav Krleža imao silan utjecaj na 
čitalačku publiku, a jako je utjecao i na domaće pisce, naročito na mlađe. 
No taj će se utjecaj zacijelo pomalo gubiti. Ono nešto drhtavo, nervozno, 
razdraženo, što je karakteristično za Krležina književna djela donekle 
je odgovaralo poslije svjetskoga rata duševnoj dispoziciji mnogih ljudi. 
No pomalo nastaje i među Hrvatima doba treznije mirnoće, pa dodijava 
svakome ono mnoštvo negativnosti u književnim djelima. 

Kad se svršio svjetski rat, nastalo je novo zlo među Hrvatima. Uje- 
damput se stalo javljati mnoštvo djela stranih pisaca, što su domaći prevo- 
dioci preveli sa stranoga jezika. Prigovara se često, kako naša publika 
malo čita. Treba znati, da se ne može po broju knjiga, koje se rasprodaju 
PO knjižarama, poznati, koliko ljudi čitaju. Možda ljudi čitaju mnogo više, 
nego se obično sudi prema broju prodanih knjiga. Kako su knjige razmjerno 
skupe za ograničene gospodarske prilike, u kojima živi najviše naših čita- 
laca, u malim se mjestima knjige posuđuju iz jedne kuće u drugu. Pritom se 
kanda vidi i ova loša pojava. Ljudi radije posuđuju drugima loše knjige. 
Ako se skupljaju knjige na dar kakvoj novoj knjižnici, onda ljudi, koji 
imaju knjiga, radije daruju ono, što im manje vrijedi. Loših se knjiga ljudi 

lako zasite. Tako su napriliku po našoj provinciji čitali Margueritteove 
romane »Bećarica« i »Slobodna ljubav«. Sadržaj je tih romana porno- 
grafski. No takva se romana ljudi zasite, čim ga pročitaju, tek što prođe 
senzacija, za koju su htjeli da saznadu. Onda roman daruju ili posude ili 
će ga i prodati u pol cijene. Možda se koji i zastide, što su to čitali pa se 
hoće da riješe knjige pošto poto. Ta zacijelo nije u svakoga čitaoca tupa 
savjest. Kad su stala izlaziti prevedena djela nekih razglašenih stranih 
pisaca, onda su i po Zagrebu i po provincijalnim malim mjestima ljudi čitali 
i djela, koja su poradi svoje nevaljaje sadržine dospjela na indeks, popis 
knjiga, što ih Katolička Crkva zabranjuje čitati bez zasebnoga dopuštenja. 
Na indeksu su romani Dumasa oca, i Dumasa sina, romani Honorć de 
Balzac-a, romani Anatola France-a itd. Zacijelo je najviše preveđenih djela 
izdala. »Zabavna biblioteka«. Za »Zabavnu biblioteku« bilo je karakteri 
stično, da je izdala mnogo djela erotskoga sadržaja. Kanda je »Zabavnoj 
biblioteci« bila želja, da stvori sebi novu čitalačku publiku među velikom 
masom mlađega ženskoga školovanoga svijeta. Tako su se knjige »Zabavne 
biblioteke« širile među mnoštvom mlađih činovnica, koje su poslije rata 
nagrnule u različne urede. Kako se sada čini, prestao je interes i za tu 
ljubavnu. književnost. Život je težak i ozbiljan. Prestaju i natjecanja za 
ljepotu. Plesovi su umjereniji. Neko je vrijeme poslije rata među francu- 
skim mlađim obrazovanijim ženskim svijetom nastala silna čežnja za ra- 
skošnim životom, za lijepim opravama, automobilom, lijepim pokućstvom. 
Čini se, da je tako bilo i u gdjekojim drugim evropskim zemljama, pa i 
kod nas. Ipak se i taj mentalitet promijenio u nekoliko posljednjih godina. 
Uopće se osjeća, da svi živimo u nekakvome prelaznom vremenu, gdje još 
nije sigurno, što će biti. Tako ljudi traže promjenu u književnosti, jer se 
mijenja mentalitet čitalaca. 

Teško je među Hrvatima ugoditi mentalitetu čitalaca zato, što su 
Hrvati veoma različne ćudi. Među Slovencima nema takve međusobne 
razlike mentaliteta kao među Hrvatima. Isto tako nema velikih razlika 
ni u mentalitetu Srba. U književnosti Srbi najvole realizam, koliko sam 
mogao opaziti. Njima je jako tuđ onaj romantizam, što se toliko ističe u 
pripovijestima i romanima Augusta Šenoe. Među Slovencima su nastale 
razlike po vjerskim nazorima u tome, što su se stali dijeliti na pristaše 
katoličke struje i na pristaše liberalne struje. Ipak se i u Slovenaca vidi neka 
prirođena sklonost realizmu. Hrvati su drugačiji. Nemaju jednoličnoga 
mentaliteta, nego su velike razlike između Dalmatinaca i Međimuraca, 
Zagoraca iz Hrvatskoga Zagorja i Srijema, Podravca i Hercegovca, Bo- 
dula i Slavonca itd. 

Zanimljivo je motriti među Hrvatima različne sklonosti prema vrstama 
književnosti. Evo od katoličkih pisaca piše Dr Josip Andrić u svojoj knjizi 
»Na Zelenom Otoku (putopis iz Irske)« u poglavlju »Irkinja i Ruskinja«, 
da mu je Turgenjev prije dva decenija bio najmiliji pisac, Dr Andrić veli, 
da je naizmjence čitao romane Turgenjeva i svirao sentimentalne »pjesme 
bez riječi«, što je bio skladao Čajkovski. Prema tome možemo i Dra An- 
drića ubrojiti po književnim sklonostima među tipične Slavonce odnosno 
Srijemce, jer uopće Hrvati što stanuju po ravnicama na sjeveru od Save 

pokazuju smisao za realizam. Kao primjer spomenimo Josipa Kozarca, 
Janka Jurkovića, Vilima Korajca itd. Za se mogu reći, da mi se ne mile 
ruski romani, Ne znači to, da su mi duševno sasvim tuđe one osobe, o 
kojima pišu ruski pisci. No od ruske književnosti ne možemo mi Hrvati 
steći koristi za uzgoj svoga karaktera. Kod Turgenjeva uopće nema vjer- 
skoga momenta. Vidiš nevoljnoga ruskoga liberalca devetnaestoga vijeka, 
kako živi bez prave svrhe. Ženski su likovi u pripovijestima i romanima 
Turgenjeva simpatičniji poradi svoje Čuvstvenosti, ali su muški tipovi pravi 
jadnici. Turgenjev je napisao »Zapiske suvišna čovjeka«, a mogli bismo 
reći, da je junake svojih pripovijesti prikazao uopće kao suvišne ljude, kao 
ljude, što ne znaju, čemu su na svijetu. 

Kao što Slavonci pokazuju sklonost za realističku književnost, tako je 

pokazuju i Ličani Hrvati. 
' Nasuprot je toj grupi Hrvata, što su po književnim sklonostima realisti, 
drugi skup Hrvata, koji su po svojim sklonostima romantici. Njima se od 
domaćih pisaca mili najviše Šenoa, a od drugih im se pisaca mili najviše 
ono, što je romantičko, nesvagdašnje, tajanstveno i neobično. To su ljudi, 
koji u književnosti traže, da im se svagdanji Život prikazuje drugačiji ne- 
goli jest. Za neke bismo hrvatske pisce mogli reći, da su u biti romantici, 
a upotrebljuju drugu tehniku. Tako sam u jednome predavanju čuo mi- 
šljenje, d aje Kumičić upravo romantik, ali upotrebljava tehniku natura- 
lizma. Profesor mi je Petar Grgec jednom rekao, da drži Krležina djela 
izopačenom romantikom. Zar nijesu ' njiževna djela Đalskoga također ro- 
mantika, koju je Đalski ispripovijeđdao tehnikom realizma. Nekakve izo- 
pPačene romantike ima dosta i u djelima Ante Kovačića. Od katoličkih knji- 
ževnika pripadaju u hrvatsku romantiku historijski romani i pripovijesti 
Dra Velimira Deželića Starijega. 

Rekao bih, da se romantičkome skupu Hrvata najviše mile romani 
Henrika. Sienkiewicza, Oni veliki i mali ruski romani s jakom psihološkom 
sadržinom pokazuju upravo duševnu nevolju ruskoga naroda u devetnae- 
stome vijeku ili upravo silnu duševnu nevolju ruske inteligencije. Ta ruski 
su romani velikim dijelom neka vrsta ispovijesti duša, koje lutaju i koje 
se nigdje ne mogu smiriti. Ruska je službena pravoslavna crkva postala 
neka vrsta okamenine. Onda se iz protestantskih zemalja Evrope tražila 
kultura za Rusiju, jer je i sam narod u Rusiji zašao u barbarstvo za tmurnih 
dana mongolske vlasti. Rusi su tražili sreću, istinu i duševni mir od onih, 
koji su i duševni mir i istinu i sreću sami izgubili. ' 

Drugačiji su historijski romani Sienkiewicza, poljskoga pisca, koji je 
“vedar u svojoj romantičkoj književnosti. Roman »Ognjem 1 mačem« neće u 
ljudskoj duši ostaviti sumorna turobna traga pored svega toga, što u romanu 
Čitamo 1 o najvećim ratnim strahotama. Ali zato čitamo u romanu o ljudima 
u Pravome smislu riječi, o neslomljivim karakterima. Čitaš o ljudima, koji 
Zo ooajaju mi u najvećim nevoljama. U romanu vidiš katoličke značajeve. 
Katoličkom su Hrvatima ti poljski romani blizi, . 

U novije se vrijeme pojavilo kod nas i to zlo, da su nas neko vrijeme 
poplavili prevodi ruskih, francuskih i skandinavskih romana. Premda su 
Francuzi katolički narod, ipak je iz te katoličke zemlje poteklo u posljednjih 

150 godina mnogo bezvjerskoga zla. To je ušlo iu francuske romane. Rusi 
nijesu katolici. već su pravoslavci, a skandinavski su pisci protestanti (izu- 
zevši Jorgensena, Sigrid Undset, Mariku Stjernstedt). Opet vidiš uglavnom 
duševnu nevolju skandinavskih protestantskih naroda. Sve je to tako tmurno 
i žalosno. Talijan je Guglielmo Ferrero pisao o različnim evropskim naro- 
dima. Napisao je i to, kako se čini, da je ljudska sreća otišla u daleke 
sjeverne evropske zemlje, gdje skandinavski narodi sretno žive, po svojim 
malim gradićima. Ferrero bi imao pravo, kad bi na svijetu sreća značila 
samo siguran materijalni život. U skandinavskim državama živi seljački 
stalež razmjerno dobro. Eno vele, da u seljačkim kućama u Danskoj imaju 
klavir. Narod živi osiguranim materijalnim životom. Skandinavske su zemlje 
u mrtvome kutu Evrope pa se Norvežani, Šveđani, Danci a donekle i Finci 
ne trebaju bojati, da će ih koja evropska država htjeti da pokori. Ali jesu li 
ti narodi doista sretni ? Otkuda onaj krik nijemoga očaja u djelima skandi- 
davskih književnika ? Što ćemo pozitivno steći mi katolički Hrvati iz knji- 
ževnh djela protestantskih skandinavskih pisaca ? : 
Zanimljivo bi bilo ispitivati ljude, što najradije čitaju. Teško je pro- 
vesti anketu o tome zato, što je teško i saznati pravu istinu. Pitati ljuđe, 
što najradije čitaju, znači pitati ljude za nešto intimno, a toga ljudi rado 
ne pokazuju. Kad bismo pitali ljude, što jedu koji dan, često bi se ljudi 
skanjivali kazati bojeći se, da ih drugi ne prezru poradi siromaštva. Tako 
isto kad bismo pitali ljude što čitaju, zacijelo bi se mnogi skanjivali reći 


. istinu bojeći se, da ih drugi ne bi proglasili natražnjacima, neiteligentnim 


ljudma, filistrima itd. Nedavno jeu jednom zagrebačkom liberalnom časo- 
Pisu, koji pokazuje ća nekakve simpatije za marksizam, ma pitanje, koja 
se knjiga kome sviđa, bilo odgovoreno, da je najljepša knjiga »Jevreji bez 
novaca«. To je novo djelo tako zvane socijalne književnosti. Vidite te knjige 
sa šarenim slikama reklamnim omotima korica po izlozima. Knjige nijesam 
čitao, ali je jedanput jedan liječnik, Srbin liberalac rekao, da ne možeš naći 
knjige, u kojoj bi pisac nagomilao toliko zla kao u toj knjizi. Ipak nije život 
tako zao. Onaj, koji je napisao odgovor na anketu, pričinja se val jda sam 
sebi modernim duhom, ako hvali nešto, što je po kritici proglašeno kao 
moderno. Ka ' 
Možda bi sigurniji znak, što ljudi traže u književnosti, bio, kad bismo 
Pitali u knjižarama, koje knjige inteligencija najradije kupuje. Negdje je 
u novinama bilo napisano, kako je neki knjižar rekao, da su ljudi neko 
vrijeme kupovali moderne socijalne romane, (ako se tako mogu zvati ona 
djela, što ih u Zagrebu naveliko izdaje »Biblioteka novinarske . 
Binoza). Ipak je knjižar opazio, da nestaje interesa i za tu vrstu m7 
djela. Mislim i sam, da hrvatski mentalitet ne podnoši onakvih književni 
djela, kakvi su romani komunističkih pisaca sadašnjega vremena. Te knjige 
kupuju ljudi poradi mode, ali će to dodijati pomalo. aš 
Društvo sv. Jeronima i Knjižnica dobrih romana trse se, da izdaju 
književna djela, koja se slažu s katoličkim nazorom na svijest. nada 
je teško naći književna djela, koja bi s istim zanimanjem čitali svi katolički 
čitaoci. Ženski svijet poprečno želi čitati drugo nego muški. Da se zado- 
volji onoj romantičkoj crti hrvatske ćudi, možda bi bilo dobro potražiti 

među romantičkim pripovijestima madžarskoga pisca Mavra Jokaja štogod, 
što bi bilo vrijedno da se prevede. U »Obitelji« je izašla Jokajeva roman- 
tička pripovijest »Barun ciganin«. Nekada je prije rata bila prevedena 
Jokajeva pripovijest »Zoltan Karpathy«. 

Bilo bi vrijedno, da se ovako načini neka vrsta ankete 1 da se kuša 
istražiti, što upravo ljudi čitaju od onih vrijednih knjiga, koje se izdaju. 
Ljudi čitaju i zle knjige, jer je ljudska volja sklona na zlo, al se uvijek 
nađe ljudi, koji će rado kupiti dobru knjigu. Zato vrijedi istražiti, kakve 


se dobre knjige mile tim čitaocima, Eto i u ovome članku nekoliko riječi 


o tome pitanju. 


ZLATKO DUJMOVIĆ: 
A R I N A (Nastavak) 


Jednostavna priča koja se ponavlja svaki dan 


6 

»Hajde, ti mala, evo ti svijetla, pa da mi svršiš danas ovo. Jer ako 
sutra ne dobijem novaca, nema ni jela. Hajde.« To je majka rekla ni milo 
ni žustro. Rekla je. Arinino snatranje što ga je volila iznad svega, preki- 
nuto je ipak grubo. Grubom zbiljom. 

Dani se nizahu svi međusobno jednaki. Dani proboravljeni u ovoj do- 
sadno namještenoj sobici, polusvijetloj i nalik kakvom zapuštenom kavezu. 
Arina je malo spremala, malo bockala iglom, malo skoknula do sitničarije. 
Bez košarice, jer to malo mogla je uvijek donijeti i jednom rukom. I majka 
je radila. Ali njena nervoza i glavobolja učiniše od ove žene nasrtljivu, 
izlomljenu, nesnošljivu i bijesnu amazonku. Vikala je na jedinicu često. 
Poslije bi se pokajala, ali ipak nije htjela barem jednom srdačnom riječi 
utješiti ovu šutljivu i povučenu djevojčicu. A kada se opet zbog najsitnije 
kakve stvari razbjesnila, bezobzirno bi stradala i opet Arina. Jer ona bijaše 
tu u blizini. a 

Odmicali su dani i žurili su. Nedovoljna i slaba hrana oslabila je ove 
dvije žene koje je i rad iscrpao. Majka je sedmično po dva i tri dana 
ležala sva slomljeena nemoćno u krevetu. Arinin pak rad bijaše mnogo, 
mnogo nedovoljan. 

Jednoga dana, dvije godine nakon očeve smrti, Arina je kao uvijek 
zgrbljena uz prozor bockala po bijelim još neopranim čistim košuljama tuste 
glomazne gospođe, vlasnice trgovine ručnih rađova. U hodniku zatoptaju 
koraci. U sobu uleti majka. Bijes joj prodiraše iz očiju i iz svega lica, 

»Što ti nešto prtljaš na svoju ruku? Susjeda mi reče, kako si staroj 
trgovkinji rekla, da ćeš jeftinije raditi samo da sav posao dade tebi. Što se 
ti miješaš u ono što te ne spada? Ima da radiš, a ja ću sve pogoditi. Ti ble- 
sava radoznalice.« 
jd Još je izletjelo nekoliko neprijatnih riječi, a onda zavlada nesnosna 
tišina. Arrina, ona je htjela da radi jeftinije za malenkost, a pod uvjetom, 
da tusta trgovkinja sav posao dade njoj. Arina je već sada intenzivan i uma- 
rajući rad htjela povećati samo da dođe do Što veće zarade koja bi još 


jd 

uvijek bila malena. Ona sebe nije štedjela. Htjela je ugoditi majci. A ova 
je grdi. To nije shvaćala. ——— and " a ' 
Petnaestogodišnja djevojčica stisne zube, upre oči pokunjeno u namre- 
škano šuštavo platno i počne življe bockati, i brže, brže. . ; Bk 
Tek su prošla tri.dana. Majka, sjedeći nijemo uz peć s vlažnim po- 
vezom oko čela, vrtjela je nervozno očima uokolo. Njeni živci su mnogo 
popustili. A. ipak Arina je svoju majku oduvijek voljela. Pogotovu sada 
otkako je nestalo oca i brata. Na sebe je posvema zaboravila, žrtvovala se 
kolikogod mogaše, samo da majci bude lakše. Ali ova je tu ljubav izrablji- 
vala. Voljela je svoje jedino dijete, ali suviše malo i suviše neodređeno, a 
da mu olakša pregalački teški život. : : NE 
Svakoga je dana djevojka pola sata šetala. Kakve li razlike između 
toga požudnoga srkanja svježeg zraka i onih svečanih pohoda s ocem u ka- 
zalište ili s majkom, ondašnjom majkom od pred preko dvije godine, k sla- 
stičaru | Ovo sada bijaše minimum nužde, a ono onda... zabava, jeftina ali 
latka. a 
A Arina je, uvučena u grubu crnu haljinu, koracala. Ne obazirući se i ne 
gledajući ni na koga. Blijedo voštano lice zacrvenilo bi se pred suncem. Kroz 
nabrekle purpurne nozdrve srkala bi u se svjež zrak, treperila je tankim 
usnicama stišćući od navike zubima, a kroz smeđu, posve malo valovitu i 
suhu kosu strujao je topli vjetar brkajući i zaplećući odijeljena vlakanca. 
Ili bi namršteno ali zadovoljno zurila pustim ulicama, kaljužavim i 
staklenim od prosute vode što je kapala i curila odozgo, Vodenast snijeg 
zapljuskivao joj licem, crni kaput postao je sprijeda bijel i posut krupnim 
vodenastim biserima. Kroz šuplje cipele šuljala se oko stopala voda, gme- 
cava. I pištala bi tiho, posve tiho. Arinu je sve to zabavljalo. Ona se rado- 
vala što su dugi automobili tako sjajni i čisti. Izloge je sada mogla ra 
promatrati. Pred njima se pružila sva širina puste ulice, Po koja ispitljiva 
primjedba dokonih prolaznika ustrepterila bi njenu jednoličnu unutr Be. 
ali bi uvijek bezglasno odvrnula glavu. Otegnut zvuk truba i zvona, divlji 
hod automobila i tramvaja koji se drmaju i cvile, osamljeno ia: e 
prodavača novina, stisnuti šapat zbliženih ljubavnika, koji su prolazi Na 
onda pogdjegdje još koji najrazličitiji šum. Sve to unosilo je u njenu | + 
konačnim bockanjem šuštavog platna zamrlu dušu novo raspoloženje 
vota, vesele i svijetle promjene. Veselije bi zatapkala opranim večernjim 
asfaltom. : ' X 
Sama djevojka, puna užežene nove jeftine radosti, aj ej 
svijetljenim ulicama. Zaželjela bi kojeg trenutka i slatki ati ČO: sarno 
Osjetivši vlažnu cipelu i čarapu 1 sve vlažno oko sebe, rado i i tu > mi 
zamijenila srdačnom toplinom. Ali hod ne bi sada dala nizašto. (Un je 
ukočene mižiće unosio nov život r novu snagu. 


7 
Šesnaestgodišnja Arina opet je išla, uvučena u grubi oma soda i 
ljetnom ulicom. Uz nju je istim tempom išao malo viši gospo : pina 
izgleda. Nešto joj je govorio, ali ona bi samo po kojiput klimnula S . 
u raznim smjerovima. Išli su. Pred jednom slastičarnicom stanu, 

uđu. Arina se sjeti zlatnih prošlih dana. Nakon tri godine prviput osjeti u 
ustima slatkoću kolača! Pa onda prava, prava, ljudska bijela kava! Ona 
je gotovo zaboravila na njen raskošni ukus. Pa jedan pravi nepatvoreni 
kakao liker, smeđ poput glatkog furnira. A zatim žarkocrven liker od 
vanilije. U djevojčinoj je glavi nešto zašumilo, opojno i vrtoglavo. Uz nju 
se ukočeno smiješio ulašteni gospodin, koji je samo promatrao njeno čisto 
glatko lice, pravilni nosić, i čelo, i kosu, i cijelo tijelo. Uživao je u izazovnom 
djevojčinu raspoloženju. I nije htio da ga brzo nestane. Liker, pa još, još. 


I kolači. Dugi niz raznobojnih kolača : debeljuškastih, crnih i bijelih, visokih. 


i plosnatih, mekih i crnih poput mahagonija. Jela je kolača do sitosti. Uža- 
renih je očiju guckala ljutkasto-slatki liker, 

A odnekle, daleko iz druge ili treće prostorije, dopiraše melankoličan 
zvuk glazbe. Ona, nezaboravna njena melodija ... Melodija koju je jednoć 
negdje čula i koju nije mogla zaboraviti, 

A vani bilo je toplo, vruće. Unatoč večeri. U Arininim su očima sve 
svjetiljke bile obavite mliječnim kolutom što se protanjio i rasplinuo u da- 
ljini, Podatno je naslonila svoju meku ruku, obavijenu u grubi crni rukav, 
o tvrdu ruku svog nepoznatog pratioca. Ona je naivno, pitomo išla uza nj. 
Išla je, išla i koracala poslušno. Nemoćno je ušla u kuću. Ovom kuštravom 


glavicom vrzlo se još živo sjećanje na kolače, i liker, i pravu gustu bijelu: 


kavu. Kavu bez vodenastog mlijeka. Pravu i nepatvorenu bijelu kavu sa 
žućkasto zaprženim pecivom; mekim, toplim i bijelim pecivom. 
Sjela je na meki i namirisani otoman. Sjela je i umorno je legla. 
Baršunasta nevina šesnaestgodišnja sirota Arina, 

A kada je kasno noću, praćena ulaštenim gospodinom, zaplakanih 
očiju, uletjela u dosadno namještenu hladnu sobu, čula je da majka ne spava. 
ije izrečena ni riječ. Ujutro tražeći po džepovima svog grubog crnog 
kaputa maramicu, naiđe na zgužvanu veliku banknotu. Uplašeno pogleda 
majku. 
»Čije je ovo, mamice?... Ali da, sjetila sam se. Odmah idem. Možda 
pogodim onamo, Da povratim.« 

. . Kroz skupljene zube nagrešpana žena piskutne samo jedna promukla 
riječ: : 

»Budalo.« 
I surovo istrgne banknotu. Pogleda začuđeno mlade oči i uz tvrdi 
smiješak turi novac u duboki džep zamazane šarene pregače. 

ć * 

. .Arina je bezazleno djevojče. Sa šesnaest proljeća. Ona nije znala zrelo 
misliti o onom što se s njom dogodilo. Tek: bilo je — lijepo. I ugodno. 
A majka je nije grdila. Jer inače je majka grdi za svaku sitnicu. Ono što 
Je u sebi osjećala, poslije one proljetne večeri, kao sramotno bilo je za nju 
mnogo neshvatljivo. Nikada, nikada nije o takvim stvarima razmišljala. 
Trebalo je najprije učiti Tata je na to strogo pazio. Pa onda kazalište, 
kino, igra i šetnje, Oh, toliko toga. A poslije duga i oštra bol: bez brace, 
bez tate. Počela je shvaćati, da je za majku sudbina bila previše bezobzirna, 

a da bi je ona bez štete.po svoje zdravlje mogla podnijeti. Trebalo je da- 
nima i noćima, uz zahukani ili uz otvoreni prozor, neumorno bockati dugo 
šuštavo platno. Da se uzmogne živjeti. Mama je na to strogo pazila. Samo 
najjadnije živjeti. I ništa iznad toga. 

sada, nakon više od tisuću takvih pustih tvrdih dana, njoj otmjen 
gospodin nudi kolače od kakaoa i čokolade. Nudi joj likere i prave bijele 
kave. Svega kolikogod hoće. Muti se proljetna glavica, opaja se proljetna 
vedrina. A majka, njena prava jedina mama, tura novac u svoj džep i sve 
tako učinjeno odobrava. Zašto? Zar ne zato, da se do sita najede? Da se 
umiri i da pokuša ojačati oslabljene živce?! Ali svakako: Arina ipak još 
bocka i bocka. Iako manje, ali ipak bocka. A predveče izlazi na šetnju. 
Uvijek istim putem. I često susreće onoga gospodina. On je uvijek savr- 
šeno uslužan 4 fin. (I spretan.) Nudi joj i kolače i liker, ali Arina brzo 
odlazi kući. Priča mami sve. Jela je i kolača, puno. Sita je. Mama će po- 
jesti i svoju i njenu večeru pa će biti sita. Arina je zato presretna. Posiže 


u džep. Nagrešpana žena požudno gleda. Prevrće rukama ispod široke 
zamazane pregače. I žvače posljednje zalogaje večere. Amrina oprezno iz- 
vlači u papiru: iznenađenje — kolači ! 

»Evo, mamice, i tebi dva kolača.« 

2? 


Arina sja od radosti. Mamu je obradovala. U to čvrsto vjeruje, Na- 
grešpanu ženu to raduje? Ta gdje je novac? Piskutne: 

»Budala.« 

I zarine svoje požutjele zube u jelo već zaboravljenog okusa. 

Opet je Arina šetala ulicom. Sjajnom, bezbrižnom i varljivom. I prišao 
joj je čovjek. Drugi, Bijaše ulašten, otmjen i ukočen, Ugledala ga je, jer 
se nametljivo postavljao uz nju. Dobacio bi po koju riječ; Arina im je, bez 
duljeg promišljanja, priznavala duhovitost. No uistinu te riječi bijahu pro- 
kušane fraze ovješene o otrcanu udicu koja hvata lijepe i mlade, ali ne- 
iskusne sirote svih staleža. : ' = 

Arina bijaše svijesna svoje nedotjerane nošnje. Sve osim glave bijaše 
na njoj neuglađeno. Široka besformna haljina nezgrapno sakrivaše svježe 
oblike. Ali djevojčino lice govoraše suviše jasno. Svilena put, smeđe obrve 
povrh blještavih očiju, kuštrava uređena kosa pored vlažnih, dugih i finih 
karanfilovih usnica stvaraše besprijekornu simfoniju klasično vedre pojave. 

Bijaše ulašten, otmjen i ukočen. Kao i onaj prvi. I prema njoj isto 
onako obazriv. Takva pojava i takve kretnje sugerirale su joj, a ona se 
protiv otmjene spoljašnje sugestije nije znala braniti. a 

Nakon šest časaka išao je on u istoj liniji s njom. Ponudio joj je u 
namirisanoj slastičarnici i mekih kolača i krhkih sladunjavih bonbona. 
Opojna toplina elastičnih naslonjača, purpurnih kao zrela makova latica, 
duga debela zrcala, mlazovi svijetla što dopiru u dugim kompleksima iz 
zidova, i pobožno hodanje ovuda, i prigušeni, daleki, trenutni zveket por- 
culana, : 

(Nastaviće se.) 


ISI 


PR E G OL oOE D 


PERIPETIJA IDEALIZMA U ITALIJI 
Povodom filozofskog kongresa 


Čitateljima je Hrvatske Prosvjete već po- 
znato razvijanje idealizma u Italiji osobito 
zadnjih godina, te mentalitet suvremenog tali- 
janskog filozofskog nastojanja.1) Kako je idea- 
lizam stekao više pristaša nego ijedan od mo- 
dernih filozofskih sistema, tako je i u Italiji 
našao zgodno tlo za svoj kratkotrajni uspjeh. 
Visoka je idealistička spekulacija istom kasno 
prodrla u Italiju, u drugoj polovici 19. stoljeća, 
a raširila se tek od god. 1900., zaslugom dvaju 
svjetskih filozofa: B. Crocea i G. Gentilea, 
potonjeg najvećeg talijanskog idealista, najza- 
služenijeg za raširenje idealizma kod Talijana. 
Ona je doista u svojoj apsolutnoj dijalektičnoj 
formi jedna grana velikog stabla njemačkog 
idealizma koji je uspio da se aklimatizira ispod 
vedrog talijanskog neba. Upravo ovakva filo- 
zofija proživljuje u Italiji u zadnje doba čudne 
peripetije; sada pobuđuje neobičan zanos svih, 
sada opet pada u nemilost i promišljenu bez- 
brigu. 

Kant je prvi postavio temelj idealizmu a 
Hegel ga je usavršio. Transcendentalni ideali- 
zam Kanta priznaje samo subjektivni meta- 
fizički svijet univerzalnih pojmova i apstrakt- 
nih istina, dok niječe svaku mogućnost realnog 
svijeta. A Hegel nastoji da svlada taj agno- 
sticizam  koenigsberškog filozofa. S pomoću 
Fichteove i Schellingove spekulacije dolazi do 
pojma Apsolutnoga u kojem je sintetizirana i 
nepoznata »stvar u sebi« i subjektivni spo- 
znajni »Ja«. Tako osniva objektivni idealizam 
koji se, s pomoću evolucionističkog razvoja 
teze, antiteze i sinteze ostvaruje u objektivni 
(moral) i apsoluini duh (umjetnost, vjera i 
znanost). ' 

U 19. se vijeku sa V. Giobertijem talijan- 
ska filozofija hoće da prilagodi njemačkoj, ali 
tek djelima Vere i Spaventa postaje izraziti- 
jom. Gioberti je rekao ne drukčije nego Hegel: 
misliti je stvoriti, .što poslije popunja princi- 
pom: provare č creare. A, jer je bitna oznaka 
mentaliteta »dokazati«; problem će njegovih 
učenika biti: »dokazati stvaranje«. To je uči- 


1) V. M. Kuiper, Idealizam u Italiji. Hr- 
vatska Prosvjeta god. XX. Br. 5. 


nio Spaventa. Stvoriti je apsolutna realnost; 
stvaranje se dokazuje Mišlju. Dok mislim, 
stvaram svijet koji nije ništa drugo nego Mi- 
"sao. Ovaj je pojam u svem svojem neizmjer- 
nom bogatstvu plod Hegelove Logike. Ovako 
sam Spaventa rezonira: »Ja se ne razlikujem 
kao misao od bića; pa propadam kao misao 
u biću; ja sam biće« G. Gentile osvjetljuje 
bitni elemenat hegelijanizma koji je već nje- 
gov učitelj Spaventa..naglasivao, te postaje 
začetnikom apsolutnog idealizma. Ali već na- 
stojanja talijanske filozofije, kao i ona evrop- 
ske, kreću prama nekoj nauci apsolutne ima- 
nencije koja bi, kao i apsolutni idealizam, bila 
u isto vrijeme pravi i apsolutni pozitivizam. 

Ako sada pogledamo nauku apsolutnog idea- 
lizma i sjetimo se skupa sadanje političke si- 
tuacije u Italiji, neće nas nimalo začuditi onaj 
žestoki udarac koji je talijanski idealizam mo- 
rao da pretrpi. Apsolutni naime idealizam ispo- 
vijeda autonomiju razuma koji sam stvara svoj 
predmet, slobodno ga proizvodi i poznaje vla- 
stite ideje. Jedina su realnost ove ideje; one 
su jedno što i ona. Dakle ideja opstoji u ko- 
liko se aktualno pomišlja, a i predmet opstoji 
u koliko ga ona aktualno pomišlja. Logično 
slijedi: negacija bilo koje realnosti, negacija 
dualizma, mnoštva predmeta i subjekata, ima- 
nencija Božja u misaonim subjektivna; mo- 
nizam. 

Ovaj će apsolutni monistički idealizam 
Gentile definirati kao neku filozofiju fa- 
šizma, kao neku nacionalnu filozofiju. Fašizam 
je, kako je rekao ministar Giuliano, fotalitario, 
univerzalan, obuhvata sve sposobnosti čovjeka, 
kako misao, tako i akciju. Ovo sve potpuno 
ispunja aktualizam; on je teorija i praksa, 
misao i akcija. No ipak fašizam nije ovisan o 
kojem filozofskom sistemu. Aktualizam filo- 
zofa Gentilea obuhvata sve filozofske sisteme ; 
fašizam, kaže Giuliano, može da zadrži više 
filozofija. Gentile shvata, kako je fašizam u 
stanju da asimiluje razne filozofije. Tako je 
u VIL nacionalnom filozofskom kongresu u 
Rimu 1929. aktualizam na vrhuncu svoje moći 
i slave; potpuno triumfira. Pretsjeda sam G. 
Gentile, većinom drže referate idealisti, a na- 
zočnost Vođe daje svemu neku službenu sank- 
ciju. 

Iza ovog velikog uspjeha moramo konsta- 
tovati, da se talijansko bistro nebo idealizma 
naoblačilo. Oluja.se podigla već u aprilu 1930. 
prigodom famoznog govora P. Orana u Par- 
lamentu, gdje napada idealizam, brani, i ako 


* ne previše, naivni realizam, te nastoji da se iz- 


javi, kako ne postoji nikakva službena veza 
između Gentilove filozofije i faišzma. Godinu 
kasnije imao je biti VIII. nacionalni kongres, 
ali se, odlukom Mussolinija i glavnog prono- 
tora, odgađa za drugu epohu, da bi se što 
bolje pripravio. Prolazi 1932., ali u tišini, Tek 
1933., pročuje se kao munja vijest koja poziva 
da se što u većem broju prisustvuje nekom 
»anti-idealističkom  kongresu«, koji se pri- 
pravlja. Istom se osniva revija »La Sapienza« 
koja će javno pobijati monističku filozofiju 
idealista Gentilea i njegovo nepodnošljivo ti- 
ranstvo u fašističkoj i kršćanskoj Italiji. Ne 
samo to. U travnju 1933. drži se u Rimu III. 
internacionalni hegelski kongres bez ikakva 
uspjeha. Proti svakog očekivanja, ne pokazuje 
se ni Mussolini ni Gentile; a što je još gore, 
ni ministar javne obuke koji je morao da inau- 
gurira kongres. 

Sve je ovo dakle davalo naslućivati kata- 
strofu. Apsolutni je idealizam, aktualizam sku- 
pa sa svojim autorom G. Gentileom pao u ne- 
milost svojih ljubitelja. Brzo dolaze paralmen- 
tarne diskusije u kojima se izjavljuje inkom- 
patibilnost idealizma sa načelima države. No 
zašto taj nagli preokret? Odgovor nam je vrlo 
lako dati. U času kad fašizam triumfira u Nje- 
mačkoj i brzo da zahvati čitav svijet, nemo- 
guće je da idealizam ostane službenom filozo“ 
fijom fašizma. To bi drugim riječima značilo 
da je fašizam produkt hegelijanizma, dakle 
»made in Germany«, dok je naprotiv eminentno 
rimski fakat, Apsolutni idealizam nije stalni 
oslon fašizma, bitno je individualistički i ego- 
centričan, dosljedno vodi do divizje; on vodi 
akciju i očituje se u njoj. Ali je nemoguće i po- 
misliti da G. Gentile vodi Mussolinija u Ita- 
liji; Vođa je onaj koji upravlja pokretom. 

Nego, još je veće razočaranje prouzrokovao 
idealistima VIII. kongres. Nažalost bilo je vrlo 
kratko vrijeme da se priprave tako opsežne 
teme: Filozofija i nauke, Filozofija i politika, 
Filozofija i škola. Inauguran je 24. listopada 
prošle godine pod pretsjedanjem T. Orestana, 
člana Talijanske Akademije. Zapinje nam od- 
mah za oko izbivanje idealista. Ne vidi se 
Gentile a ni P. Gemelli, uopće je malo na- 


zočnih. Počinje F. Orestano svojim referatom. 
Govori o prostoru, vremenu, supstanciji, uz- 
roku, efektu i zabacuje tezu Kanta, idealiste 
i njihov apsolutni subjektivižam. Ako je rea-' 
lizam još problematičan, ono ipak ide više 
prema stalnosti. Tako u rukavicama otpušta 
idealizam i naznačuje nam ravnanje novog 
mentaliteta. Slijede zatim mnogi referati. Samo 
ću spomenuti profesora 'Troila, koji referira o 
problemu Realnog. Uz živo odobravanje izjav- 
ljuje da je idealizam bio slijep prema real- 
nosti, da je osiromašio i svršio. On pristaje uz 
apsolutni realizam. Jedini, uz mrmorenje i pro- 
testiranje mnogih profesora, francuski Isusovac 
P. Boyer koji, čini se, nije shvatio cilj novog 
kongresa, naglasuje neovisnost filozofije o zna- 
nosti, : 

Sutradan gosp. A. de Stefani govori o Fi- 
lozofiji i politici. Govorio je uistinu o duhov- 
nom i etičkom karakteru fašističke države. Ita- 
lija je svoje moralne norme primila od svoje 
duge tradicije; u skladu s katolicizmom, faši- 
zam hoće da se usavrši u nacionalnom životu. 

Treći dan P. Orano predaje, iako sasvim 
neznatnom filozofskom spremom, o Filozofiji i 
školi. Ipas ubira burne aplauze, koreći žestoko 
zlo naneseno mladim generacijama, Poziva na- 
trag probleme života, smrt, religiju, Boga, rea- 
lističko rješenje. Kategorično tvrdi duboku raz- 
liku između fašizma i individuuma koju je 
idealizam kušao zanijekati. 

Ovim je VIII. nacionalnim kongresom čisti 
i apsolutni idealizam na svojoj smrtnoj po- 
stelji žalosno svršio, a aktualni se mentalitet 
talijanske filozofije zaputio k filozofiji nekog 
realizma. Kakav će biti taj realizam, vrijeme 
će pokazati. Stalno je da sistem idealizma već 
počinje da pada, te kao i drugdje tako i u 
Italiji, mora da prepusti svoje mjesto vječno 
suvremenom tomističkom realizmu, objektivnoj 
istini, »zdiavom razumu«. Idealizam traži da 
izolira čovjeka od milieua onog što ga okru- 
žuje, ili bolje ću reći, da ga baci u Platonovo 
carstvo drugog svijeta, ništa drugo u stvar- 
nosti nije. Dok naprotiv »realizam promatra 
čovjeka onako, kakav u istinu jest: kao mate- 
rijalno biće slično svakome drugom. Kao ta 
kav, čovjek mora imati, više ili manje, slični 
način razvitka kako ga imaju sva ostala te 
Marcel Loje 

lesa.«1) 

LIRIKA GRUDE 

U ovoj knjižici!) nalazimo deset suradnika. 
Njihova imena abecednim redom jesu ova: 
Ivo Balentovič, Gabrijel Cvitan, Danilo Čo- 
vić, Stjepan Hrastovec, Jeronim Korner, Ka- 
milo Križanić, Zvonimir Kuhar, Ivo Lendić, 
Zlatko Majtin, Vinko Nikolić. Njihova se dob 
kreće između dvadeset i trideset godina. Uje- 
dinili su se na vrlo simpatičnom programu: 
da osjete i opjevaju značenje sela i seljaka. Iz 
uvoda Kamila Križanića saznajemo, da je ne- 
gativan povod tomu grupiranju dao »proces 
jednoga književnog debakla u našoj suvreme- 
noj književnosti«. Kao sinovi seljačkoga na- 
roda opazili su, da našoj stvarnosti ne odgo- 
vara zastava Krleže, pod kojom se bori »jedna 
generacija, koja je ostarila prije, nego se je 
ogledala«, kao ni imitacija Vladimira Nazora. 
»Nakon ove agonije«, veli g. Križanić, »do- 
lazi, evo, svježi vjetar s naših domaćih brda 
u pjesmi jutarnjoj seljačkih domova.« 

Program bez sumnje lijep i zamaman. 
Samo hoće li se naći dovoljno snažnih umjet- 
nika i boraca, da ga ostvare? Kada sam god. 
1928. prvi puta organizirao suradnju za alma- 
nah »Selo i Grad«, imao sam pred očima pro- 
gram prilično sličan ovomu, što ga sada pro- 
povijedaju pjesnici, koji su se okupili u »Li- 
rici grude«. Šta više, sedmorica su tih pjesnika 
slali svoje pjesme »Selu i Gradu«. No meni se 
učinilo, da bi neki od njih bili slali svoju su- 
radnju i drugim almanasima s oprečnim pro- 
gramom, jer se nijesu previše naprezali da 
prodru duboko u seoski i gradski život. Još se 
ne mogu otresti toga dojma ni danas čitajući 
neke stranice u »Lirici grude«. 

Zajedničko je obilježje svih tih pjesnika 
iskrena ljubav prema selu. No kod toga se 
opažaju slične pojave kao i kod domovinske 
ljubavi. Mnogi rodoljubi ne će da vide u 
svojem narodu nikakvih slabosti ni pogrešaka, 
nego previše idealiziraju njegovu prošlost i sa- 
dašnjost. Drugi opet znadu, da su dužni gle- 
dati svoj narod realno i ljubiti ga, bio on u 
slavi ili u sramoti, bila njegova prošlost ne- 
znatna ili slavna. 

Pjesnici »Lirike grude« padaju gdjekada u 
romantiku. To se vidi u Kamila Križanića, 
koji u pjesmi »Ljeto gradske djevojke« crta 


1) Lirika grude. Izdanje >Omladine«. Za- 
greb, Matičina ul. 2. Uredio i popratio napo- 
menama dr. Mile Starčeqić, 


opreku sela i grada u ovakvoj antitezi: grad- 
ska djevojka imade upale oči i beskrvne usne 
i »dala bi sebe za takt modernog plesa«; na- 
protiv seoske »žene rumenih obraza nose jelo« 
i veselo pjevajući »odlaze stazom na livade«. 
Čemu ovakva jednostranost u karikiranju grada 
i u poljepšavanju vanjštine sela? Možda na 
selu imade manje rumenih obraza nego u 
gradu, pa ipak to nije nikakvo svjedočanstvo 
protiv sela. Još više romantike nalazimo u za- 
nosnoj Kornerovoj »Pjesmi seoskog sina«, u 
kojoj sve kao da pršti od izmaštane metaforike 
idealiziranog seoskog života. Nešto takvih ne- 
realnih iluzija imade i u »Pismima iz velikog 
grada« od Zlatka Majtina. Ovakvo je shva- 
ćanje sela još neprodubljeno. Nameće mi se 
misao, da jedan dio tih pjesnika promatra selo 
pod vidom svojih đačkih dojmova, Grad znači 
za njih napor u školi i stradanje u materijalnoj 
borbi za opstanak. Selo im naprotiv pruža 
školske praznike, odmor i bezbrižno maštanje: 
Kod njih dakle seoska idila nije još doprla ni 
do shvaćanja staroga 'Teokrita, koji je bio ne- 
zadovoljan gradskom  hiperkulturom svojega 
vijeka te se utekao veličanju pastira i ratara. 

I sam seoski pejzaž gledaju neki pjesnici 
»Lirike grude« okom gradskoga izletnika, koji 
u časovima odmora dolazi izvana na selo i 
uživa u talasanju žita, u oračima, koscima, 
javljanju proljeća i drugim idilskim raznježe- 
nostima. Najbolji je pejzaž Hrastovčeva pje- 
sma »Oranice u jutro«. Tu doživljavamo u 
ekspresionističkoj simbolici i pored nešto uko- 
čenih linija i kretnja svježinu i pravu realnost 
seoske neposrednosti. Naprotiv Jeronim Kor- 
ner, koji ima inače najvirtuoznije stihove i 
najsnažniji zamah čuvstva u ovoj zbirci, za- 
pada u romantiku, kada pjeva: 


»Umrijet ću jednom sred žita, što zrene, 
ko mrak ispijen od sunca. 

Grlice bijele ljubit će mene 

i bijela nebeska runca. 


Umrijet ću tiho sred klasja žuta, 
lepršanja grlica tužnih i nježnih. 
Oblaci bit će posljednjeg puta 
bestjelesno laki i snježni. 


»Volio sam oblake lake i bijele 
i nebo beskrajno, plavo. 

Volio sam grlice nježne i bijele 
i polja, što odišu zdravo.« 

To bit će natpis na mojemu grobu...« itd. 


Drugi su pjesnici »Lirike grude« mnogo 
realniji i dublje srasli sa selom. Tomu je naj- 
očitiji dokaz Lendićeva »Pjesma o očevim ru- 
kama«. Bez poljepšavanja, bez pretjeravanja i 
slatkastih ugođaja proživljavamo silnu snagu 
seljaka, koji prstima melje zemlju, da gladnoj 
djeci dadne koru kruha, i koji sklapa ne- 
spretno ruke, da se pomoli Bogu. Ta bi Len- 
dićeva pjesma bila gotovo klasično savršena, 
da ono spominjanje »jedinog bogatstva« u po- 
sljednjoj kitici nije pretjerana hiperbola, a ono 
davanje »krvi svoje ispod grla« svakidašnja 
proza i patos. Realno se gledanje vidi i u Ba- 
lentovićevim »Zimskim razgovorima na selu« 
i u Cvitanovoj pjesmi »Zemlja se budi« i u 
Čovićevim »Opancima moga djeda« i u Kuha- 
rovoj satiri »Seljački sin u gradu« i u Nikoli- 
ćevoj idili »Gorak je zemje kruv«. To nijesu 
plandovanja đaka ferijalca ni pohodi gospo- 
dina, koji vidi samo pometene sobe i zdravu i 
rumenu čeljad nego su to zanosi i tugovanja 
ljudi, koji nijesu nikada izgubili organske veze 
sa selom. Za njih nije selo sanatorij, u kojem 


.će liječiti narušene živce, nego izvor narodne 


snage, pretstavnik poezije rada i napora, ču- 
var vjere i poštenja i ujedinitelj prošlosti i sa- 
dašnjosti, zemlje i neba. Oni dobrim dijelom 
prikazuju selo ne samo u odmaranju, nego i u 
naporu. 

Pjesnička je forma u »Lirici grude« gdje- 
gdje vrlo nesavršena. Lendić, koji je inače ugo- 
đajima i frazeologijom daleko od naturalizma, 
postaje banalan, kada govori, kako magarac 
»put doma hitro strmom stazom praši«, ili čak 
neukusan, kada veli o istoj životinji: »Kad 
krepa, crkne ne bolujuć dugo...« Zvonimir 
Kuhar je zagrebačke dućanske germanizme »la- 
ger« i »šlager« upotrijebio čak za to, da po- 
veća mnoštvo srokova. Hrastovec prenosi u li- 
riku zagrebački žurnalistički barbarizam »po- 
nosan na svoj posao«. Korner govori o »globu« 
i »memlji«. U pravljenju srokova griješe svi 
osim Križanića, koji razborito upotrebljava 
srok, gdje mu sam dođe. Griješe Lendić i Kor- 
ner, koji pokazuju najveći talenat u ovoj 
zbirci. Griješe Kuhar i. Hrastovec, koji inače 
najviše paze na to pjesničko sredstvo. Za sro- 
kove vrijedi pravilo, da moraju biti dobri ili 
neka se pjesnik ne služi njima. Mi se ne mo- 
žemo odreći savršenstva, do kojega nas uzdi- 


goše Matoš i Nazor. Novi su pjesnici doduše 
izvojštili sebi pravo da se koriste u većem 
obilju slobodnim ritmom i razriješenim stihom, a 
ali to ne znači, da smijemo uši čitalaca vrije- 


đati ovakvim srokovima: cigare — zažare, o 
snu — u dnu, razabiru — umiru (Balentović) ; 
nespavanja — nadanja, haljina — daljina, te- 
laca — baca, crvenim — zelenim, njenome — 


bijelome (Cvitan) ; rabotu — subotu, gospodara 
— pohara (Čović); skriva — blagosiva (Hra- 
stovec); istina — pričina, djevojčica — lje- 
potica (Korner); donosi — nosi, šapuću — 
papuču (Kuhar); drhtale — dale, bez išta (bez 
se slaže s genitivom!) — ništa (Lendić); raz- 
lio — raznio, prekrio — pokrio, pokriva — 
siva (Majtin); proljeća — sjeća, (Nikolić). A 
to nijesu svi loši srokovi iz ove zbirke. 

Specifčan je elemenat u lirici afektivno du- 
ševno raspoloženje, u kojem se mašta igra 
spontanim naviranjem slika, a misaoni su i 
osjećajni procesi lagani i duboki. Desetorica 
pjesnika, koji se pojaviše pred nama u pjes- 
ničkom — sit venia verbo — stadionu, nalaze 
se gotovo u jednakoj liniji napredovanja. Od- 
makli su naprijed Korner, Lendić, Cvitan, Ni- 
kolić i Kuhar. Kod Cvitana kao da već sada 
vidimo do kraja njegovu sposobnost usavrši- 
vanja, koja nam se ne čini previše opsežna. 
Korner i Lendič imadu pred sobom još velike 
mogućnosti za jačanje talenta. Vinko Nikolić 
i Kuhar pokazuju također vrline, koje mogu 
biti jamstvo sve boljim budućim uspjesima. 
Nikolić iznosi realne osobine šibenskoga pej- 
zaža i društva: lozu, bajame, višnje, krčenje 
kamenitoga tla, višnje, suhi kruh sa smokvama, 
vožnju na čamcu, čitanje Kačića. Kod Kuhara 
valja pohvaliti naročito, što je on prekinuo 
monotoniju ugođaja, koja se inače provlači 
kroz cijelu ovu zbirku, pa je umio da »Liriku 
grude« obogati i satiričkom žicom. 

Lirika sela, koja je u nas još uvijek u po- 
vojima, dobila je lijepih prinosa ovom zbir- 
kom, a možda još više poticaja za dalje usa- 
vršivanje. Izvan ove zbirke nalazimo boljih 
primjeraka takve lirike u Kornerovim zagor- 
skim motivima, u Meštrovičevim idilama »Moj 
mlaji brat« i »Podne na ledini«, u Devčićevu 
»Povratku iz kravarskih vinograda« i »Zimi« 
i u nekim Tadijanovićevim pjesmama. No sve 
je to još premalo. Dalji će razvoj pokazati, koji 
su pjesnici samo slučajno ili radi mode zalutali 
u ovo područje, a koji su srasli s njime cijelim 

svojim bićem. Lirika sela može da se izrodi 
u površnost, monotoniju i u maniru, ako nje- 
zini zastupnici ne pođu dalje od vanjskoga 
promatranja seoskih ljudi i krajeva. Treba se 
otkinuti također od političkih parola i od žur- 
nalističke reportaže. Pred nama  iskrsavaju 
mnogobrojni i opsežni problemi. Jedan mlađi 
pjesnik izjavio je jednom preda mnom, da je 
sramota, što mi, seljački narod kat eksohen, 
nemamo još ni svojih Georgika. Poezija rad- 
noga naroda ostala je u nas još uvijek na 
Hektoroviću i na Reljkovićevoj diđaktici. Ba- 
rem poezija širih dimenzija. Shvaćajući seljaka 
kao vjersko, etičko, nacionalno i socijalno biće 
imadu naši pjesnici priliku da obogate knji- 
ževnost novim proizvodima, koji će obrađivati 
samostalnije teme i predstavljati originalnije 
umjetnine. Selo nije samo građa za idilu, nego 
i za tragediju, komediju, ditiramb i mnoge 
nove, naslućene i nenaslućene forme. Najbolji 
dokaz, da je takva poezija potrebita, jest taj, 
što se na različitim stranama utiru putovi nje- 
zinu stvaranju. Zajedničkom suradnjom teorije 
i prakse mogu se postići golemi uspjesi .A naj- 
veći bi uspjeh za nas bio u tom, kad bismo 
dobili ne samo novu literaturu o seljaku, nego 
i za seljaka. Zasada se i u »Lirici grude«, kao 
i u drugim sličnim pokušajima opaža, da su 
to umjetnine za školovane ljude. Ljubav prema 
seljaku nameće našim pjesnicima dužnost, da 
pored seoske lirike za inteligenciju pokušaju 
ujediniti prvorazrednu umjetnost s najjedno- 
stavnijim i najrazumljivijim pjesničkim izra- 
zom i da tako stvore produbljenu književnost 
za najšire narodne slojeve. 


Petar Grgec 
MATERIJALISTIČKI NAZOR NA SVIJET 


Poznata je činjenica da se sistemi o pojedi- 
nim filozofskim problemima međusobno sukob- 
ljuju, pa se čini kao da je prirodno čovjeku 
zalaziti u ekstreme, dok se prava istina na- 
lazi u zlatnoj sredini. Govorili su stari, da je 
istina teška i rijetki su oni koji potpuno dolaze 
do nje, pa radije polaze ili prama jednoj ili 
prama drugoj strani, dok im sredina neprestano 
izmiče. Tu interesantnu pojavu nalazimo u na- 
šim danima u pitanju naziranja na svijet, gdje 
se sukobljuju dva sasma oprečna sistema, idea- 
lizam i materijalizam. Jer dok prvi postavlja 
ideju kao prvi uslov i osnov svega, drugi se 
tako privezuje uz materiju, da potpuno isklju- 


čuje svaku ideju. I danas ta dva tako oprečna 
sistema imaju svojih pretstavnika kod suvre- 
menih mislilaca, polemizirajući jeđan protiv 
drugoga i dokazujući jedan drugome neisprav- 
nost stanovišta. 

Pozicija idealižma svakako je povoljnija pa, 
makar da se u ovim zadnjim danima osjeća 
sveopća reakcija protiv toga sistema, ipak on 
može da nabroji par pretstavnika koji zaslu- 
žuju ime učenjaka. Osim toga, kod njega mo- 
žemo naći bar nešto stvarne istine. Uza sve 
svoje nastranosti i neobično čudne dedukcije 
kojima bi htio dokazati stvaralačku moć ljud- 
ske misli, ipak ovaj sistem ima u sebi nešto 
što čovjeka privlači: prvenstvo ideje nad ma- 
terijom. Kad on ne bi u tome polazio u 
ekstreme, tada bi mam se njegovo tumačenje 
moglo i svidjeti, i mi bismo u njemu vidjeli 
simpatično naglašavanje ideje, koja, hoćemo 
nećemo, ima prvenstvo u svemu, jer je oslon 
svega onoga što postoji. 

Ali, kad je govor o materijalizmu, tom 
najbjednijom sistemu koji je ikada mogao da 
izmisli ljudski um, tada se mi nalazimo pred 
tako naivnim i mizernim nazorom o svijetu, da 
uistinu ne vidimo ni jedne ideje koja bi nas 
zadovoljavala. Svesti cijeli sistem svijeta na 
materiju; kazati da je materija prva i zadnja 
u svim intelektualnim, umjetničkim i kulturnim 
pokretima; ne vidjeti ništa drugo iznad one 
grube materije koju možemo materijalnim osje- 
tima doticati, svakako je znak siromaštva duha 
koji nije u stanju da se dovine do nečega vi- 
šega i idealnijega. Upravo, u ovom sistemu bi 
se pokazivala ona slaba strana naše prirode 
koja ne može da vidi dalje od sjetila pa, uro- 
njena u materiju, nema snage da se podigne 
iznad prolaznosti i dođe do spiritualnoga i 
vječnoga. 

Nećemo se zato čuditi što danas ne nala- 
zimo jačih pretstavnika ovoga sistema. Svi 
pronicaviji duhovi uviđaju da materijalističko 
rješenje upravo ništa ne riješava, i ono može 
zadovoljiti samo prosječne ljude koji se niti 
ne bave ozbiljom filozofijom. Zato, dok krup- 
niji intelektualci, pa i oni izvan skolastike, kao 
Bergson, Driesch, oštro kritikuju materijalizam 
i posvećuju svoje duhovne energije pobijanju 
ovog neodrživog stanovišta, opažamo da se ovaj 
sistem raširio danas među masom koja ne misli. 
Aristotel je običavao kazati, kako se vulgarna 
čeljad ne zna izdići nad sjetilnu spoznaju, pa 

misle da je sve u onome što očima. vide. Zato 
je materijalizam sa svojim tvrdnjama, da nema 
ničega iznad sjetilnosti i da je nekorisno go- 
voriti o nekom nevidljivom svijetu, kad se mo- 
žemo zadovoljiti onim što nam je blizu i što 
svagdano kušavamo, veoma prikladan sistem 
za prosječne slojeve i uopće za ljude koji ne 
vole mnogo misliti, pa se zadovoljavaju samo 
time da udobno provedu svoj vegetativni život, 
uživajući u materiji, tom svom konačnom cilju 
i konačnoj sreći. 

Neće nas začuditi ako ne nailazimo u nji- 
hovim djelima na onu strogu i naučnu metodu 
koja je najglavnije obilježje svakoga pravoga 
filozofa. Kao tipičan primjer jedne takve ma- 
terijalističke plitkosti može nam poslužiti djelo 
koje je nedavno izašlo prevedeno na hrvatski a 
raspravlja o historijskom materijalizmu te mu 
je cilj da nam dade zaokruženi i obrazloženi 
znanstveni nazor na svijet.1) Karakteristično 
je da prevodioci i izdavači te brošure odmah 
na početku upozoravaju čitaoca da se radi o 
djelu koje je eminentno »znanstveno«. Sam 
čitalac će se lako uvjeriti o naivnosti ovoga 
djela, pa ću upozoriti samo na nekoje krup- 
nije stvari. 

Ko je imalo upućen u problem spoznaje, 
začudiće se kad vidi kako se ovo važno pitanje 
riješava. Doduše, od autora se ne može tra- 
žiti svestrano poznavanje ovoga pitanja, po- 
gotovu ne u djelu koje je namijenjeno široj 
publici. Zato ne možemo ni očekivati od autora 
da nam navodi potanje, pa ni u glavnim lini- 
jama, sva rješenja koja su postavljena u ovom 
pitanju. Čak dopuštamo i to da se ne mora 
osvrnuti na stanovišta koja se protive njegovu 
gledanju, te bismo se u ovakovoj knjizi zado- 
voljili da nam je samo iznio i obrazložio svoje 
lično stanovište. Ali, kad autor djela navodi 
idealistički sistem te kad dalje u pobijanju tog 
sistema navodi materijalizam kao jedini izlaz 
iz neodrživog idealizma, tada on pokazuje da 
ova pitanja promatra sasma simplistički, te 
odaje nepoznavanje predmeta koje bi moglo 
čitaoca sasma lako zavesti u bludnju, kao da 
bi u povijesti filozofije postojala samo dva na- 
zora na svijet koja bi se mogla izraziti: sve 
je ideja, izvan koje nema ničega ili sve je 
materija, nad kojom nema ničega. Prije svega 
malo je čudno kad naš autor promatra idealiste 


1) Thalheimer: Uvod u dijalektički mate- 
rijalizam. Zagreb, 1933. 


neograničenim i potpunim spiritualistima, kao 
da bi oni mislili da ne postoji drugo osim ideje 
i duha. Istina je, bilo je filozofa koji su došli 
do tako krajnih konsekvencija (Berkeley), ali 
kazati da svi idealisti misle tako, neistinito je. 
Ustvrdiiti zatim da je taj sistem neodrživ, zato 
šte svojim očima vidimo materiju u kojoj se 
krećemo i od koje se hranimo i živimo, pa to 
smatrati kao neki znanstveni dobitak, pokazuje, 
doduše, čovjeka koji je zagrijan za svoj si- 
stem, ali koji misli da se može znanost graditi 
jednostavnim tvrdnjama. Naročito je to bijedno 
danas, kad opažamo kako se pomlađuje i ob- 
navlja realistički nazor na svijet, pa nije po- 
trebno da se osvrćemo na skolastike da se uvje- 
rimo, kako je realizam danas jedno od naj- 
aktuelnijih rješenja problema spoznaje i uopće 
gledanja na svijet. Dovoljno je kao dokaz na- 
vesti današnje filozofsko strujanje u Njemač- 
koj, gdje je fenomenologizam najjača struja, u 
Engleskoj na neo-relizam, u Americi na neo- 
realizam i pragmatizam i u Francuskoj na 
Bergsonizam. Sve te moderne struje, koje pret- 
stavljaju danas suvremenu filozofiju, udaljuju 
se od idealizma i dolaze, bar u principu, malo 
pomalo do realizma, a nije im potrebno da pri- 
hvate materijalizam. Neoprostivo je zato ne- 
znanje našega autora koje se proteže kroz cijelo 
djelo, kad on u povijesti filozofije ne vidi 
drugo nego idealizam i njemu protivan mate- 
rijalizam. Zato je njemu i kršćanstvo ideali- 
zam, zato mu je Aristotel pretstavnik idea- 
lizma, zato mu je Bergson koji je inače po- 
svetio, da tako reknem, cijeli svoj život pobi- 
janju idealizma, pretstavnik idealizma. Ovo 
primitivno pojednostavnjenje može da zavede 
čovjeka u bludnju, pa i one koji iskreno traže 
istinu. Autor se ne osvrće ni jednim slovom na 
kršćansku filozofiju. Međutim, kršćansku misao 
strpava, kao i Aristotelovu filozofiju, pod ka- 
lup idealističke struje. Kasnije, kad je govor 
o najvećem pretstavniku idealizma, o Hegelu, 
izlaže njegovu nauku i njoj nasuprot postavlja 
materijalistički sistem, koji bi genijalno riješio 
problem materije koju su zanijekali idealisti. 
Svrstava tako u jednu grupu mislioce koji su 
radikalno međusobno oprečni kao što je Ari- 
stotel i skolastici s jedne strane, a Hegel s dru- 
ge strane, pa misli da je sve obračunano ako 
je obračunao s Hegelom. Ne zna, međutim, da 
je Hegel jedan od najvećih protivnika sko- 
lastičke filozofije. 

Smijeh pobuđuju proizvoljne tvrdnje ko- 
jima Thalheimer nastoji rastumačiti, kako je 
nastao taj njegov konfuzni idealizam. Tako 
na pr. veli da je za vremena Aristotela i Pla- 
tona »rad robova bio temelj države i gospo- 
darstva« (str. 4.), pa se zato uzrok tom si- 
stemu nalazi u »potpuno izgrađenom gospodar- 
stvu s robovima kao podlozi grčkog društva« 
(str. 46). Na isti način je i kršćanstvo nastalo 
od potlačenih klasa. Nadalje veli, da za vre- 
mena Aristotela nije bilo interesa za pitanja 
prirode, već se taj filozof bavio samo pita- 
njem kako treba živjeti i kako treba državu 
urediti, a problemom kako je svijet nastao 
bavili su se samo pretsokratski mislioci (Tales, 
Anaksimander i drugi). Međutim, treba naj- 
prije upozoriti da pretsokratsko pitanje tako- 
zvanih grčkih fizika nije upravo pitanje kako 
je svijet nastao, nego više od čega je svijet 
sastavljen, a to nije svejedno. Jedino, ako tako 
postavimo pitanje, biče nam shvatljiva njihova 
nauka i razumjećemo njihove teorije o princi- 
pima tjelesa. Kazati pak da se Aristotel nije 
bavio tim pitanjima, znači krajnje nepozna- 
vanje njegovih djela. Istina je, Aristotel je na 
dugo obradio pitanja kako treba živjeti i kako 
treba državu urediti u svojim monumentalnim 
djelima o moralci i politici. Ali ta se djela ne 
mogu shvatiti bez njegovih važnijih i glavni- 
jih traktata o pitanju prirode. Ako Aristotel 
nije obradio ovo pitanje, onda ne razumijemo 
što obrađuju njegovi traktati o fizici. Prema 
tome nema sumnje, da se Aristotel bavio istim 
onim pitanjima kojima su se bavili pretsokrat- 
ski filozofi. Zato ih je i opširno u svojim 
djelima citirao i navodio njihovo mišljenje na 
mnogim mjestima, tako da danas crpemo nji- 
hovu nauku uglavnom po njegovim spisima. 
Tu nauku pretsokratskih filozofa Aristotel nije 
ni kompletno odbacio, nego ju je usavršio i 
upotpunio, spomenuvši kako su oni, kao počet- 
nici, došli tek do polovice istine koju je tre- 
balo vremenom usavršiti. Zato s pravom sma- 
tramo Aristotelovo doba vrhuncem grčke misli 
u kojoj su usredotočene kao u sintezi sve 
istine prijašnjih vjekova. To pocrtavamo na: 
ročito zato što je poznato da Aristotel nije za- 
bacio nauke svojih pretšasnika, već ju je, kao 
marljiv i savjestan istraživač, usvojio i usa- 
vršio. Zato ne može biti oprečnosti koju bi 
autor htio da nađe između Aristotela i nje- 
govih pretšasnika. Dovoljno je samo malo za- 


viriti u prve stranice njegove metafizike, gdje 
izlaže na široko nauku grčkih fizika da se 
uvjerimo, kako Aristotel znači genijalnu asi- 
milaciju vjekovnih tekovina grdkog napora u 
originalnoj i snažnoj sintezi, I nitko pametan, 
osim našega autora, neće ustvrditi da je ta 
sinteza mogla značiti nazadak, tobože zato što 
je to bilo robovska nauka idealizma. 

U svojoj materijalističkoj maniji naš se 
autor ne boji da u nekim stvarima bude upravo 
smiješan i djetinjast, kad se, zabacujući opće- 
nito usvojene vrednote u povijesti filozofije, 
zagrijava za sisteme, koje svi danas zabacu- 
jemo. Tako na pr., dok svi znamo da su argu- 
menti Zenona protiv činjenice gibanja i pro- 
stora jednostavni sofizmi, na koje se ne treba 
ni ozbiljno osvrtati, za njega ti argumenti 
nijesu »šala, nego se krije iza toga dublji 
smisao«. "To bi pokazivalo kako se svaka 
pruga (linija) prije svega dade razdijeliti na 
beskonačne dijelove, uza sve to da ta ista 
pruga ne može biti sastavljena od beskonačnih 
dijelova. Zato će, misli naš autor, Ahil ipak 
stići kornjaču, makar da je ona beskonačno 
udaljena od njega. Usto se ne sjeća da u pr- 
vom slučaju uzima prugu matematički, dok je 
u drugom slučaju promatra u njezinoj fizič- 
koj naravi. Međutim, njemu je svejedno, i on 
se ne mora obazirati na to brkanje, kad mu 
je glavno da iz toga izvede svoj genijalni »di- 
jalektički princip«, kojim će unijeti svijetla u 
cijelu ljudsku povijest. 

I time bismo došli do neke više forme mi- 
šljenja, koja bi se izdizala čak i nad samu 
logiku. Zato će on postaviti ovaj »genijalni« 
princip na str. 87., koji glasi: »Ali zdravi čo- 
vječji razum nije najviši sudija u pitanjima 
nauke«. Uistinu, razum po autoru nije drugo 
nego funkcija materijalnoga mozga, nešto kvan- 
titativno. Misao neće biti pokretač, kriterij 
istine. Konačni razlog postaviće se u golu 
materiju, koja je bez života, bez određenosti 
i bez racionalnosti. O ekonomskom će razvitku 
zavisiti napredak svih kulturnih vrednota. 

Filozofija koju danas zastupa marksizam 
nesamo je antiintelektualna već je ona i anti- 
racionalna. Upravo, ona je negacija filozofije, 
jer je negacija racionalnosti. Imao je pravo 
Aleksijev kad je rekao (Vie Intellectuelle, 
XXIII. 231—250) da je marksizam religija, 
ali religija koja se ne da nikakvim razlozima 
opravdati, makar se razbacivala neprestano 

znanošću. "To je impulsivni pokret za osvaja- 
njem pozicija u čovječanstvu koji nema ništa 
zajedničko sa znanošću, jer je zapravo nega- 
cija znanosti. Sistem naime koji se ne zna 
podignuti nad materiju; koji misli, da je sve 
usredotočeno u materiji; koji, konačno, po- 
stavlja materiju nad sve vrednote, nije drugo 
nego skup glomazne bezlične tvari bez ideje i 
bez obrazloženja. To je sistem koji niječe sa- 
moga sebe kad počinje govoriti o nekim nad- 
materijalnim, umnim vrednotama, Zato mislim 
da imamo pravo kazati, da je materijalizam 
najbjedniji nazor o svijetu, upravo poniženje 
čovjeka. H. Bošković 


MUKA SPASITELJA NAŠEGA 
Misterij dra. V. Deželića sina. Muzički dio 
od dra. B. Širole 


Uvijek je bio apsurd davati u ruke uzvi- 
šeni misterij Muke Kristove profesionalnom 
glumcu bez obzira da li je on vjernik ili nije. 
To se naročito odnosi na ulogu Krista, Majke 
Božje, Marije Magdalene, Veronike i apostola. 
Dati ljepotu katoličkog misticizma, shvatiti 
njegovu dubljinu, osjetiti njegovu uzvišenost 
može samo jedan istinski vjernik, Istinski, ve- 
lim, ne papirnati. Štaviše, baš u samo vrijeme 
izvođenja potreban je što uži kontakt s tim 
misterijem, kontakt ne samo meditativni nego 
i osjećajni. Neposredno pričešćivanje glumaca 
u Italiji prije izvođenja pasijskih igara po- 
kazalo je lijepe uspjehe. Ali ne smijemo samo 
podvlačiti taj vjerski momenat a drugo zaba- 
civati prepuštajući se spontanosti vjerskih čuv- 
stava. Potrebna je tu i glumačka sposobnost i 
vježba, kojom se ne mogu pohvaliti naši dile- 
tanti. Hrvatsko katoličko društvo Rodoljub dalo 
nam je u momentima vrlo lijepu igru izvodeći 
Muku Spasitelja našega od dr. V. Deželića 
sina, ali ta je igra bila u cjelini okrnjena, 
neuravnotežeria. Igra nas je zanijela, digla u 
ekstazu, pa nas nemilosrdno bacila u realnost 
života. Ne zamjeramo Rodoljubu. Nema ničega 
bez evolucije. Samo konstatiramo da ne smi- 
jemo zastati na ovoj etapi evolucije katoličke 
glume, da moramo unijeti više solidnosti u naš 
glumački rad, a zabaciti površnost, koju dile- 
tanti svojataju svojoj igri za zabavu. I moramo 
jednom shvatiti sa kakvom ozbiljnošću, sa ka- 
kvom savjesnošću moramo uvježbavati ovakve 
komađe kao što je misterij Muke Isusove. Di- 
sonansa između igre i komada dojmila me se 


to jače što je autor sa tako dubokom proživlje- 
nošću osjetio veličinu i gorku ljepotu Golgot- 
skog misterija i u konciznim potezima i s jed- 
nom širokom gestom iznio snagom svojeg po- 
znatog pera daleke dogođaje koji bi zacijelo 
neodoljivom jačinom oživjeli u našim srcima 
u punom sjaju, da je igra bila više uravno- 
težena i dotjeranija. Skromni podnaslov nje- 
gova djela, koji govori o radu po starim 
hvarskim skazanjima XV. i XVI. stoljeća, ne 
daje povoda za umanjenje hvale onom čovjeku 
koji pozna te stare tekstove. Jer tu se radi 
o spontanoj doživljenosti i o zamjernoj reži- 
serskoj arhitektonici. Režija je upravo jedan 
vrlo važan faktor. Autor je položio gotovo 
jadi akcent na gestu nego na riječ, čija kon- 
ciznost daje cijeloj stvari dostojanstvenu mir- 
noću. Djelo je sigurno napisano za veće po- 
zomice. Zahtjevi simultane scene kod takve 
grandiozne glume ostvaruju se na većem pro- 
storu. Iako je g. V. Rabadan redatelj i sceno- 
graf u jednoj osobi, iskoristio prostor do zad- 
nje mogućnosti i na njemu vrlo sretno u 
srazmjeru s rasponom riješio problem scene i 
fiksirao situacije, ipak je scenska plastika i 
čitava stilizacija režije naprosto vapila za ve- 
ćim prostorom. Prostor je krnjio njihovu veli- 
čanstvenost. Doduše, bilo je momenata, u ko- 
jima je mogao uživati svaki teatarski slado- 
kusac, momenata, u kojima je redatelj publiku 
naprosto fascinirao svojim vještim sugestivnim 
baratanjem svijetlom i drugim jakim, a za dile- 
tante izvodljivim scenskim efektima. Išli bismo 
na dugo kad bismo nabrojili sve prinove te 
režije. Ta režija u mnogome je dostojna snage 
Deželićeva misterija. Muzika dra B. Širole 
imala je također draž vjerske spontanosti i 
priprostosti. Oplemenjujući starohvarske pje- 
sme Muke Gospodinove dr, Božidar Širola je 
spojio u svojoj muzici i veličinu Golgotskog 
zbivanja i jednostavnu vjerničku pobožnost. 
Misterij Muke Kristove, ma koliko on po 
svojoj veličini zahtijevao patetički ton, nje- 
gova uska blizina vjerničkim srcima tražr što 
jednostavniji oblik. Stoga je vrlo dobra ideja 
dra Deželića da nije ulogu Kristovu složio u 
stihovima. Što se tiče drugih uloga, one su 
napisane u tako jednostavnom osmercu, da 
nisu bile u neskladu s jednostavnom ljepotom 
Kristovih riječi. Patetika je stvari možda i 
zahtijevala stihove drugih uloga, koje dobrim 
dijelom nisu mogle da se u cjelini uzmu iz 

Evanđelja kao Kristove riječi. Jako nam je 
žao što su diletanti zanemarili riječ. Stihovi 
autoroyi izgubili su u mnogome svoj čar u 
njihovoj dikciji. Premda, nije to ni tako jako 
pokudno u vrijeme kad se i u našem teatru 
ne pazi toliko na riječ, koliko bi se moralo. 
Nakon čisto prijateljskih opazaka našim dile- 
tantima, moram neke pojedine pohvaliti. U 
prvom redu Marka Radmila kao Krista, gđicu 


Piljak kao Mariju i g. Crljena kao vraga, pa 
onda Pilata (Perić), Judu (Tomac), farizeja 
(Ferić), Specijara (Kaurić). 

Nadamo se da će druge godine naši dile- 
tanti savjesnije, u cjelini, obraditi ovaj snažan 
misterij dostojno režiran. Ako u tom uspiju 
što im od srca želimo, postigli su jako mnogo. 
Više rada, više ozbiljnosti, jer talenat je tu! 

J. Korner 

= HRVAISKA PROSVJETA 


ZAGREB, SVIBANJ 1934. BROJ 5. 


GOD. XXI. 


HRVOJE BOR: 
SVIRALA 


— Ako si ti potporučnik, ja sam student agronomije. Hoćeš da zaspiš? 
Takovi ste vi vojnici... jesti, spavati, na službu, drugo ništa! Nemoj me 
po kosi! Pijesak kad uđe u kosu, teško ga isperešl : L 

— Paiti mene pospi! Zar nije ovako lijepo? Rijeka teče, a ti spavaš 
u pijesku? Srebren novac, kao čista pjena, prolazi nad zelenkastom dublji- 
nom. Ništa ne misliš, samo ležiš, a san kao magla okolo... i 

— Hoćeš da ti kažem, ama ukratko i sposobno, šta je bilo sa mnom 
od osnovne škole do danas? Ti si sa mnom išao donekle zajedno. Onda 
si, ko željezničarov sin, premješten u Vardište ... No nemoj,... pusti taj 
pijesak ! JI TA sha [A mae 
— Samo nemoj preći iz pričanja u dokazivanje! 

— Ha, toi hoću! Moja je svrha da te uvjerim kako neke male stvari, 
ništice, ipak pomalo određuju čovjeku put u životu, 

— Ma, kako! Pusti! da 

— Svakako! Ti to, vidi se, nisu promatrao. Mene je svirala dovela do 
agronomije. Agronomija je poezija zemlje, a svirala je glas zemlje. 

— Ne dokažeš li to neka znaš, odmah sad, da ču te izmlatiti i to po- 
poručnički pošteno ! po 

— Lijepo! Ja ću tebe težački. b 

Neko ih je sa strane promatrao ležeći postrance, s rukama pod pivo 
Saznao je da se agronom zove Rudan, a potporučnik Ilija. Uz mi ja 
se dječaci, rumenili su koraljni plodovi glogova. Bila je pospana . 
iz pripovijedanja studenta Rudana izlazilo je nešto svježe, kao prehladna 
voda ispod stijene. 

— Samo ne prekidaj! jesi čuo? | bu 

— Ako zaspim, neću te prekidati, a ti me ne budi, razumiješ? 

— Pa, eto, tebi kao zanesenjaku isplati se i nešto maštovito . .. 

— Šta misliš? Podvaliti? No, počni, gdje ti je svirala? —— 

— Pa... ele, mo je otac bio najprije težak u selu Kuli. Kula d 
dva sata daleko. Selo za goricom. Pet vrela u njemu ima. Raz j 
zajednica. Poslije rata stale se sve kuće dijeliti. Šta je mog oca zapalo; nešto 
kukavne strančure; divlja zemlja, ni heljda ne bi ondje rasla! Tako on 
Ode u jamu, na ugljanu. Radio, jadan, pet-šest godina. U baraki spavao, 
kuhao skupa s radnicima puru i eto: iz jame u baraku, iz barake u ara 
jede se, spava se, karta se. Jedne večeri, poslije bezbroj prljavih, kartašl * 

Večeri, lupio je desetkom o sto i rekao: »Ljudi, ovo se ja zadnji ate se 
kartam.« I moj otac Ivelja svoje rublje pod pazuh, i oko ponoći pokuca 

na okno: »Ustaj, Jele, poviče on izvana, dosta sam i ja samovao.« Sjećam 
se toga, bilo je čudnovato. »Eto, Jele, bona, sve su putem iskre frcale pod 
mojim cipelama, tako sam kresao o kremen; pa kažem: »bolje da se svi 
dolje patimo, nego na dvije strane, vi na kuli, a ja u Zenici. 

Poslije nekoliko nedjelja idemo mi. Rodbina pozajmila dva konjića, 
pomogli nam natovariti nešto suđa i posteljine i strmu; slika se još nije 
izbrisala: Iz vreće viri pržanj, sofra, dva jastuka, konjče šepa, kamenje 
oštro. Seljak sto odluči to izvrši. Moj mlađi brat nije znao šta se to događa. 
Ja sam se nadao da će biti u gradu ljepše. A mala Lucija tapkala je u 
opančićima kao janje kome su papci još nježni za oštra kamenja. Ja sam 
još zatakao sviralu svoju u njedra; mati je pogledavala na me, obazirala se, 
htjela je da opet vidi Kulu, no selo je bilo iza dvije uvale, na visini, iznad 
rijeke. | š 

»Hajde, stara, te nemaš šta ni žaliti, he bome, žao ti... jest žao, 
jestl Kome nije?« A ona na očeve riječi nije odgovarala, već bi djeci: 

»Hajte, hajte, djeco, dosta ste se koza i ovaca načuvali, šta zastaj- 
kujete, nema vam više Kule.« 

Gorko mi je bilo, prvi puta, i vidio sam gdje svi zaplakasmo, nismo 
mogli dalje ići, zamaglilo se u očima. Ti si, Ilija, napola gradsko dijete, šta 
ti znaš koliko se ostavlja . . . ne jedno selo, već svu okolicu, panjeve, goru, 
luke i sve mirise, zvukove i priče. Ostavljaš sve što je bilo srdačno; toplo 
sijeno u kome si spavao, jarad i meket njihov, solila i blejanje ovaca. I tako 
niz hrkotine stijena silazili smo u varoš. : 

Ej moj Ilija, i nije čudo što smo opet kao ptice zaplakali vadeći one 
stvari iz vreća i kad su konje odveli, a mi ostali. S timarima, sa cvrkutavih 
osoja, gdje se javlja jagorčevina s drijemovcem — odatle pa na blatnu ulicu, 
u susjedstvo posve tuđe. Komad po komad, izmijenilo se na nama odijelo, 
postali građani. Od svega je preostala samo još moja svirala. Njezin guk, 
njezina riječ puna šikare, drijena i kozje krvi, puna vrela, ptica i samoće. 
Ponovno sam sve pjesme pretakao na svoju frulu, sve se zelenilo kao sočna 
Šuma. No od toga sam ja ostao vazda kao seljak pun pouzdanja u Pro- 

vidnost; biće dobro, biće dobro ne sumnjam... ta svirala i dvije-tri kajde 
bijele kao snijeg... Kroz nju sam vidio vrlo daleko... 

— Jesi da! Ti si bio dječak. Tako malo diplio ko seljanče, bocne 
Ilija kao da odgurnu sve dosadašnje pripovijedanje. 

— Samo slušaj. Jednom jutro svanulo kao golema kunadra, od gore 
do gore. S rupčićom na glavi počelo jutro da trčkara, da se na staklima 
ogleda, da zaviruje, da se tiska u najtužnije zakutke. Osvajalo je i srca i 
stvari. Stalo da zadirkuje u gnijezda po grmovima, u brkove seljaka što 
su k misi silazili. Kuckalo je po oknima i kao dijete neodgojeno zatandr- 
kalo preko svih šiljaka svijetlim klipićem. Vjeruj, paparosa se raznježila. 
Lopovsko jutro, puno šaljivog nemira. Nedjelja. Činilo mi se da odnekle 
iz prodolica naše Kule dolepršao vjetar sa rosom i modrikastim mrakom 
prve zore. Kar ase: 
> Umekšala se moja svirala, raspadala se pod prstima od veselja. Svi- 
rao sam uprav pod prozorom gdje je otac spavao. 

»To ti, Rudane, meni sviraš je li?« pomoli se njego i 
a je ir jegova gla ' 
kao grafit. »M'ršl« Ja sam otfrcio kao če pa a na 
granit, 22. : daa 
»Nađite mi Rudana«, čuv sam poslije gdje viče. Našli su me 
»Došo si, izdrelji otac oči, ja tebe hraniti, a ti meni dipliti ? Da ti čać 
ne može s mirom spavati, je li? Mrš, donesi onol« I ja donesem mini 
i on je sav smrknut i nagao prelomi na koljenu i baci kraj peći. Onda opet 
ušiljio očima na me: a 
: »Ne iri po po Bijelim Vodama, hm!, ehe!« Otac se ljutio 
ali ne posve iskreno. U očima je bilo malo žalosti, malo ko nek i mim 
a skre: . ke | 
švapske nemilosti. diči Prgin 
Ati se ne bi mogao dosjetiti zašto je ovo sve bilo? Ja sam se kao 
student istom sjetio zašto je on meni skršio sviralu. On je spavao u naj- 
težem snu. Kad odnekle svirala i stala mu se bušiti kroz uho i sanja nastala 
og bivšem životu: Ivelja ore, zemlja se puči, brazda se navaljuje na 
brazdu, čuje se vonj snage. A to je sunce Božje po zemlji, zemlja će roditi 
1 u je sunce zlatno i žito zlatno. Iz oranja je klijalo veselje, u ralu je 
bilo stana + kršćanskoga. No, on, radnik br. 284, i gora s volovima na 
pristran < Rudan vodi volove... Jozo Ivelja, ali druga jedna svirala 
sirena, urla, urla: ustajte radnici. Razjarilo ga: on rob podzemlja, a sin 
mu pod prozorom svira o plandištima i o salmama jesenskim. ' 
— Vidi psihologa, vidi! De ti, nisam ja još zaspao! Nastavi | 
— Hej, Ilija, ti si se u vojsci naučio izazivati. 
bi Lijepo ti vezeš, vezi, vezi! 
. dne) .. pokazati šta je dijete u kome se još bore instinkt i razum- 
| anje. Uzeo sam iverje one svi i zakoj i) 
din | j svirale i zakopao ga kraj jorgovana u 
— Jeli sad tamo? Hoćemo li ići otkopavati ? 
— ie sam već otkopao prve godine kad sam se vratio iz Zagreba. 
— EP sad imaš i flautu i violinu, samo se još iznajmi!... 
gm o jet! Ne mogu ti opisati, Ilija, kako mi je bilo. Nestalo je jutra, 
usa eia neko je zamahnuo i otkinuo vrat svemu lijepom. A šta 
2 ed anska svirala? Kuće se zacrnile, kestenovi se ukočili, dimnjaci 
Osjećaš da P E DEN ea rea ljuljaškanje propalo. Zanimljivo. 
da je; stalo ljuto. I na jeziku se ustavilo nešto ; i 
Be o saeeralo ljuto. j o nešto gorkasto. Htio 
— I boli "ati .v , *1_+. 
lištu koje zelje > ti bilo nego da se baviš zrakoplovnim idejama o zem- 
aa : e prije saprati nego ga agronomi učiniti vrijednim, 
suo ra ; . ; . « , . 1. .v .... 
o fa oieskoj je tvoja struka. 1 sigurno ću ja moći više koristiti 
o oj al rina se nebu pod oblake; ja ne znam; sigurno avijatičari 
0 E elu : a aga I Šta je vama na visini stalo do težaka koji 
i e gi dan i okopaje kukuruz? Poezija je shvaćanje, vojništvo 
M a Varaš 
ima lijepoga. 
1 ne stječe šir 
se znoje tolik 
su u hangari 


Ne varaš, okrenu se Ilija i oštro pogleda Rudana, u svemu 
ih dime misliti da i jedan avijatičar koji ima srca, ne zapaža 
: da mova iam. o znoju seljaka, o prostorima gdje 
čela, na grudi i na brazdi, za druge koji studiraj i ili 
a» ž KI i a i 
ma, ili pod oblacima. | sknojaa 


163 


, 


—— Treba da čovjek misli uvijek i na druge i lakše će mu biti. No da 
sad ne raspravljamo! Čovjek više puta ne razumije šta se s njim događa, 
a kad se obazre, vidi čudesa. Glazbu sam uvijek volio, ona me je dovela dovle 
— ja danas student, a bio sam seljače pred trinaest godina. Providnost vodi 
dijete za ruku, Bio sam vedar vazda. Znao sam u crkvi, dok bi se otac molio, 
ili uveče kad bismo zajedno molili krunicu, da će Bog dati svima nama šta 
koji želi, ali sadzasad strpi se, šuti! Nije me otac ni mislio dati u školu. 
Jednom on mene prihvati i odvede na rad, na »tragle«. »Nisi ti više ma- 
lešan, govorio mi je putem, svašta znaš, treba malo da radiš.« Ja se i veselio 
i neveselio: Barem ću vidjeti tolike mašine, biću kao veliki radnik sav garav, 
mati će mi haljine ispirati lukšijom kao i ocu, a Fabo, mlađi brat, moraće me 
slušati, i mama će me poštivati. I »radio« sam već tri nedjelje. Dočikao 
željezne kašike, odbacivao zemlju, kamenje, nevaljali ugalj. Kašike same 
prolazile. U: tri riječi ne da se sve kazati. Pa kad bih se kod kuće umio, 
presvukao i jeo, mati bi ma i najmanju promjenu odmah opazila; ako bih 
nešto poblijedio, uzela bi moju glavicu kao lutku među dlanove: »Rudo, 
Rudo, zlato majčino, jesi li mi bolestan? Izvadićemo mi tebe iz posla.« »Ne- 
ćeš ga vaditi, reko bi otac, šta ga maziš, evo ja već dvadeset godina u rovu, 
pa?« No drugo je u sebi računao. 1 njemu je bilo žao mene, ali je on htio 
da se na to zaboravi, pa da on sobom uzme mene i dovede kući. 

Jednom su me iz radione zovnuli. »Brzo na stanicu, rekoše mi, pa ćeš 
g. direktoru donijeti košaru malina.« I ja sam prenio maline, no nijedne 
nisam uzeo. Gđa direktorova odmah me zovne. »Zini mali l« rekne ona. Ja 
zinem. »Isplazi jezik.« Isplazim. »No vidiš, Giza, nijednu nije pojeo«, kon- 
statuje gospođa pred svojom kćerkom, 

»Pa što ćemo dati ovom dečku?« pita gospođa sa smiješkom žene 
koja vrlo lako može nagraditi malog radnika-dječaka. : 

»Ja, mama, imam onu staru svoju flautu.. .« 

»No, Giza ne trebaš ju više? Podaj dečku, vidiš kako je krasan !« 
Možda sam bio onda krasan, crnook, okruglih obraza, nisam bio nikom 
mrzak. 

»Mali, voliš li ti svirati? Znaš li?« 

»Volim, volim.« Odgovorio sam živo. 

»No pa onda donesi mu, Giza, je li?« zaključi stara dama. Dotrčala 
je Gizela kao krilata, otvorila crnu dugoljastu kutiju. 

»Evo, mali, ovako se uzme u ruke, usne ovako napraviš, kao da ćeš 
zviždukati, pušeš polagano. Ovako. . .« i ona posljednji slog izgovori na 
rupici i u isti tren ona zasvira nešto kao valcer i »Kje su moje rožice.« Jest! 
Bilo je čarobno. Njeni prsti, njena brzina, kako hitro otvara, zatvara one 
rupice, kako puše . .. njena prijaznost, pa još malo i tu bih ja ostao zadugo. 

Opazi me jednom školski upravitelj, (0, da je živ, ja bih ga poljubio 
u ruku!) gdje sjedim na pragu te gugučem na flautu. Prsti su mi bili hra- 
pavi, ali sluh nije bio hrapav... svirao sam: 

U gorici selo pomaleno. 

— — — Njemu zahvaljujem osnovnu školu; za tri godine svršio sam 
i položio četvrti razred. Svidjelo mu se moje sviranje. Njegova kći Zlata 
rekla je da sam ja vrlo bistar. Vjerojatno. Možda i jesam. 

— O tom nema sumnje, nasmije se Ilija svojim jedrim licem 
— Moj je otac osakatio u jami, nekada je mrzovoljast, i ja. 
sviram šta šaljivo. On se nekad nasmije pa mi dobaci: »Zar nija djes za- 
ja ono tebi slomih, pa te odvedoh na rad; ne bi od tebe danas šor katie ile 
A to je istina. Ni 
. Da je moguće »Napredak« poljubiti u ruku, poljubio bih ga, Gi 
ziju sam svršio na njegovu dlanu. I danas me pomaže. aki 
= — Hoćeš tako da završiš svoju povijest? 
rr Ne! Tačno je ovako bilo. Jedan dio moje povijesti svršio se u 
noći. Poslije mnogih molbi, laskanja, posta i ispita, dospio sam na svesilište 
Vratio se nakon prve godine kući, U kući su spavali teškim radničkim snom. 
Kucao sam na vrata, jedanput, dvaput i više nisam htio. Sjeo sam na korpu. 
= rnenskog kojo gr Par kuće, uvijek iste, s istim sjenama sd 
ova i ograde, ista stabalca koja od prašine ni ća ni i 
e ira din j o prašine nisu mogla veća ni rasti. Put 
Uzeo sam violinu te oprezno pianissimo svirao, misleći na prošli ži- 
vot. .. nešto agronomski misleći o Kuli i njenim mršavim oranicama Kako 
da Živi na tim drljačama više obitelji, više zajednica. Koliko puta jača ljetna 
kiša odnese sav usjev. I što se moj otac otselio, jasno je. Zemlju su, molim 
te, razdijelili, njega najmlađeg zapala jedna njivica u hladu i nešto barovite 
kosnice. Takovih ima dosta koje diobom otjeraju sa sela na rad. Bosna 
čemerna zemlja, tijesna zemlja, šta se u tebi radi i šta bi se moglo uraditi? 
.Puhao je s Vjetrenica blag noćni vjetar, šumio ispod zvijezda i meni je 
sve izgledalo kao da čitam neku neistinitu novelu. 
Pa sam ponovno privukao obrazu violinu i toplije povukao. Zvukovi 
pretstavljaju često puta viziju... neodređenu viziju koja se ostvaruje sporo 
kao s pećinske tvorevine od stalaktita, kap po kap. : 
Čuo sam preko malog trjemića ispred kuhinje, otac govori 
»Ne čuješ, stara, ma odakle ono sviranje? Ko da je ćemane ?« 
»Čujem malo! Neka, pusti! Momci nekuda prolaze... Ko će biti?« 
>Hu, he, dobro l« I moj Ivelja opet zaspao; tvrdo je vjerovao da 
th | oim pd " mraku razaznaje više. Ali ona je ustala, nagela 
M Prozo a i vidje mne ... ja sviram i gledam prema cesti. Mravci 
oz vre po meni. Ona me gleda. He, Bože, mati me gleda, a ja 
.se javim, ja dalje sviram, 
Bam tsko, aa ti? — ——- Jeli ti, Rudane ?« Ja se okrenem. Ona već 
. .. ia tajga pružila ruke. »Žališ majku probuditi . . . Sinko moj! 
2 JA j, što će ti se obeseliti !« 
ban Deo hvalili da su nešto sanjali, ko veselo, ko radosno, ko 
= akan im utrčalo u kuću nešto puno svijetla, slično ptici, 
sala u čumi Ba iz bp eo nije... najmlađa sestra sanjala je da je zaba- 
IK ELI šte ara čuje pjevanje, a kad iz bunara poletješe patuljci 
L dx S Kk 
čio, Boli Plakala kao rutva pred zoru. Stari se Ivelja podigao, i s po- 
ite Mireći, pružao obadvije svoje ruke prema meni, da svojim 


rašljastim prsti : 
ma. dole 
obadva obraza. Pritegao me na prsa i s obadva brka poljubio me u 

»E-he, sinko, pa ti došo, ja šta ćeš, ja šta l« 

Nadvirivao se nešto nad moje oči pa će mi: 

»A. imaš li sad kakvu pištaljku sa sobom ?« 

»Imam, tata !« 

»To je onda ono... - hm, Bogu hvala !« I zaklima glavom, kao da je i 
on vezao sve događaje u jedan snop. 

Poslije, kad smo se otrijeznili, palo mi na um da otkopam onu Svi- 
ralu... da vidim je li strula. Dotle mi je bilo mučno i pomisliti da je otko- 
pam. Čudila se mati šta ja radim. Donesem u ruci one trijeske od svirale. 
Nisu bile strule, nešto mliječno i jako, nešto moga daha ostalo je u drvetu. I 
mnogi poljupci, kad sam na nju svirao, sačuvali su otvor i pisak još bez 
ikakva znaka da se počela raspadati. Poljupci ne ginu lako. Ljubav čuva od 
truleži. Ja pružim ocu. 

»Nuto, — — — 2, sinko, gdje je to bilo ?« zadivi se on. 

»To sam ja u njedrima donio s Kule... .« 

»Ja, ja! sinko moj, sviralu je Bog stvorio,« zaključi on. Nije se moglo 
raspoznati: ili se nečem dosjećao ili je u sebi žalio ne znajući ni sam šta. 

— Sad mi, na koncu, reci, potporučniče, šta je jedna svirala, šta je selo 
i šta smo mi? 

— Jedna pripovijetka, odgovori on kratko, zatrče se i skoči u vodu, 
a za njim Rudan. 


AUGUST GYARMATY: 
SVOJOJ POEZIJI 


Ti, čije se rađanje zbiva kad prevru duševna vrela, 
Razvitlaj zamahom snažnim utjehu krajem tuge, 
Neosjetno balzamskom rukom iscjeljuj. bore sa čela, 
Lak veo zaborava spusti na patnje duge. | 


Silinom groma razderi crne zavjese noći, 
Svjetlošću sunca ozari obje hemisfere, 
Previše snage treba rušilac demonske moći, 
Da diže pale živote i bodri klonulost vjere. 


Zbliženju srodnih duša nek ritam ti nađe puta, 
Borbom života kreni, ne gledaj bol iz prikrajka, 
Znaj! Mnoštvo žuljavih ruku i pocijepanoga skuta, 
Mnoštvo umornih duša čezne za carstvom bajka. 


Zavodljiva nježnost struna hladnoću srca nek zgrijeva, 
Blagošću zvučnih akorda nek rađa se nada čvrsta, | 
Ukleši svakoj strofi novo stvorenog spijeva 

Duboki smisao boli i vječnu ljepotu Krsta. 

PETAR GRGEC: 
JELAČIĆ KAO PJESNIK 


Prigodom 75. godišnjice njegove smrti 


Imade velikih ljudi, koji su svoju slavu postigli samo zato, jer su sta- 
jali na visokim položajima onda, kada je njihov narod izvršio velika djela 
Sva je njihova zasluga u tom, što se nijesu protivili drugim svojim sunarod- 
njacima, da razviju veliku snagu u djelovanju. Jelačića ne smijemo ubrajati 
među takve velikane. On je bio ne samo službeni predstavnik velikog hrvat- 
skog narodnog pokreta, nego je i kao osoba pripadao među najdarovitije 
vođe i organizatore svojega vremena, 

Bio je tipičan junak 19. vijeka. Velike vrline bile su u njem udružene 
s velikim manama. Bio je čovjek misli, čovjek osjećanja i čovjek akcije 
Uvijek će nam biti žao, što je išao spasavati Habzburgovce. Kamo sreće 
da se poveo za Petrom Zrinskim i da je poveo svoj narod u boj za oslobo- 
đenje. Zvala ga je ne samo Hrvatska, Slavonija i Dalmacija, nego i Bosna 
i Hercegovina. A on je bio čovjek, koji je kao darovit vojskovođa mogao 
postići mnogo više nego kasnije Eugen Kvaternik, Nije do kraja iskoristio 
povoljna časa za svoj narod, i to će ostati uvijek njegova tragična krivnja. 

N o sve to ne poništava njegove slave. Iako je mnogo griješio i kao 
vođa i u privatnom životu, ipak se ne može reći, da nije bio junak. U časo- 
vima, kada je tuđinska bahatost nijekala naše ime i opstanak, dokazao je 
on, da Hrvatska postoji ne samo na zemljovidu Evrope, nego i u srcu jed- 
noga hrabroga naroda, koji nije dao, da bude pregažen. | 
>, Činilo se u početku, da će se taj potomak krvave Krajine, čiji su pređi 
iz jednoga pokoljenja u drugo davali svojim sinovima u baštinu viteštvo 
srca, duše i desnice, izgubiti u tuđinskom svijetu. Rođen g. 1801. u Petro- 
varadinu od oca Franje, podmaršala, odgajao se on u vojničkom društvu 
stranim jezikom u stranim mislima. Ni boravak u Zagrebu i u Turopolju 
nije mogao darovitoga dječaka jače privezati s hrvatskim narodom. Pogo- 
tovu je za njegovu svijest o narodnoj pripadnosti nastala golema opasnost, 
kad je g. 1809. postao gojencem bečke Terezijine viteške akademije, u kojoj 
su učili sinovi najviše austrijske aristokracije, Kad je uz to g. 1810. umro 
1 njegov otac, koji je i onako bio većinom na ratištu, činilo se, da će u nje- 
govu odgoju potpuno prevladati njemački utjecaji. ' 

Ma ledu . narodna žilavost, koja se pokazala već prije kod mnogih 
ia hi ka. nije dala ni mladomu Josipu Jelačiću da se odna- 
HA e o je ime: ie plemićkim listom, s kojim je bio uvjeren da 
Pia rodena pred čitavu Evropu. Kad mu je bilo četrnaest godina 
NIKA 2 ( : ako njemačkim jezikom) pjesmu o susretu Matije Korvina 
. e Zrinskoga na drugom svijetu. Matija Korvin veli Zrinskomu: »Po- 
ajem po vatrenom pogledu, da te je dojila ilirska junačka žena«. A Zrinski 

odgovara: 

»Jest, pripadah nepobjedivomu#, 

I odvažnom narodu Hrvata; 

On je velik u junaštvu svomu 

I za pravo vijek se boja hvata.« 

Ovakve stihove četrnacstgodišnjega dječaka valja cijeniti to više, što 
je tada evropsko javno mišljenje stajalo pod dojmom madžarske propa- 
gande, koja je svojatala Zrinskoga za sebe. Čini se, kao da je Jelačić upravo 
namjerice htio popraviti i popuniti Teodora Kornera, koji je u prosincu 
god. 1812. prigodom sjajne izvedbe »Zrinskoga« bio u Beču pozdravljen 
gromornim pljeskanjem i darovima od razigrana općinstva. U toj Korne- 
rovoj tragediji nije Zrinski Hrvat, nego »madžarski grof« (»dieser Unga:- 
graf« naziva ga sultan Sulejman). 

Kad je Josip Jelačić 1819. svršio bečku Terezijinu akademiju s odlič- 
nim uspjehom, očekivali su njegovi visoki protektori, da će stupiti u diplo- 
matsku službu. Nije im ispunio želje. Njegovu se otvorenu karakteru više 
sviđalo vojničko zvanje, koje je zavolio već od djetinjstva u očevu domu. 
Dne 11. ožujka 1819. imenovan je potporučnikom. Time se započela nje- 
gova karijera, koja ga je najprije odbila od njegova naroda, a zatim ga još 
jače povezala s njime. 

Najsmionije sanje prolazile su dušom mladoga poručnika. Evropa je 
bila puna baruta. Španjolska, Italija, Francuska, Njemačka, Balkan — sve 
je to bilo trajno bojište, na kojem su se vodile bitke za narodno oslobođenje, 
za ustavne reforme i za socijalno poboljšanje seljaka i radnika. Jelačić je u 
galicijskom gradu Tarnovu maštao o bojnim poljanama i pobjedama. Na 
žalost, vojnički je »kodeks časti« bio preslaba zaštita protiv mnogobrojnih 
moralnih opasnosti, koje su zavodile mlade oficire na stramputice, Željezna 
disciplina nije bila osnovana na ćudorednim temeljima, zato nije mogla oču- 
vati mlade ljude od svakojakih posrtanja. Dvorani su ratnoga boga Marta 
mislili, da moraju na svoj Olimp dovesti i druge poganske bogove, u prvom 
redu Bakha i Veneru. O Jelačiću kaže njegov životopisac dr. Hirtenfeld, 
da je bio vrlo sustezljiv prema ženskima, ali je zato pretjeravao u noćnim 
zabavama. Znao je sa svojim drugovima izjahati noću daleko od Tarnova 
ne mareći ni za bljuzgavicu ni za mećavu ni za maglu. Katkada je takvo 
forsirano jahanje bilo skopčano i sa smrtnom opasnošću. U jutro nakon 
ovakve probdjevene noći osvanuo bi mladić na vojničkom vježbalištu vlada- 
jući se, kao da uopće ne treba nikakva odmora. 

Držao je, da su zalihe njegove snage neiscrpljive. Ali osveta nije izo- 
stala. Jelačić je dobio upalu vrata i sušicu u dušniku. Činilo se, da je bolest 
neizlječiva. Dolazili su sve češći napadaji gušenja. Mladi je oficir morao 
poći u Zagreb, da se liječi. Kada se bolest otegnula, namjeravali su vojnički 
poglavari da Jelačića umirove. No njegovi drugovi, koji su u njem gledali 
svojega vođu, zamoliše višu komandu, da Jelačić bude ostavljen u aktivnoj 
službi, a oni će vršiti njegove dužnosti. Toj je molbi bilo udovoljeno. 

. ., Međutim je bolesnik u Zagrebu proživljavao vrlo teške dane. On, koji 
je bio najbolji mačevalac, najbolji jahač, najbolji strijelac i najduhovitii junak 
salona i običnih društava, gledao je, kako sve više propada. Živahan je tem- 
peramenat bio slomljen, crne su misli mučile mladićevu dušu. Izgrizajući sa- 
moga sebe tražio je utjehu u prijateljskom dopisivanju i u pjesnikovanju. Sa- 
stavio je više pjesama, koje je poslao drugovima u vojsku. Drugarska ga je 
kritika potaknula, da je g. 1825. sakupio u Zagrebu svoje novije i starije 


pjesme te ih je izdao štampom kao rukopis, koji nije bio namijenjen javnosti, 

nego samo najužemu krugu prijatelja. U uvodu je napisao: »Uvijek su mi 
dragi i nezaboravni oni dani, koje sam proživio u vašoj sredini ; Kk. E : 
sna lebdjeli su oni oko mojega ražalošćena života, u koji sam ep ok | 
iako ne okrutnim, a ono barem neshvatljivo tvrdim udesom neba Pronati 
su moje radosti, i od sreće, koju sam uživao, ne ostade mi ništ ki 
uspomene pa sa zahvalnošću slavim Promisao, koja mi je još to kar | 
O ne, život nije pusta tlapnja, vrijeme nije bilo za mene izgubljeno, ja za 
obavio sjetvu, jer je vaša ljubav, vaše poštovanje moja žetva. Kako kod bio 
navikao na rad, to bi mi prazan život bez vršenja zvaničnih dužnosti bio 
postao teretom, da sam se htio okaniti zanimanja za lektiru i pisanje; 
moja omiljela sklonost bila je sada moja razonoda.« di 
O svojim pjesmama kaže Jelačić: »Posjedujem premalo uobraženosti 
pa zato ne vjerujem, da ću kazati nešto novo i nešto bolje, nego što je do- 
sada kazano.« U istinu, uzalud ćemo u pjesniku Jelačiću tražiti Goethea ili 
Schillera. Ali svakako su njegove pjesme više nego puka razbibriga dile- 
tanta, koji je zalutao na područje, kamo nije spadao. Jelačić je bio pravi 
pjesnički talenat, i to talenat, koji se po onom, što je stvorio, može u dar9- 
vitosti mjeriti s Teodorom Kčrnerom, E. M. Arndtom i Fr. Riickertom 
Pjevajući jezikom, koji je imao već veliku pjesničku tradiciju, stvorio je Je- 
lačić pjesme takvih formalnih kvaliteta, kakve su se kod nas u materinskom 
jeziku razvile istom u doba Augusta Šenoe. 
> Danas je vrlo teško odrediti za svaku pjesmu, kada je nastala. Naj- 
ranija je svakako »Matija Korvin i Zrinski u carstvu sjena«, koja potječe 
po njegovu priznanju iz godine 1815. Druga pjesma, koja se može stalno 
datirati, jest »Na grobu mojega oca«. Nastala je &. 1817., jer Jelačić veli 
u njoj: »Već sedam puta zelene se čempresi opominjući me sedmerostruko 
nagomilanim jadom, što sam nekoć imao, a sada je, Bože, toga nestalo«. 
U toj se pjesmi Jelačić vlada sentimentalno i mladenački plačljivo, kada 
govori: »Ah, propali su moji lijepi dani, prošla je ružična dob života, i 
sumorno zvuči jedino tužaljka za izgubljenim blaženstvom. Da izginula je 
moja sreća! Nas rastavlja širok jaz, iščeznula su moja lijepa vremena s njime 
u vonju raspadanja! Zato me pustite, da plačem tihe suze, dok me još tišti 
teret tijela, dok se ne sastanemo tamo, gdje nas grli vječna ljubav.« 
a U zbirci imade osam ljubavnih pjesama, koje su većim dijelom morale 
a Mperane iš ro. kada je kao mlad oficir mislio, da se može povoditi 
ja ju pro kšlng e", Ako sudimo po imenima njegovih 
Jelačića i uz to po doživljajima, koji se spominju tek općenito, ne možemo 
mijenila Eme ekg Romeom ili Piramom. Bezimenu je djevojku za-: 
Lida rnestina, Ernestinu Mina, a poslije Mine naslućujemo neku ne- 
gijski 4 i je čini ka dii ke njega nego on nju, Možda je kronolo- 
2 ate koja io i drugačiji, ali svakako je sva skala čuvstava prošla 
Maja. Imad adoga osvajača: od anakreontske titravosti i prpošnosti do 
Boje. jede die Dane jednon mostu i . sklizavosti (u 
mar a fel ?«), ali drugdje je shvaćanje decentno, a gdjegdje 
je plete je ja tih pjesama preveo kasnije na hrvatski Ivan Trnski. Jednoj 
pjesmi naslov »Kakva treba da bude moja djevojka ?« Jelačić traži od 

svoje odabranice, da ne bude umišljena gizdelinka, da imade dugu plavu 
kosu, punu uvojaka, da joj oko bude plavo i čisto kao nebeski svod, da ne 
bude ni prevelika ni premalena, da su joj usta dobroćudno nasmješljiva, a 
zubi bijeli. Možemo u tom ukusu gledati utjecaj germanske romantike, ali 
mu se ne mogu rugati ni oni, koji vole dinarske tipove. Ipak se karikaturista 
i ocrnjivač hrvatske povijesti Miroslav Krleža sablaznio nad tom pjesmom, 
koju je čitao valjda samo u prijevodu Trnskoga. Prijevod je doista loš 
i ni izdaleka ne reproducira vjerno ni Jelačićeva ritma ni plastike ni misli 
ni temperamenta ni čuvstava. Trnski") je mnogo toga izostavio i dodao, 
tako da to nije ni njegov ni Jelačićev proizvod. Citirajući u trećem broju 
časopisa »Danas« tu zapravo parodiju naziva je Krleža »banskom ljubav- 
nom fantazijom« te govoreći o godini 1848. tvrdi: »O Jelačićevoj pjesmi 
»Kakva mora moja djeva biti« govorilo se po balovima kao posljednjem i 
najvažnijem književnom događaju«. A to je tendenciozan falzifikat, jer. je 
Jelačić spjevao tu pjesmu (koja je, uzgredno budi rečeno, savršenija od 
mnogih Krležinih početničkih radova) najmanje dvadeset i tri godine prije 
svojega dolaska na bansku stolicu. 

O idealu žene govori mladi Jelačić i u pjesmi »Ures djevojke«. I ru 
udara na »odvratnu taštinu« i na modnu tričavost i titravost te veli: »Naj- 
ljepši ures žene jest ženska jednostavnost« i: »Ljepše od dijamantnog sjaja 
jest labuđe odijelo nedužnosti«. Kod toga mu se ne može prigovoriti, da je 
takva slika žene samo izraz njegove muškaračke sebičnosti i jednostranosti, 
jer on i od muškaraca traži velike vrline, U pjesmi »Mini« ruga se »glatkoj 
bagri« derana, koji u šarolikoj vrevi i u bučnom komešanju na plesovima 
skakuću kao obmanjivači i pretvarači oko žena i djevojaka brbljajući o pro- 
pisima časti i o trajnoj ljubavi, a jedina im je svrha, da svojom namještenom 
dosjetkom zalude i prevare gdjekoju bezazlenu djevojku pa da se time još 
i diče na drugom mjestu. Od muškaraca traži Jelačić, da shvaćaju ljubav 
ozbiljno i da se drže zadane riječi. 

U bolesti su se mnoge uspomene pretvorile u gorčinu. Jelačić pjeva: 
»Ah, oružje, u kojem sam se vježbao, i djevojka, koju sam ljubio, sve je to, 
sve propalo! Obrambena služba resi jake, a djevojka traži da čovjek kojega 
je spremna štovati, bude snažan i smion«. Osjeća, da se približava grobu, 
pa kao da hoće opravdavati svoju prijašnju neumjerenost, veli svojim ku- 
diocima: »A_ sada čujem vaše mudrace, kako mi slave srednji put, i vaša 
presuda zvuči sudački. No reci munji, neka stane, i suncu, neka ode, pa me 
tada, istom tada osuđujte . .. Raznolike su čovječje ćudi, stoga sudite samo 
s ljubavlju, ako nije svatko kao vi... Zato ako tvoj brat cvili, pokaži mu, 
gdje se sjaji nada, pa će se jedino tako očitovati ljubav. A da li je on sam 
* grješno skrivio, što sada bolno trpi, to će se vidjeti samo s onu stranu groba« 
(Nekoć i sada). 

Odmah na početku bolesti, u kritičnoj borbi između života i smrti, na- 


vršivši tek 21 godinu, uvidio je neobuzdani mladić, da na zemlji nema trajne 


1) Hvatajući se puerilnom dosjetljivošću staroga pravopisa naziva Krleža Trn- 
skoga "Tarnski. Za uzvrat mogao bi tkogod njega nazvati Kerleža pozivajući se ta- 
kođer na staru »Danicu«, koja u broju od 19. veljače 1842. donosi pjesmu »Izraz 
ljubavi« s potpisom: »Josip Kerleža, Ilir iz Horvatske«. 

sreće, Nema te sreće, govorio je, ni u bogatstvu ni u oružju ni u činovničkoi 
službi ni u vinu ni u ženidbi ni u ljubavi. Sve se to svršava razoč ei 
»Pogotovu je« — veli Jelačić — »prevaren onaj, koji očekuje Sreća 28 
ljubavi. Uzdaj se u uzburkane morske valove, samo se ne uzda; “ a ž, 
(Gdje je zemaljska sreća), Životno je razočaranje zamračilo šk Jelačićeve 
vidike, ali on se još nije podavao rezignaciji. Govorio je: »I sada ležim 
bolestan u postelji. Recite, što su bile moje nade? Na tihom groblju amače 
ću i ja i one sa mnom. Nije mi zlokoban udes dao, da se natječem za 
bjedu 1 pobjedničku lovoriku, šta više, oteo mi je okrutnom pakošću Pa 
lijepu utjehu, da umrem u boju. I ja ću gledati svoju braću, kako se uz zvuk 
ratne trublje ponosno vrstaju u redove i idu u boj i u pobjedu, a ja ne 
idem — o neizreciva patnjo I« Još jednom sakuplja bolesnik svu svoju snagu 
i iz puna grla kliče: A 

.»Hoću da budem veći od svoje sudbinel« (Misli o 
mojem udesu). 

Noi on se mirio s mišlju na smrt. U nježnoj pjesmi »Rastanak« oprašta 
se s majkom govoreći: ; 
»Nemoj plakat, ako smrt mi dođe, 
Naći ćeš me, gdje je ljepši sjaj, 
Nemoj plakat, majko, ako pođe 
Sin ti k ocu u vječnosti kraj. 


On se davno s nama sastat želi, 
Al mu nema na veselje nas; 
Ne jadikuj, ne lij suza vrelih, 
Uz oca me rajski čeka spas. 


Preobražen on će ruke širit, 
Ja ću njemu u zagrljaj past, 
U životu novom ću se smirit 
I uživat čistu vječnu slast. 


Kad raskida duh nam smrtnu mrenu, 
Iščezava svaki ljudski jad, 

Na raskošnu gozbu neslućenu 

U nebeski dolazimo grad. 


Majko, majko, nemoj više tužit, 
Kratak nam je smrtnog žića vijek, 
Onkraj groba Bog će nas udružit, 
Bez granica vječnosti je tijek.« 


Ne velim, da je ovaj 3 M Pm si . 

15; =. j prijevod jednak originalu. Original je mnogo 

polji. Svakako držim, da se i iz tih stihova vidi lijep lirski talenat A ovakve 

ah , ugođaje, koji svjedoče uvijek o pravoj pjesničkoj vrijednosti, nalazimo 

A a . presa, gdje S a o njegovim osobnim doživljajima. Naprotiv 
gove prigodnice »Slavlje Hrvatske« i »Svečanost Julijani : 

Obične deklamacije. ečanost Julijanina dana« ostaju 


171 


Pored čuvstvene subjektivne lirike gojio je Jelačić i refleksivne pjes- 
ničke vrste. Pjesme »Nadgrobni natpis«, »Čast i život«, » Jačanje«, »Ratnik« 
i »Hrabrost« obrađuju načinom klasičnog epigrama misli o vrijednosti ži- 
vota, o borbi, pobjedi, značaju, razboritosti i drugim vrlinama, Distisi od 
heksametra i pentametra odlikuju se majstorskom izglađenošću, a sama 
pjesnička dinamika ne zaostaje za sličnim pjesmama u tadašnjoj njemačkoj 
književnosti. Od ratnika traži Jelačić, da u boju bude lav, a u pobjedi janje, 
koje ne čini štete razoružanu neprijatelju. Pjesme su mu često nakićene po- 
ganskom mitskom ornamentikom. On govori o Martu, Apolonu, Afroditi, 
Muzama, sudbini, vrelu Hipokreni, mračnom Orku, raskošnom Eliziju, po- 
ljanama Valhale, Olimpu, Ževsu, Kloti, Lahesi i Atropi. Kod njega čitamo 
stihove: »Štujmo bogove« i » Vječni bogovi, nemojte mi je ugrabiti«. I spa- 
senje na drugom svijetu kao da se katkada shvaća u smislu starinske apoteoze 
i divinacije. No sve je to samo povođenje za tadašnjom pjesničkom modom. 
Tamo, gdje Jelačić izriče pravo svoje vjersko uvjerenje, u pjesmi »Bogu«, 
nalazimo potpuno kršćanski Credo. U 48 stihova podijeljenih u 8 strofa, 
zbio je mladić svoje misli o Bogu, njegovoj providnosti, vršenju njegove 
volje, kajanju i milosti. Oda je spjevana uzvišenim stilom, kakav se vidi 
kasnije kod Preradovića. Imade i inače sličnosti između ove dvojice veli- 
kana. Preradović se naziva »sićušnim crvkom« pred Božjim veličanstvom, 
a Jelačić kaže: »Čovječe, kratkovidni stvore od mesa i krvi, ti nijesi gospo- 
dar ni časka, koji dolazi, a želiš shvatiti, što koristi svijetu. O, šuti, povrati 
se u svoje ograde i s mučnim mislima pokajanja čini zadovoljštinu za drsku 
hulu, da ti Bog milostivo sudi i da ne uništi drznika strašnom kaznom, već 
da mu povrati svoju očinsku milost. On je, koji svim upravlja. Premda ne 
možeš proniknuti njegove odredbe, ipak gledaj s pouzdanjem k njemu, koji 
u ljubavi za tebe bdi; pa ako se svjetovi oko tebe raspadaju, ako iz svake 
žile jeca tisuću bolova, uzdigni pogled gore i slavi Božju moć.« 

Poput svakog misaonijeg čovjeka i Jelačić je osjećao potrebu da život 
i sve njegove vrijednosti postavi na pravo mjesto ne samo na zemlji, nego 
i poslije smrti. Kod njega se više puta ponavlja misao, koju je u pjesmi 
»Moja vjera« izrekao ovako: »Jer s vremenom je povezano samo tijelo, 
ono prolazi kao proljetna sanja; ali duše nemaju sati, duša ne veže nikakav 
odmjeren prostor. Slobodne poput božanstva, koje ih je stvorilo, idu one u 
široko carstvo maštanja s harmonijama duhova za pozivom svojeg neiz- 
mjernog određenja.« 

Najveći dio Jelačićeve pjesničke zbirke zaprema drama u tri čina s na- 
slovom »Rodrigo i Elvira«. Stihovi su jampski jedanaesterci. Drama za- 
ostaje estetskom vrijednošću za njegovom subjektivnom lirikom. Sve je to 
zapravo skica, u kojoj su karakteri i sukobi dobro zamišljeni, ali postavljanje 
u prizore i u djelovanje odaje nerutinirana dramatika. Naročito je završetak 
slab i drveno namješten. Sadržaj je uzeo Jelačić iz tadašnjeg suvremenog 
života Španjolske. Ta je država proživljavala strahovitu krizu. Njezine 
kolonije u Americi otpadale su redom od »matere zemlje«, a na samom 
poluotoku neprestano je dolazilo do dinastičkih i pokrajinskih ratova. Fa- 
bula je drame ova: Hrabri vojvoda don Pedro d'Alvarez otima prijestolje 
stricu Fernandu. Velik dio naroda pristaje uza nj. Fernando se sakriva kod 

svojih malobrojnih pristaša. Don Pedro želi učvrstiti prijestolje žen; 
s Elvirom, kćerkom najuglednijega kneza don Silvija a Ela 
odbija, jer ljubi grofa Rodriga Almeidu, koji je bačen u ta cu bao 
pristaša kralja Fernanda. Uzurpator don Pedro mahnita u daneti. N = 
se buni, Rodrigo bježi iz tamnice i stupa na čelo poe di ou 
đanskom ratu don Pedro bude ubijen, kralj Fernando dobiva natr nje. 
stolje, a Rodrigo dobiva Elviru. koja“ 
Očito se vidi, da je Jelačić imao pred očima španjolski 
dine 1820., koji se svršio time, da je kralj Ferdiand 9. oka. da 
zakletvu na ustav. Jelačićeva nas drama ne zanima mnogo kao rjeničke 
djelo. Više nas zanimaju neke misli, koje su unutra izrečene. Tu se nal zi 
čitav program, kako se treba vladati u građanskom ratu. Taj tobožnji a.s 
lok, kojega je Miroslav Krleža i nedavno prikazao u duhu hrutošderskog 
Marksa i Engelsa, kako »strijelja po Beču austrijske federaliste (Jedan od 
razloga pobune tih »federalista« bijaše želja, da Slaveni ne dođu do većih 
političkih prava | Op. moja) i postavlja vješala pred bečkim crkvama«, taj 
dakle tobožnji krvolok izrekao je već kao mladi poručnik misli kojih 2 
kasnije i držao. A te su misli kud i kamo čovječnije i od teorije i ogot 
od prakse marksističkih revolucionaraca. ide 
Don Pedro je negativan tip. Kada se domogao kraljevstva, govori: 
»Božanskog li uzvišenog li osjećanja, kada čovjek vlada!... Nije li kruna 
vrijedna zločinstva?« A kad se narod digao protiv uzurpatora ispoređuje 
se on s tigrom i veli: »Kada se kastilijske poljane budu dimile od rei, 
kada moja osvetnička ruka posije naokolo smrt, kada strava i plamen pro- 
rijede ove gradove: tada je, Pedro, izvršena tvoja kraljevska služba, tada 
položi i ti svoju glavu na pustoš i nježno snivaj... Želim imati kraljevski 
prizor: sa mnom neka padne i kraljevina!« Naprotiv Fernando, u kojem 
Je također nekada bilo malo don Pedra, vodeći svoju vojsku na uzurpatora 
zapovijeda : » Vidim tamo plamen |! Žurite se, vitezovi, i nalažite u moje ime: 
Odmah na okup, da bude spasen nesrećni grad. Tko se drsko usudi povrije- 
diti nasilno umorstvom i grabežem imutak neoružana i mirna građanina, bit 
5 oštro suđen te će krivnju platiti svojim životom. Nijesmo mi tu za grabež. 
BE. nio za to moo eral će A kani h pobiječla tali Porno 
»Moje je geslo milost. Zato progla ite d I alen eo 
mije gooo milost.  proglasite to svuda, da se ne prolijeva više kry 
porena. O Ki anuje u niskim dušama. Božanski je opraštati... Vi, glas- 
Poli ii i dm ! e o Preporučite mojim vođama obazrivost i blagost. 
kralja, : ata > mu zr krvlju, jest mrlja u dijademu 
M... a h _ e li na . nji dan, kada vam krune padnu s glave, 
o Midova pos ae mrtvačkom tkaninom i vašim se klonulim kostima 
Biiena kovlio] o. oćete li ze tada moći braniti, što vam je kruna na- 
jakih Phu oi je tako veliko, usrećivanje je tako slatko! Tko 


M Bee rje im zbirke prestao je Jelačić pjevati. Latio se do- 
: na koi prota . ova, ali to su bile originalne koračnice ili prijevodi 
oak skih prigodnica na njemački. Da je pošao dalje u carstvo pravoga 

ištva, mogao je osigurati sebi znamenito ime u književnosti. Samo to 

ne bi bila hrvatska, nego njemačka književnost, Njegove bi književne proiz- 
vode učila njemačka djeca onako isto, kako uče pjesme Srbina Stevana Mi- 
linkovića, koji je poznat pod pseudonimom Stephan Milow, ili romane Hr- 
vata Mirka Jelušića, koji je kulturni radnik tuđega naroda. Život je pozvao 
Jelačića kasnije, kada je ozdravio, na praktično polje. Da nije bilo njegova 
genija g. 1848., sve bi tadašnje davorije naših Iliraca ostale smiješna i dje- 
tinjasta fraza. On je umio da bude predstavnik i zakonodavstva i socijalnih 
reforma i financija i strategije. Gdje je on bio, improvizirana se vojska 
održala. Gdje njega nije bilo, svršilo se vojevanje onako neozbiljno kao pre- 
daja brodskih graničara kod Ozore. Okrutnost je i divljaštvo uvijek osu- 
đivao i kažnjavao. Nastojao je i u ratu da buđe i on i njegov narod pravi 
vitez. i 5 

. Prerano je umro. Da su članovi njegove obitelji bili dugovječni, to se 
može zaključivati pored ostaloga i po njegovu četiri godine mlađemu bratu 
Đuri, koji je umro kao starac od 96 godina. Naprotiv ban Josip Jelačić 
umro je u 58. godini života. Po svjedočanstvu Nijemca dra, Hirtenfelda 
. pospješilo je tu preranu smrt i to, što se nijesu ispunila ona obećanja, koja je 
on davao Hrvatima g. 1848. To ga je ljuto boljelo. Time se mogu onda 
tumačiti i njegove riječi: » Moje ime pripada povijesti, ona će pripovijedati 
o meni, ali o onom, što je bilo u mojem srcu, o tom ne će moći ništa da 
pripovijeda«. Da je Jelačić i svoje muževne doživljaje prenio u stihove, 
kako je prenio neke doživljaje iz mladosti, bila bi i to svjedočanstva pra- 
yoga pjesničkoga talenta, ali ujedno i ilustracija onih Preradovićevih stihova, 
spjevanih u čast mrtvomu Jelačiću: 


»— — a iz gorkog pelinu soka 
Udes punu nacijedi čašu ti pića i tebe 
Njim napajaše, dok ne ogorči ti toliko život, 
Da ti i smrt bude slađa od njega...« 


IVAN JAMBREC: 
V PALAČI 


Pesek se pela vu autu 
i žemlju z šunkicom je. 
Bele ga dragaju ruke 
na divanu hajiti sme. 


V palači su mehki foteli 
oblečeni v kožu i pliš. 
Bogati vu njima sediju 
za bogca, kaj nemaju niš. 


A bogec se vleče po cesti 
i koru od kruheka gloda. 
Bogec je bogec. Nek crkne! 
Za peseke bilo bi škoda. 


Al zato za peseke puni 

vu kuhinji beli ormar 

Pesi su v modi: pa kaj ćeš? 
Bogec ni peseku par, 

ANT. ST. DABINOVIC: 


KAKO JE ZATVOREN PRISTUP U MLETAČKO 
= VELIKO VIJEĆE | 


Mletački hitoričari, počevši od druge polovine XV. vijeka, prikazuj 
kao odlučni čin za ustanovljenje aristokratske vladavine takozvana Pima: 
velikog vijeća. Od god. 1297. nijesu naime građani imali pristupa u velika 
vijeće i bili su time isključeni od svakog učestvovanja u gradskim ola. 
vima. Gradska aristokracija koja se već od XI. vijeka odlikuje od pridošlih 
građana, prigrabila je, navodno, jednim revolucionarnim činom svu vlast 
u svoje ruke i isključila iz vlasti sve građanske elemerite. Kako se skoro 


ista promjena, isključenje pridošlog građanskog elementa iz vlasti, može 


opaziti kroz prvu polovinu XIV. vijeka po skoro svim dalmatinskim gra- 
dovima pak sve do Bara i Drača, i kako je ta promjena dovela do zname- 
nitih solunskih nemira god. 1342., jedne dalje i veoma značajne epizode 
unutrašnjih gradskih trvenja mediteranskih komuna, nije bez interesa za 
nas, da u kratko navedemo resultate do kojih je došlo Pri ispitivanju pro- 
pine oi ok za e i Merores u svojoj raspravi objeloda- 
u »Vierteljahrschrift fur lal- irtsc ic 

SKVL a. usani ir Sozial- und Wirtschaftsgeschichte« sv. 
. Kao »serrata« — zatvaranje velikog vijeća — ima se smatrati, prema 
tim resultatima, ne državni udarac, nego postepena zakonska evolucija 
čija je praktična posljedica bila sve veće otežavanje ulaska onih mletačkih 
građana koji su iz kojih mu drago razloga dotle stajali daleko od velikog 
vijeća, bilo što ih vijeće nije smatralo prikladnim za pribivanje u odlukama 
o državnim poslovima, bilo jer su oni sami pripisivali premalu važnost tom 
kasnije toliko zatraženom pribivanju. Veliko je vijeće naime tek postepeno 
došlo do one isključive vlasti kakvu je ono zauzelo konačno poslije god. 
1423. Prije toga je narod u Mlecima poznavao kao vrhovnu gradsku vlast 
isto kao i dalmatinski gradovi, javno zborište arrengo pubblico, to jest 
skupštinu svih mletačkih građana poredanih po svojoj cehovskoj pripad- 
nosti. No, taj je arrengo imao sve manje upliva. Već se god. 1172. nje- 
gova vlast ograničuje na to, da odobrava prijedloge koje mu u tu svrhu 
iznosi veliko vijeće, i to se je' odobravanje vršilo povikom »collaudatio«. Iz 
dubrovačkog statuta znamo da je i u gradu sv. Vlaha javno zborište u 
Brugoj polovini XIII. vijeka imalo samo da povikom potvrdi odluke ve- 
s cg vijeća. Posljednji put je ovakav saziv javnog zborišta izvršen 7. 
. s 1423. - Predmet kolaudacije ponajviše su izbori. Tako su se dužd, 
i no S kancelari, bilježnici i posebni vanredni činovnici birali redo- 
da hi mie javnog zborišta. Postavljanje kandidata je, kako se neiz- 
vijeće Teda au proisticalo u sve većem razmjeru iz redova velikog 
1 ala na bilješka, sadržana u Marciani (Mss. Ital, VII. 511. fol. 68) 
"onak om 19. ro 1214., tvrdi međutim »et da questo di fu serrato 
m. glio«, — a od ovoga dana zatvoreno je vijeće. U vijeću su se naime 
avodno čuli prijedlozi, da se cijela mletačka vlast ima prenijeti u Cari- 
rad, koji je pred deset godina osvojen po krstašima predvođenim duždom 

Henrikom Dandolom. No, mletački su građani bučno zatražili, da se 
odustane od te nakane. S toga je odlučeno tom prilikom, tako barem tvrdi 
legenda, da se vijećanja imaju održavati pri zatvorenim vratima. U suštini, 
čini se da nije povod tom zatvaranju dala pustolovna zamisao prenošenja 
Mletaka u Carigrad, nego se već u ono vrijeme gledalo na veliko vijeće 
s izvjesnim nepovjerenjem sa strane izvjesnih građanskih krugova koji su 
stali da ometaju sjednice, da prijete vijećnicima i da vrše neki pritisak s ob- 
zirom na predmet vijećnja. 
Veliko je vijeće, naime, u svojim počecima imalo da pretstavlja samo 
građane Rialta, dok je javno zborište prestavljalo sve mletačke građane. 
Chioggia, Murano i sve ostale mletačke općine na kopnu (Terraferma) 
imale su naime također svoja velika vijeća. No, s vremenom Rialto pre- 
uzima prevlast nad čitavom mletačkom zemljom. Ovoj političkoj i ekonom- 
skoj prevlasti mletačkog poslovnog centruma odgovara porast ugleda nje- 
gova velikog vijeća. Do kakve je zaključne faze došao ovaj djelokrug veli- 
kog vijeća, razvidno je po kasnijim pravnim piscima. Tako tvrdi Bertaldo 
(Splendor venetum consuetudinum civitatis) : »Jedno je pisano pravo, sta- 
tut, a drugo je nepisano pravo, ustav, predložen po duždu i odobren (collan- 
datio) narodom« — a Muazzo će na to: »Dužd i savjetnici njegovi pred- 
lažu, umoljeni i četrdesetorica daju svoje mišljenje, a veliko vijeće odlučuje.« 
No, za XIII. ovijek je ta teorija preuranjena. Veliko vijeće se ogra- 
ničuje na to, da imenuje pojedine činovnike i da postavlja pojedine odbore 
koji će, kao umoljeni (pregadi) i kao četrdesetorica, ponavljajući se redo- 
vito svake godine, postati s vremenom posebnom, samostalnom gradskom 
vlašću. To razlikovanje daje podlogu za dalju, još subtilniju distinkciju: u 
vijeću se raspravlja, u magistraturi se uređuje, a režim ima da vlada. Odluke 
velikog vijeća su u ono vrijeme vanredno raznovrsne. Tako se ono bavi 
inostranom politikom, raspravlja o državnom proračunu (12. marta 1262.), 
imenuje mletačke građane, izdaje građansko- i kaznenopravne odredbe, pre- 
suđuje u parnicama o veleizdaji, podjeljuje milosti i amnestije (četrdeseto- 
rica odlučuju kasnije o globama), bira liječnike, prokuratore sv. Marka. 
"Tek kasnije, u XIV. vijeku, senat ili vijeće umoljenih odlučivati o carinama, 
o brodarstvu, o trgovini, o novcu i o zajmovima. I strašno vijeće desetorice 
koje je imenovano poslije povjere Bajamonta Tiepola, imalo je da vrši s po- 
četka svoje funkcije kao čisto privremeni odbor (Roberti: Le magistrature 
giudiziarie veneziane ed i loro capitulari fino al 1300.). 


Lenel nam navodi način kako se, god. 1207., vršio izbor za veliko 


vijeće. Dužd se birao u javnom zborištu aklamacijom. No za veliko vijeće 
bio je grad razdijeljen u 30 kotareva (trentacie), a svaki kotar opet u 6 
sestijera. Tri trentacije zajedno su birale, svake godine po jedna izmjenice 
za sve tri, svoje birače (electores), a birači su birali svake godine na dan 
sv. Mihajla (29. sept.) — sv. Mihajlo bio je isto tako stari patron mle- 
tački prije sv. Zaharije i sv. Marka, kao što su to bili u Zadru sv. Simon 
prije sv. Anastasije, u Dubrovniku sv. Srđ i Bakho prije sv. Vlaha, a u Ko- 
toru sv. Đurađ prije sv. Tripuna — po jednog prokuratora iz svakog se- 
stijera (18 za tri trentacije), članove malog vijeća (6 sapientes za tri trenta- 
cije), općinske kamerare (jedan po trentaciji) i njihove pisare. U aprilu su 


176 


se vršili izbori za polugodišnje gradske vlasti, Ovi izbori bili su dakle vezan: 

na pripadnike dotične trentacije. No god. 1283. nastala je ska PA: 

pogled neznatna promjena. Birači su mogli da biraju Na velik vijeća 

»de omni loco«, bez razlike lokalne pripadnosti dotičnog vijećnika. jet 4 

u vezi s ponovnom lokalnom podjelom Rialta u šest sestijera (S a ba 

Castello, Canareggio-citta, S. Polo, Dorsoduro, S. Croce-ultra ) do S a 

može nagađati. Izobr birača viješ se dalje po trentacijama, ali je Hihov brid 

ograničen na deset, a to sedam za cijelu godinu i tri za polugodišnje slažka 

God. 1280.—1285. služe birači samo za jedan izbor (zaključak nd e. 
.nov. 1282.) : po tom možemo naslućivati da se njihova vlast sve dalje suž : 

vala. Dalja je odredba glasila, da birači moraju biti potvrđeni u .imee oka“ 
po samom duždu i da moraju novčano odgovarati za sve što bude haa 

vijećnik kojega su oni imenovali. Ta je odredba vjerojatno zastrašila mno : 
birače, pa se zato odlučilo, da se svaki birač mora primiti svoje dužnosti 
pod prijetnjom teške globe od go dukata. Tek se birač primio dužnosti 
imao je da bude zatvoren u duždevu palaču i da stalno boravi u dvorani za 
izbore (sala dello scrutinio) —tko bi se udaljio iz te dvorane, platio bi 

solida globe, a tko bi odao tajnu o tome što je čuo, platio bi 25 koti 

Među sobom se birači nijesu smjeli dogovarati, nego su svaki pojedinac 
za sebe, određivali činovnike, a vijeće je odlučivalo da li se dezignirani 
imaju potvrditi. Ako birački čin nije tokom dana dovršen, morali su birači 
prenoćiti u duždevoj palači. Birači su određivali članove velikog i malog 
vijeća, članove vijeća četrdesetorice, magistrate. Iz toga se jasno vidi da 
se uloga birača sve više približavala položaju prostog oruđa u rukama ve- 
ćine velikog vijeća. To je imalo tu posljedicu, da se poslije godine 1321 
birači više i ne spominju. 

. Ustanova biranih birača je dakle potpuno opala. Na njezino mjesto 

pojavljuju se, uporedo s njom, drugi načini izbora. Tako je zakon od 25 
okt. 1283. odredio da pri spominjanju kandidata za magistraturu budu oš 
stavljene tri žare, jedna za jesne, druga za niječne, a treća za neodređene 
glasove, i da svaki birač ima baciti svoju kuglju u jednu od njih. 

. Kasnije je došao običaj glasanja »per ballotas« — svaki je vijećnik 
imao da izvuče iz žare po jednu loptu. Manji broj lopta bijaše pozlaćen. 
Oni vijećnici koji bi izvukli pozlaćene lopte, odlučili bi o izboru kandidata 
Za magistraturu, o kojima je zatim glasalo cijelo vijeće, za svakoga po- 
sebno (per duas, tres, quattuor, manus). ' 

. > Posebne su odredbe izdane god. 1268. za duždev izbor. Tu ie vrijedio 
Sistem postepene eliminacije svih onih vijećnika za koje je moglo biti 
Baje, da će, zbog ekonomskih interesa, zapasti u iskušenje da ovima žr- 
Boju pa interese. Izbor je tim poprimao sve više karakter lutrije, 
oka i keine oja i bio je rukovođen težnjom, da se svi lični obziri 
Ma ribravna evolucija za zatvaranje velikog vijeća vrši se dakle, poste- 
aim predovanjem, sve od početka XIII. vijeća. No, u veliko vijeće 
Beoaju pristup samo narodni izabranici, nego i izvjesne službene ličnosti. 
nja suhozemnih općina consiliarii, rogati, quarantia, domini de 

su oni vijećnici koji moraju danju i noću stajati na raspoloženju 

za vršenje gradske vlasti), potestates de terraferma — imali su pristupa i 
glasa u velikom vijeću, kad bi slučajno ili iz službenih razloga boravili u 
“Mlecima (1250.). To isto pravo nijesu imali, po odlukama god. 1271.1 
1255., ni istarski načelnici (potestates) ni dalmatinski gradski knezovi (co- 
mites). Ove se odluke mijenjaju od godine do godine, jer god. 1274. imaju 
pristup u vijeću svi »offitiales« kad borave u Mlecima, a £. 12776. »baiules, 


duchi, comites, castellani s. Alberti, capitanei Adigis et Padue«. God. 1285. 


imaju pristup opet svi »offitiales«, isto tako god, 1288., dok su god. 1283., 
navedeni kao članovi velikog vijeća »rogati, quarantia et offitiales«. Veliko 
je vijeće naime održavalo svoje sjednice deset do petnaest puta na mjesec, 
a trebalo je, za brzo rješenje postavljenih pitanja, što više stručnjaka, koji 
su bili versirani u administrativnim poslovima. U nekim, važnijim slučaje- 
vima, zatražio bi se kvorum i kvalifikovana većina od 7% ili.čak 34 onako, 
po uviđavnosti samog velikog vijeća. Da je u tim prilikama .znalo doći do 
veoma teških sukoba i čak do prolijevanja krvi, vidi se iz odredbe, da ni- 
jedan član vijeća ne smije da nosi uza sebe oružja ili noža dužeg od 4 palca. 
Često je vijeće smatralo za sigurnije, da raspravlja pri otvorenim. vratima, 
jer je time ugroženom pojedincu omogućeno da pobjegne na ulicu. 

No tko je mogao da ima pristup, odnosno da bude izabran u mletačko 
veliko vijeće? Zakoni su u tom pogledu bili razmjerno liberalni. Pristup u 
veliko vijeće mogli su imati svi neporočni i nezaduženi mletački građani koji 
su bili navršili 20. godinu. Iznimka je postojala za duždeve sinove: oni su 
dolazili u vijeće poslije 16. godine. Na dan sv. Barbare izvršivalo se popisi- 
vanje novih punoljetnih Mlečana, što znači da je pojedinac iz stanovitih 
razloga mogao da ne bude uvršten u popis kojim je dobivao pravo pristupa 
u veliko vijeće. No ti su »Barberini« za jednu godinu bili isključeni od prava 
glasanja u velikom vijeću. 

Ovako je, po »liber fractus«, glasio zakon, ali je običaj stroži. U: sre- 
dnjem vijeku nema naime sistematskog izgrađivanja pravnih ustanova, nego 
se načelne javnopravne odredbe zamišljaju kao neizražena prirođena svo- 
jina narodne pravne svijesti. Formulacije nastaju tek pod uplivom prepi- 
raka i teških borba. Zato veli Bertaldo, da je običaj ne samo iznad pisanog 
statuta, nego živi izraz zakonitosti (Nihilominus consuetudo, que est ius 
non scriptum, est maior et utilior statuto et quasi lex eius intellectus. Pertile, 
Storia del diritto italiano). — Iz toga slijedi, da je, po tadanjem običaju, 
i prije god. 1297. samo vlastelin i bogatiji građanin (prudhome dou peuple) 
mogao biti član velikog vijeća. Mletački je građanin naime samo onda imao 
u stvari pristup do vlasti, ako je plaćao određeni porez, vršio vojničku službu, 
uzeo koju Mlečanku i potpisao svoj dio — »sors« — od prinudnih državnih 
zajmova. Jedini su od toga bili izuzeti inostrani potentati koji su, kao i pa- 
trijarh akvilejski god. 1200., morali kupiti kuću u Mlecima. Posve isključeni 
od vijeća bijahu pripadnici trećeg staleža, pučani (artigiani). 

k No kako je sastavljeno veliko vijeće? Od sept. 1261. do sept. 1262., 
ima u njemu 430 članova i to 17 iz porodice Morosini, 17 Dandolo, 17 
Contarini, 19 Guerini, 12 Falier, ro Gradenigo, 10 da Canale, 8 Baroci, 
8 Basilio, 7 Barbadico, 10 Michael, 10 da Molin, 7 Mocenigo, 8 Venier, 
$ Corner, 1 Memo, 1 Auris, 2 Bragadin, 5 Polani, 5 Sanudo, 5 Justinian, 

2 Superantii, 3 Salomon, 3 Tiepolo, 3 Zorzi, 8 Zanne, s Delphin. I 
bi se reklo, da su članovi pojedinih porodica već bili stekli ik Ki 
budu predloženi od biranih birača. Broj čl ikog s 
idu , j se članova velikog vi Ino 
mijenja (1261.—430, 1269.—50 — __— “sa 
, 9.—501, 1275.—555,; 1276.—444, 1282.—306 
1293.—313, 1 294.—350). — Zašto te promjene? Zaključak od I . 
1276. naređuje biračima, da biraju samo onoliko novih članova koliko i 
budu odredili »dux et consiliarii«. — U trevizanskoj kronici stoji da je broj 
članova velikog vijeća varirao i da su birači redovito nastojali da mita ljude 
uvedu u vijeće. Martino da Canale spominje još god. 1268. kao dena 
birače »nobiles et prudhomes de peuple«. God. 1275. vrše izbor samo 
»nobiles«. Poznata je također okolnost, da se mnogo zamjeralo Tie oled 
kao novim ljudima, da se ulaguju puku. sis 
Ba. Iz svega se toga vidi, da se, tokom godina, sve jasnije određuje soci- 
jalni pojam vlasteoskog staleža, aristokracije. Njemu pripadaju u prvom 
redu stare porodice, a to su Antolini, Aurii, Basilii, Boldu (?), Badoer 
Beligno, Bragadin, Barbadico, Bomo, Bembo, Calbani Codmsla Corner, 
Caputincollo, Canale, Celso, Caloprin, Caroso, Calvo, Centranico Ciuran, 
Capello, Cupo, Dauro, Dandolo, Dotto (Duodo), Dono Dani, Delfin, 
de Equilo. Falier, Flabianico, Foscarini, Foscari, Gradenigo, Grisono, Gaus- 
sari, Gritti (Greco), Zorzi, Justinian, Zane, Juliano, Istrigo, Tusto Longo; 
Mauroceno (Morosini), Minio, Miniotto, Marcello, Migliani Michael, 
Marignoni, Marangon, Martinazo, Manutesso, de Mugla, Mauro Mali- 
piero, Memo, Molin, Mazaman, Mocenigo, Natalis, Navaglaris, Navi- 
gaioso, Orseolo, Querin, Pantaleon, Polani, Pasqualigo, Superantio (So- 
ranzo), Sesendullo, Storlato, Sagredo, Silvio, Sanudo, Saponario, Semgallo 
Treyisan, Tanoligo, Venier, Viadro, Viglioni, Valaresso, Vassallo, Viglari i 
Zani. — Stare, ali kasnije preduzete vlasteoske porodice jesu: Adoaldi, Bol- 
zani, Businago i Ponte (da Putheo), — Nove su porodice:  Acotanto 
Arduino, Barastro, Barbo, Bold& (?), Betani, Fradello, Firmo, Franco, 
Foscolo, Firiolo, Gisi, Geno, Grimani, Loredano, Mudazio, Menzulo, Per- 
marin, Paradiso, Thonisto, Tiepolo, Pino, Salamon, Signolo, Staniaris, Vic- 
turi, Zancaruol, — Osim toga bi trebalo spomenuti daljih porodica iz gra- 
đanskog staleža koje su primljene doduše u veliko vijeće, ali nijesu ostale 
(poslovica je glasila : lakše je ući, nego li ostati). To pokusno primanje gra- 
đana vrši se sve do god. 1292. — Poslije god. 1297. ne ulaze više nove 
građanske porodice u veliko vijeće. 

' Kako je do toga došlo? Kad se imao izabrati zbor četrdesetorice, za- 
ključeno je, 20. nov. 1274.: »c. f. q. d. si invenitur quod non posset fieri 
per consilium, debebunt fieri cum arrengo si expedierit«. Ako veliko vijeće 
ne može birati četrdesetoricu, jer u njemu ima svađe, onda neka to učini 
javno zborište. Jasno je po tome da, zbog nesuglasica u velikom vijeću, 
cijela državna vlast prelazi malo pomalo na odbore, i to na umoljene i na 
četrdesetoricu. U zaključku od 30. aprila 1285. stoji, da su stvarna rasprav- 
ljanja u velikom vijeću prosto nemoguća (non potest bene disputari). Stran- 
čarstvo, svađe, neumjerenosti zadale su smrtonosni udarac mletačkom par- 
lamentarizmu. Veliko vijeće postaje tako s vremenom prosto izborno tijelo 
reprezentativnog karaktera, Ova se postepena evolucija može pratiti pro- 
učavanjem kasnijih odredaba. A te su: 

a) Predlog od 3. oktobra 1286.: birači predlažu nove članove velikog 
vijeća i vijeća umoljenih, a vijeće četrdesetorice ih potvrđuje. To je vijeće 
time proglašeno vrhovnom nadzornom vlašću. . ' 

b) Predlog od 5. okt. 1286.: nitko ne smije da bude izabran kao član 
velikog vijeća, ako nije to bio njegov otac ili predak po ocu, inače moraju 
dužd i vijeće potvrditi izbor. ' 

c) 17. oktobra 1286. zaključuje veliko vijeće, da kvarantija (vijeće 
četrđdesetorice) ima posljednju odluku u pitanju novih članova velikog 
vijeća, Predlog naveden pod a) ponovljen je, ali je odbijen u velikom vijeću 
6. marta 1296. pod duždem Gradenigom. Novi zaključak, od 28. februara 
1297. odredio je opet, da vijeće četrdesetorice ima voditi posljednju riječ 
o pripadnosti velikom vijeću. Ta je odredba, privremenog karaktera (nala- 
zimo se još u doba pokusa), imala da važi samo do jeseni god. 1298. No 
29. sept. 1297., dolaze opet u pretres tri birača koji biraju nove članove ve- 
likog vijeća u broju određenom od dužda i od vijećnika. Ljudi koji po- 
sljednje četiri godine nijesu bili članovi velikog vijeća, imali su da budu 
potvrđeni po četrdesetorici. 5 

d) Četrdesetorica mogu, glasom zakona od 17. oktobra 1297. da »pri- 
vremeno« imenuju nove članove za veliko vijeće tokom cijele godine, prije i 
poslije sv. Mihajla. Taj je zakon potvrđen zaključcima od 28. februara 
1298. i od II. sept. 1298. 

e) Novi zakon od 15. okt, 1298., odredio je, da može biti član vijeća 
četrdesetorice samo onaj mletački građanin, kojega su preci bili članovi 
velikog vijeća. Novoizabrane članove velikog vijeća, kao Tiepoli, primio je 
dužd »per gratiam«, iz milosti. 

f) Po zakonu 22. marta 1300. treba za primanje u veliko vijeće pri- 
stanak barem 20 članova kvarantije, po zakonu od 28. dec. 1307. barem 
25 članova, po zakonu 28. marta 1310. barem 30 članova kvarantije i ve- 
ćine velikog vijeća, po zakonu od 29. juna 1310. 30 članova kvarantije i 
2% velikog vijeća. 

g) Dalji zakon od I9. jula 1315. određuje da birači moraju imati dobro 
na umu one građane koji mogu da budu izabrani, a to su oni mletački gra- 

. đani koji su prevršili 18. godinu i koje su, po odluci od 21. nov. 1311., Za- 
pisali u posebnu knjigu starečine kvarantije. Ta je knjiga revidirana, na 
prijedlog Tome Dandola, zaključkom od 8. januara 1317. (1316. stile 
veneto) — tko se dao uvrstiti u tu knjigu a nije imao prava na to, imao je 
da plati globu od 300 mletačkih livara. Po zakonu od 29. sept. 1319. imao 
je da se poništi izbor nevrijednoga, a advocatores comunis imali su da vrše 
kontrolu o pravu pojedinaca. Sada je nastala čitava uzbuna: svi su ugledniji 
građani na silu htjeli da uđu u veliko vijeće. 

h) Konačnu fazu označuje odredba od 29. sept. 1321.: Četrdesetorica 
će sastaviti popis onih mletačkih građana koji su imali da uđu u veliko 
vijeće, a dvanaestgodišnji dječak je imao da izvadi jednu loptu iz žare svaki 
put kad bi se pročitalo iz popisa po jedno ime. Na koga bi pala zlatna lopta, 
taj je imao da uđe u veliko vijeće. Ostali su imali da dođu na red barem kroz 
2 godine pristankom dužda i četrdesetorice. Mlečani od 18—25 godina ula- 
zili su u veliko vijeće žrijebom, a poslije 25. godine pravom, samo ako su 

uvršteni u popis. Ostali su pak mogli da uđu po milosti bili 
pravo, i pripadnosti velikom ijedna znače mi ori a no ai 
Ovako glase zaključci velikog vijeća iz onog vre i kr i 
šute. Martin de Canal tvrdi ei u XIII. de nain mr. 
i antiqui populares (vojskovođe, magistrati itd.). — Trevizanska kronika 
u Marcijani (Mss, Ital. VII. 519. fol. 86 £. £.) kaže, da je ustanovljen 
»Iordene del maggior Consiglio«, da su se »patritii« sastali »a far li e. i 
strati« i po dva vlastelina od svakog sestijera su birala u svemu 450— i 
članova velikog vijeća. Dalje kaže Trevizana da su na osnovu zakona . 
februara 1297. došli u veliko vijeće, po odobrenju kvarantije, 215 or ladi 
a 50 iz S, Marka, 37 iz Kastela, 55 iz Canareggio, 21 iz S. Pola, 32 iz $ 
Croce i 25 iz Dorsodura. Odobravanje putem kvarantije (40-ice) vršilo 
se, po Trevizani, do dužda Franceska Foscola. i 
Dalje je pitanje, da li su ušli, na osnovi ovih odredaba, u veliko vijeće 
samo članovi starog mletačkog plemstva. Ako Muazzo i Marko dedo 
misle da je plemstvo nastalo tek poslije god. 1297., varaju se. Nema sumnje 
da su birači davali svoje glasove samo onim građanima stare kuće koji su 
primali darove o Božiću i o velikom četvrtku i koji su redovito pridonosili 
državnim zajmovima. U tom pogledu poučna je okolnost, da sve do god 
1264. njedan mletački građanin ne nosi naslov »ser«, dok ga god. 1275. 
nose članovi velikog vijeća. No, da su ugledni »populares« mogli PM ER 
odlukom naći pristup u vijeće, to zna i kancelar Caresinus prilikom bitke kod 
“Chioggie god. 1379. »Gentilhuomeni dou haute lignaie et prudhomes dou 
peuple« ušli su, dakle, svi u veliko vijeće prilikom reforma g. 1275.—1321. 
: Resultat studije bio bi dakle slijedeći: Do jedne »serrate« uopće nije 
došlo, nego se zatvaranje velikog vijeća izvršilo evolutivnim putem i to 
kroz tri stepena : veliko vijeće Rialta, veliko vijeće cijele Venecije, zatva- 
ranje biračkih popisa. Već god. 1207. nema u trentacijama no vlastele i 
građana. Ova dva staleža sačinjavaju kontingent za članove velikog vijeća 
kojih ima u sve većem broju do god. 1314. (1297.—589, 1300.—607, 
1306.—458, 1311.—1107, 1314—1150, 1349.—960, 1350.—897). — 
Kasnije dolaze na red mletačke porodice koje se vraćaju iz Carigrada, Kan- 
dije, Evbeje, Sirije i one, koje su pogrešno izostavljene iz popisa. Odluku o 
Primanju su imala četrdesetorica, kasnije s malim vijećem. Kao pomagalo 
služile su knjige velikog vijeća, popisi njegovih članova i dokaz podrijetla 
za koji su dugo vremena vrijedila usmena svjedočanstva i porodične tradi- 


cije (si dice). Tek je 14. avg. 1421. zaključeno, da se za dokaz podrijetla 


imaju priložiti nedvojbene isprave izdane po samoj općini. Mnogo se pola- 


galo na zakoniti porod (zakoni) od 25. okt. 1277., 28. dec. 1376., 8. marta 
1414., 30. marta 1430.). — Odlučne su odredbe 30. avg. 1506. (nobiles 


deht in consilio X. in nota ortum filiorum suorum officio advocarie) i 29. 


aprila 1526. (nobiles dent in consilio X. n nota advocatoribus communis 


sponsalitia sua). Liber nascite dei Patricii i Liber matrimoniorum sačinjavaju 
time sastavni dio zlatne knjige (Libro d'oro delle nascite e dei matrimonii 
dei Veneti patrizii). Time je krug zatvoren: život, vrline, greške mletačke 
vlastele nijesu više njihovo privatno moralno dobro nego javno moralno 
dobro cijele republike. Često, veli Marko Barbaro, odlučila je samo sreća 

o pripadnosti velikom vijeću. Vanjski su razlozi, posjed nepokretnina i kuća, 
ratne zasluge, uspjeh u pomorstvu, stalno učestvovanje u neposrednoj duže 
devoj pratnji, pridonosili doduše nerijetko, da je vijeće četrdesetorice pokla- 
njalo svoju sklonost nevrijednima a otklanjalo zaslužne ljude. Ali to nije 
mijenjalo okolnosti, da je mletački građanin, kojega preci nijesu bili u veli- 
kom vijeću, isključen iz njega, pa makar njegov otac i carem bio, dok je vla- 
stelin pripadao vijeću, pa bio mu otac i najgori čovjek. (Quando dicemo 
semplice cittadino veneto s'intende e si deve intendere di quel cittadino che 
non č ne puš esser del gran consiglio se suo padre fosse stato Imperatore; 
e quando dicemo ovvero scrivemo nobile cittadino nostro s intende o si deve 
intendere quel cittadino che sia ovvero €sser possa del gran consiglio, se 
bene suo, padre, prima che li fosse data la dignita, fosse stato di vilissima 
stirpe.) 

U pogledu vjenčanja nije Serenisima bila tjesnogrudna, Zakon od 20. 
maja 1422. priznavao je punopravnost poroda, kad je dotičnik poticao iZ 
braka vlastelina s građankom, koje otac nije zanatlija (arte meccanica), 
samo ako je nevjesta besprikorna vladanja i ako je vjenčani ugovor unesen 
u zapisnik vijeća četrdesetorice. U XVII. i XVIII. vijeku davalo je veliko 
vijeće svoje odobrenje vjenčanom ugovoru vlastelina s djevojkom građan- 
skog staleža, uz uvjet da je ona Mlečanka. Za takvo vjenčanje nijesu vrije- 
dila zakonska ograničenja u pogledu miraza. Novovjenčani su morali ići 
duždu u pohode. ' 


Zapinje za oko, da je ovo postepeno prisvajanje vlasti izvršeno bez . 


teže trzavice. Tomu ima mnogo uzroka: 

a) svi su građani imali istu mogućnost da se obogate; 

b) svi su plaćali jednaki porez po istom katastru; 

c) svi su mogli, pod izvjesnim uvjetima, da budu primljeni u red 
vlastele; ' 
d) zakoni su izdani, tek nakon što su promjene odavna bile prešle u 
običaj; : 

e) iza vlastele se obrazovala građanska elita koja je imala pristupa u 
državnu kancelariju 

Takvim, za ono vrijeme veoma umjerenim postupanjem uklonjena je 
za Mletke ona unutrašnja promjena, koja je zanatlije dizala protiv negdaš- 
njih velikih posjednika i izazivala ona teška trvenja, koja su uznemirivala 
i mrcevarila srednjevjekovnu Italiću sa svojim nemirnim komunama i svojim 
neprekidnim, krvavim ratovima. U: Mlecima je, naprotiv, u XI i XII. 
vijeku, aristokracija obogaćena pomorstvom i trgovačkim poduzećima, osje- 
ćala veću opasnost od porasta duždeve vlasti, nego li od suradnje s okretnim 
i mirljivim građanima. Strah pred tiranijom jedne porodice ili bolje, težnja 
za što slobodnijim ekonomskim napretkom jedne privredi odane društvene 
klase, to je pozadina iz koje se razvilo aristokratsko uređenje mletačke 
republike, 

ZLATKO DUJMOVIĆ: 
ARINA 


(Nastavak) 
Plaho je, zanesena tim neobičnim i novim blještavi s 
je, na tim neobičnim i novim blještavilom, sat kasnije 


ulazila u pravilnu sobu svoga kavalira. On joj je tepajući najuvjerljivije 


obećavao još slatkiša, bonbona, likera i pravog kineskog čaja. I lijepu na- 
rukvicu, Svega će toga ona ponijeti majci. Arina je sve to voljela. Nijemo 
je povjerovala, nijemo je išla. Tupo, ništa ne misleći i ničega se ne bojeći. 
Jednostavan sjaj ove nove sobe mirisao je parfemom. Prskavim, upornim 
mirisom, koji uzbuđuje. Bezličnom hladnoćom koja se brzo ugrije. Aroma 
umora, aroma instinktivne slatke tromosti, neodređenih osjećaja, ali bes- 
svijesnog nagnuća snu. ' 

»Izvolite, bez bojazni, kao kod svoje kuće ! Posve komodno. Sjednite 1« 

Još uvijek učtiv i ljubazan, gotovo bojažljiv. 

Arina, koja je dosada sve to primala plaho, oslobodila se ukočenosti i 
veselo, bez riječi odgovora, sjedne... 

Nevješto se opirala njegovim gestama. Ustrajno, ali ne drsko, videći, 
da pred sobom ima neiskusno mlado djevojče, on bijaše siguran u »uspjeh«. 

Ali ipak, opirala se. Burno i grčevito. Ne znajući što, u njoj se nešto 

bunilo. Neodređeno, ali živo. 

»Što, što?! Mislite li, da sam došla ovamo prljavim poslom? Vi... .« 

»Arina . . .« 

»Ne tako, nego: gospođice Arina.. .« 

»Dobro, pile moje, mo.. .« 

»Gle, kako je to !« 

»Ali to je izraz moje simpatije, to. . .« 

»Nema tu izraza. Tu treba barem toliko pristojnosti, koliko je ja 
znadem.« 

? . 

»Uostalom tko ste vi meni? Čovjek kojega znadem tek možda dva 
sata. Ni toliko.« 

43 


Sva ova odvažna rječitost izvirala je iz tog nerazvijenog djevojčinog 
mozgića. On se čudio toj odlučnosti i toj trenutnoj svijesti. Pa ipak bijaše 
siguran u svoju — rutinu. 

Sva zasoptana djevojka je pala. Njene riječi bijahu suviše iskrene, a 
da bi kod takva čovjeka našle odziva. Njegova strast potisnula je sve obzire. 
Njegova strast uništila je konačno te večeri jednu djevojačku čast; Arina 
prešavši početak bez sustezanja pohrli onamo, kamo je ni rođena majka 
ne htjede zapriječiti da pođe. 

Ko) 

Majko, kolača 1 bonbona evo. 

Osušena žena se nada. 

Mamice, evo i novaca. 
ng Nagrežbana žena pohlepno pruža ruke. Smiješi se i šuti ne odgovara- 
jući riječima : 

Mamo, evo nove haljine. 

Uvenula žena je zadovoljna. 

Majčice, on mi je obećao ljepši stan. 

Lijena žena blazirano gleda po otrcanom sirotinjskom pokućstvu. 

Ali, mamo, on me je grubo udario. Kaže, da sam neinteligentna. 
Oboje to boli. I vrijeđa. 

Majka je osjetila, da je udareno i povrijeđeno njeno dijete. 

Ali opet: ' 

Haljine, nakit, novac, i samo papirnati novac, 
A tupa sebična žena je sve zadovoljnija.. Da, njena kćer je zahvalno 
dijete. I poslušno. 

di II 


Arina je elegantna. Stasita, dotjeranih iako namješenih kretnja. Lice 
nije više tako svježe, ali je uvijek lijepo. Kao u lutke, koja, drvena tijela i 
bez srca, pristaje na sve i ostaje svagdje. Arina je elegantna i zavodljiva. 
Namirisana, stegnuta, vagnuta i odmjerena, Tupa i hladna prema uvijek 
jednakim željama, uvijek elegantne gospode. Njeno lažno uzbuđenje oni ne 
primjećuju u oduševljenju pred njenom spoljašnjom ljepotom i ženskosti. 
Laskaju joj, a ona mediokritetski to prihvata. I biva sve pitomijom. Da se: 
to postigne, trbušasta gospoda ne štede riječima, koje ipak govore istinu. 
Jer Arina je još uvijek lijepa i bujna. I privlačljivija nego prije. A'da te 
riječi i znače i najveću laž, opet bi ih od uzbuđenja zapjenjeni mužići bez 
mjere.izgovarali znajući žensku slabost pred laskanjem. Dok je s njima, 
Arina ne misli. Ništa, ama baš ništa. A ponajmanje o sebi. Tek kada bi, 
dopraćena do pred kuću, konačno sama ulazila kroz hodnik i stepenice gore, 
mislila bi nešto i o sebi. No to bijaše liliputanski malo. Pa ipak je osjećala, 
da postoji neki njen problem. Liftom se vozila gore visoko. Da ovo vrijeme 
osame što brže prođe. Odučila se bilo kakve samoće . 

I te najviše dvije do tri minute, misleći o sebi i o svemu, što se s njom 
i oko nje dešava, počela je s vremenom osjećati radoznalost da razmisli. Nije 
se više vozila liftom, nego se lagano uspinjala sivim vijugavim stepenicama. 
Sama, šutke i zamišljeno. Poslije, nakon takvih desetak dana, popostala bi 
malo na tom putu; pa još malo, i više. Misleći, iako površno, uvidjela je 
zanimlijvost tog razmišljanja. Ticalo se nje. A ona je tu »novu sebe« tako 
bijedno malo poznavala, 

Obuzela ju je radoznalost, svakidašnja, ali donekle nova. Tri minute: 
protegoše se u trideset. Arina bi otada svakoga dana sa žudnjom čekala 
čas ove samoće, koja joj je donosila razmišljanje, pa prijatnost i napokon 
zadovoljstvo. Naslonila bi se o komad neopranog prozorskog stakla kroz 


koje se vidjelo zasjenjeno, zapareno, kiselkasto i smrdljivo velegradsko' 


dvorište, ukrućeno, ali bez pozerstva. Na gustim prozorima i po raznim 
užetima visjeli su kroz šest ili sedam katova sa suterenom i mansardom 
šareni komadi rublja: ženskog i muškog, staračkog i dječjeg, pokrpanog, 
crvenog i prugastog. Bijeda izviraše uokolo iz svakog kutića. Osušena ne- 
imaština, ciničan jad. Prkos tog prezrenog staleža bijaše pripravan na 
bijesni, upravo divljački otpor. Jer bezgranična ljubav za sve ovo njegovo 

stvaraše u ovim svijesnim ljudima u isto vrijeme bezglasnog slugu i bez- 
obzirnog tiranina koji mrzi i koji prezire, g 

Zrelo kašljucanje, pa neobuzdan vrisak poslagane dječice dopiraše iz 
neopranih, starinskih, glomaznih i savinutih zidova. U limenoj je peći pra- 
skala jelovina, skupi oganj grijaše lonac krumpira u koji pohlepno iz smeđeg 
raskuštranog kreveta bulji čopor požutjelih mrkvastih zgrbljenih djevoj- 
čica. Pružajući kvrgave zglobove svojih udova one isprekidanim promuklim 
glasićima mole samo — hljeba. Klimava vrata su cvilila, sivkasta para mi- 
caše izlizanim povješenim rubljem, šuštao je mrljav papir na prozorima, a 
proletarska prepržena gomila vrzla se ovom gmecavom okolinom. | 
| Kiseo vonj neopranih zdjela, znojna tjelesa, pljesniva cigla, pobrkan 
žagor, uskomešan treptav dim, pahuljasta čađa, vječna sjena, zadah gnjile 
grobnice, kao u cijevi golema dimnjaka. Sve to stvaraše impresivnu pano- 
ramu degenerirane persiflaze. 

Arina je u skupocjenoj haljini gledala sve ovo teško shvatajući sada 
kako je i ona nekada mogla tako živjeti. Sada ju je smetao pogled na ovo 
razotkriveno siromaštvo. Požurila je brže stepenicama pa na drugu stranu 
u svoj ne veliki, ali pristojno raskošni stanić. S njegovih prozora vidio se 
grad, zadimljen i bučan. Panorama. Elegantne ulice, dugi tihi automobili 1 
gomila ulaštenih ljudi. I s onog prvašnjeg prozora vidjela je: ćoskasto blatno 
dvorište, vlažne sive zidove i oronule obraze radnice gdje pomno vješa 
prugaste i crvene zakrpljene košulje što su zasićene Kochovim bacilima. 


12 

Sve snažnije odražavalo se Arinino ponašanje kao neko ukrućeno po- 
zersvo fabricirane dame. Minuciozna proračunanost jeftinog i konačnog 
efekta zatukla je u njoj onaj prirodni dar okretne djevojke, koja lišena te 
provincijalne glume, kada hoće, može biti neukrućena i djetinjski slatka. A 
ona je takvom znala biti. Očajan prezir prema klasi ljudi kojoj je i ona do 
pred nedugo vremena pripadala, stvorio je od Arine tip umišljene mon- 
denske lutke kod koje zbroj gnjavatorski namještene mimike rezultira do- 
sadnom, napirlitanom afektacijom. No sve je to ona pred falangom svojih 
polusijedih kavalira bez protesta ponavljala, jer joj ljepota dominiraše iznad 
svega. Često ovorana lica djevojčinih inteligentnih uslužnika ukiselila bi se 
promatrajući ovu marionetu uza se, ali njena njegovana baršunasta koža 
već rutiniranom gestom zasjenila je banalnosti mediokretetskog razgovora. 
Zakršljao njen um nije više mogao producirati drugo osim stalne 
usklađene kretnje, koje su se pred svakim kavalirom ponavljale do umor- 
nosti. Ukalupljene misli nisu znale izvan kalupa. Nijemo je Arina koracala 
uz one, koji su — nakon duljeg poznanstva — za najobičniju promjenu 
pokušavali razgovarati i o nečem drugom, ozbiljnijem i originalnijem. Ali 
ta je nijemost bila prkosna, hotimična. S Arinom, tjelesno savršeno njego- 
Vanom prikazom, lako je doći do konačnice i bez većih napora. Zašto da 
se pritom bilo tko znoji problemima ozbiljne (konverzacije? To je za one, 
koji zahtijevaju proceduru. Ali ona?! Ta ona ima majku koja je naučila 

tuđim trudom biti nahranjena i obuvena. 
. Novac, novac, išarani šareni šuštavi papir, koji otvara svačije srce, To 
Arina sada hoće. To je htjela ponajprije zbog majke, a sada to hoće i zbog 

sebe. Naučila se?! Ne, drugi je nisu odvraćali da se nauči. A za novac nije 
potrebno naprezati mozak učenim razgovorima. Ne, ne! Dnevno radno 
vrijeme je ograničeno. A učeni razgovori nisu razonoda. Barem za nju ne. 
TA i Arina treba razonode. Jer njen joj je posao počeo — dosađivati. 
Da, prošle su godine. Posao je počeo — boljeti. To je jednog dana osjetila 
razmišljajući na stepenicama uz komad neopranog prozorskog stakla, kroz 
koje se vidjelo zasjenjeno, zapareno i smrdljivo velegradsko dvorište. Ali 
je i brzo zaboravila na tu bol. Na stolu ju je dočekalo nekoliko pažljivih 
pisama. A popodne je trebalo žuriti da se na njih lično odgovori. Proska- 
kutala je mimo prozora. Niz stepenice, nizbrdice — —> —> —> —> — — 
._—_—— Beskrajnom sivom cestom pomicale se dvije sjene. 
Jedna svježa, fidijski modelirana, vitka i obla, a druga tusta, nakrivljena 
š drhtava. Beskrajnom cestom, svijetlom i maglovitom, sjajnom i blatnom, 
puzle su dvije siluete. Širokim glibom, po kojem vrve prikaze, i kržljave i 
rumene i nasmijane i blijede, gaze dvije zgrbljene žene. Noge im propa- 
daju u kiselkast glib, Ta žuta, prezirna, kaljava masa, izmiješana i pro- 
gažena tisućama stopala, 1 pod ove četiri nijemo se savijala. 

Obje su išle, strpljivo i vedro, pateći ali i šuteći. Mlada je vedro ko- 
racala slušajući prigovore stare; poslušno je zagazila da držeći suputnicu 
obje lakše pođu naprijed. 

| »Dijete, meni je teško.« , 

A dijete bi zabrinuto i poslušno popostalo, šuteći promislilo, malo, 
posve malo, i naslonivši tromu suputnicu još tješenje o svoje svježe tijelo, 
hrabro je zakoraknula dalje. i 

Njene su noge nosile veći teret. Njene su noge dublje propadale u 
kiselo namirisani glib. 

»Dijete, meni je teško.« 

I dijete je spremno savilo ruku oko masnog struka suputnice. Uspravne 
noge su zadrhtale i zarile se u glib do koljena. Pritajeni uzdisaj suputnice 
čula je, ali se osjećaše ugodno. Ipak: 

»Dijete, tebi je teško.« 

»O ne, majko, priučila sam se već.« 

A ljudi su prolazili. Svakojaki i od svakuda. Svi su išli u jednom pravcu, 
onamo u beskonačnu daljinu, naprijed i u nepovrat. U perspektivi sitne da- 
ljine nazrijevala se jedna uzdignuta pjega, kod koje je — — — — — 

Hic locus est, partes ubi se via findit in ambas: 
dextera quae Ditis magni sub moenia tendit, 
haec iter Ellysium nobis; at laeva malorum 
exercet poenas et ad impia Tartara mittit. 
Vergil: Enejida, VI. 540—543. 
———>-——— nalijevo skretala ova zbijena povorka, dok su nadesno 
odlazili tek neki, mirno i dostojanstveno, 

»Dijete, meni je teško.« 

Djevojka je stala. Obuhvatila je majku, dignula ju je na bijela ala- 
bastrova ramena, i hrabro skupivši obrve ponijela je. 

Teret bijaše drag. Ali je teret bio i težak je nadvi j 
nad ružičasto djevojčino <. Hrabrila ju je dena hrviii: Per: 
sr o svojoj nemoći i o jadu jedne i druge “E 

1 svježe su noge tonule sve dublje i sve brž isel irisani eli 
pištao je i savijao sb meka mem koka ok na oto. 
čina lica, piči pe M EI 

Dužnost i čast?! 

: ko Ha je teško... Klecaju mi koljena. Ovi me ljudi gledaju. 

Tuste kvrgave noge starice potpuno su otromi isje ij i 
Em bon. tačan saho e potpuno su otromile. Visjele su lijeno i 

»Mamice, vidiš kako me gledaju. Proždiru me očima. Zovu me u svoja 
kola. Da li da idem?... Da, veliš, da pristanem?1... Pa da, i tebe daa 
povesti ... Ali, eno kaže, da će te povesti samo ako ja pristanem Hoću 
zbog tebe. Da tebi bude lakše. Čekaj, evo odmah . Pkida se : Mamo, 
zbog tebe sve to činim, Tebi, moja jedina mamice, da bude lakše. Tebe 
volim, jako te volim i zbog tebe hoću sve da pretrpim. Oh, da znaš, kako 
mi je u početku bilo teško. Ali ti si, majko, stara. Ti trebaš vrućeg čaja 
toplu sobu, zdravu hranu. Da, da, stara si. Još ovo malo dana da proživiš 
dostojno. Pa onda? Da, da, onda će te dočekati i tata i braco. Obojica će 
te, mamo, zagrliti. Razgovarat ćete dugo i o svemu. I o meni... A ja 
pitaš, što ću ja? Pa ja ću se povratiti u onu našu sobicu. Bit ću sama. Uz 
prozor i uz dugo šuštavo bijelo platno. Za sebe ću već zaraditi. Živjet ću 
strpljivo. I radovat ću se životu. Ali još ću se više radovati ponovnom vi- 
đenju sa svima vama. Čekajte me! Svi, strpljivo. Dočekat ćete me... 

Nestat će sjaja i novca. Izgubit će se iluzija bogatstva, sramotnog i 
prezrenog bogatstva. Sve će to nestati. Kada sam se žrtvovala bolje je bilo, 
da u blještavilu zaboravim na očaj, nego da i opet Živimo i skromno i ipak 
sramotno. Siromašne za grijeh šalju u zatvor, a bogate u ludnicu. Oboje je 
isto. Da li je ovo drugo ipak prividna utjeha ? Gospodska, pokvarena 1 ne- 
pravedna. Vječni žig sramote bit će. Na meni, majko, ali, pred vanjskim 
svijetom, ne i na tebi. Barem ne toliko. Ali mamo, ipak živi. Jer osamljenoj 
je život strašan, grozan... .« 

Svijesno, glib je dopirao sve više. Do pojasa, do grudi, do ustiju, Dje- 
vojka je šutjela i nosila majku. Nosila, i šutke strpljivo nosila. S prigu- 
šenom katarzom i s uvijek svježim suzama. 

Pogledala je majku. Prodrmala ju je. Starica je nijemo i tromo, mlo- 
havo, hladno visjela preko djevojčina ramena — — — —> — — = m 
Bra os ni saa Duga cesta posljednjeg puta pružila se prema visini i 
Završava pred uzvišenim prijestoljem. Ravna je ta cesta, glatka i smeđe 
boje. A nad njom se zrcale zvijezde, jedine luči te vječne i posljednje staze. 
U perspektivi daljine dijeli se skeptično povorka. Jer duga tamna cesta vrvi 
mnoštvom ljudi sviju vrsta. Oholi uobraženo zirkaju uokolo, pravedni stu- 
paju ponizno svijesni svoje teško stečene plaće. Trgovci ne prestaju cjen- 
kanjem, razvratnici psuju, lihvari nabijaju cijene, a tirani mašu korbačima. 
Lašci idu u društvu nijemih slušalaca govoreći o pravednosti. Kakve li opreče- 
nosti među mnoštvom ovih putnika, kakve li razlike između čovjeka i čo- 

vjeka! Tamo u perspektivi daljine bijela blaga ruka pokazuje svakome 
put, Desno kreću pravednici i pokajnici. Dočekuju ih neopisiv sjaj, veselje i 
radost, a s njihova lica odrazuje se beskrajno blaženstvo. Anđeoske himne 
raznose vječnu slavu. Svi su ovdje ravnopravni. Blagodat i veselje. Radost 
pred konačnim smirenjem. — Na lijevoj je strani slika užasa. Tamo sotona 
zapjenjenih ustiju i zakrvavljenih očiju dočekuje žrtve. Jauk izgubljenih, 
cvokot zubalA, škripanje polomljenih živih kostiju. Svagdje umiranje, ali 
samo prividno. Jer i tu se ne umire. 

Bolni rastanak s majkom približava se, Što je nagrešpano tijelo bivalo 
bezosjećajnijim, to su svježe ruke strastvenije privijale to tijelo bliže k sebi. 
Sve kraći komad glatke smeđe ceste preostajaše, sve je življe titrao zrak 
pred vlažnim očima. 1 tu, pred Njim, majka se nijemo pokorila uzdignutoj 
Njegovoj ruci. 

Ona je otišla. Ipak, majka je majka. Ona je samo jedna. 

Ceste je nestalo. I sna snjom —> —> —> — — — > 


— Svitalo je proljetno jutro, Uzbuđena i žmirkajući, otrežnjujući se 
Arina je sva oznojena i uplašena nervozno tapkala po hladnoj sobi kroz 
zelenkast zrak, dozivajući pitomo : 

»Majko, mamice !« 

. Odgurnula je vrata, stvorila se uz širok nizak krevet. Tu je starica 
nijemo i tromo, mlohavo, tupo visjela preko izgužvanih jastuka. Lice se 
iscerilo, ruke je savila zarivši ih u plavi pokrivač. A svilena sijeda kosa 
ispreplela se i polegla uz tjeme. 

»Majčice !« 

Jeka se odazvala iz polumračnih kutova prostrane sobe. 

Bojažljivo, još uvijek s vjerom i nadom da je ne probudi, primicala 
se Arina krevetu. Grčevito uprijevši zjenice u nagrešpano lice neodređeno 
je ispitivala. Šapćući tepaše: 

»Tiho: »Mamo!« Glasnije: »Mamo!!« 

Glasno i zdvojno: »Majko!!!« 

Zaleđen muk. 

Arina je zadrhtala. Sagnuvši se posve obuhvatila je umirenu majku. 
Zgrčila se, nagnula u stranu i sve življe i već divlje pipajući ukočeno, žuto, 
hladno tijelo sa sve strašnijom spoznajom, s bolnim se vriskom srušila uz 
opustošen krevet. 

Cjelivajući požudno bezglasnu majku, miješajući suhe savite niti kose 
iskrenim suzama ludim grčem privila se i satrveno umirila. 

Ostala je sama. 


PROLOG PREOBRAŽENJA 


Upitnim zaprepaštenjem stajala je preda mnom. Poplašeno je zatre- 
perila očima, još uvijek požudno sjajnim i'velikim. U neprilici je prevrtala 
prstima i među njima duge glatke rukavice. Instinktivno sastadoše se naše 
ruke. Svu strast ulila je u krepki stisak ruku, koje ostadoše zajedno. Ra- 
dosno je sjalo sunce, moćno i toplo sunce, kao vjesnik novog mira i pleme- 
nitog blagog proljeća. 

MA oložena a sam sunce, jer kad je sjalo, majka je bila uvijek vesela i 

A sada ga je počela voljeti svijesno i zbog sebe. Srkala je požud . 
njegovu toplinu, pružala je smireno lice sunčanim zrakama koje a žile, 
ne bolno nego slatko, šake 

»Arina, kada te gledam, činiš mi se bezazlenom djevojčicom, a kada 
progovoriš, osjetim u tebi ženu kojoj ni jedan doživljaj nije nepoznat.« 

Još srdačnije je podala svoje lice suncu izazivajući ga da peče, da prži 
dugo i nemilosrdno do grubosti, Raskošna sreća, zadovoljstvo, troma letar- 
gija, polusvijest snivanja, sve, sve mirno i uspavljujući opkolilo je suncem 
zapljuskivano lice. Nije li opravdano reći da trenutak, kada se počinje ostva- 
rivati Žuđena radost zadovoljstva, označuje čas, kada sve to počinje splaš 
njavati? : m 

3 »Arina, istina se ne širi nikakvom silom nego samo poukom, uvjera- 
vanjem i vlastitim osvjedočenjem.« ' 

e Nijemo i spokojno još je srdačnije izložila i lice i tijelo sjajnom suncu 
tražeći u njegovoj vrućini smirenje, Senzibilno uzavrela put treperila je 
drhtala je pod mlazom uzavrelog etera, a simfonija proljeća, cvijeća jarkog 
treptavog svijetla, mirisne svježine i šarenih boja tutnjila je zanosno oko- 
linom. 

»Raskršće treba da prođeš, Arino! Poslušaj me, vrati se i prezri lažna 
uzbuđenja. Samo slabići ostavljaju svoje nade sreći i slučaju. Zar nisi još 
iskusila, da ponavljanje jednog istog zadovoljenja guši svaku slast dok se 
napokon sve to ne pretvori u monotonu prezasićenost i odvratnost? Tvoj 
život pod kraj dokazuje to, jer si od sviju odabrala jednog u kojem poku- 
šavaš naći surogat braka. Zacijelo si ipak uvidjela, da je ono prije, biti 
ženom svakoga, grijeh, ali zar ne uviđaš, da je i ovo drugo grijeh, iako 
Za nijansu manji? Osjeti, da ih je ipak bilo koji koji su, zadovoljavajući 
strast uza te, jasno vidjeli u tebi ženu neodgojenu, duševni mediokritet. 
Oni nisu znali uzroke tome i s takvim prvim pretpostavkama bijahu spremni 
savršenim indiferentizmom ustanoviti u tebi najbezobzirniji egoizam, sli- 
jepu pokornost strasti, gnjil karakter, maksimalnu proračunanost; mnogi 
bijahu bez ispitivanja spremni u svakoj tvojoj riječi vidjeti prepredenu la- 
komost, pretvaranost najnajogavnije ljudske klase koja zaudara okaljana 
prostitucijom, Arino, zar te to nije vrijeđalo zato, što ti ipak nisi takva? 
Razmisli i onda odaberi put. 

. Život se često ne razumije, ali on se osjeća. U tom životu treba u 
sebi stvoriti ljubav i nju treba odgojiti. Njome nije dosta samo služiti se, 
njome se treba i baviti. Ljubavlju treba obuhvatiti sve što ljubav zavređuje. 
A da to uzmognemo, potrebna je samoća osjećaja i daljina svih onih koji kod 
osjećaja traže račun. Takva odgojena ljubav, široka i plemenita, stvara 
od onog tko je proživi čovjeka dubokog i otmjenog unutrašnjeg života, 
koji zna umrijeti isto tako, kao što je znao barem časom kreposno živjeti. 
Smirena ali živa ljubav, ne svakidašnja nego uzvišena, čista i božanska, 
to je ona svemoćna moralna snaga, koja čovjeka diže, krijepi i tješi. Tko 
i pie taj ideal kada mu ga netko pripravno i sa spontanim oduševljenjem 
udi ! 

Ljubav je dobro u isti mah goleme vrijednosti i neznatne vrijednosti. 
Ali prava, takva uzvišena i plemenita ljubav, što donosi beskrajnu radost, 
rijetka je i zato je njena vrijednost golema, Potreba za takovu ljubav kod 
mnogih otupi, događaji je otupe i zato ona za takve nema punu vrijednost, 
Ali svi zreli ljudi, svijesni ljudi i bez oholosti, — jer oholost je svojstvo 
ljudi lošijih duševnih kvaliteta, — vječno čeznu za takvom velikom ljubavi, 
koja je vrlo rijetka. Našavši je, oni je prigrle, stegnu je uza se, grčevito je 
tetoše i ne puštaju je, jer ona zadovoljava možda najveće njihove duševne 
potrebe. DA, ona ljubav koja obuhvata sve što nju zaslužuje. Probuđenu i 
stečenu ljubav treba uzdržati, treba stvarati, i njenom pobudom, u sebi 
uvijek svježe potrebe, kulturne, društvene i umjetničke. Jer što je njih više, 
to je čovječji pogled širi, dublji i zreliji. 

Mi smo takvi, da zavidimo onima, koji su povrh nas, ali ne žalimo 
one koji su pod nama. Zavist i nemilosrdnost stvaraju psihozu općeg neza- 
dovoljstva iz kojega je samo jedan put: da sami sebi stvorimo optimizam, 
vedro duševno raspoloženje i realan način Života. Sve će nas to uzdignuti, 
barem katkada, iz svakodnevnih briga koje zatiru radost. 

(Nastaviće se.) 


AUGUST GYARMATY: 
MOLITVA ZA NJU 


Za nevinost, koja plijenom postade mračne rake, 
Za nježnost ljepote, koja obogati naručje smrti 
I svjetlost nadanja prošlog svije u crne trake, 
Za vjernost, što se ne da humkama grobnim strti. 


Za Nju, što čudnom moći utisnu duši traga 

Ljubavlju žarkom, koja nadživljuje smrtnost bića, 
Nesvijesnom snagom od mene načini lirskog maga 
Sa čežnjom stare sreće i žudnjom novih otkrića. 


Svemoćni! Za nju molbu slijevam skladnošću riječi: 
Vječnim blaženstvom dobrotu Njezina srca opi, 
Prečesto znade ono težinu jada da spriječi 

I oholost nevjere nagna da smjerno ruke sklopi. 


Da putem vrline skrene životnog lutanja krmu, 
Milinom skromnosti stalne da označi pravu ljepotu; 
Zavoljeh nježnost lika ko blijedog mjeseca srmu 

I osjetih trajni spomen urezan cijelom životu. 


Svemoćni! Osjetih tugu kad ugasnu oči modre, 
Potrebu bolom da se obratim Tvome Sveznanju, 
Iskrenost molitve neka svetom Ti prijestolju prodre, 
I pregršt milosti prospi na bolove moje i na Nju. 

FRE GOL OE BB 


ISTOK I ZAPAD 


Kada su ovih zadnjih godina neki njemački 
mislioci (Keyserling, Spengler, Mann i dr.) 
nazrijevajući nezdrave elemente suvremene kul- 
ture kojima se rastače evropski poredak, počeli 
davati svoja proročanstva o propasti Zapada, 
javio se francuski publicist Henri Massis dje- 
lom o »Obrani Zapada«,1) i upozorio Evropu 
na pogibelj koja joj dolazi od nebuloznog 
Istoka te na zdrave principe obnove sadržane 
u bogatoj riznici latinsko-kršćanske civilizacije. 
Postavivši se na stanovište da su ideje glavni 
nosioci kulture i da ispravno naziranje na 
svijet daje glavno obilježje visine svake kul- 
ture, dolazi do zaključka da je kršćansko-la- 
tinska kultura, jedina baštinica rimsko-grčke ci- 
vilizacije, najjači izražaj ljudskoga genija i 
da zato pretstavlja najveći uspon nastojanja 
čovječanstva, pa je štoga u njoj forma obra- 
zovanosti koja se nužno nameće svim narodima. 
Zapad ne mora da ide za tim da asimilira 
istočne nauke i da dođe do neke sinteze svih 
naroda, već radije da suzbije pogubne dok- 
trine azijatizma, tu nebuloznu i konfuznu pan- 
teističku koncepciju svijeta koja je u biti svojoj 
oprečna izrađenoj i određenoj formi kulturnoga 
Zapada. 


Taj pretjerani ekskluzivizam, zapravo fran- 
cuski šovinizam, našao je odgovor kod drugog 
mislioca, Leopolda Levauxa, koji je u knjizi 
»Istok i Mi«2) upozorio na nelogičke navode 
Massisa i postavio to pitanje na pravu pod- 
logu. Naglasio je najprije da se ne smije po- 
istovjetiti civilizacija jednoga naroda koja je u 
biti svojoj nešto vremensko, sa katolicizmom 
koji je nadvremenski i zato nadnacionalan. 
Francuska civilizacija se neće nikad nametnuti 
svim narodima i neće nikada postati jedna 
forma sveopće kulture, pa će se zato osjećati 
uvijek neka razlika a i oprečnost između ie 
pojedine civilizacije i one ostalih naroda, na- 
ročito onih istočnih. Stoga u toj formi, koja je 
nešto partikularno i određeno na neki dio mi- 
šljenja, ne možemo tražiti vezu jedinistva. Ali 

1) Henri Massis, Dćfense de POccident, Pa- 
ris, Plon. 

2) Lćopold Levaux, DOrient et Nous, Lou- 
vain 1932. 


smo zato mi katolici koji vjerujemo u jednu 
nadnacionalnu i natkulturnu nauku, u moguć- 
nosti da nađemo to jedinstvo u principu koji 
će nas uistinu sve spajati i ujedinjivati. Ako 
budemo forsirali svoju pojedinačnu civilizacju 
i drugima narivavali svoj određeni način mi- 
šljenja, onda je shvatljivo da nas drugi, na- 
ročito Istok, neće nikada razumjeti, pa je jasno 
da će se taj Istok, koji se osjeća potlačenim i 
poniženim, revoltirati i buniti. U tom pogledu 
biće uvijek oprečnosti između nas i njih, i vje- 
rujemo da se na tom stanovištu »Istok i Zapad 
neće nikada susresti« (Kipling) i da će iz- 
među Evrope i istočnih naroda vladati nepre- 
stana opreka. Ali te oprečnosti nema kada, pod 
geslom Križa, naši katolički misionari idu na 
Istok navještajući urođenicima novu vijest mi- 
ra, jedinstva i bratstva i pružajući im nauku 
koja nadilazi nacionalne ciljeve a temelji se 
na natpnirodnoj objavi Krista pa može da bude 
princip sveopćeg jedinistva i sloge. Pogibeljno 
je zato poistovjetiti universalističku misiju 
Crkve, koja ide za tim da sjedini u jedno stado 
sve narođe, sa partikularnim formama kulture, 
u kojima se izražava način mišljenja i gledanja 
na svijet pojedinih naroda (Maritain). Dok je 
ova druga nešto sasma partikularno i ne može 
se izdići nikada do općenitosti, katolicizam se 
svojim universalizmom nameće svim narodima. 
Zato je katolicizam uvijek ostao nadnacionalan, 
premda je davao idejni smjer nacionalnim po- 
kretima. Iako su katolički principi svojom sna- 
gom oblikovali i dali pravac zapadnoj kulturi, 
ipak su ostali uvijek nešto nad Zapadom, nešto 
općenito, universalno. Pa kolikogod ti principi 
uspjeli da se usijeku u dušu zapadnih naroda, 
kolikogod oni zašli u način njegova mišljenja i 
osjećanja, ipak se oni, radi svoje nadzemaljske 2 
naravi, ne mogu nikada povezati uz neku civi- 
lizaciju, da ne bi mogli biti baština i drugih 
naroda. 

Ta je misao o supremaciji katolicizma nad 
pojedinim izražajima kulture neprestano ruko- 
vodila katoličke misionare i davala im smjer 
da u poganskim kulturama traže ono što je 
istinito, a što se ne protivi katolicizmu pa da 
to oduhove i osvježe vječnim principima vjere. 
Kristova je nauka u najsavršenijem smislu 
istina i kao takva ne može biti protivna ničemu 

što je lijepo i što je plemenito, nastalo teškim 
naporom pojedinih naroda, Zato je katolicizam 
imao uvijek onu ljubav u shvaćanju nauka o 
kojoj govori Lacordaire da je potrebna kao 
utega teološke meodoljivosti. Pokret pravoga 
kršćanina smjera za tim da traži istinu a ne 
zabludu u nekom sistemu, pa da je čak i uza 
teške napore pobere kao ružu među trnjem. 
Jer, kaže sv, Ambroz, svaka istina dolazi od 
Duha, 

Kao tipičan primjer te širokogrudnosti mo- 
žemo navesti slučaj katoličkog misionara, isu- 
sovca Dandoya koji u Kalkuti na kolegiju sv. 
Ksavera osniva list: »The Light of the Easi« 
uz lozinku: Kristu po Vedanti. Braniteljima za- 
padne kulture malo će se čudno činiti kako bi 
se moglo preko istočnjačke nebulozne pantei- 
stičke nauke doći do Krista. Međutim, isti pro- 
fesor je nedavno izdao knjiguš) o indijskoj 
misli i njom je pokazao kako je neopravdano 
postavljati nepremostive jazove između Istoka 
i Zapada i kako uistinu ima dodirnih točaka u 
kojima bismo se dali složiti. Nesamo to, već 
u istočnoj metafizici možemo naći dosta istina 
u koje bi se. Evropa morala zamisliti. Naročito 
to vrijedi za materijalističku Evropu Marxa, 
Stirnera, Biichnera i drugih koji su svojim ne- 
snošljivim naukama konačno sveli čovjeka na 
mašinu bez duha, i zato bez pravde i bez lju- 
bavi. Za ovakvoga čovjeka, koji je potpuno 
uronjen u materiju, pa misli da se ne može 
izdići nad sjetilno i nad materijalno te zaći do 
nekoga natprirodnoga bića na kome bi se te- 
meljio pravedno uređeni poredak, ovakva pro- 
duhovljena istočna nauka bila bi prava bla- 
godat. U tom bi pogledu zapadni materijali- 
stički čovjek mogao i te kako da nauči mnogo 
od istočne mistike, koja bi ga privela višim 
idealima. 

Jer nema dvojbe da je indijska filozofija 
jedna od uzvišenijih koncepcija svijeta. Već 
sama temeljna njena misao, oko koje se kreće 
cijelo njihovo spekuliranje, — mislim na misao 
o trescendentnosti Boga — odaje nam snagu 
nauke koja se visoko izdiže nad zapadnim si- 
stemima. Indijski mudrac uglavnom nastoji da 
se oslobodi od materijalnog svijeta, pa neće da 
se osvrće na ono što je prolazno, već svojim 
pronicavim pogledom zalazi u dubljinu i na- 


3) G. Dandoy, VOntologie du Vedanta, 
Paris, Questions disputćes. 


lazi da je na dnu svega Brahma, prvi i jedini, 
koji uistinu postoji i koji je nepromjenljiv, 
stalan i vječan. Dok se zapadnjak previše bavi 
svijetom, tako da mu ne uspijeva izdići se nad 
prolazno, te je sklon zanijekati svako biće koje 
bi se razlikovalo od ovoga što očima možemo 
da promotrimo, istočni mudrac najprije uranja 
u ono jedno i nastoji da zaniječe sve drugo. 
Ne kao da bi bio idealist pa, poput Berkleya, 
ograničio realni svijet na samu pojavnost ili na 
samu ideju, već istočni mislilac, kao pravi rea- 
list, priznaje vjerodostojnost spoznaje koja ga 
uvjerava o postojnosti ovoga svijeta, samo što 
taj svijet svodi na »Jedno«, Čak u prolaznosti i 
promjenljivosti svijeta vidi konačni razlog po- 
stojanja jednoga koje se ne mijenja a koje 
mora biti zadnji uzrok svega, a sam je od ni- 
koga, te nas time sjeća na tomističke dokaze za 
opstojnost Boga i već se time približuje zapad- 
noj tomističkoj metafizici. 

Samo je razlika između zapadne i istočne 
filozofije. Zapadna filozofija ima karakter ne- 
koga uspinjanja, dok istočna silaženja. Za- 
padna filozofija počinje od onoga što je naj- 
niže da se preko toga popne na najviše, a 
istočna počinje od najvišega da poslije dođe do 
najnižega. Zapadna dolazi od množine do 
jednoga s pomoću apstrakcije, dok istočna po- 
lazi od jednoga na množinu s pomoću deduk- 
cije. 

Makar se istočna filozofija u tome razliko- 
vala od tomističke misli, ipak moramo priznati 
da njezina koncepcija, genijalno i logički izve- 
dena do krajnih konsekvencija, ima dodirnih 
točaka za Zapadom. Polazeći sa stanovišta 
Brahme, koji je jedan, Indijac sve promatra 
»sub ratione Deitatis«, kako bi rekao sveti 
"Toma i kako on uistinu promatra svijet u svo- 
joj teologiji. Njegov je dakle pogled s visoka 
produhovljen intuicijom Boga, uz koga se tako 
priklanja, da nalazi poteškoća kad se postavi 
pitanje opstanka svijeta. Upravo, cijeli se pro- 
blem te filozofije kreće oko činjenice množine 
i raznolikosti u svijetu, koju ne možemo svesti 
na Jednoga. Radi se, dakle, o teškom problemu 
odnosa svijeta i Boga, koji je ostao neriješen 
u poganskoj filosofiji. Kršćanskim će mislio- 
cima ovaj problem biti lak, jer će u objavi naći 
oslona za njegovo rješenje. Pojam kreacije, po 
kojem nešto nastaje iz ničega, jest jedini način 
kojim se dade ovo rastumačiti. I baš u okolnosti 
da poganskim misliocima nije bila poznata ova 

istina, nalazimo razlog zašto su u ovom pitanju 
bili neodlučni. I sam Aristotel, koji je inače 
u drugim pitanjima došao do zamjernih istina, 
u ovom se pitanju ustručava kazati, da je Bog 
uzrok svijeta. Plotin postavlja isto pitanje kao 
i istočna filosofija i napreže se da iz jednoga 
izvede evolucionizmom cijeli sistem svijeta, pa 
konačno dolazi do panteizma u kojem se nalazi 
i Jedno i množina, Platon ima istu poteškoću, 
kad se radi da rastumači prolaznost i vidljivost 
svijeta. Cijelom grčkom filozofijom provejava 
ideja Logosa koji se manifestira u prolaznosti 
materijalne pojavnosti, Pa i sam se Kant za- 
pleće u antinomije. 

Nije čudo da ni istočna visoka kontempla- 
cija, uza sve svoje velike i pronicave poglede, 
nije došla do konačnoga rješenja u pitanju koje 
je bilo tvrdi križ svih dubokih mislilaca. 

Samo je kršćanstvo svojom objavom unijelo 
svijetla u ovo pitanje, kao uostalom i u mnoga 
druga pitanja koja su ostala neriješena izvan 
kršćanstva. Kao ni poganski Istok, tako ni po- 
ganski Zapad (na Zapadu još uvijek ima po- 
gana!) nije u tome došao do konačne preciz- 
nosti, iako je rješenje jednoga i drugoga me- 
đusobno sasma oprečno. Razumije se, izlaz je 
mogao nastati u dva pravca. Radilo se naime 
o tome, da se postavi logički odnos između mno- 
žine i Jedinstva, ili jasnije, između svijeta i 
Boga, materije i duha, stvorenoga i nestvore- 
noga. I upravo konačno opredjeljenje u ovom 
pitanju odaje duh i mentalitet koliko Istoka, 
toliko Zapada. Zapad je praktičan, manje meta- 
fizik, donekle materijalist, pa se zato određuje 
prema svijetu i postavlja tezu Svekosmosa. On 
u mnogo slučajeva ne vidi dalje od prolaznosti, 
ne može da se izdigne nad sjetilno i ne pri- 
znaje nadmaterijalno. Ako je spiritualist pa 
dolazi do đuha, ne uspijeva mu ipak da se po- 
digne do jednoga nestvorenoga duha koji bi bio 
uzrok i konačni razlog svega. U jednu riječ, 
zapadni je čovjek previše privezan uz ovaj 
svijet, da i ne misli na prekosjetilno. 

Istok je antipod. On polazi od Jednoga. On 
najprije vidi ono Jedno i nastoji da na to 
Jedno sve ostalo svede. I baš u promatranju 
toga Jednoga nalazi poteškoću da rastumači 
mnogostručnost i šarolikost svijeta, jer mu se 
čini da bi svaka množina mogla biti na uštrb 
jedinstva Brahme koji je nepromjenljiv. Kad 
postavlja problem: što je svijet, koja je nje- 
gova narav, on odgovara da nije ništa. 


Ipak indijski mudrac postepeno dolazi do 
rješenja toga pitanja; a cijelu metafiziku 
shvaća kso postepeno njegovo rješavanje koje 
se ostvaruje u postepenom uspinanju do ko- 
načne kontemplacije kojom uranjamo u svijet 
Brahme. Obilježje istočne filozofije, za razliku 
od zapadne, jest da je ona bitno praktična. 
Aristotel promatra biće radi njega samoga, i 
veli da je metafizika nekorisna, zato što je nad 
svakom korisnošću. On promatra istinu radi 
istine. Ali istočni mudrac promatra istinu radi 
djela, da se oslobodi množine i da što lakše 
i što sigurnije dođe do zadnjega stepena kon- 
templacije, to jest do uronjenja u carstvo 
Brahme. Zato to mističko uzlaženje ima svoje 
stepene po kojima se malo pomalo dolazi do 
konačnoga jedinstva s »Prvim« i do posljed- 
njega nijekanja množine. 

Učenik najprije opaža množinu u predme- 
tima svijeta. Nije skeptik i priznaje da pred- 
meti postoje izvan nas. Kad ga pitamo kako 
postoje, tada najprije daje vulgarni odgovor 
svodeći svijet na samu pojavnost, služeći se u 
tome klasičnim primjerom uzetim iz umjetnine. 
Koja je narav vrča? On odgovara: vrč nema 
naravi odjelite od biti zemlje, od koje je uči- 
njen. Tako i svijet nije drugo nego neka po- 
java Brahme a u stvari nije ništa odjelito od 
njega. Filozof zatim ide dalje i veli da se o 
svijetu može kazati toliko da jest koliko da 
nije. Jest, koliko je pojavnost, a nije koliko je 
jedno s Brahmom. 

Ali ipak, taj svijet mora imati neki uzrok, 
Možda da je od samoga Brahme? No to je ne- 
moguće, jer je Brahma nepromjenljiv, a uzrok 
se mijenja. Onda Brahma ima neku sposobnost 
(Maya) kojom prouzrokuje svijet? No i to je 
nemoguće, jer bi uz Boga opet bilo nešto drugo. 
Možda da svijet nije realnost? Uistinu Sveto 
Pismo (Veda) veli da je svijet irealan. Učenik 
Advaita tada uvidi da je svijet u Brahmi. 

Cijelu je indijsku metafiziku O. Dandoy 
lijepo resumirao u slijedećem dijalogu koji se 
razvija između učenika i učitelja: 

— "Ti vidiš predmete, osobe, prostor i 
objekte na ovom prostoru. 

— Da, ja ih vidim. 

— I ti opažaš da su ti objekti različni od 
tebe samoga i od tvojih misli. 

— Da, jer oni prolaze, dok ja postojim 
(stvari dakle nijesu samo percipi). 

— Ko je učinio ove predmete? Ko je nji- 
hov uzrok? 

— Jasno da Brahma, jedino biće po sebi. 

— Sasma ispravno! Ali kako Brahma može 
biti uzrok? Brahma je beskonačan, nepromjen- 
ljiv, a biti uzrok znači: mijenjati se. 

— Dakle Brahma mora imati neku Mayi, 
neku sposobnost kojom proizvodi i objavljuje 
stvari različne od sebe samoga, jednako kao 
što imaju i vrači koje vidim (rješenje Maya). 

— Ne tako, Brahma ne može imati takve 
sposobnosti, jer bi to značilo da postoji nešto 
uz Brahmu. Stvari koje ti vidiš ne postoje. 

— Ali ja ih vidim! ' 

— Ako vidiš ono što nije i što ne može 
biti, vidiš krivo (rješenje Avidy4). Ti sanjaš. 

— Jasno; mora da sanjam. Što mi je činiti? 

— Probudi se i vidjećeš! ; 

Tada učenik učini napor, koncentrira sve 
svoje energije, strese sa sebe težinu sna. 

On se probudi; svijet sanja iščezne. Osobe, 
objekti, prostor koje je nekada vidio, niti su 
postojali, niti postoje niti će ikada postojati 
(rješenje Vidy4). 

"To je Advaita, ređuciio ad  apsurdum 
svijeta. (str. 137—8). 

Kako vidimo, tri su  postepena rješenja, 
prema tome kako se učenik sve više izdiže do 
Brahme u kojega konačno uranja kao pojavnost 
u stvarnost, 

Kada je pred nekoliko godina indijski po- 
znati filozof i pjesnik Rabindranath Tagore u 
Zagrebu održao predavanje u kojem je upo- 
zorio Evropu na pretjerano makiniziranje čo- 
vjeka i na uništavanje duha na Zapadu i, na- 
protiv, naglasio izrazitu duhovnost istočne filo- 
zofije, mnogi su toga čovjeka smatrali kao pro- 
roka koji je nosio u sebi istinu nikada neču- 
venu, pa su počeli sanjati o obnovi jedne isto- 
čnjačke filozofije. Bila je zaista pogibelj da se 
svi okrenu prema Istoku od kojega su očeki- 
vali svjetlost. Međutim, od svega toga zanosa 
nije ostalo ništa, a ljudi su, poslije prvog uz- 
buđenja, i dalje nastavili istim putem, premda 
su vidjeli da je cijeli gigantski napredak 
Evrope upravo samo nazadak, kad nam je i 
onako uza svu mašineriju duh ostao sputan i 
svezan za tjelesnost (Pćguy), pa se posvuda 
očituje devalorizacija duha uz inflaciju mate- 
rije (Daniel-Rops). Samo je bilo u svemu 


tome čudno da su mnogi tu nauku smatrali kao 
neko novo otkrivljenje i kao nešto što nijesu 
nikada čuli, uza sve to što im se od toliko 
vjekova neprestano viče na svim mjestima iu 
svim prigodama ona stara mudrost s neba koja 
glasi: Ako čovjek zadobije i cijeli svijet, a 
nanese štetu svojoj duši, ništa mu ne koristi. 
Međutim, odmah se vidjelo da cijeli taj zanos 
nije bio ništa drugo nego momentan zanos bez 
ploda, a u stvari ništa se nije promijenilo niti 
se išta poboljšalo, a Zapad je pošao svojim 
putem. Prošao je davno Krist Evropom, prošao 
je i mislilac sa svojim dubokim knjigama, ko- 
jima je na Zapadu dobio i Nobelovu nagradu, 
prošao je i indijski reformator obučen u bijelo 
platno, s kozom o ruci, ali Zapad je uvijek 
ostao isti, materijalističan i utilitarističan, ma- 
šina bez duha. H. Bošković 


ANTOLOGIJA LIRIKE 
I 


Otkad je izišla »Antologija novije srpske 
lirike« g. Bogdana Popovića (1911.), osjećala 
se želja i potreba i kod Hrvata, da se stvori 
sličan zbornik hrvatske lirike koji bi bio mje- 
rodavan kao neko mjerilo ukusa i sankcija 
vrednota koje je postigla novija hrvatska lirika 
kao umjetnički izražaj osjećajnosti svoje epohe. 
Čekajući tako, prošao je priličan otsjek vre- 
mena koji je međutim pomalo udaljio bisto- 
rijsku perspektivu: preko dvadeset godina stva- 
ranja i razvijanja učinilo je, da artizam Mo- 
derne nije više ono čudo, koje je u svoje 
vrijeme bio, i da čisto estetski sudovi apsolutne 
formalne savršenosti nisu toliko isključivo pre- 
sudni kao onda. Uza sve to, može se kazati 
da je g. B. Popović stvorio djelo koje iza njega 
nitko nije ni nadmašio ni nadoknadio i koje 
je, množinom svojih naklada, dokazalo da je 
ostalo mjerodavnim, u svom smislu, još i danas. 
U isto vrijeme kada je »Minerva« najavila 
svoj niz antologijskih izbora »Sto godina hr- 
vatske književnostić i u njemu jednu svesku 
antologije lirike, radilo se i s druge strane na 
tom da se dade, s malo drugačijim pogledima, 
antologija hrvatske moderne lirike. Tako se 
desilo da smo, nakon nestašice od više decenija, 
u razmaku od nekoliko mjeseci dobili dvije 
antologije od kojih nijedna, da odmah rek- 
nemo, već po svojoj osnovi, ne može da bude 

takmac Popovićevoj, ali mogu da se s njom 
uporede.l) Prva koja je izišla pred Božić 
1933.) djelo je dvojice mladih pjesnika i obu- 
hvata, pod imenom »moderne lirike«, uži vre- 
menski pojam od kojih 40 posljednjih godina 
t.j. od zaroda Moderne pa do danas. Dakako 
da je tu bio lakši posao kod usklađivanja je- 
dinstvenijeg dojma čitave zbirke kao cjeline. 
Drugu je zbirku uredio g. dr. M. Kombol koji 
se svojom stručnom spremom i dosadanjim 
književnim radom dovoljno kvalificirao da 
pristupi težem zadatku: da približi međusobno 
liriku znatno većeg vremenskog otsjeka, pri- 
hvativši se rada i kao literarni historik i kao 
estetski kritik, Moram kazati da uza sve to 
što nitko ne sumnja u pjesnički talenat gg. 
"Tadijanovića i Delorka kao ni u naučnu i 
stručnu spremu g. dra, Kombola, ipak njihov 
dosadanji rad u ovom smjeru nije ni izdaleka 
tako obilat, da bi ih rješavao dužnosti da malo 
opširnije obrazlože svoj izbor. Kada je to mo- 
gao učiniti g. B. Popović koji je u svoje 
vrijeme bio priznati suvereni arbiter u estet- 
skom ocjenjivanju srpske književnosti (uzevši 
u obzir da je on, osim svojih vlastitih radova, 
bio osnivač S. K. Glasnika i da se njegov 
rad popunjao Skerlićevim), to više bi to čo- 
vjek očekivao od naših sastavljača antologije 
danas, kad se ni pitanja literarnog ukusa ne 
rješavaju više tako jednodušno i kad su, i 
jedni i drugi, došli do nešto neobičnih rezul- 
tata prema kojima ne možemo ostati ravno- 
dušni. Čudno je da se obje antologije slažu u 
jednom: u nepreciznosti izražavanja kada hoće 
da kažu i ono malo što su rekli, da obrazlože 
svoj rad. Gg. Tadijanović i Delorko kažu, 
naime, da »urednici ne će s više razloga de- 


' taljno da govore o kriteriju po kojemu je sa- 


stavljena ova knjiga«. Međutim, oni o tom 
ne govore uopće nikako, a to se nikako ne 
može nazvati »detaljno«. G. Kombol opet, koji 
je u uvodu svoje knjige iznio više korisnih 
pogleda, tvrdi prema kraju onako uz put, da 
»pojam lirike nije u knjizi uzet odviše usko«. 


1) Hrvatska moderna lirika, uredili Dra- 
gutin Tadijanović i Olinko Delorko, Zagreb 


+ 1933. 


Sto godina hrvatske književnosti sv. 6.: 
Antologija novije hrvatske lirike, uredio dr. 
Mihovil Kombol, Zagreb 1934, »Minerva«, 
nakladna knjižara D. D, 


Pisac je, doduše, neposredno prije toga rekao 
da »ne valja u njoj tražiti čiste narativne, 
poezije (na primjer tako zvanih »povjestica«, 
epskih balada, legenda itd.)« Međutim, pitanje 
je da li su povjestice uopće čista narativna 
poezija, što je na pr. bitno važno za prosuđi- 
vanje Šenoina lirizma. Svi mi vrlo dobro znamo 
da u Šenoe nema mnogo »čistih« lirskih pje- 
sama, a i te da ne daju baš onaj specifični 
dojam Šenoine poezije. Pa ipak, ne buni li se 
u nama baš onaj pojam lirskoga, pojam lirske 
ekspresivnosti, kada zamislimo Šenou, kao lir- 
skog pjesnika, svedena na nekoliko pjesmica. 
Ako je već postalo klasično da se kao naj- 
suptilniji izražaj Brankove lirike u sve či- 
tanke i antologije unosi sam uvod iz njegove 
epske pjesme »Gojko« (Gusle moje ovamote 
malo...), nije li onda mnogo ispravnija slika 
i Šenoe kao pjesnika lirskih vrednota, ako iz- 
nesemo na pr. prekrasnu uvodnu sliku iz Pro- 
pasti Venecije: 

Lagunom lebdi mir, 

Lagunom drkće zlatna mjesečina; 

Draguljem blješti mora šir, 

I tajnim šaptom pljuskala pličina; 

O bijelih kula svjetlilo se vije, 

Kroz gotski trijem ti žarki mlađak sije, 
Dragotan hladak povrh vala diše, 

A. jarbol broda lagano se njiše, 

Časomice ti javlja mjedni bat 

Sred tihe noći kasni sat. 

Cblačak prhnu — minu mjesečina, 

Lagune tamna prikrila tišina. 

Još gdjegdje lukom svjećica tumara, 

Još gdjegdje čuješ pjesmicu brodara 

I mukli šumor mora iz daleka, 

Ko da ti bruji davne slave jeka; 

A pjesma gine, šumor vala mre, 

I tiho, tamno opet sve. 

Reći će se da je to deskriptivno, ali uzmite 
koliko god hoćete mođernih pjesama od Na- 
zora, Domjanića, Vidrića i dr. pa ćete vidjeti 
da nisu drugo nego opisi, a šta ih čini lirikom, 
to je ugođaj, lirska inspiracija gledanja. Me- 
đutim, zar nije ovaj Šenoin opis ne samo de- 
skriptivno sugestivan nego baš i ugođajem 
fascinantan u tolikoj mjeri, te se može kazati 
da čitava jedna generacija hrvatske lirike nije 
stvorila lirske pjesme koja bi bila ravna ovoj. 
Dakako da ovaj prizor noćne Venecije dobiva 
neobično mnogo tim što čini samo lirski prolog 
mračnoj sudbonosnoj tragediji koja slijedi iza 

njega, ali, recimo iskreno, uza sve to što toliko 
cijenimo tu pjesmu kao cjelinu, i što stojimo 
na estetskom aksiomu o mnedjeljivosti pjesme, 
nije li baš ovaj, sasvim lirski, opis i po koji 
njemu slični odlomak, u drugu ruku znatno 
gubio tim što se obično preko njega prelazilo 
kao preko »uvoda« »narativnoj poeziji« koja 
nije »čista lirika«. Istina je, da je kao osnov- 
no načelo čitave antologije »Sto godina« bilo 
postavljeno pravilo, da se ne donose djelo- 
mični ogledi i odlomci, ali kad je već g. 
Kombol otstupio od toga donoseći odlomak 
Preradovićeva »Pustinjaka« kod toliko Prera- 
dovićevih pjesama koje ne bi trebalo cijepati, 
ne bi li se i kod Šenoe našla po koja takva 
partija koja bi se mogla iskoristiti da se da 
pravilniji i opravdaniji pojam o Šenoinu li- 
rizmu. Jer ne vidjeti da je Šenoa faktični iz- 
vor čitave dinamičke note u hrvatskoj lirici 
preko Harambašića i Kranjčevića do Nazora, 
znači temeljito prestilizirati historiju. Ili, ako 
sve to ne pada u pojam lirike, onda on ne može 
biti uzet uže. I to je, dakako, jedno stajalište; 
ali se onda nikako ne može kazati da »pojam 
lirike nije u knjizi uzet odviše usko«. Možda 
se to odnosi na činjenicu, da je u antologiji 
na pr. Vukelićeva poznata pjesma »Kod Sol- 
ferina« (i moje je mišljenje da je ona s ne- 
pravom iščeznula iz naših čitanaka, i da je 
svakako reprezentativna); ona je bitno epi- 
zodna, ilustrativna, dakle konačno ipak nara- 
tivna. A ako ona nije »čisto narativna«, isto 
tako nije čisto narativna ni Šenoina_ »Smrt 
Petra Svačića«, slavan primjer Šenoina lirskog 
dinamizma kaošto, konačno, i sama povjestica, 
kao književna vrst, čini naročitu kategoriju baš 
zato što nije čisto narativna. Tim nipošto ne 
kažem da povjestica uopće pripada u liriku, ali 
bih samo htio pokazati, kako je slabe sreće g. 
Kombol kada govori o »čisto narativnoj poe- 
ziji«. Njegova je praksa sa  Vukelićevim 
»Solferinom« mnogo bolja, samo je trebao 
ostati konsekventan. 

Šenoina toliko poznata pjesma »Budi svoj« 
koja je i opet tako nepatvoren izražaj njegove 
pjesničke ličnosti, kategorizira se obično kao 
didaktika, iako ona nije ništa drugo nego de- 
finicija svega onoga što je pjesnik htio 
sam na sebi da dokaže, dakle izražaj njegova 
vlastitog subjekta. Ona i kazuje i pobuđuje 
čuvstvo, i to vrlo određeno i vrlo intenzivno 
čuvstvo, pa ako je nećemo smatrati lirskom 


pjesmom u užem smislu, to bismo je ipak mogli 
uzeti u obzir u slučaju kada »pojam lirike ne 
uzimamo odviše uskog, a treba da odredimo 
ličnost pjesnika koji je bio i te kakav lirik, 
iako je pisao vrlo malo očiste lirike«. Ja ne 
bih toliko insistirao na tom kada mi se ne bi 
činilo da je čitava jedna linija našega lirizma 
temeljito oštećena tim bježanjem u intimno kao 
pojmom čiste lirike, tako da na pr. u ovoj 
istoj antologiji Nazora, pjesnika snage i bur- 
nih patetičnih zanosa, reprezentira i »Cvrčak« 
i »Zrikavac« i »Pjetlić«, sve neke minimalno 
sitne životinjice, a nema na pr. njegova ne- 
botičnoga »Konjika«, ni himne divskoga pr“ 
kosa kao što je »Ululu«. 


JI 


Od samog straha pred povredom  >čistog 
lirizma« rodoljubiva je poezija sve do Kranj- 
čevića potpuno otpala, kod Kranjčevića našla 
tek indirektan izražaj u »Heronejskom lavue, 
a istom nešto je jačih pointa, i to indirektnih, 
našla kod Matoša. Ako u svakoj francuskoj 
antologiji figurira Marsejeza, iako Rouget de 
Lisle nije bio, može se reći, nikakav lirski 
pjesnik a i sama pjesma nije baš izražaj »či- 
ste lirike«, onda bi se i kod nas moglo uvi- 
djeti da je u pjesme koje su umjele buditi 
osjećaj, da tako reknem naknadno uneseno to- 
liko osjećaja, te su premašile svoju prvotnu 
vrijednost. Dakako, ako se radi o pjesmi koja 
je, kako bi rekao g. Popović, inače »cijela li- 
jepa«. Ali ako g. Kombol popravlja jedan stih 
Vraza, a uvrštava Jorgovanićevu pjesmu »U 
tihoj drijemajućoj noći« premda joj je već sam 
naslov jezično neispravan, onda se vidi da se 
tu može postupati s izvjesnom širokogrudnošću. 
Što se tiče popravljanja stihova, to ne bih bio 
protivan da se to izuzetno, ali sasvim izuzetno 
i učini u starijoj lirici gdje je pravilnost jezika 
bila još dosta labava. Ali ako je korektura g. 
Kombola: »Hoće od slasti da se srcu smuči« 
učinila stih pravilnim, ona ga, bojim se, nije 
učinila poetičnim. Istina je da se čovjeku od 
previše slatkih stvari može smučiti; ali je 
ovdje ta slast shvaćena slikovito, a da li je 
pjesnički rečeno da se nekome od ljubavi smuči 
— to prepuštam sudu čitalaca, 

Da nije u antologiju ušla t. zv. »ilirska 
Marsejeza«, Gajeva »Još Hrvatska ni pro“ 
palac, i da ne može nikako u nju ući, to je 
jasno. Naivno skalupljeni stihovi, bespomoćan 

jezični izražaj i činjenica da je, tako rekavši, 
spjevana melodiji za volju da bude budnica a 
ne pjesma u višem smislu, sve to riješava nas 
dužnosti da o njoj, kao lirskom izražaju, vo- 
dimo računa. Ali se nikako ne mogu složiti 
s tim, da se isto tako postupa s Mihanovićevom 
»Lijepom našom domovinom« kod koje je fra- 
pantna baš ta činjenica, da je ona postala hr- 
vatskom himnom ne kao izražaj borbenosti i 
ratobornosti Rouget de Lisleovske, nego kao 
spontani lirski izražaj udivljenja nad ljepotom 
domovine i to, kako se zna, nad ljepotom jed- 
nog konkretnog pejzaža. Što je način izraža- 
vanja još ponešto nespretan i naivan, to je 
oznaka čitave naše tadanje lirike; ali baš radi 
toga je to vrednije, što čitava pjesma odiše 
nekom otmjenom i tihom patetikom koja čini 
da je izraz djetinjski jednostavan, ali uvijek 
tako plemenit i u sebi harmoničan. ; 

U doba Moderne mnogo se pisalo protiv 
»patriotskih tirada« i one su bile iznošene kao 
neko plašilo svima koji znaju šta je poezija i 
šta je suptilni pjesnički izražaj. Danas, u hi- 
storijskoj perspektivi, svi valjda znamo i uvi- 
đamo da se u takvim časovima borbe pretje- 
ruje i hiperbolizira na veliko, pa da stoga sva 
ta ogorčenja treba uzimati s izvjesnom rezer- 
vom. Sasvim je opravdana bila borba protiv 
isprazne retorike i izlizanih frazerskih šablona. 
Ali je i sasvim neopravdano ne vidjeti danas, 
nakon tolikih »nepatriotskih tirada« nekadanje 
Moderne, da je i tu bilo toliko bučnih fraza 
i prazne retorike, kada su se pjevali peani 
»Žživotu«, »mladosti« i drugim kud i kamo ap- 
straktnijim pojmovima nego što je domovina. 
Ako je prije bilo mnogo patriotskih tirada, bilo 
je i pjesama koje su faktično dale lirski izra- 
žaj onom vremenu i koje su nesumnjivo ostale 
mjerodavan tipski tumač osjećaja čitave jedne 
generacije. Ako je g. B. Popović mogao uvr- 
stiti Jakšićevu »Padajte braćo« (a tko da za- 
misli Jakšića baš bez te pjesme?), zar nije 
mogla ući u ovu antologiju »Zrinsko-Franko- 
panka« Harambašićeva? Ako je ona u gdje- 
kojim obratima dosta konvencionalna, nije li 
Jakšićeva bombastična i hiperbolična do Boga, 
ali se ni kod jednog ni kod drugog pjesnika 
ne može poreći iskreno čuvstvo i njegov sna- 
žan izražaj? Dakako da je Jakšić veći pjesnik 
od Harambašića, ali to baš ne mora biti u sva- 
koj pjesmi (a ipak je g. Popović između devet 


uvrštenih Jakšićevih pjesama uzeo i ovu). 
kJ 


Harambašić je, kakav je takav je, nosilac lir- 
ske inspiracije čitave jedne epohe; istina je da. 
njegov lirski talenat dokumentiraju danas > 
(apsolutno uzevši) više pjesme intimnog ka- 
raktera nego li one patetičnog. Ali ako mu. 
priznamo talenat, onda zaista nije Haramba- 
šićeva budnica isto što i Gajeva; ona je ipak 
djelo pjesnika, i sretan izražaj jednog tadanjeg' 
kolektivnog osjećaja. 

G. Kombol sjetio bi me, možda, na jedan. 
naš privatni razgovor koji smo vodili prijatelj- 
ski, uoči njegova rada na ovoj antologiji. Ja to 
cvdje izričito i lojalno napominjem, da se vidi 
da moje opaske nipošto nisu zlonamjerne, nego 
da se radi o slobodnoj diskusiji jednog ne- 
obično važnog predmeta. U tom smo se razgo- 
voru, dakle, složili u tom, da bi trebalo pojam. 
lirike kod nas osloboditi od kojekakvih flo- 
skula, i tražiti kod izbora pjesama faktičnu 
lirsku inspiraciju, zaista lirske vrednote. Pri-- 
znajem da je to mučan posao i da nas pritom 
koješta veže. Po koja vlastita uspomena čini za. 
nas lično neke stihove toliko punim osjećaja, 
toliko impresivnim, a da bismo to objektivno. 
teže mogli dokazati. Stoga treba računati i 
s onim »sensus communis« — općim suglasjem:. 
— koje ipak nije baš tako neznatno mjerilo, 
možda ne za pravilnost i za vanjsku ljepotu 
pjesme, ali svakako za njezine osjećajne va-- 
leure. Jer evo šta se događa: perhorescirajući 
tobožnju šuplju retoriku »patriotskih tirada« 
uopće, g. Kombol ne samo da ostaje bez krep- 
kog dinamičnog izražaja jednog snažnog osje-- 
ćaja, kakav je rodoljubivo čuvstvo, nego on: 
kod toliko pažljiva biranja i vaganja daje 
sankciju pjesmi kao što je 'Tresić-Pavičićeva 
»Kupelj duše« koja već samim svojim naslo- 
vom ne zvuči baš osobito poetično, a svojim 
slikama i dikcijom toliko je nategnuta, toliko. 
na nekim koturnima neprirodne »klasične« mu- 
drosti, te joj ništa nedostaje da ne bude, u 
svojoj vrsti, i te kakva retorska tirada. 

Zar zaista misli g. Kombol da se, ako je: 
ušao u antologiju Lavoslav Vukelić, Andrija. 
Palmović i Rikard Jorgovanić (ovaj čak sa 
tri pjesme!), ne bi mogla naći nijedna Arnol- 
dova pjesma, koja je zaista pjesma i lirska. 
pjesma i koja je nužna da se popuni slika li- 
rizma jedne epohe ili čak da proširi granice: 
lirske osjećajnosti? Ako je g. Popović uvrstio“ 
Aberdara i Jovana Grčića Milenka i dr., ja. 
mislim da su to samo nezdravi odjeci neka«- 

danje borbe »starih« i »mladih«, ako se još 
i danas prelazi preko Arnolda, pa i preko Ba- 
dalića, baš kad se radi o antologiji koja je 
zasnovana na historijskoj bazi. Možda će mi 
se prigovoriti što toliko navodim €. B. Po- 
povića kao da je on bespogrešni uzor i apso- 
lutni autoriret; ja to činim zbog toga što je 
njegova antologija kod nas u svačijim rukama, 
pa može svatko lako da kontrolira moje tvrdnje. 
A tko je povrh toga imao posla sa stranim 
književnostima, lako će se sjetiti da nema nje- 
mačke antologije bez Martina Luthera i Si- 
mona Dacha, ni francuske bez Joachima du 
Bellaya i Fabre dEglantinea, a zna se kolika 
je bila amplituda njihova pjesničkog stvaranja. 


II 


Uz rijetke izuzetke koji mi služe za osvje- 
tljenje općih tvrdnja, neću ovdje da govorim 
.o pjesmama koje je Kombol odabrao. On 
je, pozitivno, u tom imao slobodu i, kako sam 
rekao, kriterije i ukusa i spreme koji čine da 
za svaku uvrštenu pjesmu (osim rijetkih izu- 
zetaka) ima opravdane razloge. U onom što 
nije učinio, dalo bi se diskutirati na pr. i 
kod Preradovića. Tim povodom trebalo bi 
raščistiti i pojam refleksivne poezije kao lir- 
skog izražaja i još možda koješta, ali to bi 
nas ovaj put predaleko odvelo. U svakm slu- 
čaju, iz ono malo stranica odnosno rečenica ko- 
jima je g. Kombol osvijetlio svoj izbor, go- 
vori stručnjak o čijim se tvrdnjama može i 
mora diskutirati ozbiljno i plodonosno; ali u 
antologiji gg. Tadijanovića i Delorka nema 
toga nikako, kao da za njihov izbor jamči 
samo to što su i sami pjesnici. Ja bih, da 
iskreno kažem, s tom pjesničkom samosviješću 
malo počekao, a u svakom slučaju ne bih kao g. 
“Tadijanović, uvrstio šest svojih vlastitih pje- 
sama u antologiju od dvije stotine stranica. 
Jer u onoj jedinoj rečenici koja se može ne- 
kako uzeti kao opravdanje izbora, evo šta kažu 
mladi sastavljači: >»Uz dovoljno poznavanje 
čitavog materijala i uz dovoljnu pomnost kod 
čitanja, svak će moći lako razabrati šta ured- 
nici smatraju da je najvrijednije u našoj li- 
rici«. Dakle, za g. Tadijanovića »zajvrijednije 
u mašoj lirici« jest, pored Vidrićevih šest pje- 
.sama, pored Matoševih osam, pored Domja- 
nićevih devet (zbrojivši zajedno štokavske i 
kajkavske), pored Nazorovih osam, pored 

.sedam njih Ljube Wiesnera i isto toliko “Tina 


Ujevića, Šest njegovih vlastitih, gdje je on 
tek propjevao, a oni drugi već stekli pravu i 
opravdanu literarnu slavu! Neću nipošto da 
budem zloban, pa ću upozoriti, u prilog mla- 
dim sastavljačima, na to da su oni, možda, 
mislili kako su pjesme ovih već priznatih pje- 
snika i tako općenito prilazne i svakomu po- 
znate, a oni sami da su se žurili da poezija 
njihova i njihovih drugova dođe što prije i 
što jasnije do izražaja. Ali s tim benevolent- 
nim tumačenjem dana je ujedno i karakteri- 
stika njihova rada u najpovoljnijem osvjetlje- 
nju koje je moguće. Kao manifestacija nekog 
mišljenja (možda i prilično tipskog) o lirizmu 
naše epohe, ovaj je izbor karakterističan i za- 
nimljiv; to više što su gg. Tadijanović i De- 
lorko izbjegli, u naslovu, izraz antologija, i da 
nisu u onim popratnim bilješkama upotrijebili 
baš riječ »najvrijedniji«, njihov bi stav bio 
povoljniji, jer bi bio stvarno opravdaniji a 
značajan kao mjerilo njihova vlastitog ukusa. 

Budući da se obje antologije vremenski po- 
krivaju od Moderne dalje, to će biti korisno 
da sravnimo, u čemu se njihov izbor podudara, 
odnosno u čemu je, eventualno, karakteristično 
razilaženje. Kod Matoša obje antologije do- 
nose pjesme: Utjeha kose, Djevojčici mjesto 
igračke, Jesenje veče, Notturno. Pored razila- 
ženja koje nije bitno važno, ovdje bih g. Kom- 
bolu ubrojio u veliku prednost pjesme: 1909., 
Gnijezdo bez sokola, Čuvar. Kod Vidrića za- 
jedničke su: Pompejanska sličica, Jutro, Bosket 
i jedan od Dva pejzaža (K. donosi oba). Kod 
Domjanića zajednička je samo štokavska Kap, 
a karakteristično je krupno razilaženje u tom 
što T.-D. donose dvije štokavske a sedam kaj- 
kavskih pjesama, dok K. ima pet štokavskih, 
a samo jednu kajkavsku. Opet bih ubrojio u 
dobro g. K. »Otmjenu dosadu« koja je jedna 
od najljepših Domjanićevih pjesama u čitavom 
nizu slične koncepcije. Kod Begovića su za- 
jedničke Pastourelle i Dunja, pri čem bih kod 
"T.D. istaknuo Liddy koja mi se čini jedna 
od najkarakterističnijih za Begovića, a kod K. 
bih bio protiv djelomičnog uvrštavanja iz 
ciklusa »Život za cara«, jer su to samo dijelovi 
jedne povezane cjeline koja je, kao cjelina, čak 
i prilično »narativna«. Kod Nazora zajedničke 
su samo Cvrčak i Galeb, a o nestašici dina- 
mične patetične note u izboru Nazora u čemu 
se slažu obje antologije, već sam govorio: Kod 
Benešića slažu se u pjesmi Osijek koja je fak- 

tično apsolutno reprezentativna. Od Wiesne- 
rovih su zajedničke: Odrazi, Ruže, Pjesma, 
Kupac čarobnih krijesnica; kod K. bih istaknuo 
kao prednost pjesmu Moja majka. Kod Polića- 
Kamova zajednički je Ledeni blud. Galović je 
zajednički zastupan pjesmama: Childe Ha- 
rold, Kostanj, Jesenski: veter, Kopači, Crn-bel; 
inače je karakteristično razilaženje u broju: 
kod T.-D. trinaest, kod K. samo pet pjesama 
(razlog je očito u tomu što T.-D, imaju naro- 
čito odjeljenje »regionalne lirike« pa su trebali 
za nj više pjesama u dijalektu). Od Zv. Mil- 
kovića ima svako po dvije pjesme koje se sa- 
svim razilaze. Kod N. Polića isto tako. Kod 
Tina Ujevića slažu se u pjesmama: Molitva 
Bogomajci za rabu Božju Doru Remebot i Bla- 
ženo jutro. Kod ostalih čini mi se kao prednost 
za K.: Iz brevira Srca, Molitva iz tamnice. 
Čerina je sasvim različit, tako i V1. Vlaisavlje- 
vić, a kod A, Bonifačića zajednička je samo 
Oda djedu. Dobriša Cesarić zajednički je u 
pjesmama: Mrtvačnica najbjednijih i Kad bu- 
dem trava; Batušić i F. Alfirević ni u čem 
se ne slažu, Sudeta samo u pjesmi: Čežnja i 
bolestan mladić. Od A, B. Šimića zajednička 
je samo: Žene pred uredima, od Krkleca: Kiša 
u gradu, od Feldmana: Moja pjesma i Veče. 
Kod L. Perkovića, Vj. Majera i Šopa nema 
uopće podudaranja, a karakteristična je raz- 
lika za gotovo sve mlađe pjesnike, da je &. 
Kombol kod njih izborom mnogo štedljiviji, što 
je i posve opravdano, prema karakteru obiju 
antologija. Kod Tadijanovića podudaraju se u 
pjesmi Jutarnja zvijezda pozlaćen orah. To je 
i jedina njegova pjesma koju je uvrstio K. Od 
Delorka je zajednička: Zvuk. T.-D. donose još 
ova imena kojih K, nema: Milan Vrbanić, 
Hiusler, Gabarić, D, Anđelinović, J. Zdunić, 
Branko Stanojević, Ivo Horvat, Kruno Krstić, 
a osim toga, u regionalnom dijelu: 'T. Prpić, 
Nikola Pavić, Pere Ljubić, Drago Gervais, 
Mate Balota. 


IV. 

U nijednoj od obje antologije nema reli- 
giozne poezije. Ona je navlaš izbjegnuta kod 
Nazora, Domjanića i Sudete kod kojih nekoje 
religiozno inspirirane pjesme pripadaju uopće 
u najljepše što su dali, Izbjegnuti su sasvim 
M. Sabić, V. Deželić st. (Zvuci iz katakomba), 
M. Pavelić i I. Poljak, a kod T.-D. nisu smjeli 
nikako izostati Lendić i Korner, dok katolički 


pjesnici kao Zdunić, Horvat, Krstić nisu ta- 
kođer zastupani nijednom relioznom pjesmom. , 
Sve je to potpuno neispravno sa stajališta re- 
prezentacije same lirike koja u religioznoj 
poeziji i kod nas (počevši od Preradovićeve 
ode Bogu) ima nekoje od svojih najljepših 
plodova. A pogotovu je neispravno, ako anto- 
legija krvatske lirike ima da bude ogled du- 
hovnog života naroda kojega ime mosi, kako 
bi bilo i pravo. Ako išta daje karakterističnu 
oznaku hrvatskom narodu koji je stvorio lite- 
raturu o kojoj je ovdje govor, to je njegova 
pripadnost katolicizmu, u golemoj njegovoj ve- 
“ćini. Ne samo zapadna kulturna sfera i sve što 
je s tim u vezi, nego baš i izravno katolički 
idealizam, katolička duhovnost i katolički život 
dubokih i širokih masa naroda. Prešućujući re- 
ligioznu notu, sastavljači naših antologija otki- 
daju literarno nastojanje od narodnog života 
bez kojega ono postaje suhi herbarij a ne dio 
živog organizma, a da i ne govorimo o tom 
kako slika same osjećajnosti čitavog jednog 
naroda postaje oskudna i mršava kad se ovako 
kljaštri sad jedna, sad druga strana njegova 
duševnog života za volju nekih formula i pred- 
rasuda. 


Kad pomislimo da bi tako slika hrvatske 
moderne lirike mogla ispasti mnogo bogatija, 
obuhvatnija i dublja nego što je ispala ovako, 
moramo živo požaliti što nam ona, dana ovako, 
ne može biti nikako definitivna. Da ima u njoj 
snažnih indiviđualiteta, to i ovako, na naš po- 
nos, postaje svakomu jasno. Naročito se opaža, 
iza Kranjčevića, bogata plodnost i unutarnja 
punina jedne, već poznate linije prvaka neka- 
danje Moderne: Nazor-Vidrić-Domjanić, a po- 
red toga, sve jači uspon druge linije koja od 
Matoša preko nekadanjih Gričevaca do Tina 
Ujevića raste i buja to jače, što zreliji biva 
ovaj rijetki i snažni talenat, suvereno virtuozan 
u formi, bogat u unutarnjem doživljavanju, 
snažan u gledanju iako, na žalost, paradoksan 
u cjelini svoje ličnosti. Nije li, uza svu arti- 
stičku vezanost forme, lirizam ovoga supe- 
riorno intelektualnoga outsidera kud i kamo 
jači izražaj svoga čudnoga vremena nego li 
svi, toliko. već šablonizirani klišeji tako razvi- 
kane socijalne poezije? 


O nekim pojedinačnim pitanjima o biti da- 
našnje lirike koja se i ovom prilikom nameću, 
imaću, nadam se, prilike govoriti obrađujući 

firske zbirke koje su se već poodavna nago- 
milale na mom stolu i kojima još dugujem 
ocjenu. 

Uzme li se u obzir naša poznata oskudnost 
predradnja i nestašica, specijalno kod Hrvata, 
detaljnog brušenja estetskih sudova objektivnih 
i stvarnih, »Antologija novije hrvatske lirike€ 


= 

pridonosi mnogo za dalju izgradnju kao prvi 
rad na tom polju. 

Treba napose istaknuti elegantnu opremu 
obiju knjiga koje daju dostojan vanjski oblik 
delikatnoj sadržini kao što je ovakav izbor 
lirike. 


Ljubomir Maraković 


UREDNIŠTVO JE PRIMILO: 


France Sele, Cerkveno slikarstvo, Celje 
1934, Izdanje Družbe sv. Mohorja, Mohor- 
jeva knjižnica svezak 66. cijena broširano 
Din 28.—, vez. Din 440.—. — Dr. Marijan 
Tkalčić, Pedagogija i tehnika učenja, Nova 
pedagogija sv. 4, Zagreb 1934., Minerva nakl. 
knjiž. D. D., cij. Din 15. — France Veber, 
Knjiga o Bogu, Znanstvena knjižnica knj. 6, 
Celje 1934, Izd. Družbe sv. Mohorja. — 
Hermann /Wendel, Jugenderinnerungen eines 
Metzers, Strasbourg 1934, Librairie de la Mć- 
sange. — Fanny /Fitmer-Predit, Emerenzia, 
Roman, Salzburg—Leipzig 1934, Verlag An- 
ton Pustet, cij. broš. RM. 44.60, S 7.50, ve- 
zano RM. 5.50, S. 9.50. — Mato Podopić, 
"Tužna Jele, Povijest gruška, s predgovorom 
Dra. A. Halera i pismom Iva Vojnovića, Du- 
brovnik 1934., Biblioteka »Duba«, knj. 1., cij. 
Din 15. — Milosav Pasiljević Pravci sutra- 
šnjice u etici, političkoj ekonomiji, politici, 
Beograd 1934., Geca Kon D. D. — Dr. Josip 


Andrić, Vuk u ovčjoj koži, gluma iz seljačkog 
života u 2 čina, Izdanje »Društvene pozornice« 
sv. 10, Zagreb (Trg Kralja Tomislava 21), 
cijena Din ro. — August Cesarec, Bjegunci, 
roman, knjige našeg vremena, Zagreb 1934, 
Izd. »Minerva«, cij. kart\_ Din 30, uvez. 
Din 50. — Viktor Kralj, Primjeri iz njemačke 
književnosti, Zagreb 1934., Nakl. Jugosl. nakl, 
d. d. »Obnova«. — Rihard Levinson-Morus, 
Novac u politici, prev. Veselin Masleša, Sve- 
dočanstva o velikim ljudima i događajima, 
knjiga 3., Beograd 1934., Izd. Kosmos. — Au- 
gust Šenoa, Djela Augusta Šenoe, sv. VII: 
Peta knjiga pripovijesti (Kanarinčeva ljubovca, 
Zvonar tobdžija, Branka) prir. dr. Slavko Je- 
žić, Zagreb 1934., »Minerva«, nakl. knjižara 
d. d. — Fr. Bernardus Sokol, O. F. M., Missa 
in honorem St. Cyrilli et Methodii ad tres 
voces aequales vel quattuor inegales, Zagreb 
1933. 


P. n. gg. suradnike, pretplatnike i sve koji upravljaju pisma 
i pošiljke uredništvu, molimo da izvole uvažiti novu adresu: 
DR. LJUBOMIR MARAKOVIĆ, uredništvo Hrvatske Prosvjete, 
ZAGREB, GAJEVA UL. 36 vila. — Kako je omot lista štam- 
pan za čitavu godinu unaprijed, molimo da se ne uzme u 
obzir adresa koja je tamo štampana, jer više ne vrijedi. 


SADRŽAJ: Hrvoje Bor: Svirala. — August čačreltje Svojoj poeziji. — Petar Grgec: Jelačić 

kao pjesnik. — Ivan Jambrec: V palači. — Ani. St. Dabinović: Kako je zatvoren pristup u 

mletačko veliko vijeće. — Zlatko Dujmović: Arina. — H. Bošković: Istok i zapad. — Ljubomir 
Maraković: Antologija lirike. — Bibliografija. 

=——--.: ke o nn m 


Izdaje ,Kolo Hrvatskih Književnika“ u Zagrebu. — Naklada ,Jeronimskog Književnog Društva“ u Zagrebu. 
Uređuje i izdaje za ,Kolo Hrvatskih Književnika“ : Ljubomir Maraković. — Tisak Zaklade Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 2. 


200 


HRVATSKA PROSVJETA 


GOD. XXI. ZAGREB, LIPANJ 1934. BROJ 6 


šTEFA JURKICG: 
BOSANSKA POLJA PRIČAJU .. 


Od mnogih kiša nabujala je i narasla pšenica, milina ju je pogledati. I 
nigdje kukolja, kao da su je anđeli probirali, Sve samo slatki i blagoslovljeni 
kruh! Nad tim plavičasto zelenim blagoslovom nadvilo se tako čisto nebo, 
kao da je i ono saprano tolikim kišama. 

Uskom stazom između žitnih polja išao je starac s djetetom. Njih kiša 
nije saprala ni uredila, kao što je uredila svu prirodu. Nije ni mogla. Odjeća 
im bijaše i odviše izderana i uprljana, a lica propala i blijeda. Dječak je vo- 
dio starca, koji je, izgleda, bio posve slijep. 

»Dedo! Stani malo !« progovori dječak i ustavi se pred pšeničnim vla- 
tima, koje bijahu i više i ljepše nego igdje uokolo. »Fra Šimun mi je rekao, 
da je evo ova pšenica za Tijelo Gospodinovo. To je najljepša i najrodnija 
zemlja, rekao je fra Šimun.« 

Starac se primače bliže i svojom odrvenjelom čvoravom rukom pređe 
preko pšeničnih vlati. Onda se ustavi na jednoj i opipa klas, da se osvjedoči 
je li dobro ponijela. 

»Slušaj Mijo, ova će mi pšenica biti posljednja hrana.« 

Dječak u čudu zagleda se u djeda. Naučan, da mu vjeruje, nije ništa 
odvratio. Onda uhvati starca za ruku i krenuše dalje. 

Domalo, na drumu iznad polja pojaviše se dva konjanika. Sjajne im 
odore nisu se bojale bistrine i vedrine ovoga jutra iza kiše. Ni najoštrije oko 
ne bi na njima otkrilo ni prašine ni ikakve druge mrlje. I konji. Ugojeni i 
sjajni, kao da su uživali u ovoj svježini i čistoći. Drum se je već počeo sušiti, 
ali još nije bilo prašine. Ljepšega druma za konje i ljude ne bi se moglo ni 
poželjeti. Konjanici su jezdili uporedo, a jahači jedan drugome prignutih gla- 
va, da im se skoro doticahu kite na visokim crvenim fesovima. »I ti veliš 
Huseine, da stari baš ne znade ?« reče mlađi starijemu. ' 

»Vidjećeš sam. Misliš li, da bi ja pošao k njemu u planinu, da mi nije 
siguran put,« ponosno odvrati stariji. Uz to je mrko i nabranih obrva gledao 
u pšenično klasje pokraj puta. »Njihova je pšenica, krst im !« 

»Ti si držao Huseine, da je u krstu sva njihova snaga. U, tvom cijelom 
kraju nema više nijednoga krsta, pa se i opet ne daju !« 

»Ne daju, da? Mora da im pomaže još neka čarolija. A ja ću to doznati, 
ja to moram saznati. Već će znati stari Ibrahim, rekoh ti!« odjeknu srdito 
glas starijega, dok mu je oko zahvatilo mali gradić, što se ukaza iza za- 
okreta. Jahači ne pođoše prema gradiću, nego s druma okrenuše uskom sta- 
zom, koja je vodila u planinu. Konji su sada išli jedan za drugim, Soptali su, 

kao da im se nije dalo. Ali oštra podbadanja ostruga nemilosrdnih gospo- 
dara potjeraše-ih naprijed. : 

Sjedobradi Ibrahim sjedio je na podu i na prekriženim nogama držao 
veliku ispisanu knjigu. Zeleni turban pokrivao mu je i cijelo čelo, sve do 
čupavih bijelih obrva. Te su se obrve sada mrštile, dok su mu usta nešto 
šaptala. Pokraj njega na prostirci mirno su sjedila dva došljaka i samo su 
napeto gledali u staračka usta. U to starac zaklopi i knjigu i oči i neko vri- 
jeme osta nepomičan. Onda začuše njegov glas: 

»Znam... znam... doznati ćeš i ti... sve ćeš doznati, gospodaru. 
Gledao sam sada! Gledao sam i vidio... Njihov onaj... što se paše konop- 
cem, uzimlje komadić pšenična kruha i nad njim nešto izgovara i krsti ga. 
Onda im daje, da jedu. Kada to pojedu, oči im zasjaje i snaga ih obuzme, 
da mogu pretrpiti više od smrti«... Tu mu zamre glas, a onda opet nastavi: 

»Ti hoćeš, da ih pokoriš gospodaru, da ih predobiješ za naš zakon... 
zakon pravi. Počuj me, ako to hoćeš. Teško ćeš prepoznati onoga, koji ima 
tu vlast. Kriju ga i preoblače, ali zrno pšenično lako ti je prepoznati. Pamet 
tvoja neka doskoči, da nijedno pšenično zrno ne dođe u njihove ruke. Ja sam 
gotov .. .« i starac umuknu i ukoči se, Šuteći, ustadoše oba došljaka. Na knji- 
gu u krilu staroga spusti stariji dva zlatnika i oba izađoše. Pojahaše konje i 
mrki, mučaljivi spuštahu se niz planinu. 

. * 

Zorom drugoga dana opkoliše oružani momci i gradić i okolna sela. U 
prvi mah nitko da se doumi, zašto otimlju i odnose svu pšenicu, zašto se pom- 
no kupi svako pšenično zrno, U kukuruz nisu dirali, ni u ostalu prehranu 
i niko ne može tvrditi, da Huseinaga namjerava izgladniti narod. Provališe 
i u crkvu i u samostan. Obiše vrata. Sila ne pita! Premetnuše sve od podru- 
ma do tavana. A kada samostan osta bez truna pšeničnog brašna i zadnjeg 
zrna pšenice, zaplakaše redovnici. Najteže je plakao fra Šimun. I plač re- 
dovnika otvori oči narodu i on progleda: nema više mise, nema pričesti, a 
bolesni će umirati bez nebeske hrane... 

Fra Šimun se uto prvi dosjeti, da je u pokaznici još jedna posvećena 
hostija. Sa najvećim oprezom smrvi sv. hostiju u sitne komadiće i zatvori u 
drvenu kutijicu. To će biti za umiruće. 

A pšenična polja čuvali su oružani Huseinagini momci i danju i noću. 
Nevino pšenično klasje poslušno je sazrijevalo i sve više prigibalo glave. 

A * 

..  Sparna ljetna žega zamarala je i čuvare i sve su se češće morali izmje- 
njivati. Jedva bi noći donosile malo hlada i svježine. Žitna polja zažutješe 
kao zlato, a nevoljni je narod suznih očiju prolazio pokraj toga Božjeg bla- 
goslova. 

h Te dane je po cijele sate proklečao fra Šimun vapijući Bogu, sve gle- 
dajući na pšeničnu njivu, koju je on sam svojom rukom zasijao. Više puta 
mu se učinilo, da se ta njiva po noći svjetluca. A stari je djed u podrtoj ko- 
libi ponavljao svome unuku Miji : 


disa: Zov . v . .“ ... .. . 
»Vidjeti ćeš, sinko, od one ću se pšenice pričestiti i onda ću umrijeti.« 

I momci pod oružjem neprestano su stražili, klasje je strpljivo i ponizno 
čekalo, a između samostana i samostanskog polja rovale su pod zemljom 
male crne životinjice i izrovaše cijele hodnike. 

I noć je pala. Tamna i duboka. Dva oružana momka hodala su onim 
istim drumom stražeći nad pšenicom. Sutra je žetva, Šutjeli su već umorni. 
Noć je odmicala. Uto ih prene lagani šušanj i učini im se, da dopire iz pše- 
nice. Obiđu njivu i ne opaziše ništa sumnjivo. Čudnovato, a šum još uvijek 
dopire. 

»Ah šta — to šume noćne lepirice« reče jedan. 

»Mogli bi biti i miševi,« doda drugi »al neka im je. Ne brani aga mi- 
ševima, već onim .. .« i u gluhoj noći odjeknu ružna psovka. 

»E sutra prestaje i mišja gozba i naša muka,« nasmije se prvi i pođoše 
dalje. U njivi je i dalje šuštilo, ali se straža nije osvrtala. Da nije bila mrkla 
noć, opazili bi, kako se u jednom dijelu njive polagano obara klas po klas. 
Oštri zubići podgrizaju vlati, otkidaju klasje i odnose pod zemlju. Nebro- 
jene male, crne životinjice marljivo se uzradile. 

Kad je sunce ogranulo i prispjeli kosci i žeteoci, ugledaše jedan dio pše- 
nice oboren, kao da je košena. Začuđeni priđoše bliže i začu se opći smijeh. 

»Nama manje posla ! Pomogoše nam mišji lopovi, ko da znadu, da neće 
niko ovo žito oplakati.« 

I sve u smijehu brusili su kose i srpove. 

* 


Fra Šimun je svako jutro bio vrlo tužan, otkada nije mogao služiti sv. 
mise. Ali nije gubio nade, nije očajavao. Ipak ga obuze još dublji bol, kad u 
jutarnjem suncu ugleda kako zamahuju kose, a žeteoci žanju najljepšu pše- 
nicu. Da ne gleda više i da oduška bolu, pobježe u svoju podrumsku izbicu, 
gdje je obično činio pokoru. U izbi se jedva vidjelo i kada mu se oči privikoše 
na tamu, razabra u uglu veliku hrpu nečega, što se bjelasalo. Fra Šimun po- 
klekne, zagnjuri obje ruke u hrpu i usklikne. Zrna, sama zrna žita... Pše- 
nična su, već osjeća pod rukama. Jesu... prava pravcata i jedra pšenična 
zrna, Cijela velika hrpa! Obilne suze potekoše niz patničko mu lice i nikada 
mu srce ne osjeti većega blaženstva. Nije mnogo promišljao, kako se to čudo 
dogodi, nego zapjeva hvalu Gospodinu. A kad je ispjevao, poče premišljati. 
Sad valja oprezno — a kako? Kako? Gospodin, koji je učinio ovo čudo, po- 
moći će i dalje. . 

Kad na večer istoga dana stigoše oružani momci da čuvaju žito u sno- 
Povima i na hrpama, išla je među kršćanima od usta do usta vesela vijest. 

ugo u noć šaptalo se po domovima, plakalo i molilo... Svkojako se tu- 
mačio čudnovati način koji odabra Gospodin, da im opet bude blizu. 


A stari Mijin djed prvi okusi čudesne hrane i bi mu i posljednja. 

VALTAZAR VIJOLICĆ: 


NEDJELJA 


Linije neba označuju nasmijane putove 

i bliske su nam ko nada što se ostvaruje. 

Svijetlo ulazi u potleušice, klijeti, u zadnje kutove: 
Gospod i crvu hoće danas da sreću daruje. 


Nešto iskonsko radosno rađa se današnjim danom, 
u vremenu, a vječno, lišeno prostora, spona, 
Ostrvima, morem, nizinama i stranom 

pjevaju svečani glasovi probuđenih zvona. 


Ipak se živi. I život nalik je na vedriju rijeku. 
Pritajiše se bolovi što inače srca nam paraju. 
Lakše su trudne ruke; žuljevi manje peku. 
Volovi, mazge, konji i polja se odmaraju, 


I mi, nijesmo to više — mi. Drugi je život u nama 
danas ovdje u crkvi gdje ritualni kad 

visi ko svilen oblak iznad oltarnog stijenja. 
Orgulje. Psalmodija. Božanska Drama 

Jaganjčeve slave — našega otkupljenja: 

— ekstaza iz doline prokletstva za Božji Grad. 


Preobraženi se vraćamo s našega Tabora 
osjećajući bjelinu duše i svu slatkoću mira. 
Ne, danas ni s kime promijenili se ne bi, 


Pristoji nam ovo svečano odijelo; draž njegovih nabora. 


Pa ulazimo kao u domove pira 
u naš mali, siromašni stan... 


Doista, Gospode, Ti si nama i sebi 
stvorio ovaj Dan. 

VALTAZAR VIJOLIĆ: 


BUĐENJE U LUCI 


Oko brodova klokoću vodene plohe 
uz otegnuti pjev probuđenoga pijetla. 
Vršci jarbola su plameni. Izlizane sohe 
rastvorene ruke pune zorina svijetla. 


Nadolaze ljudi tapkajući po kamenju, po lokvama 

s motikom o ramenu, s krtolićem u rukama, 

gdje im je ječmeni kruh, kapula sa suhim smokvama ; 
jadan obročić zalit znojem i dnevnim mukama, 


Niz ostrva će sura sve do smiraja dana 

kopati, krčiti dupsti: neutrudljivi crvi. 

Za mali vinograd, škrapu, plod maslinovih grana 
platit će plodnosti škrtoj danak u krvi. 


Crne užurbane ptice — brodovi — nose ih iz luke 
na pjenušavo more što miriše travama. 

Bjelja su jedra, lakša su vesla u zamahu ruke: 
ističe sunce, sja i plete im vijence nad glavama. 


KALTAZAR VIJOLIĆ: 


RIBARI U PODNE 


Sunce je na zenitu. Oni u crnome brodu 
spavaju trudni dok im reže 

prostrta uda na malom smradnom podu 
vjetrić je samo dobar, piri i suši mreže. 


Inače to je čas kada sumornim bolom 
ispunja teški se zrak i zaudara gnjilom 
ribom i katranom i smolom, 

a galeb čuči na hridi spuštenim krilom. 


Tada u prisojnoj drazi selašce nedaleko 

osjeća dvostruku glad dok zvona podnevna zvone. 
Jedan dječak se sjeća: negda o podne je peko 
ribu iz očevih mreža i u san grozničav tone. 

ZVONIMIR REMETA: 


SNIMAK JEDNOG MOTIVA 
I 


Riza-beg Ferhadić je imao tako neobične oči — s nekim sjenčenjima, 


s nekim tužnim tonovima i odrazom nekih gluhih melodija — da se krotkost 
njegova pogleda više nametala nego ogromno bogatstvo, sjaj doma i pleme- 
nito podrijetlo. U njima je bilo više tišine nego u šumama, i više nježnosti 
nego u plavetnilu jutarnjeg neba, na koje su ličile. Tako su čudno kontra- 
stirale s veličinom tijela, da bi svatko pred njim ostao zbunjen, 

Ali prvi susret je ostavljao drukčiji utisak : 

Bio je to krupan mladić s velikom valovitom kosom, gustom i sjajnom. 
Visoko čelo ljudi koji misle! Oči kao poslije sna, lijepe! Dvije brazde išle 
su pored krajeva usta. U njima se lomilo lice, kad se smijao. Uvijek je u 
njima bilo malo gorčne i malo smijeha, koji nije bio iskren. U. hodu: nosio je 
desno rame malo naprijed i malo podignuto; zabacivao je prste desne noge 
unutra; gledao je u stranu i dolje, nikad pravo preda se, Sve je to davalo 
njegovu držanju neki kosi izgled. 

Na njemu su odijela uvijek ukusna i skupa. Kravate u skladu s bojom 
očiju. Hod lagan i dug. 

Držali su ga lijepim, i ako nije bio lijep. nego mio: radi takta, nježnosti 
i, možda malo odviše naglašene, dobrote. 

Katkad, naročito u posljednje vrijeme, u smjesi njegovih pokreta ima 
nešto nervozno, usiljeno, trpko. I izraz očiju odviše je plah za ponos koji su 
mu u baštinu ostavili otac, djed i davnašnji pređi. Zato je čovjek bio u ne- 
doumici, što da o njemu misli. 

I grad se kolebao. Grad je govorio o svima, Lijepo ili ružno, s intere- 
som i zlobom, unoseći u pričanja dušu, temperamenat i izražajne sposobnosti. 
A Riza je baš u času zatišja ostavio među ljudima svoje čudne poglede, svoju 
nervozu i nemir. I čaršija je osvježila uspomene — šapatom radi njegova 
položaja i bogatstva — uspomene, koje su bile za njega pune uvreda. 

Jedan detalj: 


Omer-beg Kruščički, lopov i razbludnik, čovjek visok i jak, bio je u 
svoje vrijeme poznat radi drskosti i radi ljepote, Kad ga nitko nije očekivao, 
prikradao bi se pod pendžere, u mrak, pa bi smionošću, koja nije bila bez 
sviđanja, krvario usne ženama. Dok ga ne ubiše u jednoj hajci punoj revolta, 
razumljivog i okrutnog, on je učinio, da se u svakoj ženskoj riječi i pomisli 
na njega osjetio prizvuk priželjkivanja. — Da li je hajdučki miris ikad 
ispunio odaje Rabije, sada već časne starice, koja je i svoju kćer, Rizinu 
mater, naučila strogosti i poštenju? Da li se u njenom domu osjetio šušanj 
koji je Omer-beg ostavljao za sobom kao sova kad mune kroz lišće? — Tko 
zna! Jezik je čovječji dug kao vijugava rijeka i zloba velika kao prostori. 
Ali ona je uvijek zadržala držanje puno ozbiljnosti, i dostojanstvo njenog 
ophođenja više je nego išta nastavljalo plemenite joj tradicije. I kad su Omer- 
bega mrtva vukli kroz Travnik, na strah bludnicima i hajducima, na sramotu 

svima, kojima je srce nježnošću zadrhtalo pred snagom njegovih mišića, ona 
nije ni došla do rešetki prozora da ga vidi. Ona i njena kćer, kao dva €g20-, 
tična cvijeta, u kojima je niknuo i razlio se sok nekog prirodnog, ukorije- 
njenog poštenja, ostale su strane svemu tomu, Kako je onda mogla sjenka 
pasti na njih?1... po . . ' 

Otac Rizin, čovjek, ne toliko lijep koliko prijatan izgledom i govorom, 
sa velikim prostranstvima zemlje i šuma, s tradicijom najsmionijih pothvata 
i najnježnijih ljubavi u prošlosti pređa, komu je u dio palo, da svojom do- 
brotom i čestitošću izbriše u dušama svojih kmetova misao o podjarmljenosti 
i patnji još prije, nego je pravno prestao njihov kmetski odnos, i koji, ma 
koliko kao mladić sensualan i ženskar, nije nikad ucvilio svoje žene nevjerom 
— bio je romantik u svim svojim žilicama, aa . 

Njegova ženidba primjerice bila je priča s nevjerojatnim obratima, 
s dvije uzastopne otmice, s pjesmom i pucnjavom. Dok nije podjarmio dušu 
svoje buduće žene, on je upotrebio sva lukavstva, iskoristio svaki obrat pri- 
rode, da bi svojoj ljubavi dao sugestiju poezije, postajao uzastopce nasrtljiv 
i tih, i dopustio, da ga čežnja ispije i u obraze mu ureže bljedilo. A kad je 
osjetio da ga ona počinje drukčije gledati, s nekom blažom bojom u očima, 
on jujeoteo... Nu Ear . e 

Ma da je bila nespremna na tako divlje izlive ljubavi. ona otmicu nije 
držala ni neobičnom ni surovom. Čak je u tome bilo nešto, što je odgovaralo 
njenoj sujetnoj naravi. Tek kad joj je mati poručila da bi voljela, ka ju je 
grom zgromio no da miluje »skitnicu i siledžiju koji s Vlasima hoda«, > 
se sažalila na majku i kao zastidjela. Tada joj se vratila jedne večeri, kad 
je bilo puno svijeta po ulicama, a čovjeka joj nije bilo kod kuće. Ali istu 
večer bila je ponovno oteta, Za inat ostavio je Riza-begov otac cigane s. 
pod njenim prozorima, platio im svirku do zore (»nek crkne o 
muke«), a on je sa svojim ljudima i ženom žurno odmicao u svoj dom. Takav 
d oo Sosije se stišalo sve i žena ga je zavolila. I kad se rodio Riza, činilo se 
da su sve njegove čežnje time zadovoljene. = naa aan 

Znao je sve sure napamet, ali svome sinu nije govorio ae aw 
nego jezikom dobra i poštena čovjeka. Tako ga je odgojio da je Rizina uša 
vječno šumila od borbe misli, koje mu je otac u srce ajn 
njegove uzavrele mladosti. U tom neprekidnom ispitivanju i lomljenju a 
oštrio se njegov duh do velikih analitičkih sposobnosti, koje je još pojačala , 
prirodna bistrina i široko obrazovanje. m. . Page 

Ali, uza sve to, nije do skora nitko mogao vidjeti kod njega onaj Ka ni, 
rastreseni izgled čovjeka komu su oči pune duševne magle i zlokobni e 
tanja. Nešto se počelo u njemu dešavati. On ništa ne govori. Pa ipak je svaka 
njegova riječ, svaka njegova kretnja, skrivanje nečeg drugog. 


II 


Oženio se prije tri godine. m " , eon 

Njegova ženidba nije imala u sebi ništa ekstatično ni snažno. /n nije 
pristupio Emini sa ružama ljubavnih zanosa. Njegov brak je e dai < 
popuštanje jednom gotovo nezamjetnom, ali ne manje jakom, pritisku stari 


207 


roditelja, koji su iz neke neshvatljive mu roditeljske brige smatrali, da je 
sve u redu tek onda, kad se likvidira s »bećarlukom«. Pa kao što se često 
događa u poslovima koji ne polaze od srca, on se u svom braku osjećao 
više tuđinac i više gost, nego nježni, zaljubljeni muž. Ipak je bio i nježan 
i vedar, umio je, kad je trebalo, podijeliti tugu i brige, volio ju je ljubavlju, 
kojom se vole dobra i ljepuškasta djeca. Zato je ona voljela dvostruko :: 
umjesto sebe i umjesto njega. 


HI 


Rizina je duša patila od beskonačnih diskusija koje je sam sa sobom 
vodio, od nekih sanjarija koje su uvijek u mnoštvu i istovremeno napadale 
njegov um, od sumnja koje za sobom ostaviše izvjesna čitanja. Sve ga je to 
činilo neaktivnim, čudnovato mlitavim pred izvjesnim osjećajima koji naglo 
uđoše u njegovo srce i zarobiše ga. Grijeh je ušao u njegovu dušu jedne noći, 
prošarane potocima mjesečine. Preko puta njegova doma bila je jedna velika 
kuća sa gustom sjenkom. Pred njom: pust sokak. I dug. U pozadini pejzaž 
s brdima i čudnim zvjezdanim sumrakom. Stajao je za prozorom, svučen za 
spavanje, ali bez sna u očima. Stoji on tu i osjeća, kako je u ulici pred nje- 
govim zavjesama tišina.. I samo trenutno, prigušeno šušnu pijesak. Lagano 
se oškrinu kapija. 

To je bila Hanifa! »Komu je to izašla u one sitne sate ?« 

Vidio je i ranije njenu kosu, njene oči, linije tijela i ruku. Ali noćas je 
njena kosa imala u sebi ljepotu i svoju i ljepotu noći, ljepotu onog bijelog 
oblaka, koji je išao za mjesecom, ljepotu crnogorične mrlje na platnu bri- 
jega, koji se vidio pravo naprijed. 

Zar je mogao zapovjediti očima, da ne gledaju, i da ne zablistaju od 
jačine sjaja, koji je kroz njih prodirao u njega?! 

 Otkucalo je... 

Noć je prolazila, a on nije znao za to. 

Leden vjetrić ušao je kroz zastore, ali je samo površinom njegova 
tijela prošla jeza. Tko i šta je moglo da uzbuni u srcu onu ludu, iznenadnu i 
griješnu želju: da mu se usne odmore na njenima ?! 

Opet je kucalo... 

Da, da, tri su sata, ali Emina odista nije trebala da ga upozoruje na to. 

Došla je brižna i sanjiva i rekla je: 

— Zar još nisi legao? 

— Ne, — kazao je on. — Glava me boli i nije mi do sna. 

A ona je blago, kao kad se djeci govori, rekla: 

— Mnogo se umaraš! — I potom: »Želiš li da ostanem kod Tebe ?« 

On je šutio. 

* 

Činilo se da je od toga dana mreža lijenosti pala na njegovu dušu, da 
su sve stvari koje su postojale van njega, izgubile oštrinu oblika tako, da 
nisu mogle da se utisnu u njega, u njegovu svijest, u njegov mozak. Sve što 
je prije bilo jasno i otsječno i što je u njegovom srcu živjelo izdvojenim ži- 
votom, različnim od onog drugih stvari, postalo je nejasno, maglovito, kao 
neki šum, koji je ostajao za tim stvarima koje su blijedile. Neprestano su 


208 


neke melodije pratile tok njegovih misli i neprestano su neka sjenčenja na 
njih padala. i 

Imao je veoma distinktno ispoljen osjećaj ugode, koji mu je pružalo 
stanje potpune nezainteresovanosti za sve, što nije bilo njegov lični osjećaj, 
njegova lična patnja, njegove lične brige i pitanja. 

Na vanjske podražaje reagirao je sada vrlo rijetko, pa i tada pokretima 
koji su bili daleko od jasno izražene volje. 

Emina je osjetila, da je sada nešto drukčije. Naprosto joj se učinilo 
da je odviše zaboravljena. Da je kao cvijet ostavlen negdje u prikrajku onih 
nepoznatih predjela kojima luta misao njena muža. Ali se nije tužila. Ni- 
kada žalbe materi, ni prijekora čovjeku. Strpljivošću majke ona je primila 
hlad, koji je Riza počeo oko sebe širiti. Šutnjom je pratila jeku šutnje s nje- 
govih usta. 

U večernjem osvjetljenju ona je slatka kao priviđenje. Kad ide, ima 
meko držanje uz malo njihanja. Duge trepavice daju joj očima sjenku gustu 
kao hlad. 

Ima ljepote u svemu, što ona radi. Ona hoda po tišini kuće i ispunja 
je hiljadama sitnih radova i morem svoje bezgranične ljubavi prema Rizi. 
Koliko bi dala za blijesak radosti, koji bi opet zadrhtao u njegovu glasu! 
— Ženskom pronicavošću osjetila je da je dobro, ako mu je što manje pred 
očima. no 

— Depresiju ne treba udvajati konstatacijama i sažaljenjem — misli 
ona — vrijeme će ju samo odnijeti. do 

I ona odlazi u pokrajne sobe, spremna da svaki trenut otvori njegova 
vrata, ako je zovne. U rukama joj je posao, ali često ne vidi ništa do onog što 
joj duša premišlja. . = 

Riza-beg je svaki dan ljubi, produžavajući naviku, u usta i čelo. Bez 
topline i strasti ali ne odbojno. Postupa s njom kao s djecom na koju se ne 
treba ljutiti ni onda, kad smetaju. Ima izvjesne pažnje u njegovoj bezobzir- 
nosti, ima nježnosti u hladnoći njegovih postupaka! Dirljivo je kad mu ona 
podnosi čelo na poljubac, sva poškropljena strepnjom slatkom kao vino, a 
on je nadvišava za cijelu visinu glave i gleda negdje u kut. Ona ostavlja 
utisak žene, koja svijesnim aktom volje hoće da uđe u njegove brige, tje- 
skobu, sjetnost; koja bi htjela rado i što prije da utone u onu atmosferu 
skrivene nostalgije, koja joj muža okružuje. Kao da bi joj od toga bilo i 
toplije i vidnije u životu! Kao da bi od toga imala više one sreće koja 
Mijenja osmijeh, držanje i sjaj oka. a 

Ona nije mnogo obrazovana. Njeno znanje nije moglo stati pored široke 
erudicije njena muža, Ali je kao žena imala veoma pronicave oči, veliku 
sposobnost pamćenja i grozničavu sklonost čitanju, što joj je ostalo još iz 
učiteljske škole. To je bilo dovoljno da si ona mogne pristupiti i naći užitka 
u suptilnoj analizi svoje nutrine u časovima kad bi osjetila potrebu da bude 
sama. 

* 
Prije je postojala divna navika između nje i njega, da si jedno drugome 
saopćavaju sve što dirne njihovo srce, dušu i mozak. Ali sad ih je oboje 

ispunjala neka sjeta, kao što sumrak ispunja kutove, i ona je njihove razgo- 
vore ograničila na pitanja i odgovore. Sasvim kratka pitanja i sasvim kratke 
odgovore. ' 

On je postao tako čudan, da nije volio čuti oko sebe ma kakav štropot, 
niti je mogao podnijeti tuđe disanje. Žena bi mu tiho prišla, stavila pred 
njega rakiju i meze i kao sjenka prekoračila prag. U susjednoj sobi koju je 
samo tanki zid dijelio od Rizine, radila bi najobičnije kućne poslove, ili bi 
vezla ili čitala. Mislila bi na časove prije ove gluhe šutnje kojoj nije nalazila 
objašnjenja, kad je sva strepila od neprekidnosti jednog slatkog polusna u 
kojem se neprestano nalazila. Opažala je razliku u načinu, kako joj je muž 
reagirao na njene svakodnevne dočeke. Ona bi mu, umornu od posla u banci 
i gladnu, najprije prinosila vodu i ubrus za ruke, zatim bi, poznavajući nje- 
govu strast, kuhala crnu kavu prije ma kakva jela. 1, dok bi to radila, njena 
ga je čežnja okruživala kao plašt. I sada čini isto. Ali prije je nju samo 
sve to činilo revnosnijom, jer su se na mužu joj opažali refleksi zahvalnosti 
i priznanja. Sada je to otpalo. Ona ga jako ljubi, pa sve, što je prije činila, 
čini i sada, veoma usrdno, i, ako je moguće, s još više osjećaja. Ali muškarci 
su tako čudnovati! Zamisle se i misao ih potpuno zaokuplja! Može najdraže 
biće na svijetu biti, neće se ni obrazreti na nj. Zagledaju se i ne vide ništa 
oko sebe, Ne mogu da shvate kako su dužni da i kod drugih omoguće i po- 
drže život srca, toplinu i vedro raspoloženje ! 

Emina nije voljela mrsku na njegovu čelu koja joj je priječila uvid u 
moždane mu vijuge. Tko zna šta je u njemu!? 

Večer je. On će skoro doći. 

Izašla je na doksat, pravilno očešljana, tiha kao voda koja ravnicom 
prolazi. Poprskala se s nekoliko kapi mirisa od ruža, koji on voli. I tada 
je dopustila, da joj oči odlutaju sve do ivice njenih želja i nada, od čega joj 
oči izgubiše sjaj 1 kao ugasnuše... 

Takova je Emina, žena Riza-begova, dijete begovske porodice u kojoj 
nikad nije uzmanjkalo ni duše, ni osjećaja, ni ponosa... 


IV 


On sjedi, kao i često poslije one noći, za prozorom, za zavjesama. Nitko 
ga ne vidi, i on nesmetano veze i isprepleće niti čeznuća i sna. 
No danas je bludio vani laki vjetrić, kao okvir vedrog raspoloženja 
s nečim toplim i nečim punim u sebi. On sjedi i ništa ne misli. Htio je da 
ništa ne misli. Neprekidno zavirivanje u sebe činilo mu se i suviše jalovim, 
a da bi nadomjestilo duševni umor, koji mu je uzrokovalo. Pa onda, sje- 
ćanja i razmišljanja kod njega i nisu imala postupnost ni dosljednost, no su 
bila površna i lepršava kao tkanja, kao snovi, koji trepere na okrajcima ma- 
šte. Koliko je to iznuravalo! 
Danas vjetar lagano dodiruje lišće. Dršću zvekiri na Hanifinoj kapiji. 
. Još nekoliko treptaja oka i koraci će baciti sjenku na srebro ulice koju 
mjesec obasjava. To dolazi Ibrahim-agin jedinac Zija. Pozna se odjek. Jed- 
na se noga snažnije odupire o zemlju i dulje zadržava u zraku prije nego 
padne na pijesak. Trenutak dulje, ali dulje. I baš ovaj sekund zvoni u nje- 
govim ušima neharmonično i kričavo, i isprepleće jezom njegove najnjež- 

nije snove. Sa svoga prozora vidjeće kad mu Hanifa otvori i primi ga. Udaće 
se za nj, bez sumnje. Kakva bjesomučna borba osjećaja i misli već pri spo“ 
menu ! 

Ali večeras on nije htio da misli na to, ni na ma šta drugo. 

Imao je osmijeh u očima: kao kad nešto slatka iznenadno uzrokuje 
prijatnost, ali ne izazove i razmišljanje. 

Tada je ušla Emina. 

— Znam — rekla je ona, da mjesečina može čovjeku donijeti izuzetno 
finih priviđenja. Ne bi li pošao sa mnom da je neposrednije osjetiš ? 

— Možda bi užitak bio manji kad bi i onaj koji je posmatran bio njom 
obasjan?! — dodao je on. 

Ali ona nije htjela da je odbije taj trpki glas. 

— Željela bih se s tobom prošetati! — rekla je ona. 

— Noako je moj duh postao i suviše umoran za veliku poeziju dueta ? 


»Koliko nervoze!« — pomislila je Emina. 
— Šta mari! Ćutaćemo. Nek vjetar ćarlija. 
* 


Prošlo je mnogo dana i svaki je bio turoban. 

Riza je zapitao Eminu, zašto ne odlazi, kao prije, na sijela, u bašče 
k ženama, Svakako je u njegovu glasu morala biti nijansa topline kad je to 
govorio, jer je odmah dodao: 

— Izgledaš kao poslije bolesti, samo bez radosti koja prati svaku re- 
konvalescenciju. 

Ona mu je odvratila milo: 

— Majka je sada uza me, i ona mi skraćuje dane. 

On je, čini se, razumio da je htjela ne odgovoriti na posljednje riječi, 
jer ju je gledao dulje. 


* 
U svojim bilješkama Riza je pisao: 3 
17. VII. — Imam dojam, kao da Emina neprestano spušta oči na moja 


usta očekujući riječ ili gest koji će mom tihom neaktivnom držanju dati više 
Živosti i više objašnjenja. A šta da joj kažem?! Moguli joj priznati, da moja 
misao ne ide onim ustaljenim pravcem, kuda bi trebala, nego da ima mnoš- 
tvo sporednih staza, na koje silazi i kojima vrluda ?! Mogu li priznati, da je 
moje srce ušlo u hlad grijeha? — Kako bi ona to primila? — Vjerujem da 
je njena misao netaknuta pojmom o zlu koje počinja njen muž. I da sumor- 
nost koja me očito obvija, i koju ona očito opaža, tumači naprosto neravno- 
težom onoga što se zbiva u mome umu. Mislim to tim prije, što mi je posljed. 
njih dana vidjela u rukama samo djela filozofske prirode, nad kojima sam 
se ja držao veoma ozbiljno, vrlo zamišljeno, sasvim kako treba. Mislim 
tako, jer mi godi da tako mislim, ali da li je tako? Da li je moguće nedjelja- 
ma biti gluh za milovanja i mirijade sitnih pažnja, a da to ne baca sumnju u 
srce za koje znam, da ima čitave prostore ljubavi prema meni? — Opažam 
sve njene pokrete, svu milinu koju unosi u držanje, ali ne mogu, kao ranije, 
da se uživim u to, Često puta mislim, da to dotiče samo koru mog srca a ne 
prodire unutra od vatre, koja plamti u njemu. Samo sitne moje misli ostaju 
u mojoj kući, sve je ostalo pod strehom jedne kapije, na kojoj svaku večer 

mjesec osvjetljuje ljubav. Živim u tom stadiju dvostruke pažnje. Rasturam 


se među dva osjećaja od kojih je jedan i suviše jako istaknut, da bih ga mo- 
gao skrivati zastorom proste šutnje. S druge strane, nježnost mojih Živaca ne 
podnosi, da mi Žena trpi neprijatnosti radi mene, iako sam za nju sačuvao 
tek mali kutićesrca | — Bože, kako su mi teške noći! Koliko su mi opori svi 
časovi u toj sjenci očaja i muke. Htio bih, da nestane iz mene taj ludi osje- 
ćaj koji ipak tako nježno volim, koji je niknuo nehotice, gotovo slučajno. 
Bilo je to u jednom od onih časova, kad smo najmanje svijesni da je naš 
život ispunjen svakovrsnim dužnostima kojih nam ispunjavanje nalaže čast 
i poštenje: u jednom trenutku osjećajne i misaone obamrlosti, kad je sama 
pustoš duše tražila da nešto dođe u nju... 

23. VII. — Pri osvitu pala je rosa. Pala je i neka čudna svježina puna 
mirisa, kao kad vjetar negdje njiše čitava polja ruža i donosi sjećanja na 
njih. Sva su stabla vlažna i maglom zahukana. Sve su trave tihe kao kod 
molitve. : 

Dižem se i gledam. Ljepota vizije snažnija je od tuge u koju me baca 
duševna borba. U tisućama kapi blistaju refleksi kao najljepša umjetnička 
zamisao. 

Prolazim baščom, stresam voćke i radostan ton treperi mi u srcu. Sje- 
ćam se jedne druge glave u okviru kapije s aureolom mjesečine. 

Emina mi donosi kavu. Vidim brižan izraz pod maskom jutarnjeg 
smiješka. 

Mrštim se. 

— Zašto svojim dolaskom tjera misli koje me raduju?! — mislim ja. 

Ona ide pravo k sjenici i stavlja kavu na klupu. Ona je kao robinja 
s neičm molećim u očima. Katkad me pogleda. Ali kao da se boji da me 
upornost pogleda ne povrijedi, odvraća oči i prenosi poglede na predjele, 
na kojima se odmaraju i moje. Kad ne bi imala onaj neusiljeni, blagi, i, po- 
red sve brižnosti, neki svježi izraz u licu, ja se ne bih mogao oteti, a da je ne 
uporedim s ugašenom svijećom. 

Njena nazočnost budi u meni grižnju, ističe neka pitanja, brka moje 
misli. 

Zato joj nisam zahvalio ni osmijehom, ni dobrom riječi, no sam pronio 
svoju šutnju pored nje, i samo je pokretom pozvao da i ona sjedne. 

— Sirotica | — pomislio sam čas kasnije. »Kakove misli budi u njoj 
ovaj kontrast duša u melodioznom okviru jutra?!«... 

24. VII. — Naša je kuća puna svijetla. Tiho se korača po sagovima 
naših hodnika. Sunčana svjetlost dolazi u nju procijeđena kroz vitku kroš- 
nju mladog jablana, slomljena na oknu prozora, zanjihana treperenjem za- 
stora. Čitava kuća pjeva od zanosa i žara njezina. 

. ,. Emina sjedi na doksatu s knjigom i mislima. Njena mati drijema pu- 
šeći neprestano. Ima nešto drago i stišano u tom miru popodneva, Stoje gra- 
ne i stabla, u grupama i pojedince, bez titranja kao dekoracija iz jednog fan- 
tastičnog zapleta. Mirišu otkosi i svježe sijeno. Na dalekim obroncima po- 
čivaju plave sjenke. Mrmore lipe u drvoredu. 

l To je svagdanja slika u koju uplećem svoje snove, svoje osjećaje i ono, 
što mi se u duši splete, Pijem kavu sa ženom i njenom majkom. Sjedim s nji- 

ma, no duh mi nije s njima. Vide li to one? I ako se domišljaju, kako u njiho- 

vim očima izgleda moja turobnost? Često osjetim jezu od pomisli, da svaki“ 
čas mogu čuti riječima formuliranu svoju tajnu. Ne, žena mi to neće reći, 

U njoj je veoma razvijen osjećaj takta. Ali njena mati?! Nju ne poznam 

dovoljno. 

Ona je stara kao i Ibrahim-begova mati, ali je u nje izuzetno svjež izraz. 
Možda od nikotina, možda od mnoge kave koju pije, njena je mašta sprem- 
na na najneobičnije kombinacije i zaključke. Jma dubok glas. Ništa na njoj 
nije staro do kose koja je sijeda, i vrata koji je tanak. I ona što ona govori, 
ima nešto mladenačko u sebi bez staračkog opreza i mjere. U tom je 
mnogo drukčija nego njena kći. Šta onda ako ona nešto rekne?! 

26. VII. — Eminina majka je imala novosti za nas oboje: 

— Hasanaginica kaže, — rekla je ona — da se Hanifa udaje u sri- 
jedu. Kako je prljava ta žena! Pitala sam je da li pozna Hanifu i njene i 
porekla je. A meni je govorila o toj udaji šaputom i sa prizvucima, kao da 
je tome braku podloga sve prije nego ljubav? 

Emina je htjela nešto dodati i maknula se. Ali nije rekla ustima nego 
očima. Riječi sam joj zaustavio ja naglom kretnjom koja je ličila na pokret 
nervoznog čovjeka. U njenim se očima odrazi začuđenje. Ponovila je meha- 
nički za mnom: 

— Zar se udaje? 

Ali nije gledala u mater no u mene. Šta je bilo u mojim očima, na 
okrajcima mojih usana, u boji moga glasa, da je našla za potrebno da me 
pogleda s pažnjom? i 

Da li su me ledeni trnci prolazili baš tako vidno? Da li je proces nag- 
log zgušnjavanja boli u grudima našao odraz u licu, u mome držanju? 

Njena mati nam je ponovno nalila fildžane kavom i ja sam svoju po- 
pio u jednom srku. 

— Kako si danas blijed i nervozan! — rekla je Emina. — Nije ti 
dobro | , 

U glasu je imala, pored ljupkosti i brige, neki osobiti prizvuk koji sam 
odmah zapazio. 

Odmahnuo sam rukom i ćutao. Moj duhovni organizam nije bio spo- 
soban u to vrijeme da prima nježnosti od Emine. e 

Sve što je u meni moglo slušati, slušalo je glas žene koja je govorila 
svoje misli: X 

— A Hanifu baš poznam. Vidim je svaki dan. Ako Ibrahim-begov sin 
imadne i dijelak one duše kao ona, moći će stara njezina mirno spavati. Zar 
nije, Riza, svega ti? mr 

Emina se digla, prišla spoljnjem dijelu balkona, odakle je vidik bio 
otvoren na dio ulice i našu veliku bašču i gdje su bila vrata za odaje. Tu se 
naslonila na stup... po 

U tome pokretu koji je bio i ljubak i nježan i isto toliko tih kao i ranije, 
Pun obzira jedne lijepo odnjegovane duše, nije stvarno bilo ništa. 34 

Pa ipak sam čas kasnije osjetio da je sumnja pala u njen duh i da joj 
se Pa morala zgrčiti od boli što je i njenu nježnom licu dalo neki grobni 
izgled, 

Stara je zatim sišla u bašču vičući u prolazu na mačku koja se grijala 
u snopu sunca : 

— Pis! Pisss, nalete!... : 

Večer, s vihorima sumnja, bolova i stida ! 

Koliko je bilo pitanja u Eminim očima i ništa nisam odgovorio. Valovi 
stida doveli su mi šutnju na usne. U me je ušla bljedoća i nemir. 

Nekoliko kapi radosti, nekoliko krajičaka vedrine unijelo je u tu si- 
vost večernjeg raspoloženja Zukićkino dijete, rasčupano, lijepo, s vrlo slat- 
kim glasićem, koje je donijelo mlijeko. 

Potom je pao mrak i zvijezde su planule. 

Večeru sam tek dodirnuo. Mora da sam bio ogromno blijed i slab, 
kad se Emina, sve gledajući u jelo koje se pušilo, nije ustručavala dopustiti 
da joj se oči ovlaže. Vidio sam to, Ona je odgovorila da je to žestine luka 
koga je doista bilo na stolu, ali je osjetila i sama, da je to odgovor samo za 
njenu majku. Znala je da ja poznam njenu veliku nježnost, njenu finu dušu 
koju je za me čuvala, spremna, da mi je ponovno potpuno preda, no koju 
sam ja tako rijetko za se otvarao. Obarala je poglede kao da se boji da ću 
njenu ljubav, povrijeđenu i neodvraćenu, shvatiti kao nametanje. Ima još 
uvijek takovih srdaca, u kojima ni ponos ne reagira na poniženja kad ljube, 
koja s radošću primaju i mrvice sreće, koja ništa ne žele nego da svoju do- 
brotu prostru kao sag, po kome će ljubljene noge hodati. Siguran sam, da 
nijedna njena misao nije bila okaljana mržnjom na me. 

Nametala mi se poredba s janjetom koje je slatko i lijepo i u punom 
sunčanom danu s refleksima žutih i plavih trnova u vuni, i u sjenci tmastih 
oblaka, iz kojih kiši. 

Daleko od toga, da mi donese smirenje, takova mi je poredba punila 
dušu nečim što mi je donosilo stid u obraze. Stid pred njom tako nježnom 
i tako dobrom. : 

Kako sam grub! I kako je nenormalan puls moga srca u kome se mo- 
gla javiti tako divlja čežnja za jednom drugom kosom i jednim drugim usti- 
ma, dok je pored mene venula ljepota Emine, begovske kćeri! I kakva je 
ta moja volja koja mi pruža samo neiscrpan izvor kolebanja i slabosti? Već 
ranije, kad sam se ženio, pijetet prema roditeljima bio je jači od nje. Dobro, 
to je prošlo! No zašto nisam sada mogao da suprotstavim tom osjećaju 
svoja rezonovanja, koja su mi jasno predočavala svu besmislenost jednog 
takvog osjećaja prema djevojci koja će, i ne znajući za mene, poći za pozi- 
vom svoga srca, i tako skoro? Ja sam oženjen, dakle vezan, i svaki pokret 
moje mašte u stranu vrijeđa ono biće, koje je moje sve, bez rezerve. A kod 
mene nije samo jedna misao na stranpticu no sve. Sve, što je moglo otići, 
bez prisustva moga tijela, jednome biću ususret, otišlo je. Što bi rekao stari 
Omer, moj otac i Aiša — majka, kad bi znali kako me slabi konci vežu 
za moj dom?! 

. Dolaze mi priviđenja, lijepa kao bajke, i opet potom odlaze. Šta da 
radim?! Ah, kako strasno titraju svi moji nervi, kako je snažan grč užitka, 
kad u prozore tvoje gledam, Hanifa! Skoro ćeš otići. Gdje da onda odma- 
ram svoje oči, i čime onda da odriješim san koji me je odbjegao?!... Da 

ležim budne svijesti, budne pažnje, dok noć teče, lijepa kao 'tajna?!... Da 

čitam knjige?! Čemu? Ne ubjeđuje me lažni patos socijalnog revolta koga 

su pune, niti rješenja smatram održivim po tako jednostavnoj formuli koju 
predlažu. Šta meni vrijedi ako na svakoj stranici nalazim kritiku a to zado- 

voljava samo rušilačke moje nagone, a ne umiruje nemir moga srca niti moj 

um rješava gorčine sumnji! Drugih knjiga nemam pri ruci. Pa i zar može 

čitanje nadomjestiti onaj lijepi svijet duha u kojem je svaka misao slađa od 

grožđa i svaki osjećaj drag kao ljubav! Može li ljepše poteze i mašta 

stvoriti nego što je obris Hanifina lica, s kosom podijeljenom na čelu i sjaj- 

nom kao odbljesak voda ?! 

Sjedim tako pored prozora — Emina je sjela u ugao gdje su se mra- 
kovi zgusnuli kao paučina — i mislim kako je teško nasljedstvo ta nervna 
osjetljivost, koja mi daje da, dok u sebi gradim svijet pun mašte i iluzija, 
osjećam i stvari oko sebe. Osjećam Eminu i njenu bol i distinktno zapažam, 
da je sve obazrivija i da je udvojila pažnju prema meni. Eto, sjela je daleko, 
misli i šuti. Donijela mi je vino i cigare i ostaće tako u uglu do počinka, 
sretna ako je po navici poljubim u čelo. Nijednu prijeku riječ neće izgovoriti, 
što puštam da se oko nje zgušnjava šutnja i osama. 

Sjedim i mislim, časovi prolaze, iz logora se čuje povečerje. 

Kroz zvjezdanu noć se provlače tanka tkanja, lepršava i neopipna, pri- 
gušeno šume česme i bunari. Šume su pokrivene crnim plaštovima. Putovi se 
stidljivo bijele u počinku. 

To je čas kad mi Emina prilazi s raspuštenom kosom za milovanje, 
s čežnjom za snovima u svima pokretima, i govori: 

— Laku noć, Riza! — Hoćeš li i ti skoro? 

— Skoro, skoro — kažem ja i odvraćam glavu od njenih velikih očiju. 

— Znaš da ne mogu zaspati dok ti ne dođeš, Strah me je... 

— Čega se bojiš, Emina? Majka je s tobom. 

— Ona odmah zaspe, a ja, eto, ne mogu, pa me je strah... 

Moji dlanovi pređu tada preko njene kose i usne ustave na čelu. 

Emina odlazi. Njeno vitko tijelo zamiče u odajama. 

Tada ja sjedem za svoj sto, vadim bilješke i pišem, Od nekog vremena 
nalazio sam izvjesnu slast i umirenje u tome, da ono što u meni pravi zna- 
kove pitanja, što me uzbuđuje i lomi, vidim napisano. To je bio kao dokaz 
opstojnosti boli, koja me je morila. Imao sam već čitavu svesku svojih pat- 
nji, brižljivo skrivanu. Čekao sam časove, dok odmakne noć i zalupi Hani- 
fina kapija, i tada bih sjeo, bijedan, kao poslije uvrede, i pisao. 

Noćas se desilo nešto izuzetno. Gusti su mrakovi pali na moju dušu. 
Ustitralo se srce moje kao jasika. Moji gosti — slatke vizije i sanje — od- 
bjegoše me pred navalom nekog mučnog osjećanja, stida i razočaranja. Opa- 
žao sam u sebi neke duboke provale, pune očaja, koji je prelazio snagu mo- 
jih živaca. , 

Emina je već davno legla. Na predjele je pala ponoć i javila se sa ne- 
koliko zvonika metalnim zvucima. 

Nisam imao zadovoljstva u pisanju. Ostavio sam otvorenu svesku s po- 
sljednjim prekinutim recima: »Hanifa, dok ti spavaš, okružuju te moje bez- 
nadne misli, i snaga je njihova jača od Eminine ljubavi. . .« 

Ali kako je u tom času započela potpuna dekompozicija mojih osje- 
ćaja i misli, nisam bio sposoban ni da pratim brzinu kojom su se smjenjivale 
slike u predodžbi, Nijedna nije bila toliko jasna, da bih je zapamtio. Bio je 
to nekakav ludi interni defile: odlomaka krikova, pejsaža, riječi i, šta ja 
znam čega sve koji je izmarao jače nego fizički napor. Kako da izrazim 
to ludilo srca i uma, kad je samo groznica u grudima i samo mrak u glavi. 
Kapljice koje su mi izmiljele na čelu, stresao sam pokretom ruke. 

Tada sam ustao, sišao niz basamake koji zacvilješe. 

Ne znam, da li sam došao do ulaza u bašču, Ne znam, da li sam i pri- 
šao na domak mjesečini, jer je kroz cijelu veliku avliju bila razastrta sjena 
kuće. Tek odjedanput nečeg sam se sjetio. ' 

Vratio sam se: Emina je bila u mojoj sobi... 

Naslonjena na zid, Blijeda kao smrt. Blijeda kao mjesečeva povlaka 
na drumu. Lijepe kose puštene niz ramena. U očima pogašena svijetla. I 
tuga. I suze. U sjenci stolne lampe, nepomična, izgledala je kao kip. 

mai: moje korake i odmah došla k meni. 

— Riza! 


Samo četiri slova u sudaru dviju boli. I odmah je njezin jecaj postao | 


čujan. Obuhvatio sam je rukom i ona je položila glavu na moje rame. 1, kad 
su se časovi produžavali, ona se trgla, pogledala me i, tko zna zašto, nje- 
nim su očima preletjele mrlje straha. Možda sam imao mutne zjene i od 
boli izvraćeno lice?!... ' 

Onda je oborila oči i rekla glasom zastrtim: 

— Zašto me, Riza, nisi zvao?! — Bila sam budna. 

I kasnije, nekoliko časaka kasnije, nastavila je svoju misao: 


— Vidjela sam: lomiš se u sebi, i mislila sam, doći će ti teško pa ćuti 


trebati. I samo sam se bacila na krevet odjevena. A onda si hodao, sjeo, pa 
opet hodao. Htjela sam ući, ali... ti izgledaš tako strašno, kad si ljut... 

Stanka. Nisam odgovarao, jer mi je u krvi bila bolest i u srcu nisam 
imao utjehe, da je drugom podarim. Više nagonski nego svijesno milovao 
sam njenu kosu i njeno čelo, koje se odmicalo | obaralo. 

— A onda si počeo odmicati... Koliko mi je ludog straha došlo u 
srce, da samo znaš, Riza!... Ušla sam prestrašena u tvoju sobu!... Na 
stolu je gorila sijalica i... tebe nije bilo... 

Jecala je u mojim rukama i plač je njom potresao. Drhtaj je i na mene 
prenosila. Bilo je jasno: vidjela je moju posljednju bilješku. I opet je našla 
toplinu pogleda i beskrajno lijepu ljupkost svoje duše stavila preda me. 

Ne znam kakovi su sve osjećaji, udruženi sa stidom, diktovali tada moje 
postupke. ' 

Ali ja sam pošao do stola, uzeo svesku, rastrgao je i bacio u kamin. 
Jer nisam smio zaostati u plemenštini za njom, makar mi-krv iz srca kapala. 

Zatim sam se vratio k njoj, smućena duha i ugašenih očiju... 


a 
Noći su teške i bez sna. Ljeto je: kratko straže zvijezde noćnjače | 


Divan na kojem Emina drijema, tiho škripi. Otkad se Hanifa udala, 


2 2 s s M4 . . . . .. 
u nju je ušao neki čudni nemir i nikad neće da zaspe prije mene. Ludost! 
Kao da ću ja sebi što učiniti ! 

Bura fijuče u mom srcu i ja prisluškujem glasovima koji šume u meni. 
U intervalima tišine koji su sve češći i dulji što dani više odmiču, ja govo- 
rim s Eminom o svagdanjm stvarima : o žitu koje se talasa i koje će se skoro 
kositi, o voćkama naših voćnjaka, o ljetini koja će biti dobra radi kiša koje 
su pale u pravo vrijeme, A onda se potsjećam da joj nikad prije nisam o 
tome govorio. 

— Mora da sam ti nesnosan — kažem ja, — jer ne poznam više vje- 
štinu da pričama osvježavam tvoj duh... 

Ali ona odbija moju samooptužbu. Njoj tako malo treba. Neka samo 
ruku povučem niz njene pletenice, i njeno će srce kliktati. Samo mila riječ, 
samo mrvice trebaju pa da se zatalasaju dubljine njene duše. 

Takova je ona koja po ženidbenom ugovoru ima da bude suputnik ner- 
vozi i kolebanjima moga intelekta, nemirima moje savjesti i beskrajno veli- 
koj bijedi čitava moga osjećajnoga života... 

Da li sam je vrijedan? 


ZLATKO DUJMOVIĆ: 
ARINA 


Stalna lagodnost odnosi otpornost i svaka imalo kruta zbilja sagiba nas 
i satire. Naprotiv tome borba izoštrava živce, jača volju i precizira cilj. 
Ljubav je, Arino, borba, vječna borba između muškarca i žene, između 
definicije ideala, između preciznosti ukusa, između realnosti ideja, a iz te 
borbe izlazi pobjednikom onaj, u koga je hladnija glava i tvrđe (ali čovje- 
čanskije) srce. Ti si tu ljubav nijekala, a uistinu čezneš za njom. Uzaludnom 
žrtvom stvarala si od sebe dva čovjeka: čovjeka beskrajne i uzvišene ljubavi 
prema jednoj majci i čovjeka najodurnije podatnosti prema svakom oda- 
branom. Pa ipak, nije ti uspjelo. U. dnu srca ostala si dobra djevojčica, mila 
i naivna, pogažena i udarana šakama, zvjerskom grubosti zato, što si htjela 
zbog prvog čovjeka biti drugim. Pokus je zapalio i uništio jedan život, ali 
on nije uspio. Nisi stvorena za to, jer konačno je pobrkano oboje, ali uni- 
šteno samo jedno. Ostala je ljubav kao prigušen ponos i nju sada treba 
povratiti. Treba je zagrliti i uzdići na pjedestal iskrenog kajanja. Opro- 
šteno je razbojniku, bit će oprošteno i tebi! e ' 

A historija ljudi zabilježit će: nestalo je jednog čovjeka. Pa ipak, tom 


(Nastavak) 


nestanku prethodila je uzbuđena borba koja je ipak dovela do katarze. Jer 


i ti ćeš umrijeti, kao što sve umire. Ali, Arino, ne umire istina. Ona je vječna 
kao što je vječna i.moć istinskog kajanja. Kajanje je most duševnom ozdra- 
vljenju i preporodu.« Ser a 
Ukočeno, užareno lice, grčevitog izražaja, preprženo ultravioletnim 
zrakama, blago i plemenito, melanholično koncilijantnih bora po obrazima, 
S prvim odrazima optimističke vedrine, pred erupcijom nove radosti. Pate- 
tični sjaj bljesnuo je, pod mekom vlažnom kožom zatitrala je življe zgu 
snuta krv, zatreptalo je vlaknasto meso, popustili su napregnuti mišići. U 
Svim kutićima sebe osjetila je Arina olakšanje što poput pjenušastog fluida 


-tihano uznemiruje negibljivi mozak budeći ga na nove misli i nove odluke. 


Razmišljanje nametnulo se čeličnom logikom da nov, nepoznat, parom 

obavijen put rasvijetli i sprijatelji sa sobom. Iz podsvijesti počele su lagano 
nicati nekadašnje blijeđe spoznaje, koje sada, pod refleksom mladosti, izgle- 
dahu ipak poznate, ali neokušane. 

Dobra radoznalost vidjeti i spoznati sebe, novu i drugu, sebe iz mla- 
dosti, sebe nepokvarenu, izgubljenu i opet nađenu ondje gdje je nepromiš- 
ljena ekstaza, sredstvom posvećujući cilj, prekinula pravilnu nit razvitka. 
Već svijesna borba donosila je preobraženje, zemaljski bljesak, sunce po- 
larnog kraja, gdje nakon šest mjeseci tame opet sviće zora. 


Uzavrelo mirisno sunce peklo je nemilo ispružene udove. I nijeme“ 


vjeđe ispod kojih plamte dva bistra oka, i svilenu suhu kosu, i mirno sve- 
tačko lice, i obli sniježni baršunasti vrat. To sunce ucjepljivalo je život i 
okrepu, kipjelo je tiho tihano perući prošlost, a žučno goneći s nove ceste 
zgusnutu paru, magluštinu i nagomilano grumenje. ' 

Bar da je njen grijeh bio golemi grijeh, ne bi propao bez traga poput 
meteora koji rasvijetli samo okolinu svoga puta. 

Ona je ipak htjela spasti uspomenu na svoju ličnost. 


RASTANAK 


Oko osamljene jednokatne kuće ujao je proljetni vjetar. Sablasni ja- 
blani mistično su šumili. Krupne kapljice kiše kvrcale su i po rasvijetljenim 
prozorima. A u prostranoj raskošnoj sobi vonjao je namirisani topli zrak. 

»Čini mi se, da sam od sviju ostao jedini ja. Laskam sebi. To je za 
me uspjeh.« 

»Pa ipak, iako ste posljednji, za kratko ste to.« 

»A tko će, gospođice, poslije da me zamijeni ?« 

»Nitko! Otkad mi je majka umrla, moja odluka je nepromijenjena. 
Ono što sam bila dosada, bila sam zbog nje. Odsada živim samo za se, 
Prije nisam vidjela sve ono što vidim sada. Zaista suviše je oskudna višim 
mislima bila okolina u kojoj sam odrasla, suviše je uzak bio moj mozak, a 
da bih sama i imala prilike i mogla dokučiti ono, što mi je morao reći drugi 
iskreni i poštovanja dostojan čovjek.« ' 

»Ja!?« 

»Vi? Pa što ste vi uopće sa mnom govorili? Tendenciozno ste mi 
laskali. Uvijek i samo to. A vaš novac bio je razlog, što sam se s vama 
uopće upoznala. I ja nisam ni na šta drugo mislila. Cinički, zar ne? Naša 
nijema pogodba vršila se potpuno i bez protesta. Naši računi su zaista čisti. 

riznajem s nemirom sada ono, što sam prije hotimice prihvatila. .Iskreno 
priznajem iako se sada stidim. Prije se nisam znala stidjeti. I nisam imala 
vremena za to... Živjela je — ona. Stara i sirota.« 

»Odakle najednoć ovako ?« 

Bag ae Dobra jo . aa uviđate u meni promjenu. Ta 
€ 1 ' i kal : " : / 
nekih hole Era e li je shvatili tako, učinit ćete mi jednu od 

Bujica vjetra i kiše tresnula je o velika prozorska stakla. Neprijatna 
atmosfera postojano je obvijala svu sadržinu raskošne odaje. 

»Arina! Da li je to zbilja ili šala ?« 

»Zbilja, i to nepopustljiva zbilja. Neočekivana, malo neobična, zar 
ne? Da iskreno kažem, i ja se u toj novoj atmosferi osjećam smeteno, Pa 
ipak: Kakva je, takva je.« ' 

Vjetar je bijesno zaurlao. U šarenim bojama mekog naslonjača ele- 
gantna djevojka je problijedjela. 


»Još jedino što bih htjela jest, da i vi, sada pred rastankom, i to ko- - 


načnim rastankom, budete prema meni iskreni. Recite, kako ste me ocijenili ? 
Polazili ste škole. Ja nisam. Uvijek sam u vama gledala obrazovana čo- 
vjeka; nešto drukčijeg nego što su mnogi drugi, koji zbog svojih razloga 
hoće da imaju ljubovcu a ne zakonitu ženu. Nisam se ni jednoj vašoj želji 
usprotivila. Ponovno priznajem: sve je to bilo zbog novca. Ali ipak naši 
odnosi daju nam pravo, da jedanput barem govorimo bez maske. Iskreno 
1 sve.« 

Aristokratski blijedo djevojčino lice napelo se od zatrpavanog uzbu- 
đenja. 

Neodređena stanka svojim mirom dopustila je, da se krepko čuje 
titanski uzbibana priroda. Vjetar se lomio o bridove bijele jednokatnice, 
vjetar je zujao kroz milijune travki i kapi kiše ovjesile se u pravilnim for- 
mama elipsoida o rubove grančica i lišća. 

»Malo tko u prvim godinama zrelosti ima snage očuvati se netaknutim. 
Nepravedno muškarci uživaju ovdje privilegije »široke javnosti«. Strast za 
neiskušanim užitkom, na koji nutka i goni cijela priroda, dovodi legije dje- 
vojčica k onome, s čime se poslije teško rastaju. A mnoge se uopće ne 
rastaju. Neutaživa hotnja za tim užicima, čežnja za sve novijim njenim obli- 
cima stvara kod neiskusnih djevojaka nepromišljene odluke. A ipak svaka 
hoće svoju slobodu. I hoće da pred drugima bude djevicom. Da bude po- 
štena, Dolazi do dramskog sukoba. U tim uzvrpoljenim maštama, koje nisu 
često ni sposobne, ali ni spremne same naći valjano rješenje, redaju se misli 
i dnevne odluke, koje često dovode do tragedije. A nitko te lutalice ne upu- 
ćuje na pravi put. 

Brak treba biti jedino rješenje. On je sinteza obojega: i strasti su 
utažene, i poštenje je neoskvrnuto. 1 k tome sva ona obilata dobra što ih 
valjan brak donosi... .< 

Još jedan sablasni fijuk vjetra. 

»Nikad se nisi trsila da budeš, napose prema muškarcima, gdje je to 
za ženu najpotrebnije, duhom onakvom, kakva bi ipak uz dobru volju mogla 
biti. Ja mislim da si i onda, kada si makar kako primijetila ovu svoju. 
slabost, hotimice ležerno nijekala svaku potrebu svom duševnom isticanju, 
afirmaciji, jer je tvoje tijelo bilo ono, što imađaše neodoljivu.privlačljivost. 
I prvotnu. To je istina. Tako bijaše kod sviju koji su s tobom, Arino, bili 
kratko vrijeme zajedno. Ali vidiš, ja, koji sam počašćen duljom tvojom 
naklonošću, nažalost jasno osjećam jednoličnost u svim onim časovima, kada 
tvoje meso silazi s pozornice. 


Pa ipak: mislim bez ikakve lične aluzije odobravanja, da je rezultat 


jedne moralne evolucije koja još nije definitivna, tvoja spoznaja da je u 


skali časnosti viši stepen biti nečijom ljubavnicom, pa i zbog novca, nego: 
uvijek biti na raspolaganje svakome zbog tog istog novca. Još je jedna 

viša stepenica u toj skali biti ljubavnicom zbog simpatije, a ne zbog mate- 
rijalne koristi. Pa 1 zbog toga jednoga, a ne falangi. Između dva zla bolje 
je izabrati manje. Ali kada je simpatija prema jednome, kakve su zapreke 
braku ?« 

» Toga ne može biti. Početak ne dopušta. Vječni stid titrao bi mi pred 
očima .. , Rezignacije. I kajanje.« 

»Priče. Ti ćeš ostati tu, uza me kao i dosada. Uvijek, uvijek si govo- 
rila, da me ne voliš. Sve si uložila da to pokažeš. Ali nisi uspjela. Bila si 
ljubomorna. Suviše neuko tvoje uvjeravanje o indiferentnosti prema meni 
dokazivalo je ono, što si tim hinjenim indiferentizmom krila. Zašto mi nisi 
poslala posuđenu knjigu, kako sam ti pisao, nego si me zvala, da mi tu 
knjigu — vratiš. Kakvo je ono bilo uhodarenje? U sivom ogrtaču šuljala 
si se iza mene gledajući kuda ću, Zašto uvijek ideš na one zabave na koje 
i ja? Ali ne sa mnom, pa ipak zbog mene. Ne, ništa sebi ne utvaram. Samo 
govorimo ono što si ti bez moje volje učinila da mogu sam sebi čestitati. 
Zašto si dolazila k meni, ne tražeći novac, ako nisi ništa dobro osjećala za 
me? Radujem se tom uspjehu. Ne tajim: volim te. I zato ćeš ostati ovdje. 
A ti?« 

»Nel« 

»Što ne? Ha, ha, ha! Ne voliš me, zar ti?...« Buntovni protest za- 
kliktao je iz skupljenih purpurnih usta. 

»Ti, ti, ti... šutil« 

.  Uzbuđena do groznice skočila je i posrćući potrčala je prema njemu. 
Bio je iznenađen ovom spontanom provalom priznanja. 

»Da — volim te1!« 

Tromo zadovoljstvo približilo ih je u grčevit zagrljaj. Široki naslonjač 
pod okruglim mlazom svijetla zaklonjene stolne svjetiljke tetošio je svojom 
sjenom klupko mladosti. , 

.  Zavaljeno sjedeći jedno uz drugo, slatko su šaputali, gotovo nesvijesno 
i promuklo od tople bezbrižne lijenosti. 

.» Tvoje su potrebe bile neznatne. Lijepu knjigu ne poznaješ. Umjetnost 
ne cijeniš. Najviše što ti ona pruža jest plitka radost bez zadovoljstva. A 
ti ipak znaš što je zadovoljstvo. Eto: imaš sreću, jer radiš; posao ti uspijeva 
zadovoljna si.« : 

»Ne govori o tome !« 

Nervozne riječi: »Nije li možda istina ?« - 

»Jest, bila je nekada.« 

»A sada? Što je sada ?« 

»Novo vrijeme. Nove misli. Ponos na koji sam ljubomorna.« 

>Da li je to onakva ljubomora po receptu?« 

.. >Ne vrijeđaj, molim te! Imaj poštovanja prema onim trima riječima, 
što sam ih iskreno maločas rekla tebi i koje sada prvi i posljednji put uži- 
vamo.« 

Sa vim glas izazvao je otpor i predosjećanje : 

sta iskreno? To si govorila svakome. I uvijek je bilo — iskreno.« 

»Lažeš... !I« 

»Ozbiljno? Sve mi se čini, da je ovo danas početak ipak neke nove 
maske, pred kojom sam još nevješt.« (Nastavit će se.) 


220 


"a 


PRCE GLE 


ZLATKO 


Kad sam, prije više od dvadeset godina, 
došao, kao suplent, u svoje prvo mjesto, u 
Banju Luku, našao sam još toliko srdaca za- 
vijenih u tugu za svojom dobrom i nezabo- 
ravnom odgojiteljicom, gđom Jagodom Tru- 
helkom, direktoricom djevojačke škole koja je 
bila premještena u Sarajevo. Ne znam pred 
koliko je to vremena bilo, ali svakako ne ne- 
posredno prije toga, jer je njezina nasljednica 
imala međutim vremena da očituje svoju fizio- 
nomiju u krugu u kojemu je djelovala. Nitko 
se nije na nju tužio, kao na starješinu; bila je 
ljubezna gospođa koja je vrlo lijepo odgojila 
svoje tri kćerke (te su djevojčice, doduše, imale 
više dječački nastup, to je istina), ali razlika 
je u karakterističnoj zgodi koju su mi pripo- 
vijedali. Kada su, po običaju, učenice došle 


svojoj direktorici čistitati imendan, rođendan 


ili ne znam koju svečanost, donijele su joj kra- 
snu kitu cvijeća. = Nasljednica gđe Truhelke 
uzela je cvijeće i — bacila ga kroz prozor, valj- 
da da pokaže ništavost takvih »besposlica«, ili 
da jednom za uvijek demonstrativno oduči'svo- 
je učenice od ovakve »korupcije«. Ne znam da 
li su učenice zaplakale pred samom svojom di- 
rektoricom, ali znam svakako da su to učinile 
poslije, možda i od stida što su osjetile razliku 
koja nije ponizila njih nego onoga koga se ti- 
calo (duša je omladine neobično osjetljiva za 
ovakve fine nijanse, i ne da se ničim zavarati), 
a svakako od tuge što je, možda prvi put u 
životu, loše shvaćen njihov izražaj ljubavi i 
privrženosti, i što nema one koja ga je uvijek 
znala razumjeti. Formalno, gospođa je imala 


pravo; svaki će joj »strogi i ozbiljni« školski 


* direktor dati pravo. Danas je cvijeće, tako se to 


obično misli, a sutra će biti bonboni, likeri, i 
tko zna šta sve ne, a tko bude u nevolji, taj 
će možda »darovati« i novce — i eto ti ko- 
rupcije! I onda čemu da djeca nepotrebno izba- 
cuju novac; treba ih zarana učiti štednji i oz- 
biljnosti. Međutim, sve ove djevojčice koje su 
toliko volile svoju prijašnju odgojiteljicu, pro- 
matrale su svaki njezin kret, svaku njezinu 
naviku. One su i predobro znale da gđa Tru- 
helka i sama njeguje i najkrasnije Cvijeće i 
da, prema tome, njihovo cvijeće materijalno 
za nju ništa ne znači; ali su ujedno, instink- 


tom prave ljubavi i privrženosti djetinje, zna- 
le da kad neko nešto zaista voli, ne može da ga 
se zasiti: to je, u vidnom obliku, cvijeće koje 
i nije za drugo tu nego da raduje čovječje oko 
i srce, a to je, u drugu ruku, ljepota mlade duše 
koja je u to cvijeće ulila svoju ljubav. 

Nisam ispripovjedio ovu zgodu ni da pra- 
vim gđi Truhelki komplimente — premda bih 
to, eventualno, i smio učiniti kada hoću da joj 
ovdje naknadno čestitam o njezinoj sedamde- 
setgodišnjici —, ni da ocrnim ili omalovažim 
njezinu nasljednicu. Htio sam samo da objasnim 
jednom crtom iz života, zašto gđa Truhelka ni 
danas još, nakon tako plodna i intenzivna lite- 
rarnog rada, nije stekla opće priznanje u knji- 
ževnosti, ali zašto ona, u drugu ruku, ima svo- 
ju publiku koja ju razumije i voli kao što su je 
»obožavale« one rastužene djevojčice. Sve što 
je napisala gđa Truhelka — osim, možda, Vo- 
jače i još kojeg od ranijih djela — napisala je 
žena koja voli omladinu, i pisala je ne možda 
zato da napiše »pedagoške pripovijesti« s na- 
mještenim zapletom i opipljivim  »moralom«, 
nego zato da prelije svoju veliku ljubav prema 
mladim dušama u lica tih svojih priča i da, po 
njima, ona živi u tolikim srcima onih koji su 
imali priliku da je u živom dodiru s gđom 
"Truhelkom neposrdeno osjete a i onih, daleko 
brojnijih, kojima ta sreća nije nikada u dio 
pala. Tko nema osjetljivosti za ovu stranu nje- 
zina stvaranja, taj će mimoići upravo ono što 
daje život i uvjerljivost licima i dogođajima 
njezinih pripovijesti, i neće n. pr. nikada ra- 
zumjeti zašto se gđa Truhelka u toliko priča 
bavila tom Anicom, njezinom braćom i prija- 
teljima, jer neće ni pomišljati na to da je naj- 
uspješniji odgojni princip: pokaži djetetu da 
si i sam bio dijete, da ga poznaš i razumiješ 
po vlastitom iskustvu, i da nikada nećeš ni nje- 
mu sugerirati ni imputirati stvari koje nisi 
okušao. 

U »Zlatku« gđa je Truhelka dala neku vrst 
»objektivnog« romana iz dječjeg života razli- 
čita od njezinih prijašnjih djela ne samo po 
toj svojoj osobini da Zlatko nije ni u kakvoj 
autobiografskoj vezi s autoricom, nego i po tom 
što to nije niz epizoda, više ili manje slobodan, 
nego roman s jedinstvenom radnjom, i to pri- 
lično zamršenom. Ipak bih se kladio da je gđa 

Truhelka u samom Zlatku imala pred očima 
nekog živog dječaka, ne možda s obzirom na 
njegove doživljaje nego na sam tip i karakter 
toga »junaka romana«. Iako svojim bijegom i 
tim što uz put doživljuje različite zgode i ne- 
zgode, Zlatko sjeća na besmrtnog Hlapića gđe 
Mažuranićke, iako je s njim čak srodan po tom 
što je i on u biti tip maloga gentlemana, ipak 
Zlatko nije šegrt kao Hlapić nego gimnazija- 
lac, i nije siromah koji je već po svojoj nevolji 
pozvan da bude milosrdan i dobra srca, nego 
je dijete koje je živjelo u dobru i koje, privik- 
nuto na samoživ život »gospodske« djece, ne 
dolazi u priliku da čini drugima dobro, nego 
njegova osjetljiva duša, s dubokom tugom za 
izgubljenom majkom u sebi, traži od drugih 
pomoć a da je ne umije zaiskati. Zlatko, kava- 
lir i selfmade man u formatu jedanaestgodiš- 
njeg dječačića, prekrasna je studija djeteta koje 
nije nipošto nekakav papirnati uzor ni peda- 
goška apstrakcija, nego dječak, kao i većina 
njih u tim godinama, poduzetan, srčan, istrajan 
idući za svojim ciljem. Da pritom ima da pod- 
nese više toga nego obično dječaci idući za 
svojim pustolovinama, tomu je razlog taj, što 
ni njegov cilj nije običan: pobjeći iz roditelj- 
ske kuće u kojoj je nemila maćeha i potražiti 
svoju pravu majku, o kojoj sve što zna nije 
nego nejasna sjećanja i mutni tragovi. Što to 
sjećanje u njemu pojačava, to je povratak na 
njihovo faktično mjesto: Zlatko se vozi u kraj 
gdje je još, nekada, živio sa svojom pokojnom 
majkom. Ono što je gđa Truhelka dala crta- 
jući put željeznicom od Broda do Sarajeva i 
Zlatkovo snalaženje u Sarajevu, to je jedan 
poem za sebe: onaj specifični i toliko karakte- 
ristični prelaz iz Hrvatske u Bosnu, ona naro- 
čita poezija bosanskih malih vagona, čar polo- 
žaja Sarajeva i intimnost sa svakim kutićem 
u gradu, na Ilidži, na vrelu Bosne, stotinu 
puta ponovljene senzacije svakidanjeg života: 
sve je to dano s toliko ljubavi, osjećajnosti, 
uživljavanja koje će najbolje osjetiti oni koji 
su, poput gđe Truleke, stekli dva zavičaja: 
onaj u kojemu su se rodili i koji ih je »nescio 
qua dulcedine« privlačio kroz cio život i tješio 
»kao što majka tješi« i onaj drugi koji su osvo- 
jili svojim životom, svojim radom, svojom lju- 
bavlju, svojim srcem. Poezija Bosne i Sarajeva 
ispod pera gđe Truhelke najdoličniji je spome- 
nik generacijama ljudi koji su najbolje sile svo- 
je posvetili tomu svom drugom zavičaju, dru- 


gom zavičaju a jednoj domovini, unatoč ne- 
dostojnoj hajci protiv »kuferaša« koja je, u svo- 
je vrijeme, i s vrlo prozirnim namjerama, 
htjela da ih se otrese kao nemilih tuđinaca i 
bešćutnih stranaca. 

Još je jedan elemenat koji ima svoju naro- 
čitu i duboko kulturnu vrijednost u ovoj knjizi: 
majka. Majčinska i djetinja ljubav doživjela 
je tu takovu apoteozu, te bi ovaj roman imao 
biti naročita čitanka za Majčin dan. Istina, 
ovdje moram da iznesem izvjesnu rezervu 
s obzirom na sam zaplet romana, jedinu koju 
imam iznijeti s obzirom na ovo djelo: motiv i 
zaplet historije o »trima majkama«. Gđa Tru- 
helka nije, doduše, imala namjere da piše ro- 
man odraslih lica, nego djeteta. Ali sudbina tih 
lica toliko je presudna za ovo dijete, da nam ne 
može biti svejedno je li njezin splet do kraja i 
potpuno motiviran, ili ne. Ne mogu ovdje ula- 
ziti potanje u to dosta zamršeno pitanje, ali 
bih rekao samo to, da mi se čini da je glavni 
razlog ovoj nepotpunosti u motivaciji odnosa 
odraslih lica to, što gđa Truhelka očito zane- 
maruje muška lica. Kao što se počesto muški 
pisci ne umiju pravo približiti psihologiji žena 
u svojim djelima, tako žene-pisci nerijetko ka- 
rakterišu muškarce suviše sumarno, ili ih ostav- 
ljaju u pozadini. Nejasan je ovdje i sam otac 
Zlatkov onda kada se tako na brzu ruku vjen- 
čao (je li bio strastven i nepromišljen? — ali 
ipak, kako se čini, u njegovoj se majci nije pre- 
vario), nejasan i onda kada tako lako napušta 
ženu i sina koje je nakon toliko godina našao. 
Nejasan je i Zlatkov očuh kad je uzeo tako 
uzornu ženu kakva je bila njegova »druga« 
mama (Zlatkova je majka u porođaju izgubila 
pamćenje, i njegovi »novi roditelji« preuzeli 
su ga pod svoje uz uvjet da nikada ne sazna 
da nije njihovo rođeno dijete). Da li joj je bio 
dostojan drug? Zlatku je bio dobar, ali je ipak 
bio nemoćan prema maćehinoj zlobi. Ili je, mo- 
žda, Zlatko za to bio tako mnogo sam sa svo- 
jom »drugom majkom« na putovanju, na ljeto- 
vanju itd. što se ona nije slagala s ocem i trpje- 
la privijajući se to više djetetu? Sve bi to, 
obrazloženo, istančano motivirano, moglo doni- 
jeti priliku za prikaz mističkih rekompenzacija 
u životu — a takav bi se rad zaista »isplatio«. 
Ali autorica je voljela da se posveti sasvim 
djetetu, a da nas ostavi zablenute pred tajnom 
onih koji su određivali njegovu sudbinu, sve 
dok je nije sam sebi izvojevao. A ipak, možda 

i ne bi baš trebalo toliko riječi da se takve stva- 
ri objasne, kad se sjetimo s kakovom je maj- 
storskom sigurnošću i jasnoćom, onako kao uz 
put, na samoj jednoj stranici, potpuno delikatno 
i tankoćutno, obradio Francis Jammes misterij 
bračne nevjere u svom »Gospodinu ozeron- 
skom župniku«. 

Unatoč svemu tomu, roman djeteta, unutar- 
nji njegov vlastiti roman, toliko je istinski i 
dubok, te nas osvaja i ne ostavlja sve do kraja, 
IL, što je naročito divno, gđa Truhelka koja sa- 
ma nije nikada bila majka, umjela je da se 
ovdje sva pretopi u ljubav majčinu, u njezino 
bezgranično i beskrajno srce; u slast majčina 
zagrljaja i onog nečega neizrecivog po čemu 
dijete neminovno i neodoljivo, unatoč svemu i 
svakomu, osjeti kucaj pravog majčina srca, a 
majka dušu svoga rođenog djeteta. 

"Ta neizrecivo lijepa pjesma nad pjesmama 
majke i djeteta najljepši je vijenac slave gđi 
Truhelki o njezinoj sedamdesetoj godišnjici 
života. Ljubomir Maraković 


SUVREMENA SLOVENSKA LIRIKA!) 


Mi smo se već na ovom mjestu osvrnuli na 
neka izdanja Jugoslovanske knjigarne u Ljub- 
ljani, a naročito na seriju »Kosmos«. Bez sum- 
nje, ova izdanja pretstavljaju kod nas uopće 
ono što je najbolje do danas dano i pruženo či- 
talačkoj publici. Zbirka »Kosmos« kao da je 
sinteza izdavačkog rada ove knjižare. Zaista, i 
ova knjiga pruža na vrlo plastičan način razi- 
nu ukusa, a ujedno i težnju, da se dosadašnje 
u jednom obliku sintetizira, e da bi se moglo 
na taj način kritikovati staro — tradicija i 
graditi novo. U tom smislu, a i inače, ovo izda- 
nje osvaja čitaoce ne samo opremom nego i sa- 
držinom. Težnja pisca uvoda g. Ložara, da da 
u svom uvodu točan idejni karakteristikon no- 
vije slovenske poezije kao i najnovije, te da 
objasni načine i impulse tehnike pjesničkog ob- 
likovanja i stvaranja u vidu analize i dubljine 
stvorenih izražaja kod pojedinih pjesnika, ba- 
rem onih, za koje on misli, da su izvodili po- 
trese i stvorili naročite izražajne mogućnosti, 
nije uvijek reljefna i teško se čita, iako mi vje- 
rujemo, da bi ovaj uvod bio i te kako jasniji 


1) Slovenska sodobna lirika — s uvodom 
Rajka Ložara; pjesme izabrao i.uredio Anton 
Vodnik, izdala Jugoslovanska knjigarna, Ljub- 
ljana 1933., Biblioteka »Kosmos«. 


t. j. da jasnije iznese svoje poglede i svoj 
kritičkoestetski stav. Ovaj je uvod veoma so« 
lidno napisan, te taj esej nije pabirčenje po 
udžbenicima estetike i poetike, on je originalna 
ekspresija i saživljavanje analitičkih objašnje- 
nja u duhu poezije i stvaralaštva o čemu mi i 
želimo da se informiramo, kad uzmemo ovu li- 
jepu knjigu u ruku. Pisca je vodila jedina želja, 
a ta je, da u obliku eseja označi ne samo su- 
vremeno gledanje na poeziju, nego da pruži i 
pregled ocjena u duhu suvremene evropske 
estetske kritike. Analiza stvaranja i oblikova- 
nja kod pjesnika veoma je važna pojava, te je 
u tom smislu ovaj rad g. Ložara i novina za 
nas. Ali tim nikako ne otpada njegova lapi- 
darnost i težina u razumijevanju. Zato mnogi 
čitaoci ove antologije i neće pročitati taj uvod 
upravo radi njegove suhoće, ali hoće oni koji 
žele, da upoznaju želje 1 poglede novog gle- 
danja koje jedino može da bude pravilno mje- 
rilo za ocjenjivanje pjesama koje slijede iza 
ovog dugog uvoda. Zato mislim, da je neosno- 
vana tvrdnja g. Debeljaka (Dom in Svet št. 
3—4 1934) koji veli da Ložarov uvod pret- 
stavlja »ure napornega studija ob zbirki, ki je 
zamišljena kot knjiga ur.« Dobro, iako je uvod- 
ničar u uvodu naglasio str. ro: »In vendar je 
treba krepko poudariti, da se nastrojenje v no- 
vem smislu besede obrača na celoto, tudi na 
miselne, stremljenske in druge podlage, skratka 
na celokupnost umetniškega stališča v svetu 
in glede na svet.« Onda njegove misli str: 16— 
23, zatim str. 12: »Lirična pesem oživi šele v 
tebi in šele v tebi razvije ves svoje magično 
moč. Najslablja skrivnost njenega bistva je 
način, kako je vse časovno spremenila v brez- 
časno in da se to ponovno izvrši v tebi.« K to- 
mu njegova analiza Zupančičeva oblikovanja 
i dva vida u tom razvoju: a) ritam, b) doži- 


vetje t. j. nastrojenje. Uz ove refleksije o me- 


tafori str. 21. s kojom dovršava analizu kon- 
strukcije impresionističkog izraza, da bi osna- 
žio svoje najbolje stranice u eseju, a to su one 
u kojima crta razvojno stvaralački lik Jože Lo- 
vrenčiča (str. 32—38). Ovim stranicama Lo- 
žar utvrđuje ne samo lik ovoga pjesnika i nje- 
govo stvaralaštvo, nego i daje mnoga razjaš- 
njenja za način svog pisanja. Te su stranice 
krasna ilustracija stvaranja lirske ekspresio- 
nističke epohe. Isto tako ilustriran je dobro lik 
Mirana Jarca koji je izrazit zastupnik sloven- 

skog ekspresionizma. On stvara liriku dokaza 
(str, 38.). Od str.: 38—52, a one su jasnije ne- 
go li one do tada napisane, g. Ložar pruža ka- 
rakteristične odlike najnovije slovenske lirike. 
Tu su prostudirane ili su nabacane misli o S. 
Majcenu, A. Vodnku, Seliškaru, Jože Pogač- 
niku, Francetu Vodniku, o jednom i drugom 
Vodušeku, Edvardu Kocbeku i drugima do Bo- 
gumila Fatura. . 

Tako na str. 94 pisac dobro karakteriše B. 
Vodušeka: »V Vodušekovem pesniškem jeziku 
imamo dovolj primerov, kako staro jemlje slo- 
vo in se gradi novo na zopet utemeljenih in 
očiščenih enptak besed ter iz njih izvirajočem 
ritmu.« Također su dobra opažanja o Gradniku 
str. 24 i Srečku Kosovelu str. 47. Ne smijemo 
preći ni preko karakteristike Vodušeka B. i 
Edvarda Kocbeka str. 49—50. — Još jedna 
manja mana ovog eseja leži i u nekoj brzini mi- 
sli i u zaključcima koji se navode na koncu. 
Ipak značenje misli ovog uvodnika mnogo je 
jače i potrebnije nego li to, kako nam se čini, 
misli g. Debeljak u svojoj opširnoj kritici ili g. 
T. Potakar također u ocjeni ove knjige (Srp. 
knj. gl. 1934 februar). Mnogo su bolje i točnije 
misli kao i sama kritika izbora pjesama koju 
je izvršio u istoj reviji g. Debeljak (str. 200— 
210). Tu ima mnogo opravdanih zamjeraka, a 
ujedno i priznanja g. A. Vodniku. Ima tu i 
uspjelih poređenja, ali i individualnih stavova 
koji ipak ne poriču uredniku uspjeh. S naše 
strane i mi se slažemo s g. A. Vodnikom što je 
lirika započeta od temelja »Moderne« i to: s 
Ketteom, Murnom, Cankarom i Župančičem, 
U ovoj je Antologiji pjesnik Murn dobio do- 
stojno mjesto, te se njegove korenite veze s du- 
hom slovenske lirike i njenim stvaralaštvom vi- 
de danas jasnije nego li se to moglo prije da 
uoči, To znači, da je sva ova lirika živa i du- 
hovno aktivna, iako nije potpuno dinamična 
(protivno g. Debeljak — ista revija str 215), 
a zar nije često dinamičnost odraz, ne sponta- 
nosti i traženje novoga ili manje štovanje no- 
VOga, već kaosa koji nosi i vitla duhove? 

Urednikova napomena i ovo obrazlaže, jer 
on na str. 235 veli da mu je glavno bilo da 
osnaži svojim izborom pjesama »stilno razvoj- 
ni princip«. On se na istoj stranici s razlogom 
pravda zašto je uvrstio i po neku slabiju pjes- 
mu. Ima ipak pjesnika koji su obilnije zastu- 
pani, dok su drugi samo s jednom pjesmom 
n. p. Gspan Alfonz ili Eller Fran, pa i Ko- 


sovel Stano, a mislimo, nezasluženo i Vital 
Vodušek. U ostalom mani mora da bude, to i 
sa muređivač ne poriče, ali je glavni cilj svoje 
antologije postigao, i dokazao tim ne samo 


svoju širokogrudnost i objektivnost, nego i is- 


tančani ukus. Papir, slova, oblik knjige, opre- 
ma, pa i odlično reprodukovane fotografije svi- 
ju pjesnika čije se pjesme nalaze u antologiji, 
daju dostojan okvir ovoj knjizi. 

Uz ostalo što smo naveli, možemo da pri- 
mimo i konačnu misao g. T. Debeljaka (ista re- 
vija i broj str, 214.): »Zdaj imamo zbrano 
solvensko sodobno liriko. Važno je — slovensko 
-— (potcrtao g. Debeljak) to je prav naše svoj- 
sko pesniško obličje,  notranji : razvoj našega 
najintimnejšega doživljanja« — Ali tvrdnja, 
koja slijedi iza ovih rečenica, izgleda da je 
olako nabačena. Por. str. 214: »Če primerjam 
osnovni ton naše lirike s srpsko ali hrvatsko, 
vidim, da je naša v primeri z njima vsa pojo- 
ča, zgoščena, lirično ekspresivna, dočim sta oni 
dve predvsem opisni in verbalistični.« (Potcr- 
tao je pisac ovih redaka). Obrazlaganja ove 
tvrdnje koja slijede poslije ovog suda nijesu 
drugo nego nabacivanje s imenima naših naj- 
boljih lirika. Zaista, sami ovi lirc mogu da 
pobiju tu tvrdnju g. Debeljaka (Kranjčević, 
Nazor, Rakić i dr.). 

Zar je lirika pjesnika M. Sabića (njega ne 
spominje g. D.), Nazora, Đure Sudete, Petko- 
vića Disa, te Kranjčevića, pa da se uzmu i 
najmlađi: Cvjetka Škrape i Lendića samo i pr- 
venstveno verbalistička i opisna? — Ovi re- 
dovi g. D. ne zvuče zgodno, naročito zato, što 
su napisani u reviji koja želi da informira svo- 
je čitaoce o vrednotama hrvatske i srpske knji- 
ževnosti. Zar nemaju neke pjesme M. Sabića (a 
mi vapijemo za cjelokupnim njegovim djeli- 
ma ,dok se djela slabijih pisaca i to cjelokupna, 
izdaju i te kako luksuzno) modulaciju i jedna- 
ku ekspresivnu snagu ako i pjesme Gradnika 
ili Kettea? Nema li i Nazor u grvom redu je- 
drine i snage ko i Župančič, a Petković-Dis, 
Pandurović i brojni drugi lirici snagu jednog 
Kosovela Srečka, Majcena, Kocbeka i drugih? 
Ima kod svakog pjesnika i deskripcije i verba- 
lizma, a ako je ima, ona je u toliko opravda- 
na, koliko mu služi pri stvaranju da svoje mi- 
sli i novinu svoga stava i vlastite ličnosti obli- 
kuje. Rastezljivi su, istina, pojmovi verbali- 
zam i deskriptivnost, ali ih g. D. naveo u užem 
obujmu i na lak način pokušao da s njima oka- 

rakteriše hrvatsku stvaralačku liričnost. Ne go- 
vorimo pro domo, ali govorimo o riječima i 
kritici koja bi mogla da bude objektivnija i 
točnija. To može da bude lično mišljenje g. D., 
ali, ako se ono napiše, onda mora da bude pro- 
vjereno s dokazima. Nas će sigurno dobro shva- 
titi g. Debeljak i neće ove dobronamjerne rTi- 
ječi uzeti kao napadaj, već kao mali osvrt koji 
želi, da nesporazumak ukloni. Isto tako se već 
dotaknuo n. p. i katoličke hrvatske književno- 
sti (»Dom in svet«, 1933. br. 5. str, 271), ali 
ju je pitijski okarakterisao. Sud kao ovaj u tom 
broju lista: »Izrazito kat. literatura je u hr- 
vaski javnosti še vedno inferiorna, (pot. pisac 
ovih redaka)) kar je vsekakor znak lit. ne- 
kvalitete (opet pot. isti) katoličko opredeljenih 
pisateljev, čeprav jim stoje tako blizu taki pri- 
znani pisatelji kot sta Nazor in Domjanić«. I 
ovo je prestrog, a i labav sud g. Debeljaka, jer 
on sigurno nije upućen kolike prepreke stoje 
na putu i kakove teškoće ometaju hrvatske ka- 
toličke književnike u pisanju, a naročito u pu- 
blikovanju njihovih djela. Svaki koji je n. Pp. 
pokušao da samostalno izda zbirku pjesama, 
novela ili eseja zarobio se dugovima do smrti. 
Ono što se izdaje malo je i ne može da ih do- 
stojno pretstavi, to je istina, ali ne stoji da su 
inferiorni po kvaliteti. Mi ćemo drugi put po- 
kušati da se osvrnemo na brojne druge ocjene i 
mišljenja &. D., a sad ovo samo iznosimo, da 
bi ilustrirali labavost nekih njegovih nabače- 
nih misli. 

Zavrišujući, mi bi još mogli da dodamo kako 
ova antologija u svakom pogledu, a naročito u 
svojoj objektivnosti oskače pred anologijom 
hrvatske moderne lirike (Tadijanović i De- 
lorko). Obje su izašle skoro istovremeno. 

Ton Smerdćl. 


ROMAN O VJEŠTICI 


Nakon »senzacionalnih« uspjeha »Gričke 
vještice« koji bacaju tako žalosno svijetlo na 
ne baš neznatan dio naše čitalačke publike, već 
sam spomen na vještice i vještičke procese iza- 


.ziva u nama neugodni dojam bolesnih i jefti- 


nih efekata od kojih se čovjeku koža ježi. Baš 
Poradi toga djeluje poput spasonosnog napitka 
djelo u kojemu je čitavom tom problemu vraće- 
na njegova historijska težina i dalekosežna oz- 
biljnost. Roman gđe Fanny Wibmer-Pedit!) ne 


1) Fanny Wibmer-Pedit, Emerenzia, Roman, 
Verlag Anton Pustet, Salzburg—Leipzig. 


ide za tim da poriče historiju, da opravdava ili 
umanjuje grozotu vještičkih sudova, nego da. 
im da ljudsku uvjerljivost i da ih historijski 
protumači. Štaviše, autorica, upuštajući se u 
veoma smion problem, hoće da rastumači zašto 
i kako je, u osnovama Božje pravdenosti, ova- 
kva pojava odgovarala svomu vremenu, i, da 
tako kažem, bila potrebita da vrati poremećeno 
ravnovjesje harmoniji svemira. Dakako, ne 
uvijek i u svakom slučaju; ali roman o Eme- 
renciji uspijeva da nas uvjeri, da slučaj njezine ' 
junakinje nije bio, u ono teško i tužno vrijeme, 
ni slučajan ni usamljen. Da li je »stvaranje« 
vještica bilo isključivo plod fanatizovane na- 
rodne mašte, fantastičnih priča i praznovjerja, 
ili je ipak bilo nešto što je dovodilo ili bar na- 
vodilo ljude na to uvjerenje? Gđa. Wibmer- 
Pedit rijetkom snagom uživljavanja ne samo u 
zamršene historijske nego i u vrlo suptilne psi- 
hologijske probleme, na neodoljivo snažan na- 
čin uvjerljivoššću svih velikih djela istinske 
umjetnosti, iznosi pred nas i u ovom slu- 
čaju staru i tragičnu istinu čovječanstva: da se 
dobro naplaćuje zlom i da, po fatalnoj zabuni 
čovječanstva, dobrotvori njegovi moraju da 
svoja djela ispaštaju svojom krvlju. Ovdje se 
doduše ne radi ni o kakom velikom prednjaku 
čovječanstva čija bi lična sudbina bila potcr- 
tana u historiji, nego o tipskom slučaju iz doba 
kada je opća podivljalost čovječanstva tražila 
brojnije žrtve u odmazdu za svoj duboki mo- 
ralni pad. Doba tridesetgodišnjeg rata nije 
dalo mislilaca ni proroka koji bi umirali 2a 
lomači za svijetlo svijeta, ali je tražilo bez- 
brojne žrtve »vještica« da se, konačno, obori 
jedna od najkrupnijih i najbolnijih zabluda čo- 
vječanstva. Ali, kako je uvijek kod prinošenja 
ovakovih teških žrtava po osnovama Providno- 
sti, ne samo da se dokinu sujevjerja o vješti- 
cama i okrutnost njihovh procesa, nego da se 
ujedno obori toliko surovosti, podivljalosti i 
razuzdanosti, te se čovječanstvo iz toliko pro- 
livene krvi digne preporođeno i obnovljeno na 
nov život. 

Dvije su tragične niti u životu junakinje 
ovog romana koje dovode do toga da njezina 
sudbina, izvana toliko neobična i nejasna, po- 
staje razumljva i dobiva svoj duboki smisao. 
Prvo, što je Emerencijina majka bila izgubila 
kuću i kućište uz muža nesposobna za život i 
što je, tako, bila prisiljena da postane bes- 
kućnica i skitnica. Dakako da se u prvi mah to 

nije činilo tako tragično: Magdalena Pichler 
našla je najprije mjesto u župnom dvoru, kod 
mudroga i svetog župnika koji je čak i njezinu 
kćerku Emerenciju naučio ne samo čitati i pi- 
sati, negoi latinski govoriti i misu slušati i mno- 
ge druge korisne stvari. Ali kad je umro stari 
i dobri župnik Schaudermann, Magdalenino je 
dotadanje zanimanje postalo, za seoske nadžak= 
babe i zavidnice svake vrsti, izvorom teških 
kleveta i vječnoga žiga koji ostaje na njoj i na 
njezinim potomcima sve do istrebljenja: ona 
je popovska žena i čitavo njezino pokoljenje 
ostaje, u ustima naroda, »Pfaffengelichter«: 
Već ovdje pokazuje autorica, vanrednim pozna- 
vanjem psihologije masa, zametak predrasuda- 
ma i sujevjerjima: nitko i ne pita kakav je čo- 
vjek bio Schaudermann, nitko i ne gleda na to 
da je on primio bijednu ženu iz milosrđa, niti 
kakva je postala Magdalena a još više mala 
Emerencija u njegovoj kući: zavist i pakost 
obaraju sve obzire i skrupule, to više što je ne- 
moguće provjeriti istinu: Schaudermann je 
mrtav, a Magdalena je sirota i slaba žena. Us- 
pomena na. njezina muža koji je, nestalna ka- 
raktera, otišao u vojsku, u tridesetgodišnji rat, 
a da nije ni dočekao svoje kćerčice, toliko je 
izblijedila da više nitko i ne misli na njega kao 
oca male Emerencije — i otuda počinje teški i 
mučni život obijanja tuđih pragova. Kad bi 
Emerencija bila žena kao one koje su je okleve- 
tale i otrovale joj život, ona bi prostotu suzbila 
prostotom ili, podavajući se životu koji joj se 
pripisuje, kad već ne može da spriječi klevetu, 
bez sumnje stvorila sebi udobniji i lagodniji ma- 
terijalni život na račun svoga već i tako iz- 
gubljenoga dobrog glasa. Paklena prerevnost 
»neprikosnovenih« seoskih baba već je mnogu 
čestititu, iz poštenog života izopćenu, djevojku 
dovela na taj put. Ali Emerencija nije slaba 
žena; ona je čovjek, t. j. biće koje nije ni 
bez grijeha ni bez zablude, ali je ona žena 
jaka duhom: u njoj živi, na čudan i nedokučan 
način, mistička svijest o smislu žrtava i o ve- 
ličini Natprirodnoga. Emerencija je, da se tako 
izrazim, nesvijesna svetica, Za svetost hoće se 
svijesna težnja za savršenošću; međutim, ova 
jadnica, koja je konačno spala na to da se sa 
svoje petero djece i starom, iznemoglom maj- 
kom :potuca po cestama kao posljednji kotlokrpa, 
konašno gubi gotovo i svijest o svom ljudskom 
dostojanstvu: ali i to je martirij svoje vrsti. 
Kako se Emerencija nije mogla sporazumjeti 


s prvim svojim mužem koji nije bio loš, ali na- 
gao i žestok, kako ju je poslije uzeo onaj koji 
joj se nekad nije usudio očitovati ljubav, kako 
je, tih i nečujan dijelio s njom ruglo i sramotu, 
muku i siromaštinu; kako su, poslije dugog i 
teškog lutanja, došli do davno željene kućice 
i kako su je opet izgubili; kako je Emerencija 
željno virila kroz plot za svojim prvim dje- 
tetom koje je izgubila jer ga se morala odreći 
— sve su to crte tako ljudski proosjećane, tako 
istinito zapažene te sjećaju na umjetnost velike 
Sigride Undset: znati osjetiti srce i dušu žene 
i majke i u patnjama i bolima, i u onim sit- 
nim i neznatnim radostima koje mogu da se 
osmijehnu u životu ljudima koje prati teška 
sudbina. A otad se počinje epopeja Emerenciji- 
na herojskog mučeništva: optužba, zatvaranje 
i suđenje njoj i njezinoj djeci kao vještici i nje- 
zinim pomagačima. Emerencija je, nekad, kod 
dobrog župnika Schaudermanna, naučila mno- 
ge korisne stvari: šta je svijet i kakvi su sve- 
mirski zakoni, koja je moć ljekovitih trava i 
kako se pomaže u nesrećama, u bolestima itd. 
Tim je ona, izagnana na ulicu, potucajući se 
od sela do sela, zarađivala svoj suhi kruh: 
ovdje je liječila blago, ondje iscjeljivala ljude, 
drugdje davala savjete u gospodarstvu, ondje 
»proricala« vrijeme znajući nešto o prirodnim 
pojavama: i eto to je stvarna podloga za nje- 
zino »vještičenje«, to je osveta zavisti za djela 
milosrđa koja su joj uspjela i gluposti za ona 
koja joj, slučajno, nisu uspjela. To je podloga 
za najfantastičnije priče i klevete; to je, ma 
žalost, podloga i za tešku i sudbonosnu, ali ne- 
pravednu i tragično zaluđenu optužbu pred 
sudom. Što se sve zbijalo na takvu »strogom« 
sudovanju, gotovo da nadilazi poimanje nor- 
malnoga čovjeka. Bez bolesnog uživanja u 
jezovitim momentima, ali sa potpunom sviješću 
historijske pravice i istine, autorica na divan 
način, na podlozi dubokog psihologijskog uživ- 
ljavanja, razjašnjuje i surove zablude vreme- 
na i tužno iznuđena »priznanja« optuženice. I 
konačno, roman gđe Wibmer-Pedit nije ni- 
kakva sladunjavo-sentimentalna priča o vitezu 
koji naglo iskrsava i spasava nesretnu, lijepu 
i mladu žrtvu, niti je to kakav happy-end na 
račun zamagljene i nepriznate historije, pomilo- 
vanje, ili nečije obraćenje i sl. Emerencija je 
ispila svoju čašu žuči do dna: ona je spaljena 
kao vještica, njezina su djeca sasječena, dok 
joj je stara majka od tuge i muke u tamnici 

poginula. Jedino Marija, još nedorasla djevoj- 
čica koja je na stratištu pala u hinjenu nesvi- 
jest, spasla se i umrla kasnije kao služavka 
negdje kod seljaka u planinama. A zašto nije 
Emerenciju poštedila ta gorka sudbina? Auto- 
rica je na prekrasan način, ljudski jednostavno 
i iskreno, prikazala kako su se Emerencija, že- 
na Božjega poziva, i njezina nevina dječica, 
zaprljali, povlačeći se kao cigani po svijetu, 
gladni i gonjeni od svakoga. Nisu oni zabora- 
vili Boga ni postali ono što su drugi u njima 
gledali, ali glad i strah tjerali su ih često na 
krađe, na laži, a potucanje po svijetu otkrilo 
im je na brutalan način grijeh i strahotu ži- 
vota: njihove su patnje u tamnici očišćenje i 
preobraženje za njih same. Ali njihova muče- 
nička smrt, nezaslužena ničim no dobrim dje- 
lima, nezahvalno uzvraćenim po čovječanstvu 
koje je uvijek nezahvalno prema veličini duše, 
otprošnja su za zablude svijeta i vijeka: ovakve 
su žrtve odvraćale bič pravde Božje od po- 
divljalog čovječanstva; one su, konačno, uči- 
nile da su se ljudi zgrozili nad svojom ludošću 
i progledali. One su dale oslona onima koji su 
ustali na hrabru borbu protiv vještičkih pro- 
cesa i, konačno, razbili tu najtežu i ponajkrva- 
viju zabludu čovječanstva. To su onakvi kao 
liječnik Verci i sudac Perckhofer u ovoj histo- 
riji; ljudi pametni, umni, dalekovidni i pra- 
vedni: u njihovu razgovoru koji je dubok i 
dalek a da nije pritom anahronističan, autorica 
na diskretan način baca svijetlo čak — u dale- 
ku budućnost. 

»Emerencija« pripada u najzrelije plodove 
današnje katoličke književnosti u svijetu; s 
njom je njemački katolički roman dobio krup- 
nu prinovu koja sja na daleko svojom nepa- 
tvorenom umjetničkom vrijednošću poput dra- 
gog kamena. A čitava njemačka književnost 
dobila je djelo rijetkog historijskog i psihologij- 
skog uživljavanja; historijski roman iz vreme- 
na koje je malo obrađeno, jer je toliko mutno 
i nejasno, toliko teško i neslavno, Pa ipak, to 
se djelo i danas osjeća kao životvorno, jer ono 
ne prikazuje »veliku« historiju, nego narod, 
seljaka, zemlju. Toliki krajevi od Tirola pa 
sve do u Korušku oživljavaju tako svježe i pla- 
stično pred našim očima, a još više sam narod 
sa svim svojim manama i porocima u teško 
doba — a nije li tridesetgodišnji rat toliko sli- 
čan svjetskom i njegovoj epohi? — ali i sa 
svim što je u njemu lijepo, srdačno i čestito. 


Taj nam dojam još pojačava jezični kolorit 
autorice koji je, u jednu ruku, obojen tirolskim 
dijalektom, a u drugu arhaiziran stilom i go- 
vorom epohe. Pozorište i jezik romana, kao i 
njegova mistička podloga, sjećaju nas mnogo 
na barokni pučki roman »Singerlein« od gđe 
Dolores Vieser, samo što je ovaj posljednji, 
upravo dječji po svom glavnom junaku, njež- 
niji, laganiji, više lirske inspiracije, sa senti- 
mentalnim prizvucima baroka; dok je »Eme- 
rencija« roman junačkog stradanja, epopeja 
jednog mučnog i teškog života kroz tri gene- | 
racije, izvrsno komponovan i, uza sve obilje lica 
i stvarne građe, sažet i koncentriran poput kla- 
sične tragedije. Ljubomir Maraković. 


ŽETELAC 


Svomu prijevodu Jovkovljeva »Žeteoca«!) 
dodao je g. dr. 1. Esih kratak »Pregled bu- 
garske književnosti«. Kako je bugarska knji- 
ževnost općenito kod nas zaista dosta slabo po- 
znata, takav je rad vrlo koristan, iako bismo 
mi u ovakvu pregledu željeli možda manje 
imena a više analize atmosfere i općih proble- 
ma koji pokreću bugarskom književnošću s 
njihovim specifičnim oznakama ljudi i kraja, 
ali, u ovom slučaju, nama je naročito žao što 
je pisac »Žeteoca« upao tek onako kao uz put 
u taj opći i dosta sumarni pregled: o njemu 
smo doznali upravo toliko kao i o ostalim bu- 
garskim piscima, a sve je to tek kao neki re- 
petitorij i leksikonski izvadak. Međutim, čita- 
nje »Žeteoca« izaziva u nama daleko veće i 
dublje želje: mi bismo htjeli kud i kamo više 
znati o tom, otkud je g. Jovkov došao do 
ovog tako suptilno kršćanskog shvatanja, kako 
se »Žetelac« odnosi prema ostalim piščevim 
djelima, s obzirom na njegovu osnovnu ideju, 
kakav je položaj »Žeteoca« prema ostaloj bu- 
garskoj suvremenoj književnosti i, naročito, tko 
i s kakvim dojmom čita ovaj roman, toliko ne- 
običan svojom dubokom duševnom smirenošću 
i svojim iskrenim i dubokim kršćanstvom. Ve- 
lika je Šteta što uz toliko istaknutih i neobično 
simpaičnih bugarskih pjesnika i pisaca koji su 
nas nedavno pohodili kao izaslanici sofijskog 
Pen-kluba, nije bio i pisac »Žeteoca«, a gotovo 
da bi se isplatilo, samo radi toga, otići u Bu- 


1) Jordan Jovkov, Žetelac, prev. dr. Ivan 
Esih, Knjižnica Dobrih romana, XVI, 61, Za- 
greb 1933, Izd. Kuća dobre štampe. 

garsku i zatražiti od g. Jovkova interview o 
svim tim neobično zanimljivim pitanjma. 
Karakteristično je izvjesno kiselo raspolo- 
ženje naše štampe, u koliko je uopće pisala o 
ovom romanu: nepoznati svijet sadanje bugar- 
ske književnosti privukao je, dakako, radozna- 
lost na prvi mah; ali je teško našim liberalnim 
piscima koji su svi više manje »na lijevo« ori- 
jentirani, shvatiti da može biti roman koji je 
zaista slika pučkog života, tako živa i vjerna 
te se ne može pobiti nikakvim »ideološkim« re- 
zervama, a ipak tako duboko i neposrdeno krš- 
ćanska, priprosto i iskreno kao i sama duša tih 
nezaboravnih tipova koji su u njoj ocrtani, a 
da se pritom ne zaboravi duboka i jaka umjet- 
nička inspiracija djela. G. Jovkov nije imao 
namjere da napiše epopeju seljačkog života po- 
put Reymonta, roman-rijeku sa širokim i sve- 
stranim analizama; on je napisao jednostavnu 
pripovijest iz života sa sela, ali, što je naro- 
čito vrijedno, taj roman nije ni »seoska pri- 
povijest« u izlizanom »tradicionalnom« smislu 
predrealističkog sentimentalnog romantizma, a 
ni »pučki roman« u onom običnom smislu: mo- 
ralizatorno odgojan, »poučan«, udešen po ne- 
kim pravilima i — dosadan. G, Jovkov nije 
pisao o pučkom životu zato što hoće da »po- 
učava« ili da piše danas toliko nametljivu »so- 
cijalnu« književnost; on je pisao o svijetu i ži- 
votu koji dobro pozna, s kojim je srastao i o 
kojemu može da piše bez ikakvih namjernih 
pretpostavaka, onako kako jest i kako to, kao 
umjetnik, gleda. Radnja je romana tako obič- 
na i svakidašnja kakav je i život na selu: dva 
suparnika, jedan pravedan ali silovit, drugi 
pametan, ali sebičan i lukav, i stara porodična 
nepravda, iz koje izlazi neka elementarna anti- 
patija, a konačno i mržnja između te dvojice 
jakih pretstavnika seoskog življa. G. Kosor iz- 
veo bi iz tog motiva bez sumnje kakav mitski 
nejasni i fantastični »Požar strasti«; g. Jovkov 
je ostao realniji, stvarniji i prihvatljiviji, i dok, 
kako je prirodno, povrijeđeni i poniženi stiče 
simpatije sebi sličnih, postaje neki njhov vođ i 
heroj, pisac nipošto ne izrabljuje priliku da 
zaoštri situaciju u neku »socijalnu« borbu po- 
litičkog stila, u neko propovijedanje revolucio- 
narnih uzbuna. I Grozdan, kolikogod je sim- 
patičan, ima svojih teških pogrešaka, to više 
što ga fizička snaga i žestoka ćud navode na 
osvetljivost i pakost koja ga gotovo dovodi do 
ruba propasti. A u drugu ruku, Vičan, njegov 


protivnik, uza sve to što na pravdi Boga Groz- 
danu otima zemlju, što demagoški zavarava 
narod, i što hoće čak i Boga da prevari laž- 
nom zlatnom krunom oko Isusove glave, čovjek 
je koji trpi i pati kao i drugi ljudi, htio bi, bar 
na mahove, da bude dobar te ne može da bude 
nikakav »živi đavo« u kapitalističkoj koži. U 
žestini ljudskih strasti i mračnih predrasuda, 
bez sumnje bi se obojica gložili do zatora, po- 
put fatalnih junaka Kosorove drame, da ne 
ulazi u radnju, bez ikakva čuda i čarolije, ali 
ipak na čudesno dubok način, treći faktor koji 
donosi preokret: tajinstveni Žetelac kojega na- 
slika »ruka Nedkova«, ruka bogadanog slikara 
koja se htjela povoditi za starim ikonama, a 
stvorila je, na neodoljiv i nesravnjiv način, 
Hrista koji je došao tomu svom narodu da mu 
donese mir i ljubav: Hrista među klasjem, kao 
žeteoca, žeteoca kao što su i Vičan i Grozdan 
i sav taj priprosti i jednostavni narod kojemu 
je dolazak velike vršaće mašine nečuveno čudo 
i najveće slavlje u životu. Kako je ta umjet- 
nička ruka Nedkova spasla i samoga Nedka 
koji je, prije toga, u očajanju svoga učmalog 
talenta, bio naslikao sablažnjivu pogansku sli- 
ku u seoskoj krčmi koja je uništila tolike, kako 
je našao Isusa i Isus njega, kako je taj božanski 
Žetelac spasao Grozdana u času njegova najte- 
žeg svetogrđa, to je ispripovijedao tako krš- 
ćanski iskreno i jednostavno, tako toplo i pri- 
vlačljivo, baš kao što se zbija u dušama ovih 
priprostih ljudi iz naroda kojima je Bog tako 
blizu jer žive usred Njegove prirode, s njom i 
po njoj, te im je najrazumljiviji glas Spasiteljev, 
kad im se On pojavljuje usred zrelog klasja, 
ispaćen i tužan kao i oni, ali velik i svečan kao 
vječna istina. Pristašama današnje »socijalne 
književnostic dakako da ne prija ni ovaj Hrist 
a ni onaj mistički momenat, kada se Njegov lik 
objavio Nedku onako kako ga je naslikao; ali 
uza sve to, ne mogu poreći da u licima kako ih 
je ocrtao g. Jovkov ima nešto epski grandiozno 
baš poradi mekoće i topline, a ujedno apsolutne 
istinitosti kojom su ocrtana, i da pred nama vri 
živo selo u svoj svojoj djetinjski naivnoj šaro- 
likosti, punini i pokretljivosti. Ne samo gole- 
me strasti pojedinaca koje ih dovode na rub 
zločinstava, nego i duboki preokret u duši Ned- 
kovoj, Grozdanovoj, Vičanovoj tako su čovje- 
čanski neposredni i uvjerljivi. Nigdje pisac ne 
ubrzava previše peripetije, nigdje se ne zadr- 
žava na vanjskim efektima, da postanu teatral- 

ni, nigdje ne povlači praktičnog kapitala iz si- 
tuacija koje nastaju. I mladi pop Dočo i stari 
Stefan, i učitelj i gospoda iz grada, i zadrugar- 
stvo i mašina sve je to donekle dobro, a po- 
kadšto i zlo, ili bar smiješno, nespretno, ljudski 
nesavršeno, ali ipak vrijedno, Sve je to prika- 


"zano bez strasti, mirno i srdačno; riječ »objek- 


tivno« bila bi ovdje tvrda i nekako suhoparna, 
jer to nije nikakav namješteni ep i jer u svemu 


“tome struji toplina i svježi dah života koji je 


zajednički piscu i tomu svijetu koji prikazuje. 
Treba samo čitati prekrasne stranice u kojima 
g. Jovkov crta seljački ples u krčmi (Tranka- 
loje), pa učinak pastirske pjesme na gozbi s go- 
spodom iz grada, pa naivni triumfalni dolazak 
vršalice, ili divni, duboki dojam neobične se- 
ljačke ikone Žeteoca, pa da se vidi koliko g. 
Jovkov i voli i razumije selo, a ujedno, koliko 
je artist umjetnik, pjesnik da svemu tomu može 
da dade izražaj nepatvoren, nepomućen, čvrst, 
diskretan u svom oduševljenju, delikatan u pro- 
suđivanju, srdačan i topao u slikanju. »Žete- 
lac« g. Jovkova toliko je bliz idealu katoličkog 
romana, te možemo s radošću pokazati svima 
koji u nj sumnjaju ili ga pobijaju, da katolička 
književnost ne znači ni konfesionalnu tjesno- 
grudnost ni fanatičnu ekskluzivnost, nego du- 
boki umjetnički otsjev pravog i istinitog krš- 
ćanskog života, ma gdje on bio, života s Hri- 
stom, božanskim žeteocem ljudskih duša. 
Ljubomir Maraković. 


HRVATSKO KOLO 

Ove su godine urednici Matičina književno- 
naučnog godišnjaka!) gg. Livadić i Jelašić 
okupili trideset i četiri suradnika. Odmah na 
pogled indeksa pisaca upada u oči, da mnogi 
najjači hrvatski pisci nisu zastupani, a uve- 
deni su neki, čiji radovi ne odaju nimalo ja- 
čeg literarnog obilježja. »Kolo« bi imalo biti 
godišnje ogledalo najboljih naučnih i knji- 
ževnih hrvatskih pera, jer bi samo tada po- 
budilo živo interesiranje u intelektualnim kru- 
govima. Ovogodišnja, međutim, suradnja za+- 
ostaje, naročito: u lirici, za prošlogodišnjom. 
Na 300 stranica »Kola« mogu se donijeti ne- 
isporedivo bolji prilozi, koji bi bili aktuelni 
i za poznija vremena, a ne bi samo odgova- 
rali efemernosti današnjega ukusa i, često, 


1) Hrvatsko Kolo, književno-naučni zbor- 
nik, knjiga XIV. Uredili B. Livadić i F. Je- 
lašić. Izd. »Matica Hrvatska«, Zagreb 1933. 


egzotičnim i ekstravagantnim  nastranostima. 

Ne predbacujem ovo uglavnome gg. uredni- 

cima jer vjerujem u njihov literarni ukus i 

stručnu spremu, naročito g. Livadića, ali sam. 

uvjeren, da bi »Hrvatsko Kolo« bilo kud i 

kamo jače, kad bi gg. urednici zatražili u 

prvom redu suradnju od prvih pera; ne smije 

se samo čekati, što će suradnici poslati, nego: | 
po mogućnosti imati na stolu stvari svih hr- 

vatskih pisaca, pa izabrati stvarno najuspje- 

lije priloge. Urednik treba da trče za surad- 

nicima, da im dosađuje, sve dok ne dobije od. | 
njih vrlo uspjele stvari. Ako igdje treba biti | 
kritičan, mislim, da u ovakvim reprezentivnim. 
zbornicima treba primijeniti najstrože mjerilo: 

u prosuđivanju vrijednosti. Svi prilozi treba 

da budu reprezentativni izdigavši se vidljivo 

nad sve, što se štampa u časopisima i literar- 

nim rubrikama dnevnih novina. Od članka g. 
Milana Grubera »Dr, Milan pl. Makanec«. 

pa do zadnje stranice ovogodišnjega »Kola« 

bio bi, prema veličini slova, pregled godi- 

šnjaka; kad su to gg urednici mislili, nema. | 
razloga, što su ispustili službeni cimer »pre- 

gled« ili »feuilleton«. Pregled je, osim toga, 

vrlo potreban ovakvim knjigama, i bez njega. 

bi »Kolo» bilo nepotpuno. Samo mislim, da 

treba prostor »pregleda« barem podvostručiti.. 

Onakav, kakav je danas ne odgovara ni iz- 

daleka svojoj svrsi, jer nema ono, što pregled 

ne smije mimoići. Osvrt g. Batušića na slike 
g. A. Motike ne ide u »Kolo«; ono je samo. 
reporterski pogled za dnevni list, a »Hrvatsko 

Kolo« treba da donese iscrpnu studiju likovnog. 

našeg života. »Pregled« jednog godišnjaka i 

jest zato, da iznese sve pozitivno, što je stvo-- 
reno u dotičnoj godini, a ne samo površni 
osvrt na jednog umjetnika. Sva vrijedna knji-. 
ževna, slikarska i kiparska djela morala bi. 
naći svoju ocjenu u »Kolu«. Onda, ne bi se- 
smjelo mimoići ni političko stanje u svijetu, , 
ekonomske prilike i jaki pokreti. 

Naučne članke u ovogodišnjem »Kolu« na-- 
pisali su gđa Antonija Kassowitz-Cvijić (Prve 
javne pozornice u Zagrebu god. 1780.—1800.);., 
gg. Josip Nagy (Smjernice pokreta g. 1848.),.. 
Rudolf  Strohal (Staro zagrebačko stanov. 
ništvo), Filip Lukas (Cd britskih kolonija do- 
britske zajednice naroda), Milan Ivšić (Smjer- 
nice naše gospodarske politike). Književnim 
člancima surađuju gg. Ljubomir Maraković; 
(In memoriam Domjanić - Šimunović), Luka: 

Perković (Vrijeme u književnosti), Josip Tor- 
barina (D. H. Lawrence i njegov roman), 
Ivo Hergešić (Francuski pisci na hrvatskoj po- 
zornici u Zagrebu 1840.—1934.). Stvarnim 
konstatacijama i spremom ističu se radnje gg. 
Lukasa, Ivšića i Marakovića. Članak je g. 
Perkovića neobično smušen i pun krivih tvrd- 
nja; njemu su još i danas stare i neosnovane 
podvale važne i autoritativne. G. Torbarina 
nije smio u ovom časnom zborniku napisati 
apologiju Lawrenceovih seksualnih romana i 
drama. 

Hrvatsku novelu reprezentiraju gg. Alija 
Nametak, Novak Simić, Hasan Kikić, Slavko 
Ježić, Ivo Kozarčanin i Franjo Pavešić. Po- 
zitivnih strana imadu najviše »Bosna spava« 
i »Vode rastu«. Talenat g. Kikića često guše 
reportersko karikiranje i odioznost kojom pri- 
lazi svojim licima. G. Pavešić još ne zna hr- 
vatski, a osim toga nema nimalo dara za re- 
produciranje dijaloga. G. je Ježić završio svoju 
verističku stvar na savršeno početnički način. 

Lirika najslabiji dio »Kola«. Da nema ne- 
koliko krasnih stihova g. Tina Ujevića, bila 
bi sasvim negativna, niti prosječna. »Dobrote 
dobroga sunca« bila bi odlična pjesma, kad ne 
bi bilo ovih neukusno nategnutih stihova: 

Sunce je sreća bilja, ali znak sloboda 

najčasnije povrh čistih voda; 

nego sve to, 

i kad mine ljeto, 

preostaje u jesenskom gaju 

i u svakom čarobnome kraju; 

sunce je nada zima 

i ravnatelj klima. 

Pretjerana intelektualna iskonstruiranost kod 
&. Ujevića često puno škodi emocionalnoj spon- 
tanosti i muzikalnosti njegovih stihova. Jednom 
je zgodom g. Stanislav Šimić nazvao današnje 
mlađe liričare tamburaškim zborom; njegove 
»Proljetne marginalije« dokazuju, da i on tamo 
spada. Ni netalentirani početnik ne bi mogao 
skovati ovako dronjave misli u obliku pjesme: 

S prozora se vidi: krepala je zima 

I ljudi se usuđuju na ulicu opet. 

Tko t. b. c. nema, nek čestita plućima. 

Klizačke su radosti propale ko led. 

U ovaj red vrijednosti idu i pjesme gg. No- 
vaka Simića, Marijana Matijaševića, Vladi- 
mira Jurčića, Mustafe Grabčanovića, Rado- 
vana Žilića, Stjepana Baneka, Ante Deana i 
Vladimira Mađarevića, Četiri su šokačke vari- 


jacije g. Vladimira Kovačića lirski tople, ali 
su neoriginalne i obične. »Moje knjige« više 
su Sudetine nego Kozarčaninove. Gg. Miro- 
slav Feldman i Jeronim Korner imadu samo 
ove uspjele stihove: 
Tiho, dijete, budi mirno, kiša pada. 
(»Kiša pada.«) 
Svakog je dana novi život, 
svakog je dana novo nebo! 
»(Jezgra.«) 
»Svibanjski sajam« g. Devčića inventarski je 
razvučen, vašarski nabit sitnostima i hiper- 
kondenziran slikama. Mate Meštrović 


JOSIP ROTH O SEBI 


Poznati su razgovori Fridrika  Lefčvrea 
koje on vodi sa piscima koji se najjače ističu 
u današnjem vremenu. Ti su razgovori dvo- 
struko važni. Prvo oni nam lak način, a to 
je osobina francuskih kritika, približe pisca, 
a drugo, ti dotjerani dijalozi imaju u sebi 
nešto od platonovske jednostavnosti, pa se ne- 
nametljivo o njima razmišlja, a misao nam 
je bliza, ona je, skoro da kažem, materijali- 
zovana u zbijenim rečenicama Lefčvreovim. 
Te razgovore, veći dio njih je publikovan u 
posebnim knjigama, taj kritik piše za parisku 
poznatu sedmičnu reviju »Les Nouvelles littć- 
raires«. Tako u broju od 2. lipnja o. g. iznosi 
L. razgovor s Josipom Rothom. Kratke i zbi- 
jene rečenice dočaravaju nam profil ovoga 
pisca mučenika i prognanika čije riječi bjelo- 
dano govore o bijedi našega vremena i po- 
trebi duhovnosti za koju se i on sam u svojim 
djelima zalaže i bori. Iznijećemo ono što je 
u tom razgovoru najinteresantnije, a to je ko- 
nac razgovora, kad je, moglo bi da se kaže, 
Roth na dušak progovorio i dao utisak jedno- 
stavne iskrenosti. Pustimo Rotha da nam o 
sebi govori: 

— Volim da pišem romane. Radim po de- 
set sati na dan. Imam rukopisa koji još nijesu 
štampani. Ono što mi najprije iskrsne u duhu, 
to je okvir djela bez plana i pojedinosti. Obično 
me nuka na stvaranje ili neko mjesto ili at- 
mosfera (dogođaj4.) Pišem pažljivo, obično po 
četiri rukopisa i mnogo toga brišem. Poprav- 
ljam i pri korekturama. Ja sam savjestan ra- 
denik jezika. Njemački je jezik moj materin- 
ski jezik, a francuski jezik je moj prijatelj 
koga volim od sveg srca, on mi je poklonio 
svoje gostoprimstvo. U početku su moja djela 

slabo prevodili i to stoga što se za to nijesam 
zanimao. Prvi dobar prevod mojih djelA jeste 
»Radeckoga marš«. Što se mene tiče, dobar 
prevod je onaj, koji pruža ritam moga jezika. 
Bit nekoga romana nije ni sadržaj događaja ni 
osjećajne partije, bit je ritam. Uvijek me po- 
tiče na stvaranje muzička tema. Za roman 
»Job« bila je biblijska muzika. Za »Radeckoga 
marš« bio je slavni vojnički marš Ivana 
Straussa koji sam ponovo slušao u Parizu jed- 
nom, kad sam slušao gramofonske ploče u 
nekom »panatonalu«. 

Ne brinem se za moja starija djela, ne 
čitam ih ponovo nikada. Volim glazbu Mo- 
zartovu. Čitam malo, i isključivo djela iz 
zemljopisa, povijesti i zoologije. Malo sam pro- 
čitao djela od živih njemačkih pisaca. Na 
francuskom sam čitao Radigueta (to je pisac 
tamnih duševnih nastrojenja koja je na jed- 
naki način izrazio u svojim djelima »Đavao u 
tijelu« i »Ples konta Orgela« (1903.—1923.) 
op. prevodioca) a Gidea obožavam, iako ga 
ne volim. Ima stvari koje mi se sviđaju kod 
Valćryia. Volim Jouhandeaua, to je pravi pi- 
sac. Roman »Gonjeni« od Matvejeva je lijepa 
knjiga. Panait Istrati je veoma nadaren, ali 
osjećam, da on živi od nesreće svoje pro- 
šlosti. Poštujem talenat J. Greena, ali mislim 
da je on na pogrešnu putu. Ipak uvijek, kad 
neki talenat stupa pogrešnom stazom, onda je 
on autentičan talenat. 

Od najstarijih pisaca najviše volim Rabe- 
laisa, mog dragog La Fontainea čije sam basne 
kao dijete učio napamet, a onda Balzaca, Flau- 
berta... Književnost je zapravo iskrenost, ona 
je jedina istinski izražaj života. Koja je njena 
misija? Nema misije osim one božanske. Ja 
ne vjerujem u nijedno ljudsko poslanstvo. Ko- 
munizam Gideov mi je dosadan. Ja ne vjeru- 
jem da čovjek može da spase čovjeka. Ja sam 


vjernik: čovjek ne može da bude spasen nego 
po nebu, 

— Da, to je istina, vjera se ne dijeli. Me- 

đutim to mi je sve jedno. Kad ljudi vjeruju 
da ih čovjek može spasti, onda su zreli za 
komunizam ili za nacionalsocializam. 
— Ja vam odgovaram da su ljudi pro- 
uzročili zla koja vi poznate... Katolicizam je 
jevrejstvo za ostale kršćane. Ja, koji sam po 
podrijetlu jevrejin, volim katolicizam. (op. 
prev. po majci koja je bila ruska jevrejka, a 
otac Bečlija. Pisac je u 13. godini bio kršten.) 
Ja nijesam potpuno srećan i to radi toga jer 
nijesam savršeno katolik. Kad bih bio redov- 
nik, onda bih upoznao savršenu sreću, ali ne- 
mam snage da budem redovnik. Međutim, vje- 
rujem da ćete me jednog dana vidjeti u redov- 
ničkoj odjeći kao i Huysmansa koga obožavam. 
Kakav li je to umjetnik riječi! Čitao sam ga 
kao student u divnom prevodu Stephana 
Zweiga. Milost Božja, sve je u njoj, bez nje 
mi ne bi mogli da pišemo.« 

Ove prevedene rečenice mnogo nam govore, 
a kako mi do danas nemamo nijedno djelo 
ovoga pisca prevedeno, dobro bi bilo kad bi 
se neko od njegovih djela i prevelo.!) Roth 
spominje i Huysmansa. Šteta je što taj veliki 
pisac ne nađe i kod nas prevodioca. Iako je 
stilski težak, ipak za jednog savjesnog prevo- 
rioca koji bi u prvom redu bio duhovno bliz 
Huysmansu, to ne bi bio tako težak posao, kako 
se to obično misli. Ton Smerdćl 


1) Rothove su izjave svakako značajne, ali 
i ponešto neobične za poznavaoce njegova »Ra- 
detzky-Marscha«. Radi nestašice prostora ne 
možemo se osvrnuti ovdje na to djelo, ali ćemo 
to učiniti drugom prilikom. — Lj. M. 


UREDNIŠTVO JE PRIMILO: 


Jagoda Truhelka, Zlatko, roman jednoga 
dječaka, knjižnica  Dobrih romana, knj. 
65., Zagreb 1934., Izd. kuće dobre štampe, cij. 
Din 30, uvez. Din 40. — I. Jelenović i H. Pe- 
tris, Antologija nove čakavske lirike, Zagreb 
1934., Zagrebačka privredna štamparija. — 
Maksim Gorki, Djelo Artamonovih, roman, 
prev. Iso Velikanović, Zagreb 1934, »Miner- 
va«, nakl. knjiž. d. d. — I. A. Gončarov, Oblo- 


mov, roman, I. dio, prev. I. Velikanović, Za- 
greb 1934, »Minerva« d. d. — Antun S. Da- 
binović, Kotor pod mletačkom republikom (1420 
—1797), Zagreb 1934, Vlastita naklada. — 
Dr J. Dujmušić, Repetitorij hrvatske slovnice, 
Zagreb 1933., Vlastita naklada, cijena Din 35.— 
— Štefa Jurkić, Sv. Katarina Sijenska, Zagreb 


1934., Izdanje dominikanske naklade »Istina«. 

Čitaocima »AHrvafske Prosvjelte« 


Kako je prvi broj ove godine izišao nešto kasnije a za njim 1 svi ostali, 
to se pomeo redovni tok izlaženja lista, pa smo stoga, mimo naš dosadanji 
običaj, morali ovaj broj izdati na kraju srpnja. Naredni će broj izići u rujnu, 
tako da će posljednji, deseti, moći izići redovno u prosincu. Molimo sve naše 
p. ". pretplatnike da izvole namiriti pretplatu, a još više molimo stare duž- 
nike da učine svoju dužnost. Teške opće materijalne prilike, a naročito nemar 
pretplatnika doveli su list u taj položaj, da je na odborskoj sjednici »Kola 
Hrvatskih Književnika« pao ozbiljno obrazložen predlog da se dalje izla- 
ženje »Hlrvaiske Prosvjete« smjesta obustavi. Odbor je, konačno, ipak za- 
ključio da pokuša još posljednji put, da održi list i stoga se obraća svim pri- 
jateljima lista da ne samo namire pretplatu nego i da potraže »Hrvatskoj 
Prosvjeti« novih pretplatnika. Kako u rujnu počinje nova školska godina, to 
bi bez sumnje revni prijatelji lista mogli mnogo učiniti za njegovo raširenje 
to više, što bi novi pretplatnici dobili sve dosadanje brojeve naknadno, te bi 
tako mogli dobiti dobar pojam o sadržajnoj punini lista. Osim toga, unatoč 
teškim prilikama, ima još uvijek ljudi koji bi lako mogli dati koji desetak 


dinara preko pretplate, da podupru list. Takvi bi nam dragovoljni prilozi bili 


neophodno nužni, jer moramo nadoknađivati dug u tiskari iz godina kada 
smo, računajući s obečanim prilogom naših dobrotvora, izdavali list još u 
većem opsegu. Danas smo prisiljeni da stegnemo opseg ovoga broja na 32 
stranice, a ne budu li naši prijatelji shvatili situaciju, nećemo uopće moći do- 
tjerati do kraja godine. Zar je zaista »Hrvatska Prosvjela« tako nepotreban 
i suvišan list? Zar su zaista bile tako besmislene sve moralne i materijalne 
žrtve koje uistinu nije moguće izbrojiti, kroz toliki niz godina? Razmislite 
malo o tom — i učinite svoje! ' 


UREDNIŠTVO I UPRAVA »HRVATSKE PROSVJETE« 


P. n. gg. suradnike, pretplatnike i sve koji upravljaju pisma 
i pošiljke uredništvu, molimo da izvole uvažiti novu adresu: 
DR. LJUBOMIR MARAKOVIĆ, uredništvo Hrvatske Prosvjete, 
ZAGREB, GAJEVA UL. 36 vila. — Kako je omot lista štam- 
pan za čitavu godinu unaprijed, molimo da se ne uzme u 


obzir adresa koja je tamo štampana, jer više ne vrijedi. 

SADRŽAJ: Štefa Jurkić: Bosanska polja pričaju... — Paltazar Vijolić: Nedjelja. — Buđenje 
u luci. — Ribari u podne. — Zvonimir Remeta: Snimak jednog motiva. — Zlatko Dujmović: 
Arina. — Ljubomir Maraković: Zlatko. — Ton Smerdćl: Suvremena slovenska lirika. — Ljubo- 
mir Maraković: Roman o vještici. — Žetelac. — Mate Meštrović: Hrvatsko kolo. — Ljubomir 


Maraković: Josip Roth o sebi. — Bibliografija. 


oe-————ra—a——-—aoaoa—————————————————— 

Izdaje ,Kolo Hrvatskih Književnika“ u Zagrebu. — Naklada ,Jeronimskog Književnog Društva“ u Zagrebu. 

Uređuje i izdaje za ,Kolo Hrvatskih Književnika“: Ljubomir Maraković. — Tisak Zaklade Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 8% 

HRVATSKA PROSVJETA 


GOD. XXI. ZAGREB, RUJAN 1934. BROJ ; 


JOSIP ZDUNIC: 


IZA BOLESTI 


Što sam iz besvjesnog svijeta, sa ivice 
života i smrti u život se opet vratio — 
onako, kao što ptice u jutro sretne iz živice 
podvikuju radosti srca, što su još žive 

i moje Ti srce hvali, a misli se Tebi dive. 


Jer život, što si ga dao, on je već u sebi sreća, 
On se kreće u čarobnom kraju, on ima: 

zraka i svijetla i vjetra i oblaka i kiše, 

ravnog i neravnog tla i modrih daljina: 

on suncima, zvijezdama i oblacima diše. 


On ima od sitne, zelene trave i njenog zibanja 
Veliku radost, simfoniju lišća i grančica 
i njihova teška gibanja. 


A kada vjetar otkrije knjigu livade 

i očima more i travki i buba i cvjetova 
onda me polije tuga. 

Kako je život kratak, a knjiga livade, 
kako je divna i duga. 


O Život je radost, Već samo kretanje 

Jedna je radosna pjesma. 

Duša kroz oči neotkritim sjajem 

Obasjava put i promatra sve i puna je svega 
i bilja i sjaja ko česma. 


Duša obasjava put sjajem svojega bića, 

i sve što oči vide 

To je sve, kuda taj sjaj slazi 

i kuda pada i ide. 

I čujem Tvoj korak i glas kroz čitavi svemir 
Ne tuguj. Mir s Tobom i radost. Ne nemir. 


O život je radost u gledanju i tihom saznanju: 
sve ono, što vidim i što mi duša otkriva 

ta tkiva i zdanja i pojave noću i danju 

sve je to divni plašt, kojim se vječnost 
Tvoja velika vječnost i sila pokriva. 

Sve to, što jest i mi, djelo je zamisli vječne 
i Vječnoga duha i misli neizrečne. 


I tamo, kuda su krila ekstaze 

i posebne milosti odnijela svetoga Pavla 

u daleko more vječnosti, gdje mu se otkrilo sve 

u mojim mislima igraju malena kola radosti: 

U malim sitnim travkama, ja slutim isto kroz sne. 


Pa sve me raduje. Opet čujem vjetar 
Svetoga Franje ispod moga prozora 
Kako mi kroz list i grane Tebe pjeva 

i svijetlu nit sunčanu, kako prolazi 
zidom sobe i svemirski pozdrav donosi 
Mome srcu. 
O zaustavi mi suze! Zaustavi mi suze! 


JOSIPZIDARIĆ: 
O STARIMA I MLADIMA 


Često je puta najteže smisliti naslov onome članku, koji kaniš napisati. 
Tako će i onaj, tko pročita napis ovoga članka pomisliti, što će to biti, 

Nakanio sam ovdje zapisati neke misli, koje su mi pale na um, kad sam 
razmišljao o razlici između starije i mlađe generacije hrvatske inteligen- 
cije. Kad kažem »starija generacija«, mislim poglavito one naše školovane 
ljude kojma je bilo otprilike preko 35 godina, kad se bio započeo svjetski 
rat. Danas je tim ljudima najmanje 55 godina (otprilike). Točna se gra- 
nica ne može postaviti. Ona naša inteligencija, koja nije svršila mature prije 
nego se svršio svjetski rat, bila bi mlađi tip hrvatske inteligencije. Između 
jednih i drugih ima neki srednji, prelazni tip. To što pišem, ne može vri- 
jediti općenito za svu hrvatsku inteligenciju, jer su velike razlike među lju- 
dima, Teško bi bilo pisati o svoj hrvatskoj inteligenciji što živi od Drave 
do mora, a još i dalje ima hrvatske inteligencije nešto među Bunjevcima i 
među gradišćanskim Hrvatima. 

Uglavnom se ova rasprava tiče one jezgre Hrvata, što stanuju od Dra- 
ve do Krša. To je onaj skup Hrvata, što uglavnom živi na zemljištu, koje 
su nekada zvali »ostacima ostataka« negdašnjega hrvatskoga kraljevstva. 

. Obično je svuda po svijetu mladež impulzivnija od starijih. Sve bi 
htjela preokrenuti. Sve joj se čini lako. Tek poslije, kada se pokaže, kolik 
je trud sustavno raditi, onda se ljudi pomalo smiruju. Često mladež voli pri 
stajati uz nove misli; hoće da stvara nove ideale i tvrdi, da »stare« treba 
poslati u ropotarnicu, Starija generacija voli kritizirati »mlade« i tuži se 
zacijelo već od davnoga vremena, kako je mlađi svijet pokvaren. 

Pomalo se u posljednjih 15 godina poslije svjetskoga rata stvarao n 
mentalitet među mlađom generacijom hrvatske inteligencije, ali ja jal a 
jek jako teško kazati, po čemu se razlikuju »mladi« i »stari«. Io # zani 
jelo lakše vidi na konkretnim primjerima. : 

Može se reći mirne duše o velikome dijelu starije hrvatske inteligen- 
cije, da se među njima očitovala društvenost u tom, što su se sastajali za 
stolom ili u gostionici ili u kojoj gostoljubivoj kući pa su se tu razgovarali 
o svemu i svačemu. Rekao bih, da mnogo nas mladih začuđeno čita koji put 
u novinama ili gdje drugdje one uspomene, što ih je zapisao kogod od stare 
hrvatske inteligencije. Kakva je to ugodna uspomena, kad se tkogod sjeća 
da je ovoga ili onoga svoga prijatelja našao gdje pijana u smiješnoj situaciji ? 
Gotovo nam se čini, kao da je jedan dio hrvatske inteligencije u posljed- 
njih stotinu godina proveo svoje muževno doba kao u nekom deliriju. Možda | 
je duševni život hrvatske inteligencije toga vremena bio tako težak i mučari 
da su se ljudi tješili pićem, i pomalo im je glavni životni interes bio da se 
znaju, gdje je dobro vino, Još se taj epikurovski duh spojio s romantičnom 
čuvstvenosti, s romantičkim maglovitim nejasnim pojmovima o idealizmu, o 
narodu, o napretku domovine. Takvi su ljudi živjeli kao u kakvoj alkoholič- 
noj hipnozi. Koga omami alkoholno piće, tomu se sve pričinja drugačije, 
nego što jest. Nestaje autokritike. I tako se Život znatnoga dijela starije 
hrvatske inteligencije kretao između dviju skrajnosti. Jedno je bila tvrda 
svagdašnja zbilja s borbom za svagdašnji kruh, za cipele, za odjeću, za či. 
sto rublje, za kakav takav stan, briga za djecu, briga za sve ono što treba 
djeci, koja idu u školu, briga da pribaviš iškolanim sinovima namještenje, 
briga da pribaviš opremu i miraz kćerima, koje su za udaju. Kad si briga i 
jada sit, onda hajde u drugu skrajnost. Pij i pjevaj s prijateljima u kojoj 
gostionici, gdje je »sve po domaći«. 

Čini se, da mladi tip hrvatske inteligencije ne pokazuje više sklonosti 
Za ono pijano veselje jednoga dijela starije hrvatske inteligencije. I to je 
dobra pojava. 

Čitajući katkada u novinama rasprave ili bilješke o Khuenovu dobu, o 
buntovnosti hrvatskih opozicionalaca starijega vremena, o ilirskome po- 
kretu, o Kvaterniku, Dru Anti Starčeviću itd. čini se i meni, a možda i 
mnogim drugim »mladima«, da smo mi Hrvati veoma naivan narod. Ne 
mogu se oteti dojmu, da je ono glasovito skidanje madžarskih grbova s ne- 
kih Javnih zgrada prije pedeset godina bila silna djetinjarija. No strašno 
je sE tome bilo, da su se hrvatske romantične djetinjarije pretvarale u tra- 
a e 3 Bre rekavši u tragikomedije. Nekako se čini, da je i ona epizoda 
dia zu oči saga kad su poginule »srpanjske žrtve« bila više tragikome- 
a e: tragedija. Najstrašnija je tragedija bila, ako su ljudi pogi- 
aa ao iravai za smrt, u smrtnom grijehu. Kako se čini, ona je 
(bro ole m sia trgu nastala i protiv volje samoga bana Hallera. Na- 
EL arm . ojoj su uplašeni vojnici pucali čak jedni na druge. Čini 
[o EE da me spo slučajna nesreća. A zar nije prava tragikome- 
maš deka s Erna i smrt Baha i Rakijaša u Ljupči-Planini ? 
je mosi Hi :Ju, da sve vide rasvijetljeno nekim romantičkim sjajem. 

8/0 biti najstrašnije u tome događaju? Najstrašnija je tragedija 

nagla smrt bez priprave. Jesu li Kvaternik, Bah i Rakijaš bili spremni za 
drugi svijet, jesu li bili bez smrtnoga grjeha u onome času, toga mi ljudi si- 
gurno ne znamo. 

Mislim, da se po novinama i časopisima nitko ne usudi javno reći, da 
je Kvaternikov pokušaj bune bio romantička fantastična besmislica. | 

Interesantno je, da je velik dio starije rodoljubne hrvatske inteligen- 
cije tako bolestan od neke romantične čuvstvenosti, da ne da ni dirnuti u 
neke fantazije, koje su ti ljudi sebi stvorili, da se njima omamljuju. Hoće na 
silu da vide nekakav silan romantički zapletaj ondje, gdje je stvar tako 
jednostavna, ako trijezno mislimo... 

Starija je generacija hrvatske inteligencije bila uzgojena u nekoj roman- 
tičnoj zanesenosti, pa je sve htjela vidjeti drugačije nego što jest. 

No jedan se skup starije naše inteligencije priklonio oportunizmu pa je 
bilo glavno osigurati sebi dobru egzistenciju. 

Mislim, da se može reći o našoj inteligenciji ilirskoga doba, da se od nje 

omalo stvarala hrvatska liberalna inteligencija druge polovine 19. vijeka. 
U prvi se čas to nije jasno vidjelo, jer se liberalizam veoma vješto i oprezno 
uvlačio među Hrvate. Liberalne su se ideje zapadne Evrope uvukle među 
Hrvate potiho kao tat. Uvukle su se u hrvatski organizam kao bacili, a kad 
se bolest pokazala, onda je već bilo teško liječiti je. Mislim da su hrvatski 
katolici štošta gutali od liberalaca u 19. vijeku sve u ime rodoljublja. Uzmimo 
kao primjer »Smrt Smail-age Čengića«, što je spjevao Ivan Mažuranić i onu 
dopunu, koju je dodao Ivan Mažuranić Gundulićevu »Osmanu«. Ne znam, 
je li tko o onome odlomku »Smrti Smail-age Čengića«, gdje svećenik govori 
četi, pisao podrobno, slaže li se sve s katoličkim shvatanjem. U dopuni je 
Gundulićeva »Osmana« dodao Mažuranić i onu kiticu: »Ah, da je proklet 
ki cieć vire na svojega reži brata, jer nesreća naša izvire samo iz toga kalna 
blata.« Takva što ne bi Gundulić nikada rekao. Ne mogu se oteti osjećaju, 
da je tu sakriven neki sofizam. Nekako to miriši po dogmatskoj toleranciji, 
koju Crkva osuđuje. 

Starija je generacija hrvatskih školanih ljudi bila uzgojena u mnoštvu 
nekih nejasnih romantičnih fraza, koje su se po školama i drugdje ucjeplji- 
vale mladeži u glavu kao dogme. Tako je na priliku za »Smrt Smail-age Čen- 
gića« napisao Franjo Marković da se tu vide četiri vijeka naše povijesti. Po- 
slije smo u školskim knjigama čitali tu istu frazu. Nejasno je, što se njom 
hoće reći, Čije se povijesti vide četiri vijeka u epu »Smrt Smail-age Čengića« ? 
Ako se riječma »naša povijest« misli makar na samu hrvatsku povijest, onda 
ta fraza ne vrijedi, jer nijesu svi Hrvati bili pod turskom vlasti. Hrvatski su 
kmetovi i plemići u onim krajevima, kojih nijesu zauzeli Turci, živjeli dru- 
gačije, nego narod u Bosni. 

. Kad već govorimo o Mažuranićevu epu, da spomenem još nešto. Čini 
mi se, da je Mažuranić spjevao svoj ep pod dojmom osobite crte u hrvatskoj 
ćudi, a ta je crta nekakvo duševno bježanje od samoga sebe. Možda je tomu 
kriva i patnja, što ju je hrvatska inteligencija osjećala videći, kako pod vlasti 
Habzburgovaca sve više nestaje stare slobode. Tako je nastala i neka slabost 
nadati se neprestance pomoći bilo otkuda. Hrvatska se inteligencija u nevolji 
rado tješila fantazijama. Tako je nekako i sam Mažuranić u »Smrti Smail- 

age Čengića« pjevao o Crnogorcima, o kojima je jedva što znao. Mislim reći 
da nije poznao sasvim psihe onoga naroda. Ne mogu se oteti dojmu, da . 
sav ep nekako neprirodan. Tako su neprirodne i one drame dubrovačkih pje- 
snika s motivima iz grčke mitologije. Najposlije, Mažuranić je bio iz čakav- 
skoga kraja, a čakavci su lirske ćudi više nego epske. Zanimljivo bi bilo znati, 
je li kada ko čitao priprostim crnogorskim seljacima Mažuranićev ep. Bi li 
ga oni osjetili kao nešto svoje narodno, kao nešto, što se slaže s njihovim mi- 
slima o svijetu i životu. 

Mislim, da su hrvatski rodoljubi ilirskoga vremena stvarali sebi raz- 
lične fantastične sudove o slavenstvu uopće i o pojedinim slavenskim naro- 
dima. Poslije ilirskoga je vremena i velik dio hrvatske inteligencije živio u 
romantčkome zanosu, u kojem ljudi ili nijesu mogli vidjeti istine ili je nijesu 


htjeli vidjeti. No onaj, tko se previše zanosi iluzijama, doživljuje svaki čas | 


deziluzije. 

Još da spomenemo jedno historijsko pitanje, o kojem se malo pisalo, ali 
mislim, da su se ljudi o tome razgovarali. To je pitanje Zrinskoga i Fran- 
kopana. Kad je u prošlome vijeku pravaška Starčevićeva stranka htjela da 
prkosi Beču poslije Bahova apsolutizma, onda su kod nas naveliko stali sla- 
viti Zrinskoga i Frankopana. Kumičić je napisao roman o uroti Zrinskoga i 
Frankopana. Kanda je poslije nastalo među Hrvatima neslaganje, treba li 
Zrinskoga i Frankopana smatrati kao žrtve borbe za slobodu Hrvata ili ih 
treba smatrati kao žrtve u otporu hrvatskih i ugarskih velikaša protiv beč- 
kog centralizma. Koliko se sjećam, pokojni je Ante Radić napisao u nekoj 
svojoj raspravi ili članku da ne treba slaviti Zrinskoga i Frankopana jer su 
oni kao velikaši pregovarali s Francuskom ili zapravo s francuskim kraljem 
Lujem XIV., neka im francuski kralj dade imanja u Francuskoj ako ne 
uspije ustanak protiv cara Leopolda I. 

Sjećam se iz dana, dok sam još bio student, kako se u tri slučaja govo- 
rilo o Zrinskome i Frankopanu. Jedanput je profesor Petar Grgec govorio o 
Zrinskom i Frankopanu prigodom proslave Zrinskoga i Frankopana u 
Hrvatskom katoličkom kasinu na Kaptolu u Zagrebu. Spomenuo je, kako su 
Zrinskome i Frankopanu oduzeli sve časti i imanja i prema tome su prije 
smrti bili Zrinski i Frankopan izjednačeni na neki način s hrvatskim kmet- 
skim pukom. Pored toga nijesu u Beču toliko marili da kazne Zrinskoga i 
Frankopana kao buntovnike, koliko su željeli ustrašiti Hrvate i Madžare i 
zatrti volju za otpor protiv bečkoga centralizma. Kako je službena Austrija 
mrzila Hrvate, pokazuje i neka bilješka, u kojoj je zapisano, neka se u Sla- 
voniji, koja je bila oteta Turcima, pazi, da se u nju ne naseli »hrvatski smet« 
(»das kroatische Gesindel«). Poradi svega toga imamo razloga slaviti Zrin- 
skoga i Frankopana. 

. Jednom sam prilikom čuo, kako ugledan katolički senior govori u tome 
smislu, da se kao student, kada li, bunio protiv toga, što se slavi Zrinski i 
Frankopan. Treći je slučaj bio, kad se bunila jedna gospođica iz Međimurja, 
Kid ut Zrinskoga i Frankopana. Spomeula je, kako su negdje u podrumu 
ia M ah u Dea negye, što li, u koje su Zrinski metali svoje kme- 
kaon: urce. U sva su tri slučaja govorili članovi svijesne katoličke inte- 

gencije, a vidimo, da u toj stvari nijesu mislili jednako. 

Hajde da spomenem još i ja nešto u toj stvari. Mislim, da bi se Zrin- 
skome i Frankopanu najviše moglo prigovoriti poradi saveza s Turcima. Mi- 
slim, da među najljepše crte hrvatske prošlosti pripada ono ratovanje s Tur- 
cima i to ratovanje bez kompromisa. Nije to bila borba samo za slobodu, već 
je to bila doista borba i za krst časni, borba, kojoj je svrha bila čuvati kato- 
ličku Evropu od navala Turaka. 

Kad su Zrinski i Frankopan stali ugovarati o savezu s Turcima, to se 
činilo diplomatski korisno, ali je tim bila pogažena ideja, kojoj su Hrvati 
služili. Onim bi časom, kad se ugovori savez s Turcima, Hrvati prestali biti 
»antemurale Christianitatis« (predziđe Kršćanstva), Zato se čini, da su u 
Hrvatskoj poslije urote Zrinskoga i Frankopana smatrali tu dvojicu hrvat- 
skih velikaša kao buntovnike i izdajice. Pomalo se i zaboravilo na njih, dok 
nije pravaški zanos u drugoj polovici 19. stoljeća probudio uspomenu na 
Zrinskoga i Frankopana. 

Još da spomenemo nešto o Frankopanu. U historiji književnosti čitamo, 
da je Franjo Krsto Frankopan bio hrvatski pjesnik, Spjevao je knjižicu pje- 

sama »Gartlic za čas kratiti« (»Vrtić, kojim ćeš prikratiti vrijeme«). Čuo 
sam, da je to htjela da izda i Akademija, pa je odustala od toga poradi inter- 
vencije svog pokrovitelja nadbiskupa Dra Ante Bauera. Vele, da među pje- 
smicama Franje Krste Frankopana ima najsramotnijih prostota. Ipak je 
čudno shvatanje hrvatske liberalne inteligencije, koja misli, da će uspomenu 
kojega pisca najbolje proslaviti tako, da se izdadu piščeva djela čak i onda, 
ako su ta djela moralno loša. Ta Zrinski i Frankopan pripravili su se na 
smrt kao pravi kršćani katolici, a Frankopan se morao kajati i za griješne 
misli u svojim pjesmama. Zar ćemo pjesnika slaviti i poradi pjesama, za koje 
njegova duša možda još trpi u čistilištu ? 

Tako smo s različnih strana malo promotrili urotu Zrinskoga i Fran- 
kopana. 

Ako promotrimo hrvatsku historiju, vidjet ćemo, da se baš poslije urote 
Zrinskoga i Frankopana započelo doba duševne potištenosti, kakve prije nije 
bilo. U toj se potištenosti plemstvo pomalo odavalo neurednu i nemoralnu 
životu. Došlo je ono doba osamnaestoga vijeka, doba bez ideje, doba, kad je 
u evropskoj politici bilo glavno doba ravnoteže među velikim vlastima. U 
Evropi su vladari mijenjali zemlje. U Francuskoj nastade doba Ludovika 
XV. Novce su ludo trošili. Nastade neka vrsta pornokracije. U Poljskoj je 
bila među plemstvom glavna rečenica : »Jedi, pij i raspaši pojas !« Po svojoj 
je ćudi poljsko plemstvo bilo veoma nalik na ugarske i hrvatske plemiće. Ni 
drugdje nije bilo bolje. I u Hrvatsku su dolazile nove misli iz zapadne Evro- 
pe, nastao je ilirski pokret, ukinuto je kmetstvo, ali je pomalo liberalizam 
toliko zatrovao hrvatski javni život, da je u javnom životu nestalo visokoga 
cilja. Zaboravljalo se na istinu, da je ova jadna zemaljska kugla samo naša 
privremena domovina. Odatle i ono očajanje, čim koja politička akcija ne bi 
uspjela. Nestalo je pouzdanja u Boga. Mjesto toga su se neki zanosili ne- 
kakvim smiješnim nadama, kako će odnekle iz bijeloga svijeta doći pomoć, 
pa će nestati sve naše nevolje. Neki su se zanosili smiješnim idejama o sla- 
venstvu, o preporodu, koji će slavenski narodi donijeti kulturnom svijetu. Oni 
su u svojoj fantaziji vidjeli Slavene kao anđele, koji ne mogu sagriješiti. 

Slavensku su mekoću ćudi prikazivali kao kakvu krijepost, dok mekoća može 
da navodi čovjeka i na popustljivost prema zlu. U posljednjih su 15—16 go- 
dina poslije rata među Hrvatima neki isticali, kako je jedini spas Hrvatima 
u tome da se povrate svom seljačkom životu, starom seljačkom nazoru na 
svijet i život, što li, da se povrate zemlji, ratarstvu, Same su te fraze ne- 
jasne i maglovite. I sami oni, koji ih govore, ne misle dublje, o onome što 
kažu. U dnu duše ne vjeruju ni sami u ono, što pripovijedaju. To je onakvo 
isto očajanje i malodušje, kakvo nas tare već dulje vremena. Ljudi sjede u 
kućama u gradu i pišu, kako je na selu idealan život. Psuju gospodu, psuju 
intelektualce, grde popove, a slave seljake ne videći, da na selu može biti 
sva sila zla. Oni traže spas od zemlje, od te nevoljne suzne doline, a ne traže 
spasa od neba. nae ' 

Među mlađom generacijom hrvatske inteligencije nastaje tip, koji po- 
staje indiferentan prema frazama starije generacije. To je nov skup mlađih 
hrvatskih ljudi, koji su se iškolali ili se još školaju, a nemaju izrazita nazora 
na svijet i život. To je nekakav indiferentan skup. Ne pristaje uz katoličke 
iđeje, ali nema smisla više ni za ono mnoštvo liberalnih fraza, od kojih je 
živjela starija hrvatska liberalna inteligencija. U taj se skup mogu zacijelo 
ubrojiti one mase športaša, na koje se toliko ljuti starija inteligencija. Tu su 
nogometaši, skijaši, planinari, veslači, i kako li se sve ne zovu. To su zaci- 
jelo oni mlađi ljudi, koji ne znaju, kako bi drugačije utrošili mladu energiju, 
jer mlađi svijet već po svojoj ćudi ne može uživati u samoj lijenosti. 

Starija generacija prigovara mlađoj poradi pokvarenosti današnjega 
vremena. Neki tvrde, da je starija generacija bila mnogo poštenija. Tu je 
teško pogoditi istinu. U ratno se doba moral silno iskvario. No to su bile 
izuzetne prilike, U novije se vrijeme popravlja i opće moralno stanje naroda. 
Nema novaca nigdje. Osiromašila je i ona silna masa poluinteligencije, što 
se poslije rata trgovačkim spekulacijama ili kako drugačije dokopala novaca, 
pa ga je rasipnički potrošila. 

Ipak je već prije rata bilo mnogo moralnoga zla među hrvatskom inte- 
ligencijom. Jedanput je u prošlim godinama napisala neka dama od starije 
generacije zagrebačkih intelektualka u nekim zagrebačkim novinama članak, 
u kojem je hvalila staru generaciju, a kudila pokvarenu omladinu. Ne sjećam 
se više ni natpisa članka. Ne znam ni toga, je li tkogod pisao u kojim drugim 
novinama o članku te dame. Shvaćanje je morala u tome članku bilo skan- 
dalozno. Spisateljica je napisala, da je svijet u Zagrebu u ono starije vrijeme 
Živio isto kao i danas. No ona starija generacija nije profanirala svoje mla- 
dosti, kako kaže spisateljica. I u ono je staro vrijeme bilo preljuba kao i 
danas, ali su »muškarci bili zahvalniji za svaku pustolovinu«, pa su šutjeli. 
Prema članku se čini, da spisateljica smatra današnju omladinu samo zato 
nevaljalom i pokvarenom, što je omladina grublja, surovija u svome živo- 
tinjskom uživanju, dok su ona stara gospoda bila fina, rafinirana. Sve se či- 
nilo u rukavicama. 

Vidi se, da je već prije moralni trulež rastakao hrvatski javni život. Ra- 
stakanje se vršilo malo pomalo. Mlađa je generacija konsekventnija u opa- 
€ImL1 po tome se razlikuje od starije generacije. Dakako da ne valja sve gle- 
dati crno, jer ni taj članak, što smo ga spomenuli, nije mogao vrijediti za 

sve ljude stare generacije. Spisateljica je poznavala izvjestan sloj zagrebač- 
koga društva pa je generalizirala ono, što je vidjela. 

Razlika između starije i mlađe generacije hrvatske inteligencije pro- 
blem je, o kojm bi se dala napisati velika rasprava. 

Ovdje sam tek iznio neke misli, koje su mi pale na um, kad sam razmiš- 
ljao o pitanjima, što sam ih spomenuo. 

Ne može se točno definirati razlika između starije i mlađe hrvatske 
inteligencije. Niti sve; što se kaže o »starima«, ne vrijedi općenito, a niti sve 
što se kaže o »mladima«, ne vrijedi općenito, Ipak se kod mlađega svijeta 
dade naslutiti ista pojava, koja se vidi i drugdje po Evropi. To je prezasi- 
ćenost liberalnim frazama, koje su se širile Evropom u posljednjih dvjesta 
godina. Onaj se tip liberalizma, što je gotovo vladao Evropom u posljed- 
njih 150 godina, guši sam u sebi. Iz njega je samoga niknuo marksizam ili 
komunizam ili boljševizam ili kako se god zvao taj ekstremni materijalistički 
pogled na svijet. Sad se vide konture jačega katoličkog preporoda, ali se vide 
i konture jačega i konsekventnijega tipa protivukršćanske borbe. 


TON SMERDEL: 


NJEGOVA SLAVA 
I 


Jučer je Andrija dugo sjedio uz stari prozor svoje sobice i punim 
grudima udisao miris proljeća, koje je na nevidljivim krilima blagog po- 
vjetarca silazilo sa strmih planina u sobicu. Pod prozorom rascvao se plavi 
jorgovan. Sve trepti, sve se leluja tamo gore na brežuljku. Njegovo oko 
leti čas ovamo čas onamo. Sjaj tratina u njemu budi pjesmu i on milo gladi 
pogledom bijelu crkvicu na vrhu. Sunce sjaje. Pričinja mu se da je i crkvica 
kleknula te se oduševljeno moli, a obje joj se ruke sklopile i opružile u obliku 
bijelog zvonika. — — — 

To je bilo jučer. Tragovi jučerašnje borbe skoro se i ne zamjećuju 
na njegovu licu. Ipak oči su umorne, ispupčene. Lijek je proti srčane boli 
pomogao, ali gorčina borbe ostavila je tragove, usijane tragove u skrive- 
nom zakutku srca. Zna on da se u njemu mnogo toga slomilo i u trenutku, 
kad je čuo strašan prasak rušenja svojih nada, nije srce moglo da izdrži, 
popustilo. A priznanje? Komu da priznam? Što da priznam? — Mislio je 
i sad Andrija. ' 

: Stotine prijekora navaljivalo je na dveri njegove duše i svaki je s izna- 
kaženim licem govorio suštu istinu i bacao rukavicu svom starom nepri- 
jatelju. Pokušao je Andrija u početku da ih umiri, ali niti zala još su se 
Jače tad mrsile i pretvarale u klupko otrovnih zmija. Srce je govorilo: 
Borbu ćeš izdržati! — Samo još malo! — Razum je vikao: — Što da se 
sad još bojiš? Sad, na kraju svega? — Jer sad? — — — Andrija je šutio, 
a vrijeme je gradilo jednom i sad je još nemilosrdnije rušilo. 

. Sjedi on i Večeras uz prozor i očekuje svoju sestru, koja je pošla u 
dućan, da kupi nešto za večeru. Budilnik kucka resko i u sumornom miru 
predvečerja budi tišinu Andrijine duše. Podigne se ljutito, zgrabi sat i 

metne ga pod jastuk. Mir i tišina samo za trenutak, a onda u podu nešto 
vrti; dube. Možda crv? — Tišina. 

Jest! jest! — govori Andrija samom sebi — srušilo se sve, A da li 
sam upravo ja toliki krivac koliko zamišljam? s 

Tišina. Iz daljine krekeću žabe i blagi vjetar donosi njihovo kreke- 
tanje. Pa onda opet mir. — Zar sam ja znao da će se sve ovo ovako 
razviti? — Da, onda sam mu učinio uslugu. Siromašak je bio. Zar sam 
znao da će vrijeme drugo donijeti? — Tišina, a iz onog predvečerja kao 
da u svoj svojoj strogosti i nenadmašnoj ljepoti govori novi probuđeni život 


prirode: Znao si, znali ste! Krivi ste! — — — Andrijine usne šapću: kriv 
sam! Kriv! — Tišina i mir, I da nije neko skriven u drugom prikrajku 
duše rekao: Sestra, sestrica! — možda i ove večeri Andrija ne bi uspio da 


se primiri. 

— Sestra, sestrica — prošaptaše usne i blago raspoloženje svibanjskog 
dana pronese mu dušom mili lik sestre, koja je, ima nekoliko dana, upravo 
razdragana i dobra kao što do sada nije bila. — — Tišina! — — 

Usne prošapću: Njena udaja će mi možda donijeti smirenje? 
Možda? — — — 

U tom času netko je tresnuo vratima avlije i brzim koracima otska- 
kutao u kuhinju. 

Andrija šapne: — Ona, ona je! 

Kad je sestrica ušla u njegovu sobicu, pozdravljenje je brujalo i lomilo 
se o sure stijene brežuljka, a crkvica je plivala u moru crvenila koje je 
tamnilo. Na istoku provirila je prva cvjetna grančica sitnih zvijezda. — — 


II 

Sjede za stolom i večeraju. Pri susretu malo prije samo su se pogle- 
dali, a kad su izmijenili par riječi, Andrija je utonuo u svoj uobičajeni muk. 
Kasnije je brat pokušao onako s bolnim smiješkom da priča, ali su riječi 
bile nepovezane, a glavni smisao nije mogao da prodre iz grla. Gušilo ga 
nešto u grlu. — — — 

Janja nije mogla da spava. Osjećala je, ima više dana, da brat nešto 
želi da prizna. » 

— Možda on misli da je to tajna? 

I dok se je prevrtala po krevetu, misli su je još više razbudile. Ustane. 
Tiho otvori prozor i u sobu provali blagi posmijeh mjesečine. Pogleda na 
brežuljak. Crkvica je bila učarana, a ono nekoliko čempresa u svojoj šutnji 
ponosno su čuvali stražu milovani mjesečinm. 

Janja ponovo legne i šapne: Tajna! to više nije tajna! Kako da mu 
reknem? to on muči sebe? Zar misli da se može opravdati onako, ako samo 
Prizna. On i ne zna da je ukopao cijeli život, najbolje svoje godine za to. 
Eto mu kazne. To, on ne vidi? Tajna, tajna! — i Janja usne. — — — — 

.Tu tajnu, koju je sestri više puta pokušavao da otkrije, Janji je život 
otkrio, ona ju je potpuno naslutila svojom zdravom dušom. Njoj je tu tajnu 
otkrila ljubav prema liječnikovu sinu. Iz pojedinosti koje je čula od izne- 
mogle služavke oca liječnikova sina, ona je ko iz običnog pletiva istkala 


Č : ; A die i G < 
KR vez od koga je bio satkan život njena brata i oca njena dra- 

Andrija nije spavao. Sjedio je u naslonjači. Jorgovanov miris nalijetao 
je u sobu, dok je on mislio na starog i nesrećnog liječnika. Misli su iskr- 
savale, rađale se, a s njima radosne i tužne slike pomiješane grijehom i skri- 
venim opačinama. ' 

Kroz otvoreni prozor Andrija je promatrao nebo, u tom okviru plivalo 
je bezbroj zvijezda, a kasnije, kad je granula mjesečina, šturci su zapjevali 
mladom žitu, a odnekud iz daljine gušilo se kreketanje žaba, pa zamiralo 
tiho i miješalo se u ovoj tajanstvenoj smjesi osjećaja i prirodnih noćnih 
ljepota. Andrija je imislio, a misli su mu bile teške, 

— Možda me opet želi da izda ovo slabo srce? : 


— Ako me napadne još jednom, onda sam gotov! — A onda? Što 
«onda? Što će biti tada? Ima li što bolje da očekuje čovjek koji je živio kao 
ja? — — — Zastane i glava mu klone na hrbat naslonjače. Šturci su pjevali 


1 sat je u dnu sobe kuckao marljivo, skoro jednakom mjerom ko i njegovo 
srce. 

Mjesečina u bijelom plaštu grli zaspali gradić 1 zvijezde se gube. 
Prozori kuća tonu u bljesku mrtvog sjaja, rekao bi da su prozori oči utoplje- 
nika tako su prozori nijemi, a ujedno sablasno budni. — — Tone noć i 
sat kucka. — — — 

Umiren za kratko vrijeme Andrija ponovo podigne glavu, pokuša da 
ustane, ali ne smogne snage. Ostade u naslonjači i usne šapnuše: — Ni sam 
nijesam znao u ono doba što je stari pokojni ljekar od mene tražio. 

— Ali sad shvaćaš, zar ne? — Odgovori mu neki glas i on se leene. — 
Zastane, posluša kuckanje sata i usne nastave: 

— Što sam mogao onda nego da šutim ko riba? Rugali bi mi se mnogi, 
a prilika je bila zgodna da se spase kuća, imanje i čast stare trgovačke po- 
rodice. Onako sami: majka stara i bez smisla za novo vrijeme, a sestra 
nejaka, što smo mogli? — Kao da je tad nešto šapnulo na krilima sablasne 
mjesečine: — Ali ti si mogao! — — Andrija se trgne i prekrije rukama 
oči. U ušima mu je šumilo, on je skoro svojim sluhom napipao hladne ruke 
savjesti koja ga je gušila svojim mrzlim rukama. Zakašlje i nesvijesno obori 
glavu ponovo na hrbat naslonjače. Uzdahne. Taj uzdah kao da mu je otkrio 
put i način da se samom sebi otkrije. Oči popuste i on utone u duboki san. 
Prene se još jednom, posluša. Sve je bilo tiho skoro gluho, a samo je bu- 
dilnik i dalje otkucavao i lomio svoje željezno srce., Zaspe ponovo. 


II 


Što je Andriju mučilo? Kakova je to tajna bila? — Za sad možemo 
samo toliko kazati, da je jedan učesnik njegove tajne već davno umro, a 
njegova je smrt bacila još jedan teški teret Andriji na leđa i otperetila ga 
tako da se je jedva kretao. Čega se to Andrija sjećao? — Možda je to bio 
obračun sa životom? 

Andrija se je sjećao ovih posljednjih dana svoje dugogodišnje bolesti 
za koju su mu kazali da je neizlječiva. Još onda, kad je boravio u velikom 
gradu kao trgovački pomoćnik, obolio je. Bio je to udarac poviše rebara kao 
uspomena na neku mladenačku, u pijanstvu provedenu noć. U početku rana 
je zacijelila, a onda se ponovo otvorila i započelo gnojenje. Kamo nije 

odlazio? Koliko su ga liječnici liječili, a majka molila. Potrošili mnogo, a 
od svega ostala nada, samo nada. Andrija počeo da očajava. Bilo je dana, 
kad se je nadvirivao nad prozor, ali majka kao dobar anđeo čuvar svojom 
nazočnošću i svojom riječju spasla je sina češće iz ovakovih teških časova. 
A onda, nenadana smrt majčina unijela je i u Andrijinu dušu više strpljenja, 
pa mu dnevne muke i boli nijesu tako teške bile. Nad izmučenom dušom 
mladog Andrije lebdila je blaga slika Hrista, — — — 

Dani su prolazili: i sivi i nasmijani u sunčanim bojama protkani kr- 
vavim ružama njegova jadnog života. Pa i njegova ljubav prema životu 
unatoč dubljem duhovnom životu kao da je venula ko brižno njegovan 
cvijet. Kad je mislio da više nema nade, kad je predosjećao da smrt obilazi 


oko njegove trošne kuće, onda je ponovo od nekud, iznenada osjetio rađanje: . | 


i buđenje novih snaga u svom iznemoglom tijelu. Sjećao se tog trenutka. 
živo. Bili su prvi dani rumene jeseni. Bablje ljeto prosulo je sav čar iz 
svoje pregršti i u milijardama boja prosulo i raznijelo ljepotu prirode. Tih 
dana Andrija je i jutrom i pred večer promatrao kroz isti prozor ko i 
noćas onaj brežuljak i zvao u pomoć Mariju pomoćnicu koju su častili u 
onoj crkvi na brežuljku. 

Promatrao bi crkvicu, a onda bi umireni pogled zapeo o ključanicu 
na vratima sobe. Pričinjalo mu se da čuje korake smrti, kao da šušte haljine 
sablasne smrti, a oko bi se najednom zatvaralo samo da ne vidi njen prvi 
korak. — — U tim trenucima dvije majke palile su u njemu oganj nade i 
mlado se tijelo bunilo. Majka pomoćnica promatrala je sa brežuljka svog 
mladog sina i duša se je njegova smirila, — — Liječnik koje je liječio 
Andriju, počeo iznenada dolaziti češće. Bio je razgovorniji nego inače. 
Tako jednog kišnog dana: 

— Vama sigurno škodi i ovo vrijeme? 

— Ne, jučer mi je gore bilo nego li danas, a bilo je sunce! 

— Vidite, Andrija, ja mislim da će rana potpuno zarasti. 

— I meni se tako čini. Ima dana, kad u to tvrdo vjerujem i molim 
se... — Liječnik ga pogleda i zavrti glavom. Ostao je još trenutak i tad 
kao da se je sjetio nečega odvali: 

— Ovaj posljednji lijek pomaže! Zar ne? 

I naglo ode. Sestra i Andrija ostadoše začuđeni. 

Liječnik je i te večeri kao i nekoliko dana prije bio uznemiren. Jutros 

je mislio da ode svom iskusnijem kolegi u grad, Smišljao je neko vrijeme 
i onda se odlučio da sve ovo iskoristi. 
.. — Eto mi prilike da tučem svoje parnjake. Ako on ozdravi, onda 
ću imati toliko klijentele da ću kroz par godina imati i slavu i — — novac. 
Novac mi je potreban. A on vjeruje da je to čudo. Da on ne vjeruje još, 
ali čini se da naslućuje. 

Pokušao sam i danas da ga uvjerim u moć posljednjeg lijeka, ali on je 
tvrdoglav, on vjeruje. 


— Nego — — — ipak sam morao da pitam za savjet mog iskusnijeg 
druga. Ne! Ne! i za nj kažu da je zatucani vjernik. A onda moje mi uvje- 
renje to nalaže! — — Ne! Novac mi je potreban! Novac! — — ' 

I slijedećih dana u liječnikovoj duši brujale su iste riječi: Novac! 
Novac mi je potreban. A on vjeruje da je to čudo. Da ,on ne vjeruje još, 
Mislio je, a prilike Andrijine išle su mu na ruku. Prošlo je opet nekoliko 
sedmica grozničavog očekivanja. 

Liječnik je bio očajan, jer je bolesniku bivalo iz dana u dan gore. 
Jučer mu je i pozlilo, ali se je liječnik tješio: — To su posljedice ljekova! 
Bolje je i tako, barem ću ga lakše uvjeriti! — — — 

Posljednje listopadske nedjelje liječnik je posjetio Andriju i našao 
ga u krevetu vesela i raspoložena. Pregledao mu ranu iznad rebara, Još se 
samo opažao trag brazgotine, a pod starom kožom razvilo se novo tkivo. 
Neko vrijeme se čudio, a onda prekrio svoje čuđenje izrazom: 

— Vidite, Andrija, to je posljedica onog novog lijeka. Ja sam vam 
ga dao kao posljednji pokušaj i on je morao da odluči o vašem životu. 

Andrija se smiješio i pogledavao čas njega, a čas sestru. 

— Eto, sad je lijek pomogao, a svi su kazali, da ozdravljenja nema 
i nema. 

Međutim ja sam ozdravio. 

Liječnik stade za trenutak i umoli sestru da izađe. Ona poskoči veselo, 
a liječnik, promatrajući kvaku kako se konačno umiruje, prozbori užurbano: 

— Jeste li što pričali svojoj sestri? 

— Ne, još nijesam! Upravo sam je pokušao iznenaditi, a vi ste došli. 

— Sluti li ona što? — Upade u riječ liječnik. 

— Ne, ona ništa ne zna. 

— A mislite li vi da ste ozdravili! 

— Ne da mislim, moj dragi gospodine, nego vjerujem. U tom tre- 
nutku Andrija skoči iz kreveta i prošeta se sobom nasmijan, 

— Da, da, to sam i očekivao od onog lijeka! — reče liječnik 
uvjerljivo. 

— Zar vi mislite da je lijek štogod pomagao? Jučer sam se slabo 
osjećao, nijesam mogao ni da jedem, a kad je svećenik otišao, — vi i ne 
znate da sam se jučer i ispovjedio, — e otada mi je bolje. Jutros rano 
pogledah ranu i na moje čudo, gnoju ni traga. Rana zarasla, a mlado meso 
izbija. 

— Jest, na žalost vi to ne razumijete. Djelovanje lijeka i —, ali ga 
tad Andrija prekine: 

— Nemojte, gospodine, tako! To je laž što govorite. Ona, i pokaza 
prstom kroz prozor, Ona me je spasla! Ona! 

Liječnik je bio neodlučan. Zastao neko vrijeme, a onda: 

— Dobro! sad bismo mogli i da obračunamo, 

— Alija nemam novaca. Štrpite se i netom otpočnem radom, odmah 
ću vam sve nadoknaditi. Ja sad nemam. Nemamo skoro ništa. Vi to znate! 

Liječnik je šutio neko vrijeme, a onda iznenada pod glas osvrćući se 
progovori: 

— Čujte! molim vas ne budite dijete! Ja razumijem vašu nepriliku, 
ali ruka ruku mije. Zar je potrebno da svima rastrubite da ste, kako vi ka- 
Zete, na zagovor Marije pomoćnice ozdravili. Vi i dalje vjerujte i štujte, 
ali, ako hoćete da i meni i sebi pomognete, onda tu tajnu pokopajte duboko 


244 


u srcu i šutite. Vidjećete koliko ću novaca dobiti. Pomoći ću i vas. Biće nam 
obojici dobro. Poslušajte me! 

Liječnik postane, pogleda u Andrijino lice. Dvije krupne suze curile 
su preko njegovih nježnih jagodica, Kad je malo zatim liječnik otišao, ušla 
je sestra, ali Andrija više nije bio veseo. Nemir je pao u njegovu dušu i 
svu je uzbibao. Iskušenje je kucalo na dveri njegove duše i on je bio ne- 
srećan. Prošlo je duže vremena, a Andrija se borio i borio. Onaj nemir 
još od onog trenutka, kad mu je liječnik predložio da šuti, ne pušta ga, 
taj nemir u trenucima postaje tjeskoban i širi se kao plamen ljeti u šumi. 
U mirnu površinu jezera njegove vjerne duše liječnik je bacio kamen isku- 
šenja a prilike su to učinile ponovno, i valovi se nemira stadoše širiti u sve 
širem i širem polumjeru, dok nijesu obuzeli cijelu dušu i ubacili Andriju u 
kobnu odluku — — — — o e - > o — 

Prođoše godine. Liječnik je postao glasovit, pa počeše k njemu dola- 
ziti svi bolesnici i siromašni gospodin postade naskoro vrlo bogat. I Andrija 
je svoje imanje dotjerao; nadoknadio je ono u čemu je zaostao dok je bo- 
lovao, pa se imetak malo po malo podvostručio. — — — 

Obojica zaboraviše na duše svoje, a mulj bogatstva zablatio im srca. 

U tom glibu dana i poslova propadali su Andriji i oni najljepši tre- 
nutci u kojima bi se za čas osvijestio, ali novac i njegov sjaj prekrio je 
učaranim svojim velom sve, sve, pa i dušu, sve, pa i savjest. — — — 
Obojica zaglibiše duboko u blato običnih dana i Bog to dopusti da im sreća 
zablista, Liječnik je postao glasovit. Posla je imao ko i novaca preko glave, 
samo njegov brak nije bio srećan. Majka njegove djece bila je raskošna i 
bezumna. Osramotila jednog dana svog supruga, pobjegla od njega i umrla 
u daleku gradu osamljena sa suzama na licu. Za njenu bolest znala je jedino 
stara služavka Ivka, pa otišla kradom u onaj grad i svojom ljubavlju, a i 
novcem, ubrisala mnogu suzu nesrećnoj ženi. Ivka joj je 1 oči sklopila — — 
Prođe godina, a onda i dvije, i liječnik otpusti svoju vjernu služavku Ivku. 
Otpusti je, jer je to zahtijevala njegova druga žena. Mučila ona staru 
služavku i Ivka je morala da se iseli. Baciše je na ulicu ko što se baca i 
odbacuje komad starog kuhinjskog posuđa, da rđa i da se raspadne na 
đubrištu. — — — 

Neki dan je i Andrija razgovarao s nemoćnom Ivkom. Slučajno je to 
bilo. Leži ona onako stara i jadna u ušljivu odijelu u njegovoj pojati i pri- 
pazi mu katkada na vinograd. Ležala je i to popodne i s ležaja skoro bez 
glasa: 

— Moj sinko, nema tamo, u toj kući, — ni jedne stvarčice koju nije- 
sam zavolila, Po cijeloj liječnikovoj kući prosula sam vrele kaplje svoga 
znoja, a i njegovu sam djecu izvela u život. Da, da, Andrija: ja sam ih 
naučila i da govore!! — — — I dalje bi starica govorila, ali ne može od 
Suza, sva se guši i samo stenje kroz plač: — Bože! Bože! — — — 

Andrija je pobjegao od te žene. Kao da je predosjećao da i ona zna 
za njegovu tajnu. Taj isti dan donio mu je i drugo razočaranje. Na večer 
došao k njemu liječnik i umolio ga da mu pozajmi novaca: 

— Zapelo mi je, Andrija! Zapelo! Kao da se sve ruši. — — — 

I onda mu je počeo pričati u pojedinosti sve svoje nedaće i slabe 
uspjehe. 


zlato. Kad ga je liječnik počeo da preklinje, Andrija je, preplašen i utučen, 
opominjao liječnika, pričao mu o časovitoj nemogućnosti i pobjegao na 
koncu iz sobe ostavivši pijanog liječnika da se ispava. — — 

— Prošlo je opet nekoliko mjeseci i liječnika nestalo netragom. Pri- 
čali su Andriji da se opija dnevno. Ni zauzimanje njegova sina nije po- 
moglo. Liječnik je bio izgubljen. A ljudi su ga blatili, i kad su ga skoro 
svi izbrisali iz svog društvenog popisa uglednih ljudi, on je umro nenadano 

u nekoj periferijskoj krčmici u kojoj mu je pijani smetljar zaklopio 


BE a. a. "=> | bje Cuda pa imaj, oi a a S M 

I ova smrt unijela je nemir u Andrijinu dušu. Poslovi su zapinjali, a 
godine koje su odmakle kao da su opominjale Andriju na promašeni cilj. 
I svaki put, kad je pokušao da se utješi, da iznese mogućnost novog života, 
prekorio bi ga neki čudni glas i šaptao mu u dućanu, pri jelu i po noći; 
te noći bile su za nj najteže. Glas je šaptao ko i posljednjih dana: 

— Što sad, što sad? — — — 

Tješio se Andrija, katkada bi se malo i umirio, ali poslovi na koje je 
bio naviknut i vezan s njima, toliko bi ga zabrinuli da je pomalo i zabo- 
ravljao na svoju unutrašnju patnju. I to je trajalo kratko. Njegova sestra 
koju je toliko volio svakako želi da se uda za sina pokojnog ljekara. On 
se u početku protivio, ali sva njegova nastojanja slomila su se. Popustio je, 
bio je nemoćan. Taj tihi mladić koji želi da sve iznova gradi i da popravi 
ono što je otac učinio ne može da ga umiri, on ga potsjeća na oca, on mu 
ko crv u hrastu buši srce i truje san. Nitko nije znao za ovu borbu Andrije. 
Tko bi je i naslutio, kad je toliko bio povučen, ali njegova sestra znala je 
za njegovu tajnu i zato koračala naprijed, kao da je htjela, da nevidljivim 
putem dovede brata na mirne staze i da mu spasi srce, U ovim borbama 
obolio je Andrija. Srce je popuštalo, i jedva je odolio prvim napadima. 
Sad se oporavlja, a tajni glas ko pubni živac koji se čas umiri, te bolesnik 
misli da je prošla opasnost, pomalo zavrti u gnjiloj šupljini zuba i bol se 
iznova javi, tako i duša Andrijina sva drhti i boji se, ona kleca. Čini mu 
se da smrt po drugi put kuca na vratima njegove sobice i da ovog puta 


neće biti blagaa — —> — — — — > > — KE 


Jak grč u grudima i hladnoća praskozorja probude Andriju, Ustane i 
protrlja oči: 

— Spavao sam! Težak san! — — — 

Ogleda se po sobi. Više nije mogao u njoj da izdrži, već lagano i 
oprezno izađe iz kuće u široko dvorište. Valovi mirisnog sijena koje su 
jučer pokosili mamili su njegove nozdrve. Ruke su se grčile i desnica je 
lomila prste na ljevici. Srce mu je nenadano počelo življe kucati. Nasloni se 
o deblo lipe, prikloni glavu uz rosnatu i glatku koru, a umorni se kapci za 
čas sklopiše. Misli se pomalo smire i duša mu zasanja. Vidi on svoju dragu 

Tražio je i da pije i pio mnogo — Andrija mu zasada nije mogao da 
smogne onoliko novaca koliko je on tražio. Kao da se pribojavao za svoje: 


sestru i liječnikova sina kako se penju uz brdašce nad građom okićeni 
cvijećem, Ona, Janja, u bijeloj je haljini. Pogledi su im radosni i uprti u 
crkvicu. Vidi ih na novom putu života, pa se zatim naglo prene, strese se 
od hladnoće, a jutarnje pozdravljenje zazuji i prospe zvuk života niz do- 
line i nad gradićem. Razdraga ga duboki glas starog zvona i Andrija po- 
gleda prema brežuljku, pogleda na onu bijelu crkvicu, koja je i ovog puta 
klečala ponizno u svojoj bjelini i molila se ožarena mladim svibanjskim 
suncem. Klekne i Andrija, a nad dvorištem u krošnji starodrevne lipe veselo 
pocvrkutaše nestašni vrapci pjesmicu novom jutru i probuđenom životu. — 


FRA DOMINIK ŠULENTA: 
POGREŠNA STAZA 


— Ko s vragom do podne tikve sadi, po podne mu ih vrag o glavu 
razbija... Ko s vragom do podne... — ovako je jučer stari Dražić sam 
sobom govorio ulazeći u kuću na povratku s mise. 

— Bog s tobom i sveta nedjelja — prekinu ga stopanjica Kata poti- 
čući vatru. 

— Šta! Zar nisi čula, kako je došao đavao po svoje? 

— U ime Oca... pfuj, sotono, u pakao! Šta ti se danas u svetu ne- 
in đavao privezao uz jezičinu! Da nisi na što nagazio?.., Šta nisam 
čula ? 

— Nisi, zar, čula da se ono lupetine Iviše Matušanova u ručano doba 
ukinulo u polama ? 

— Otstupi, napasti! 

— Je ovoga mi... nemoj da se kunem — stari će dižući ruku sa 
čela. — Jutros, dok je narod išao k misi, on ti se zametnuo puščetinom i 
otšikao u lov. Bilo je zerku porosno. Biće mu se omakla noga, pa se strmo- 
glavio sa Velikoga Kuka. Čobani su ga vidjeli kako se kotrlja niz pole i 
točilo, ali daj mu pomozi! Mali Jozanov dotrčao je u selo i javio što se 
dogodilo. Odmah je pošao Ante Perin i Jure Stipin. Našli su ga u jednoj 
provaliji svega u krvi. Već je bio mrtav. Umotaše ga u mutap i snesoše 
kući... Pravedan li si, veliki Bože! Jest, Ti ne plaćaš svake subote; ali 
kada platiš, platiš kako stoji da valja! 

— Milostivi mu se Bog duši smilovao! — završi stara Kata duboko 
potresena u duši. 

*k 

Mate Selaka bojalo se čitavo naše selo. Ni čovjek bio, ni čovjekom 
vonjao. Nečist, odrpan, zakrvavljenih očiju i tupa pogleda povlačio se 
po čitavi Božji dan od krčme do krčme. Otac mu ostavao nešto baštine, 
ali njega briga za imanjem. Ako si među obrađenim vinogradima i masli- 
nicima opazio kakovu ledinu obraslu kupinom, vijom i žukom, mogao si 
mirne duše reći: ovo je Matusanovo, jer je svak u selu tako zvao Matu 
Selaka. Tu smo mi kao djeca bili slobodni. Nismo se bojali ni poljara ni 
lugara. Kad bi pošli na pašu, utjeraj blago na Matušanovo, pa ala u igru! 

Ono mu jadnoga kućerka stalo jo? uzgor — štono besjeda — o samoj 
milosti Božjoj... 

Ako je kome došao poziv od suda, svak bi rekao: to je Matusanovo 
maslo, jer on nije imao drugoga posla, već da se bavi tuđim poslima i 
seoskim zadjevicama. Ovome prikaži ovako, onome nalaži onako, i eto 
gotova smutnja: rječkanje, svađa, razbijena glava — pravda i tamnica. 
A sve radi Matusanova pogana jezika. 

Kad su se dijelili sinovi pok. Grge Šarića, kažu, da je stariji sin Petar 
dobro potplatio Matusana te da je Matusan za nj digao tri prsta u sudu 
i krivo se zakleo. Od toga vremena nisu ga mogli ni čuti ni vidjeti seljaci 
koji su držali do poštena obraza i koji su se Boga bojali. 

Jedne nedjelje u pijano vrijeme umiješa se pripiti Matusan po svome 
običaju u Šanjića krčmi u nekakovu razmiricu. Antuka Perić, naprasit mo- 
mak, u ljutini i pri vinu gurne ga veleći : »Nosi se iz poštena društva, krivo- 
kletničel« Matusan zerku zatetura. Dočas pocrveni kao kukurijek, uspravi 
se i kao ris skoči na Antuku. Antuka ni pet ni šest, već nož iza pasa, pa 
krc! među lopatice. A moj ti Matusan ko torba na zemlju. Ni Jezus! I 
tako ode Matusan u crnu zemljicu, a Antuka u ledenu Zenicu. 

š ' 


Iviša Matusanov bio jedinac u oca. Majka mu, pokojna Pera Bila- 


ševa, bila čestita ženska glava, no na rđu se namjerila, Što je donijela od 
oca i što bi svojim krvavim: žuljevima zaradila, to bi Matusan popio u 
krčmi. Što rasipni život Matusanov, što njegove šake, za malo godina opre- 
miše Peru pod ledinu, te Iviša već u trećoj godini ostade siroče bez majke. 

Ivišu nije imao ko svjetovati i u brazdu svrćati. Ni karan ni bijen mali 

je naskoro postao prava slika i prilika očeva. »Upljunuti ćaća« — rekli 
bi ljudi. : 
U školi uvijep po tri godine u istoj klupi. I kad se nekako provukao 
do viših razreda, bio već gotov momak. Jednom iz obijesti udari druga 
uza se, komu krv iz nosa. Učiteljica ga za kaznu ostavi u školi. On u srdžbi 
potegne bočicom ernila u učiteljicu, pa bjež' preko vrata. I više ga nije 
škola vidjela. 

O, sad je on bio svoj gospodar! Čitavo selo strepilo od njegova zu- 
luma. Je li kome potrgano grožđe, obrana smokva, kupus utjeran u klicu, 
nestalo kokoši — ko drugi nego Iviša! 

» Vidite, ljudi, — govorio stari Lasan narodu kod crkve — ono Iviše 
Matusanova još golobrado momče, a veliki je vrag pod njegovom kožom.« 

Imao jednoga rođaka u Americi. Bio duša od čovjeka i dobrostojeći. 
Dočuo kako se Iviša prokalašao, pa mu pisa pismo, u kojem mu nudi da 
će mu platiti putni trošak, da dođe k njemu. Mislio, jadan, da će se kod 
njega štogod dozvati pameti, a nije znao, da vuk dlaku mijenja, ali ćudi 
nikada. Iviša jedva dočekao. Vlast mu je za kratko vrijeme izdala putnicu. 
Samo da nije kod kuće. Domalo i rođak poslao putni trošak. I jednoga 
Hepoge svibanjskog jutra naš Iviša zaplovi preko Oceana. Zbogom, 

ikol... 
.. Primio ga rođak vrlo veselo. No Iviša mu odmah izjavi, da on nije 
ni kod kuće kopao, pa da neće ni u Americi raditi teških poslova. Rođak 

mile-lale oko njega dok ga je sklonio, da u nje: j pilani z 
drva pod motornu pilu. Ddetep je. ' PRDTA Plani sai podmeće 
kami deine pete ika ara 

, ivi : ) ) $ va ogrezla u krvi. 
Pila mu je zahvatila mezimac i prstenjak od lijeve ruke i u tili čas ih 
otkinula. Ponesoše ga u bolnicu, gdje mu povezaše ranu. Kad je došao 
k svijesti, sa paklenim smiješkom najprije pogleda povezanu ruku... 

.Za kratko vrijeme rana je zacijelila. Iviša odlučno reče da dalje ne 
ostaje u Americi. Prijavi se kod društva za osiguranje, kod kojega se bio 
osigurao pred kratko vrijeme. Društvo mu odmah isplati polovicu osigurane 
svote, a polovicu će mu isplaćivati u godišnjim obrocima do smrti, kako 
su se i pogodili. ' 

Za nekoliko dana krenu Lviša u Stari Kraj sa punim džepovima novaca. 

U selu su neki primili pisma od svojih iz istoga mjesta gdje je bio lviša 
te se šaputalo od uha do uha, da je Iviša svojevoljno podmetnuo prste pod 
pilu samo da se dočepa osigurane svote. No niko nije smio javno o tome 
govoriti. Svak se bojao Iviše, jer za jednu besjedu moglo je lako doći i 
do noža. ' 
“a Njegova prvotna pokvarena ćud stekla je čitanjem loših listova i dru- 
ženjem sa pokvarenim drugovima u Americi posebni oblik. Pravi »ameri- 
kanac1« Vjera je za nj bila izmišljotina svećenika, crkva i sveti čini glupe 
stvari. »Ovi zalupani seljaci — znao bi reći — ne zaslužuju da su živi! 
Neka se muče i trude, svejedno ćemo brzo dijeliti.« 

Svakoga dana primao je neki domaći dnevni list, koji je pisao u Ivišinu 
duhu. Naumice bi turio novine do polovice u džep, da mu druga polovica 
viri van. Zametnuo bi se glavom preko mirna i radina sela : ko sam, ja sam! 
»Šta, jadan! — govorili stari — ni cirkul mu do koljena !« 

Na žalost, kao muhe na med padali su mu na ljepak mnogi neiskusni 
mladići u selu, koje je on brzo naučio svoj opaki nauk. Mnoge naše dobre 
majke za zebnjom u duši gledale su, kako njihova djeca u društvu nesret- 
njaka postaju iz dana u dan gora: omrznuo im rad, a odražala igra, pa bi 
često izlanule: Bože, ili ga okreni ili iskorijeni! ... 

* 
. > Osvanulo je proljetno nedjeljno jutro. Toplo jutarnje sunce uranilo 
iza golih brda i prosulo grimizne zrake po maslinicima i vinogradima pre- 
tvarajući u biserna zrnca sićušne kaplje jutarnje rose po lišću stabala. 

. Dobri seljački put obukao misno ruho i pohrlio u skupinama k crkvi. 

Jedini Iviša s puškom na ramenu, kao za prkos, okrenuo kraj crkve, da 
ljudi vide kako on malo drži do mise i crkve, pa vrcem u stranu u lov. 
. 1 ,dok je pobožni narod sklapao žuljave ruke na molitvu, odjekivao 
je divljim polama očajan krik Iviše Matusanova koji se kotrljao niz točilo 
1 survao u duboku provaliju. Iz nje su četiri jake muške ruke izvukle vreću 
smrskanih kostiju i okrvavljena ljudskog mesa... 

ZLATKO DUJMOVIĆ: 
ARINA 


Pozerski je sarkazam već prštao iz ovih riječi. Raspoloženje pređašnjih 
trenutaka rasplinulo se nemilosrdno i ovaj čovjek, zaboravivši sve, tjerao 
je novu Arinu starom stazom. : A4. : 

Još je jedanput pokušala. Gotovo pobožno zatreperio je njen kri- 
stalni glas: : . JEJA 6 

»Zar zaista ne vjeruješ? Zar je tvoje osvjedočenje o mojem padu 
toliko definitivno pa vjeruješ, da i bujica bolnih dogođaja ne može mene 
povratiti? Zar te toliko nemilosrdno strast zanosi, da zbog nje jednoć izgub- 
ljena taktičnost posvema iščezava ?« ai : se 

Posljednju rečenicu govoraše Arina za se, tiho i srdačno, skupivši se 
prema sebi, odvrativši i glavu i tijelo od njega. . poe 

»Što bježiš? Kuda izmičeš? Arina, zar da se brkaju naši računi ?« 

»Mogu.« s ' ' : Ma 

Osjetila je u njem bojazan da je ne izgubi. U njem se sve više i sve 
jače rasplamtavala požudna strast i pod njenim refleksom  zastrašio se 
prijetnje: . . . posljednji put... Gnjev zbog te drskosti Zavrio je u srcu koje 
bijaše naučno da ne podnosi ovakve svojeglavosti te žene. 

»Ustaj! Hajde! !« PAK ia 

»Strast, oholost, sebičnost, zar sve to može inteligentna čovjeka obezu- 
miti i poniziti pred sirotom prosječnom djevojkom ?« 

>Ne buncaj !« ć i 

Zažarenih obraza dohvatio je Arininu ruku povlačeći je za sobom. 

»Ne ću! Pusti!!« : . 

»Djevojčuro, ti da mi se protiviš?! Kako ti se svidi, a —%« 

Dršćući, zapjenjenih ustiju, ukočenih prstiju, stisnutih čeljusti i crvenih 
vlažnih očiju uzbuđeno je povukao Arinu. Ona se oprla odlučno. 

»Šugava kujo... Miči se 1« | JePa ska 

Podigao je pest i napevši žile zvjerski je tresnuo o djevojčino rame, 
Arina je zateturala. Primičući joj se promuklo je hroptao: 

»Hajde ili .. .« 

>Ne ću, čuješ li, životinjo, ne ćul!!« >. a aa 

»Pljesniva nesretnice . .. izgažena...«, gušeći se u bijesu i mrmljajući 
isprekidane kletve pojurio je prema njoj. Silovito ju je ščepao za prsa 1 za 
vrat, cereći lice, zapinjući nogom o kudravi sag gurao ju je do svilom tape- 
tiranog zida: 

»Govori, pristaj, zarđalo zlato !« 
»Ne, ne mogu !« . : . 

Prozirne oči bljesnuše. Erupcija prašumskog bijesa razderala je naj- 
posljedniji odraz svijesti i grozničavo napeti mišići mahnito su stegli meko 

Arinino tkivo. S užitkom je gledao gdje mu se ljubavnica savija u boli. 
»Pristaj !« siktao je. 
»Ne mogu više !« 
Uspravio se, nakostrušio se od ekstaze strasti. . 
Sadistički proždirući njen dah i najprezirnijim cinizmom zavitlao je ovo 
krhko tijelo, privukao ga časom posve uza se, iskesivši se mefistofelski od- 


(Svršetak) 

gurnuo ga je revoltirano, odurno, mrsko u zasjenjeni kut. Pod se ustalasao: 
i u ormaru je zaškrgutalo staklo, A sada, slušajući prigušeni jecaj uskrsle 
jedinice, pohlepno se sorio na nju; cvileći zubima, dahćući u deliriju otezao. 
je sangvinično, sebično ko da razbijeni mozajik brzo i ljubomorno hoće opet 
složiti u monumentalnu simfoniju. i 

Paroksizmom odricanja Arina je otimajući se prošaptala : 

»Ova ljubav, kako je iznenada i brzo došla, tako je brzo i iznenada i 
nestaje.« 

Još pred trenutak, dok je uvjerljivo govorio, obradovala se, da je naišla 
na čovjeka koji može iznad strasti razumjeti želju zaštite i utjehe. A sada 
je razočarano znala samo za odurnu odvratnost prema ovom čovjeku 
uvriježene pohote i lažnog smilovanja. Kakav li kontrast: ljubav i mržnje. 
Arina je shvatila, da je između krajnosti uistinu samo jedan korak. 

Ispod vratiju, kroz dugi uski prorez, šuljao se zadah dima. Sivožuti 
koluti valjkastih oblačića dima, što je podmuklo bljutavim zadahom izazivao: 
mučnost, razvlačili su se po svijetlim sjajnim parketima, uz teške tamne 
sagove, oko nogu stolaca i stolova, po rubovima pokućstva sve više i sve 
fatalnije. ' 

Trans, toliko u tom času različit i oprečan kod njega i kod Arine, za- 
žučen strašću i odbijanjem, oduljio je od njihove svijesti podmuklu nesreću 
što se tiho i cinički primicala. 2 

Iza teških hrastovih vratiju zajecalo je pucketanje ognja. Kao straho- 
vita zvonjava sudnjega dana, pomiješana grozom nasilne smrti 1 najuzbudlji-- 
vijom borbom za život, ogorčenim otimanjem i nadčovječanskim vriskom 
što dozivlje spas. Sudarila se okrutna zbilja s uživalačkim namjerama razo- 
rivši iluziju bezobzirne volje i obasjavajući krvavo istinu o borbi za vlastiti 
život. Jato grešnika, prije spremnih i na samoubistvo, sada promuklim hrop-- 
tanjem srće u koštac znajući bistro, da ništa ne mogu izgubiti, ali ipak mogu 
spasom sačuvati — život. 

Nakostrušeno proljetno veče, krcato reskim ozonom nakon bisernaste: 
kiše razasute po omorikama i travkama, zažarilo se sablasnom bakljom, 
uspravljenom i golemom, obavijenom u razigrani dim, gust i smrdljiv, što: 
se mahnito koluta izopačeno cereći usijane zube nad svojom žrtvom. 

Prodorni vrisak paničnog straha izvio se iz Arinina grla. Poplašeno: 
buljeći u zgusnuti dim, otimajući se bijesno i grozničavo, stežući ruke uz 
tijelo skočila je i luđo potrčala prema izlazu. Pljusak ognja i uskovitlanog: 
dima sasuo se na djevojku. Iscrpena i inzenađena nesavladivim elementom 
klonula je. Egzaltacija u stepenu ludila, kondenzirana istina na pozornici. 
Života, bez prozirnog pozerstva, štura zbilja: borba. A 

Znojem zalivena lica, zaprašena prašinom sagorjelog materijala, ukru-- 

ćena i izazvana odluka, bez defekta, četiri blještava oka, bistra i nepo- 
pustljiva. On i Arina stajahu zagrljeni posred raskrivljenih prostranih vra- 
tiju, na domaku bijesnom elementu ognja. Ukočeni kao brončani kipovi oba- 
sjani skupocjenom iluminacijom, 
. .. Ponoćni vjetar zaujao je utrkujući se oko zapaljene kuće, nadaleko 
čuli se tresak i lupa, razbijanje i povici, a dolje skupio se svijet. Sablasno: 
mnoštvo grozničavih lica pod refleksom goleme baklje upirali su zjenice i. 
misli onamo, odakle se trebahu pojaviti ljudi na lomači. 

Zakoraknuli su naprijed, brže i bolnije, sagnuti, ispruženih ruku, krčeći 
dahom i tijelom oganj. Ali on ih obavijaše, snažno i nemilosrdno, pucketa- 
jući i huktajući. Sve manje i sve pognutije bivahu dvije žive prikaze, sve 


strašnija mistika neizvjesnosti šuljala se uz njihov put, sve više i više pa-, 


dahu udarci koji su ih zatirali i sagibali. Staza što sagorijeva požarom pr- 
žila je. Zadavala je nesavladljive prijepreke, gonila je i posljednjim smilo- 
vanjem šaptaše: brže, brže... Koraci su zatreštali, stisnuti uzdah, prigu- 
šeni jecaj, kulminacija neizvjesnosti uz pečat izgubljenosti, svijest pri svemu, 
izopačene prikaze neurednosti, nabubrene stijene, huk i beskrajni  fasci- 
nantni plamen, plamen, plamen. 

Arina se otrgla. Pohlepno se privila uz razoreni prozor. Kao trak 
nade, nov odušak pun noćnog zraka, pun svježine. I hladan, bijesan vjetar. 
Uspravila se posljednjom snagom. .. 

... On oslobođen ludo je pojurio dolje, niz stepenice. Njegova se po- 
java savila, zateturao je i nestalo ga iza zavijutka... 

... posljednjom voljom nabubrili su meki mišići, vitki kip mlade dje- 
vojke, razbarušene, u posljednjem zaletu strasti za životom, u neprikrivenoj 
i neiskušanoj borbi, skočila je, zanijhala se, zalepršala i nestalo je dolje, 
duboko u smjesi tame i golema zadimljena ognja — — — —> — — — 


————— Sjećanje na prošlost je poezija a ne historija — — — — 
——>—— Pjesma, veličanstvena slatka njena Pjesma, ona ista, 
koju je toliko puta pobožno slušala kao najsrdačniju uspavanku, kao naj- 
uzvišeniju melodiju hrabrosti, kao plemenitu tješiteljicu, kao vjernog ču- 
vara, kao leitmotiv. Besvijest polusna kroz koji probija sablasni žagor po- 
noćnog ognja što je okružuje, razara i proždire. Sve opojnija besvijest što 
u udove, već opržene i sabite, uvlači nemoć i razara svježe tijelo koje se 
pretvara u sjenu, u nirvanu. 

Ipak još uvijek u dnu srca tinja plamičak svijesti koja požudno upija 
svaki mig vanjskoga svijeta koji tamni i kojega nestaje. Taj plamičak ben. 
galskim sjajem rasvjetljuje Arininu prošlost i zaodijeva je patinom slatke 
melanholije. Kaleidoskopskom brzinom pronose se ispred njena sjećanja 
događaji, svi odreda mili i svi nenzaboravljeni. Iz podsvijesti niču minu- 
cciozne pojedinosti poredane kao zavoljeni zamamni detalji istinite prošlosti, 
lišeni sve neprijatnosti njihove i zato toliko dragi i nezaboravni. 

Ovo je u najosjetljivijem središtu Arininih osjećaja stvaralo optimi- 
stičko raspoloženje. Ono se sve više izdizalo iznad ove istine, iznad svaki- 
dašnjosti. Sada, ovako u maglici trenutka, po prviput je to osjetila. 

Iz smjese ognja, vjetra, dima i kiše uzdizao se gorostas. Govorio je. 
Neobično uvjerljivim i pitomim glasom najuzvišenije ljubavi: 

Nijekala si ljubav, a uvijek si čeznula za njom. Ali najveća je nesreća 
tvoga života, da nisi za vremena naišla na dobru ljubav. Jer ona je sve- 
.moćna moralna snaga koja čovjeka diže i oplemenjuje. Prekasno si odlučila, 
dijete, da se pokoriš ovoj svojoj čežnji. Prekasno si prihvatila čistu čovje- 
čansku nesebičnu ljubav, koju treba iskusiti a ne samo proživjeti, s kojom 
se treba baviti a ne samo nju želiti. Tvoja ljubav bijaše hir i lagano zado- 
voljstvo trenutka, ona bijaše strasna i brza, zbog navike nepromišljena, a 


. 


szaboravila si da ona treba biti borba, vječna borba muškarca i žene, u kojoj 


oso 


će pobjedu slaviti onaj u koga bude hladnija glava i tvrđe srce. Prebrzo i 
suviše si ostarila da takvu ljubav sada započneš. A trpjela si sama seinoreti 
svaku nelagodnost ispred majke svoje; ljubavlju svojom razmazila si je 
Nisi znala da zajednički trpjeti znači i opet međusobno se ljubiti. Tada si 
htjela učiti a ne istinski je i spontano osjetiti, i zato uvijek ostade učenikom. 
Moralni konflikt rješavala si nepotrebnom žrtvom zaboravljajući na uzvi- 
šenost strpljive rezignacije, zaboravljajući uza to, da u moralnom svijetu 
ima i drugi zakon: praštanje i ljubav koji sve obuhvataju i sve razumiju! 

To je glas beskrajnosti. 

: Široka zvučna rijeka gustih i golemih tonova kotrljala se prema Arini 
rušeći pred sobom sve zapreke. Bujica vječne Pjesme iskrsla je potpunom 
veličanstvenom plemenitosti ublažujući surove kretnje i mekšajući grub 
govor, 

Beskrajno mila Pjesma, obojena nijansama duboke melanholije, ras- 
plamćene boli, triumfalne resignacije i najiskrenijom pročišćenosti sve je 
moćnije i sonornije ječala u kaosu nesvijesti. Otmjeni akordi blage mekoće 
ulijevali se u izmoždeno tijelo zgrčene skrhane djevojke, zaodijevali su je 
svojom neodoljivom ljepotom, uvlačili se u srž duše, u svaki atom srca, za- 
nosili ga svojom podatnošću, tepali mu, hipnotizirali ga. Dirljiva slika pro- 
šlosti izronila je sjajna iz ove Pjesme, ona je pred Arinine pitome goleme 
oči izmamila panoramu jednostavne sreće. Zajedno s tatom, s bracom i za- 
jedno s majkom. Koketna proljeća s najmilijima u sredini izgubila se. Osta- 
doše raskošni saloni, ali prazni, hladni i surovi. 

Njena Pjesma, ta ista što ju je često čula, što ju je zato strastveno 
zavoljela. Ta Pjesma je punom ljepotom uvijek cvrkutala oko ružičastog 
uha. I sada ju je bijesno zaokupila; biva sve jačom i moćnijom, njen glas 
Već ori, već tutnji i nadglasuje sve grozničave povike. Arinina Pjesma što 
donosi smrt i nagoviješta preobraženje. Napeto, pohlepno Arina je sluša. 
Prvi put savršeno pažljivo i nezasitno, ali i posljednji put. Toga je već 
svijesna. Nepokretno, napeto, ona je slušala, slušala i čeznula. A Pjesma 
je više, više i nasrtljivije obuzimala ovo bijelo izgoreno tijelo, izmoždeno i 
izopačeno tijelo, iznad kojeg je još samo glava Venerine klasične ljepote 
smireno sjala. 

Zvuk je postajao sve bučniji. Oko Arininih ušiju njegov opojni impuls, 
luda ljepota. Sve je silnije to stezalo misao. Zvuk je divlje jurišao noseći 
komplekse harmonije, noseći nostalgiju, noseći povraćenu dobrotu i novu, 
prekaljenu radost. 

: Arina se ukočila, sledila, ukrućeno umirila. Njoj je pjevao pozdrav 
praštanja, njena Pjesma spontano joj stavljaše u usta obilje riječi skru- 
šenog kajanja. Njena Pjesma je mahnito zvučala donoseći plemenitu strast 
novog zivota. 

OMEGA 

.Sva opržena ležala je u željeznom krevetu. Njeno je oko rasipalo po 
meni sjaj kao nikada dosada, njena je koža bila mekana i gipka kao nikada 
prije. Njen prigušeni glas topao, kosa sjajna, a usne suhe, vruće i požudne. 

Posljednjom snagom jecajući propenta : 


»Tata, moj dobri tata. A braco, i mama? Je li, da su svi oni gore?« 

Očima je pokazala gdje. Privukla me slabašno. 1 poljubila me. Umi- 
rala je. Na obrazu mome ostadoše njene suze. Mirno, posve mirno. 

>I ti ćeš doći, dobri... Ti ćeš me razumjeti, kao i dosada... Hvala ! 
Z—b ————:—— < 
Uz postelju je već stajala bolničarka. S hladnom, Žućkastom i zapa- 
ljenom voštanicom u ruci. 

Oko Arininih usana lebdjela je nijema ekstaza samoodricanja. Leit- 


motiv njena života. Arina nije umjela živjeti, ali malo tko tako umire. 
sk 


Po blještavoj terasi koketno poigravahu plavkasta svijetla i oko njih 
_ tisuće kukaca i mušica. Savršene toalete, razigrana srca, sjajni žamor uokolo, 
a u meni gorka aroma i osamljenost, Stopljeno svijetlo i svježa noć dono- 
šahu posljednju misao... 

Beskrajna radost za nađenim smirenjem. sjala je srdačno iz njenih 
blještavih mrtvih očiju. Ova rastrzana i zapuštena djevojka našla je ipak 
viši smisao svoga života neodoljivo osjećajući u sebi žar još neokušane slasti 
spontane nježne ljubavi. Žena, koja je kao odbačena ljuska sebe ponizila da 
svojom neizrađenom logikom odluči činiti težak grijeh, samo da time do- 
kaže ljubav i zahvalnost prema majci, nije znala da cilj ne posvećuje 
sredstvo. Entuzijazam strasti, ulivene u nju prvim dahom njena života, 
rasplamtio se tom odlukom i pomanjkanje energije prema sebi bacivši je u 
fatalan moralni pad i u zakržljalost moralnog rasuđivanja. Na njene oči 
navukle se mrena razmišljanja o samoj sebi. Ali ona je uza sve to zaslužila 


da je ne optuže, nego da se jednom možda i uzvišenom odlukom najčovječ- 


nijega altruizma odluči beskompromisno pokušati da se spasi u njoj barem 
nešto, stvarajući u isto doba od sebe čovjeka neosjetljiva za sve nagone 
k onom zadovoljenju, kakvo jedinog u punoj mjeri mogaše muškarcu pru- 
Žiti ova žena. 

Zato, baš zato, što je u toj paloj djevojci uspjelo barem djelomično i 
za kratko vrijeme probuditi taj visoki osjećaj ponosa i krepost, ona je svoju 
ljagu oprala. Letimičan srh gnušanja prema vrsti svoga života nju je tješio. 
A tko se ne bi oteo suzama radosti gledajući je gdje umirući jeca od ka- 
janja? Tko je ne bi zavolio kao sestru, tko joj ne bi oprostio znajući kako je 
samilosrdno sebe osudila videći pred sobom jasnu sliku svoje moralne 
zapuštenosti? Kako da ne osjetimo bol koja nju razdiraše, jer je znala da 
nema vremena za popravak prema svijetu? Ova neodređena ljubav koju je 
tražila i našla kod mene, ne bijaše konvencionalna ljubav muškarca prema 
Ženi, jer ja takve ljubavi prema njoj nikada nisam ozbiljno osjetio, a znam, 
da jč i ne bih mogao osjetiti; to bijaše ljubav brata prema svojoj maloj, 
nejakoj i nevinoj sestri, koja se tek sada, pred koji sat, rodila da odmah 
ne ne vidjevši svijeta izvan one hladne, sive i karbolom namirisane trpke 
sobe. 

UMJESTO EPILOGA 
On, napušten i osamljen, stajao je bezbojnih očiju sam. Kao legendarni 
Till, gorko prigušen humor, kao bumbar satrtih krila, duboko potresen 
bolju, ali uvijek svježeg osmjeha oko usana, Prpošan veseljak koji se smije 


samo u sebi, genijalni satirik kao sjena lebdi sada između neobuzdanog 

smijeha i melanholične ozbiljnosti sjećajući se živo bliske prošlosti kao kri 
stalnog, slatkog sna. Pročišćenje nakon doživljaja koji je svojom gork : 
zbiljom u dnu duše donosio mir i preobraženje . . . doii. 
o odata Živahne ručice, blijedo duguljasto lice uvijek vedro, sladak glas 
vjetrogonje koji pohlepno grca zrak, koji oduševljeno griska tvrdi hoka i 
koji žudi za radošću, dui 
. Kao kukac šuljao se nekad podoknicom, zadirkivao je bezbrižno dje- 
vojke, smijao se i cičao je. Bezgranična dosjetka prštala je negda iz nje- 
gova srca. Okretan kao poljski miš, brz i spretan, skakutao je livadom 
obilazeći travke, obilazeći krtinjake, ržući nestašno kao ždrijebe, gladeći 
gegaste krave, milujući blejave ovce, Nježno tijelce njegovo provlačilo se 
kroz klasje sazorjela žita, požudno je naginjao lice vjetru, nudio i pružao 
je lice sunou srčući senzibilno iz njegovih zraka i posljednji atom topline 
i posljednju iskru sjaja. Uživajući u prostranosti prirode slatko se smijao, 
smijao dugo i srdačno, jogunasto je pjevuckao šaljive stihove i skakućući 
krivudasto i naprijed čekao je sumrak. Tad bi, zanesen bojama predve- 
čerja, blagog sumraka, zacičao pitomo i zasićen plemenitim osjećajima vra- 
goljasto bi potrčio, zanio se. a 
k Pjenušava plava kosa nekad kovrčala se nošena vjetrom, tanka plava 
košulja nadula se, živahne plave oči zacaklile bi se, capkao je nestašno kalju- 
žicama usoptano je trčao, jurio, ubirao maslačke i kiteći se njima fićukao 
jei mumljao koješta. Uzavreli duh napirlitan bezgraničnom lakrdijom dobro- 
dušno stvara uvijek nove psine da udovolji svojoj strasti bezbrige i gotovo 
luđačkog veselja. A sve je to bilo izazvano nutarnjim, njegovim raspolo- 
Ženjem i vedrom pjesmom što uvijek tinja i hoće prodrijeti van. Sve je to 
samo njegovo i za to nitko ne zna. 
. Ali tamo, daleko na horizontu, naziru se obavijena olovnastim obla- 
Cima sablasna vješala. Svijet se oko njih sakupio i gomila čeka žrtvu, 
. > On bezbrižno luta, trči i skakuće rascvalim, namirisanim, ravnim po- 
ljem. Očima proždire svijetle boje ljeta i blještavi sjaj sunca. Gleda, pje- 
vucka, uživa i ne opaža opasnost... Prpošan veseljak sledio se iznenađen. 
Oko vrata poigrava surovo, grubo uže. Cinički suci izrekoše smrtnu kaznu. 
No on se još uvijek nada, Ali uzalud. Još tu, pod vješalima, ovaj slatki obje- 


šenjak cvrkuće tugaljivo svoju vedru pjesmicu, ciči s prizvukom melanholije 


i smije se zureći smrti u oči. On j& prezire sve do časa dok ne osjeti na 
vratu čvrst i leden dodir tvrdog ukočenog užeta, Sada jetko zajeca. Zacvili 
pobožno, cikne, ali i iz tog prvog plača pišti i opeti prigušen smijeh, rastrgan 
vrisak uhvaćenog mišića. Tip legendarnog Tilla dokopao se »zlatne sre- 
dine«; po njoj klizavoj vrluda zureći nalijevo i nadesno u bezbroj skrajnosti. 
In se uzdigao iznad sviju njih i visoko, po oštrom bridu zlatne sredine, 
uživa beskonačnu slast. Za njega je nestalo života kojemu se djetinjski ra- 
dovao, ali on ulazi u još neokušane strasti koje će isto tako zavoljeti. Melo- 
dija dura prelazi u patetični molo. Iz dosjetke, šale, komedijaštva, veselja 
1 prpošnosti, iz meke drskosti u teške akorde ozbiljnosti, razmišljanja, rada, 
ukrućenosti i druge, nove vrste ljepote. Ugušena je dosjetka, zatrpana je 
prava radost. 
Napušten i osamljen stajao je bezbojnih očiju sam. Svjetlost okoline 


Zastrla se patinom prošlosti. 

Zakukuljen i mrk, uživljen u se provodio je u čistoj sobi dane i noći 
ne izlazeći nikuda. Zavaljen na otoman nanio je oko sebe gomilu knjiga, 
nota, slika, papira s bilješkama i tako je po svoj toj rpi dubao i razmišljao. 
Ljubičast dim cigarete kovitlao se raspuzljivo uokolo, a miris vanilijeva 
likera pikantno je raznosio svoju trpku sluzavu aromu. I kose zrake sunca, 
i hladno žućkasto svijetlo starinske svjetiljke prosipaše mršav sjaj izvan naj 
bliže okoline prozora ili ovalnog mahagonijeva stola. a :: 

Predan sebi, svom rađu i svojim mislima, on se sve više smirivao. 
Malena figura pogrbila se i postala liliputanskom. Nujan pogled lutaše 
mrkim zidovima čekajući da iz njih izbije Njena Pjesma što podsjeća na. 
majku. ' 

Čovjek kojeg je izjela samoća, dosada bez, ikakvih poriva prema i 
štvu, sada je ipak htio naći društvo koje bi ga otrijeznilo i razveselilo. Ali 
uspomena na Nju koja sada već hladna i sagnjila izazivaše u njemu samo: 
najidealniju uspomenu, stvarala je sve drugo tek blijedom zamjenom ne- 
stalom uzoru. Jedino, uz to, sjećanje na majku, na njenu beprimjernu bla-- 
gost, napunjalo je ovu krutu dušu gipkim srhom nježnosti. Kip dobre majke, 
očeličeno poštovanje prema mramornoj uspomeni kreposne žene, poslušnost 
uspomeni svoje majke, i krhka sjena iscrpene Arine stapahu se u njem u 
grandioznu simfoniju. U refleks prošlosti koju što dalje sve se više 1 iskre-- 
nije voli. o ' N. 

Tamni uglovi zidova tepali su pobožnom mistikom utjehu što je donosi 
svijesna resignacija. Dvije siluete micahu se tim skučenim prostorima nijemo. 
Dva daha tople sjetilnosti grijala su liliputansku pogrbljenu figuru koja se 
kupa u oblačićima zgusnutog i opet razrijeđenog modrikastog dima En 

Tako bijaše dok se on nije iselio. Ali sada ta pusta soba stoji još ne- 
taknuta. Kao muzej neznanog čovjeka, stanovnika njena. Kao prazan muzej, 
bez upadljivih muzejskih predmeta, ali kao mjesto koje zbog pijeteta prema 
neoskvrnjenom doživljaju jednog čovjeka, vezanog tada za to mjesto, po- 
prima za nje vrijednost drage uspomene, intimnog muzeja —> —— 


— — —— == —_ -—. 


I treći oblik siluete micao se nečujno tom jednostavnom sobom, skrom- 
nom, primitivnom i pristojnom. On je tražio vrelo daha što izvire iz dviju 
kristalnih grudi. ' BEK 

Na smeđem politiranom ormariću ležao je nepomično svezanj pozu 
tjelog grubog papira. ' i 

I prašina se uvlačila među sada već prolistane stranice napuštenog" 
manuskripta. Sve je to tako stajalo i ostalo netaknuto, Danima i godinama. 

I ponovno prelistavanje i čitanje tog prašinom natopljenog koale 
unijelo bi u mnogog čitača čežnju za doživljajem visoke ljubavi, idealne 


i poštene, kakve ovdje nije bilo, ali kakva se kao rijetko dostignut ideal 


nazire. A možda bi osjetio i nerazumijevanje i nemoć shvatanja ove svako-- 
dnevne erotske istine. Bolne, tragične, ljudske i suvremene. Istine eia 
jom kompliciranošću u ljudske duše unosi neprestano razmišljanje, ali ne 


ni očaj, ni pustoš, ni spleen. 


256 


dk. 


PR E G_ L_-E_D 


PARSIFAL 1914. 


Znameniti francuski muzičar Pierre Lalo 
objavio je u pariskom dnevniku »Le Jour« 
(od 25. kolovoza o. £.) uspomenu koja, kao 
dokumentacija, ima trajnu vrijednost te zaslu- 
žuje da se prenose ovamo, povodom dvadesete 
godišnjice navještaja svjetskoga rata. 

»Koristeći se boravkom u Bayreuthu, Hitler, 
koji je tada još bio samo kancelar, svečano je 
uvrstio Wagnerov genij među oružane sile no- 
voga Reicha. Nije to prvi put što Njemačka 
udružuje rat i Wagnera. U subotu, 1. kolovoza 
1914, u tom istom Bayreuthu, pribivao sam 
izvedbi »Parsifala«. I bio sam svjedokom ove 
scene. 

Bio sam jedini nazočni Francuz. Svi su 
ostali, pametno, već krenuli natrag; samo sam 
ja, zadržan naročitom naklonošću njemačke po- 
licije, produžio svoj boravak, protiv svoje volje. 
Uzrok te nemile pogodnosti bio je list koji sam, 
pred tri dana, bio upravio jednomu od naših 
generala. Zadržan i otvoren po  Polizei- 
Bureauu, učinio im se dosta sumnjiv, da me 
podvrgnu čudnovatom postupku: svako dopisi- 
vanje bilo mi je zabranjeno; zabranjeno tako- 
đer napustiti Bayreuth; na najmanji pokušaj 
odlaska ili ako samo uđem u stanicu, biću 
smjesta zatvoren; dopušteno mi je da hodam 
po gradu, i čak da idem u kazalište, pod nad- 
zorom agenta koji me je slijedio poput sjene. 
Čemu toliko okolišanja, kad bi bilo tako jedno- 
stavno da me odmah zatvore? Nikada nisam 
saznao rješenje toj zagonetki. 

Tri dana koji su protekli između zaustave 
moga pisma i pretstave Parsifala bili su crni 
«dani, zamračeni još neizvjesnošću i nezaposle- 
nošću. Nisam imao nikakvih vijesti iz Fran- 
«cuske. Po čitanju njemačkih novina, Nijemci 
*su postajali sve neprijateljskiji. Lutati po Bay- 
reuthu, praćen mojim bavarskim žbirom, bila 
je jadna razbibriga. A iz svoje hotelske sobe 
vidio sam kako prolaze željezničkom prugom 
beskrajni vlakovi natovareni predmetima za- 
motanim u platno, koji su vrlo nalikovali to- 
Povima i spremištima municije. Da na nekoliko 

«časova zaustavim svoje sumorne refleksije, od- 
lučio sam da pođem na Parsifal. 


Nakon jedne kišne sedmice, vrijeme je od- 
jednom  zasinulo rijetkim sjajem: preludij 
onoga svijetlog ljeta 1914., kada se nije vidio 
ni oblačak na nebu. Za vrijeme prvog među- 
čina, koristeći se nenadanom ljepotom dana, 
gledaoci su se razišli po esplanadi kazališta i 
po gaju koji je pokrio »Sveto brdo«, a zatim su 
se vratili u gledalište bez ikakve upadice. 
Drugi međučin započeo je točno u 8 sati; imao 
je da potraje tri četvrta sata. Noć je bila pala; 
jedni pođoše večerati, drugi su se šetali sta- 
zama gaja. 

Ali tek što je bilo prošlo pet minuta, začuju 
se trublje koje, u Bayreuthu, daju znak za 
svršetak međučina. Začuđeno mnoštvo žurno je 
nagrnulo na esplanadu, gdje se uskoro sve oku- 
pilo. Vrata su kazališta bila zatvorena. Otvo- 
riše se sva odjednom; pod osvijetljenim peri- 
stilom pojavi se skupina lica iskićenih gajta- 
nima i križevima: upravnik okružja, dva gene- 
rala njemu o bok, i časnici svih vrsta oružja. 
Srh prođe kroz zbijene redove, i zatim sam 
od sebe zamre. Nastade potpuna tišina, 

Na to, u dva navrata, trublje zatrubiše po- 
svećeni motiv Grala. A upravnik, jakim i po- 
laganim glasom, proglasi Kriegsgefahrzustand, 
»stanje ratne opasnosti«, što odgovara našoj 
općoj mobilizaciji. Nije bilo ni oduševljenja, 
ni klicanja: samo muk. 

Iznova, trublje zatrubiše dva puta motiv 
Grala: sjajne uniforme iščeznuše i vrata se 
ponovno zatvoriše. Kad ih nestade s vida, 
oživje isti onaj srh, najprije muklo, pa onda 
poraste, prope se i planu u nenadanu buku. 
Mnoštvo se raspade. Jedni se stadoše obraćati 
drugima gestima i povicima, sve se uskomeša; 
hrpe su se stvarale i zatvarale poput brazde 
iza broda. 


Usred te duboke uznemirenosti, zaori re- 
dovni zov rublja pozivajući publiku na po- 
sljednji čin »Parsifala«. Ulazilo se smjesta u 
gledalište, ne prestajući razgovarati. I kad se 
digao zastor, kad je muzika opet otpočela, 
razgovori se ne zaustaviše. Njihov je mrmor 
ispunjao dvoranu, na časove nadglasujući pje- 
vanje i orkestar: svetogrdna pojava koja se nije 
desila otkad postoji Bayreuth. »Parsifal« se 
tako dovršio, a da ga nitko nije ni slušao. Pa 

ipak, svodovi hrama nisu se srušili na glave 


bezbožnika. 

Izišli su, još uvijek u neredu i bučno, i 
pod noćnim nebom punim zvijezda, silazili su 
prema gradu režući kroz tminu dugu brazdu 
uzbuđenosti i buke. I, bez sumnje, jedini koji 
je šutio bio je Francuz, izgubljen u tom nepri- 
jateljskom mnoštvu, doveden ovamo čudnim 
slučajem, da čuje, uz mistične akorde Grala, 
navještaj najvećega, najkrvavijeg i najstraš- 
nijeg rata u povijesti svijeta.« 

Prev. Lj. M. 


AUGUSTIN 


J. Malčgue sasvim je nepoznato i novo ime 
u francuskoj književnosti, i nijedna kritika nije 
donijela nikakvih podataka o životu i ličnosti 
pisca romana »Augustin ili Gospodin je tu«.1) 
Nakladno poduzeće koje ga je izdalo ne bavi 
se inače izdavanjem romana, smatrajući, valj- 
da, da je za eminentno katolički zavod dosta 
riskantno izdavati romane modernih pisaca, 
pa bili oni i katolički. Slog štampe, radi toga, 
i nije kao obično kod francuskih romana, nego 
sitniji i mnogo zbijeniji; pa ipak je ovo prvo 
djelo mepoznatoga pisca, obuhvatilo dvije 
sveske ukupno sa gotovo Icoo stranica. Naznaka 
na kraju knjige »Londres, 1921 — Leysin, 
1929« pokazuje prvo, da pisac neće biti tako 
mlad ili bar da to nije više sada, kada je 
djelo dovršio; drugo, da je djelo, samo po sebi 
golemo, rađeno dugom i upornom strpljivošću 
kroz čitavih osam godina, a i kad je dovršeno, 
nije kroz pune četiri godine štampano (štam- 
panje je dovršeno tek u prosincu 1933.), što 
je kod današnjih pisaca, žednih slave ili bar 
neposredne ekspanzije, svakako rijetkost. Tko 
se upozna sa sadržajem djela, zaključiće bez 
sumnje da djelo neminovno obiluje autobiogra- 
fijskim momentima, jer i Augustin, junak ro- 
mana, boravi neko vrijeme u Londonu, a umire 
u Leysinu, poznatom gorskom lječilištu za su“ 
šičave, u Švicarskoj. Što je, inače, u samom ro- 
manu piščev direktni doživljaj a šta je fik- 
cija, to je, na osnovi ovako oskudnih podataka, 
nemoguće zaključiti. 

Roman, prvi i dosad jedini svoga pisca, po- 
kazuje neke neizjednačenosti u kompoziciji, 
pogdjegdje pretrpanost pojedinih poglavlja ili 


1) J. Maligue, Augustin ou le Maitre est 
la, Paris 1933., Edit. »Spes«, dvije sveske. 


većih dijelova romana; pa ipak, uza sve to, 

gđa. Jeanne Ancelet-Hustache, u svojim re- 

dovnim kritičkim izvještajima o katoličkoj knji- 

ževnosti u »Nouvelles Littćraires«, nije se ustru- 

čavala nazvati pisca »katoličkim Proustom«, a 

uredništvo istoga lista narugalo se, u jednoj 

bilješci, porotnicima različitih literarnih na- 

grada za roman, što su zaboravili na ovu 

knjigu koja obećaje da će biti najjači knji- 

ževni uspjeh sezone (do kraja siječnja 0. &. 

15.000 primjeraka i to kod izdavača koji nije 

nikako renomiran kao nakladnik priznatih pi- 
saca). Roman »Augustin« stoji zaista sasvim. 
usamljen u čitavoj katoličkoj, pa i općoj fran- 

cuskoj književnosti. Težina i opsežnost njegova 

sadržaja, obuhvatnost njegova psihologijskog. 
opsega, ozbiljnost i intenzitet kojim on stoji 

prema životu, čini ovo djelo životnim obra- 
čunom, »Summom« koja je ne samo slika nego: 
i zbroj dugih proživljenih godina intelektual- 
nog i životnog iskustva. Što ga je gđa. Ance- 
let-Hustache nazvala baš imenom Proustovim, 
nije radi dužine koja, doduše dosta neobična,. 
ne može da se mjeri s bezbrojnim sveskama 
Marcela Prousta, nego radi crtanja sup- 
tilnih duševnih stanja, a naročito u majstor- 
skoj evokaciji prvih uspomena iz djetinjstva i 
rekonstrukciji čitavog duševnog pejsaža na 
osnovi tih elemenata koji su tako krhki, ali se 
tako živo usijecaju u dušu djeteta. Malčgue 
nije lirik kao Mauriac niti mu koncepcija ro- 
mana naginje na onu sugestivnu ali lapidarnu 
dramatičnost Mauriacovu; njegovo pripovije- 
danje nema one fascinantne glatkoće i fluidne 
lakoće kao kod Juliena Greena; »Augustin« je: 
misaon roman, roman intelektualnih kriza, ali 
uza sve to, sav pun životnog soka, neoborive: 
plastičnosti doživljenih situacija, i uvjerljivosti 
koja ušutkava svaku diskusiju. 

Augustin Mćridier je dijete srednjoškolskog: 
profesora u malom provincijskom mjestu; nje- 
gove najranije uspomene iz djetinjstva obuhva- 
taju i staru postojbinu njegovih roditelja, selo- 
s patrijarhalnim poretkom i životom na svom 
tlu i u svojoj kući, dok je život u roditeljskoj 
kući (roditeljske kuće, upravo, i nema) tip- 
ski život činovničke porodice: teške materijalne 
prilike, mnogo pregaranja, ubitačna svakodnev- 
nost s premaranjem u zvaničnom radu, u ži- 
votu koji ne donosi nikakvih ni promjena ni 
pobuda. Augustin je odličan đak, i zato se 
odlučuje za studij filosofije, to više što je, 

osim očeve solidne klasične kulture, našao 
mnogo pobude u novom mladom profesoru filo- 
sofije, koji ga je zatekao u najvišim razredima 
gimnazije. Život u razredu i poslije, na Sor- 
bonni, prikazan je detaljno i vanrednom ži- 
votnom vjernošću; tu se javlja i kriza koja, 
što dalje to više, dovodi do preokreta u duši 
Augustinovoj : kritika biblijskog teksta, vođena 
»modernim« metodama vodi i samoga Augu- 
stina u kolotečinu modernizma, u početku 
ovoga stoljeća, a potom i do potpunog agnosti- 
cizma i otpada od vjere. Polagani i postepeni 
proces raspadanja intelektualne  konsistencije 
nekadanjeg Augustina prikazan je vanrednim 
produbljenjem filosofijskog znanja, u vezi sa 
svim osjećajnim trzavicama koje izaziva unu- 
tarnje izjedanje duše. Godine između sveuči- 
lišnog studija i konačne faze razvoja nisu po- 
tanko obrađene; za vrijeme rata, Augustin, 
onesposobljen za vojničku službu, radi naučno 
u Švicarskoj, zatim dobiva američku stipen- 
diju, boravi izvjesno vrijeme u Americi i pre- 
ostaje mu još znatna svota uštednje koja će mu 
kasnije priteći u pomoć, kada njegov život 
krene fatalnim smjerom prema svome tragičnom 
koncu, Taj je tragični tok događaja u glavnom 
ovaj (jer bi preopširno bilo zalaziti u sve po- 
tankosti): poradi svojih odličnih uspjeha, 
Augustin je postao sveučilišni profesor u Lyonu. 
Još kao dječak zalazio je on sa svojim ocem, 
kao instruktorom, u jednu od najotmenijih i 
najbogatijih kuća čitave Francuske, Desgrčs 
des Sablons. Vanredni svijet apsolutne mate- 
rijalne neovisnosti i s tim spojene uglađenosti 
manira, udobnosti života i spontanosti vanj- 
skog i unutarnjeg kretanja, činio mu se uvijek 
kao čaroban svijet priča i nedostižan san. Ali 
gđica des Prefailles, nećakinja g. Desgrčsa, 
treba pomoći u svom univerzitetskom studiju, i 
Augustin koji preko ferija boravi u roditelj- 
skoj kući, u neposrednoj blizini, biva pozvan 
u dvorac i zamoljen za uslugu. Štaviše, dešava 
se da mlada gospođica polaže kod njega i 
jedan dio ispita. Osim njezine neobično deli- 
katne ljepote i djevojačke nježnosti, njezinu 
Cijelu bit prosijava iznutra njezina duboka 
Vjera, koja se, nepokolebljiva i jasna, očituje 
i u tom filosofijskom kolokviju.  Neopazice, 
Augustin se neodoljivo zaljubljuje u nju, iako 
se to njemu samom čini preuzetna mahnitost. 
Međutim, gđica. des Prćfailles sama po sebi 
Nije bogata, i njezina tetka ne traži za nju 


nikakve »partije«. Naprotiv, ona je odgonenula. 
dvboku muku u duši Augustinovoj i po neka- 
danjem njegovu starom duhovniku,  Mgru. 
Hertzogu, daje Augustinu na znanje, da nje- 
gova prosidba ne bi bila odbijena. Ni naj- 
smionije Augustinove sanje nisu činile ovakvo. 
rješenje vjerojatnm. Ali tragična sudbina vreba 
sa sasvim druge strane. Augustin se nepažnjom 
prehladio, i uskoro se pojavljuju simptomi su- 
šice. Mali sinčić njegove sestre umire od nje- 
gova neopreznog poljupca, i ostavlja očajnu 
majku, požrtvovnu Kristinu, na koju se gotovo 
istovremeno survava i majčina teška bolest i. 
konačna smrt. Kada se, napokon, rasplete taj 
teški niz tragičnih udaraca, Augustin mora da 
hitno traži sanatorij, prije nego što je i došlo: 
do unaprijed odobrene a toliko željene prosidbe, 
Na pomolu naučne slave i sreće s djevojkom 
koja mu se činila kao nedostižan ideal, Augu- 
stin mora da se svega odrekne, živući teškim 
i zlokobnim životom pacijenta u Leysinu i tu, 
lišen svega i rastavljen od svih, osim požr- 
tvovne njegove sestre Kristine, po svom starom. 
drugu sa studija koji je međutim postao isu- 
sovac i misionar kako je već onda bio želio i 
odlučio, nalazi utjehu i mir u Bogu, i sretnu 
smrt. 

Dakle, kako bi tko ukratko pomislio, roman 
otpada i obraćenja, i prema tome, razvoj do- 
gađaja po unaprijed stvorenoj idejnoj niti. Ali 
ako igdje pristaju ovakve shematske formule, 
ovdje se to može najmanje kazati. Već sam: 
ljubavni zaplet sa svojim toliko neizvjesnim 
i zamagljenim perspektivama, te se sav odi- 
grava gotovo u potsvijesti, pokazuje koliko 
malo ima pisac smisla za neka unaprijed po- 
stavljena rješenja. Ako je u ičemu pisac sro- 
dan Proustu, ali na svoj i sasvim naročit na- 
čin, to je u tom što naslućeno, nedđorečeno, 
neizraženo ima u zbivanju ovoga romana to- 
liku magijsku moć psihologijske sugestivnosti i 
poezije. Osjetnost, toliko živa i nazočna, ali 
ujedno toliko produhovljena te se čitav život 
pretvara u duboku unutarnju viziju, koja daje: 
poseban tonalitet i ugođaj čitavom zbijanju 
romana. Netaknuta i toliko duboka duša dje- 
vojke čini se Mćridieru kao zatvorena u sveto- 
hraništu pred kojim može tek da poklekne po- 
put vjerna poklonika. Najdelikatnije, poetski 
najsublimnije stranice pripadaju toj neobičnoj“ 
ljubavi, pa ipak nisu one najjače. Baš kao 
kontrast tim eteričnim vizijama koje su uza 

sve to toliko stvarne i istinite, bolest djeteta 
Kristinina i smrt majčina, stranice boli i stra- 
danja toliko su prožete neposrednim osjećanjem 
i nostalgijom života, pijetetom prema svakoj 
sitnici koju su kroz duge godine posvetile svo- 
jim dodirom ruke koje su nam dale život i 
vodile nas kroza nj — te stranice ispunjaju 
nas dubokim poštovanjem prema životu i ti- 
hom melanholijom prolaznosti. U sklopu ovih 
dviju osjećajnih komponenata, misaoni razvoj 
Augustinov nije ni teorija ni apstrakcija, a 
najmanje nametnuta tendencija, nego plod ži- 
votnih borba i dubokog unutarnjeg proživlja- 
vanja. 
Što bi se, u uzročnosti događanja same 
radnje, moglo možda prigovoriti piscu, to je 
potpuno iščezavanje gđice des Prćfailles s po- 
prišta radnje od časa kada se Augustin morao 
povući u sanatorij, i sam svijestan, da ga ona 
neće moći čekati do ozdravljenja u koje, uosta- 
lom, nije ni sam više vjerovao. Augustin 
umire s mišlju na svoju nesretnu ljubav, i po- 
sljednja mu je želja za ružama kakve su cvale 
u vrtu Desgrčs des Sablons (Kristina, tragičnim 
nesporazumljenjem, jer i ne sluti o čemu se 
radi, nakupuje svu silu ruža ali te nisu onakve 
i svojim obilnim mirisom guše bolesnika). Ali 
o gđici. des Prćfailles na koju se odnosi ta 
neoboriva i neutaživa ljubav do smrtnog časa, 
ne saznajemo ništa. A ipak je svaka kršćanska 
ljubav i amor i caritas i pietas, i teško je za- 
misliti, da ta toliko duboka i otmjena djevo- 
jačka duša, može da se jednostavno okrene i 
pođe dalje svojim putem, dok se odigrava ne 
samo duboka tragedija jednoga života koji joj 
je bio mio, nego i potresna drama jednog ve- 
likog uspona prema Onome koji je izvor i 
uvir svake velike i istinske ljubavi. Ali ova 
opaska odnosi se, upravo, na ono što nije na- 
pisano, a ne na ono što je pisac zaista rekao: 
a onoga što je zaista dao u svom romanu, 
toliko je te se on može nazvati, bez ikakva 
oklijevanja, jednim od najpunijih djela u 
književnosti posljednjih godina uopće. Gals- 
worthy, Proust i dr. dali su u svojim opsežnim 
(i opsežnijim!) romanima čitave stvarne i 
duševne inventare pojedinih epoha; ali je sve 
to, kao doživljaj, ipak toliko fikcija, da se, 
prema ovomu, doima dekorativno i knjiški. 
Malčgueov roman prožet je u tolikoj dubokoj 
i snažnoj mjeri tragičnim osjećajem života, te 
se neminovno osjeća da najkrupniji dio sadr- 


žaja mora da je direktno autobiografijskog ka- 
raktera. 

Ako je istinita duboka riječ Renć Schwoba 
u njegovoj vanrednoj knjizi o Španiji, da bi 
trebalo umjetnosti dijeliti manje po predmetu, 
a više po težnjama koje izazivaju u duši?), 
onda Malšgueov roman zaprema neobično 
krupno mjesto, jer iz svake njegove stranice 
klija nebrojeno misli i osjećaja koji obogaćuju 
našu dušu, i daju životu dubok i velik smisao. 

Ljubomir Maraković 


SALAZAR 


O »diktatoru« Portugala, Oliveiru Sala- 
zaru, piše gđa. Henriette Celarić vrlo živ i 
zanimljiv prikaz koji, kao historijsku dokumen- 
taciju, donosimo u cjelini. 

"To ime, ponovljeno tri puta kao zov, kao 
pobjednički klik, viču iz svega glasa mali pla- 
skati, ne veći od dvije šake. U hrpama živih 
boja — crvene, modre, žute, narančaste — 
pokrivaju zidove Lisabona. 

Do njih, gotovo svaki dan, niču novi pla- 
kati. O čemu oni govore, to su, upravo, blago- 
dati Nove države, to je obnova Portugala otkad 
ga je uzeo u ruke Salazar, Oliveiro Salazar. 
Nema tu nadutih fraza. Samo nekoliko riječi, 
neospornih poput matematičkih istina: 

»Ceste. Luke. Ratni brodovi. Telefonska 
mreža. Bolnice. Javne zgrade. Skole. Ameliora- 
cija zemljišta. Gradska uređenja. Obnova fi- 
nacija. Kolonijalna akcija. Reforma pravde. 
Korporativna organizacija. Unutarnji rad. In- 
ternacionalno značenje: šta treba više, da čo- 
vjek dobije, iznova, opravdan ponos što je 
Portugalac ?« 

Pa tko je taj tajinstveni Salazar čija ču- 
desa bi nas sjećala na kakva čarobnjaka, kad 
ne bismo, s druge strane, znali jednostavnost 
sredstava kojima se poslužio? 

Tokom sezone koju sam provela u Portu- 


galu, uzalud sam tražila od njega audijenciju. 


Ne daje ih. Salazar je šutljiv, i nema vremena, 
da ga gubi: »Daleko bismo bili, kad bih ja 
primao sve koji hoće da sa mnom govore!« 
Zamislimo njegovu zatornu službu. Ni na 
koga ne prenosi on ni dijelak svoje vlasti. Ni- 
jedan ministar ne može da stvori nikakve od- 


2) >II faudrait moins diviser les arts selon 
leurs sujets que d'aprčs les tendances qwils 
favorisent dans P4me«, Renć Schwob, Profon- 
deurs de Espagne, p. 70. 

luke, a da nije o njoj izvijestio Salazara. On 
vidi sve, zna sve, čini sve sam glavom. Sve, 
kažem vam; sve, do imenovanja kakva poljara. 

Ako mi nije bilo dano da se s njim razgo- 
varam, mogla sam da ga gledam, da ga pro- 
matram. On koji ne dolazi ni na kakvu sve- 
čanost, on koji ne ide ni na koncerte, ni u 
kazalište, prihvatio je da pribiva povorci sta- 
rinskih kola — »coches« kako kažu Portugalci 
— koju je organizovao grad Lisabon. 

Nedjelja je. Vrijeme kao da će biti kišno. 
Čitavo jutro odbor se izvlači. Prema podnevu 
zasja sunce. Nalog figurantima da budu 
spremni. Oni to i jesu, ali već puna dva sata. 

U službenoj tribini koja je podignuta na 
Prilazu Slobode, Salazar strpljivo čeka. Od- 
jednom, siđe na šetalište. S rukama u džepu 
svoga ogrtača, prošeta se svojih sto koraka 
s nekima od svojih kolega ministara, kao i on, 
oni su u snazi svoje dobi. U portualskoj vladi 
nitko osim pretsjednika republike nema sijede 
kose. 

Stasom iznad osrednjosti, sitan, finih crta, 
Salazar ima lice produbeno, modelirano mišlju, 
unutarnjim radom. U više navrata oživi, osmje- 
huje se, i s iznenađenjem konstatujem da 
»strašni« Salazar nije nipošto strašan. 

Sin siromašnih seljaka iz sela Santa-Comba, 
bio je profesor finansijske ekonomije u sveuči- 
šta u Koimbri, kad li se general Carmona 
posluži njegovim velikim sposobnostima, nje- 
govom predanošću. 

Poznato je stanje Portugalske, iza pada 
kraljevstva. Dvadesetidvije revolucije u dva- 
desetijednoj godini. Načiniti državni prevrat — 
postala je bila unosna industrija za one koji 
su se tim bavili. Zbrka u politici, Nered u 
finansijama. Nemir svuda, nesigurnost, nasilje. 
Strijeljalo se po ulicama; nevini prolaznici 
padali su od zalutalih metaka; kuće su bile 
bombardovane... 


>Trebalo je proživjeti te časove, govore Por- 
tugalci, da se shvati šta smo podnijeli, i šta 
smo osjetili kada je konačno zasjala svjetlost 
i kad smo se mogli ponadati da bi zemlja, na 
rubu propasti, mogla biti spasena.« 

»Bio sam u Koimbri, pripovijedao mi je g. 
Luiz de Magalhačs (ministar za monarhije, 
nadaren pisac i pjesnik), na stanici. Bilo je 
tamo više svećenika, Rekoše mi: Čekamo oca 
Mateja. Imamo duhovne vježbe u Lusu. 


Otac Matheo je redovnička ličnost. Svojom: 
inteligencijom, svojom uvjerljivom rječitošću,, 
svojom pobožnošću, vrši velik dojam na vjer- 
nike. Uz put, povjeri mi jedan od svećenika:. 
»Biće velikih promjena u vladi. Oliveira Sa- 
lazar će preuzeti vlast«. Salazar! Poznavao. 
sam ga tek kao odlična profesora. Uto dođe: 
Matheo. On je sa Salazarom. Priđem njima.. 
Rukujemo se; čavrljamo.. Nakon nekoliko ča-- 
sova, obratim se Salazaru: 

»Je li istina što se govori? Vi ćete ostaviti. 
svoju katedru? Bacićete se na politiku? 

On odmahne rukom kao da kaže: »Govori. 
se koješta.« Petnaest dana kasnije, bio je mi-- 
nistar finansija. 

Da je o. Matheo razgovarao sa Salazarom. 
o ponudi, nastavlja g. Magalhačs, vrlo je vje-- 
rojatno; ali, budite sigurni, Salazar se odlučio: 
sam. On je previše snažna ličnost a da bi bio 
izvrgnut tuđim dojmovima. ' 

Međutim, ostaje sigurno, da se tokom tih. 
petnaest dana o. Matheo nije nijednom popeo. 
na propovjedaonicu a da nije rekao svojim 
slušaocima: »Molim vas, zaklinjem vas, da se: 
molite iz svih sila, iz sve duše, da se zbije“ 
nešto o čemu vam ne mogu još ništa kazati, 
ali što će biti spas domovine.« 

* 

Od onoga dana kada je Salazar, najprije- 
ministar finansija, zatim ministar pretsjednik, 
prihvatio da radi na obnovi Porugala, od dana 
kada je sjeo za svoj uredski stol, pred državne 
račune, imao je samo jedan cilj: da riješi krizu, , 
da uravnoteži državni proračun. Zaboravljajući 
svoju veliku obrazovanost, služio se, poput 
posljednje nadničarke — kako to opaža Anto- 
nio Ferro u svojoj lijepoj knjizi o Salazaru — 
samo s četiri operacije: zbrajanje, odbijanje, . 
množenje, dijeljenje. 

Nema oko njega ni stranke, ni koterije.. 
Svoje djelo vrši on u potpunoj neovisnosti, 
sam, kao veliki poštenjak pun snažne unutar- 
nje discipline, inteligencije najrjeđih kvaliteta, 
i čvrste volje. 

Na uspjeh nije trebalo dugo čekati. Po. 
njemu može Portugal, mali Portugal, da se- 
navede kao primjer drugim svjetskim silama, 
ma kako velike one bile. 

Red je uspostavljen. Viseći dio vanjskog“ 
duga isplaćen je: milijun i po livara; unu-- 


'tarnji dug je sveden sa dvije milijarde eskuda 


na 9so milijuna. Amortizacije su omogućile+ 

izvođenje velikih radova općeg interesa. Pi- 


tam: 
— Otkud je dobio potrebni novac? Od ca- 


sine? 

— Da, donekle. 

— Od poreza? 

— Dakako. 

— Vrlo su visoki? 

—— Deset postotaka dohotka. Mnogo drugih 
zemalja plaća više. 

Za uzvrat za izvršeno djelo, Salazar vidi 
kako se prema njemu diže udivljenje, zahval- 
nost čitavog jednog naroda. Čak i neprijatelji 
diktature hvale ga. 

U svačijim ustima ista riječ: »Oživjeli smo. 
Imamo Salazara!« 

Ima mnoštvo anegdota o njemu. U mašti 
naroda, već je postao legendarna figura. Sam 
on pričao je Antoniju Ferru, kako je stekao 
početak znanja: 

»Kad sam dosegao dob da učim čitati, po- 
šao sam u osnovnu školu u Santa-Comba. Ali 
bilo nas je mnogo i učitelj me je rijetko 
kada podučavao. Moj otac kojemu je bilo krivo 
što bolje ne napredujem, izvadi me iz škole i 
pošalje na nauk nekom siromahu koji je davao 
lekcije u jednom kutu svoje kolibice. Bilo nas 
je trideset, i svaki je plaćao mjesečno jedva 
jedan dinar... .< 

U zemlji u kojoj je jedno od prvih djela 
vlade bilo da izglasa rastavu Crkve od dr- 
žave, važno je konstatovati da je pretsjednik 
ministarstva revan katolik. Na zidu njegove 
radne sobe visi slika Presvetoga Srca. Intimni 
je prijatelj patrijarha-biskupa lisabonskog, koji 

je svršio gimnaziju u Koimbri; svako jutro 
pribiva misi, a neki tvrde da se pritom i pri- 
.češćuje. 

Nitko ne izbjegava toliko javno isticanje, 
koliko on. U njegovu životu nema nikakve pa- 
rade, ništa suvišno, nego samo najnužnije po- 
“trebe. Živi kao pustinjak, kao asket. Čedan 
.stan. Samo jedan sluga. Uvećavajući krajnju 
jednostavnost, narod tvrdi da ga možete vidjeti 
kako kupuje ribu na trgu i kako se strpljivo 
pogađa. 

Najmanje sitnice za njega su važne. Basnu 
o Gospodarevu oku provodi on u praksi. Bez 
najave i neprepoznat ulazi u tvornice, obilazi 
naokolo, razgovara s radnicima, propitkuje se 
«o njihovim potrebama. 


Pred nekoliko sedmica, dobivao je u više 
navrata pisma iz Setubala. U svima se go- 
vori o nehatosti, nemaru i lošem funkcioniranju 
službe u carinarnici. Jednoga jutra, Salazar 
otputuje u Setubal, pođe u upravni ured: 

— Želim govoriti s direktorom. 

— S direkorom, kaže podvornik, nije baš 
tako lako govoriti. 

— Stvar je hitna. 

— To gore! Direktora nema. 

— Ali deset je sati. 

— Dragi moj, direktor ne dolazi nikad 
prije tri sata. 

— Čekaću. 

— Kako izvolite; ali direktor vas, za stal- 
no, neće primiti; vrlo je zaposlen. 

— Vidjećemo. 

Salazar sjedne. Donio je spise, izvadi naliv- 
pero, i stane raditi. 

Dolazi vrijeme ručku; Salazar počinje osje- 
ćati glad, ali se ne miče. 

U četiri sata pojavi se direktor, projuri 
pretsobljem poput vjetra, zakopa se u svoju 
sobu. 

Salazar zovne podvornika, 

— Izvolite kazati da ja čekam. 

Podvornik izvrši nalog: 

— Direktor žali. Nema ni časa vremena. 

Salazar ne gubi srčanosti. U četiri sata i 
deset minuta otvore se vrata direkcije. Di- 
rektor ima šešir na glavi, ali pred njim stoji 
Salazar: 

_ Tražim da me primtie. Ja sam pret- 
sjednik ministarstva... 

Neprijatelj svake lične reklame, svakog 
razvikivanja, Salazar ne traži jeftine popular- 
nosti. Ništa nema u njegovom načinu rada što 
bi ličilo na »talambase«. Vršiti svoju dužnost 
to je jedino za čim on ide i što se nada da će 
činiti svatko tko je oko njega. 

Njegova portreta nema po javnim zgra- 
dama; njegove fotografije nema po izlozima. 
Uza sve to, ne može zapriječiti da ga kariki- 
raju. Ali te karikature u ostalom, nemaju ništa 
perfidno ni otrovno. Cenzura nema razloga da 
intervenira. Tu je n. pr. u odijelu »nurse«, a 
na rubu vela joj je natpis »Diktatura«. Tura 
kolica u kojima debela lutka udobno sisa iz 
pošteno napunjene bočice: »Finansije«. 

Pored karikatura, pjesme. Salazar zatvoren 
u svom kabinetu kao u ćeliji, Salazar uživajući 

u blaženstvu zbrajanja, odbijanja, množenja, 
dijeljenja! B 
Nitko ne postaje velik čovjek, ako nije 
opjevan, karikiran. Uspjeh je donio Salazaru 
zaslužen ugled kakav ne možemo ni zamisliti. 
Pod vlašću toga čednog čovjeka, Portugalci su 
danas možda jedini koji misle da je sve naj- 
bolje u najbolje udešenom svijetu. (Le Temps, 
2, rujna o. £.) Prev. Lj. M. 
>SOVJETSKA ŠKOLA« 

Prvi princip života i rada jest: najprije 
treba znati nešto, onda stvoriti sud o tome i 
zauzeti stajalište, i tek onda raditi u prilog ili 
na ustuk nečemu. 

Poznavanje, dakle, stvari je »conditio sine 
qua non«. Ali nije svako poznavanje isto- 
vrijedno: postoji poznavanje iz autopsije, po- 
stoji poznavanje iz vjerodostojnih vrela i po- 
stoji površno i donekle apriorno gledanje na 
nešto, sa već unaprijed zauzetog stajališta. 
Najgore je, bezuvjetno, ovo zadnje. Takovo 
znanje ne samo jednako nuli nego čini još i 
negativnu veličinu, jer faktično količina ova- 
kog znanja: mora da bude oduzeta količini 
općih pojmova o nečem, a da se dobije ono, 
što ipak dotičnik zna... 

Autopsija, koja je, dakako, najbolji način 
—- nije uvijek moguća. Dakle, u većini sluča- 
jeva se zadovoljavamo s poznavanjem dobrih 
vrela. 

Problem odgoja novih generacija uopće je 
važan problem; a kamo li onda kad se radi 
o nečem novom i neslućenom, što nam obećaje 
odgojni sistem u Sovjetskoj .Rusiji. Prema 
tome, knjige o tome privlače pažnju sviju, ne 
samo onih, koji gledaju tamo »obećanu zemlju«, 
nego i onih koji promatraju tamošnje prilike 
sa skepsom, koja kadkada prelazi možda i u 
zgražanje... 

Knjižica, što leži pred nama,1) bavi se baš 
problemom školstva u S, S. S. R. Najprije da 
vidimo, kako ga obrađuje i na osnovu kojih 
podataka. Od prvih redaka opažamo, da autor, 
g. dr. Pataki, hoće »prikazati osnovne kliurne 
smjernice koje fundiraju i pokreću duh nove 
ruske, sovjetske škole i drugo, izvijestiti o 
stanju prosvjetne politike školstva, analizirati 
duh školskog rada, njegove ciljeve i sredstva«. 


1) Dr. Stevan Pataki: »Sovjetska škola« 
1934. »Minerva«, Zagreb. (Zbirka »Nova Pe- 
dagogija«.) da 

Zadaća je opširna, premda u ciljevima nedo- 
staje još jedno: dati orijentacioni sud o svemu 
iznesenom. 

Autor konstatira, da u Rusiji se »prekida i 
napušta kontinuitet evropske kulturne misli«. 
To on vidi po tome, što se evropska pedagogija 
osniva na psihologijskim, biološkim i drušve- 
nim pretpostavkama, te nosi na sebi biljeg ne- 
kog »psihologiziranja«, vezan s individualisti- 
čkim liberalizmom, dok je sovjetska pedagogija 
revolucionarna, te se osniva na principu da 
se mora stvarati odozdo, dakle u najširim na- 
rodnim slojevima, nova kultura, čijim instru- 
mentom ima biti i škola, da time ubrza for- 
miranje novog kulturnog života. Drugim rije- 
čima, sovjetska škola se ze osniva na podacima 
psihologije, biologije itd., nego, kao da ima 
sama revolucionim putem stvoriti novu psiho- 
logiju itd.... 

Navedavši proces razvoja evropske misli od 
starih Helena (nisu zaboravljeni ni Laotse, 
Konfucije i Buda) — preko kršćanstva do 
Kanta i Hegela — tvrdi da se sva kultura 
osniva na pretpostavci »idealističkog« gledanja 
na svijet, ili po novijoj formuli — kako on 
veli — na »dualizmu života i duha«. 

Međutim Hegelova »Ljevica« — Marks i 
Engels — odriču se dualizma i oduzimaju 
pojmu duha svaku vrijednost: duhovna kul- 
tura je samo »Uberbau« na »Unterbauu« koji 
ja ekonomskomaterijalan, ili, kako kaže autor 
»vitalne prirode«... 

Iza toga slijedi "razlaganje o sovjetssoj 
školi kao takvoj. Škola je tamo »ideološko oruđe 
revolucije«, itd., što je u glavnom poznato, 
Lenin školu ne izdvaja iz politike (ne smatra 
kao nešto apsolutno) nego naprotiv »otvoreno 
izjavljuje da je škola izvan života i izvan 
politike samo laž i licemjerstvo«. Dakle je 
škola u S. S. S. R. sva u politici. Kao 
gesla se naglašavaju tri temeljne točke: pri- 
roda, rad, društvo; dakle osnovicom »prole- 
terske kulture će biti naturalizam, industrijali- 
zam i socijalizam«. 

1923. E. uvedeni su »kompleksni programi« 
škole skroz radikalne, u duhu popunog ideo- 
loškog  proletariziranja«;  1927.—28. u vezi 
s NEPom opet se uspostavljaju neke od »bur- 
žoaskih« zasada pedagogije. 1929. u vezi 
s ekonomskom pjatiljetkom, dolazi doba »sto- 
postotnog komunizma« i u kulturi. — školi. 
1933.—34. dogodi se razočaranje... O tome 

pisac daje sasma malo podataka, Interesantni 
su podaci kako se 1930. godine propagira 
»razbijanje« univerziteta i »jedinstvo produkci- 
je i nastave«, t. j. shvaćanje čitave nastave kao 
procesa neposredno skopčanog s industrijom, t. 
j. opet negacija svakog apstraktnog, »naučnog« 
znanja. 

Nećemo ovdje slijediti sve stepenice, kako 
je išla Sovjetska misao, ali ćemo samo kon- 
statirati, da je komesar Bubnov krajem 1933. iu 
1934. godini izdao niz dekreta i naredaba, ko- 
jim 1. konstatuje se potpuni analfabetizam nove 
generacije, 2. konstatuje se da je »kvantitet 
uništio kvalitet« (»mnogo svršenih ali nikoga 
— pismenog« — rekli bismo mi), 3. ukida sve 
pokuse, o kojim se toliko piše u našoj knjizi, 
te uvodi sistem ispita, predavanje pojedinih 
predmeta i čak uspostavlja »historijske fakul- 
tete« i djelomično učenje latinske gramatike. U 
glavnom »nove« metode Bubnova potsjećaju na 
metode famoznog ministra Aleksandra III. — 
grofa D. Tolstoja. 

Dakle? ... Da li je vrijedilo pisati raspravu 
o nizu teoretskih razlaganja, koja su na kraju 
krajeva svršena s ničim... 

Sve, lijepe i ružne, neosporne i sumnjive, 
istinite i apsurdne — stavke teoretčara poput 
Blonskog, Šuljgina, Krupenine, Epsteina i dru- 
gih — razbijene su o činjenicu: škole de facto 
nije bilo, niti je ima. Jer govoriti o stvaranju 
proleterske kulture (»novog čovjeka«), o suz- 
bijanju religije i stvaranju materijalističkog 
nazora ili o industrijskom odgoju — vrijedi 


samo onda kad se zbilja nešto stvara, nešto 
suzbija, netko odgaja. A kada, po konsta- 
taciji Bubnova i samog Epsteina »najpotreb- 
nije, najvažnije i najelementarnije zna samo 
oko 50% svršenih učenika, a dijelom i ispod 
toga procenta« to znači da je zniveau pučke 
škole postao niveauom čitave kulture SSSR, a 
i od toga niveaua polovica svršenih daka ne 
zna ništa — to znači, drugovi moji — krak! 
G. Pataki savjesno referira o smjernicama. Na 
našem je jeziku to jedina knjiga koja donosi 
sve ovo zbijeno i na osnovu dokumenata. S toga 
će gledišta ova knjižica i potpisanom služiti 
za orijentaciju i kao izvor u nekim slučajevima, 
i to izvor pouzdani. Ali — ovo je sve skroz 
knjiški. Autor Rusiju i SSSR poznaje samo iz 
naučnih i stručnih časopisa i iz literature. Bi- 
jede i nevolje nije vidio. Knjiga izgleda kao 
pripovijetka o lijepoj firmi nad dućanom, u 
kojem osim trulog mesa nema ništa... Iz ovog 
slijedi i sasma olimpijski stav autorov prema 
svim stvarima u SSSR. I preko volje se sje- 
ćamo Svetog Pisma: »Et Angelo Laodiciae eccle- 
siae scribe: Haec dicit Amen, testis fidelis et 
verus, qui est principium creaturae Dei: 
»Scio opera iua, quia neque frigidus es, neque 
calidus; utinam frigidus esses, aut calidus: 
»Sed quia tepidus es, et nec frigidus, nec cali- 
dus, incipiam te evomere ex ore meo.« »Apocal, 
b. Joh. Ap., HI. 14, 15, 16.4 

Testis fidelis et verus. Ali je dopušteno biti 
svašta, samo ne »tepidus«, prema krvi i bi- 
jedi... K. R. Volinski 


GOD. XXI. 


HRVATSKA PROSVJETA 


ZAGREB, LISTOPAD 1934. BROJ 8 
po aa 


9. listopada, u Marseilleu, pao je žrtvom nečuveno drskog 
atentata Aleksanđar 1., Kralj Jugoslavije, upravo u času kada je 
triumfalno putovanje u Pariz imalo da okruni njegove znamenite 
napore i vidne uspjehe na polju vanjske politike. Neočekivano i 
zaslugom svoga ličnog prestiža kao čovjeka odlučna i odvažna 
uspio je da razbije obruč nepovjerenja koji se bio čvrsto uhvatio 
oko njegove države, i posljednji put Kraljev imao je da dade ko- 
načnu sankciju zalogu mira na Balkanu i u Evropi koji je tim 
nastojanjima bio stvoren, 

Postavši prestolonasljednikom Kraljevine Srbije 14. ožujka 
1909., uskoro je imao prilike da, na čelu prve srpske armije, za 
balkanskih ratova, pokaže ne samo svoju vojnu spremu nego i 
ličnu srčanosi i odlučnost, preuzevši napadaj u bitki kod Kuma- 
nova, unatoč oprečnom mišljenju ostalih vojskovođa, porazivši 
Turke potpuno, i izvojevavši iza toga, nad Bugarima, presudnu 
bitku kod Bregalnice. II. lipnja 1914. povukao se Kralj Petar 1., 
radi bolesti, i prepustio regentstvo Kraljeviću koji je, neposredno 
124 toga, zapao u kobni položaj da odgovori na ultimatum Austro- 
Ugarske monarhije, i da srpsku vojsku, oslabljenu ratovanjem ali 
osnaženu stečenim iskustvom, povede u najpresudniji rat što ga 
je vidjelo moderno doba. Sa svojim je vojnicima, nikada ne klo- 
nuvši i nikad se ne odričući njihove blizine, pretrpio gubitak Srbije 
i historijski mučni put preko Albanije i izgubivši zemlju, nije izgu- 
bio vojske, hrabre i odlučne, kojom se i dalje borio na strani 


P. n. gg. suradnike, pretplatnike i sve koji upravljaju pisma 
i pošiljke uredništvu, molimo da izvole uvažiti novu adresu: 
DR. LJUBOMIR MARAKOVIĆ, uredništvo Hrvatske Prosvjete, 
ZAGREB, GAJEVA UL. 36 vila. — Kako je omot lista štam- 


pan za čitavu godinu unaprijed, molimo da se ne uzme u 


obzir adresa koja je tamo štampana, jer više ne vrijedi. 


SADRŽAJ: Josib Zdunić: Iza bolesti. — Josip Zidarić: O starima i mladima. — Ton Smerdel: 

Njegova slava. — Fra Dominik Šulenta: Pogrešna staza. — Zlatko Dujmović: Arina. — Pierre 

Lalo: Parsifal, 1914. — Lj. Maraković: Augustin. — Henriette Celarić: Salazar. — K. R. 
Volinski: Sovjetska škola. 


Izdaje ,Kolo Hrvatskih Književnika“ u Zagrebu. — Naklada ,Jeronimskog Književnog Društva“ u Zagrebu. 
Uređuje i izdaje za ,Kolo Hrvatskih Književnika“ : Ljubomir Maraković. — Tisak Zaklade Tiskare Narodnih 
Novina u Zagrebu. — Za tiskaru odgovara: Vladimir Kirin, Deželićeva ulica 2. 

saveznika, za njihov uspjeh i za konačnu pobjedu svoga naroda. 
24. veljače 1916. objavile su strane novine ovu poruku jugosla- 
venske emigracije tadanjem regentu Aleksandru: »Sakupljen u 
Plenarnoj sjednici, prvoj poslije zadnje nesreće Srbije, Jugosla- 
venski odbor od srca pozdravlja u Vama Gospodaru, ne samo 
Regenta Srbije tako teško iskušane; ne samo vrhovnog zapovjede 
nika dične srpske vojske čije ste nečuvene patnje bratski dijelili, 
nego prije svega preistavnika jugoslavenske ideje, svete svima 
nama Srbima, Hrvatima i Slovencima koji stvaramo jugoslavenski 
narod.« Odgovor je na to bio u regentovu manifestu vojsci od 
7. travnja 1910.: »Naši moćni saveznici i prijatelji, diveći se ne- 
ustrašivom i viteškom držanju Srbije, ceneći nebrojene žrtve 
srpskoga naroda i priznajući mu zrelost i sposobnost za državni 
Stvot i kulturni razvitak, sad su gotovi i voljni da nas u ovoj veli- 


koj borbi snažno pomognu, da Srbiju stvorimo velikom, te da 
abuhvati sve Srbe i Jugoslovene, da je učinimo silnom i moćnom 
Jugoslavijom, koja će opravdati dosada prinete žrtve i odgovorili 
zahtevima novoga doba.« 

Malo je kome bilo dano da, unatoč najparadoksnijoj situa- 
ciji u kojoj je izdan manifest, do kraja ispuni i ostvari svoju riječ, 
i da sve to doživi u punoj snazi života i rada kao što je to mogao 
On. Dovršivši sretno solunsku ofenzivu pod geslom: »Naprijed, 
u slavu ili smri«, proglasio je I. prosinca 1918. ujedinjenje Srba, 
Hrvata i Slovenaca, a iza smrti Kralja Petra 1, Oslobodioca, I. 
kolovoza I921., preuzeo je i formalno vladavinu. ' 

Preuzeo ju je u najtežoj situaciji općih svjetskih kriza, kada 
se, u osvitku novog doba, cio svijet stao preobraćati i preobra- 
žavati, zaokupljen teškim političkim i socijalnim problemima. 
Razvoj tih izuzetnih i nesravnjivo teških prilika naveo ga je da 
6. siječnja 1929. dokine ustav i preuzme inicijativu potpuno u 
svoje ruke, proglasivši, dvije godine kasnije, 3. rujna 1931., novi 


ustav, Davši tako unutranjem uređenju zemlje ustav i zakone, 


bacio se svim žarom na rješavanje vanjsko-političkog položaja, 
pri čemu je u razmjerno malo vremena postigao zamjerne rezul- 
tate u zbližavanju balkanskih zemalja, naročito Jugoslavije i Bu- 
garske. Taj je veliki uspjeh imao da izazove promjene u odnosu i 
s ostalim susjedima, kao i konsolidaciju općega evropskog mira. 
Smrt je, nenadano i naglo, prekinula taj ustrajni rad, ali on nije 
ostao nedovršen. 

.»Poziv kralja je velik. plemenit i prijatan« — kaže Luj XIV. 
— »kada se čovjek osjeća vrijednim da dobro riješi sve stvari 
na koje nas on obvezuje. Ali on nije bez muka, bez zamaranja i 
nemira; neizvjesnost katkada tjera u očaj, i kad je čovjek proveo 
primjereno vrijeme ispitujući stvar, treba se opredijeliti i zauzeti 
stranku za koju mislimo da je najbolja.« I opet: »Svaki put, kad 
god podijelim koje upražnjeno mjesto, stvaram stotinu nezado- 


voljnika i jednog nezahvalnika.« Mudre i teške riječi koje još 1. 


teže moraju odjekivati u vremenu tako kaotičnu i zamagljenu kao 
što je naše. Odlučnošću koja mu je bila prirođena kao vojniku i 
kao čovjeku iz naroda, jednostavnom i neposrednom, blagopo- 
kojni je Kralj Aleksandar I. preuzeo i vršio taj teški i sudbo- 
nosni poziv, potpunom požrivovnošću i potpunim predanjem, 
upravo do posljednjeg časa. Cijenu i plodove tih žrtava prosudiće 
dostojno historija. 


VJEČNI POKOJ I SLAVA 
NJ. V. VITEŠKOM KRALJU ALEKSANDRU 1. 
UJEDINITELJU! 


LJUBOMIR MARAKOVIC: 


ZA POREDBENU KATOLIČKU KNJIŽEVNOST 
I a 


Poznato veliko njemačko nakladno poduzeće Herderovo steklo je po- 
novno neprocjenjivu zaslugu za razmah katoličke kulturne misli u svijetu 
izdanjem koje po svom značenju ima apsolutno monumentalan karakter. To 
je zbornik o »Katoličkom udjelu u sadanjoj svjetskoj književnosti«,!) knjiga 
razmjerno ne baš prevelika opsegom (oko 380 stranica), ali neobično bogata 
prilozima, a još više znamenita svojom novošću i originalnošću. Zbornik 
»Katholische Leistung« daje naime prvi temelj onome za čim je čeznuo svaki 
stručnjak koji je htio da dobije cjelovit, objektivan i potpun pregled katoličke 
književnosti u svijetu, kao podlogu za stvaranje nauke o poredbenoj kato- 
ličkoj književnosti. 

Kada sam, pred dvije godine, u katoličkom internacionalnom student- 
skom savezu »Pax Romana«, bio stavio formalni predlog da. se osnuje 
sekcija za uporednu katoličku književnost, odgovoreno mi je s odborske 
sjednice kojoj na žalost nisam mogao lično pribivati, da je »nejasan« izraz 
»poredbena katolička književnost« i da se, prema tome, ne može stvoriti 
pozitivan zaključak. U odboru u kojemu sjedi cvijet katoličke akademske 
inteligencije našega vremena, starijih i mlađih ljudi iz prvih zemalja Evrope, 
nije bilo nikoga tko bi znao što je poredbena književnost, i da ta nauka 
treba da postoji i za katolički dio univerzalne književnosti. Moj se predlog 
osnivao na analogiji s medicinskom sekcijom koja već postoji u krilu Pax 
Romane ; ali, ironijom subine, svatko zna za medicinu jer je svatko već na 
svojoj koži iskusio nejzine blagodati, dok na idealno dobro kao što je uni- 
verzalizam književnih odnosa nitko nije ni mislio. A ipak sam svoj predlog 
bio iznio prilikom koja bi barem mogla svakom biti prilazna: stogodišnji 
jubilej Fr, Ozanama. Ma koliko je kršćanska caritas duhovnog podrijetla te 
ima, baš u Ozanamovu smislu, obuhvatiti djela i tjelesnog i duhovnog milo- 
srđa, ipak bi se, čini mi se, i za konferencije sv. Vinka mnogo manje znalo, 
kad se one ne bi bavile materijalnom pomoći pojedincima. A pritom se 
sasvim zaboravlja, da su one samo jedna strana Ozanamova javnog rada; 
slaviti Ozanama, trebalo bi da znači, konačno shvatiti svu zamašnost ove 
rijetke i lijepe pojave u katoličkom intelektualnom životu. Bez sumnje su 
konferencije sv. Vinka raširene po milijunima članova širom čitavog svijeta ; 
bez sumnje su neizmjerne i neizrecive blagodati što ih one donose ne samo 
podupirući stvarno siromahe, nego i odgajajući svoje nebrojene članove u 
duhu predane i istinske ljubavi bližnjemu, dok je naučni rad Ozanamov već 
Prilično zastario i premašen, Ali činjenica da je baš taj čovjek na pragu 
nauke o uporednoj ili svjetskoj književnosti, da je baš on bio jedan od prvih 
koji su učili da je književnost svim svojim mnogolikim pojavama različitih 


nu *) Katholische Leistung in der Weltliteratur der Gegenwart, Dargestellt von 
O m Schriftstellern und Gelehrten des In- und Auslandes, herausgegeben von 
tto Morst Battaglia, Freiburg i. Br. 1934., Herder & Co. 

jezika i narodnošću zajedničko duhovno dobro čovječanstva i da treba kao 
takvo i djeluje, trebala bi da pobudi katolike na razmišljanje i na po- 
vlačenje konsekvencija, Nije li baš u srednjem vijeku u ono doba kada je 
katolički duh slavio svoje nikada poslije neviđene triumfe na polju umjet- 
nosti, latinski jezik, zajednički čitavom tadanjem civilizovanom svijetu, 
stvarao jednu književnost i jednu duhovnu zajednicu po cijeloj Evropi? A 
kad su se, tokom Srednjega vijeka, i odvojili pojedini jezici, porodična 
sličnost kršćanskih naroda bila je još toliko velika, da su književni motivi, 
oblici i ideje spajali čitavu Evropu u jednu univerzalnu cjelinu. To je, u 
svojim predavanjima u Sorbonni, i u svojim izdanim djelima, pokazivao 
Ozanam. To je jezgra i glavni smisao njegovih djela o Civilizaciji u 
V. vijeku, o Germanima prije kršćanstva, o Kršćanskoj civilizaciji prije 
Franaka, o Franjevačkim pjesnicima u Italiji XIII. vijeka, o Dantu i kato- 
ličkoj filozofiji XIII. vijeka, kojima treba još pribrojiti njegova predavanja 
(izdana po stenogramima ili uopće neizdana), te neizvršene osnove; sve je 
to zajedno, kako se vidi, imalo da dade poredbenu književnost kršćanskog 
Srednjeg vijeka. Katolici su, kao i često inače, pustili da im izmakne iz ruku 
bogata i znamenita baština Ozanamova; nijedan od današnjih svjetskih 
stručnjaka na polju poredbene ili svjetske književnosti nije aktivan katolik, 
a koliko to znači za promatranje ideja vodilja svjetske književnosti kao uni- 


verzalnog pojma, nije teško prosuditi.? ) 


Bi 


Ideal bi bio, dakako, da se izgradi opća povijest književnosti po prin- 
cipima i metodama uporedne književnosti,5) sa stajališta katoličke ideologije. 
Za taj bi rad trebala katedra komparativne literature na kojem od svjetskih 
katoličkih sveučilišta, u Fribourgu, Louvainu, Parizu, Lublinu ili sl, Velike 
i opsežne predradnje moguće su naime samo uz suradnju stručnih seminara 
i naročito odgojenih mlađih sila. (Da se takovu radu utre put bar u okviru 
jedne slobodne univerzitetske organizacije, za tim.je išao moj predlog na 
sjednici Pax Romane.) Ali, kad ne može zasad da bude drukčije, nesum- 
njivo je krupna tekovina i ovo što je urađeno pod vodstvom poznatog struč- 
njaka £. O. Forst-Battaglie. 

Teško da bi se našao pozvaniji čovjek za pravilnu i potpunu izgradnju 
ovoga djela, G, Forst Battaglia je, ponajprije, odličan stručnjak s opsežnim 
znanjem, širokim pogledima i s modernom  sensibilnošću u prosuđivanju 
književnih vrednota. Poljak po rodu i temeljit poznavač svoje književnosti, 
on je istovremeno suradnik predvodnih njemačkih i francuskih stručnih ča- 
sopisa, krećući se na području tih literatura s potpunom lakoćom i sigur- 
nošću. Njegovo slavensko podrijetlo učinilo je da su slavenske književnosti 
pravilno porazdijeljene, i da su zastupane čak i one manjih naroda, Nepra- 


2) O naučnom radu Ozanamovu vidi: Abbć F. Mićjecaze, Fr. Ozanam et les 
lettres, Lyon-Paris 1932, Librairie cath. Emmanuel Vitte (u djelu je navedena biblio- 
grafija Ozanamovih djela, i literatura o njemu samomu). 

' %) Ti su principi i metode kod nas pregledno i bitno prikazani u korisnoj knji- 
žici: Ivo Hergešić, Poredbena ili komparativna književnost, Zagreb 1932., Mala 
Knjižnica » Matice Hrvatske«, sv. 2. 

vilno je u tom pogledu jedino to, što je slovačka književnost obrađena pod 
češkom u jednom neznatnom otsjeku. Ona nije, doduše, ne znam kako 
obilna, ali na pr. odnos između katoličke i protestantske slovačke književ- 
nosti koji bi mogao biti vrlo zanimljiv, nije nikako došao do izražaja. (Iz 
djela Marothy-Šoltčsovć »Naša djeca« koje sam pred više godina prevodio 
za Maticu Hrvatsku, vidi se na pr. da protestantizam u Slovačkoj nije 
puka forma i racionalizam, nego vjera koja prožima život autorice i nje- 
zine okoline.) Zatim, nije došla do izražaja ukrajinska književnost, Mislim 
da ona nije baš obilata, ali je i sam »Gral« pred nekoliko godina donio 
odlomak prijevoda s prikazom pjesme o Bogu Gavre Kostelnika, nekad 
hrvatskog pjesnika iz kruga »Luči« i »Našeg Kola«, te je njegova pojava 
bila popraćena vrlo zamašnim pohvalama. Inače, bila je predviđena još 
irska i litavska književnost koje su s nepoznatih razloga izostale, a bile su 
uzete u obzir. Šteta je, kako kaže sam izdavač, to veća što su obje književ- 
nosti gotovo isključivo katoličke, a mi možemo dodati tome još i to, da su 
baš one inače dosta slabo poznate, 

U knjizi je prikazano katoličko područje ovih književnosti: njemačke 
(Dr. Giinther Miiller, Dr, Oskar Katann, Dr. Wilhelm Spael, Dr. Frie- 
drich Schreyvogel), švicarske (Dr. Oskar Eberle), nizozemske (Dr, Gerard 
Knuvelder), flamske (Wies Moens), skandinavskih zemalja (Dr, P. H. 
Perch), engleske (Shane Leslie), Sjedinjenih Država (Agnčs de la Gorce), 
francuske Belgije (Dr. Lćopold Levaux), francuske (Robert Pallery-Ra- 
dot), talijanske (Marcel Brion), iberskih zemalja (Mathilde Pomćs), 
poljske (Dr, Otto Forst Battaglia), češke (Dr, Jan Strakoš), slovenske 
(Dr. Jože Pogačnik), hrvatske (pisac ovih redaka) i madžarske (Dr. 
Zsolt Alszeghy). Zapinje za oči to što je talijansku književnost prikazao 
Francuz, a ne Talijan koji živi u Italiji; to je, bez sumnje, u vezi sa zna- 
čajnim prilikama sadašnjosti u toj zemlji. Također je šteta što iberske zemlje 
nisu prikazane po kojem njihovu pripadniku; ali kako se tu radi o području 
španskog i portugalskog jezika i o zemljama latinske Amerike, možda prikaz 
ne bi bio dosta jednomjeran, dok gđica. Pomčs odlično i temeljito poznaje 
čitavo to područje. Napokon, za zemlje preko Oceana, razumljivo je da se 
posegnulo za evropskim piscem, radi lakše i preglednije organizacije rada. 
Osim toga je nama Evropljanima i nekako pouzdanije mjerilo za vrijednost - 
prikazanih pisaca i djela ono koje dolazi iz Evrope; jer Amerika često 
O tom ima svoje naročite pojmove koji mogu Evropljane krupno razočarati. 
(Pokazuju to američki filmovi.) Istina, katolička duhovnost kao kreativni 
faktor bez sumnje približava zemlje jače nego išta drugo; ali baš zato ne 
može smetati što su prekooceanske zemlje prikazali evropski pisci. Karak- 
teristično je i mjesto koje zapremaju ženski pisci (Agnčs de la Gorce i Ma- 
thilde Pomčs) ; bez pretjeranosti liberalnog abnormalno divljeg feminizma, 
katolički život i na književnom polju pokazuje koliko cijeni rad žene i koliko 
Zena na polju katoličke duhovnosti može da radi uporedo i ravnopravno 
s muškarcem. 

: Broj stranica koji je imao pripasti pojedinim književnostima, određen 
Je "naprijed po izdavaču, Njemačka je najopsežnija sa 105 stranica; fran- 


cuska, naprotiv, obuhvata samo tridesetisedam; slovenska i hrvatska dobile 

su po 5 stranica, madžarska sedam, a ostale razmjerno. Sasvim je opravdano 
da je u djelu koje izlazi u Njemačkoj i na njemačkom jeziku, njemačka knji- 
ževnost došla na prvo mjesto i zauzela najviše prostora; ali, mora se iskreno 
kazati, to joj nije mnogo koristilo, Dok je svaku drugu književnost izradio 
u cjelini po jedan pisac, njemačka je raskomadana na pripovjedačku prozu, 
na umjetničku prozu (esej), na dramu i na liriku, Svaku je književnu vrstu 
izradio drugi stručnjak, i tako čitalac ne može dobiti pravi pojam o učinku 
njemačke književnosti kao cjeline, ni o zamašnosti najkrupnijih djela, kao 
pojava svjetske književnosti. Prikazivači su nesumnjivo zalazili suviše u 
detalj. A kako je baš poslijeratno doba karakterisano previranjem i slije- 
vanjem književnih vrsta (lirski karakter ekspresionističkih drama, neodre- 
đenost granica u pojmovima roman-reportaža-esej), to je bar trebalo osta- 
viti na okupu jednu i drugu skupinu proze; inače se ne bi dogodilo da se 
n. pr. Verkadeova knjiga »Unruhe zu Gott« spominje među romanima, 
premda nije roman, i opet među esejističkom prozom. A istina je da je to 
autobiografija zanimljivija nego mnogi roman, roman jednoga života koji 
nije roman, nego u isti mah praktična apologetika i demonstracija kršćanske 
umjetnosti, Pisano po umjetniku (0. Vilibrord Verkade, holandijski slikar, 
postao je, kao konvertit, benediktinac opatije Beuron koja je, kako je po- 
znato, sijelo naročite škole religiozne umjetnosti), to strogo dokumentarno 
djelo postalo je jedan od najjačih umjetničkih doživljaja u njemačkoj knji- 
ževnosti prvih poslijeratnih godina, premda, u stvari, nije književno djelo 
u užem smislu. Strpano u kategorije, ono bez sumnje gubi na ekspanzivnoj 
snazi i ne može čitaocu dati pravoga pojma o značenju ovakvih pojava. 
Dok je tako jedno djelo spomenuto na dva mjesta ne dobivši ipak svoj 
potpuni relief, ispala je n. pr. potpuno Dolores Viesčr sa svojim stilski toliko 
finim romanom »Singerlein« koji je tako suptilan izražaj austrijskog ba- 
roka, i naročito značajan dokumenat univerzalne katoličke sensibilnosti, 
spajajući u svojim glavnim licima njemačku, poljsku i slovensku krv je- 
dnakom toplinom i nježnošću, 

U ostalom, ja mogu imati i krivo s ovim pojedinim opaskama samim 
po sebi; ali tko sravni onih 37 stranica Vallery-Radotovih o francuskoj knji- 
ževnosti s ovih 105, vidjeće koliko je snažniji i značajniji ovakav jednovit 
prikaz prema pocjepkanosti i preopširnosti onih četiriju, Premda je fran- 
cuska katolička književnost kudikamo najkrupnija i apsolutno predvodna u 


naše vrijeme, piscu je uspjelo da ne izostavi nijedno ime, da ne propusti 


nijedno bitno djelo, a da uz to unese u svoj prikaz sigurnost sudova, dina- - 
mizam doživljenosti i, s obzirom na historijski razvoj, izvjesnu dramsku : 


napetost. Tako u turobnoj konstataciji razlike kojom je primljena izvedba 
Claudelove »Annonce faite a Marie« oduševljeno 1914., a mlako i mlitavo 
iza rata, iz čeka pisac izvodi depresiju duhovnosti publike i nestašicu nepo- 
srednog zanosa u katoličkim krugovima; zatim, kada prikazuje presudnu 
ulogu Maritainove publikacije »Roseau d'or« i grupiranje karakterističnih 


djela vremena oko nje; i napokon, kao najdramatičniji incidenat, tragičnu 
situaciju »Action francaise« i sudbonosni metež koji je nastao iza njezine 
osude. Uza sav pesimizam u prosuđivanju duhovne depresije suvremenog 


društva, Vallery-Radotov prikaz je i optimističan, radi porasta same te du- 

hovnosti u kreativnim snagama katoličke francuske književnosti; on ima bor- 
benu notu i usponski zamah stvaraoca, unatoć svim vremenskim krizama 1 
svim ljudskim slabostima. ' 


HI 


Kada sam primio poziv za suradnju na tom znamenitom djelu, bio 
sam u ne maloj neprilici od koje gotovo da mi je klonulo pero. Kako da se 
naša hrvatska sirotinja priljubi uz pojam svjetske književnosti i da se postavi 
uporedo s velikim i dubokim silama koje pokreću svijetom? Vođen izrazom 
»svjetska književnost«, držao sam da prikaz svake pojedine književnosti ima 
u prvom redu da istakne ne specifičnu individualnost pojedine književnosti 
kao takve, nego ulaženje njezinih najvrednijih, najspecifičnijih ili najkarak- 
terističnijih pojava u sklop univerzalnog pojma katoličke književnosti. Na 
komparativnoj osnovici, svaki bi pisac prikaza morao biti orijentiran o stru- 
jama, motivima i uspjesima katoličke književnost u svijetu, i prikazati ne 
toliko možda utjecaje drugih književnosti na svoju (ali i to !) nego parale- 
lizam, povezanost i duhovno srodstvo glavnih pojava opće katoličke knji- 
ževnosti. A naša katolička književnost koja je još uvijek u povojima, nije 
uspjela da se »plasira« nijednim svojim djelom kao pojavom krupnijeg ka- 
raktera i univerzalnijeg značenja, Pogotovu zato što lirika u njoj zaprema 
prvo mjesto, a ta se uvijek teže prenosi i saopćuje; ona je najintimniji i naj- 
osebujniji dio književnosti. Ali izdavač je urgirao, i trebalo je da se nađe 
bar neko relativno mjerilo koje će odrediti »nosivost« pojedinih pisaca 
prema kompleksu stranih književnosti. Stoga sam, uz najrjeđe izuzetke, 
uzeo u obzir samo one katoličke pisce od kojih je bar nešto dosad s uspjehom 
prevedeno u bilo koji strani jezik — ne samo kao pouzdaniji znak njihove 
književne vrijednosti, nego naročito kao dokaz da se njihov stvaralački rad, 
uza sve bogatstvo ili osebitost drugih književnosti, može s uspjehom sugeri- 
rati područjima stranih literatura. ' > 

Osim toga, u uputama koje su suradnici dobili zajedno s nakladničkim 
ugovorom, bilo je izričito napomenuto da ima biti obrađeno razdoblje iza 
rata kao »sadašnja svjetska književnost«. Kako naše katoličko književno 
nastojanje uopće nije staro, ne bi bilo teško zaokružiti sve zajedno u ovako 
preglednom prikazu; ali izričiti zahtjevi osnove djela tražili su da se pred-. 
ratne pojave upletu samo koliko se protežu i u izaratno vrijeme, ili koliko 
su s njim u neposrednoj vezi, Radi se o specifičnoj karakteristici poslije- 
ratnog vremena kao točno određene epohe duhovnosti u svijetu; i držim 
da je to potpuno opravdano. Ipak, neki su pisci više ili manje zaobišli taj 
zahtjev i zasizali dublje u prošlost. Tako kod španske književnosti kod koje 
pisac ističe da Španija nije sudjelovala u Svjetskom ratu, nego da se kod nje 
literarna epoha broji od filipinskog rata. To nije točno. 1 u zemljama koje 
SU Za rata ostale neutralne, neminovno se odrazila fizionomija poslijeratnog 
lica Evrope. I te su zemlje doživjele razmah kapitalizma ratnom trgovinom 


i produkcijom ili kriomčarenjem ratnog materijala. I one su osjetile pro- 


mjenu težišta evropskih političkih sila, I one su zahvaćene fatalnošću činje- 


nice: da postoji Sovjetska Rusija. I one su pretrpjele poplavu američkih 
zvučnih filmova i neslućenu ekspanziju svih poslijeratnih pozitivnih 1 nega- 

tivnih tekovina po fantastično gigantskoj raširenosti radiofinije. I one su, 
konačno, bile otvorene djelima stranih pisaca koja su se baš zato tolikom 
snagom nametala i književnosti i publici, što su bila izražaj jednog naročitog 
mentaliteta epohe koju su stvarale sve dobre i loše tekovine ratnih i poslije- 
ratnih godina. A to je ono što je, po mom mišljenju, u čitavoj stvari pre- 
sudno; ne književne struje kao neki formalni izražaji književnosti kao 
umjetnosti za sebe (premda to one u biti nikada i nisu, iako se moraju, rela- 
tivno, promatrati s toga stajališta), nego književne pojave kao ekspanzija 
života u kojemu sve opasnije i sve teže dolaze do izražaja dva ekstrema: 
duhovna anarhija, bezbožna propaganda i nasilje »klasne borbe«, rasne 
ekskluzivnosti ili druge koje pogubno jednostavne formule i, s druge strane, 
univerzalna veličina katolicizma, uporno traženje duhovnosti i apostolski 
nezaustavni uspon i ekspanzija vjerovanja. 

I zato, kako se vidi i iz samih prikaza u knjizi, iako u književnosti 
nekih neutralnih zemalja nije rat prouzročio neposredno i odviše vidno 
nove smjerove u književnosti, suglasno s ostalom Evropom došlo je nemi- 
novno do karakterističnih promjena u duhovnoj strukturi i vanjskim uvje- 
tima života, pa ne bi bilo baš tako teško naći obilježne točke za ograničenje 
.epohe u smislu zadatka, A to bi bilo potrebno zato što, ako se polazi n, pr. 


u Španiji od filipinskog rata, dolazi mnogo više do izražaja stara i naj-: 


starija generacija nego li u zemljama u kojima je početo s 1918. ili IgI4., 
kako odgovara namjeni samoga djela. Jer se radi o tom da čitava knjiga 
ne daje dojam historije nego sadašnjosti s perspektivama bliže budućnosti, 
a tu je daleko bitnije važan obračun o vrednotama posljednjih 10—I5 go- 
dina nego li sistematska povezanost s prošlom i pretprošlom generacijom. 

Druga je programom djela određena granica bila, da se osim katoličke 
književnosti u užem i točnom smislu, imaju uzeti u obzir i t. zv, periferne 
pojave, to jest pisci i djela koji su blizi katoličkom nastojanju, iako su for- 
malno ili stvarno izvan njegova kruga, G. Forst Battaglia, dajući smjernice 
za program djela, vrlo je dobro uočio tu činjenicu da je, kako se čini, karak- 
teristična faza razvoja katoličke književnosti danas nesumnjivo u tom što 
ona izlazi iz t. zv. »ghetta«, prestaje biti ograničena na katoličke čitače 
i njihovo razumijevanje, nego se na sve strane kariči s okolnim svijetom 
bilo o ljude, bilo o pojave. Poznato je da je, u početku, zatvorenost u samu 
sebe bila karakteristika njemačke katoličke književnosti u njezinu pretežnom 
dijelu; naprotiv je u Francuskoj suradnja katolika u svim ozbiljnim revijama 
koje znaju čuvati neutralnost svakodnevna pojava. Djela Lćona Bloya, 
toga bezuvjetnog i apsolutnog katolika, izišla su gotovo sva u izdanju »Mer- 
cure de France«, dok Claudel surađuje u »Nouvelle Revue Francaise« upo- 
redo s Andrć Gidom, vezan prijateljstvom o Jacquesa Rivičrea koji se, kako 
je poznato, bio obratio pa se opet izgubio, a na smrtnoj postelji, kako se čini, 
opet vratio, Hrvatska je književnost vrlo podesna ilustracija za važnost 
pograničnih pojava u ovom otsjeku vremena iza rata: smutnje i krize ratnog 
vremena i prvih poslijeratnih godina izazvale su brojne otpade katoličkih 
pisaca predratne generacije; neki su apostazirali, neki su se naprosto udaljili, 
a neki prestali pisati, Kao neka naknada za to, došavši u ozbiljne godine 
najzrelijega životnog stvaranja, prvaci nekadanje Moderne kao Nazor, 


272 


Domjanić, Nehajev jednim dijelom svoga kreativnog rada zalaze u katolički 
krug, ne ustručavajući se zauzeti poziciju u katoličkim publikacijama. A nije 
slučajno da su to baš najnadareniji i najdublji od njih; njihov put dokazuje 
da, doduše, »spiritus ubi vult flat«, ali da velike ideje u potpunoj svojoj 
dubljini osvajaju jake duhove bilo gdje i bilo kako. ' 

Koliko je, dakle, važno ovo lice problema katoličke književnosti baš za 
naše doba, toliko mi se čini nešto prevelikim širenjem granica kada u knji- 


"ževnostima nekih, osnovno katoličkih naroda, ulaze pod ime katoličkih pi- 


saca neutralni autori koji nisu protivni katoličkim idejama, ali ih ni pozi- 
tivno ne promiču. Baš u ovakvim zemljama trebalo bi nešto jače i suptilnije 
destilacije, jer se inače doživljuju razočaranja, a publika se dezorijentira. 
Tako, ako isporedimo dvoje karakterističnih laureata Nobelove: nagrade; 
St. Reymonta i Sigridu Undset, vidimo kod ove posljednje jasno zacrtan 
put koji ju je morao dovesti do obraćenja, a iza toga, ona postaje apsolutnim 
reprezentantom prekaljene katoličke misli i borcem za duhovno i kršćansko 
shvatanje života. A ja ne znam da li se to može kazati za St. Reymonta 
kojega g. Forst Battaglia pribraja katoličkoj poljskoj literaturi; njegovo 
odlikovanje nije u svoje vrijeme podiglo katolicima krila kao ono Sigride 
Undset, jer i sam g. Forst Battaglia priznaje da iz njegovih djela taj kato- 
licizam nije baš tako jasan, budući da se Reymont više priklanja naturali- 
stičkom pesimizmu. Ali, uza sve to, nije istinito što su tvrdili neki kritičari 
ove knjige, da su pojedini prikazivači subjektivno određivali pripadnost djela 
i pisaca pojmu katoličke literature, Razlika je u tom što su ti pojmovi u 
različitim zemljama drugačije nijansirani; u zemljama u kojima se katolička 
književnost tek bori za svoju afirmaciju, mjerila su bez sumnje oštrija i Jača, 
a ondje gdje je katolički život predominantan, uklapa on suvereno u sebe i 
pojave koje nemaju na to izrazitih pretenzija, a . Na: 

Svakako su, vjerojatno, pojedini kritici u svojim sudovima oštriji, a 
drugi blaži, ali ne iz kakvih subjektivnih razloga, nego iz stvarnih i ree 
Kod svih se pisaca knjige opaža da su im poznate glavne pojave katoličke 
književnosti u svijetu, i da u njima traže mjerila za upoređivanje i određi- 
vanje vrijednosti; ali dakako da interpretacija tih mjerila može da bude 
različito nijansirana. To će i biti jedna od krupnih zasluga ove knjige, 
što će se ta upoređenja moći sve više izglađivati, ujednačivati, usklađivati ; 
stojeći jedna pored druge, pojedine će se književnosti tako rekavši i same 
zbližavati, i izoštravati oko koje ih promatra, 

IV 

Ono što će s vremenom dati ovaj rad u velikim i znamenitim potezima, 
obrazloženo i detaljno utvrđeno, ovdje je dao g. Forst Battaglia u vrlo 
kratkom, zbijenom i još neizrađenom obliku na nepune dvije stranice, na 
kraju knjige. To su naime rezultati poredbe između svih književnosti koje 
su ovdje zastupane: u kojim vrstama i u kojim piscima odn. pjesnicima po- 
stigla je katolička književnost apsolutne ili relativne vrhunce, u kojim je 
zemljama potpuno mjerodavna ili na predvodnom mjestu, u kojima se tek 
razvija i kakvi su joj opći uspjesi. Svaki je prikaž popraćen vrlo precizno 
izrađenim bio- i bibliografijskim dodatkom: tako će moći i drugi stručnjaci 


273 


doći do djela iz različitih književnosti koja još nisu poznavali, pa će se s vre- 
menom kratki i zbijeni pregled g. Forst Battaglie po katoličkim stručnim 
časopisima i publikacijama razraditi u specijalnije ili općenitije studije koje 
će, metodama poredbene književnosti, poduprijeti ispitivanje estetskih krite- 
rija, moralno-filosofijske sadržine, motiva, književnih vrsta i tehničkih teko- 
vina, utjecaja i međusobnih dodira u katoličkim književnostima kulturnih 
naroda. Sve su to veliki zadaci i po opsegu i po značenju; oni su, u svojoj 
biti, analiza najdubljih i najznamenitijih tekovina katoličke duhovnosti u 
svijetu, a ujedno polazne točke za utvrđivanje perspektiva za dalji razvoj 
problema koje obuhvata život katoličke književnosti. 

Vrlo je zanimljiva n. pr. činjenica koju iznosi gđica Matilda Pomčs, 
da u Španiji i danas na javnim pozornicama dominiraju katolički dramatici. 
To je interesantno u pogledu nastavljanja dramske slave Španije u Lope 
de Vegi i Calderonu de la Barca, a u drugu ruku, u tom pogledu što se na- 
meće samo po sebi pitanje: kakva je ta španska scena na kojoj se igraju 
katolički komadi, dok se istovremeno podiže revolucija koja, bar u svojim 
prvim manifestacijama, nije bila samo antimonarhička nego i antikatolička. 
A opet, nameće se još jedno pitanje: kako da ti dramski pisci nisu našli puta 
u druge zemlje, naročito u one koje su pretežno katoličke. O dramatici i 
pozornici u odnosu prema današnjem katoličkom svijetu mogla bi se uopće 
napisati čitava debela knjiga, a možda i više njih, A roman? On opet, sam 
za sebe, izaziva čitavo more pitanja. 

Sve bi to, kako sam rekao, tražilo višegodišnji detaljni rad po univer- 
zitetskim seminarima i veliko specijalno razrađivanje. Ova knjiga, srećom, 
udara tome temelje. Kako su već u radu izdanja istog djela u nekim stranim 
jezicima u kojima će biti prikaz njemačke književnosti sažetiji, a onaj knji- 
ževnosti dotičnog jezika eventualno nešto opširniji, biće zanimljivo upore- 
diti i te detalje; oni će, bez sumnje, donijeti novih pobuda. 

Budućnost će svakako pružiti prilike da se pozabavim pojedinim od 
ovih pitanja. Ali ovdje, na kraju, ne mogu da mimoiđem jednu frapantnu 
činjenicu koja mora svakomu da zapne za oči, a naročito onomu koji je 
nešto pobliže upućen u stvar: to je fakat, da je Lćon Bloy postao po opsegu 
svoga utjecaja najuniverzalnijim piscem katoličke svjetske književnosti. 
Claudel, Sigrid Undset i još neka velika imena osvojila su sebi prvenstvo 
veličinom svojih drama, romana ili lirskih pjesama; ali nitko od njih nije 
umio privezati uza se toliko različitih ljudi iz najrazličitijih zemalja koji su, 
sa svoje strane, snažno utjecali na idejnu strukturu katoličke duhovnosti u 
svijetu i na njezine kritičke osnovice, 

Lćon Bloy koji je umro 1917. u sedamdesetidrugoj godini života, 
napisao je doduše i nekoliko romana, ali ti nisu značajni svojim oblikom 
kao romani, nego svojim kritičko-borbenim stavom prema čitavom životu 
svoga vremena. Taj stav je označio Lćon Bloy imenom svoga glavnog (auto- 
biografijskog) romana: Le Dćsespćrć, »Očajnik«, čovjek koji očajava nad 
svojom okolinom, jer »inter muros et extra« ne nailazi gotovo nigdje apso- 
lutnih kriterija koji se osnivaju na vjeri da je čitav svijet podređen Božjoj 
volji i da je njom vođen. To je, ujedno, misao vodilja čitavog velikog niza 
ostalih Bloyevih djela koja su, po njegovom izrazu »egzegeza«, dubljinska 

interpretacija historije (Duša Napoleonova, Viteškinja smrti — Marija 
Antoaneta itd.) ili sadašnjosti, u esejistički zaokruženim cjelinama ili u 
dnevničkim bilješkama. 

Svaki će prijatelj Lćona Bloya priznati da u njegovim djelima ima 
bezbroj stvari koje su diskutabilne; ali izvan svake diskusije je njegovo 
veliko i pronicavo znanje, i njegova velika duša ogorčenog kršćanina koji u 
svemu traži odraz lica Božjega i sjaj Njegove slave. Ostavljam za drugu 
priliku da se pobliže pozabavim djelima Lćona Bloya; htio bih ovdje upo- 
zoriti samo na neodoljivu snagu kojom je ovaj neobični čovjek osvajao srca 
i duhove, i privodio ih Bogu, da po njima onda formira duše u dalekim 
zemljama u koje nikada nije ni stupila njegova noga, 

Lćon Bloy obratio je velikog francuskog geologa Pierrea Termiera, 
zatim Raissu Maritain, Židovku, i njezina muža Jacquesa Maritaina koji, 
kako je jasno već iz prikaza Vallery-Radotova, danas idejno predvodi fran- 
cusku katoličku književnost, Lćon Bloy je obratio P. van der Meer de 
Walcherena oko kojega se okuplja grupa mlađih pisaca koji preporađaju 
katoličku književnost u Holandiji. On je svratio na sebe pažnju Josefa 
Floriana u Češkoj koji je, sa svojim drugovima, u Staroj Riši u Moravskoj, 
stvorio jezgru novog i presudnog pokreta u češkoj katoličkoj književnosti; 
toj grupi pripada i g. Jan Strakoš, suradnik djela o kojemu govorim. (Neka 
mi bude dopušteno napomenuti, radi historijskog značenja, da je, nekako 
u oči svjetskog rata, ova češka grupa, u svojoj propagandi za Lćona Bloya, 
dosegla i pisca ovih redaka i da je, pored Huysmansa kojega sam ranije 
upoznao, baš čitanje Lćona Bloya, na tu pobudu, usmjerilo moje kritičko 
stajalište u pravcu francuskog duha i, naročito u djelima samoga Bloya, 
otvorilo vidike na nova uporišta za ideologiju katoličke književnosti i njezina 
univerzalnog značenja). Tomu treba pribrojiti i svjedočanstvo koje dolazi 
baš u času kada pišem ovaj prikaz. Giovanni Papini, glavni reprezentant 
današnje talijanske književnosti i najistaknutiji pisac svoga naroda, daje iz- 
javu Fredćricu Lefčvru u interviewu »Une heure avec...« zabilježenu 
ovako: »... Poslije rata, približio se (Papini) francuskom katolicizmu po- 
sredstvom Josepha de Maistrea, Claudela, Rivičrea, a nadasve Lćona Bloya. 
>Nezahvalnog prosjaka« (Le Mendiant ingrat) bila mu je dala, pred dva- 
deset godina, neka francuska dama koja je stanovala u Firenci, Mme, Her-. 
billon i, s»Egzegezom općih mjesta« (Exćgčse des licux communs), to djelo 
uživa kod njega prvenstvo. »Kod Bloya«, reče mi Papini, »moralist me 
Privlači više nego li romansijer, ali volim i njegove romane; imam sve nje- 
Sove knjige, uključivši i »Rćvćlateur du Globe«. (Nouvelles Littćraires od 
29. rujna o. g.) Tako dolazi do toga da je među najviše spominjanim ime- 
nima u knjizi »Katholische Leistung« ono Lćona Bloya (18 puta, a nad- 
mašuju ga samo Claudel i Maritain sa 22 mjesta na kojima se spominju). 

Nemoguće bi bilo ovdje analizirati taj utjecaj L. Bloya (tome će trebati 
u budućnosti posvetiti specijalni studij), ali treba ovdje istaknuti činjenicu 

OJa Mi se čini nadasve karakteristična za čitavu ulogu i značenje katoličke 
Jiževnosti: Papini pretpostavlja (s pravom) Bloya moralista romansijeru; 
tome bi trebalo dodati da, povrh toga, treba pretpostaviti Bloya čovjeka 
Xyu piscu, odnosno, da nikada Bloy ne bi dostigao toga značenja, da nije 

bio onaj neumoljivi i strašni borac, ali ujedno i žarki vjernik i nježni pri- 
jatelj, kakav je bio. Utjecaj na Termiera, na Maritaina, na. Walcherena i 
tolike druge ne bi ni iz daleka bio toliko jak, da Bloy nije izlio na njih svu 
nježnost svoga očinskog i pravo kršćanski širokog srca. U svojim pismima 
koja su objavljena nakon njegove smrti očituje se taj »divlji i bijesni« Bloy 
kao najtankoćutniji prijatelj, sav prožet dubokim uvjerenjem, da je kato- 
lička književnost stvar apostolskog žara, istinske pobožnosti i najpožrtvov- 
nije ljubavi prema svakom od onih za koje nam je Bog dopustio da ih 
svojim perom povedemo na svijetle putove prema Istini. ' 

Nije li i Renć Dumesnil u svojoj knjizi o utjecaju Huysmansove »En 
route«*) konstatovao da Huysmansova djela daleko nadživljuju historiju 
njegova književnog smjera stoga što se u njima osjeća toplo srce i iskrena 
ispovijest piščeva kojega svaki čitalac zavolrkao brata i prijatelja. A ne znam 
je li itko ljepše ocrtao tu neobičnu magiju duhovne zajednice ljudi koji žive 
i stvaraju u znaku križa od Romaina Rolanda, kada, na drugom području, 
crta nezaboravan prizor umjetničke suradnje dvojice velikih kršćanskih mu- 
zičara, Cćsara Francka i Vincenta d'Indyja: »Prvi put što sam vidio Vin- 
centa d'Indyja, bilo je na koncertu Socićte nationale, u Pleyelovoj dvorani, 
u ožujku 1888, Izvodila su se različita djela Cćsara Francka, među ostalim 
PO prvi put, anđeoska Tema, fuga i varijacija, za harmoniji klavir, gdje se 
Bachovoj misli pridružuje sasvim moderna nježnost. Franck je bio na estradi, 
a d'Indy za klavirom, Uvijek ću se sjećati njegova držanja, puna pošto- 
vanja prema starom muzičaru, brižne pažnje kojom je pratio njegove upute; 
a to je bilo dirljivo, sa strane mladoga majstora, koji je bio već proslavljen 
sa toliko djela: — Pjesma o zvonu, Walenstein, Simfonija po planinarskoj 
temi — i možda tada poznatiji i popularniji od samoga Cćsara Francka. 
Iza toga, prošlo je dvadeset godina: ja ga još uvijek vidim kako sam ga 
gledao one večeri; i, ma šta se sada dogodilo, njegova će slika ostati uvijek 
Za mene usko udružena s onom starog velikom umjetnika koji dominira, uz 
očinski smiješak, tom malom družinom vjernika.«5) 


4) Renć Dumesnil, La publication d' »En route« de J.-K. Huysmans, Paris, 
Edg. Malfčre. 


* 5) Romain Rolland, Musiciens d'aujourd'hui, pr. 105. 

ANTUN DABINOVIĆ: 
NOVAC U POLITICI 


Rihard Lewinsohn — nije novajlija na polju žurnalistike i socioloških 
studija, Čitaoci dnevnika »Die Vossische Zeitung« i časopisa »Die Welt. 
biihne« znali su ga pod pseudonimom Morusa. Kao Lewinsohn-Morus 
izdao je nekoliko djela sociološko-ekonomske prirode (»Kako su se osilili 
i obogatili«, »Smisao i nesmisao burze«, »Prestrojenje evropskih imovina«, 
»Svijet izvan stožera«, »Čovjek u pomrčini«) koja ne samo da su izazvala 
pažnju publike zbog svojih senzacionalnih naslova, nego su se odlikovala 
pronicavim, preciznim, neuvijenim prikazivanjem najskorije sadašnjosti. Ove 
je godine pak izašla u prijevodu izdanja »Kosmos« njegova knjiga o ulozi 
novca u politici (»Das Geld in der Politik«1). Nije od potrebe, stoji u 
predgovoru te knjige, da pojedinac prisvoji stanovište historičkog materija- 
lizma, e da dođe do toga, da ustanovi ogromnu motornu snagu novca u 
politici. »Snaga koja se nalazi u novcu i u požudi za novcem mora da se 
ispolji i tamo, gde su se ljudi i narodi organizovali u državne zajednice i 
gde nastoje da održe stari ili da izgrade novi oblik države u poiltici« — 
novac — stoji dalje — »nije samo motorna snaga kojom se stavlja u pokret 
državna mašina, nego su država i politika isto tako i sredstvo da se dođe 
do novca i da se obezbjedi za sebe veći dio u nacionalnom prihodu. Uzalud 
pokušava kapitalistički režim da opravda svoj opstanak općim interesima. 
To danas nikoga ne vara niti uzbunjuje, jer čitav svijet zna da je politika 
glavnim dijelom borba za novac.« 

Ovdje bi se netko mogao usuditi da napravi neku korekturu. Ako je 
politika zbilja velikim dijelom borba za novac, novac ne igra u suštini drugo 
nego ulogu sredstva za materijalno blagostanje. A postizanje materijalnog 
blagostanja je ne samo cilj buržujske, kapitalističke, nego i svake druge 
politike, jer svaka politika ima da služi, (ili barem tvrdi za sebe da služi) 
interesima jedne tačno određene socijalne grupe. No čime će koja god 
stranka da interesira za sebe što veći broj pristaša? Time da im ona obez- 
bijedi ili barem stavi u izgled neka veoma konkretna materijalna dobra, pa 
svejedno da li se ova zovu ili novac ili životne namirnice ili mogućnosti lije- | 
čenja, zabavljanja itd. Ulogu materijalnih sredstava u politici poznavao je, 
ako se ne varamo, i Filip Makedonac. Zato nam se čini da je cijela knjiga 
bez velike važnosti kao dokazno sredstvo, odnosno kao optužni materijal 
Protiv kapitalizma, "oK 

. Njezinu vrijednost moramo stoga tražiti na sasvim drugom polju: na 
Polju historičke dokumentacije i to, dakako, na tom području, gdje se pisac 
nalazi takoreći kod kuće, Kao njemački novinar Lewinsohn-Morus je morao 
Mnogo šta čitati i sam doživjeti, osobito prilikom trzavica kojima je Nje- 
mačka bila izložena tokom velikog rata i poslije njega. Za to su njegove 

onstatacije, crpene iz direktnih obavještenja, neprocjenjive važnosti i daju 

Jizi onaj karakter neposrednosti koji ne može a da ne interesira čitaoca. 


“a 1) Rihard Levinson-Morus, Novac u politici, prev. Veselin Masleša, Svjedo- 
Canstva o velikim ljudima i događajima, knj. 3., Beograd 1934., Izd. »Kosmos«. 

Prema tim u kratim ali snažnim potezima ocrtanim pojedinostima zaostaje 
u velikoj mjeri njegov prikaz odnosa između politike i novca u drugim 
državama. Tu se on očito poslužuje vrelima treće ili četvrte ruke, pri čemu 
se jasno može ustanoviti njegova tendencija, da dokaže prvenstvenost nov- 
čanih interesa u svim političkim pothvatima, ' 

No da se zaustavimo kod najkrupnijeg djela Lewinsohnove knjige, 
kod Pruske. i 

Pruska starog režima bila je do 1848. god. feudalno-agrarna zemlja. 
Poslije te godine dobila je plutokratski parlamenat. Izborništvo je podije- 
ljeno po poreznoj dužnosti u tri klase, u prvu su pripadali najbogatiji, u 
drugi srednji, u treću brojno najjači mali porezovnici, U FElbingu je Karl 
H. Ziese sam plaćao preko trećeg dijela cijelog poreza i sam je birao 20 od 
60 gradskih vijećnika. Ovaj plutokratski sistem mogao je imati svojih 
opasnih posljedica za prusko plemstvo, jer je pogodovao krupnoj buržoaziji. 
Ali je plemstvo već od vremena Fridrika Velikog počelo da stupa u veze 
s kapitalom, i veliki ratovi za njemačko jednistvo, vođeni pod aureolom 
Vilima I, i njegovih bankara (Krause, Bleichroeder), imali su kao popratnu 
pojavu sve tješnju vezu plemstva i velikog kapitala. Ta se veza još jače 
osjeća pod Vilimom II., kad se na pozornici pojavljuju »oplemenjeni« ban- 
kari i veliki industrijalci (frankfurtski bankari Metzler, Gradenius, Gold- 
schmidt zet pruskog Rothschilda, Schwabach, Rudolf Koch, kemijski fabri- 
kanti Meister i Weinberg, gornjošleski industrijalci Caro i Friedlander). 
Samo su teški industrijalci iz Ruhra (Thyssen, Stinnes) i Fridrik Alfred 
Krupp ostali kod svojih građanskih imena. 

Ova veza plemstva i kapitala odgovarala je obostranom interesu. Ka- 
pital je naime bio upućen na susretljivost državnih i regionalnih admini- 
strativnih vlasti, a te su se dobrim dijelom nalazile u plemićkim rukama. 
Štaviše, neke su reprezentativne službe (ambasade) rezervirane za ple- 
mićke bogataše i za oplemenjene građanske milijunaše. Veza između plem- 
stva i kapitala značila je za plemiće gotovu korist. Nekoliko njih se oboga- 
tilo u vrijeme prvog i drugog cara Vilima. Pri tome su neki od njih oslobo- 
đeni od nekoliko poreza zahvaljujući starim povlasticama iz XVI. i XVII. 
vijeka. 

Ove socijalne prednosti plemićkog staleža dale su osobit značaj odli- 
kovanjima koja su se podjeljivala svake godine na dan 18. januara, t. j. na 
godišnjicu proklamacije Njemačkog Carstva u Versailesu. Potražnja za 
odlikovanjima .bila je tim veća, jer su neki ordeni značili pravi naslov za 
plemstvo. Tih je ordena bilo 1 ranije dosta (Crveni i crni orao, krunski 
orden, orden kuće Hohenzollern), ali ni Vilim II, nije zadovoljio sve veću 
. potražnju time što je osnovao 28 novih ordena, Jedva je četvrti dio najav- 
ljenih kandidata došao do željenog odlikovanja, a za to je trebalo ne samo 
da se pojedinac istakao svojim patriotskim držanjem, nego da je umio 
stupiti u vezu s nekom posebnom kategorijom ljudi, s takozvanim »Ordens- 
schieberima«. 

. Mnogo je toga izašlo na javu prilikom Myrbachove afere. Pobožna 
carića Augusta Viktorija brinula se mnogo, da budu podignute crkve u ber- 
linskim predgrađima. Za tu je svrhu skupila oko 30 milijuna maraka, Glavni 

je sabirač bio grof Myrbach. Da brže dođe do novaca, stao je da obećaje 
dobrotvorima ordene, naslove, plemstvo itd. No kad je god 1904. propala 
Pommer'sche Hypothekenbank, našao se u knjigama neki konto »K«, gdje 
su zavedeni pokloni za berlinske crkve. O tom su predmetu saslušani direk- 
tori banke Schulz i Reimack i iznijeli su pred sud nekoliko pojedinosti iz 
kojih se vidjelo da su visoki dvorski činovnici prodavali odlikovanja ne samo 
u korist berlinskih crkava, nego i u svoju korist. 

Myrbachova afera nije izvedena na čistac, ali je pridonijela za oživlja- 
vanje antikorupcionističke kampanje. Još ranije je svraćena pozornost na 
finansijske veze pruskog plemstva (Pless, Henckel von Donnersmark, 
Schaffgotsch, Ballestrem). No pruski su plemići bili na glasu kao spretni 
poslovni ljudi, pa su se često ljudi iz građanskih krugova držali njihova 


primjera, Kasnije su međutim neki nesavjesni špekulanti (Stronsberg) da- 


vali velike nagrade plemićima, da svojim formalnim pristankom dignu ugled 
sumnjivih preduzeća. Prve optužbe iznesene po Eduardu Laskeru nisu naišle 
međutim na očekivani odjek. Kasnije je došlo do sloma opsežnih koloni- 
jalnih poduzeća u kojima su bili interesirani ljudi kao kralj Wiirttemberški, 
veliki vojvoda Sachsen-Weimarski, vojvoda Sachsen-Koburg-Gothe, na- 
sljedni princ Reuss, Bolno se dojmio krah poduzeća »Mangu Marimba« za 
eksploataciju kolonijala jugozapadne Afrike. Kad je zatim došlo tu do 
ustanka plemena Herera, iznio je centrumaš Erzberger neke čudnovate 
monopolske ugovore između vlade i tvrtke Tippelskirch. Kao učesnik i ko- 
risnik tih ugovora otptužen je ministar Podbielski koji se nije ustručavao 
da se ispriča time što je tvrdio, da je o svojim vezama obavijestio »jedino 
nadležno mjesto«. Stvar je zabašurena, ali je ipak dovela do dosta nezgodnih 
disciplinarnih parnica, 

Sada su industrijalci Ehrhardt i Thyssen iznijeli teški optužni mate- 
rijal protiv kuće Fridrika Alfreda Kruppa. Kruppov obavještajni ured držao 
se naime u tjesnom kontaktu s vlastima u svrhu formuliranja ponuda i nji- 
hova sračunavanja. Tajni izvještaji koji su se otpremali iz raznih sjedišta 
državnih vlasti Kruppu u Essen nosili su stereotipni potpis »Kornwalzer«. 

Antikorupcionaši nisu međutim imali uvijek sreće. U: red neuspjelih 
pokušaja ide kampanja podignuta protiv Bismarcka po zemaljskom savjet- 
niku von Diest-Daberu, da je kancelar dao izvršiti neke špekulativne kupo- 
vine dionica »Central-Boden-Credit-Anstalta«. Da li se Bismarck zbilja 
bavio burzovnom špekulacijom, teško je dokazati; svakako se zna da je 
njegov lični bankar Bleichroeder često dolazio k njemu za poslovne stvari 
i za informacije. A te su informacije služile za špekulativne svrhe tokom 
rata god. 1870.71. članovima generalštaba i samim ministrima, a osobito 
znamenitoj »sivoj ekscelenciji« barunu von Holsteinu. Taj dvoranin Vilima 
II. koji je izbjegavao »mamuzama nakićeno oficirsko društvo« stajao je u 
stalnim vezama s kućom »Meyer und Kohn«, kasnijom »Diskonto Gesell- 
schaft«, Holstein nije uvijek imao sreće na burzi, iako je raspolagao, osobito 
u posljednjim godinama Bismarckove vladavine, prvoklasnim informaci- 
Jama. (Zasluga je Ernsta Federa da je iznio u »Berliner Tagblatt« od 16., 
17., 19. i 24. decembra 1925. čitav niz pojedinosti o Holsteinovim špeku- 
lacijama. ) 

Situacija je za plemstvo i visoku financiju postala veoma opasna poslije 
primirja 1918. god., jer se moglo misliti, da će socijalisti doći na vlast. 
Ali se na izborima pokazalo, da oni i pod novim prilikama ne sačinjavaju 
većinu, Da se očuvaju na vlasti, morali su se upustiti u kompromise sa stran- 
kama skoro oprečnog pravca i pristati na staleške obraničke sastanke poslo- 
davaca i radnika, Pokušaji proletarijata da se prepadom dočepa vlasti, nisu 
imali uspjeha. Pa ni u tome nije prevrat uspio, da provede potpunu, ko- 
načnu likvidaciju starog režima. Plemstvo je doduše moralo abdicirati, 
ali je visoka finansija ostala u starom položaju i čak ga je učvrstila, Lewin- 
sohn konstatira dosta zajedljivo da je njemačka buržoazija postigla, koristeći 
se radničkim pokretom u novembru 1918. god., sve ono što nije uspjela da 
postigne u martu 1848. god. ' ' 

Da se izvuče iz svog nezdravog položaja u državi, morala je bur- 
žoazija (odnosno visoka finansija) da stupi u čitav niz dvoličnih kompro- 
misa s parlamentom koji je radi svojeg socijalističko-demokratskog karaktera 
prijetio da će zagaziti opasnom stazom radikalnih reforma. Parlament koji 
je odlično oruđe u doba plutokratskog izbornog reda, može naime da se 
pretvori u dvolično rezalo, tek jednom prevladava težnja skretanja prema 
ljevici. Da to zapriječi, počela je buržoazija da ulaže svoje novce u poli- 
tičku borbu, i tako je posljeratna Njemačka doživjela sve dalje usavršavanje 
političke tehnike, sve odlučnije suzbijanje ljevičarstva. 

To uplitanje izbornika započelo je u seoskim krajevima, Nije bilo 
teško velikim posjednicima da u slučaju neposluha pređu na drastične repre- 
salije protiv svojih zakupnika. Da se izmore neimućne stranke tomu su 
služili česti izbori. To je stajalo mnogo novaca ne samo vladu, nego i 
stranke. Između ovih posljednjih su socijalno-demokrati sa svojim organi- 
ziranim članovima (31. XIL. 1928. bilo ih je 937.381), deseti dio dobi- 
venih glasova, sačinjavali razmjerno zbijenu cjelinu, Njemačka je naime 
god. 1928. brojila između 40,000.000 upisanih glasača samo 2,000.000 
ljudi organizovanih u pojedinim strankama. To znači da je veliki dio gla- 
sača morao biti »ulovljen« prilikom svakog izbora, a to je stajalo velikih 
svota. Da tome stane na put, izdao je Lassalle god. 1863. praktičnu pouku, 
kako ima da se organizuje socijaldemokratska stranka, Zahvaljujući toj 
uputi i malim radničkim prinosima raspolagala je stranka godišnjim priho- 
dom od približno '7,000.000 maraka, Poslovna partijska preduzeća bila su 
koncentrirana u »Konzentrations A, G.« Od pojedinih poslanika tražilo se 
da ustupe partajskoj blagajnici 10, odnosno (ako su stanovali u Berlinu) 
20% svojih dnevnica. Od svoje frakcije u Reichstagu dobivala je tako stran- 
ka 104.000 maraka, dok su članovi pruskog sabora davali 75.000 maraka. 
Još teže su se žrtve tražile od komunističkih poslanika: morali su ustupiti 
stranci sve svoje dnevnice, a dobivali bi samo mjesečnu plaću od 450 maraka. 
No socijalistička i komunistička stranka imale su svoje činovnike čiji se broj 
znao povećati od 300 na nekoliko hiljada uoči samih izbora- Ako je već sama 
ova okolnost značila daleko veće troškove nego u ranijim zgodama, moramo 
k tome dodati daleko skuplji agitacioni aparat kasnijih izbora. Publika se 
nije zadovoljavala staropruskom metodom zajedničkih »komersa« pri čaši 
piva pod otvorenim nebom ili u kakvu zadimljenom lokalu. Sada su ljudi 

tražili mnogo veću udobnost, zajedničke konferencije, novinarsku agitaciju, 
propagandu putem filma i zvučne reklame. Pa i najskromnije priredbe (po- 
rodične večeri uz sudjelovanje pjevačkih, gimnastičkih itd. organizacija, ili 
karnevalski zborovi po zabačenim selendrama) nisu mogle paliti bez učešća 
mnogobrojnhi automobila, zastavnika, trubača i megafona. U kolikoj su 
mjeri ovi zahtjevi teretili socijaldemokratsku stranku, vidi se po tome da je 
od 1924. do 1928. potrošila u svemu oko 8,400.000 maraka za četiri izbora, 
A izbori su socijaldemokrate stajali mnogo jeftinije, nego li druge stranke. 
Jedino je centrum, oslonjen na svoju pouzdane birače, mogao da održi svoje 
položaje s razmjerno najmanjim žrtvama. Doduše su socijaldemokrati poku- 
šali nekoliko puta da prime u svoje redove i istaknu.kao svoje kandidate 
imućne ljude, ali su pri tome doživjeli gorkih razočaranja (škandal Barmat). 
Kod komunista se pokušalo pobuditi požrtvovnost radništva time, da je 
raspisana neka vrst natječaja, koji će se okrug najbolje isticati svojim 
dobrovoljnim prilozima. ' 
(Nastaviće se.) 


NEDJELJKO SUBOTIĆ: 
SOBICA BROJ 6. 


I. 


Operaciona dvorana koja gleda na zapadnu stranu grada uz rijeku 
Neretvu opet je oživjela. Pregršt svijetla ulazi u dvoranu kroz velik otvor 
pokriven staklom. Na dnu dvorane pri samom ulazu u širokom umivaoniku 
šumi voda, koja brizga na mosure iz otvorenih točaka, Doktor Ferić na glasu 
hirurg uz svoga asistenta Holića pjenušavim sapunom čestito pere svoje 
ruke. Bolesnik čeka već na operacionom stolu. Svi su prisutni u propisanoj 
bjelini dugih svojih kecelja: dva hirurga koji će izvršiti operaciju, treći 
liječnik, šef odijeljenja za unutrašnje bolesti, koji je tu samo za to da pre- 
poruči svoga štićenika na operacionom stolu, pa hoće da prisustvuje ovoj 
teškoj službi hiruške vještine, zatim bolničarka Alica, sestra Kandida, visoka, 
vitka stasa, koja čeka uz prozorčić i spravlja gazu i pojas, a blizu bolesnika 
Pazi ona, sestra Biserka, najmanja od svih sestara u toj bolnici, vazda vedra 
i nasmijana, koju svi u zavodu vole... Alića dvorkinja natiče rukavice. 
To isto čine drugi u dvorani. Sprema se usudni čas, ono što će odlučiti 
glede života i smrti onoga koji predano čeka ležeći na stolu. Blizu bolesnika 
Alica je već poredala hirurško oruđe na ormaru: fine, poniklovane, šiljaste 
noževe, pincete, igle, sve što treba za rezanje potrbušnog tkiva: | ' 

Sestra Biserka čeka mig doktora Ferića. Opaža kako je mršavo lice 
bolesnikovo blijedo i smežurano, u nagonskom drhtaju živaca pred ubo- 
dima hirurškog noža. ' i i 

Za sestru je Biserku sve to samo obična stvar. Skoro je svaki dan na 
tom istom operacionom stolu gledala blijede obraze, istrošena tjelesa, izra- 
njeno mišičje, izlomljene kosti . . . I te grudi što ih sada gleda, i ta trbušna 
šupljina kao izdubena od mršavosti, glava sa velikim crnim izmorenim 
Očima ispod gustih obrva, što upiru pogled kroz prozorsko staklo u goli krš 

iznad kotline rijeke Neretve — sve to se ništa ne razlikuje od drugih 
ljudskih tjelesa. I to truplo, jer je ljudsko, može da odjedared zataji i da se 
pretvori u lješ. 

Dakle ništa neobično. Dr. Ferić poda znak prstom sestri Biserki koju 
nazivlju obično Malom Sestrom. Ona bešćutno i automatski odgrće na 
bolesnikovu truplu bijelu mu košulju. Prostire preko njegovih grudi i noga 
voštani pokrivač sa otvorom nad trbušnom šupljinom koju će sad parati 
hirurški nož. Zatim prihvati bolesnikove noge, protegne ih čvrsto i pri- 
čvrsti pasom. Uhvati bolesnikove ruke jednu po jednu, pa ih kolobarom 
veže i sputa uz operacioni stol... Bolesniku je bilo teško što mu okovaše 
ruke pa se potuži maloj sestri: 

— Zašto mi, časna sestro, tako kruto vezaste ruke? — — — 

Mala se sestra lecnula zbog ove tužbe. Nenadana sućut probudi njeno 
srce... Osjeti unutrašnji prikor što je baš prama tome bolesniku ostala 
doslije ravnodušna ... A njegov pogled sa izrazom pretrpljenih muka kao 
da je tražio oblakšanje patnje i konačno zdravlje... Na sestru se Biserku 
obori pritisak jače samilosti i odluke da se bez ustezanja i toplinom dobra 
srca založi oko spasavanja tog njoj nepoznatog bolesnika iz bolničke sobice 
broj 6., koja se nalazi na prizemlju zgrade hirurškog odjeljenja pri samom 
ulazu do stubišta koje te vodi na gornji sprat. Čula je od sestre Kandide, 
koja mu je prije-operacije dala injekciju morfija, da se u toj ljudskoj spodobi 
sakriva svećenik, pastir duša u nekoj ubavoj primorskoj varošici. 

— Žao mi je, veoma mi je žao, što Vas ovako čvrsto moramo ve- 
zati! — — — zadrhta glas sestre Biserke. 

Ode šapat od usta do usta: treba ovo i ono. Tajac. Živci se napinju 
u pažnji posvećenoj bolesnikovu životu. Asistent Holić obavlja djelomično 
narkotiziranje na trbušnoj šupljini za spriječenje jačih bolova ... Alica drži 
visoko u obučenim rukama noževe, zbog sterilizacije prokuhane u vreloj 
vodi u maloj odaji iza prozorčića desno od dvorane. To je čas, kad doktor 
Ferić smatra ne samo svojom dužnošću nego i svojom časti, da operaciju 


izvrši po diktatu najmodernije hirurške znanosti glatko i fino... U njegovu 


biću progovara svaka žilica, da se ovaj tako usudni čin izvede sa potpunim 
uspjehom, Ista je misao provejavala svu operacionu dvoranu: svakomu je 
bilo stalo do toga, da ispune do krajne granice svoju dužnošt: na kocku je 
bačen život jednog čovjeka! Uz tako visoke duševne odlike stanovnika ove 
dvorane moglo je bez sumnje biti zajamčeno spasenje stanovnika iz sobice 
broj 6. 

> 


Kad je sestra Biserka uz pomoć sestre Kandide na nosiljci ponijela 
zbog operacije iznemoglog bolesnika, da ga polože oprezno u krevet, bo- 
lesnik je bio omamljen narkozom, iscrpen operacijom, jedva je sestrama 
mogao da kao u snu progovori: hvala! Sestra se Biserka trudi, da meko i 
elegantno namjesti slabom nemoćniku uzglavje, na koje mu lagano položi 
glavu. 

Primarni liječnik hirurškog odjeljenja povjeri sestri Biserki da uz 
ostale pacijente naročito dvori i pazi onoga iz sobice broj 6. Kad mu je 
nakon malo minuta mala sestra pristupila do kreveta, nije mu ništa kazala, 

jer je ležao u nekom mrtvilu. Počekala je, da se malko prene. Tad mu 
je dala topla čaja: napoji ga sama malom žličicom, Nemoćnik je nešto tada. 
suvislo šaptao a onda podigao ruku sporim kretom u vis, mahnuo njome. 
preko čela, da pokaže kako je osamljen, nekako onesviješćen. 


U maloj je sobi broj: 6 sve čisto i uredno. Veliki prozor sa spuštenim 
zastorom zaprema polovicu širine skromne sobice i gleda u baštu i bližnju 
baraku. Desno od prozora noćni ormarić uz prosti bijeli gvozdeni krevet. 
Lijevo od kreveta uz duvar mali stol sa stolicom. Desno pri vratima gvoz-. 
dena peć a do nje priprosti gvozdeni umivaonik s bokarom vode i ručnikom. 
bez ogledala. Ništa drugo. Samo u zraku visi električna žarulja... Sestra 
se Biserka ogleda naokolo i promišlja kako bi bilo pravo, kad bi sada, nad 
bolesničkim krevetom, visila slika Majke Božje... Ne bi u sobi toga du-. 
hovnika izgledalo tako prazno i svjetovno... A ipak ima nešto sveta na. 
malom stolu: časoslov u crnoj korici, Kempisov svezak »Slijedi Krista«, 
koso položena fotografija Jurkićeve slike: Uspomena svete Godine! džepni 
nikeljni sat »omega« i jedna lijepo ukoričena knjiga pripovijesti . .. 


U podne je mala sestra donijela bolesniku opet čaj i zabilježila na. 


“tablici podno kreveta visinu temperature... Zabilježila je grafički mali 


uspon ognjice u obliku šiljka, U večer dvije linije više... U ponoća od. 
vatre se je zarumenilo bolesnikovo lice ... Drugi dan nakon operacije bio: 
je bolesnik prilično vedar. a 

— Danas nijeste blijedi kako prije! — izreče mala sestra sa svojim 
ljubeznim smiješkom. Tu večer je bolesnik sam uzimao čaj i šolju čorbe... 
Dalje u noć je bio bolesnik sobice broj 6, Sirotić, veoma nemiran. Mučila. 
ga je ognjica, ljetna vrućina i stroga zapovijed, da se ne naginje desno i. 
lijevo, nego stoji pružen i nepomičan za osam dana, da se po čemu ne po-- 
vrijedi rana, Mala je sestra bila te noći dežurna. Povirila bi od vremena 
do vremena, vraćajući se iz dvorana i soba drugih pacijenata, na vrata Siro- 
tićeve sobe, dali što traži, dali što treba... Sirotić nemirno okretaše glavu 
na jastuku. Mala sestra nečujno nestane iza priklonjenih vrata, da se u 
tili čas stvori na drugom mjestu, uz krevet drugih bolesnika, naročito onih 
koji su bili svježe operirani i kojima je krvarila i zaudarala rana, da ih 
teškom mukom namjesti više uz jastuk, pruži medicinu, obnovi oblog, ubode 
injekciju, očisti ranu. 

Kad je iza ponoća navratila u sobicu br. 6, našla je bolnika nepomična.. 
Samo se dižu njegove grudi i spuštaju u mirnom počinku. Glava nagnuta. 
preko jastuka odaje blagu i spokojnu vedrinu jedne duše koja sada onkraj 
stvarnosti nešto lijepo gleda. Što? Mala bi sestra tako rado pogledala u: 
taj san, U jutro ga je zatekla kako križa i sklapa ruke: valjda obavlja 
jutrnju molitvu. Na koljenu mu je položena mala sličica Majke Dobrog * 
Savjeta. Sestra Biserka se obazre, prinese na krevet vodu i ručnik, umoči 
ga u vrč i osvježi mu i očisti znojno lice, posluži ga bijelom kafom i opet: 
lagano položi na jastuk kao dobro i poslušno dijete. 

Četvrti dan iza operacije. Večer. Mala sestra umorna od trčanja pri-- 
lazi u sobu br. 6. Sjedne na stolicu. Lijevu ruku podboči uz podbradak. 
Gleda Sirotića prilično oslabljena od ležanja, jer su mu bokovi i krsta sasvim . 

izmučeni. Skoči i donese mu gumeni kolobar, uvuče ga u krevet i namjesti 
bolesnika. Bilo mu je sada tako lijepo i lako... Bolesnik obori oči od sna. 

Mala se sestra sada umiri, sjedne i zamisli... Da, hoće! Ona će ga 
ustrajno, ljubezno dvoriti! On mora ozdraviti. Jer njega trebaju mnoge 
duše. Treba ga njegovo stado. Svojta. Oni koji ga cijene i vole. U tom 
času mala sestra pomisli na župnika svoga zavičaja uz more. U sjeni viso- 
kog Čučina... ' 

On je bio tako priprost i susretljiv... On ju sokolio u redovničkom 
zvanju... Sve je učinio kako bi bio osiguran njezin pristup u samostan. 
Bilo je toliko poteškoća. On ih je tako vješto uklonio... Sjeti se njegovih 
vatrenih propovijedi preko službe božje. Drmale su dušama. Ona ih je 
gutala kao najslađu hranu... Da, on je bio njezin dobročinitelj. A kako 
je bio divan onaj dan kod kuće! Onaj dan, kad je dobri župnik pozvao nju 
i njene drugarice na oltar, da je prvi puta okrijepi najdragocjenijom 
nebeskom Hranom. Euharistični Isus! Taj se ne može zamisliti bez onog 
ljubeznog duhovnog pastira. A zna ona, koliko je i velečasni u svojoj službi 
trpio! Koliko je okršaja imao sa sotonom za svetu i poštenu stvar! Mnogo 
je toga čula. Ona mu je zahvalna. 

A ovaj ovdje bolesnik? Zar nije taj isto tako duhovni pastir, brat 
onomu svećeniku po zvanju? Dakako! Zato će ga dvoriti kao svoga duhov- 
nika. Kao pomazanika Gospodova . . . Kao svoga dobročinitelja. On. mora 
ozdraviti. Bože dobri, pomozi ga! Ko se moli za njega? Ona će će moliti. 
I dvoriti ga ustrajno i vjerno... Sve će biti dobro. 

Sada mala sestra pogleda kradimice, uzme onu lijepo ukoričenu knjigu. 
Čita joj naslov: Bjelokosni Toranj. Napisala Izidora Jutronić. Hm! Što 
znači taj toranj iz bjelokosti? A koja je to pametna žena, koja je sastavila 
tu tako divnu priču, te je zavrijedila da-je čita jedan svećenik? ... Neko 
je na spratu nad sobicom zastenjao. Ječao od bola, 

Aha, to je onaj starac, komu su prekjučer otpilati desnu nogu. Siro- 
mah ! Mala sestra vrati knjigu na prijašnje mjesto i odmagli poput vjeverice 
na gornji tavan preko stepenica. 


KA 

. Sestra je Biserka susljednu noć doživjela buran i težak san. Vidjela 
je u snu, kako joj nose dragog oca u mrtvačkom odru na groblje da ga 
predadu hladnoj zemlji. Oca nije ljubila tako žarko kao svoju slatku majku 
i braću. Ali ipak! To strašno viđenje! Kad se ranim jutrom probudila, 
nahrupi na nju tako žestoko nostalgija, u njezino se srce zakvačio tako 
oštar trn duboke žalosti, te joj bje kao da će u taj hip svisnuti ili sići s uma, 
puknuti od bola. Smjesta se obukla, klekla na gola koljena tražeći pomoć 
odozgo. Svejedno. Bog hoće da mala sestra trpi... Usplahirena kao beza- 
zlena košuta s Kempisovom knjižicom siđe u bolničku baštu. Nasloni se na 
drveno sjedalo pod onom visokom jelikom, koja pruža svoje grane nad 
malo jezerce puno crvenih ribica... Premeće stranice i čita »Nasljeduj 
Krista«. Svejedno. Bog hoće da mala sestra trpi. Doručkovati nije mogla. 
JU sta su joj gorka. Šapće molitvu. (Nastaviće se. ) 

P.R E GL o E_B 


ČAKAVSKA ANTOLOGIJA 


U jednom predavanju koji sam nedavno 
održao po želji Kluba Slavista sveučilišta u 
Zagrebu, imao sam prilike upozoriti na to, 
da nije, kako mi se čini, pravilno svrstavati 
poeziju u dijalektu pod neki dosta neodređeni 
izraz »regionalizam« koji zvuči prilično dete- 
riorno. Čakavski i kajkavski dijalekat bili su 
u prošlosti, u hrvatskoj književnosti, književni 
dijalekti kao i štokavski. Oni su bili izgra- 
dili i svoju književnu sintaksu i svoje leksi- 
kalno blago, sposobno često puta za vanredne 
suptilnosti koje ne može uvijek da dostigne 
čista štokavština. Marulićeva čakavština i kaj- 
kavština Brezovečkoga kultiviran su književni 
govor, a nipošto neki vulgarni »pučki« dija- 
lekat. Iako je njihova uloga kakva je bila u 
prošlosti danas doigrana, ipak se oni još uvi- 
jek imaju smatrati živom rezervom jezičnoga 
blaga. Jer ako ne smije biti kod nas nijednog 
čovjeka koji je prošao kroz škole da nije čitao 


Marulića, Zrinjskoga, Frankopana i dr, u nji- | 


hovu izvornom govoru bez bitnih poteškoća, 
onda je jasno da on to svoje znanje treba da 
i dalje zadrži živo i budno. Ne valja u knji- 
ževni govor unositi dijalektske riječi koje on 
ima, ali bi se po koji izraz mogao dopuniti 
dijalektskim umjesto tuđih riječi ili nespretnih 
kovanica. Pa ako ne možemo zamisliti junački 
deseterac, onakav kakav treba da bude, ni u 
kajkavskom ni u čakavskom govoru, to nam 
treba da bude jasno, da izvjesni ugođaji intim- 
nih osjećaja, idilske topline, naročito s lokal- 
nim koloritom, ne mogu da dođu do izražaja 
bez upotrebe dijalekta. Dijalektska poezija ne 
smije se smatrati nikakvom anomalijom, nego 
tradicionalnim izdankom žive književnosti; ona 
ima da svojim zdravim i krepkim sokovima 
hrani cjelinu narodne kulture. Ali dakako, ona 
se ne smije pri tom nikako prikazivati kao neki 
filološki kuriozum i neka nemoguće komplici- 
rana čarolija; zato je posve opravdano, što 
u »Antologiji nove čakavske lirike« koju su 
priredili i izdali gg. I. Jelenović i H. Petris!) 
nije na pr. u pjesmama g. Pere Ljubića ozna- 
čena izvorna vokalizacija hvarske čakavštine, 


1) Antologija nove čakavske lirike, uredili 
I. Jelenović i H. Petris, Zagreb 1934. 


nego su zadržani puni i čisti vokali kakvi su 
u književnom jeziku. Ja bih, čak, pošao i dalje 
pa bih izostavio i akcente, jer ih kazuje već 
i sam ritam pjesme za koji mora imati uho 
i osjećaja svatko tko čita liriku (osim u poje- 
dinim slučajevima nepoznatijih mjerila, ili u 
slobodnim stihovima). Na nestručnog čitaoca 
akcenti uvijek djeluju sugestijom neke filo- 
lošške pedanterije koju on, kako misli, neće 
znati svladati, pa ga to kod čitanja više buni 
i smeta.nego što mu koristi. Za svladavanje 
akcenta treba što više čitati, da se uho pri- 
vikne na muziku ritma; stoga je već u tom 
pogledu neobično korisna misao ove male i 
skromne, ali ukusno opremljene i dobro ure- 
đene antologije. Ali treba uz to dakako i u 
prvom redu istaknuti, da se u ovim stihovima 
krije neslućeno blago lirske izražajnosti koje 
obogaćuje našu liriku s nekoliko talenata neis- 
poredivih, po svojim specifičnim oznakama, 
sa svojim štokavskim drugovima. Ako g. dr. 
Mirković započinje svoju recenziju Kombolo- 
ve lirske antologije u Srpskom Književnom 
Glasniku s tvrdnjom da se lirika na hrvatskoj 
strani u naše dane znatno razmahala u neo- 
bično bujan cvat, onda tome treba još dodati 
da su joj čakavci pridonijeli jednu specifičnu 
vrstu koja i zvukom i bojom i sadržinom 
pretstavlja krupnu vrednotu u tom općem pro- 
cvatu hrvatske lirike. 

To je to jasnije što, koliko mi je poznato, 
osim gg. Tina Ujevića i Nazora, nijedan dru- 
gi od ostalih uvrštenih pjesnika (Mate Ba- 
lota, Pere Ljubić, Drago Gervais) i ne pjeva 
štokavski, nego su se sasvim »odmetnuli« u 
čakavce. Ali uza sve to nisu oni baš takvi 


.»puntari« »krivovirna pravca« kako misli €. 


Ujević, nego naprotiv baš oni povezuju krepko 
i srdačno, živo i trajno prošlost sa sadašnjošću, 
periferiji s centrom našega općeg narodnog 
kulturnog života. Nameće se dakako pitanje, 
da li je čakavština, kao dijalekat bez. velike 
književne prošlosti i bez naročitog kulturnog 
opsega u sadašnjosti, u stanju da izrazi sve 
što pjesnik ima da kaže, t. j. da potpuno na- 
domjesti štokavski književni jezik na svim po- 
dručjima lirske izražajnosti. Karakterističan je, 
svakako, u tom. primjer Domjanićev: on je, 


za izvjesne tonove i motive, pretpostavljao | 

kajkavštinu, a za druge opet štokavštinu, ali 
inije rigorozno čuvao nekih oštrih granica. No 
ipak se mora kazati da baš ona specifična 
toplina dijalekta potječe i otuda što on u nama 
neminovno izaziva dojam naivnosti, izvjesne 
.diminutivnosti i djetinjski bespomoćne srdačno- 
sti..On je neprocjenjiv kao idila u najdoslov- 
nijem smislu riječi: eidyllion-sličica, ne samo 
u onom »klasičnom« smislu idile kao knji- 
.ževne vrste, nego u smislu intimne sličice inte- 
rieura ili exterieura, životne minijature koja 
ne zahvata velike dimenzije, niti traži pozu 
velike misaone ekspanzije. Ne može se zami- 
sliti u čakavštini ne samo na pr. Nazorov 
»Konjik«, »Ululu« ili koja od najkrepčih »Pla- 
ninskih pjesama«, nego ni Dukićeva poezjia 
“životne aforistike, iako je on sam čakavac koji 
leksikalnim blagom svoga dijalekta nastoji 
obogatiti nijansiranost svoje misli u štokavskom 
govoru. Zato opet ima jedna neprocjenjiva 
vrijednost dijalekta: humor i satira. Do ka- 
kove snage i zamaha može uzdignuti dijale- 
kat na krilima duhovite satire i specifično 
obojenog humora, pokazuje Balotin sjajni »Bo- 
žićni račun z gospodinom Benedetom«. Zna se 
već da naročito nekoji od Nazorovih čakavskih 
pjesama pripadaju među najljepše njegove 
pjesme uopće (Galijotopa pesan, Seh-duš-den, 
Žena zapušćena, Ban Dragonja). Njegovi mla- 
đi drugovi (kod g. Balote nije naznačen da- 
tum rođenja; g. Ljubiću su 33 godine, g. 
"'Gervaisu 30) svi su sigurni u formalnom po- 
gledu, gibljivi u izražaju, ugođajem sugestiv- 
ni. G. Ljubić se odlikuje sitnoslikarskom srdač- 
nošću, g. Balota je turobno zamišljen u svo- 
joj dubokoj i tihoj nostalgiji za izgubljenim 
"zavičajem, g. Gervais je zadahnut ljupkim i 
'bezazlenim humorom. Zbirci je dodan uvod u 
kojem je znamenit Nazorov pasus o njegovoj 
.čakavskoj poeziji, a osim toga razlaganje izda- 
vača o čakavštini zastupanih pjesnika. U zbirci 
sn, osim toga, ponajljepše i ponajpoznatije 
istarske narodne pjesme pod imenom »Neznan- 


ke« i, napokon, podaci o samim pjesnicima. 


Nekako je nejasna ona jedina fraza o g. Ba- 
loti: »Ribar, mornar, kao što mu je i otac 
bio«. To je, doduše, citat iz Balotina pisma, 
ali on valjda ne znači da je pjesnik neki auto- 
didakt koji nije vidio ni škole ni literature. 
Trebalo bi, dakle, nešto više stvarnosti u dono- 
šenju ovakvih podataka. Čak se ne zna ni to, 


gdje g. Balota sada živi, a pogotovu ništa o 
tom gdje i kada se rodio. 

Kada se, uz sve ovo, uzme još u obzir da 
je čakavština naš najstariji dijalekat i govor 
kojim je progovorila hrvatska umjetnička knji- 
ževnost, a da je danas na udaru strancima koji 
hoće da pokore i odrode njegove sinove, onda 
ova antologija, umjetnički potpuno na visini, 
dobiva karakteri patriotske manifestacije, 
koja je isto tako duboka i topla kao što je tiha 


i nenametljiva. Ljubomir Maraković 


ZA PUČKU POZORNICU 
I 


Nakon nekoliko raznolikih pokušaja s pri- 
jevodima, preradama, lakrdijama i tek jednim 
ili dva ozbiljnija originalna rada »Knjižnica 
društvene pozornice« koju izdaje Jeronimsko 
Društvo a uređuje g. dr. Josip Andrić, udarila 
je izrazitijim i određenijim smjerom koji obe- 
ćaje prave i trajne uspjehe. Kao deseta sve- 
ska izišla je igra g. J. Andrića »Vuk u ovčjoj 
koži«,!) propagandni komad za dobru štampu, 
iz seoskog života. Nastojeći da neposredno i 
izravno utuvi svojim pučkim gledaocima jedno 
praktično i konkretno pravilo života, g. Andrić 
nije posegao za simboličnim prikazivanjem ni 
za natprirodnim elementima koji su, inače, 
duša kršćanske pozornice, Radnja je u sukobu 
»Slobodnih novina« (bezvjerskih) i »Seljačkih 
novina« (katoličkih), u borbi oko njihova pro- 
diranja u selo. Pristaše bezvjerskih novina ne 
žacaju se nikakvih sredstava: nesamo misti- 
fikacija i kleveta, nego čak i podmetnuti palež 
imaju da posluže difamiranju i potpunom uni- 
štenju protagonista protivne stranke. Ali ono 
posljednje, najkrupnije sredstvo dovodi ujedno 
tu bezdušnu intrigu i do sloma: ne samo da 
se nalazi alibi za tobožnjeg palikuću tim što 
je baš u to vrijeme bio u crkvi, nego Dedi 
Mitru, čestitom i uravnoteženom starcu, nije 
teško razuvjeriti zavedene zanesenjake s obzi- 
rom na opći karakter Ilijin. A osim toga, sa- 
vjest progovara u piću, kad već neće inače: 
Grbonja Šime, plaćeni zlotvor, izda se sam u 
svom »dijalogu« s raspetim Hristom koji je 
slušao neopažen Deda Mitar. Reći ću odmah 
šta mi se ne sviđa, bar ne sasvim, u ovom 


1) Dr Josip Andrić, Vuk u ovčjoj koži, 
gluma iz seljačkog života, Zagreb 1934., Izd. 
Društva sv. Jeronima. 

djelu koje ima nesumnjivo već tu znatnu za- 
slugu, da je posve originalno: to je, prvo, pri- 
lično apstraktna formulacija borbe obaju prin- 
cipa. Kako se ovdje ne radi o političkom kon- 
fliktu bilo bi bolje, kada bi se sukobile knjige 
nego li novine. Novine su u prvom redu oru- 
žje političkih strasti, a inače, uzevši njihov 
prolazni karakter i često površni način pisanja, 
bolje bi bilo ne sugerirati ih širokim krugo- 
vima naroda, naročito u načelnoj borbi. Ne bi 
li, praktično govoreći, i samom piscu igre lično 
bolje odgovaralo da se zalaže za knjige za 
koje je toliko i tako požrtvovno radio? Ali, 
mora se priznati da je, po nesreći, novinska 
štampa i za selo postala stijegom u borbi i 
najčitanijim štivom, pa gledajući na faktično 
stanje stvari, piščeva koncepcija prilično odgo- 
vara situaciji našega vremena. Dakako da i 
javne prilike ne dopuštaju često da se konkret- 
nije govori, ali u slučaju izvedbe, igrači odno- 
sno redatelj igre znati će i sami uplesti po koju 
jasniju aluziju (dakako čuvajući se da ne dođu 
u sukob sa zakonskim propisima, s obzirom na 
lica i institucije), jer oduvijek je pučka igra 
imala karakter ako ne lokalan, a ono svakako 
lokalizirane improvizacije koja govori što ja- 
snije »od srca k srcu«. (Dakako da se ovaj 
savjet ne smije nikako uzeti u smislu subver- 
zivnih tendencija prema javnom poretku, što 
ne može nikako ni biti ciljem poštene i kršćan- 
ske štampe o kojoj se ovdje radi). Drugo što 
bih želio da bi bilo za jednu nijansu drukčije, 
jest izvjesno viteško shvatanje prema protiv- 
niku: da se na njega ne nagomilavaju svi 
mogući poroci, sve do kriminala. S tim je u 
vezi prilično zastarjeli rekvizit ovakvih podlih 
intriga koji, kako mi se čini, ponavljaju toliko 
puta da je prešao već u običaj. Pa ipak se on 
Protivi tankoćutnosti kršćanske caritas: zašto 
da uvijek baš grbavci budu najopakiji i naj- 
odvratniji stvorovi u čitavom ljudskom dru- 
Štvu? Utvrđena je, doduše, činjenica da se 
mnogi ljudi s kojima je priroda maćuhinski 
postupala, nastoje otštetiti zlobom i pakošću 
Prema onima koji su bolje od njih prošli u 
Životu. Ali za nas ta »priroda« nije nikakva 
slijepa sila prema kojoj se traže nasilne rekom- 
Penzacije, pa zato kršćanski osjećaj prema bliž- 
njemu koji je, često bez ikakve svoje krivnje, 
ostao u životu kljast ili nemoćan, traži deli- 
katno shvatanje njihova tragičnog položaja. 
Razgovor s Raspetim koji je izvrsna inspiracija 


g. dra Andrića, mogao bi, možda, vrlo dobro 
da posluži za mističko izravnanje poremećenih 
sila: da on ne bude samo neko brutalno raste- 
rećivanje savjesti pijanca koji »u vinu kazuje 
istinu«, nego da ovoga, s postepenim otrežnji- 
vanjem, zahvata i istinsko duboko kajanje i 
smilovanje nad samim sobom. Ne mora zato 
cdmah da se grbavac teatralno obrati; on može 
i da bude suđen, ali u jasnijoj i izrazitijoj 
svijesti svoje unutarnje bijede. S razgovorom 
s Raspelom koje je mrtvo a s kojega ipak, 
nečujno ali neoborivo, progovara srcu čovjeka 
jedan poznati Glas, prešao sam ujedno na mo- 
mente koje smatram naročito uspjelim u ovoj 
maloj igri. Navlaš sam govorio najprije o 
stvarima koje bih želio da su drukčije, da se 
ono što hoću da pozitivno podvučem, ne učini 


kao jeftina i stopostotna »propaganda«; sve 


su to tek prvi pokušaji kod kojih se bez suste- 
zanja mora govoriti i o nedostacima. Ali na 
pozitivnoj strani istaknuo bih, pored razgovora 
s Raspetim koji ima svoje duboko psihološko 
opravdanje, naročito izvrsno upletenu priču o 
vuku u ovčjoj koži koja pučkim slušačima, 
kako i treba, u »priči« (poput Evanđelja) ja- 


* snije kazuje smisao čitave igre nego li sam 


njezin realistički tok radnje, jer primitivniji 
ljudi su naročito osjetljivi za govor »u sli- 
kama«. Način kako je ta priča, na prekide i u 
vrlo prikladnim momentima, upletena u rad- 
nju, pokazuje ne samo vrlo dobar smisao piščev 
za scensko razgranavanje radnje i njezine ide- 
je, nego i njegov vrlo fini osjećaj za dječju 
psihologiju. Mali je unuk Dede Mitra jedno 
od najplastičnijih lica igre. Pored njega bih 
postavio njegova djeda koji je tip starog pra- 
vednika, mudra i prekaljena iskustvom, a ipak 
toliko istinita i uvjerljiva. Sami protagonisti 
ideje, s jedne i s druge strane, možda su ispali 
nešto suviše shematski oštri, kako to redovno 
biva u ovakovim propagandnim igrama, a ne 
bi, možda, bilo, kada bi radnja bila nešto 
opsežnije zahvaćena s obzirom na njihovu psi- 
hologijsku motivaciju. Napose treba istaknuti, 
nadalje, da je g. dr. Andrić i u dosadanjim 
svojim djelima pokazao vanredno poznavanje 
seljačkog dijaloga i njegove naročite stilske 
plastike; u tom je ovo djelce upravo uzorno. 
Dakako da radi toga nosi nužno jezični kolorit 
jednoga određenog kraja. To je neminovna 
oznaka svakog pravog pučkog komada i stvar 
je redatelja i igrača u drugim krajevima da, 

ako mogu, nađu načina za vlastito koloriranje 
jezičnog i stilskog izražaja, da se pritom ne 
povrijedi naročiti karakter cjeline i lično. obi- 
lježje autorova stvaranja. Međutim, autor 
pučke umjetnosti nikada neće biti u tom suviše 
osjetljiv; njegova je želja da »služi«, a ne da 
se proslavi. I on je bez sumnje svijestan da 
su ponajljepša djela umjetnosti koja se snažno 
nameću masama dali bezimeni umjetnici Sred- 
njega vijeka. 

Uza sve kritičke opaske koje sam iznio na- 
ročito s obzirom na dalji razvoj ovoga korisno- 
ga i sve bolje intoniranog pothvata, treba ka- 
zati bez rezerve, da će ova igra vrlo dobro 
poslužiti svojoj svrsi i da ona znatno prido- 
nosi određenijem smjeru i sve većem dizanju 
razine pučke pozornice. 


lI. 

S ir i 12. sveskom ove scenske knjižnice 
uvodi g. Vojmil Rabadan, koji je već pret- 
hodnu svesku opremio dobrim bilješkama, novu 
i naročitu seriju: »Zbirku pelivana Genezija«. 
Istina, treba odmah kazati da će to veliko 
»iznenađenje svim prijateljima  diletantskih 
pretstava« koje slavodobitno naviješta na kra- 
ju ro. sveske g. Rabadan, biti za mnoge ponaj- 
prije prilično razočaranje, dok se ne užive u 
samu stvar. Prvo, obje igre g. H. Brocheta 
koje tu iznosi g. Rabadan!), kratka su traja- 
nja, te za izvedbe na društvenim pozornicama 
mogu da dođu u obzir samo u sklopu s pri- 
kladnim i primjerenim ostalim programom, 
osim ako se radi o društvu koje naročito nje- 
guje dramske izvedbe, te je sebi odgojilo pu- 
bliku s pravim shvatanjem. Inače, svima koji 
su radili na tom polju poznato je koliko je 
publika pučke pozornice žedna pompoznih rad- 
nja s mnoštvom lica, historijskim kostimima i 
s burnim vanjskim događajima, ili velike i 
zapletene sentimentalne intrige. Uvijek se sje- 
ćam izvedbe nekog muslimanskog prosvjetnog 
društva u Banjoj Luci, prije rata, kada se 


1) Henri Brochet, Gospa i Strijelac, Vizija 
u jednom činu, preveo i inscenirao Vojmil 
Rabadan, dekoracije i kostimi od J. P. Delbosa 
(Knjižn. društv. poz. sv. 11). — isti, Sv. 
Franjo i zao čovjek, Jedan čin iz života asiskog 
Siromaha, preveo i inscenirao Vojmil Rabadan, 
dekoracije i kostimi V. R. (Knjižn. društv. poz. 
sv. 12.). Zagreb 1934., Izd. Društva sv. Jero- 
nima. 


igrala drama »Ismet i Almasa« u nekih 20 
činova (to su, u stvari, bili prizori, ali svaki je 
tražio promjenu scene, te je bio odijeljen du- 
gom pauzom, kao između činova) i kada je, 
za vrijeme pauze, već iza ponoći, jedan satri 
hadžo ukraj mene razdragano uskliknuo: »Ja 
bih mogao cilu noć gledati kad se pretstavlja 
o ljubavi!« A nije mislio da jadnim igračima 
već nestaje sape, i da sve njih, kao i njega, 
čekaju sutra svakidanji poslovi i staleške duž- 
nosti! Ali to je već stara mana ne samo pu- 


"blike nego i mnogih »strastvenih« igrača pučke 


pozornice: ne računati s vremenom i sa živo- 
tom (to se, za ispriku pred samim sobom, na- 
ziva požrtvovnošću), istrošiti se za skupu insce- 
ngciju i kostimeriju (a onda se kuka o materi- 


.jalnom neuspjehu pretstave i o nemaru publi- 


ke), »zatravljivati« zapanjenu publiku tehni- 
čkim efektima i bombastičnim scenama jeftine 
teatralnosti (a da igrači, često primitivni i 
neobrazovani, katkada i ne shvate samoga 
teksta) — sve su to tipska obliježja mentaliteta 
na koji najprije nabasava onaj koji hoće da 
radi na tom polju. 

Sve to zna vrlo dobro g. Rabadan, ali toga 
često ne znaju čitaoci i, kako »Zbirka pelivana 
Genezija« ide baš za tim da čitav taj menta- 
litet ukloni sistematskim odgajanjem i igrača i 
publike, treba to i ovdje naročito naglasiti. 


“Tomu odgajanju pridonijeće u prvom redu, 


dakako, izbor i stil komada; ali će gotovo isto 
toliko učiniti iscrpne i instruktivne bilješke u 
uvodu i uputama za izvedbu g. Rabadana. 
Uopće, treba istaknuti savjesnost kojom je 
opremljena ova zbirka; i scenska slika i ko- 
stimski crteži kao i sve stvarne i tehničke upute 
dodani su svakoj svesci. Svakoj družini koja 
hoće da izvodi ove komade posao je znatno 
olakšan; samo, najteži će posao biti: uživjeti 
se u duh te priproste, jednostavne dramatike i 
njezine nepretenciozne opreme, i odgojiti taj 
duh u publici. Svakako će taj posao biti mnogo 
lakši na selu nego u gradu, gdje su već kaza- 
lišne izvedbe sa sasvim drugim pretpostavka- 
ma, pa kino i čitanje beskrajnih »pučkih« ro- 
mana pokvarili ukus publike i stvorili sasvim 
druge receptivne predispozicije. 

G. Henri Brochet drug je i prijatelj £. 
Ghćona o čijim je dramama »za vjernički puk« 
već više puta bilo ovdje govora. Njegov je 
smjer stvaranja također sličan Ghćonovu: sav 
zaronjen u natprirodno gledanje stvari, i jedan 

i drugi oslobađaju se naturalističkog shvatanja 
pučke igre, i bez okolišanja, zahvataju nepo- 
sredno. u problem svetosti. U prvoj »viziji« 
sv. Franjo moli se za grešnike i svojim moli- 
tvama isposluje da Gospa, svaki put kada Stri- 
jelac Božje pravde hoće da strelicom obori 
kojega od grešnika, svojim velikim milosrđem 
zaštiti grešnika tako da, napokon, kada jedno- 
ga od njih prepusti Strijelcu, ovaj se sam do- 
sjećuje razlozima Njezine velike milosti, i ne 
može da »ureduje«. Dijelce je neobično dubo- 
ko, a ujedno nježno; ono pokazuje isto tako 
finu psihologiju kao i temeljito poznavanje 
teologije. Odigravajući se između sv. Franje, 
Gospe i Strijelca, ono je sasvim eterično po ugo- 
đaju i neće djelovati radnjom koje gotovo i 
nema nego naročito izgrađenom dikcijom igra- 
ča i suptilnom stilizacijom igre. Druga igra 
»Sv. Franjo i zao čovjek«, protivnog je karak- 
tera: izvrgavajući ruglu ljudsku glupost i 
osrednjost duha, odiše onom nasmijanom ve- 
drinom kojom su obasjani neki »Cvjetići« sv. 
Franje. Zli čovjek hoće da okleveće sv. Franju 
pred ljudima te stoga nagovori prosjaka da 
isprosi od sveca paštetu, kojom ga hoće da po- 
časti njegov prijatelj. Sv. Franjo mu je u svo- 
joj prostodušnoj nesebičnosti smjesta i daje, 
čega zlobnik nije očekivao; ali mu je ipak ta 
pašteta sredstvo da dokaže kako se taj »siro- 
mašni fratar« obilno časti. Ali se pašteta, kad 
je čovjek hoće da podijeli, pretvara u kame- 
nje; a kad je dobije prosjak natrag, ona je 
opet pašteta koju on slasno poruča. 

Prijevod je pažljivo i vrlo savjesno rađen; 
jedino bih napomenuo da »le Mćchant Hom- 
me« ne može nikako biti »zao« nego »zli« 
čovjek, jer je sam po sebi pojam određen, a 
“yeć i u francuskom ima određeni član; alj 
mora se kazati da u ovom slučaju »zli čovjek« 
ne zvuči baš osobito. No ja bih rekao, da je 
izraz uopće preoštar: mćchant znači doduše i 
zao, ali mnogo više ima slabije značenje: zlo- 
čest, ili naročito određeno: zloban. Držim da 
bi i »zloban« više odgovaralo ovoj Broche- 
tovoj figuri čovjeka kod kojega se u prvom 
redu očituje zloba; a moglo bi se reći i »zlo- 
čest«, jer za psihološki prikaz zaista zla čovjeka 
ne dostaje mali opseg ovakve igre. 

Biće zanimljivo čuti kako će naša publika 
Teagirati na ovu dobru inicijativu koja, nasta- 
vljena sistematski i ustrajno, može donijeti vrlo 
dalekosežnih plodova. Ljubomir Maraković 


ANTOLOGIJA NOVOHEBREJSKE 
KNJIŽEVNOSTI 


Stav Hitlerove Njemačke prema Židovima 
i njihovoj suradnji na njemačkom kulturnom 
životu te odjek toga razračunavanja i u dru- 
gim zemljama, učinio je da su se teško raz- 
buktale strasti, kod čega se uvijek pomalo muti 
vid. To više što se pritom redovno gleda stvar 
s negativnog stajališta. Tko hoće da je uoči iz 
vidnog kuta nacionalnog židovskog pokreta, 
zomu će bez sumnje vrlo dobro doći Rabinso- 
nova Antologija novohebrejske književnosti,!) 
izdana baš u tu svrhu, i pisana informativno. 
Ali baš s obzirom na tu svrhu, treba odmah 
lonstatovati da to, upravo i nije nikakva anto- 
logija, nego prije pregled povijesti novohebrej- 
ske književnosti s uklopljenim primjerima i 
ogledima, u hrvatskom prijevodu. Nakon onih 
uvoda koji objašnjavaju čitave otsjeke u raz- 
voju novohebrejske književnosti, slijedi karak- 
teristika pojedinih pisaca i odmah uz to pre- 
vedeni ogledi. Ogledi iz romana ne znače ni- 
kada mnogo, a pogotovu ne kada se donose u 
prijevodu; ali piscu je očito stalo da protu- 
mači sadržajnu stranu takvih djela (koja, u 


“ostalom, nisu brojna), te odabrane oglede i veže 


prepričavanjem sadržaja. Tako je i čitavo tu- 
mačenje književnosti više tematsko nego prag- 
matsko; ne osjeća se pravo, osim po idejama, 
unutarnja veza i srodnost između pojedinih pi- 
saca, jer nema onoga što redovno čini prikaz 
jedne literature organskom cjelinom: upoređi- 
vanja između sebe i s ostalim mogućim utje- 
cajima izvana i iznutra.“ Ne radi se tu baš o 
tome što je tko od koga primio, nego nam je 
mnogo lakše stvoriti pojam o kvalitetama ro- 
mansijera, ako' pokraj njegova imena čitamo 
ime Waltera Scotta, Dickensa, Balzaca ili sl, 
bilo kao njegova uzora, bilo kao mjerila stvar- 
nog ili formalnog. 

Židovsko je pitanje u svijetu zato tako 
komplikovano, jer se ono može uzeti r. kao 
pitanje religiozno, jer je židovska vjera samo 
njihova i ničija druga; 2. kao političko-nacio- 
nalno t. j. nastojanje da se pod pojmom židov- 
skog ili hebrejskog stvori nacionalna država 
sa svojim vlastitim uređenjem i kulturom; 


1) Dr. M. Rabinson, Antologija novohebrej- 
ske književnosti, Zagreb 1933., knj. 6. biblio- 
teke »Židov«. a 

3. kao rasno-nacionalno, jer su ipak Židovi i 
ani koji ne rade za taj političko-nacionalni 
ideal, a možda ga i ne prihvataju; konkretno 
govoreći na polju literature, rasni su Židovi i 
svi oni pisci židovskog roda koji su zauzeli 
pozicije u inojezičnim književnostima i postali 
članovima tih literatura, a ipak su, svijesno ili 
nesvijesno, zadržali više ili manje svoja židov- 
ska obilježja. Što se tiče vjere, tu je situacija 
neobično nejasna i zamućena: ima Židova 
eškenaza, ima ih sefarda, a ima ihi praktičnih 
bezvjeraca, ali syi će oni, bar na velike ili naj- 
veće blagdane, ići u svoje bogomolje ; kod svih 
njih postoje, bar u najrudimentarnijem obliku, 
kućni običaji i tradicije vjerskoga podrijetla i 
karaktera. A ipak se njihova omladina raz- 
meće na veliko historijskim materijalizmom i 
snobovski leti za svakom najnovijom doktri- 
narnom krilaticom, iako se svaka od njih, što 
dalje to više, udaljuje od vjere njihovih otaca 
koja je i njihova vjera, naročito kad u tome 
treba da pokažu osjetljivost prema drugima, 
veću nego kod onih pripadnika ikoje druge 
vjere, koji samo formalno pripadaju svojoj 
vjeri. Reći će se da ima i među kršćanima 
ljudi koji ne vjeruju odn. koji su praktični ili 
histrrijski (ili nehistorijski) materijalisti; ali 
razlika je u tom, što vjera za njih nije nikakva 
nacionalna svojina, ona je univerzalna. Kod 
Židava je vjera, doduše, objavljena, ali kao 
autagen i autohton elemenat stare židovske na- 
rodne kulture. Ne čitati Sveto Pismo Staroga 
Zavjeta, znači ne poznavati najstariji, najizvor- 
niji i najdivniji literarni izražaj židovskog 
jezika i židovske rase. A može li se Sveto 
Pismo čitati a da nas se ne dojmi njegova 
vjerska sadržina, to je drugo pitanje. Ali je, 
nama barem, sasvim jasno, da bez tradicije 
nema nacionalne svijesti, i da bez živog dodira 
sa svojom književnom prošlošću nijedna lite- 
ratura ne može imati svoga samosvojnog obi- 
lježja, i da bez rekonstrukcije svoje vjere, ne- 
rastrovane kaosom svih mogućih oprečnih a 
često i bezbožnih doktrina, židovsko nastojanje 
oko svoje nacionalne obnove neće imati ni- 
kakve unutarnje konsistencije ni moralne ži- 
votne snage. I danas se g. dr. Rabinson, pri- 
kazujući hebrejsku književnost u kojoj ima, u 
njezinoj najnovijoj fazi, djela koja su daleko 
od bilo koje objavljene vjere, za prošlost odri- 
če lako »polueksotičnih djela... koja je kršćan- 
ska teologija sačuvala i kasnije se služila nji- 


ma za svoje ciljeve«, tvrdeći da ona »nisu ni- 
kada doživjela široku popularnost i narodno. 
priznanje među Jevrejima«. A zašto? S _vjer- 
skih razloga. Ali ako je danas židovskim na- 
cionalistima ne vjera kao forma, nego vjero- 
vanje kao životna praksa sporedna stvar, šta 
ih onda smeta da priznaju i taj dio svoje knji- 
ževnosti, pisan hebrejskim jezikom i niknuo u. 
njihovu narodu. »Popularnost«? Kad se po- 
broje mnoge hiljade Židova po čitavu svijetu 
i kad se zapita jesu li među njima »popular- 
ni« mnogi od pisaca koji su u posljednjem otsje- 
cima nove antologije, nije teško pogoditi kakav 
bi bio odgovor. U svakom slučaju, ne ćete ni- 
kada vidjeti Židova da čita Evanđelje sv. Ma- 
teja (koje je, kako je poznato, pisano izvorno: 
hebrejski), makar i s čisto literarnim intere- 
som, kao što kršćanin čita knjige Staroga Za- 
vjeta, makar — ako je praktičan bezvjerac — 
i samo kao književno djelo. Dakle, ipak vjerski. 
momenat priječi da se afirmira kao židovsko: 
nešto što stvarno pripada u sklop židovske kul- 
ture, jer je stvoreno po Židovima i na njihovu 
jeziku. ' 

Moderni Židovi doduše tvrde da se njihova. 
vjera razvijala prema napretku vremena. To: 
se bar može zaključivati iz riječi g. Rabinso- 
na o manifestu Naftali Herz Wiesela: »Ovaj 
je manifest izazvao veliku buru u krugovima. 
ortodoksa i mračnjaka.« (str. 41.). Mi, dakako, 
ne možemo i ne želimo ulaziti u to pitanje; 
samo bismo ustvrdili da se nijedna vjera koje 
se osniva na objavi, ne može toliko razviti, da 
dopušta materijalizam u svim oblicima kao 
osnovicu života, a ipak se omladina suvremenog: 
cionizma baca naglavce u sve moguće mate- 
rijalističke doktrine samo da bude »moderna«. 
Pa ni ova antologija ne daje nigdje osjetiti, 
naročito u posljednjim partijama, da je taj 
nacionalni pokret nošen jasnom i čvrstom obno- 
vom vjerskog života ili bar čuvanjem vjero- 
vanja kao mjerila životnih vrednota, nego se 
čitava stvar daleko više naginje modernoj za- 
bludi, po kojoj nacionalna svijest postaje reli- 
gijom. Odavde do Hitlera nije velik korak. 
Židovska nacionalna ideja tek je u usponu, i 
kako uvijek nacionalizam ima svoje fanatike 
ali i svoje istinske idealiste, naročito onda dok 
stradava, tako i ovdje rado ističem da među 
pjesnicima novijeg datuma ima i takvih koji 
se dive Arapinu radi njegove srčanosti i hra- 
brosti, bistrine i dr., makar da im je protivnik. 

Cionizam je općenito pokret idealističan, i mi 
ćemo mu to uvijek priznati sa simpatijama, 
ali svaki nacionalistički idealizam, iskinut iz 
sklopa životne tradicije naroda i otkinut s osno- 
vice vjersko-moralne, jasne i točno određene, 
prije ili poslije pada u protivni ekstrem. Do- 
cent exempla. 

U drugom redu mislim, premda je ovo pri- 
kaz novohebrejske književnosti, dakle samo one 


"koja je pisana hebrejskim jezikom, da se ipak 


nije mogao mimoići rad Židova koji su stva- 
rali u drugim jezicima i čak ušli u sklop do- 
tičnih književnosti. Jer oni su rasno Židovi 
i pripadaju onome što je njihova krv kao 
takva stvarala u svijetu. Nipošto nisam od onih 
koji u rasi vide nekakvu općespasonosnu for- 
mulu i općeniti kriterij za neke osebine kojih 
nitko drugi na svijetu nema, ali mislim da 
ipak ne treba ni dokazivati da pojam rase ima 
svoju relativnu i stvarnu vrijednost. Cionisti 
se i sami na nj stavljaju, jer tko nije rasno 
Židov, ne može ni da bude Židov i, eventualno, 
može samo da bude simpatizerom njihova po- 
kreta. Ali pređu li i drugi narodi na to staja- 
lište, tada židovska književnost drugih jezika 
postaje neki »vacuum« koji će lebdjeti između 
obje točno opredijeljene grupe nacionalnih lite- 
ratura, i neće pripadati ni nebu ni zemlji. 
Kada se radi o slavi, Židovi se rado (i s pra- 
vom) ponose s tim ljudima, ali je ipak suviše 
paradoksna pretpostavka da oni ne bi pret- 
stavljali ništa stvarno u židovskom nacional- 
nom kulturnom životu. Razradivši ovo pitanje 
i odredivši svoj jasni stav prema njemu odno- 
sno prema ljudima i djelima kojih se tiče, 
uklonili bi se prigovoru koji se u gotovo svakoj 
diskusiji o tom pitanju čuje, da oni naime 
stvaraju svoju naročitu, vrlo ekskluzivno obi- 
lježenu kulturu, ali da se ne ustežu od zauzi- 
manja pozicija u životu drugih naroda, iako 
je to katkad i protiv interesa tih naroda. 
Ovi reci nisu nipošto napisani da unose 
nove strasti u pitanje koje je i tako već usplam- 
tjelo duhove; oni hoće samo da objektivno 
Preciziraju pitanja u kojima leži poteškoća i 
koja neprestano dovode do nesporazumljenja. 
Neka mi bude dopušteno reći da sam lično pro- 
tivnik svih suviše jednostavnih formula koje 
redovno znače plitku isključivost i, dosljedno, 
tiraniju duha; ali je nužno, baš radi gotovih 
sudova koje stvaraju takve formule, da se 
osnovna pitanja uzmu otvoreno u diskusiju. 


Što se tiče same antologije, jasno je da ne: 
mogu biti kompetentan u pogledu vjernosti pri- 
jevoda originalu i opravdanosti izbora. Oni- 
ma koji ne znaju hebrejski, sama ta književ- 
nost nije prilazna i radi toga ne mogu prosu- 
diti sve to iz autopsije. Može se samo kazati 
da je izbor motiva stvarno raznolik i osjećajno 
privlačan, i da čitalac faktično dobiva uvida 
u svijet koji mu je u glavnom nepoznat, iako. 
je iz svega što je ovdje pruženo očito, da 
novohebrejska književnost još nikako nije dala 
svojih krupnih i presudnih djela, nego je u 
glavnom odražaj pokreta koji je razmjerno još 
vrlo mlad. Ali treba naročito istaknuti da je 
posredovanje za razumijevanje te književnosti. 
u ovom izboru ispalo naročito sretno. Prevo- 
dioci, napose gg. Hinko Gottlieb i Šmuel Ro- 
mano, pokazuju se kao izrazite prevodilačke lič- 
nosti koji se ne samo umiju uživjeti u sam 
original, nego mu mogu dati, u prijevodu, 
onaj izvjesni fluid koji i prevedenu pjesmu 
čini zaista pjesmom. Oni odlično vladaju hrvat- 
skom jezičnom izražajnošću, a naročito se kod 
g. dra. Gottlieba osjeća da mu u duši zvone 
toliki stihovi Domjanića, Vidrića i drugih na- 
'ših modernih pjesnika. Oba glavna prevodioca 
su, prema tome, i sretno podijelili rad između: 
sebe: £. Gottlieb prevodi pjesme u vezanim: 
stihovima kod kojih dolazi do izražaja muzika 
stiha i pjesnički ugođaj, što on neobično sretno: 
i postizava. G.- Romano, naprotiv, prevodi 
pjesme u slobodnom stihu koje nisu ni tako 
zvučne ni tako umiljate, nego su više izražaj 
misaone zbijenosti, životnog napona i izvjesne: 
unutarnje krepčine. Pritom dolazi naročiot do 
izražaja njegovo suptilno i točno poznavanje: 
jezika i karakteristična dinamika stila. 

Knjiga je elegantno i ukusno opremljena, i 
pokazuje mnogo tankoćutnosti i pažnje prema 
jeziku kojim je pisana. Ljubomir Maraković 


NEPOZNATI KRIST 


Pred nekoliko godina Merežkovski je pri- 
godom proslave Leonarda da Vincija javno: 
osudio idejnu nit glasovite trilogije i rekao da 
je se danas stidi. Priznanje hvale vrijedno, a. 
drugi su davno zabacili idejnu argumentaciju: 
spomenutih djela. Uvidio je, da poganstvo ne: 
može biti ni u kojem pogledu estetičnije od 
kršćanstva, dok je međusobna isključivost dva- 
ju svjetova osudila njegovo nastojanje oko sli-- 
jevanja kršćanstva s poganstvom u neku treću 

vjeru. Revolucija je djelovala na pisca i bilo 
je znakova očitog približavanja autentičnom 
kršćanstvu. Stvaralac religija i donekadašnji 
naučitelj, poprimio bi izgled poniznog vjerni- 
ka, koji će ispovjediti svoje grijehe i osuditi 
prošlost dajući javnosti djelo koje bi neopo- 
recivo jamčilo za obraćenje. Ovu sam knjigu!) 
uzeo u ruke s tim mislima, jer i naslov na to 
zavodi. Bila bi to ispovijest poslije obraćenja 
k dosad nepoznatom Kristu. Dosad su izišle 
dvije knjige, a čini se, da bi bile još dvije: 
jedna o Kristovu triumfalnom ulazu u Jeru- 
salim, a druga o velikoj sedmici i Golgoti. 
Knjige su razdijeljene u podnaslove prema 
važnijim događajima Isusova života: Tajni 
Život, Umnožanje hljebova, Ivan Krstitelj, Ka- 
na galilejska i t\ d. Na prvi pogled čini se 
teološki traktat više nego literarno djelo, jer 
je daleko od romansirane biografije i u širem 
značenju riječi. Mnogobrojni navodi izvora 
katoličkih i protestantskih pisaca, bogatstvo 
skripturalne literature i dr. nuka nas na pomi- 
sao, da je temeljito proučio Novi zavjet davši 
na koncu svoje mišljenje o Kristu. Zbilja ču- 
dimo se čestim konzultacijama i obilnoj građi 
iz koje je crpao. Ipak sam se prevario u na- 
dama, jer nijesam našao ponizne ispovijesti 
nego opet naučavanje, opet nova otkrića o krš- 
ćanstvu i Kristovoj ličnosti, s tom razlikom 
što se okružio knjigama prvorazrednih aukto- 
riteta, tobože da dadne viši naučni izgled vla- 
stitim izlaganjima i sumnjivim izvodima. Ne- 
koliko primjera pokazat će nam, kako pristupa 
k nadahnutim knjigama i kako tumači poje- 
dina mjesta. Rekao sam, da nastupa kao učitelj 
i oprovrgavatelj. Osnovna je misao djela, da 
nijedna kršćanska konfesija nije ispravno shva- 
tila Krista niti ispravno tumačila sv. Pisma do 
njega. On će kazati novu riječ i to u strogo 
literarnoj formi. 


U prvom podnaslovu: »Je li Krist opsto- 
jao« zalaže se za postojanje završujući rije- 
čima, da ni vrata paklena neće Crkve nad- 
vladati. U »Nepoznatom evanđelju« podvlači 
navodne protivurječnosti četiriju evanđelista 
i zaključuje na opstojanost nekog izgubljenog 
protoevanđelja, Zastupa posvemašnju slobodu 
tumačenja sv. Pisma. Veliki Inkvizitor i sv. 


1) D. Merežkovski: Iisus Neizvćsnnyj. Tom. 
1. 367 str. s 27 bilj. i tom II. 312 str. s r2 bilj. 
Beograd 1934. 


Ignacije Lojola bili bi predstavnici neslobode. 
Podnaslov »Ivan« posvećuje poznatom pitanju 
Ivana prezbitera ulazeći u diskusiju s poje- 
dinim mišljenjima. Međutim je već ovdje za- 
basao među apokrife i porekao autentičnost če- 
tvrtog evanđelja. Glavno je poglavlje »S onu 
stranu evanđelja«. Tu upravo izlaže svoj na- 
zor o Kristu i nadahnutim knjigama. Nastoji 
pod svaku cijenu oboriti ustaljeni kanon, koji 
je tobože okamenio Krista i ide k »nepisanom 
evanđelju« (agrafa), da tamo nađe nepozna- 
tog Krista. Tu je našao i carstvo Duha-Ma- 
tere. Piscu je upravo nepoznati Krist sav u 
»nepisanom evanđelju« tj. njegovoj mašti, zatim 
u apokrifima i papirusima (tom. I. str. 108). 
Evanđeoska će se kritika dignuti s mrtve točke 
— veli — kad povirimo s onu stranu Evan- 
đelja, a tad će se i kršćanstvo promijeniti. 
Nekih deset zrcala — četiri vidljiva i pet ne- 
vidljivih — izvori su mu za evanđelja a na- 
laze se u agrafama. Na koncu otkuda Krist, 
koji su mu roditelji, gdje i kako je živio, ostat 
će nepoznato (str. 110). Evanđeoski. je Krist 
onakav, kakva su si predstavljali prvi kršćani, 
a ne što je bio u stvari. Život Kristov nije za 
opis niti se eksteriorizirao nego je osjećen 
»unutrašnjim iskustvom«. Riba-Golub su zgolj- 
na piščeva maštanja premda napada suvre- 
menu »smrdljakovsku«, podlu i nisku mitoma- 
niju nekih ateističkih pisaca s obzirom na op- 
stanak Kristov. Čudo u Kani spaja s Dionizi- 
jevim misterijima, a pred težim mjestima 
utječe se  četverodimenzionalnoj geometriji. 
Govoreći o preobraženju i drugim čudesima 
veli, ako nijesu bila u našem historijskom vre- 
menu i običnom geometrijskom prostoru, onda 
se to dogodilo u nepoznatoj i naročitoj točki 
duhovnog iskustva, gdje naš prostor graniči 
sa četverodimenzionalnim (tom. II. str. 298). 
Odlomak »Cezareja Filipova« dosta je sugesti“ 
van, samo niječe autentičnost Kristovih riječi 
Petru. Umnožanje hljebova čini mu se nevje- 
rojatnim, nego su neki imali kod sebe sakri- 
vena hljeba i podijelili su ga, ponukani Isuso- 
vim govorom, a to je više čudo, jer danas bo- 
gati ne dijele sa siromašnima osim silom (ko- 
munizam). Čudo je u snazi govora, koji ih je 
sklonio na diobu. 

Spomenuta mjesta dosta nam kažu o pišče- 
vu odnosu prema kršćanstvu. Ni ovaj put nije 
mogao ostati u granicama autentičnog kršćan- 
stva u okviru nadahnutih knjiga i tradicije, 

nego je zagazio duboko u mitologiju. Crkveni 
krugovi ruske emigracije slabo su reagirali, 
koliko je djelo zaslužilo. I mi priznajemo, da 
je pisac prevrnuo mnogo naučne građe ali bez 
ikakova kriterija. Mogu njegovi izvodi biti za- 
nimljivi a primjene dosjetljive (umnožanje 
hljebova), ali ne mogu nikada dostignuti lje- 
potu istine. Evanđeoske su parabole izvor prak- 
tičnih moralnih primjena na život pod perom 
crkvenih naučitelja, dok pod perom laika. Me- 
režkovskog potiču na smijeh. Tu ne pomaže 
ni uvjerljiva riječ ni pjesnički lirizam nekih 
stranica, da bi nam mogao otupiti pravi vjer- 
ski osjećaj svojim diletantskim izvodima. Spon- 
tano nam pada na pamet Rabelaisov Panurg, 
koji je uvjeravao Pantagruela, da se je vježbao 
u kardinalnim krepostima pojedavši još ne- 
isklasano žito. Nadalje sama priroda stvari 
osuđuje izjednačivanje svih egzegeta i pisaca. 
Obično se misli, da je gomila citata znak uče- 
nosti i navođenje raznih mišljenja bez ikakove 
kritike stanovišta otsjev idejne sređenosti. Do- 
kaz protivnoga pruža Merežkovski, jer kad bi 
imao malo više kriterija i dubljeg poznavanja 
stvari, ne bi mogao istom mjerom mjeriti do- 
kaze Lagrangea i Velhausena, budući da su 
nejednake dokazne snage. Pisac ne uviđa do- 
sega dotičnih mišljenja, inače bi lako prozreo 
njihovu isključivost, a kao pripadnik pravo- 
slavlja morao je zauzeti određeno stanovište. 

Ozbiljno sam posumnjao u pišševo obraće- 
nje pročitavši gornju knjigu. Istina, u pred- 
ratnim djelima, posebno u trilogiji, zapažamo 
naročitu simpatiju za poganski estetizam, to- 
bože savršeniji od kršćanskog, dok nas u po- 
ratnim uvjerava o prednostima kršćanstva ne 
zabacivši potpuno poganstva. Kad sovori otvo- 
reno za kršćanstvo, obrana mu je nezgodna 
i neuvjerljiva kao i u nekim slučajevima pred- 
ratnih ličnih volemika pa i u ovoj knjizi, koja 
bi imala bh. — po vlastitom priznanju — 
njegova skrušena ispovijest. Stoga je ova knji- 
ga za poznavaoce sv. Pisma više nego naivna, 
za literarnog kritičara nezgodna s istih razlo- 
ga. Ne mislim da je Merežkovski s ovim htio 
steći naučenjačku ili književnu slavu, jer za 
oboje treba više kriterija kad izlazi pred upu- 
ćenu javnost. Nakon tolikih pothvata da ska- 
lupi vjeru na svoj način, nije uspio ni s otkri- 
venjima o nepoznatom Kristu. Najviše je ško- 


dio svom umjetničkom  prestižu. Učiteljska , 


“poza bez nužnih preduvjeta slabo mu pristaje, 


a najmanje u ovim pitanjima. Maglovite elu- 
kubracije na polju nekontroliranog kršćanstva 
nijesu nikakav znak prave religioznosti. Sličan 
je svećeniku iz Rousseauova Emila, koji je stao. 
na jednom brdskom raskršću, kamo svrću reli- 
giozna nadahnuća ma kojeg porijekla i prema 
kojem okreću sve spiritualistične sanjarije.« 
(Calvet: Les types universels dans la littćra- 
ture francaise, 2e sćrie, p. 136.). Iskrena vjera 
traži više poniznosti i  dragovoljne  pot- 
činjenosti, A. R. Buerov 


MEREŽKO SKI O GOGOLJU I O RUSIJI 


»Ne sert rien de pester 


contre le miroir, si la gueule: 


est de iravers.« Franc. pri- 
jevod poslovice motta »Re-: 
vizoru«. 
Za razjašnjenje mnogih »tamnih strana ru- 
ske zagonetke« poznavanja djela Gogoljevih 


nevphodno je potrebno. Kako sam već naveo: 


drugom prilikom, u Gogolja je ključ za rusku 
zagonetku, te su skoro svi smjerovi i svi pravci 
ruske misli i riječi imaju u njemu svojega 
začetnika. 

Dim. Merežkovski, uza sve to što nije uvi- 


jek iskren pisac i mislilac (kao čovjek-pisac. 


više galske škole i veliki »artist« ne samo u 
literarnom radu, nego i »artist-glumac« u sa- 
mom svom virtuozno-izmišljenom načinu gle- 
danja problema) — taj Merežkovski već je 
dao svoj sud o Gogolju (»Gogolj i Vrag«), 
pokušavajući dati odgonetku osnovnog proble- 
ma Gogoljeve ličnosti: vječite borbe sa samim. 
sobom. 

Sada isti Merežkovski nestavlja — nakon 
proživljenog iskustva rata, revolucije i boljše- 


vizma — zaokruživanje svojih nazora. Knjiga. 


»Hristos  Neizvjestnyj« .(»Nepoznati Krist«) 
daje mnoštvo novih točaka gledanja i na hi- 
storiju kršćanstva i na momente Isusove lič- 


nosti i za same moralno etičke i dogmatske isti-- 


ne Hristove vjere. Za nas ipak ova knjiga 
ostaje zbirkom  riskiranih paradoksa. Iza 


»Hrista« slijedi »Pavel Neizvjestnyj« — 0: 


apostolu Pavlu, čiju ličnost i djelo traktira 
otprilike istom metodom, što ju je primjenio 
na samog Isusa. U tom djelu ima također, uz 
virtuozne stvari, drastičnih paradoksa. 

U neposrednoj vezi sa ovim djelima, koji- 
ma Merežkovski hoće pokazati svoje »produ- 


beno« kršćanstvo — stoji i kratka studijica pod" 

naslovom »Gogolj i Rossija« (Gogolj i Rusi- 
jal). Ta nas studijica zanima s više razloga, 
koji će biti vidljivi, kada budemo do kraja 
pratili tijek Merežkovskijevih misli. 

* 


»Zemljaci, strašno«! zavikao je Gogolj či- 


tavoj Rusiji. Čega se je bojao — mi sada 
(poslije prevrata op. pisca) znademo« — tako 
počinje Merežkovski svoju raspravu — i na- 
stavlja: 


»Dva puta su bile date Rusiji opomene: 
»Mrtve Duše« Gogoljeve i »Bijesi« Dostojev- 
sskijevi. Prvo, premda manje precizno, groz- 
nije nego drugo. 

Dostojevski ipak je živio i umro s nadom, 
da će se Rusija spasti; Gogolj je živio u stra- 
“hu i umro je od straha, da će Rusija propasti. 
»Rusijo, kamo letiš?ž« — On je već znao.kamo: 
— u provaliju... 

»Bijesi« to su iste »Mrtve Duše« — sta- 
račka strašila s tužnim licima, »djeca nepro- 
svijećenosti, ruske nakaze, uzete iz naše ze- 
mlje«; prizračni, ali, »iz istoga tijela, kao i 
mi«; to smo sami mi, iznakaženi u đavolovu 
ogledalu. 

»Bože, kako je tužna Rusija!« — uskliknuo 
je Puškin, kada mu je Gogolj pročitao prve 
glave »Mrtvih Duša«. Kako je strašna Rusija 
— toga Puškin još nije znao, ali već je znao 
«Gogolj. Evo zašto je on zavikao čitavoj Rusiji: 
»Zemljaci, strašno! Stenje sav umirući moj su- 
«siav, osjećajući rastenje i plodove, čija sjeme- 
na smo mi sijali... ne prozirući, kakva će 
strašila od njih nastati.« 5 

Ali ako se on nadao da će »barem jedna 
duša u Rusiji« njega uslišati, ove je nade 
nestalo poslije »Prepiske s prijateljima«.?) Ka- 
kogod bismo sudili o toj knjizi, jedno je izvan 
sumnje: u njoj je sav Gogolj, — ne onaj, kako 
bi ga želili vidjeti neprijatelji, nego onaj, 
kakav je zaista bio. 


1) Štampano u listu »Vozroždenie« u pro- 
ljeće ove, 1934., godine. 

2) »Prepiska s druzjami« — zbirka člana- 
ka, koja je Gogolj objelodanio u zadnjim go- 
«dinama života, vrlo konzervativnog smjera. Do 
sada se je u liter, kritici smatralo da Gogolj 
velikih djela ima jedno lice, a Gogolj »Pre- 
piske« sasma drugo, skoro luđačko i nevrijed- 
no... Merežkovski tvrdi tezu »jedinstva piš- 
čeve ličnosti«. 


Gogolj je davno znao, da je on osamljen, 
ali tek poslije »Prepiske« shvatio je sav užas 
svoje osamljenosti. 

»Propovjednik knuta, apostol neznanja, za- 
štitnik opskurantizma i mračnjaštva, šta radite 
vi?« — pisao je njemu Bjelinski — »Hrista, 
za Boga, čemu ste tamo upleli? Ili ste vi bo- 
lesni... ili... ali ja ne smijem dovršiti svoju 
misao« (to znači »ili ste vi nitkov«)« (Tako 
Merežkovski. Treba k tome dodati, da je na- 
vala na Gogolja sa strane zapadnjaka i libe- 
rala Bjelinskog uslijedila zato, što se u Gogo- 
ljevim pismima našlo nešto, što nije u skladu 
s ondašnjim kanonom slobodoumne štampe: 
apoteoza religije, odobravanje apsolutizma, 
skepticizam prema »puku«, koga je, po kano- 
nu, trebalo obožavati). »Skrajnji desničari, — 
nastavlja Merežkovski — slažu se s ekstremnim 
ljevičarima u sudu o Gogolju.« »Sve ovo ko- 
ješta, nesmisao,... te će učiniti od Gogolja 
ruglo za čitavu Rusiju« — proriče Sergej 
Aksakov, i proglašuje osudu javnog mišljenja 
nad Gogoljem:. »religiozno ushićenje ubilo je 
velikog artista i čak ga učinilo suludim«. 


»Kako to« — dvoumi Gogolj — »svi su se 
rasrdili na mene, svi do zadnjeg u Rusiji, 
istočnjaci, zapadnjaci, neutralci — svi?« 


Svi, osim Crkve: ona se nije »rasrdila«, 
nego naprosto nije ni opazila Gogolja. I ovo 
bješe za njega najgore od svega, jer je u 
Crkvi tražio zadnji azil. 

»Ruski ljudi, ja zahtijevam od sviju vas 
pomoći, kao brat, koji propada... od braće 
svojel« »Eto, tako su pomogli (žučno veli 
Merežkovski... te nastavlja:) 

»Glavna pogreška sviju Gogoljevih optu- 
žitelja bila je u toj pretpostavci, kao da je 
prije »Prepiske« u njemu nastao neki duševni 
»religiozni preokret«, dok se stvarno ništa slič- 
na nije dogodilo. Gogolj je i ovdje u »Pre- 
pisci« išao istim. putem, kojim je išao uvijek, 
ali ovdje se jasnije nego igdje izrazila njegova 
glavna, može se reći, jedina misao čitava ži- 
vota njegova: 

Samo sa Kristom spasti će se Rusija, a bez 
Njega će propasti. »Meni upisuju u krivicu, 
da sam progovorio o Bogu... Šta ću, ako do- 
lazi doba, kada i nehotice govoriš o Bogu? 
Kako ću ćutati, kad je već i kamenje pripravno 
da zavapi o Bogu. Ne, »umnici« ne će me 
zbuniti time, da sam nedostojan, da nije moj 
posao i da nemam na to prava: ne, svaki od 

nas do zadnjeg ima ovo pravo«. Evo stvarno, 
neoprovrgnuto — neosporivo pravo i pravda 
Gogoljevi... 

Sada Merežkovski prelazi na glavnu točku: 
»Gogolj je, veli on, osjetio, do smrtnog bola i 
smrtnog užasa, da je kršćanstvo za suvremeno 
čovječanstvo ostalo još uvijek nečim, Što je izre- 
čeno, ali nije učinjeno; nečim, što je obećano, 
ali nije ispunjeno. Kršćanstvo ne ulazi u život 
i život ne ulazi u kršćanstvo; oni su se razišli, 
i svakog dana sve više i dalje se razilaze. | 

»I nejasnom slutnjom već je usplamtjela 
zemlja; suši i čvrstiji postaje život; sve posta- 
je sitnije i pliće, te raste samo, za svačijim 
očima, golemi oblik dosade, čiji rast svakim 
danom postaje sve neizmjerniji.« Teško je vje- 


rovati, veli Merežkovski o navedenim Gogo- 


ljevim riječima, da je sve ovo rečeno u četvr- 
tom deceniju prošlog stoljeća a ne u tridesetim 
godinama — sadašnjeg vijeka. 

Stanje Rusije — opominje Gogolj — ničim 
nije bolje nego stanje Evrope. »Jesmo li mi 
bolji od drugih naroda? Jesmo li bliži Kristu, 
životom svojim, nego oni? Nismo mi ni od 
koga bolji, a u životu svome još smo nesređe- 
niji i neuredniji. Jesmo gori od sviju ostalih 
-— evo, što smo dužni govoriti uvijek o sebi!«?) 
»Kad bih ispripovijedao Vama, što znam, onda 
bi se pomutile vaše misli, pa biste mislili, 
kako da što prije pobjegnete iz Rusije. Ali 
kamo bježati? Evropi dogodilo se još teže, nego 
Rusiji, Razlika je u tome, da tamo ovoga još 
nitko ne vidi«. Teško je vjerovati, veli i o 
ovom Merežkovski, da to nije pisano u našim 
danima. ' 

Ovdje Gogolj vidi dalje od Dostojevskog. 
Dostojevski se nadao da će se u općoj svjetskoj 
katastrofi sačuvati i spasiti Evropu baš sama 
Rusija... 

Stravu propasti koja se približuje osjećao 
je Gogolj kao nitko drugi, i to, u.čemu je 
spas, znao je također kao nitko drugi. 

Samo u kršćanstvu se nalazi »mogućnost 
izmirenja onih protivuriječja, kojih čovječan- 
sivo ne može izmiriti bez 1 mimo Krista«. — 
»Samo Crkva može razriješiti sve čvorove naše 
sumnje i sva naša pitanja«. 

>Crkvu Istočnu protustavlja Gogolj Crkvi 
Zapadnoj; ali tek je sada rekao, da »Rusija 

3) Kakve li opreke sa ondašnjim »Slaveno- 
filstvom«! A ipak tako daleko i od liberalnog 
Zapadnjaštva Bjelinskog i Hercena. 


nije bolja, nego gora od sviju ostalih« kršćan- 
skih naroda; da je kršćanstvo u Rusiji još ma- 
nje ušlo u život nego u Ewropi. Izlaz je iz 
ovoga protivuriječja samo jedan: 

»Gogolj, govoreći o Crkvi pravoj, Istočnoj, 
zapravo misli ili predosjeća buduću Vasionsku 
Crkvu, 

U tom je smislu u pravu Aksakov, kad 
veli: Gogolj je u svojim religijskim traženjima 
pokušavao riješiti zadaću »gigantski-strašnu«, 
koje »nije riješilo svih 1847 godina kršćanstva« 
(pisano 1848.). ' 

»Meni se uvijek činilo, da mene u životu 
očekuje neki veliki samoprijegot, velika žrtva 
— sjeća se Gogolj. U njegovoj mučeničkoj 
smrti svrši se zaista »velika Žrtva samoprije- 
gora«: Gogolj je umro za Rusiju. Ali ruski 
ljudi nisu prihvatili, niti su urazumjeli ove 
Žrtve: spočetka su naprosto koraknuli preko 
mrtvog tijela Gogoljeva, a onda — i preko 
mrtvog tijela Rusije (— veli Merežkovski). 

»Recite mi: zašto mi se hoće, mjesto toga 
da se molim o oproštenju grijeha mojih — 
hoće mi se moliti za spas Rusije?« piše Gogolj 
pred odlazak u Jeruzdim i šalje prijateljima 
ovu molitvu o sebi: Ž 

»Bože, daj mu snagu pomoliti se u Svetog 
Groba... o svim ljudima zemlje naše, o mir- 
nom vremenu za nju... o nastanku u njoj 
Kraljevstva 'Tvojega!« : 

U našim danima, kada se sva neuslišana 
proroštva Gogoljeva tako grozno ispuniše, hoće 
se vjerovati da se on moli u Prijestolja Gospo- 
dinova baš ovom molitvom — o spasu Rusije. 

»Budite ne mrtve, no žive dušel« — to je 
pretsmrtni zavjet Gogoljev Rusima. Što pak 
da radimo, da ispunimo tu oporuku? Jedni vele 
»nije moguće biti živ, a da se ne odrekneš 
Krista; a drugi: nije moguće biti s Kristom, 
a da se ne odrekneš života.« 

Gogolj je vjerovao, da će život biti u Kristu 
i Krist će biti u životu. 

Ovomu je on i zvao Rusiju, ali ga nitko 
nije uslišao, može biti zato, jer onda još se 
nisu »ispunila vremena i rokovi«. 

Zar i sada nisu se još ispunila i zari mi 
još nismo razumjeli, da će se Rusija spasti 
samo onda kad rekne zajedno s Gogoljem: 
»nema drugih vratć, nego ona što ih je pokazao 
Isus Krist«. i 

Ovako svršava svoj značajni članak D. S. 
Merežkovski... Svaki pokušaj bilo šta dodati 

tome ili koncentrirati ove retke samo bi *po- 
kvario osnovni utisak. Samo nije sasma jasno, 
što i kako bi se dalo precizirati od tih Merež- 
kovskijevih izjava o »predosjećaju Vaseljen- 


JERONIMSKA IZDANJA ZA GOD. 1935. 


1. Kalendar »Danica« za god. 1935. s veo- 
ma raznolikim i bujnim sadržajem, mnoštvom 
slika, kalendarijem tiskanim u crveno i crno 
i lijepom naslovnom slikom. 

2. Krvavi sabor Križevački, roman iz hrvat- 
ske prošlosti od M. Majera. 


3. Gospodarsko štivo. 


4. Evanđelist III. Evanđelja, slike i pouka 
za duhovsko vrijeme. 'To je nastavak djela 
sarajevskog nadbiskupa dra Ivana Ev. Šarića, 
čije su prve dvije knjige primljene od svih 
s najvećom radošću. 

5. Zdravlje sela, savremena pouka o higi- 
jeni od prof. B. Babića, s mnogo slika. > 

6. Osnovi kršćanskog života. Pučka moral- 
ka od prof. dra /. Blaževića. 

7. Pod čađavim krovom. Pripovjesti bosan- 
skog pisca H. Grmovića. 

8. Hrvatski preporod u Dalmaciji. Prilog 
ka hrvatskoj kulturnoj povijesti od prof. R. 
Horvata. ' 


ske Crkve« i koja je to, upravo, zadaća, koju 
kršćanstvo nije moglo riješiti kroz 1847 godina 
svoga opstanka... K. Rimarić-Volinski 


9. Domaćica u kuhinji, vrlo potrebna knji- 
žica za svako kućanstvo od gospođe Cezner. 

Svih ovih devet knjiga stoji za jeronimske 
članove samo 40.— dinara (za nečlanove dvo- 
struko). Ali može se uzeti serija od prvih Žet 
knjiga za 20.— dinara (za nečlanove dvo- 
struko) i napokon serija od prve tri knjige za 
10.— dinara. 


JERONIMSKE KNJIŽICE PO DINAR 


I. Bakšić dr. Stj.: Kuda srlja čovječanstvo? 

2, Cezner Đ.: Gospin plač (glazbeni pri- 
log Širole dr. B.). 

3. Grgec prof. P.:; Sqijet traži vođe. 

4. Gunčević dr. J.: Gdje nam je spas? 

5. Rožić dr, F.: Što je Papa Hrvatima? 

6. Grundler dr. F.: Kad će biti propast 
svijeta? B 

7. Deželić dr. V., sin: Crveno selo. 

Daljnji svesci izlaze mjesečno. Pojedina 
knjižica stoji kod jeronimskog povjerenika i 
preprodavaoca samo 1 dinar (inače s pošta- 
rinom so para više). 


Povrh redovne pretplate, darovali su za »Hrvatsku Prosvjetu« 0. g. ovi pretplatnici: 


Preuzv. g. dr. A. Bauer Din 20; Preuzv. g. dr. A. Akšamović Din 20; Preuzv. g. dr. K. 
Bonefačić Din 20; dr. Đ. Arnold Din 140; Martin Bubanj Din 40; Đačka kongregacija Vi- 
soko Din 20; Hadrović Stjepan Din 40; Josip Hajduković Din zo; Mato Halauš Din 29; 
Marija Kitičić Din 20; Ljudevit Knežić Din 20; Vlado Lončarek Din zo; Rudolf Miloš 
Din 20; Josip Pavlović Din 20; Ivan Peško Din 20; Franjo Peško Din 20; Lujo Plepel 
Din 20; dr. Juraj Rebok Din 20; Samost. Franjev, Badija Din 20; Zora Vasić Din 15o; 
Štefa Vukina Din 20; Nikola Horvatin Din ro. Darovateljima od srca hvala, a i ostale pret- 
platnike molimo da se posluže priloženim čekom za isplatu svoje pretplate, a ujedno da se 
sjete lista makar i najmanjim dragovoljnim darom. 


Nova adresa uredništva: Dr. Ljubomir Maraković, uredništvo Hrvatske Prosvjete, 
Zagreb, Gajeva ul. 36. (Adresa štampana na omotu ne vrijedi više). 


SADRŽAJ: U spomen Njeg. Vel. Kralja Aleksandra I. — Ljubomir Maraković: Za poredbenu 


katoličku književnost. — Antun Dabinović: Novac u politici. — Nedjeljko Subotić: Sobica 
br. 6. — Ljubomir Maraković: Čakavska antologija. — Za pučku pozornicu. — Antologija 
novohebrejske književnosti. — A. R. Buerov: Nepoznati Krist. — K. Rimarić-Volinski: Me- 
režkovski o Gogolju i o Rusiji. — Bibliografija. 


Izdaje »Kolo Hrvatskih Književnika“ u Zagrebu. — Naklada ,Jeronimskog Književnog Društva“ u Zagrebu. 
Uređuje i izdaje za ,Kolo Hrvatskih Književnika“ : Ljubomir Maraković. — Tisak Zaklade Tiskare Narodnih 
! Novina u Zagrebu. — Za tiskaru odgovara: Vladimir Kirin, Deželićeva ulica 2. 

HRVATSKA PROSVJETA 


GOD. XXI. ZAGREB, STUDENI 1934. BROJ 

AUGUST ĐARMATY: 


PJESMA O NAMA 


U noćnom lutanju svemirom 

1 dnevnom stremljenju snovima 
Plamtimo stalnim nemirom, 
Suzimo crnim slovima. 


Sitošću burnog života 
Žeđamo tiha odmaranja, 
Dirne nas svaka ljepota 
I nagoni na stvaranja. 


Mami nas vreva ulica ' 
Osmijehom boli skrivene, 

Dok bezbrojem otrovnih sulica 

Ne ostavi grudi razrivene. 


Patimo traženjem istine, 
Bludimo mračnim stranama, 
Na bijele mećemo listine 
Maštanje srca u nama, 


Irnovitost gazimo putanja 

U žudnji sunčanih pramova, 
Napokon, umorni s lutanja, 
Kraj svetih klonemo hramova. 


Presretni s cvjetanja proljetnih 
I rađanjem novih nadanja, 
Pričanje stabala stoljetnih 
U zvučna stavljamo skladanja. 


: S jesenjim lišćem, što opada, 
Pod utiskom vremenskih promjena, 
Duša nam pati i propada, 
Puna proljetnih spomena. 

VLADISLAV KUŠAN: 


DJEVOJČE NA PROZORU ČITA ROMANTIČNU 
KNJIGU 


Nemir večeri sluti treptavo lišće breza, 

Zmijulje oblačne pruge u ljubičastom sutonu, 
»Prispjet će sablasna lađa ukletog Holandeza 
Čim vode u maglu utonu. 


Na prelu pjevajući sve s djevojkama pletem 
Za oca jake mreže; 

Čujem li tvoje ime u riječima se smetem 

I sve mi biva teže. 


O kako teško sreću skrivam, 
Zovem te tajno u po glasa, 
U. snovima te bunovnim snivam z 
I čekam, čekam zoru spasa ! 


Kad noćna bura uplaši mene 

To tvog je glasa daleka jeka; 

Lik tvoje sjene iz sna me prene 

Ko sladostrasna strava neka, 

Ko silna nada nad svim nadama, 

Tako djevica vjerna sa vojne viteza čeka 
U baladama« — — — 


Sneno je oblačje svoda na put daleki krenulo 

1 četrunasti otsjev sa nebosklona popilo, 

Na prozoru se djevojče iz tmurnih sanja prenulo 
I prašnu knjigu zaklopilo. 


Nemir večeri sluti treptavo lišće breza, 
Izdišu oblačne pruge u ljubičastom sutonu. 
Prispjet će sablasna lađa ukletog Holandeza 
Čim vode u maglu utonu... 


SPLEEN 


Bolno vjetar u krošnjama diše 

S prvom tugom predjesenskih dana. 
U bolesnim bojama platana 

Suzi žalba rasplakane kiše. 

Bolno vjetar u krošnjama diše. 


>nR 


=a 
————————————————————— —— 


Rujna šuma u ognjici vene, d 
Sunca ištu grane obamrle, 

Daljine se s oblacima grle — 

U srcu su nade pregažene. 

«Bujna šuma u ognjici vene. 


Sljepočnicom bezbroj misli bije, 

A _u bdjenju nema odgovora, 
Ucviljena sviće slijepa zora, 
Mutno okno hladnom suzom mije, 
Sljepočnicom bezbroj misli bije: 


Tko ispija radost mojih dana, 
Iko mi snagu iz udova pije, 
Zašto ovaj smiješak pelivana 
Samo pečal i prazninu krije ? 
Tko ispija radost mojih dana? 


LJUBOMIR MARAKOVPICĆ: 


GLUMA 
I. i 


' G. Aleksandar Freudenreich, član znamenite naše glumačke porodice 
i vođ Matice Hrvatskih Kazališnih Dobrovoljaca, napisao je opsežan pri- 
BE kazališnog znanja i rada") kao ideološku podlogu djelovanja Pia 
: i mii ponove. Knjiga je temeljita i neobično iscrpna; naročito 
svojim tehničkim partijama, ona je potpun udžbenik koji će dobro doći 
Soma koji učestvuju u kazališnom radu, Ali treba odmah reći i to, da bi ova- 
ate svih “Su. pojedinosti moglo smesti i zbuniti običnog igrača 
u ro : ada se pomisli na sve one ljude i družine iz udaljenih 
a 1 sela ća također treba da učestvuju u tom radu, na svoj na- 
. aike rugu, . a se može vidjeti koliko ima toga što oni po svojim 
mmi Pame nim sredstvima neće moći dosegnuti pa .će, možda, mi- . 
ad ši. i svojoj zadaći. Dakako da bi bilo najidealnije kada bi se 
jaanje daa e uputili u sve ovo; svakako bi im to dobro došlo da dublje 
ua Lo Pai PAS vin kojemu ipak, na neki način, pripadaju, ali 
Pa ba sai Ž uhova tim učinilo možda isto ono što se dešava s for- 
Pa odma.) .. škola, gdje đak uči mnogo toga što kasnije (a možda 
Moora ka da * jer ne nalazi nikakve primjene u njegovu životu i krugu 
i tua nog interesa, nego je tu samo radi formalne potpunosti. 
M ao bi a = pu upotrebljivom 1 širim krugovima, mislim da bi dobro 
m leda re ra temeljito proučili i pritom bilježili partije koje 
od iti u njihovu krugu, a zatim svojim članovima u uvodnom 
nju naznačili te partije upozorivši ih tako na ono što neophodno nu- 
I : 4. anja Gluma, Stručni priručnik za ideologiju i praktičnu pri- 
rvatske pučke glume, Zagreb 1934., Izd. zadruge »Sklad«. 

žno trebaju pročitati, a ostalo ostavivši na volju onima koji mogu da ulaze 
u sve te pojedinosti a da se u njima ne izgube, odnosno da ih umiju primije- 
niti. Knjiga je tako potpuna, da će je u toj potpunosti trebati u prvom redu 
profesionalni glumci i režiseri, bilo zvanični, bilo nezvanični ; da nije izda- 
vanje knjiga kod nas tako zamršena stvar, s vremenom bi dobro došao 
kakav kraći ekscerpt za one za koje je ovaj materijal u ovakvoj cjelini pre- 
opširan. Ali ovako, možemo biti sretni da je došlo do izdanja ovog opširnog 
i temeljitog djela, još u ovako elegantnoj i tehnički potpuno dotjeranoj 
* opremi. 
Treba, nadalje, istaknuti da je g. Freudenreich umio sve ove stručne 
upute prikazati na lak i zanimljiv način; razlaganje je začinio zgodicama iz 
života i historijskim podacima, tako da će svaki inteligentni čitalac u ovom 
djelu, premda je ono stručan priručnik, naći obilje korisna i neobično pri- 
vlačna štiva, naročito u gradovima u kojima postoji i kazalište. Za promi- 
canje znanja o pozornici i dramskoj igri, ovo će djelo steći nesumnjivo go- 
leme zasluge, a za mnogu drugu granu kulturnog života i nauke nemamo 
ovako lijepa 1 bogata priručnika. 


tl, 

Što se tiče ideološke strane djela, ono nije uvijek na sigurnim nogama 
kao što je njegov tehničko-stručni dio. 

Točno je kad g. Freudenreich kaže da je »populariziranje etičkih na- 
čela pravo polje rada dobrovoljaca.« Ako se ta tvrdnja gleda u vidu dosada- 
njeg repertoara Matice HKD, onda bismo joj mogli, u glavnom, dati pravi 
smisao jer, osim u jednom slučaju, repertoar koji su izvodili dosad dobro- 
voljci, slaže se sa zahtjevima kršćanske i naše tradicionalne zdrave narodne 
etike. Ali u Pernićevoj »Nagradi« i sama ideja i neki detalji radnje vrlo 
nam čudno zvuče i držim da bi bilo mnogo bolje da ih nema. Pogotovu u 
času kada je komedija iznesena. Poštujući u cjelini rad MHKD i cijeneći nje- 
govo značenje za prosvjetu naroda, ja sam se, u svoje vrijeme, suzdržao od 
ulaženja u to osjetljivo pitanje, pa ga ne želim ni ovdje pobliže raspravljati — 
kome je stvar dobro poznata, taj će me lako razumjeti. Rado podvlačim da 
je zbor MHKD gotovo fstovremeno igrao Hoffmannsthalova »Čovjeka« 
stekao krupnu zaslugu za duboko duhovno sabranje svojih gledalaca, ali zato 
mi se to čudnijim čini nekakav strani i neupućeni način kojim g. Freuden- 
reich govori o postanju drame u Srednjem vijeku. Ne bih htio da cjepidla- 
čarim oko pojedinih riječi, ali kad se već govori o tom da su »dramski pri- 
kazi uvršteni u službu Božju«, ne bi li bilo točnije i jasnije kazati da su po- 
tekli iz nje, jer je u istinu tako i bilo, a ne da se čitaocu čini kao da su nekakve 
gotove drame umetane u liturgijski obred. Ta vjerski su čini narodu toliko 
poznati, da će samo malo veća preciznost u izražavanju mnogima: učiniti 
stvar odmah kud i kamo jasnijom, Ako se već uobičajilo da se riječ »mit« 
kao predodžba iz vjerske povijesti uzima u nekom širokom značenju, ipak 
svakoga vjernika smeta rečenica kao ova: »Legendaran sadržaj izvađen je 
iz evanđelja, a kršćanski mii zauzeo je ono mjesto, koje je u klasično vrijeme 
zauzimao narodni grčki mit.« U ovako osjetljivima stvarima, g. Freuden- 
reich čini se da ne umije uvijek omjeriti doseg i točni opseg pojedinih riječi 


koje mu dođu pod pero. Šta biste, inače, rekli o piscu koji je io li 
kršćansku dramu o »Čovjeku«, a piše ovakav pasus koji pm) Mesi 
vanje činjenica, nego ima programatsko značenje: doria ei "=. 
kazališta kod nas ili ozdravljenje njegovo tamo, gdje ga ai gat ho 
životari, zadaća je kazališnih dobrovoljaca. No sav taj rad Ek bi mei. 
men, mora biti vođen današnjim načelima i nazorima o dijeti čaa 
protivnom slučaju takav rad znači nazadak, a nikako ne sapnsčtek *D: aa 
umjetnost razvija se pod lozinikom »nova stvarnost«. Ona kida s mafadione: 
zabacuje suvišna kićenja, nakite, ukrase u dekorativnom i scenskom dijelu ka. 
zališta, pojednostavljuje riječ i frazu, priljubljuje se ugterilainičkom m: 
ranju na svijet i život, ali ostaje ipak umjetnost za razliku od mehani o... 
reprodukcije strojevima.« (Str. 326.) Namjerice donosim čitav tons i i 
pokažem kako je po koji neoprezni izraz ublažen kontekstom, iz il Ae 
vidi da je riječ uzeta u drugom opsegu. Tako se, bez sumnje 'ono skida _ 
s tradicijama« odnosi na tradicionalne dekorativne stilove na koje Fre 
denreich, kao arhitekt, misli u prvom redu; ali to kanjenlantea: dimačen ie 
neće svakome pasti na pamet. No riječi o »priljubljivanju > merma 
naziranju na svijet i život« imaju samo jedno i jasno značenja koje drbda 
nije htio da izrazi g. Freudenreich, ali je ono u istinu u žestokoj opreci s či ; 
vim idealističkim i nacionalističkim nastojanjem MHKD — de bah TE 
ono dosad bilo. Ovakvi lapsusi mogu da postanu fatalni baš danas ie mda 
nužno da se čisti atmosfera između komunizma kojemu je bitna ača se 
historijski materijalizam, dakle »materijalističko naziranje na svijet i roda 
Mne koji ne može da postoji bez tradicionalistčkog idealizma, 

u kojem njegovu obliku. Ja sam, nedavno, upozorio na disparatnost 
takvih shvatanja u židovskom nacionalističkom pokretu, pa ne bih želio d 
se moram razračunavati s tim istim ideološkim zabludama na jednom ib 
dragocjenom polju hrvatskog kulturnog nastojanja. 


ME 


k Ponavljam da, tko pozna rad g. Freudenreicha s pozornice, može samo 
Bogom e oj oo prosuđivati lapsuse njegove pisane misli koja pri- 
a oja H I a mo nekako neomeđena, neodređena te ne pogađa cilja 
dk ideološkom priručniku i na polju gdje zaista treba da se stvara 

a i jasna ideologija u interesu zajednice za koju se radi takva je netoč- 

nost ipak vrlo neugodna, a može biti i opasna. ' 
Bi | eko ia kada o dam o »larpurlartizmu« i o profesionalnoj pozor- 
ma # Bo ura šo rovoljačkoj«. » Vještinu i rutinu profesionalnog 
E brovolii gl bh . rider ora ljubav i iskren zanos, kojim 
cama vjerskih dlan bavi ma joj voj di do ( vednning 
pretvarali pozornicu u mučil ' led a ja g odo da 
| tne čilo za gledaoce, a možda i za same sebe. G. Freu- 
Koo go i mnogo točnije kada se izražava konkretno i praktično: 
a, koju treba da odaberu kazališni dobrovoljci, ne smije stavljati pre- 


teški . . “1. . ' .. . . 
ih scenskih ni glumačkih zahtjeva ; ne smije izazivati poteškoća kod opre- 


me ko * . 3 .. .. . 
. aa car rasvjete, dekora, ne smije iziskivati prevelik broj glu- 
, a sve mora biti primjerno mogućnosti, čednim ograničenim sredstvima 

dobrovoljačke pozornice, koja je redovito tehnički nedotjerana« (str. 9.). 
Ovaj stavak je naprosto dogmaiski princip i mimo njega ne treba i ne može 
biti nikakve druge argumentacije. On je kardinalno važan kao spoznaja za 
svakoga tko radi na polju o kojemu govori g. Freudenreich. 

On daje ujedno i jedini pravi smisao pitanju nestručne pozornice o koje 
se spotiče g. Freudenreich (str. 3.). Ponajprije, izraz »nesturačna pozorni- 
ca« ne »bi imao biti« nikakav »prijevod s njemačkog«, »die Laienbiihne«, 
nego je to naš izraz za pojam koji su, po mom mišljenju, najtočnije odredili 
Nijemci baveći se dramskim radom »Jugendbewegunga«. Svaki je terminus 
+technicus, konačno, prijevod: književnost je literatura, trokut je triangulus, 
a dobrovoljci su Freiwillige. Prednost ima onaj koji prvi definira i odredi 
pojam, naročito ako njegov jezik pruža za to najbolju izražajnu mogućnost. 
Njemački je izraz »Laienbiihne« daleko bolji od našega, pa već zato naš ne 
može da bude prijevod, nego samo približno adekvatna oznaka, Izraz 
»Laie« u njemačkom je naime riječ već po svom obliku pozitivna, kakve mi 
nažalost nemamo. Ono što ona označuje, mi smo prisiljeni da, od prilike, 
izrazimo riječju »ne-stručan« koja svojim negativnim prefiksom već oslab- 
ljuje stvarnu izražajnost, kao što bi n. pr. definicija: duša je netvarna, imala 
značiti nešto pozitivnije, savršenije, a u istinu zvuči negativno i faktično ozna- 
čuje samo da duša nije tvar. Njemačka riječ »Laienbruder« u redovničkom 
životu ne znači redovnika nestručnjaka nego onoga koji, premda je pravi re- 
dovnik, ne može da vrši sve funkcije kao što ih vrše »oci«. Riječ, dakle, ozna- 
čuje više ograničenje kompetencije nego li stručnu spremu. Ona je, u toj ni- 
jansi, neprevodiva kod nas. Ali jer ona inače znači i ono drugo, u danim slu- 
čajevima, njezin je adekvatni izraz ipak u riječi »nestručan«, jer se ne govori 
kod nas samo o stručnom znanju, nego i o strukovnim organizacijama. A g. 
Freudenreich zna bolje od mene, da nijedna strukovna organizacija ne može 
poreći nekome stručnog znanja, ali mu i te kako može poreći kompetenciju 
da ga vrši. Neka tko preuzme vršiti arhitektski posao izvan strukovne orga- 
nizacije i strukovne kompetencije, ako može! A kod pitanja nestručne pozor- 
nice čini mi se kao jedno od najkardinalnijih i najbitnijih pitanja, da se a pri- 
ori, već u samom imenu, ograniči kompetencija + temeljito predusretne pre- 
potencija koja se vrlo lako razvije u krugovima družina koje se bave pozor- 
nicom. Vrlo je lijep demokratski princip da u takvim društvima igraju za- 
jednički ljudi iz svih slojeva društva. To je nacionalno i socijalno odgojno, 
ali je u tom i velika opasnost, naročito kad se radi o javnim nastupima kod 
kojih pojedinac može da stekne neko naročito i lično priznanje. Takav po- 
ložaj manje obrazovane ljude čini lako prepotentnim, te smatraju sebe dora- 
slima najtežim umjetničkim zadacima ili bar jednakim ljudima koji su tim 
zadacima istinski dorasli. Iz toga slijedi izvjesna megalomanija koja se očI- 
tuje i u stilu igre koji, kod takovih ljudi, nije drugo nego neko kaćiperstvo i 
šablonska imitacija. 

»Ako i dobrovoljci nijesu glumci po zvanju (profesionalni glumci) t. j. 
ako oni ne žive i ako se ne uzdržavaju od svoje glume, ako oni i nijesu sa- 
vršeni stručnjaci, to bi ipak morali raditi po stručnim iskustvima i postati 
s vremenom stručnjaci, koji razumiju rad i vode ga siručno« (str. 3.). Na 
ovaj način, mislim da uopće nema nestručnjaka na svijetu. Prvoškolac gim- 

nazije mora znati nacrtati svoju crtariju potpuno točno i bez ške, i to ] 
onda bez sumnje i stručna =a bez 2 kisa Ali ia sa ==: Lo 
neće biti stručnjak ni kad daleko više toga bude znao crtati, iako će imati 
stručno znanje. A takvo stručno znanje imaju i amateri i diletanti, ako nisu 
neinteligentni i snobovi. Diletant koji skuplja umjetničke slike | te kako se 
razumije u njihovu umjetničku i materijalnu vrijednost, al ipak nije stručnjak. 
(Takav je diletant Galsworthyjev Soames Forsyte sa svojom bogatom pri- 
vatnom galerijom slika.) Napokon i g. Freudenreich vidi da stvar nije baš 
ista kada kaže da dobrovoljci nisu »savršeni stručnjaci«, a ja bih mjesto toga 
rekao da nisu potpuni stručnjaci, jer ima čitavih grana stručnoga znanja koje 
se proteže na profesionalne pozornice, a koje oni neće nikada moći primi- 
jeniti, pa im je ono stoga i nepotrebno. 

Malo je koji tehnički izraz potpuno točan i u svemu dobar, ali su svi 
stručni izrazi u svom definitivnom značenju stvar konvencije. Radi se samo 
o tom da izraz koliko je moguće više odgovara stvari i da pritom ne bude 
dvoznačan, ili već upotrebom izlizan, ako se radi o novoj stvari. 


IV. 


A ovdje se, po mom uvjerenju, i radi o novoj stvari. Koliko nam je god 


tradicija sveta, ona postaje okovima ako je, iz pijeteta, zadržavamo i ondje 


gdje treba da se krče novi putovi. »Naziv Hrvatski kazališni dobrovoljci«, 
kaže g. Freudenreich (str. 3.), »vrlo je star. Prvi počeci našega kazališta 
nikli su s »Društvom dobrovoljacah narodnog kazališta« 1850. godine, pa 
ipak je rad tih dobrovoljaca donio krasne plodove. Prvi počeci toga rada 
sigurno nijesu bili osobito »stručni«, pa ipak je naš ponos i dika, naše kaza- 
lište u Zagrebu, plod nastojanja tih kazališnih dobrovoljaca.« Baš to govori 
protiv upotrebe istoga izraza u stvari koja nipošto ne znači isto. Nekadašnji 
»Dobrovoljci« bili su »Dobrovoljci narodnog kazališta« t. j. oni su imali da 
nadomjeste zvanično i profesionalno kazalište koje je bilo još u tuđinskim 
rukama. Oni su trebali da se obrazuju kao hrvatska nacionalno svijesna re- 
zerva glumaca koja će svojim nastupima dokazivati da je isto tako vrsna 1 
spremna kao i oni strani uljezi što su zauzimali mjesta koja ih nisu pripadala. 
Ti su glumci bili samo privremeno dobrovoljci, t. j. besplatni igrači iz požr- 
tvovnosti, a njihov je cilj bio faktično, da ostvare hrvatski glumački stalež. 


Ta je njihova zadaća historijski opravdana, i nesumnjivo časna. Ali u vre- 


menu kada imamo toliko obilje profesionalnih glumaca da ih priličan broj 
ostaje bez mjesta i kojekako kuburi, kada je naše kazalište na zamjernoj 
umjetničkoj visini, zadaća neprofesionalnih igrača ne može biti da stvara 
neke vrsti konkurenciju profesionalnom kazalištu. Nestručni igrač treba da 
ima svoje stručno obrazovanje, ali ono nije iste vrsti i istog opsega kao ono 
profesionalnog glumca. 

Glavni izvor gledanja g. Freudenreicha bez sumnje je u tom što on, i 
nesvijesno možda, polazi sa pretpostavaka koje su specijalne i koje, u tom 
svom specijalnom slučaju, imaju svoju potpunu vrijednost, ali zato nisu mje- 
rodavne za općenitost. Ponajprije, njegov vlastiti rad osniva se na karakteru 
njegove ličnosti koja nesumnjivo nadilazi svoj okvir. Potomak eminentno 
glumačke porodice, sa stopostotnom glumačkom krvi u žilama, s prirođenim 

već jasnim instinktom za sve »tajne kulisa« u smislu tehničkom, i sam je htio 
da se posveti glumačkom staležu i, kako i sam pripovijeda, samo razborito 
iskustvo očevo riješilo je stvar drugačije. Ali rad u MHKD njemu je nak- 
nada za neispunjeno »hereditarno« glumačko zvanje. Ne spominjem ovo 
nipošto da omalovažim sve te momente odnosno da prikažem kao da g. 
Freudenreich nije mogao drugačije. Ali ne može se redovno računati da će 
družine nestručnih igrača imati za svoje vođe ovakove ljude. Naročito ne 
po širokoj i dalekoj provinciji gdje one treba da nastaju i rade. Tamo će 
biti ljudi koji će znati daleko manje o kazalištu, ali će živjeti neposredno u 
primitivnom i netaknutom narodu i osjećati potrebu da stresu sa sebe sve te 
konvencije artificijelne gradske pozornice, i da stvaraju neposredno i auto- 
geno iz narodnoh običaja, iz narodne tradicije, iz narodnog života. Sve upute 
o vlasuljama, ličilima i dr. najbolje kvalitete razbijaju se o oskudnost i neima- 
štinu ne samo takvih družina, nego i njihove čitave okoline. A i nije u svemu 
tomu prava pozorišna iluzija. Stari su Grci igrali s gotovim i nepomičnim 
obrazinama. A i najbolja maska tek je relativno dobra. No ja ne kažem da je 
sve to nepotrebno i beskorisno, naprotiv! Ali dok profesionalno kazalište 


mora ići za maksimalnom savršenošću i igre i tehničkih sredstava, nestručna | 
pozornica mora, radi svoga demokratskog principa, da ima stalno pred oči- ' 


ma minimalnu granicu materijalnih sredstava, nastojeći da ih iskoristi u po- 
stizavanje maksimuma efekta igre. Ja sam, u svojoj knjižici o »Pučkoj po- 
zornici«, protumačio također zašto se kod nestručne pozornice služim izra- 
zom »igrač« a ne »glumac«, pa bih tomu dodao samo još to, da u narodu 
»gluma«, »glumac« ima često neugodan prizvuk prenavljanja i lažnog pre- 
tvaranja, te da će čovjek iz puka uvijek lakše shvatiti iluziju scenske izved- 
be, ako mu se ono sugerira kao igra, kao što su se i u srednjem vijeku, u svom 
izvoru, drame ne bez razloga nazivale »jeux« ili »Spiel« odn. »ludus«. 
(Svršiće se.) 


NEDJELJKO SUBOTIĆ: 
S O B I C A B R O '| 6. (Nastavak) 


Ode tada tromo do sobice br, 6., pogleda bolesnika mutnim očima, 
spuštene glave. ' 

— Što ste tako jutros snuždena i turobna, mala sestro? — Sestra je 
Biserka htjela da ispriča sve: Nije mogla. Nešto joj zape u grlu, kao da 
je duši. Tuga, silna tuga. Mala sestra pokrije lice rukama. Vrati se u baštu 
na isto mjesto... Tu se do sita rasplakala. Možda će se žalost udušiti u 
toplim suzama. Svejedno. Bog hoće da mala sestra trpi... 


4. 

Mala je sestra trpjela i u bašti promišljala, zašto ovaj vihar čemera što 
vitla tako žestoko njenom dušom? 

Možda je to Božja kazna i opomena? Zbog kojeg prestupa ? 

Kao da snatri i natrag gleda u zrcalo svoje duše. Muči je želja da 
otkrije uzrok svoga nemira. Zašto tolika bol zbog jednog ludog sna? Ne. 

Možda ne, to će biti kazna Božja. Nešto nije u redu. 

Možda će biti bolje da tačno zaviri u svoje srce... Zašto ne polazi 
tako rado u sve druge sobe kao u sobicu broj 2? Zašto nad bolesnikom u 
toj sobici, nad njegovim krevetom, osjeti naglu'promjenu, naglu samilost i 
nježnu sućut? Zašto se tu tako voljko i milo snalazi kao kod svoga brata i 
oca, o kome je tako strašno sanjala? Zašto je najednom, od onoga dana, 
postala nekako mekša ona, koja je svoje srce zatvorila svakomu na zemlji, 
tako da ne voli misliti ni na svoju rođenu majčicu? Ona, koja grabi kao 
i komad drveta bolesna ljudska tjelesa, što još bukte srčanim žarom, pa ta 
uda savija, privija uz uzglavje, namješta tamo i amo, svlači i oblači, čisti ih 
pere i na stotinu načina dvori i njeguje. Zašto sve to radi? Iz natprirodnih 
razloga ? Za ljubav Božju? Za spasenje svoje duše? Da, da! Ali kako je to 
njeno dnevno zanimanje postalo monotono, obično, suho! Njeno se srce 
| ne umara svojim naročitim izljevima, ne uvlači se u strano biće. “To je sreća, 
jer bi bilo već dosad skršeno u toj samaritanskoj službi. 
| 
LI 


Ali zašto ta sveza između njene duše i sobice br. 6? 

Ili je njenu dušu osvojila tako magična ali varava zemaljska vanjština ? 
Zar u onom muževnom liku ima mladenačkih čara? Finih, lijepo, apolonski 
izvajanih oblika? Ništa od svega toga... Sve je na tom bolesniku poha- 
ranom bolešću jednostavno i obično. I ništa to ljudsko biće od nje ne traži 
nego samo sestrinsku pomoć, milosrđe u boli, zasluge pred Bogom. 

Sada se je mala sestra okrenula od srca u svoju dušu. Ah, tu je, u 
tom lijepom hramu, stalo svitati... Tu sada otkriva jasne crte one du- 
hovne veze između nje i sobice br. 6, uzrok podatljivosti nekoj višoj, ne- 

beskoj stvari... Njezina vjernost prama sobici br. 6. iz drugog je sasvim 
nepomućenog izvora, nego što su obični ljudski porivi... I pita sebe u strahu 
> da se pomisli na koju sasvim tjelesnu vezu: sestro mala, što si našla lijepa 
i uredna u sobici br. 2? Zašto to mjesto držiš mekim dragim svetištem ? 

U tom malom hramu, u toj je sobici sestra Biserka našla mnogo toga, 
što nije našla u nijednoj sobi u toj bolnici. Nigdje... U toj sobici boravi 
jedan Božji čovjek. To je duša, u kojoj nema varke, Nema himbenosti. Ona 
to tako duboko osjeća. Zato je taj bolesnik tako nježnih osjećaja, tako 
iskrena saučešća u tuđoj muci i dnevnoj borbi, da svaki put, netom sestra 
stupi na prag sobice, upita: 

— Moja dobra sestro, jeste li umorni ? — — 

A taj upit postavi sa tolikom milinom, sa tako drhtavom brigom, sa 
tako nemirnom podatljivošću za tuđu sreću, da se maloj i tako često umor- 
noj sestri Biserki sva dugotrajna muka pretvori u jedan sami hip, pa joj 
Se sva težina milosrdne službe u bolnici pretvara u veselu zabavu... 
njegova smirena ustrpljivost u bolnici? Nikada se ne tuži. Sigurno je du- 
boko odan volji Božjoj. I ništa osobito ne traži od časnih sestara ... Izgleda 
tako zadovoljan. Kad nešto obazrivo pita, zapravo moli. Kao da ga je 

I stid nešto zatražiti. Kao da se boji, da ovim božjim pčelicama u tom vježba- 
lištu bolova postane dosadan i težak, da ne ucvili njihovo srce, koje bez 

> lične natruhe iz visokih ideala služe bolesnim, nesretnim ljudima, svojoj 
braći, a a da ne znaju, ne pitaju, ko je od njih grešan i 'zloban, ko je pra- 
vedan. Ko je prave i ko je krive vjere... I taj se božji čovjek često nećka, 

da sestra obavi svoju dužnost, da mu pregleda ranu, Sestra ga dežurna 
zaskoči, kako se muči, da se sam pomogne a — ne može. ' 

— Nemojte se mučiti, čuvajte sebe!... Mi smo vikle na sve to. Mi 
ćemo sve to obaviti. Samo recite! — korila ga je toliko puta mala sestra... 
A onaj njegov tako istančani osjećaj zahvalnosti? Za svaku sitnicu zahva- 
ljuje tako toplo, kao da sestra, bolničarka samo njemu iskazuje uslugu, kao 
da se njena pažnja ograničuje na njegovu sobicu. 

— Moja dobra sestro, Bog vam dao svako dobro! — — 

I ta se zahvala čini maloj sestri kao nebeski poziv na ustrajnu sama- 
«ritansku službu, kao utjeha i melem u dnevnim naporima i poteškoćama. 
Slično blagodari samo koja prosta, neuka, bogobojazna ženica iz brdskih 
sela, koja slučajno zaluta amo u bolnicu. : 

— Ja govorim jezikom svoje majke, svoje neuke majke — kazao je 
bolesnik maloj sestri, koja nije odmah shvatila, kako Sirotić svaki ljepši 
i dublji osjećaj izrazi u žargonu seoskog nepatvorenog svijeta, pa nema 
ništa od običnih gradskih komplimenata, što očituju tako strašnu udaljenost 
od iskrenonosti jednostavne kršćanske duše... ' 

A kad ga je tijekom bolesti počela nešto bolje poznavati, sestra je 
Biserka počela zapažati u toj maloj sobici blizinu, srodnu blizinu jedne 
duše, koja zatitra na svaki podražaj više, duhovne krasote. Sirotić izrazuje 
svoju misao, svoje čuvstvo tako sugestivnom slikovitošću istančane izgra- 
đenosti uma i srca, da je nemoguće izmaknuti toj toplini i blistavosti mi- 
stične, u Bogu utonule duše. S nekom blagom milinom u bogatstvu prispo- 
doba i slika u vječnoj gestikulaciji ruke iskaže određeni doživljaj, mnijenje 
i pouku... Koliko je puta, kad bi mala sestra blizu njega sustala, predočio 
ljepotu božje službe, naročito samostanskog života, kao da je to nebeska 
muzika, kojoj ne treba mapisati riječi. Niko joj doslije nije tako divnim 
bojama i u anegdotama predočio sliku svetog 'Frana Asiškoga kao on, I 
svoga dragog sveca, komu je kao redovnica pripadala, zavolila je u toj 
sobici kao nikad. 


5. 

U kasnoj noći, kad stanovnik sobice br. 6 nije mogao da spava, sjedjela 
je mala 'sestra, dok je bila dežurna, na stolici blizu vrata. Sirotić je tada 
imao u ruci Bjelokosni Toranj... 

— Moja dobra sestro, poslušajte, kako je ovo nebeski divno! — 
Htio je u taj mah umornoj. maloj sestri uliti u dušu po koji gutljaj iz čaše 
svete radosti. MA ; 

Tada čitaše Sirotić iz Bjelokosnog Tornja po koji ljepši ulomak iz 
tog samostanskog romana. Iz onog kreveta sa bijelim vunenim i kuštravim 
pokrivačem, što je u toj bolnici običan, pred maštom se male sestre izvijaše 
aureola jedne tako velebne samostanke katoličke prošlosti u sugestivnom 
koloritu mjesta i vremena, kada se prolaktiše u nebesa prve velebne gotske 
katedrale kao kamenite molitve tako sitnog i tako velikog ljudskog srca 
prama Bogu, tako da je srce sestre Biserke bilo zaneseno u nebosklonom 
veselju, potreseno živom erupcijom čisto mističnog života koji nekoć bje. 


Kako je tada bilo radosno, umilno u sobici br. 6! I kako se je dijelila iz te 


206 


LI 
1 
I 


sobice te noći, kad je sve šutjelo u bolnici, sa raz. 
podiže sa zemlje jedna divna zraka Božje milosti... , 

Jedne večeri kad je stanovnik sobice br. 6 dokončao šti 
Esteri iz Bjelokosnog Tornja, koja je nakon dugogodišnje tvrdoće — nepo- 
korne ahasverske židovske duše prema Hristu u konačnom cjelovu don: 
Križa svršila kao sestra bolničarka u samostanu Bjelokosnog Tornja, sestra 
je Biserka bila svladana do suza. U tom je času bolesnik odložio knjigu 
na svoj kuštravi pokrivač i skrenuo svoj pogled u zid na lijevu stranu da 
mala sestra u njegovoj suzi više radosti ne opazi mesavršenost i slaboću 
nestalnog ljudskog srca... Kad je iza male stanke sestra Biserka smogla 
Jači udisaj iz svojih grudiju koje kao da su smalaksale u navali čistih i ne- 
određenih ali jakih čuvstava upita: 

— Koja je to tako blistava duša, koja je rajskim bojama opisala 
sestru Esteru u samostanu Bjelokosnog Tornja? 

Bolesnik se malko pridigne na jastuk. U malo žarkih riječi opiše maloj. 
sestri tako dragu i duboko pobožnu dušu čuvene spisateljice Bjelokosnog ' 
Tornja. Zatim otvori ladicu noćnog ormarića, izvadi listak bijele knjige što 
mu je vlastoručno pisala sama auktorica romana Bjelokosnog Tornja, te 
pročita ovaj ulomak iz tog pisma: 


draganom dušom, koju 


vo o maloj 


»Hvala dragomu našemu Ocu na nebesima, da možemo jedan drugomu 
nešto dati, pa da je tako i moj Bjelokosni Toranj ispunio svoju svrhu. Moj 
pozdrav sestri Biserki koja Vas tako lijepo dvori... Poznam više sestara 
istog reda. To su zlatne franjevačke duše, u istinu ponizne i pune samoprije- 
gora, I ja sam nekada želila u samostan, pa je izašlo drugačije... Sada 
znadem, zašto je Isus rekao, neka svak uzme svoj križ i ja hoću da svoj 
križ strastveno uzljubim. Ostajem 

u Hristu Vaša Izidora.« 


Mala sestra spusti bijele svoje ruke na koljena, kao osupnuta neobičnim 
ukrštavanjem događaja, što se zrake iz Bjelokosnog Tornja ovako prepliću 
oko žarišta male sobice ibr. 6. Sestri se Biserki pričini u taj čas kao da se 
lik spisateljice Bjelokosnog Tornja diže visoko u nebo poput kršne jele nad 
okruglim jezercem sa crvenim ribicima u bolničkoj bašti. 


6. 


Sve ove misli sa reprodukcijom događaja u nizu od dvije sedmice do- 
vele su sestru Biserku na čistu zelenu tratinu. Oslobodila se je iz groba 
teških sumnja i magle duševnih zapletaja. Da! U njenoj duši nema ništa 
što bi je osudilo pred Bogom i što bi smjelo pomutiti mir njene duše. 

Odleti sada kao na krilima u malu bolničku kapelicu. Tu je u polu- 
mraku samo svijetlio žižak iz kandila pred božanskim svetohraništem. I 
tu u šapatu molitve i noći otkriva svoje srce Vječnoj Ljubavi, Zaručniku 
Svoje mladenačke duše... Jedan pramen božje svjetlosti prodire u njezinu 
dušu iz one bijele Hostije: ubojiti vihar što je onako naglo prohujio preko 
njezine glave i uzdrmao joj poplašeno srce, a koji je imao da raskine du- 
hovnu vezu između nje i sobice br. 6, zaista nije kazna nego dar Božji, 
Cjelov Božjeg milosrđa. To je dragocjeno spoznanje, da svaki udarac kušnje 

i patnje sastavlja miomirisan cvijet u neuvelom vijencu duhovnog Života 1 
opomena odozgo da bdijemo vazda u Njegovoj blizini. —— N 
Opet je < o sestra bila tako sretna i vedra, vedra i sretna Kao 
.mal šno čedo. . E 
MA ktoz mrek prođe utrtom stazom posutom bijelim sitnim pijeskom 
iz zgrade za unutrašnje bolesti u hirurško odjeljenje, uđe kroz door 
piju i stupivši preko nekoliko stepenica na prizemlje pristupi lijevo u sobicu 
br. 6. Bila je kasna noc. : 2. ' na 
Pozdravi sa »Hvaljen Isus« bolesnika s neobičnim veseljem. namjesti 
lampu na noćni ormarić, spusti zastor na prozoru, prinese stočić do mo 
sa šoljicom čaja, popravi posteljinu oko bolesnika brzo i poeni“ i ne 
ispred kreveta, sklopi ruke i zamoli blagoslov od nemoćnika... Kad se 
njegova ruka digla u vis da blagoslovi i kad je pala dolje na ivicu prostog 
kreveta, mala sestra prihvati tu ruku, cjelunu je u dubokom poštovanju 
svetog reda, zaželi mu mir i laganu noć, pa je nestane iza pritvorenih vrata. 


7. 

Poglavar hirurškog odjeljenja Ferić u pratnji dvije časne sestre 1 
asistenta Holića zaredao o sutonu po dnevnom običaju od sobe do sobe 
oko bolesničkih kreveta, da izvidi svoje operirane paciente 1 odredi za 

ko lice ono što je nužno za njegu. zdes ' 
avi iu ira br. 6. Po svome običaju Ferić obilazi bolesnike 
skoro vazda veselo raspoložen, pjevuckajući, elastičan i okretan. Za svoje 
bolesnike malazi riječi lijepe i utješne, pune dobre nade, svojim duhom 
ispunja bolnicu. . Ka 
odala! — reče sa smiješkom na usnama bolesniku Sirotiću, pa 
proslijedi : ; ' ' ma za. 

— Mi smo od svojih susjeda muslimana usvojili neke turske .; 
zato nam je obična riječ »mašala !« To znači: dobro se nalaziš, ali ne budi 
ti uroka | Sad neka vidim povoj i ranu... :Ta-a-a-ako!... Izvrsno je Za- 
raslo... U petak ćemo, časna, pamtite, vaditi konce! — dovrši dr Ferić, 
okrene se k svojoj pratnji i strugne preko vrata Sirotićeve sobice. 

A bolesniku Sirotiću bilo je nekako žao, što ovaj hirurg na glasu, 
koji je oteo pandžama smrti na hiljade ljudskih života svojom psi 
znanstvenom spremom i vještinom, sa svojom savjesnom službom, ovako 
brzo, skoro lupeški, dolazi i odlazi iz njegove. sobice. A odlazi to prije 
što je pacijent dalje od iopasnosti, bliže ozdravljenju... Sirotić je done u 
Ferića neograničeno pouzdanje. U njegovu otmjenom Pend ea 
nastupu, pronicavom suđenju Sirotić je uočio 1 izmjerio liječnič ue u viši 
odlika. I to već u prvom susretu. "Taj mu se čovjek instinktivno sviđao. 

Pa ipak taj čovjek tolikog ugleda'i povjerenja nikad nije za Sirotićeve 
bolesti uzeo stočić, sio i zaustavio se, da zapodjene makar kraći aaa 
sa Sirotićem, komu je posvetio toliko pažnje i simpatije . . . Bolesnik so pa 
br, 6 je samo čekao zgodu, da zaustavi toga liječnika uza svoj krevet, da 
mu unakrsnim postavljanjem pitanja dublje pogleda u dušu i da tako usta- 
novi, s kojim životnim pogledima pristupa (taj dobročinitelj nevoljne a 
k pojedinom bolesniku? U kojoj mjeri vrši svoje tako delikatno i oago- 

vorno zvanje kao učenjak? U kojoj mjeri kao čovjek (»Samo dobar čovjek 
može da bude i dobar liječnik« — reče veliki Nijemac) ? U. kojoj mjeri 
kao kršćanin iz natprirodnih, dakle vječnih i stalnih motiva? Baš ovo zadnje 
pitanje bila je za Sirotića jedna nepoznanica, a baš ga je ova najviše uzne- 
mirivala... U svojoj samoći Sirotić traži da sazna, dali ovaj na glasu 
hirurg postupa sa svojim pacijentom kao sa jednom čisto fizičkom, fiziolo- 
škom, patološkom i kemijskom jedinicom, bez obzira na čovjekovu po- 
sljednju svrhu? Dali polazi sa gledišta sasvim naturalističkog, da u njegovu 
pacientu drži prvu i posljednju riječ samo ljudska znanost, ili u taj ljudski 
organizam sa labirintom nebrojenih tajni uvlači svoj vrst neka najviša Sila, 
Bog, čija pomoć sarađuje uz hirurški nož ili čak da je ruka koja drži 
hirurški nož samo slobodno pero, s kojim Providnost piše svaki put jedno 
dobročinstvo više na uhar bijednog Adamovog potomstva? ... 

Kad je osmi dan asistent Holić povadio iz rane Sirotićeve konce, i taj 
dan o sutonu pristupio u sobicu br. 6 sa pratnjom dr. Ferić, bolesnik mu 
stisne ruke i reče mu pogledom koji prosi neku ljubav: : 

— Vi ste mi, dragi doktore, iskazali toliko dobra. Vi ste duša mo 
pouzdanja. A ipak ne mogu naći kod Vas milost da sjednete za kratko 
vrijeme pokraj moje postelje, da uglavim s Vama srdačnije poznanstvo! — 

r. Ferić ge nasmiješi nekako trpko i, odgovori: 

— Nemojte me krivo suditi! Ja na Vas mislim, za Vas se skrbim. 
Nažalost nemam ni zeru vremena za međusobni razgovor... Od nepre- 
kinutih sam posala sasvim iscrpen. Čudim se samo, kako mogu do- 
spjeti da samo časkom zavirim u Vašu sobu. Promislite, danas sam obavio 
šest operacija. Kao upravitelj ove bolnice moram nadzirati gospodarstvo, 
voditi prepisku, brigu i očevidnost mad sve što se na ovaj zavod odnosi, 
a telefonski pozivi i posjeti zovu me izvan bolnice na sve strane, dok neću 
da govorim o naporima besplatnog liječenja. Nemam, ne nalazim dovoljno . 
vremena 'da se smirim i počinem u krugu svoje obitelji, a ne rijetko svoj 
ručak pojedem s noga... Mogu li sada đa sjednem 1 da govorim? ... 
Uostalom ja razumijem što jod mene tražite. Vi ćete me upoznati kad 
ozdravite i ostavite našu bolnicu... 

. Tako se u sobici br. 6 nije otkrila nepoznanica koju je Sirotić želio 
riješiti. Ali je Sirotić po pitanju doznao i to, da Ferića vole i štuju okolni 
seljaci, da ge taj liječnik u svojstvu upravitelja prvi uveo u bolničarsku 
službu č. sestre te da ih je u više prigoda obranio od nepravednih napadaja, 
da mnogo radi, uči i trpi. A ko mnogo trpi za dobru stvar, ko ne gubi 
smiješka ljubavi u blizini potrebnih, ostavljenih, bolesnih ljudi, zaista je 
na dobroj stazi i nije daleko od Hrista. — — — 


8. 


Na blagdan sv. Petra i Pavla je svanuo divan dan. Sirotić nakon 
jutrnje molitve pogleda kroz prozor u horizont: grane visoke jelike nad 
okruglim ribnjakom pozlaćene su jutrnjim sunčanim zrakama. Golub guče 
svoju prostu monotonu pjesmu na jednoj grani... U sobicu rano ulazi 
sestra Biserka i stade veselo € pomnjivo spremati sobicu za svečani čin. 


Mijenja stolnjak i prostire na trpezu široku vezenu vrpcu, desno i lijevo 

namješta dva svijećnjaka, po srijedi križ, dvije čaše sa običnom i rod 
nom vodom, na krevetu izmijeni nove čiste plahte i navlaku za jastuk, Oko 
križa postavi dvije vaze raznobojnih ruža, zinija, astera 1 dalija... Četkom 
i krpom obriše pod i pokućstvo, podigne zastor i otvori prozor, raspremi 
sve što treba, Mala je soba prosjala od skromne ali čiste bjeline i mirisavog 
jar nat sobice br, 6 čeka sv. Pričest. Sestra mu je Biserka umila 
lice, ruke, noge ... Primaknula mu bliže časoslov i knjigu »Srčni rubini«, 
od slovenske Uršulinke sestre Elizabete... U. bolnici je jutros svečano 
i tiho. Tapaju po hodnicima rijetki koraci. To su napola zdravi bolnici, 
sluge i kandidatice, buduće sestre, koje se u novim, čistim haljinama pr : 
maju na svetu Misu u kapelici zgrade za unutrašnje bolesti . . Zato | ol- 
ničko osoblje počiva od težih poslova u operacionoj dvorani. Mala sestra 
je opet časkom izvirila na vrata male sobe — bila je u tamnom svečanom 
redovničkom odijelu opasana bijelim vunenim pasom sv. Frana bez obične 
bijele kecelje. I ona je odjurila u kapelu, već je minulo pet sati. Sestru 
Biserku čeka molitva, psalmodija iz jutrenjih časova sa drugim sestrama 1 
sveta Misa uz zajedničku Pričest. : ' Ki. 
Sestre i drugo osoblje iz bolnice, pa dobar broj bolesnika koji nijesu 
više prikovani uz krevet, ispuniše mali prostor lijepe crkvice sa jednim 
oltarom što ga sretna redovnička ruka iskitila sa ukusno poredanim cvijećem 
iz velike bašte matičnog samostana tamo dalje na kraju grada. A ispunjen 
je bio pobožnim svijetom i onaj mali hodnik, što pripada skromnom 1 
tijesnom stanu dobrih sestara. m. : 
Fra Kerubin je počeo pjevanu Misu, Svodom male crkvice i hodnika 
zatalasao se umilni i skladni pjev sestara pjevačica. Svira na harmoniju 
sestra Kandida, ona visoka, koja bode lakat za morfij prije operacije. Pro- 
zor je kapelice rastvoren. Valovi tankih, kao srebro zvučnih glasova i har- 
monija poljuljaše se kao nebeska harfa zrakom preko zelenog granja u 
bolničkoj bašti, pa kao slatki pozdrav iz plavog nebeskog svoda dospije- 
vaju do osamljenog bolesnika u sobici br. 6, kao malko pridušeni vapaj 
jedne u božansku Mudrost zaljubljene duše. Ah kako je u toj, maloj izbi 
jutros tako slatko, svečano, čisto nebeski radosno ! Bolesnikove se grudi 
šire, dižu, pune, kao da srču nepoznatu životnu mirodiju iz istočnih 
opjevanih svetih krajeva. .. N. 
U kapelici uminuo pjev sestara... A domalo se čuje tiho koracanje 1 
žubor psalma »Smiluj mi se Bože«, čija je tiha jeka sve to više rasla. 
otvaraju se vrata. Ulaze dvije sestre: Biserka i Laurencija sa upaljenim 
voštanim svijećama. Sestra na mahove zvoni malo zvonce, u znak, da pro- 
lazi kroz ove patničke dvore svetotajstveni Isus. Zvonce zamuklo. Upaljuju 
se svijećnjaci na stolu. Fra Kerubin prostire tjelesnik i polaže na nj zlatni 
ciborij. Moli i škropi svetom vodom bolesnika, koji se je uzdignuo na svoje 
uzglavje i onda iza obrednih molitava prekrštenih na prsima ruku prima iz 
zlatnog ciborija u blaženoj smirenosti zanesene duše božanskog Prijatelja 
bolesnih i ostavljenih... Šutnja. Sveti šapat. Fra Kerubinov blagoslov. 
Dižu se sestre sa zvoncem i svijećama. Za njima zlatni ciborij u Fra Keru- 
binovu naručaju. Vrata se otvaraju i zatvaraju. Umire pomalo zvuk psalma 

po bolesničkim hodnicima i spavalištima : Isus ide u pohode ispaćenih vjer- 
mi da im u neizmjernoj razdarušnosti svoje dobrote za hranu pokloni 
ebe, 
Dođite k meni, o oblaci bijeli, 
Dođite vihri, cvjetovi zlati, 
Dođite ljudi, premila braćo, 
Golubi moji, 
Očiju suznih, 
. Usnica modrih 
Bolnoga srca, 
Dođite, ja ću vam pričat o svojoj 
Velebnoj sreći: 
Meni se otkrio Sveti i Tajni! ... (Iz. Poljak) 

Kad je kasnije došla mala sestra u sobicu br. 6. našla je bolesnika 
smirena, tiha i vedra obličja s pogledom u nepoznatu, dragu daljinu. Na 
stolu su mirisale ruže... U naručaju male sestre je čekao doručak. Sirotić 
se podigne više na jastuk. Gleda malu sestru i reče: ' 

Danas je, dobra sestro, ovdje tako lijepo, svečano, zanosno. 

Ovdje se svratio Bog. Danas mi je tako neobično divno ! 

Sve je zlatno i bijelo oko mene, u toj maloj sobici!... 

Slava Gospodu!... 

Sestra Biserka nije ništa odgovorila. A njezina duša je oćutjela isti 
plamen božje radosti... ( 

Mala sestra je bila tako sretno vezana uz sobicu br, 6. 

Htjela bi, da se taj vez nikad ne prekine. 

Nešto joj u duši govori, da nije više u maloj, poznatoj sobici, nego 
da se ta sobica danas pretvorila u malo svetište . . . I sestra je Biserka rekla 
danas svojim drugaricama : ' 

Jest, ja imam, sestre, jedno drugo malo svetište! — — — 

— Ja ga toliko volim... 


(Svršiće se.) 


ANTUN DABINOVIĆ: 


NOVAC U POLITICI (Nastavak) 


Mnogo je lakše bilo građanskim strankama da apeliraju na darežlji- 
vost kojeg krupnog stranačkog čovjeka. Za njih je značila veliku akviziciju 
pristanak nosioca zvučnog imena iz velike finasije kao na pr, Karla Fridrika 
von Siemensa za demokrate. To je urodilo posljedicom koja je značila 
težak udarac za parlamentarizam: kupovinom pojedinih mandata sa strane 
članova visoke finansije. Da se zabašure ove činjenice, metnuli bi se u kan- 
didatske liste i skromniji ljudi (čestiti zanatlije, sreski činovnici, sekretari 
radničkih organizacija, Žene građanskog staleža). Često su bogataši izbje- 
gavali, da se sami ističu kao kandidati. Njima je dovoljno bilo da istaknu 
svoje povjerenike (Albert Včgler za Huga Stinnesa, Kurt Sorge za 
Kruppa). Time je politika pala u sve veću zavisnost od visoke finansije. 

Stranke su se sve manje ustručavale da traže pripomoć od velike industrije. 
A socijalisti nisu raspolagali više bogatim mecenama poput Paula Singera i 
Huga Heymanna. 

No u politici vrijedi u većoj mjeri nego li u privatnom životu staro na- 
čelo »do ut des« ili bolje »do ut facias«, Š dana u dan su se uporedo s da- 
vanjima stavljala strankama veoma precizna traženja. Industrijske vrhovne 
organizacije su same nametale strankama svoje kandidate doduše ne otvo- 
reno, upadljivo, nego u diskretnom obliku preciznih traženja ili izborne pri- 
. pomoći. Razumljivo je naime da industrijalci nisu pokazivali interesa za 
one kandidate koji im nisu bili po volji. S vremenom je osnovan posebni 
kuratorij za zaštitu industrijskih interesa, koji je subvencionirao kandidature 
veoma različitih stranaka, od nacionalaca do demokrata, Industrijalcima. 
nije naime bilo do toga da se identifikuju s jednom strankom: glavno im 
je bilo da budu zastupani u svakoj mogućoj vladi. Neke grane industrije 
pokazuju međutim izvjesne sklonosti, Teška industrija je za konservativce, 
prerađivači su za njemačke narodnjake. Trgovački krugovi su više za de- 
mokrate. 

Kad je prilikom deflacije došlo do krize Kruppova i Thyssenova kon- 
cerna, dolazi na pretežni položaj »I. G. Farbenindustrie«, a Kruppov po- 
slanik Kurt Sorge mora god. 1925. ustupiti svoj mandat tajnom savjetniku 
Duisbergu. Sada preotima sve više maha američki sistem istodobnog potpo- 
maganja suparničkih stranaka. U sastanku održanom u decembru 1926. u 
hotelu Continentalu u Berlinu bilo je već govora o tome, kako će industri- 
jalci imati svoje pobornike u redovima nacionalista (Dr. Haslacher), na- 
rodnjaka (Prof. Dr. Moldenhauer), centrumaša (Ady. Dr, Lammers), de- 
mokrata (Prof. Dr. Hummel). Kasnije se tom postupanju pridružiše i 
banke kao na primjer već spomenuta Diskonto Gesellschaft (moćna Ber- 
liner Handelsgesellschaft drži se daleko od politike), Deutsche Bank, ham- 
burška bankarska radnja Warburg, savez vlasnika bioskopa, savez lje- 
karskih udruženja. I druge se staleške organizacije brinu da njihovi pret- 
stavnici budu u parlamentu, i to po mogućnosti u svim strankama. 1 rad- 
ničke organizacije upravljaju slične zahtjeve socijalističkoj stranci putem 
svoje zajedničke banke radnika, namještenika i činovnika (Bank der Ar- 
beiter, Angestellten u. Beamten). Posebnu važnost ima pak t. zv. Poljo- 
privredni Savez u kojemu su najjače zastupani krupni agrarci istočne Pruske, 
u glavnom pristaše njemačkih nacionalaca. 

Ovo upletanje privrede u politiku nebi doduše smjelo imati nepovoljnih 
posljedica u pogledu nezavisnosti pojedinih poslanika — ustav određuje 
naime da su poslanici odgovorni za svoja djela samo pred svojom savješću 
— ali je statistika, objelodanjena 31. jula 1928. u »Mitteilungen« njemačkih 
poslodavaca, jasno pokazala, da nitko ozbiljno ne vodi računa o toj neza- 
visnosti, »Mitteilungen« su se naime hvalile da svaki deveti čovjek u Reichs- 
tagu ili pripada kojoj industrijskoj grupaciji ili zastupa privredu u širem 
smislu. 

Ali ni s ovom, relativno povoljnom konstelacijom nije industrija bila 
zadovoljna (sjednice Langnam-Vercina u aprilu 1930.) nego je tražila sada 
od svojih parlamentarnih pretstavnika da u svim odlučnim pitanjima istu- 

paju dogovorno. Dr. Schlenker je ovom prili i 
političkih pored trgovačkih i tehničkih i > oi arna =: po 
Reichslandbund naglašuje čak u jednom izvještaju kako umije Pg: jače #8 
držanje pojedinih poslanika. Reichslandbund, to je veza poljane ko 
koji nisu skloni da zaborave na materijalnu pomoć pruženu edinim fi 
didatima prilikom izbora. PRVE 
Da se poslanici jače vežu o privredne interese stanovi ij 
to opstoji dalje sredstvo: biraju se naprosto u upravne sdbore ilodni 
poduzeća, koji je postupak zabranjen u austrijskom, francuskom, čehoslo- 
vačkom i poljskom, ali nije bio zabranjen u njemačkom zakonodastvu 
premda su u tom pravcu pali dosta oštri glasovi prilikom Barmatove afere 
i premda je »Mladonjemačko Bratstvo« energično tražilo da se provede 
čišćenje političkih stranaka. God. 1924.—1928. bilo je u Reichstagu 6 
poslanika koji su zauzimali svi zajednom 269 mjesta u pojedinim soon 
odborima t, - koji su imenički navedeni u Priručniku direktora i odborskih 
članova pojedinih akcijskih društava. 
Kratka statistika nije bez koristi. 


Stranke ' broj poslanici broj zauzetih 
poslanika u upr. odborima položaja 
narodnjaci 45 16 77 
centrumaši ĆI 15 41 
. demokrati 2 tko 87 
nacionalci 75 II 43 
socijalisti ' isao“ 7 TI 
privrednjaci "23 I 8 
bavarci 17 3 i 4 
kršćano-socijalci 9 I 3 
hanoveranci 4 I I 


Samo četiri stranke (komunisti 54, nac, soc. 12, seljačka stranka 8 i 
pravaši 2) nisu imali svojih ljudi u raznim upravnim odborima. A između 
ovih »poslovnih« poslanika zauzimao je nesumnjivo najvidnije mjesto Her-- 
mann Fischer, jedan od pokretača »Diskonto Gesellschaft«, koji je zauzi- 
mao 49 odborskih položaja. Daleko su izostajali iza njega demokrat Rein- | 
hold (12 mjesta), narodnjak Raumer (19), centrumaši Lammers (11) i 
Florian Klčckner (10) i nacionalist Unzenberg (11). 


. Industrija je nalazila najveći oslon kod narodnjaka: Albrecht (ka- 
lium), Kahle (kemijska industrija), Raumer (elektrotehnika), Hick (čelik), 
parno Pie, Kčngetter (Stresemannov suradnik), otac i sin von Schu- 
ert, svi su pripadali industrijskim krugovima srednje Njemačke, Naprotiv 
Ee teška. metalurgijska industrija (Hugo Stinnes, Rheinische Stahlwerke, 
Gelrenkirdiner-Berageseisekać: pokazivala veću sklonost za nacionalce. 

od ovih potonjih nije položaj u pojedinim upravnim odborima posljedica, 
nego pana njihova poslaničkog mandata. Ali ima i poslanika Koji 


ne bi dospjeli u upravne odbore, da nisu dotičnom poduzeću donijeli korisni 
političkih veza. Svijet je doznao za to prostim načinom: pojedina društva 
su se bez ustezanja u svojim prospektima hvastala tim političkim vezama. 
. Ovi industrijski poslanici nisu se međutim ograničili na to da donose | 
korist svome društvu, nego su umjeli da misle na sebe. To se međutim brzo 

.zapazilo, a socijalist Heinig je god. 1927. oštro napao poljoprivrednika 
Behrensa jer se iz koristoljublja zauzeo za Kreugherov koncern, 

Stvar je s vremenom zauzela takve razmjere, da se otvoreno govorilo 
o parlamentarnoj korupciji. Doduše nisu ni ta otkrića imala neposredan 
učinak, jer su se baš najškakljivije intervencije odigravale u diskretnoj atmo- 
sferi sjednica parlamentarnih odbora. Ali je kritika počela uzimati na nišan 
cijeli sistem parlamentarnih dnevnica. Te su dnevnice naime povećane tek 
pod vladavinom Vilima Il., dok je Bismarck energično zastupao stanovište 
da poslanici moraju vršiti svoj mandat besplatno. Dnevnice su ustanovljene 
najprije sa godišnjih 3000, kasnije 5000 i napokon 9000 maraka, Samo je 
za to trebalo da pojedini poslanici budu prsiutni prilikom glasanja, jer bi 
u protivnom slučaju pojedincu propala dnevnica od 25 maraka (9000 : 12 
= 750, 750 :30 - 25). 

Ni ta dnevnica od 25 maraka nije sačinjala cijeli prihod pojedinih 
poslanika, jer su često kao advokati zarađivali mnogo veće svote. Bolje su 
prolazili kao parlamentarci aktivni i penzionirani činovnici, svećenici, bivši 
oficiri i privatni namještenici, Često se znalo dogoditi, da su bivši parla- 
mentarci rado primljeni u bolje državne službe. I to se znalo dogoditi, da 
pojedini državni i privatni namještenici dospiju preko parlamenta na unosne 
položaje industrijskih odbornika ili upravnih činovnka. Pojedni poslanici 
nestroge savjesti znali su se koristiti zakonskim predlozima u prilog velike 
industrije. Tu nije ništa stajalo na putu prilično opsežnim podmićivanjima. 
Deset do petnaest milijuna maraka nije bila prevelika žrtva kad se pitanje 
vrtjelo oko stotina milijuna i kad su se imale otkloniti opasnosti koje bi 
niknule iz primjene demokratskih načela. Te su se žrtve mogle to lakše 
podnijeti, što je sve veća koncentracija privrede davala sve jači uticaj 
zakonodavnoj skupštini, Od godine do godine se moglo opažati sve jače 
učešće novca u politici. Parlamenat nije više pokazivao interesa za zakono- 
davstvo etičke sadržine koje je tražilo mnogo vremena i nije donosilo lične 
koristi. Imovniski interesi značili su sada pretežni, ako ne isključivi dio parla- 
mentarnih debata. Neposredno prije prestanka parlamentarnog režima bila 
se situacija svela na to, da se cijela parlamentarna borba vodila skoro isklju- 
čivo oko novca. Novac je tako u politici igrao istu ulogu kao fermenti u 
kemiji. : 

Dvije su stranke fanatično ustale protiv takva sistema: Hitlerovci i 
komunisti, Obadvije su stranke otvoreno isticale, da se parlamentarizam 
izrodio u slabo prikrivenu plutokraciju, Doduše nisu ni komunisti ni Hitle- 
rovci bili prvi koji su zauzeli takvo stanovište. Socijalisti su kroz duge godine 
uzalud pokušavali da tuku plutokraciju njezinim vlastitim sredstvima: brzo 
se pokazalo da teško ušteđeni radnički groševi ne mogu ništa protiv strogo 
disciplinovane milijunske vojkse. Uzalud je vođa saveza nacionalnih trgo- 
vačkih pomoćnika ILambach otvoreno ustajao protiv »unakrsnih veza« 
između pripadnika pojedinih parlamentarnih stranaka i time navukao na 
sebe gnjev industrijalaca. I Stresemann je pokušao da suzbije nove pokretne 
sile u redovima njemačkih narodnjaka, premda je on sam kao mladi advokat 
dospio u Reichstag dobrim dijelom zahvaljujući svojim industrijskim ve- 
zama, i premda je i kasnije pripadao raznim industrijskim odborima. Stre- 

semannova kampanja izazvala je žučlji ciju. Litwi 
društva s Esapitaton, bio je Menu kjer mujo: ie . vlasnik 
devizni konto od 5000 funti pod nazivom »Gustav« jad zeka“ 
Gustav. Stresemann je međutim energično i get capi. 
$ : ČI gično istakao, da o svemu id 
znao nikad ništa. Nema sumnje, da je Stresemann donio m dag sd“ 
svojoj stranci zahvaljujući svojim industrijskim vezama, ali mi E 
svoje smrti energično nastojao da se konačno otrese tih veza ili ba : 
a eu stranku učini nezavisnom od njih, Ali su narodnjaci bili diana 
Lah : čađi okATuE 
ho" a pk e poslovnim prijateljima i svi. su Stresemannovi napori 
. Diskreditovanje parlamentarizma urodilo je sve težim posljedicama z 
javnu bezbjednost. Poslije primirja dolaze na površinu poluvojničke for o. 
cije, takozvani borbeni odredi. Već u prvim godinama republike ojevljaja 
se »Reichsbanner« pod staronjemačkom crno-crveno-zlatnom iii doing 
Mlađi ljudi, ponajviše četnici, održavaju zborove, nose a1 nusa 
zajedničke izlete, gromobore protiv parlamentarizma i slažu se među Ke odo 
u tome »da ovako dalje ne ide«. No tko plaća sve to? U prvom redu g ž 
đanska vijeća, zborovi malih građana kojima je do toga da sanetkče ko: 
munističke pučeve. Kad je god radništvo htjelo da štrajkuje, protivili su se 
tome malograđani, a kad su radnici izlazili na ulicu, izlazili su na ulicu i 
ovi, Tek se s vremenom pojavljuju kao pomagači ovog pokreta banke i 
industrijska poduzeća. U svakom mjestu se sada organizovalo građansko 
vijeće (Biirgerrat) . Svote koje su se posakupile nisu bile baš prevelike, ali 
su narasle do značajnih dimenzija. Borba protiv bolševizma sačinjava glavnu 
zadaću »Lige za njemačku kulturu«. Uza sve to je pokret počeo da jenjava 
dok se nisu našle nove zadaće. Nova parola bila je »borba protiv versajskog 
ugovora«. Propaganda za tu borbu počela je odmah da guta prilične svote 
ali su milom ili pritiskom pristali da potpomažu taj pokret pojedini trgovci, 
imućni privatni ljudi, starešine trgovačkih zajednica, trgovačke komore ve- 
like 1 male banke, pivovare, pripadnici plemstva, idnustrije i čak državne 
ustanove ministarstva saobraćaja, pošte i unutrašnjih djela. 

. Posebnu ulogu igrale su t. zv. Escherichova organizacija (Orgesch) 
koja se brzo istaknula svojim neprijateljstvom prema republikanskim usta- 
novama. Kao čisto monarhističke organizacije isticale su se malo iza 
Orgescha Orheuss, Orzenz, Orka i VVV (Vereinigte Vaterlindische Ver- 
binde Deutschlands). Most između VVV i velike finansjie sačinjavao je 
takozvani Svenjemački Savez (Alldeutscher Verband) koji je osnovan 
god. 1890., kad je Bismarck morao napustiti vlast te je Helgoland izmijenjen 
za Zanzibar, Dugo je pripadao tom savezu Stresemann, a uzalud su se 
različne vlade Vilima II. trudile da se otresu ovih neugodnih rodoljuba. 
Iza njih su naime stajali barem neki teški industrijalci. Pokret se bijaše 
utišao poslije primirja, ali su Svenijemci, stara gospoda, rovarili u potaji. 
Njihovi prvi javni pothvati nisu doduše imali uspjeha, jer je sama teška 
industrija strepila od njihove pretjeranosti. No kada se oni ozbiljno dadoše 
na posao da parlamentarnim putem suzbiju parlamentarizam, nađoše im se 
i krupniji ljudi (Bang, Gock, von Freytag-L6hringhofen i čak general von 
der Goltz). Ubrzo je njihov glavni agitator Ehrhardt pod pseudonimom 

Konsul Eichmann pokrenuo organizaciju »Konsul«, neku vrst terorističke 
policije. Ehrhardt koji je kao kapetan korvete učestvovao u uništenju nje- 
mačke flote kod Scapa Flowa, bio se kasnije stavio na raspoloženje socijal- 
demokratstkom ministru unutrašnjih djela Noskeu i pokazivao je veliku 
spremu u okupljanju dobrovoljačkih odreda. Njegovi su ljudi vodili ne 
samo borbu protiv komunista po velikim gradovima, nego i borbu protiv 
Poljaka u gornjoj Šleskoj. Ehrhardova uloga je međutim propala s neuspje- 
hom Kappova puča. Sam je morao pobjeći u Beč, u Budimpeštu, gdje je 
pokušao da od madžarskog vjeresijskog zavoda »Fiducia« pređe na osni- 
“vanje velike njemačko-madžarske banke, Kancelarije za upis akcija te banke 
otvorene su doduše u Miinchenu i u Berlinu, ali se doskora pokazalo, da su 
učesnici tog poduzeća proste varalice. I 


Ehrhardov pokušaj nije međutim ostao osamljen. Odmah iza njega 
javlja se, privremeno bez uspjeha, Adolf Hitler. — A u W irttembergu 
kreće se doduše u skromnim razmjerima takozvani »Wickingerbund«. Ehr- 
hard je kroz cijelo ovo vrijeme dalje dobivao penziju kao bivši kapetan 
korvete, premda je kao učesnik Kappova puča bio osuđen da nadoknadi 
državi štetu od preko šest milijuna maraka. 

Međutim su drugi isluženi oficiri pokušali da podignu vojnički duh u 
sjevernoj Njemačkoj pod okriljem »poljoprivrednog saveza«, Borbene čete 
nastupaju najprije kao organizovani poljski radnici i zadržavaju se kao 
»schwarze Reichswehr« po latifundijima Meklemburga, Pomoranije, Sleške, 
Brandenburga. Između njezinih organizatora nalazi se poručnik Paul Schulz 
— na njegovo ime otvoren je po raznim bankama (Bank fiir Textilindustrie 
i Bankhaus Burckhardt & Co) takozvani »Konto fiir_Volksaufklirung« 
Vitez von Oppen, Hugo Stinnes (putem Ostdeutsche Stanz- und Emaillier- 
werke) daju mu sredstva za prehranu i naoružavanje dobrovoljačkih četa 
koje imaju navodno kao zadaću obranu državne granice protiv istočnog 
neprijatelja, dok se u suštini opet priprema prepad protiv parlamenta. 

Takvi pothvati nisu mogli imati uspjeha: pocijepanost između poje- 
dinih organizacija (Stahlhelm, Wickingerbund, Wehrwolf, Oberlandbund) 
značila je veliku zapreku za njihovo finansiranje. Između svih ovih organi- 
zacija ističe se, potpomognut po »I, G. Farbenindustrie« (Dr. Moldenhauer) 
»Stahlhelm« za njegovanje frontaškog duha. Kao izrazito protuparlamen- 
tarna organizacija vodio je »Stahlhelm« izbornu agitaciju i uspijevao da 
god, 1928. proturi u Reichstag 42 svoja čovjeka i 40 njih u pruski sabor. 
Stahlhelm se otvoreno izjavio protiv Štresemannove pomirljive politike i 
pokrenula je, dakako bez uspjeha, narodno glasanje protiv Youngova plana. 
Ovaj neuspjeh kočio je doduše dalji napredak Stahlhelma, ali nije spriječio 
da je broj članova dosegnuo 350.0000, po nekim čak i 1,000.000, Da dođe 
do novaca, Stahlhelm je pokrenuo nekoliko socijalnih poduzeća (zadruge 
za gradnju kuća na otplatu, osiguranje života, velikoprodaje), koja nisu 
uvijek bila u čistim rukama. Njegovi pozivi, upravljeni velikoj finansiji i 
sleškom plemstvu, nisu imali očekivani uspjeh, tako da se »Landwirtschaftli- 
che Bank« koja je finansirala Stahlhelm nekoliko puta nalazila u grdnoj 
neprilici. 


316 s 


U borbi protiv marksizma nalazi se na istoj liniji 

austrijska Heimwehr, koja je nastala u Tirolu i terasa o lokal ij 
udruženja katolika i njemačkih rasista te se počela isticati poslije radaiška 
juriša na bečku sudsku palaču (Justizpalast) u srpnju 1927. godine Helms 
Wehr je stekla povjerenje kršćanskih socijala i prelata Seipela, ali nije ara 
uspjela da privuče na svoju stranu industrijalce i velike banke premda je, 
isto kao Stahlhelm, zastupala »ideju radne zajednice poslodavaca i radite. 
dakle mirnog podređivanja radništva volji preduzimač« — Štjerski po la- 
vica Heimwehra bio je univerzitetski profesor Dr; A. Rintelen čovjek Koji 
je nekoliko puta bio upleten u dosta teške bankarske škandale, pa jE kasnije 
nastojao kao direktor dioničkog društva za iskorišćavanje štajerskih dai 
sila (Steirische Wasserkraft A.-G.) da stupi u tjesnije veze s njemačkim 
nacionalsocijalistima, Tek kasnije, kad je vrhovni vođ Heimwehra postao: 
Dr. Steidle u Innsbrucku, javljaju se kao njegovi pomagači Alpinemontan 
(Hugo Štinnes, Castiglioni), Fritz Thyssen, Albert Včgler, knez Starhem- 
berg, Rothschild i Sieghard (Boden-Credit-Anstalt). Ovi novčani prinosi 
i prijateljstvo fašističke Italije omogućili su kupnju oružja u veliko (20.000 
pušaka, 800 mitraljeza, 24 plamenjaka, 6 minonosca, 30 topova, 2 aero- 
plana). U Tirolu je pazio na stručno uvježbavanje Heimwehra pruski major 
Pabst. Ali je brzo nastao preokret. Boden-Credit-Anstal, Rothschild i Sieig- 
hard su propali. U Beču je došla na kormilo na mjesto Seipelove Schobe- 
rova vlada, a Schober je, Austrijanac stare škole, naginjao parlamentarnom 
liberalizmu. U isto vrijeme je engleski državni sekretar za inostrane poslove 
Henderson upravio Austriji strogu opomenu, da se okani vojničkih parada 
jer inače neće dobiti zajma što ga je očekivala. 

dz svih ovih okolnosti se vidi, zaključuje Lewinsohn, da su sve ove 
vojničke formacije, pa makar to i ne htjele priznati, izravno zavisne od 
visoke finansije. Sami je Ehrhardov adjutant, raniji pomorski poručnik 
Lidig, jednom prilikom izrekao: »Šta nam vrijedi sva galama o plutokra- 


ciji, kad zavisimo od milosti ovih ljudi koji imaju novac u rukama ?« (Der 


Abend od 27. veljače 1928.) 

Osjećaj zavisnosti prema plutokraciji teško je tištio pripadnike ovih 
formacija. Zato je pozdravljen radosno mladonjemački red Tungdo koji se 
najprvo pojavljuje uz Orgescha, a kasnije se odvoji od njega, jer nije 
mogao doći do sredstava. Arthur Maraun, jedan od najistaknutijih Mlado- 
nijemaca, opisao je tu borbu za ekonomsku egzistenciju u knjizi »Gegen 
getarnte Gewalten«. Jungdo je morao da vodi gotovo očajnu borbu protiv 
Hugenberga i njegove okoline. Tokom te borbe pošol je za rukom Ma- 
raunu da potpuno razotkrije tajne veze koje su opstojale između nacionalaca 
i visoke finansije. U dogovoru s umjerenim demokratima osnuje sada 
Jungdo njemačku državnu stranku koja oglasuje ovih pet programnih ta- 


čaka: I. ravnopravnost svih građana, 2. koaliciono pravo svih staleža i za- 


nimanja, 3. otstranjivanje plutokratije, 4. članovi ispravnih odbora pri- 
vatnih društava ne smiju da budu narodni poslanici, 5. suzbijanje monar- 
hizma. 

. Nema sumnje da je Jungdo mislio ozbiljno i da je pokušao da očuva 
svoju nezavisnost osnivajući izdavačko poduzeće Jungdo i društvo s ogra- 

ničenim jamstvom »Deutsche Presse«. Ali je veoma rano Jungdo morao 
tražiti pomoć od »Ostbank fir Handel und Gewerbe« i time od samog 
Hugenberga. Kad su ti pregovori ostali bez uspjeha te je Jungdo otvoreno 
stalo da napada nacionalce, primijećeno mu je pakosno od Hugenbergove 
štampe, da je to skretanje na lijevo izvršeno tek iza neuspjeha pregovora 
sa Ostbankom. Dokaz o tome nije pružen, ali je za Lewinsohna karakte. 
ristično, »kako se u antimarksističkim krugovima novac smatra kao mo- 
torna snaga politike«. 

Maraunu je nakon velikih poteškoća pošlo za rukom, da se združi 
s Arnoldom Rechbergom, bratom industrijalca kalija i čovjekom gotovim 
da mnogo žrtvuje političkim interesima. Ta je veza dala povod originalnoj 
koncepciji jedne francusko-njemačke antante naperene protiv boljševizma. 


Na čelu protuboljševičke vojske imao je krenuti preko Poljske na Rusiju. 


general Hofmann, poznat prilikom brestlitovskog mira. 

Kao oštri protivnici komunista počeše sada nastupati nacionalsocijalisti. 
Za njih je komunizam oružje jevrejskog internacionalnog kapitala koji ide 
za tim da potpuno upropasti zapadnu civilizaciju, Kao obrana protiv komu- 
nizma zamišljen je rasizam, to jest težnja za ograđivanjem Arijevaca od 
Semićana. Hitlerova stranka učestvovala je doduše u svojim počecima u 
parlamentarnoj borbi, ali je po svojim tendencijama oduvijek bila protu- 
parlamentarna. Najprije su hrliliknjoj ljudi iz Austrije i Bavarske bez 
razlike: plemići, malograđani, radnici, seljaci. U zborovima se psuje na 
Jevreje i na »pruske svinje«. Ni nacionalsoicjalisti ne mogu postojati bez 
pomagača. Isto kao što su heimwehrovci skoro nastradali od loma Stinne- 
sova koncerna, prijetila je opasnost i hitlerovcima u vrijeme deflacije. Ne- 
koliko bučnih parnica skoro da je onemogućilo i vođu i vojsku. Iz njih se 
naime jasno dalo raspoznati iz kojih vrela Hitler crpe svoje fondove. Tu 
su se poredali u čudnovatoj zbrci ne samo neki krupni Bavarci, nego i ber- 
linski industrijalci (Borsig i Bechstein), udruženje vlasnika talionica u 
Ruhru, wiirttemberška strojarska industrija, neki Švicarci, neki Holanđani, 
neki Američani, Škoda... Pošto je prebrođena ova kriza, počeo je hitle- 
rizam da jača nošen nezadovoljstvom desničarskih elemenata zbog spora- 
zuma između nacionalaca i socijalista (1927.). To je urodilo posljedicom 
da je sam Hugenberg otvoreno nastojao da se veže s Hitlerom. Hitlerovci 
su sada »biindnisfihig«. 

No da dođe do tog sporazuma, trebalo je da Hitler napusti nekoliko 
tačaka svojeg programa, agrarnu reformu, besplatnu eksproprijaciju zemlje 
za opće svrhe. U travnju 1928. pristaje Hitler na »tumačenje« tih traženja: 
eksproprijacija se mora vršiti samo onda kad je dotična zemlja stečena 
nepravilnim putem, te se njom upravlja nreacionalno. Pa i zahtjev socijali- 
zacije krupne industrije nije imao da se provede, »barem za sada«, prema 
tvorcima njemačke industrijske privrede, a to su Krupp, Thyssen, Mannes- 
mann, Siemens itd. 

Ukratko, tri su velike grupe organizovale neredovitu vojsku: Stahl- 
helm, Jungdo i Hitler, Osim Jungda koji je unatoč Maraunovu nastojanju 
relativno slabiji, sve su ove grupe naperene protiv parlamentarizma. I če- 
tvrta grupa, Crveni omladinski front sa preko 100.000 upisanih, išla je u 

suštini manje za tim da podržava parlamentarizam. Crveni omladinci imali 
su da vode političku borbu izvan parlamenta. Okolnost da je moskovska 
internationala podupirala omladince dala je povod vladi da god, 1929. 
raspusti Crveni front. Sada su se i komunisti dali na posao da »depolitizi- 
raju« svoju dosta krupnu imovinu. Dom Karla Liebknechta je prodan, a 
opsežne su mjere prihvaćene prilikom komunističkog sastanka u Wš&dingu 
blizu Berlina. 

Pokušaji s desna i s lijeva izazvali su protuakciju stranaka na vladi. 
Kao četnička organizacija Weimarske koalicije organizovan je poslije 
Hitlerova puča 1924. god. »Reichsbanner«. Prinose za tu formaciju pla- 
ćali su radnički sindikati (6—7,000.000 maraka), ali su republikanski gra. 
ani i trgovci davali svoje, tako da su prihodi narasli na T2 milijuna. Čitav 
niz zajedničkih ustanova (škole, stadioni, plivački baseni, blagajna za osi- 
guranje) imao je da Reichsbanneru dade jači polet, ali je za parlamenta- 
rizam ova organizacija djelovala baš porazno. Sam je parlament, nemoćan 
da se brani u svojem kotaru, išao sada na ulicu da obezbijedi svoj dalji 
opstanak. 

Uzalud je sada kapitalizam sve svoje sile ulagao, da vodi posljednju 
riječ u političkim poslovima. Njegov je utjecaj baš onemogućio parlamen- 
tarizam a od vanparlamentarnih formacija ne može nitko znati, kamo će 
se opredijeliti kad jednom dođu do vlasti. ' 

Najinteresantnija su Lewinsohnova izlaganja o ulozi štampe za for- 
maciju javnog mišljenja u Njemačkoj. Nijemac nije po svojoj prirodi go- 


ovornik, a nije ni slušalac. Zadovoljan je kad ima »svoj« list i kad od njega 


dobije što potpunije vijesti. Na provjeravanje tako dobivenih informacija 


rijetko da tko i misli. Zato je važnost štampe u Njemačkoj veća nego li 


drugdje i zato su razne vlade od Metternicha do Bismarcka davale subven- 
cije pojedinim novinarskim urednicima koji su bili u isto vrijeme i izdavači. 
Stvar se otežala poslije devedesetih godina: novine postaju poslovnim pre- 
duzećem, poslovna osnova nije više pretplata, nego oglasni dio, a tu se pruža 
različitim bankarima i industrijalcima.mogućnost, da objavljuju publici svoje 
bilance, svoje skupštinske zapisnike itd. i da time indirektno utječu na način 
pisanja pojedinih novina. To se nije doduše osjećalo u velikim gradskim 
centrima, ali je to mnogo utjecalo na držanje provincijskih novina. S vre- 
menom se međutim već pojavljuju velika oglašivačka preduzeća (Ullstein, 
Mosse, Scherl). Da privuku na sebe pažnju, počinju oni već računati na 
podržavanje kolektivne psihoze, umjetno raspaljenog oduševljenja. 

Ova je težnja međutim nailazila na otpor takozvane neutralne publike 
koja je čitala informativne novine kao na pr. »General-Anzeiger« koje su 
sačinjavale, god. 1925., nešto preko polovice svih njemačkih dnevnika 
(1645 od 3152). Porodica Huk je imala u svojim rukama čitav niz tih 
generalanzeigera za razne velike gradove (Breslau, Miinchen, Niirnberg, 
Halle, Hannover, Danzig, Dresden). 

Novine imperijalističkog pravca imaju zahvaliti svoj opstanak nasto- 
janjima teške industrije. Tako Strausbergova »Die Post« koja nije. preži- 
vjela vrijeme inflacije. Rajnsko-vestfalska industrija podržavala je »Ber- 
liner Neueste_ Nachrichten«. Suhrmann & Hirsch u Essenu držao je 

»Deutscher_Kurrier«, a August Scherl je izdavao dnevnik »Der Tag«. 
Industrijalizacija berlinske »National-Žeitung« nije listu donijela nikakve 
sreće. Još tokom velikog rata pojavljuje se kao interesent za sgognire 
ruppov Generaldirektor Alfred Hugenberg čije su veze s pruskim em 
rima dovele do toga, da se August Scherl nakon dugog oklijevanja odlučio 
da mu ustupi dobar dio udjela »Berliner-Lokal-Anzeigera«, lista koji je 
brojio najraznovrsnije čitaoce, posjednike, trgovce, činovnike, obrtnike, go- 
da da sd se još prije rata borio s materijalnim poteškoćama, tako 
«da je na svršetku bio prisiljen da prodaje, jedan po jedan, sve svoje novi- 
narske interese. Uzalud je on išao tadašnjem ministru-pretsjedniku Beth- 
mann-Hollwegu da zatraži njegovu pomoć. Jedino što je postigao jest to, 
da se za stvar zainteresirao ministar poljoprivrede von Schorlemmer i da 
je njegovim posredovanjem zapriječeno, da Scherlovo preduzeće pai u 
ruke jevrejina Rudolfa Mossea. Dva bankara, barun Simon Alfre 2 
Oppenheim, član firme Salomon Oppenheim junior, i Louis Hagen a <. 
Levi preuzela su Scherlove akcije, ali je ugovoru dometnuta klauzula »da 
se Scherl može u svako doba osloboditi tog ugovora«. ie 
Kupci su sada osnovali »Deutscher Verlagsverein« sa sjedištem u 
Diisseldorfu, ali je njihovo poslovanje išlo slabo, tako da je Scherl mogao 
već pomišljati na mogućnost novih potraživanja i time stavit društvo u sve 
goru nepriliku. . . . 
Schorlemmer se međutim nije ograničio na ovaj pothvat, nego je po- 
krenuo novi koncern teške industrije u kojemu su učestvovali Krupp von 
Bohlen, Emil Kirdorff, Beuchenberg i Robert Mieser. Ratni prihodi meta- 
lurgijske industrige (Krupp 1913.—34-., 1914. — 86.4 milijuna) dali su 
poleta cijeloj inicijativi, a Alfred Hugenberg je sada mogao sastaviti pro- 
jekt za sanaciju Scherlovih preduzeća. Novac je brzo bio tu, preko 6 mili- 
juna maraka, i tek nakon dugih pregovora pošlo je teškoj industriji za rukom 
.da stekne apsolutnu većinu glasova. Sada je »Berliner Lokal-Anzeiger« stao 
da napada miroljubivost Bethmann-Hollwega (onda je naime u ljetu 1917. 
Reichstag baš bio prihvatio svoju znamenitu mirovnu rezoluciju) i da istupa 
za ratne ciljeve nejmačkog imperijalizma. Otprilike u isto vrijeme osno- 
vana je agencija Ala (Aus-Land-Anzeiger), navodno čisto informativno, 
vanstranačko preduzeće, koja je međutim davala plaćene oglase samo onim 
listovima »koji se ne ustručavaju da odrešito zastupaju rodoljubnu politiku, 
a da ne vode računa o raspoloženju inostranstva«. Ala je povećala svoj 
utjecaj fuzijom s oglasnim poduzećem Haasenstein & Vogler i s agencijom 
Daube. i Daje 
Poslije »Berliner-Lokal-Anzeigera« i »Ale« zadobivena je » Telegra- 
phen-Union« ured za obavješćivanje novina koji je vijesti odmah pratio 
gotovim komentarom, uvodnim člancima, kritičkim primjedbama 1 tenden- 
cioznim prikazima. Te su se vijesti dobivale jeftino i nailazile su povoljan 
prijem od provincijske štampe. 
(Nastaviće se.) 

SLIKARSKE IZLOŽBE 


Slikarska sezona je započela. Iako nije bu- 
čno inaugurirana izložbom kakva pretstavnika 
ekstremnog modernizma, to je skromnom iz- 
ložbom grafičara Luigi Kasimira (uz kojeg 
izlaže i njegova supruga Tonna Kasimir- 
Hoernes) u Umjetničkom paviljonu (7. X.) 
počela ipak u znaku prave umjetničke solid- 
nosti i znanja. G. Luigi Kasimir je naš ze- 
mljak, Rođen u Ptuju, iza srednje škole svr- 
šava Akademiju likovnih umjetnosti u Beču da 
čar je — kako to sam kaže — autodidakt. Od 
se poslije sasvim posveti grafici. Kao grafi- 


čar je — kako to sam kaže — autodidakt. Od 


skromnih početaka, od traženja i tapanja pa 
do današnje umjetničke visine, dug je i muko- 
trpan put. Neumornim i strpljivim radom 
usavršava se i pronalazi mnoštvo novih mo- 
.gućnosti izraza, Stvara čitavu jednu novu teh- 
niku. Ta tehnika je teška i komplicirana, ali 
zato su njeni rezultati značajni, njene izra- 
žajne mogućnosti bogate. On je prvi grafičar 
koji uz precizan crtež primjenjuje u grafici 
boju »als irageudes Elemeni«. Tu boja nije 


podređeno tehničko pomagalo za oživljavanje 


i isticanje crteža, linearne ili tonske kompozi- 
cije. Njena je uloga važnija. Boja stvara kom- 
poziciju, dopunja crtež i vezuje se s njime u 
čvrstu organsku cjelinu stvarajući tako upra- 
vo neslućene efekte. Obilje novih suptilnih to- 
nova, čistih prozračnih preliva, finih nijansa 
upotpunjuje izražajne osobine tih gravura. 
Ubrzo su zapažene te nove kvalitete njegove 
grafike. Postaje poznat, i doskora često putuje 
Evropom i Amerikom u potrazi za novim mo- 
tivima i utiscima. Slike mu sve više potražuju 
i on intenzivnije stvara. Takav rad usavršava 
njegovo znanje do stupnja najviše virtuoznosti. 


Veliki broj izloženih grafičkih radova (118) 
označuje tačno njegov stav i daje jasan uvid 
u njegove umjetničke težnje. Neosporno je da 
on stoji postrance od današnjih  predvodnih 
struja. U njegovim grafikama nema ni naj- 
manjeg očijukanja sa kojekakvim, počesto i 
sumnjivim modernizmima — ali nema ni ri- 
ješavanja socijalnih problema. Nema mučnog 
natezanja s tendencijom, ali nema ni novih 
ideja. A on je ipak kao grafičar u svome :iz- 


razu suvremen. To je uglavnom jedna šaro- 
lika panorama, niz krajolika i gradova iz raz- 
nih dijelova svijeta, gledana doduše očima 
akademičara, ali dana uvijek s mnogo ' pra- 
vog realizma, ugođaja, iskrenosti i ukusa. Tim 
radovima, istina, manjka jača individualna 
nota (u koncepciji), šira slikarska baza, ali 
oni imaju toliko pozitivnog i novog u smislu 
grafičkom, da mi preko tih manjkavosti pre-. 
lazimo. Glavna je težnja dati što realniju, što 
solidniju sliku sa specifičnom atmosferom po- 
jedinih gradova, s ugođajem koji odgovara 
sujetu. Šarolike impresije bučnih velegradskih 
ulica, pogledi na arhitektonske divove iz če- 
lika i betona, na mostove, na prometnu vrevu 
pune su pravog današnjeg života, zamaha i 
pokreta. Neki vedri, sunčani ugođaj lebdi nad 
visokim krovovima New-Yorka i Chicaga. Sve 
se tu čini jasno, izrazito, okupano u svijetlu, 
trijezno, užurbano i pomalo bezbrižno kakov 
i jeste u glavnom duh stanovnika tih gradova ' 
uza sve poteškoće današnje egzistencije. Ali 
umjetnika zanimaju i drugi motivi, čak i oni 
oficijelno isključeni iz suvremenog slikarstva. 
I prikazani načinom g. Kasimira, oni još uvi- 
jek djeluju. 

Sve te starinske fasade s teškom baroknom 
ornamentikom, svi napušteni vrtovi, mrki dvor- 
ci, sumorni jesenski pejsaži, kapije ukrašene 
oronulim plastikama i mistično tihe ponutrice 
drevnih kapela dane su s najvećom majsto- 
fijom. Bio to lagani melankolični ili roman- 
tično-morozni štimung, on nas uvijek osvaja 
i povlači u svoj svijet. Sam motiv stvara ugo- 
đaj, slikar nam ga ne nameće. Tuga, koja tre- 
peri u zraku, emanacija je melankolije iz stva- 
ri i predmeta. To je tuga kulture koja polako 
propada i nestaje, to je turobni »vestige du 
passć« koji svi esteti gledaju tihom sjetom, 

U nekim kombiniranim grafikama (da ih 
tako nazovemo poradi jedinstvene kombina- 
cije boje tonova i linije) tonski efekti nas 
upravo zapanjuju. 'i9 su zaista za grafiku još 
nepoznate izražajne mogućnosti. Fini plavića- 
sti blijedo-ljubičasti i smeđi tonovi tako su 
vješto složeni i spojeni s jasno žutim tonovi- 
ma, da slika daje dojam sočnog prozračnog 
akvarela.  Plein-airsku  trvpertavost zraka, i 


321 


njegovu perspektivu, prozirnost atmosfere i ša- 
renilo krajine vezuje egzaktni ali nenametljivi 
crtež. To se najbolje vidi u radnjama »Hiet- 
zing« (63), »Carmel by the sea« (104), »Pa- 
cific coat« (107) i još nekim krajinama. Ve- 
like grafike stare splitske arhitekture dane su 
u nekom škurom, mrtvom osvjetljenju, koje, 
doduše, manje odgovara atmosferi Splita, ali 
zato dobro pristaje karakteru tih ruševnih zi- 
dina. Tu su i »Kamenita vrata«, prikazana 
prilično stereotipno sa lošom stafažom (seljaci 
i žene u razgovoru). 

Ova interesantna izložba upoznala nas je 
s odličnim prvakom suvremenih grafičara. Na- 
šim pak mlađim talentima pokazala je koliko 
još postoji novih mogućnosti u tehničkom i iz- 
ražajnom usavršenju bakroreza. 

Gđa. Tanna Kasimir-Hoernes (izložila oko 
23 radnje) radi u istom smjeru kao i njezin 
suprug, samo s manje tehničke spreme, ali 
s mnogo ženske osjećajnosti i ljupkosti. U 
»Stranford university chapel« i u br. 130 i 139 
dosegla je umjetničku visinu svog uzora. 

Slavko Tomerlin izložio je (26. X.) u UI- 
rihovu salonu svoje slikarske radove. Kao 
svake sezone — već nekih deset godina u na- 
trag — nije ova izložba ni sada, u njegovim 
slikama iz narodnog života, donijela nešto 
novo. On nam još uvijek prikazuje isti Eldo- 
rado u kojem seljaci u nedjeljnim odijelima i 
seljakinje ukrašene cvijećem i vrpcama vje- 
čno ašikuju, šapuću slatke riječi, vječno obi- 
luze bogate sajmove i proštenja, piju vino, vo- 
de kolo i slave prastare potrijarhalne običaje. 
Iako takav Eldorado nigdje ne postoji, ne bi 
to površno gledanje bilo najveći prekršaj kad 
bi ti prizori bili zaista dobre slikarske reali- 
zacije. Mi bi ih onda promatrali kao lijepu, ša- 
renu slikovnicu u kojoj je fiksirano samo ono 
vedro i lagodno u životu našeg seljaka, kao 
niz intimnih slika o poetičnim običajima kojih 
pomalo nestaje, kao reviju slikovite narodne 
nošnje koja je u našem burnom vremenu osu- 
đena na propast. I s time bi se zadovoljili. No 
te slike ne mogu ni ovu zadaću da ispune. 

Uvijek ista šablonska kompozicija, (ako se 
tu o kompoziciji smije uopće govoriti) ista po- 
višna neslikarska obrada, tvrdoća, bezizražaj- 
nost — diletantizam. Manekenska ukočenost 
.likova, neuvjerljive geste, nepokretnost uz ko- 
lorit koji često odaje naivnost, to su najzna- 
čajnije pogreške tih slika. Sve što je izloženo 


vidjeli smo već toliko puta na njegovim plat- 
nima, nešto lošije ili nešto bolje servirano — 
no uvijek slabo. Tu je poziv slikara narodnih 
običaja, duše — folklora, shvaćen i suviše ala- 
ko. Da lik čovjeka u narodnoj nošnji, posta- 
vljen u pejsaž ili intćrieur seljačke kuće, nije 
za današnji pojam slika, bez obzira na tehniku 
obrade i vrsnoću rada — to sam već prošle 
sezone, povodom izložbe g. Tomerlina, na dru- 
gom mjestu rekao. Mogao bih od riječi do ri- 
ječi i drugo ponoviti. Te slike ne spasava ni 
najpoetičniji naslov: »Oj jesenske duge noći«, 
»Škripi đeram«... i slično. 

Ovakav način obrade scena iz narodnog 
života ne bi bio zadovoljio ni u doba naivnog 
i ženskasto sladunjavog njemačkog genre-sli- 
karstva, koje je prošlog stoljeća tako bujno 
cvalo. Već onda se tražilo veće poznavanje 
anatomije, bolji crtež, uvjerljiviji kolorit — 
dakle veća tehnička sprema, — a da i ne go- 
vorimo o njemačkom historijskom slikarstvu za 
spretnog i teatralnog Pilotyja, kome je tehni- 
čka savršenost obrade pojedinog materijala bila 
skoro glavni cilj. Teško je onda tu govoriti o 
nekom talentu čija se linija razvoja već dece- 
nij nije uzdigla ni za jedan stupanj. 

Na ovoj izložbi ima ipak jedna novost — 
veći broj pejsaža i marina nego obično. Ne 
znamo da li bi to imao biti ozbiljan pokušaj 
da se njegov talent rehabilitira u drugoj gra- 
ni slikarstva, ili je to samo ležeran izlet u pri- 
rodu. Svakako je utješno da te marine — pro- 
matrane dakako kao pokušaji — dopuštaju mo- 
gućnost da bi g. Tomerlin na tom polju dao 
i bolje stvari. Tu je nekoliko krajina i marina 
koje, uza svu primitivnost u izabiranju motiva, 
pokazuju izvjestan smisao za tonske razlike. 
»Pećine« djeluje kao uspjela, A la prima do- 
gotovljena studija igre svijetla na vodi. Sve je 
dano dosta neposredno, bez naknadnih korek- 
tura, pa zato sočno i dobro. Druge marine su 
rađene pipavije i nesamostalnije. Razabiru se 
razni utjecaji, naročito u intonaciji i tretmanu 
mora (Krušlin, Rački) i forsiranje jeftinih 
efekata (»Jugovina« (br. 23 i 24) pa »Snijeg 
u Maksimiru«) 

Možda još nije prekasno da se ozbiljnim 
studijem prirode i strpljivim radom pruže i 
bolje slikarkse realizacije, ali i jače svjedo- 
čanstvo talenta, 


4. XI. otvorena je u Umjetničkom paviljo- | 


nu VII. izložba Grupe trojice (Babić—Becić— 

Miše) ; kao gosti sudjeluju: Bruno Bulić, Slavko 
Šohaj i Mlada slovenska grafika. Grupa tro- 
jice izlaže redovito početkom svake sezone, već 
tamo od svog osnutka i prvog skupnog na- 
stupa, od godine 1930. Te izložbe nose uvijek 
biljeg najozbiljnijeg umjetničkog nastojanja. 
One su kroz četiri godine jasno pokazale po- 
stepeni razvoj ličnog izraza te trojice najzna- 
čajnijih imena u našem suvremenom slikar- 
skom zbivanju. Bila je to tiha, ali uporna bor- 
ba bez kompromisa i popuštanja, bujno pre- 
viranje, seriozni napori da se u svakoj slikar- 
skoj realizaciji dade maksimum, ali i kon- 
stantno stremljenje na više. Za razvoj našeg 
slikarstva, svaka je njihova izložba po jedan 
značajniji datum. 

Od godine 1932. umjetnici nam, pored svo- 
jih vlastitih radova, prikazuju stalno i po 
kojeg gosta, ili iz redova već zrelih i pozna- 
tih (stranih) slikara ,ili pak iz redova najmla- 
đih talenata nove slikarske generacije. To su 
poznanstva bila uvijek zanimljiva. Priređivači 
su znali izabrati zaista samo najbolje (Max 
Pechstein, W. Skoczylas, A. Motika, Fr. Pav- 
lovec) i dostojno pažnje, pa su tako tim iz- 
ložbama dali još veći značaj. Ovaj uvid u 
bujno stvaranje i formiranje mladih, pored iz- 
razitih uspjeha priređivača, znači za naš li- 
kovni život kulturni događaj prvog reda. Da- 
nas ova izložba nije samo manifestacija težnje 
i ciljeva, ona je već njihova realizacija. 

Ljubo Babić izlaže 15 ulja i dva crteža, 
Krajine, marine, cvijeće i figuralne stvari — 
novost koja nam pokazuje manje poznatu stra- 
nu slikareva talenta. Cjelokupni dojam tih ra- 
dova je neka smirenost. Poslije temperamentnog 
mladenačkog traženja i borbe — pozitivni re- 
zultati, pobjeda. Nestaju izrazite eklektične 
predilekcije. Ono suviše vidljivo povođenje za 
Van Goghom, ono očito imitiranje izvjesnih 
karakteristika Van Goghova tretmana (u po- 
tezu, boji, ali i gledanju — trenutačna kolori- 
stička vizija prirode pojednostavljena fanta- 
zijom) izgubilo se skoro sasvim. Samo neznatni 
ostaci toga izbijaju tu i tamo, ali oni su već 
stopljeni s drugim elementima slikareve lično- 
sti i ne narušavaju ličnu notu. Slaganje to- 
nova s markantnim potezima u mozajik, za- 
mijenile su široke, pune plohe u kojima sjaji 
nepomućena. bistrina boje. Namjesto onih ka- 
rakterističnih srebrnasto-sivih tonova jedna bo- 
gata paleta izrazitijih boja. 


Vanredno je zanimljiv »Suton« (br. 4) u 
svojoj treptavoj zelenoj intonaciji. Tu vidlji- 
VO vibrira eter u suptilnom sfumatu ranog su- 
mraka, »Na žalu« (br. 10.) je rafinirana, efekt 
na koloristička kompozicija, Blještavi refleksi. 
i treperenje mirne vodene površine dani su u 
jasnim prodirnim bojama. Ta blistava, suncem: 
obasjana ploha mora ima, uza svu glasnu har- 
moniju boja, najčarobnije opalne prelive me- 
kog tonskog lirizma. Bučne fanfare boja izmje- 
njuju se i miješaju s vibratom violina u opoj- 
nu senzualnu instrumentaciju. Majstorija Ri- . 
charda Strausa prenesena na platno! Lik u: 
prvom planu, rađen poput silhouette, potencira: 
ovo blještavilo, koje zasljepljuje. »Božuri« (br. 
11.) su bez sumnje najbolji opus Babićeva di- 
jela izložbe. Ova jednostavna vaza božura, 
gledana iz ptičje perspektive, u svojoj mekoći 
i miru i po fakturi i po doživljaju jedinstve- 
na je slikarska realizacija. Neposredan sna- 
žan potez (Spachtel), čistoća i sjaj boje, ne- 
vinost prozračnih fino  nijansiranih latica, 
krhkost cvjetnog tkiva, sve je to servirano 
majstorski solidno i umjetnički spontano. Za- 
gasita pozadina povećava svježinu cvjetnih. 
glava u korist skupnog dojma. 

lako Babićevi portreti nose sva obilježja. 
zrelog slikara, oni još nisu njegov definitivni 
izraz. Uz sav raffinement u boji i postavi ima 
u njima neke tvrdoće i ukočenosti (plošnost li- 
jeve ruke u slici »Studentica« br. 1.) i manj- 
ka im ona zaokruženost i oblost koja bi se dala 
postići njegovim bujnim koloritom. »Studija 


.Za portret« (br. 5.) je akademski solidna u do- 


brom smislu tog pojma. Ta relijefno izrazita 
glava i draperija, rađena mirnim bojama, ima 
svu draž male reminiscencije na epohu fran- 
cuskog klasicizma, kad je portre značio naj- 
pomnije kopiranje prirode i kad se još strogo 
radilo po kanonima svemoćnog Ingresa. 
Vladimir Becić sa svojih 16 platna, jednim 
akvarelom i 9 crteža prikazuje nam zadnju fa- 
zu svog stvaranja. Ta djela su svjedočanstva 
o postizanju postavljenih ciljeva. Majstor, u 
dobi zrelog stvaraoca, nije svoj slikarski iz- 
raz zadnjih godina mnogo mijenjao; on ga je 
samo usavršio i upotpunio novim  finesama. 
Njegova paleta postajala je iz godine u go- 
dinu nijansiranija. Dominantna smeđa boja, 
kojoj su često svi tonovi slike podređeni, ubla- 
žuje se, ustupa mjesto novim, bogatijim tono- 
vima fine mol-skale. Nema više ni prebučnih 

mrlja ni oštrih osvjetljenja, sve je zaokruženo, 
usklađeno, uravnoteženo. A tu je ipak toliko 
snage i dinamike! Kao da su ti gojni, snažni 
aktovi dani u jednom impetuoznom zamahu 
umjetničkog imperativa. U punanoj plastici 
zdravih ženskih oblika drhće mliječno svijetlo, 
prelijeva se svježa zagasita put, a u nasluće- 
nim venama kao da naglo struji topla krv. 
Ležeran stav i geste tako su uvjerljive, da to 
i nije više fotografski uhvaćen pokret, skame- 
njen zamah. To je više još nedovršeni pokret 
koji će se tek pred našim očima smiriti. Ve- 
liko platno »Siesta« (br. 23.) ima sve karakte- 
ristike tog dinamičkog — recimo — Nach- 
klanga. Lagodni i bezbrižni položaj žena, koje 
se odmaraju, izazivlje kod dužeg gledanja, u 
svojoj ustreptalosti ploha i boja dojam naknad- 
nog, dakako, tek neznatnog pokreta i konačnog 
smirenja. 


Snažno i sigurno je modeliran »Akt« (br. 
22.). Masivnost i težina tih oblika je upravo 
impozantna. Kod portreta se zamjećuju neke 
male koncesije modelu. No to je razumljivo, jer 
tu je ipak, pored fiksirane duševne dispozi- 
cije, glavni cilj sličnost. Slikar namjerno ubla- 
žuje svoj tretman. Formira mirnijim potezima, 
daje minucioznije detalje lica, zamata likove 
u neku mondenu atmosferu. Pa ipak ono je- 
dro, zdravo i neposredno Becićeve prirode iz- 
bija ispod svega toga. 


U pejsažima je slikar najviše uznapredo- 
vao. Kakva je razlika od onih prilično bučnih 
krajina sa mostovima i kućama u kojima je 
još motiv bio toliko naglašen, i ovog mirnog 
»Proljeća u hrvatskom prigorju« (br. 28.)! Taj 
nujni »chanson triste« dan tiho i con sordino 
jednostavan je i istinit u svojoj tjeskobnoj 
osamljenosti i bolnoj sjeti. Pa »Voćnjak u ra- 
no proljeće« (br. 28.) sav u lepršavom šare- 
nilu najfinije obojenih koprena, u lelujavom 
vijorenju prvih barjaka proljeća po humcima 
i vrtovima, dojimlje se kao poluglasna recita- 
cija najčišće sublimne lirike, nakon patetične 
deklamacije prijašnjih pejsaža. Ima tu i je- 
dan akvarel: »Oblaci nad Crnotinom« (br. 34.) 
Po fakturi pravi, stopostotni akvarel, Vlažan 
i svjež, rađen punim mokrim kistom da boja 
sve kaplje i curi po plohama papira i onda se 
netaknuta suši. Zaista je šteta što se umjetnik 
ne bavi više tom tehnikom. Sudeći po ovoj 
slici, on bi nam mogao dati odličnih akvarela, 


ali ne samo po tehnici odličnih, (kao Šipek), 
nego i po umjetničkom gledanju i oblikovanju. 

Jerolim Miše je psiholog našeg slikarstva. 
Znalački i pronicavo analizira duševni život 
svog modela da nam ga zatim jasno prikaže 
u nekoj kondenziranoj formi, često i sa par 
snažnih poteza. "Ti značajni potezi, koji mogu 
otkriti duševne dispozicije jednog bića, uvje- 
tuju moć uživljavanja u skrivena psihička zbi- 
vanja i veliko slikarsko znanje. 

Svi mi donekle živimo dvostrukim dušev- 
nim životom. Iako smo sasvim iskreni, iako že- 
limo otkriti svu našu nutrinju bez uljepša- 
vanja, apsolutna iskrenost ipak ne postoji. U 
nama. uvijek još mnogo toga zaostaje neiska- 
zano. Mi nesvijesno skrivamo ono naše najin- 
timnije, onaj kompleks sasvim ličnog doživlja- 
vanja koji nikad nije u svim svojim finesama 
riječima iskazan, i koji se i ne može u svojoj 
zamršenoj mnogostrukosti ni izreći, Riječi su 
suviše jasne, suviše određene i ograničene u 
svojim pojmovima za ovu zagonetnu mješa- 
vinu svijesnog i potsvijesnog u našim težnja- 
ma. Ali često je dovoljan jedan mimički po- 
kret, jedna gesta, i skrivena zbivanja naše du- 
še pokazuju se i odaju. To je tek bora oko 
usana, nespretna i čudna djetinja kretnja, za 
mućen pogled, i pred nama se razotkriva či- 
tav svijet neizrečenih ličnih bolova, sanja, 
očekivanja. Miše je majstor u fiksiranju tih 
momenata. On ne vidi tek forme i crte lica, 
nego on prije svega razabire kako će te crte 
manifestirati unutarnje zbivanje. Jasno je, da 
su časovi u kojima se duševno vibriranje tako 
jasno odražava na fizionomijama, rijetki. Sli- 
kar mora strpljivo čekati da na crtama za- 
titra to otkrivenje unutrinje, ali on mora i 
svoj model inače dobro poznavati. Uza sve 
kvalitete pejsaža Miše je izraziti figuralni sli- 
kar. Ono skriveno u nama on je od uvijek pri- 
kazivao, samo se njegova faktura postepeno 
mijenjala. Iste rezultate postizavao je prije 
jednostavnijim sredstvima, u tmurno smeđoj ili 
sivkastoj intonaciji sve jasno izmodelirano 
s malo boja. Onda je u rješavanju slikarske 
realizacije boja počela igrati veću i značajniju 
ulogu. Tko se ne sjeća zanimljive »Pralje« gdje 
je taj prijelaz bio već jasno određen. Danas 
slikar sve više ulazi u boju. On, istina, nije 
više sasvim smiren u vojoj ksontemplaciji i 
analizi, ali on sve dublje zalazi u tajne duše. 
Neki uznemireni duh prožima njegova platna, 


. 324 


To nije hladni posmatrač, analizator, već čo- 
vjek koji mnogo suosjeća sa duševnim dispo- 
zicijama svojih likova, i koji, slikajući, neho- 
tice razotkriva svoj vlastiti duševni nemir. 

>Djevojčica slika« (br. 56.) potsjeća na 
onaj smireniji stari način, iako je mnogo bo- 
gatija u boji. Tu je potpuna djetinja sabra- 
nost u svom radu spojena sa svladavanjem 
izvjesnog napora, onaj savršeni zaborav, da 
postoji još nešto izvan nas, a potom i tačna 
projekcija i odavanje unutrinje. Za novi na- 
čin karakterističan je »Student« (br. 6.) U 
majstorskoj mješavini izražen je nemir čovje- 
ka koji se još formira, smjesa dječačke zbu- 
njenosti i momačke smionosti, očekivanja, na- 
de. Analogno tome je i umjetničko oblikova- 
.nje nervozno, temperamentno užurbano, ne- 
mirno, u  nestašnim mrljama, uznemirenim 
potezima. »Splitska skitnica« (br. 71.) je iz- 
vrstan primjer jasne karakterizacije s neko- 
liko poteza. »Starica« (br. 70) u svom nad- 
moćnom miru nad nevoljama i nedaćama ži- 
vota ima u sebi tuge i tragike neznanih ne- 
sretnih junakinja našeg neherojskog doba. Za- 
mućene staračke oči plaču tihi plač bez suza, 
plač u sebe bez prijekora i optužbe. Prljava 
smeđa intonacija i zamagljenost podvlači tu 
nijemu tragiku. : 

Dijete (br. 52) kazuje više jednom jedi- 
nom gestom o svom nutarnjem životu, nego 
što mogu reći čitave stranice analitičkih opisa. 
Od krajina moramo svakako spomenuti pau- 
často mekanu »Splitsku stanicu« (br. 59). 

Bruno Bulić je još nepoznato ime. Njegovi 
radovi (11 ulja i jedan crtež) govore o snaž- 
nom talentu koji je još sputan okovima razli- 
čitih, često i oprečnih utjecaja. Svakako je te- 
ško po ovim slikama tačno pronaći njegova 
lična nagnuća i odrediti smjer budućeg raz- 
voja. Dali će slikar poći smjerom »Autopor- 
treta« (br. 44), koji je još sav u Van Gogho- 
voj maniri, (naročito gornji dio glave), ali 
snažan i izražajan, ili će se uputiti smjerom 
sasvim oprečnim, smjerom mekog »Nature mor- 
te« (br. sr), to se danas još ne može utvr- 
diti. Ova »mrtva priroda« je tako traženo me- 
kana i puna finih prijelaza, intimnog lirskog 
ugođaja, kao da ju je druga neka ruka obli- 
kovala. Kada će ovaj tempermenat, smisao za 
boju i formu naći put do slobodnog samostal- 
nog stvaranja, to je, dakako, pitanje i rada i 
autokritike. ' a 


Slavko Šohaj je tiha u sebe Povučena pri- 
roda — to skromno šapuću njegova ulja (6 na 
broju). Štedljiv u boji, suzdržljiv u potezu, 
sve izlazi ispod njegova kista pomalo prigu- 
šeno, ublaženo. Nema iznenađenja. U nagla- 
šenoj melankoliji pejsaža ima iskrenih lirskih 
tonova, u portretu je već jasno fikisran psihički 
momenat. Dali će ta lirika jasnije svojim vla- 
stitim jezikom progovoriti to će tek vrijeme 
pokazati. 


Sa sedam grafičara, koji treba da repre- 


zentiraju nastojanja suvremenih slovenskih ' 


umjetnika, prikazana nam je mlada slovenska 
grafika. Izloženi bakropisi, drvorezi, litogra- 
fije i crteži zanimljivi su po svom izrazu i po 
stavu i načinu gledanja svojih tvoraca. Oni 
dokazuju da je slovenski likovni život još u 
bujnom razvoju, ali on je već i na visokom 
umjetničkom nivou. Većina tih grafičara na- 
stoji da se približi socijalnoj kritici i trpkoj 
karikaturi društva  sadašnjice, da prikaže 
ispraznost, nevolju i bijedu života. Svojim sce- 
nama žele oni potaknuti na razmišljanje otva- 
rajući poglede u svjetove nemoćnih i jadnih. 
Neki pak rade po diktatu sasma ličnih osjećaja, 
bez rješavanja socijalnih problema, naročito 
kultiviraju tehniku, traže nove forme nepo- 
srednog izraza, : 


Pilon Veno fiksira viđeno najjednostavni- 
jim sredstvima — linijom. On sve gleda više 
sažaljevajući, nego optužujući, s bolno-ironi- 
čkim smiješkom oko usana u ovoj tragi-kome- 
diji konvencionalne ispraznosti, i u žalosni 
»Menage« (br. 129). "To je neki ublaženi na- 
čin gledanja pronicavog, do krvi okrutnog 
Georga Grosza. Čovjek je zaista tužan, smije- 
šan, jadan, pigmejski sićušan kao nedeljni 
»Lovac« (125). 

Franc Mihelić ima slične intencije, samo 
je mnogo više trpak i opor, a i način izražaja 
mu je drugačiji. »Nature morte sa zrcalom« 
(119) mnogo sjeća one očajne praznine hladnih 
interieura iz reportaže najstrožeg kritičara su- 
vremenog društva. 

Maksim Sedej gleda sve kroz očale mor- 
bidne melankolije. Doživljava u susretu s raz- 
nim životnim i društvenim pojavama inten- 
zivno i tragično, pa te doživljaje prikazuje 
često dramskom snagom. (Mrtvo dijete). 

Dore Klemenčić je jednostavan: i neposre- 
dan. j 

Monotipi Mihe Maleša dobri, naročito je 
zanimljiva »Ženska glava« (117). 

Božidar Jakac poznaje odlično razne teh- 
nike. »Portret komponista J.« (100) je dokaz 
te visoke tehničke kulture, ali i jasne karakie- 
rizacije. 

Bakropisi Tone Kralja tako su jednostavni 
1 istiniti u svom naivnom gledanju i koncep- 
ciji, tako pučko-prostodušni i ljupki, da se 
čovjek nehotice sjeća narodnih priča i već 
«davno zaboravljenih bajki. Po svojoj jasnoj 
kompoziciji, razgovijetnom predavanju ideje, 
širini, bujnosti i iskrenosti; on je predestiniran 
za odlična ilustratora Biblije. 

Vladislav Kušan 


1 SPOMENAR DRU MIRKU PERKOVIĆU 


»No — ja zađoh u područje, 
koje mije moje« — Dr. M. 
Perković — Knjiž. Horiz., br. 
I0—I2, Str. 223. 


Odlučivši napisati nekoliko redaka kao 
obranu jezika u svojim pjesmama, što su iza- 
šle u 5 broju »Hrvatske Prosvjete« za god. 
1934., tražio sam zgodan motto i već htjedoh 
napisati: »Medice, cura te ipsum« — kad mi 
unutarnji glas prišapnu, da će biti najbolje 
uzeti gornje piščeve riječi, pa sam tako i 
uradio. 

Kad kritičar veli, da mu treba rastuma- 
čiti drugi stih moje pjesme »Svojoj poeziji«, 
koji glasi: 

»Razvitlaj zamahom snažnim utjehu kra- 
jem tuge« to znači, da je on nesposoban naći 
metaforu u riječima »razvitlaj utjehu« i da 
ne zna, da je instrumental »krajem« u adver- 
bijalnoj službi. Ja sam rekao »krajem tuge«< 
radi ritmičke estetike, da sam rekao, »po kri- 
ju« ili »području tuge« kritičar bi me bio ra- 
zumio ali ritam bi mnogo izgubio. 


Što kritičar veli da u ova moja dva stiha: 


»Ti, čije se rađanje zbiva kad prevru 
duševna vrela 

Razvitlaj zamahom snažnim utjehu 
krajem tuge«, 


“ima retorike više negoli u cijeloj Preradoviće- 
voj >Odi Slavjanstvu« to je tako neumjesna 
hiperbola kao i ona Pavićeva poredba Mažu- 
xranića s Gundulićem, samo molim, da mi se 


oprosti, što sam ja kritičarevu hiperbolu, koja 
se tiče moje malenkosti, donekle izjednačio s 
onom Pavićevom, koja se tiče velikih hrvat- 
skih pjesnika. Zašto kritičar nije kazao, koje 
bi riječi ondje trebalo ispustiti, da se ipak kaže 
ono, što sam ja htio reći?! Je li kritičar makar 
na brzu ruku pregledao pjesme urednika L. 
Ž. da utvrdi, ima li u njima retorike? 

Sada dolazi nešto neobično za moga kri- 
tičara, za prosječne smrtnike šta se bave na- 
šom knjigom, stvar gotovo svagdanja: to je 
riječ pocijepan u značenju poderan. Ako se 
dr. M. Perković smatra pozvanim, da pjesme 
prosuđuje i u leksikalnom pogledu, to se nije 
smio upustiti u onake abderitske ili overnjan- 
ske kombinacije, te zaključiti, da je mnoštvo 
imalo »drvena odijela«. On bi morao znati, da 
se izraz pocijepati ili pocepati upotrebljava u 
Srijemu, Banatu i Vojvodini i barem u sje- 
vernoj Srbiji, pa je trebao reći, da je za za- 
grebačke listove neobičan taj izraz, jer je 
doista za nas barbarizam. Ili je kritičar prvi 
put tek u mojoj pjesmi naišao na taj izraz? 
Ako je to istina, onda mu valja oprostiti, jer 
ne zna što čini; a ako je i prije to slušao ili 
čitao, a tek mene počastio onom primjedbom, 
onda neka mu drugi dadu apoziciju, kakvu 
je s pravom zaslužio. Toliko na riječi iz moje 
prve pjesme. 

Što se tiče moje druge »Molitva za Nju«, 
tu on ne može duševno probaviti pjesničke 
fraze: slijevam molbu — spomen urezan cije- 
lom životu, pa još zamjera glagolu ugasnu u 
stihu: 

»Osjetih tugu kad ugasnu oči modre.« 
Da je kritičaru stalo do objektivnosti i do 
opreznosti, on bi bio dobro pregledao barem 
jezik onoga sveska »Književnih Horizonata« 
(koji su — usput budi rečeno — vrlo uski) 
u kojem je htio objelodaniti svoje »kritičke« 
primjedbe; ali on je sigurno uvjeren o ne- 
pogrešivosti svojoj i urednika L. Ž. pa uzeo 
bič da šiba samo po »Hrvatskoj Prosvjete«, 
»Književniku« i ostalim listovima. 

Kad je pjesnik L. Žimbrek u tom istom 
svesku na str. 225. mogao reći »cijedi se ju- 
tro«, u stihu: 

Kroz prozor seljačke sobe cijedi se proljet- 
no jutro; — pa na str. 226. »toplinom zali- 


jati (?),« zašto se kritičar tako nakostriješio . 


na moju metaforu »slijevam molbu«? Zna li 
kritičar, da se i u gramatikama upotrebljava 

fraza »slijevanje vokala u jedan«? Ako se 
dakle mogu glasovi slijevati (kontrakcija), 
onda objektivnost mora dopustiti i frazu »sli- 
jevati molbu«. 

Šta se pak tiče dativa u frazi »urezan ci- 
jelom životu,« ističem da mi tu na obranu 
stoji i licentia počtica i logika, jer sam tu radi 
tehnike tako rekao umjesto: urezan u cijeli 
život. Ili je to možda za kritičara opet prvi 
put, da baš u mene vidi neku sintaktičku di- 
gresiju od prozaične sintakse? Ja ovdje mogu 
s pravom istaknuti da meni pripada sve ono 
što: licentia počtica daje i narodnom pjesniku 


analfabeti: Ta u narodnoj pjesmi »Zidanje. 


Skadra« glasi 22. stih ovako: 

»Da zaziđeš kuli u femelja« 
umjesto: u temelj; u pjesmi »Ženidba cara 
Lazara« glasi Ir1. stih: 


>A brat brata zvati po mejdanu« 
umjesto: za mejdan; u pjesmi »Marko Kra- 
ljević i vila« čitamo stih 44.: 

»Zape luka i dve bele strele« 
umjesto: zape luk. 

Prema ukusu toga kritičara nije rimski 
pjesnik Vergil smio ni početi pjevati, kad mu 
početak glasi ovako: : 


Arma virumque cano, Troiae qui primus ab oris 
Italiam fato profugus Laviniaque venit 
Litora... 


jer je izostavio prijedlog in uz akuzative: Ita“ 


liam Laviniaque litora, zbog predikata venit. 


Doista je moj kritičar manje objektivan 


*nego pjesnici Bavij i Mevij, koji su od za- 


visti napali dobrodušnoga pjesnika iz Man- 
tove. 

Napokon što se tiče napadnutog predakata 
ugasnu u spomenutom stihu, i on se dade sa- 
svim lako očistiti od nabačene ljage. Tom 
kritičaru valjda nije poznat neprelazni glagol 
ugasnuti, kad on govori samo o glagolu uga- 
siti, pa oblik ugasnu s njim veže. Kao dokaz 
svoje tvrdnje, da postoji glagol ugasnuti, na- 
vodim kritičaru kiticu iz pjesme Ljudevita Vu- 
kotinovića, što je izašla god. 1835, u 44. broju 
Gajeve »Danice« na strani 276., ona glasi: 

»Aj vi, oči crne 

Oči jasne! 

Zar vam nikad vatra 
Ne ugasne.« 


A šta će reći kritičar na izjavu jednoga 
slavista, da se glagol ugasnuti nalazi u svim 
slavenskim jezicima, dakako uz neke glasovne 
izmjene? 


Još samo nešto! Da se kritičar razumije u 
poeziju, da je malo dublje poznaje, znao bi, 
da pravila poezije često otstupaju od grama- 
tičkih pravila, znao bi, da se u poeziji dopu- 
šta mnogo toga, što se gramatikom zabranjuje 
u prozi. Napokon znao bi i to, da u poeziji 
nije glavno ono gledište koje je on kritikovao, 
nego da se njezina vrijednost ocjenjuje po : 
drugim kriterijima. Stoga ono, što u prozi mo- 
že biti od presudnoga značenja, u poeziji mo- 
že biti sporedno. 


Toliko o obrani svoga jezika: sada pak 
prelazim na gramatičko područje kritičareva 
članka: i proizvode urednikova pera u istom 
svesku »Književnih Horizonata«. Da se ova 
replika ne odulji, samo ću navesti pravopisne, 
sintaktične, stilistične i leksikalne pogreške i 
do njih pomenuti ispravke, jer pišem za ljude 
kojima ne treba puno dokaza, časteći ih latin- 
skom poslovicom, koja glasi: »Sapienti pauca«. 


Evo tih pogrešaka u kritičarevu članku od 
str. 221.—225.: »Jezik je tog časopisa«... — 
jezik toga časopisa je...; »da dokažemo na- 
šu tvrdnju...« — da dokažemo svoju... 
»pogrješno« — pogrešno; »grjehota« — gre- 
hota; »sa umecima« — s umecima; »bože« 
— Bože; »pogrješke« — pogreške; »zar će... 
da ponizuju« — zar će ponizivati; »Upravo 
stoga jer nema, tu svakako potrebitoga predi- 
kata« — Upravo stoga, jer tu nema predikata, 
koji je svakako potrebit; »sa više pomnje« — 
s više pomnje; »može da ima« — može imati; 
»tuđice« — tuđe riječi: ako je dobra riječ žu- 
đica u gornjem značenju i u prozi, onda se 
mora dopustiti, da i riječ bjelica dolazi mje- 
sto dviju: bijela pšenica; »prikazivanjem po- 
grješaka« — prikazujući pogreške; »ne ćemo 
zamarati« — nećemo da zamaramo. 

Da završimo navodom vrlo neobična tro- 
lista! Moj kritičar ima za jednu njemačku 
riječ: der Leser, tri hrvatske: čitatelj (221.), 
čitalac (224.) i čitač (225.). 

Sada ćemo se malo osvrnuti na sastavke 
urednikova pera: Pismo mrtvom djedu u gro- 
bu — Odlomak romana »Školovanje Augusta 
Brezovačkog.« — Rodu o jeziku. 


327 


»Zalijati« — zalijevati ili zalivati; »djed 
— vek« — u jednom stihu ijekavština i za- 
gorska ekavština; »ne će« — neće; »ako hoćeš 
dobiti« — ako hoćeš da dobiješ; »mali sitni 
dječarac« — malen sitan dječarac; »dečko« — 
dječak ili dječko; »To tijelo se uvuklo u ti- 
jesni prugavi kaputić...« — To se tijelo bi- 
jaše uvuklo u tijesan prugast kaputić...; 
»hlače u kojima se jedva vidjele noge, što je 
sve dobio od starijeg učiteljevog sina« — hla- 

. če, u kojima su se jedva vidjele noge; to je sve 
bio dobio od starijeg učiteljeva sina. (Da sam 
kao g. Dr. M. Perković, rekao bih, da se ova 
rečenica sa šfo proteže na noge, kao da je taj 
dječak bio noge dobio od onog učiteljeva sina) ; 
»sa Augustom« — s Augustom; »bijesna fu- 
rija« — ne treba tu atribut bijesna za onoga, 
koji zna, da riječ furija (lat. furia) stoji u 
vezi s latinskim glagolom furere: bjesniti ; 
>sama sobom govorila« — sama sebi ili sama 
sa sobom govorila; >»Taj gradić August nije 
zavolio od prvoga dana« — Toga gradića 
nije August volio...; »mjestanceta« — mje- 


———————— 
«EE 


stanca; »vrata od crkye« — crkvena vrata; 
»krmačina« — krmačetina; »ruke kojim je 
odstranio« —— ruke, kojima je otstranio... 
it dit. d. ' 

Tih pogrešaka ima toliko, koliko se redo- 
vito nalazi — recimo — u zadaći kakva če- 


tvrtoškolca! Zato ću navesti samo još ova če- 
tiri primjera: »da Slavku nije bilo s njom te- 
žak posao« (229.), »ustiju« (230.), »krletci« 
(dva puta 230.), »šuplina« (231.). 

Na temelju svih ovih nepobitnih prigovora 
pitam javno kritičara, zašto nije najprije ure- 
dio jezika u svom sastavku, zatim u sastay- 
cima urednika L. Z., pa tek onda prešao na 
jezik mojih pjesama. Napokon predlažem kri- 
tičaru i uredniku »Književnih Horizonata«, 
da odaberu izlog koje mu drago knjižare, pa 
tu izložimo pogreške mojih pjesama i pogre- 
ške njihovih sastavaka — sve to uz naznaku 
crvenom olovkom — da se naša kulturna pu- 
blika uvjeri, je li gori jezik jednoga pjesnika 
ili dvojice filologa. 

August Đarmaty 

HRVATSKA PROSVJETA 


GOD. XXI. ZAGREB, PROSINAC 1934. BROJ 1o 


MARIJA HERVAČIĆ: 
ŽENA S ULICE 


Za jednoga toplog listopadskog jutra sjedjela je Anita, žena s ulice, 
na suncem obasjanoj klupi u srednjoj aleji Zrinjevca. 

Otmjeno se doimala u svome crnom kostimu sa bijelim žabotom na 
prsima, i crnim, pustenim šeširićem, ispod koga se talasala zlatno plava kosa. 
Ružičasto naličene jagodice i narumenjene usnice nijesu mogle da sakriju 
bolesnu mlohavost njenih obraza i nezdravi sjaj sivkasto modrih očiju ko- 
jima su tamno obojene i guste trepavice pojačavale sumornost. 

Sred nemira i buke velikoga grada odabrala je Anita upravo ovo mje- 
sto blizu paviljona za glazbu, ispunjeno dječjim poklicima i svijetlim, lepr- 
šavim haljinicama. Čeznula je za treptanjem dječje duše i tražila je usred 
tutnjave zaposlena grada, uza zvonjavu i mukli cvil tramvaja, pod sjeno- 
vitim starim drvećem i nasuprot blijedih pročelja palača i kućerina gdje su 
se sunčali golubovi. 

Došla je ovamo vođena neodoljivom čežnjom svoje duše za napitkom 
čistih uzbuđenja. Nježno se osmjehivala na djecu koja su je njime darivala, 
a lice joj oživjelo mladošću i dobrotom. : 

Teška srčana bolest i osjećanje skora svršetka bacilo je Anitu u ovo 
posebno raspoloženje. Učestali bolovi i nesvjestice učinili su, te je pod iz- 
vjesno znala da će možda već za dan, dva, dospjeti u bolnicu, a odanle da 
će je otpremiti na Mirogoj u osamljenoj vožnji u mraku i zaboravi. 

Sve je to osjećala tako živo kao utopljenik svoju propast kad mu se 
valovi sklapaju povrh glave, a sunčana zraka što se u vodi lomi, ono je 
posljednje, što zamjećuje od svijeta. ' ' . 

= Takva se jedna plava zraka i spustila na njenu dušu iz nekih neznanih 
visina i umjesto pustih poljana obasjala divno cvijeće. To su bile sitne 
uspomene njezina djetinjstva nepomućena saznanjima. : 

Lišće je padalo s drveća kao nastrijeljene ptice, žuto i bar 
jesensko lišće, a djeca su skakutala preko šuštavih ostataka. Sunce je milo- 
valo Anitu kao jedna blaga ruka, gruba od rada i lagana od nježnosti koja 
se u djetinjstvu spuštala na njene plave kovrčice. 

Ona se oslonila o klupu i pritvorila vjeđe — i bila je malena, plavo- 
kosa djevojčica, kuštrava i opaljena suncem. Trčala je s djecom preko 
zelenih ledina maksimirskih, a sunčana se prašina rasipala na mekanu travu 
kao zlaćani pelud. Onda se nije nazivala Anitom, već Anicom, Širila je 
ručice prema suncu i klicala: »Anica je golubica, Anica leti k suncu!« Ali 

najednom je zastala razočarana i s pravom tugom gledala ptice kako od- 
lijeću u modru visinu. 

Iza priklopljenih vjeđa vidjela je Anita dugački, bijeli niz dječjih 
dana okićen grančicama malenih radosti i orošen suzama dječjih tuga. Ovio 
se on poput vijenca oko plamenog srca u kome su ključali vruci sviju prošlih 
i budućih ljubavi — materijalnih. 

Majko! Grč je preletio Anitinim licem. Gledala je sitnu ženčicu crvenih 
ruku od rada kako zabrinuto promatra svoju tvrdoglavu, lijenu djevojčicu 
sklonu raskoši i tjelesnim užicima. I uzdiše po kući i hoda s nabreknutim 
vjeđama od plača, a ona, nevaljano dijete, stište prkošljivo usnice, da ne 
pokaže kako trpi sa materinih suza, U duši je moli za oproštenje i zaklinje 
se, da će se popraviti. Zatim je neko vrijeme dobra, Ide u školu, marljivo 
Uči, priskoči majci na pomoć u kućnom radu i žali je sa teška udovičkog 
života, puna oskudice. 

Dobra je ona katkad — ali više je zla djevojčica. Nešto je neodoljivo 
vuče na ulicu. 1 onda trči kao bez daha pred izloge s nakitima, halapljivo 
ih gleda, a sve ono zlato i dragulji plamte kao sićušna sunca u njezinim 
zjenicama. Unatoč majčinih opomena tajno odlazi k svojoj teti, ženi ozlo- 
glašenoj s pokvarena života, a njezine lijepe i kao lutke nakićene kćeri 
daruju je blještavim i jeftinim stvarcama 1 ponošenim haljinama. Ona sve 
to nosi kući i vara majku, kako je teta sustavila na ulici i pozvala k sebi 
u kuću samo na toliko, da joj dade sve ovo. Ali u majčinim je očima bio 
strah i sumnja. : 


Da, zle su bile u nje sklonosti, a ono što je dobra bilo činilo se kao 


zrnce žlata izgubljeno u pijesku. Kod tete sastaje muškarce i privikava se 
na nečistu atmosferu u kojoj rano sazrijeva i gubi svoju bezazlenu djetinju 
dušu. 


Sa trinaestom je godinom izgubila majku. Našla je mrtvu, ukočenu 
u kuhinji kraj oguljena krumpira; pala joj kap, jer je bolovala na srcu. 
Onu je svu noć probdjela u plaču i vrisku kod svoje tete, a glavu je od 
straha zabušivala u jastuke. Sada, poslije deset godina, znala je Anita, da 
se ono plašila njezina duša sa skore svoje propasti. 

* 

Anita je kao dijete imala hromu lutku koju je neobično voljela. Odi- 
jevala bi je u šarene krpice što su majci otpadale za krojenja i tepala joj: 
»Sirotice moja, ti sirotice moja !« U njenoj dječjoj mašti živjela je lutka i bila 
maleni bogalj koji treba ljubavi i okrilja. Djeca se izrugivala toj lutki, a 
osobito dječaci, a ona se poradi nje čupala i svađala s njima i gorko na- 
plakala. 

U kasnijem životu, za dana patničkih, kad bi se zadubljivala u sve 
uzroke i posljedice koji su se spleli oko njena života poput živih krakova 
hobotnice i povukli je u propast, pomišljala je na tu svoju hromu lutku iz 
djetinjstva kao na simboličko prikazanje vlastite budućnosti, svoga ispra- 
znoga života kroz koji se vukla kao duševni bogalj. Izložila se na prljavu 
tržištu ljudskim dostojanstvom i nije više umjela da se oslobodi, pa da dušu 
svoju podigne kao bijeli hljeb sa kaljava puta. 

Suviše je za ovo bila kukavna i lakoumna i zatrovana krivim uvje- 
renjem da je sve izgubljeno, pa da ona gmiže po zemlji i hrani se zemalj- 
skom truleži poput crva. A očaj je svoj gušila u ciničnom izrugivanju same 
sebe i sveg svijeta, utapala ga u orgijama i razvratu. 

Ali duša ljudska svijesno ili nesvijesno teži za vječnom dobrotom i svaki 


njen poriv za boljim, samo je izraz ove žudnje. Ona je to spoznala tek u 


«ovom času. 


Sada, kada su se tanjili zemaljski ovoji Anitina duha, stala je ona da 
poima mnogo toga, što joj je prije bilo sakriveno. Neobično se razvijala 
moć njena spoznavanja, i gotovo svaki trenutak života na izmaku donosio 
joj je nova otkrića. 

Ovu dušu koju je obavijala tuga kao što miris ovija cvijet, razigrala 
bi ova otkrivenja tolikim radostima da je sve njeno bilo za njih premaleno. 

Kako da srce koje nije poznavalo osmijeha, ponese radost istine, da 
nijedna zemaljska rugoba ne može oduzeti duši sposobnost da i opet ne 
zablista u svoj svojoj iskonskoj ljepoti ? : 

Anita je osjećala kako joj srce otkucava svršetak, Ali prije odlaska 
obratila se Onome, koga nije zazivala čitava svoga života otkad su sjene 
zla i očaja ispunile njenu dušu: 

»Darivao si me mnogim darovima, o Bože, ali svi su oni ispali iz _ 
nevještih i slabih mojih ruku. I ja sam prazne svoje dlanove podizala u 
tjeskobi prema Tebi, a Ti si pogledao na moju ništavost i siromaštvo i 
položio na njih najljepši dar: duhovno uzdizanje. O, Bože, a dan je moj 
kratak i neću dospjeti da Ti dadem hvalu!« 


Anita se vrlo umorila i podignula na odlazak s teškim osjećanjem da 
se ovamo više svratiti neće. Zahvatila ju žalba za životom. Ta — bila je 
još tako mlada — i kakva bi to slava i radost bila poživjeti i svaki dan 
života posmatrati kao zlatni sud ispunjen biranim plodovima njene obnov- , 
ljene duševnosti. 


Turobno je pogledala djecu, a onda se trgnula kao da se prestrašila. 
Na punom svijelu u aleji stajalo je dvoje djece, dva prosjačića u neurednoj 
kao dvije mrlje na divnom akvarelu. Djevojčica i dječak, djeca od sedam 
do devet godina, stisnula se jedno uz drugo i nijemo promatrala čistu i 
lijepu djecu kako se igraju. Viša i slabašna djevojčica nosila je košaricu, 
a manji i rumeni dječačić platneni torbak. U njihovim očima u kojima se 
već ogledala mudrost ljudskih iskustava, nije bilo želje da se poigraju, a 
ni one kritičnosti i htijenja da se igra ispravi ili uljepša, koja se rađa u 
Živahne djece sa stvaralačkim duhom. Djeca su ta osjećala da ovako prljava 
i sa prosjačkim teretom na rukama ne pristaju uz ovu lepršavu i kićenu 
«djecu i bila su u svojim dječjim dušama postiđena i stiješnjena. . 

Jedna se lopta dokotrljala do njihovih nogu. Dječačić nije mogao da 
odoli, a da je ne odbije, i lupi je čvrsto nožicom kao nogometaš, ali dje- 
vojčica ise namršti i povuče ga za sobom: »Hajdmo I« I odu, a da se više 
nijesu osvrnuli. 


331 


Anita je napeta izražaja gledala za njima. I djeca se najednom umno- 
žila, prolazila ih je nepregledna povorka, siva i bezglasna. Nestalo je Zri- 
“ njevca, rasplinule se kuće, potamnilo sunce, ostao je samo beskrajni mimo- 
hod sirotinjske djece u nekom sablasnom svijetlu. 

Anitu je zahvatio užas, Htjela je da pobjegne — i zakorači, ali uto 
je neka hladna ruka pograbi za srce 1 ona se sruši bez života. 


NEDJELJKO SUBOTIĆ: 
SOBICA BROJ 6. ik 


9. 

Napokon je sestra Biserka odlučila da udovolji želji tako ustrpljivog 
bolesnika iz sobice br. 6. On je stvarno i jasno iskusio, da je mala sestra 
anđeo čuvar njegove sobice, gdje ga dvori sa tolikim predanjem samari- 
tanske službe. Svaki ljubezni smiješak, koji ga otvarao njezine usne, otkri- 
vao njene kao kararski mramor bijele zube i stvarao zdravo rumenilo na 
njenim fing izvajanim, nešto ovalnim obrazima i budio rosu na njenim 
crnim, nebeski vedrim očima — svaki je taj smiješak bio jedan dokaz više, 
da je djelotvorna moć evenđeoske ljubavi našla u njenoj duši plodnu zemlju, 
u kojoj, je nicala, pretvorila se u čudotvorni stabar i na njemu divno pro- 
cvala. 

Sirotić iz sobice br. 6 bio je prama sestri Biserki nedužno iskren. Ništa 
nije tajio pred njom. S dana na dan otkrivao joj pomalo svoju prošlost, 
zvanje, patnje i plemenite osnove. Mislio je da ni kod sestre Biserke ne može 
biti nešto skriveno. Neka tajna nepoznanica. Nešto čime bi se mala sestra 
mogla zakukuljiti i šuljati naokolo po bolnici poput nerazumljive utvare, 
koja se od časa do časa nađe kod svakog kreveta u hirurškom odjeljenju. 

Kad bi mala sestra pogledala u bolesnički krevet, šanula kao pčelica: 


"Hvaljen Isus! i onda jednim pokretom kao fantom iščezla iza vrata, vrzle 


su se u Sirotiću razne misli. 

Što je dovelo amo i navelo sestru Biserku na tako velikodušnu žrtvu? 
Što je u njezinoj duši bilo odlučno, da je netaknute čare svoje lijepe mladosti 
uskratila ljudskoj pohoti i prinijela ih kao svoj dar i svoj dragulj u samostan- 
skoj ćeliji Onomu koji pase među ljiljanima ? 

Zašto, zašto je mala Marija postala Biserka ? 

Možda iz očaja obiteljske oskudice? Ili zbog prezasićenosti previše 
rano okušanih životnih slasti? Zar zbog koje zemaljske i nesretne ljubavi ? 
Ili zbog teških razočaranja u životu? Možda zbog kojeg zavjeta, što ga 
je začela pri nekoj teškoj nesreći koja je u zadanoj prigodi k zemlji teško 
prikučila granu njezina života? 

"Baš? 

— A sestro Biserko, budite mi tako dobra kao uvijek! Sjedite tu na 
stolicu. Počinite, jer ste umorni! Već je kasno, bolesnici spavaju. I večeras 
ste dežurna. Nijeste možda pospana? Pričajte mi, kažite mi nešto, mala 


sestro! Kažite mi svoje boli, radosti, čežnje iz prošlosti... Sve me zanima 

što je Vaše. Ništa ne znam, što je bila prije mala Marija!... Bog Vam 
dao svako dobro! — — i 

Nikad sestra Biserka ne bi otvorila usta da očituje jednu tešku borbu 
koju je morala voditi sa vlastitim roditeljem... A ipak ona je u tog bole- 
snika imala toliko vjere i pouzdanja. On je Božji pomazanak. Dok je pred 
običnim bolesnicima iz svakog stališa i društva bila ravnodušna, stroga, i u 
veseloj ljubeznosti prama svakomu jednaka, njezina je duša osjetila polet 
neke svete slobode i milog povjerenja kad bi stupila u tu malu izbu br. 6. 
Što joj dakle smeta, da ipak nešto odahne i prozbori otkrivajući ono što je 
bila donekle zaboravila ili je htjela zaboraviti, da njena duša i s te strane 
otpočine?!... i 


IO. 


Mala sestra položi obje ruke unakrst na svoje grudi. Malko pogleda 
u zid kao da se želi sjetiti nečega što je bilo i otvori usta: 

— Ah ono je bio otac, moj okrutni otac koji mi nije dao da se rasta- 
vim sa svijetom 1 pođem za Njegovim stopama. Da učinim ono, što sam 
tako ljubila, željela od moje najranije mladosti, gledajući zavidnim okom 
one sestre, dvije i dvije, što su dolazile na naš Pelješac, u naše malo selo 
zbog milostinje, .. : 

Ja sam već mitila osamnaestu godinu. Srpanjski ljetni žar je bio u 
svome jeku. Svi smo bili kod kuće, sabrani u prizemnoj sobi za blagovanje ' 
blizu kuhinje: ja, majka, brat i starija sestra Amalija. Oca nije bilo od 
jutra kod kuće, Bio je već izjutra mrk, pa smo ga s nestrplivim strahom 
očekivali na večeru. Kroz prozor naše težačke jednokatne kuće gledala sam 
onamo dalje preko jednog humka i preko sočnih vinograda u zvonik Naše 
Gospe Delorite. U njenoj sjeni u malom samostanu je živio onaj, pobožni 
redovnik, koji me je nekoć, u prvoj nedjelji svete korizme, potresao svojom 
ganutljivom propovijedi o ljudskoj taštini i ispraznosti... Od tada 
mi je svaka svjetovna zabava bila nešto tuđe, strano, svaka prpošna dru- 
garica, svaki gizdelin bio nešto odurno. 

Sunce je pomalo zalazilo onamo preko Košarnog Dola da ustupi mjesto 
nestrpljivom mraku... Stijene se glomazne i sure Rote nad Kunom rume- 
nile kao djevojački stidljivi obrazi od posljednjih sunčanih trakova. Ja sam 
skoro dnevno opetovala svojoj dragoj majci: idem u duvne, idem u kolo 
čistih djevica. A kad mi je jednom okrutni otac pristupio i prijetio šakom: 
li se odluči za Nikolu, koji se sprema za tvoje zaruke i svaki mi skoro 
dan o tome govori — ili će ti ovo biti smrt!... ja sam pribjegla majci na 
ognjište i zavikala prama tati: 

. — Neću toga Nikolu, što mi ga neprestano turaš pod nos! Neću 
njegovo bogatstvo, o čemu mi svako veče bulazniš... Neću prsten toga 
čovjeka koji se u Americi natovario dolarima. Neću toga Nikolu, koji vam 
se nameće samo svojim bogatstvom a ne svojim čovještvom. Vi ne 
volite Nikolu nego njegovo blago, a ja imam, biti, oče, tvoja žrtva, samo 
da on dođe u našu kuću sa svojom kesom, da poveća zemlju našeg posjeda, 
da obnovi naše vinograde, obnovi zgradu ove trošne kuće i popravi grozne 
gubitke zbog tvoje izgubljene parnice ... Što on posjeduje u svojoj duši!? 

Samo smisao za posao i za novac. To je malo i ništa. Samo je dobrota i 
ljubav prama Bogu zlato koje ne propada. On toga zlata nema. Uostalom, 
oče, ja ne volim, ne ljubim Nikolu, jer sam zavolila prije njega kao svog 
zaručnika izvor svake sreće, Isusa! Oče ne zamjeri, smiluj se!... 

— Majko moja, ti znaš, kako sam skoro svake noći u suzama molila: 

— Isuse moj, povedi me u dom Tvojih vjernih službenica. Odvedi 
me u zatišje tvojeg ljubitelja Svetoga Frana!... 

Majka je davno bila pristala na moj zavjet: biti službenica Gospodnja 
u redovničkom stališu. I moja sestra Amalija i moj mlađi brat Andrija... 
Ali otac? Ljute li nevolje s njime! 

Onu večer nahrupi moj otac na vrata naše blagovaonice blizu ku- 
hinje... Amalija se spravljala da pruži večeru životinji u košari: imali 
smo jednu mazgu, magarčića, jednu kozu i desetero ovaca. Andrija se 
spravljao u konobu da natoči vina za večeru... Sa zvonika sv. Petra je 
“zvonila zdravamarija... 

Sve zaustavi on, naš otac, razjaren, nijem od ljutosti. Stoji na ulazu 
naše sobe... Drhće mu desna ruka od uzbuđenja... Otvara usta, kuša da 
progovori. Ne može. . Čaša je njegove srdžbe bila prepuna... Ja sam 
u nesvijesnom strahu htjela uteći kroz vrata, ali me on gurnu i ja pobjegoh 
u skut svoje majke koja je treperila u bojazni kao večernji metulj oko svi- 
jeće... — Zmije od brda Vipere — stade tepati moj otac. — Neharne 
Životinje! Nećete da me poslušate? Svi ste se složili s njome, s Marijom! 
Jedno prokleto klupko!... To mi je plata za moje muke!... Evo sam 
donio onu oporuku, gdje sam se založio za Vas... Neću. Evo, sad ću je 
rasparati... Neka vidite, da sam ja gospodar ove kuće... Neka se vidi, 
ko je otac... Ništa vam neću ostaviti... Zmije od brda Vipere!... 

— Nemoj tako, Ivane moj... Umiri se!... — cvilila je moja majka. 

— Neću, ne mogu se umiriti!... 

— Za ljubav Božju, Ivane moj, nemoj nas tako ubijati! — — — 

— Hoću da vas mučim a ne da vas ubijem!... Kad sam se s tobom 
oženio u onoj nesretnoj kući u Radovića, što si mi donijela za prćiju? Malo 
ili ništa: jednu peružinu i sto forinta. Eno ti u vestijaru peružina i ono sto 
forinta pretvoreno u dinare... Nosi!...u Radovića odakle si došla! Nosi 
u svoju prćiju i ne vraćaj se više amo... Nosite se svi!... Neću ništa 
vašega... Ostaću sam na svomu i tu umrijeti na svojoj muci. 

Jest, bila si mi od početka radišna kao crv. Mučila si se sa mnom. To 
priznajem. Izgubio sam onu parnicu, izgubio mnogo, ali ne zbog sebe nego 
zbog vas.:. Za vašu budućnost... Da vam bude bolje!... A sad kad 
smo napola propali, kad je došao Nikola, da stavi na nove dobre temelje 
naše stanje, onda... 

— Ne, nijesmo propali, Ivane moj, Bog je s nama! — — plače moja 
majka. 

— Jesmo propali!.., Šuti!... Hoćeš da te zamlatim?... Sad kad 
je došao 1 pristupio sa svojim blagom čestiti naš susjed, zreli i iskusni Nikola 
kao zet, komu u našem selu nema para, pravi cvijet za kapom, onda vi 
zajedno s Marijom odbijate toga čovjeka od našeg praga, nećete njegovu 

pomoć, koja bi nas iznijela kao perce iz klanca jadikovca!. ., Nerazumne 
Živinel... št: 
— Oprosti, oče moj!... Udaja bi bila moja smrt!.., Ja sam se 


zavjetovala Bogu, Bog je stariji od Nikole, od svih — dušila sam se u 
skutu svoje majke, roneći suze i drhtajući pred razjarenim ocem, kumu su 
oči iskrile kao u tigra. Moja je majka gledala u nebo, kao da traži pomoć 
od Oca svih nevoljnih. Naš se otac jedan korak približio k nama, stiskao 
šaku i produžio promuklim glasom: Š 

e Znam, Marija je utuvila u glavu: idem u koludrice. Pa šta rade 
te časne sestre! Ništa. Ali da, one mole Boga! A ko tebi brani da moliš 
doma Boga, doma, u vlastitoj kući? Uzmi krunicu, pa moli i uživaj Niko-. 


lino blago... Budale!... Nezahvalnici!... Mogao bi da vas sada sve- 
kolike zgrabim za leđa, jedno po jedno..., da vas izbacim van napolje 
era ovih kamenitih stepenica... Ova je kuća moja! Ja sam joj g0- 
spodar... i ' 


' — 1 ja ću vas kazniti na moju, kako ja znam: bježim iz ove kuće, 
iz tog legla zmija i jakrepa!... Možda ću krepati od glada?... 
Možda?... Ali, ne smeta!... Predaću vas svekolike Božjemu proklet- 
stvu!... Ja vjerujem više u Boga nego ti, luda ženo, ti, koja se s Marijom 
dvaput mjesečno ispovijedaš i daješ time tobože dobar primjer djeci... 
Kojoj djeci?... Ja nemam više djece... Nemam više ženel.., Marija 
hoće u samostan. Neka ide... To nije više moja kći... 

2 |A ja idem zbog svega toga odavle... Idem s ovom jedinom robom 
što imam na sebi. Idem ovako preko Postupa iz ove naše male grude. Idem. 
Idem tamo u naš Dingač, što se na vidiku Mljeta i Korčule širi između 
Trstenika i Podobuća nad morem. .. U onom našem stranju, u onoj kućici 
biću sam. Hraniću se suhim smokvama, grožđem i ulovljenom ribom. To 
mi je dosta... Ako mi se ko od vas približi, odrubiću mu glavu lukićem, 
sjekirom, što mi se namjeri... 

A onaj dan kad mi stigne vijest u Dingač: Ivane, tvoja obitelj, ne- 
barna obitelj, izdiše, propala je kuća Ivana Šalinovića, pa je u svoje ru- 
ševine strpala sve, svoju ženu i djecu, zahvaliću Bogu da sam ostao sam 
na svijetu. Neću se zaviti ucrno... ; 

— Ivane moj, za ljubav Božju, što je tebi danas, prestani, promisli 
kako si nepravedan prama tvojoj ženi i djeci, koliko si daleko od Boga, 
Ivane moj, umiri se, oprosti, to je previše! ... — kukala je moja majka. 

. Moj otac nije čekao da moja majka dovrši, nego odmagli preko vrata 
koja se zatvoriše strašnom lupom... Ostadosmo smućeni do groba. 

To je bio vrhunac mojeg kreševa, trogodišnje borbe s mojim ocem u 
mome zvanju. 


II. 


Dva mjeseca nakon žalosnog prizora ne vidjesmo oca... Živio je u 
onom kamenitom našem stranju, malom stanu. koji se diže nad morem 
visoko u Dingaču, između smokava i loze, a gdje se nalazi alat za obrađi- 
Vanje vinograda, podrum s bačvama, kaca, maštio za mošt, stare mješine, 
a gori na podu nešto pokućstva za spavanje i stolni pribor za hranu. 

Niko se od nas nije usudio da ide k njemu, da ga vidi, jer nam je 
zaprijetio smrću. Bojali smo se najgorega. No morao je daleko od nas 
mnogo trpjeti, u bijesu, dnevnom skončanju, sa onako slabom hranom, 
sam u božjoj prirodi. Kažu da nije htio s nikim da govori, ko bi naljegnuo 
u svoj vinograd na Dingaču. Kad bi nekoga vidio, odmah bi skrenuo u svoj 
stranj, kao da je divlji šumski čovjek. Preko dana je redio lozu, kopao, 
sijao blitvu i repu i sadio kupus za pimu. Navrtao je neke rašeljke na pitomu 
trešnju. Kao vazda bio je i tu radišan. U zadnje su nam vrijeme kazali, 
da su ga u večer, kad bi se čulo zvono male crkve iz Podobuća, vidjeli, kako 
gologlav kleči ispod jedne sjenice do stranja. To je bio za nas dobar znak. 
Onaj koji moli nebesku Majku, ne može propasti. 

— Majko, pusti me, da idem k ocu. Ja se ne bojim, Nešto me nuka 
da idem k njemu... Bog će tegnuti i osvojiti njegovo srce. — — 

Majka mi tada spravi u krtočiću nešto svježeg mesa, pračevine i jaja, 
svježe slatke pšenice, da odnesem ocu. 

Dalek je i težak put u Dingač uza strme staze. Putem sam žarko 
molila, uzdisala, često se okretala, sve do vrha, na zvonik naše Gospe 
Delorite, dok moja staza nije išla nistrmo... A onda sam gledala ono 
modro i silno naše more između Mljeta i Korčule, pa preko tužnog našeg 
Lastova do u beskrajnu pučinu... I kad ga ugledam, to naše hrvatsko 
more, svaki put mi se širi prsni koš, kao da srčem slobodu Božje djece, kojoj 
je Bog dao ovo veličajno zrcalo, da u njemu gleda refleks neizmjerne 
Njegove veličine. 

I eto me na Dingaču u blizini našeg stranja. Gledam naokolo neću li 
gdje opaziti u kojem vinogradu našeg oca. Nema ga. Sigurno je još u stanu, 
jer je bilo još jutro, kad sam prispjela u Dingač, 

— Hajde, Marija, Bog je stobom! — kao da čujem nečiji glas. 

Virim bojažljivo kroz vrata. Pomalo se došuljah u malu kuhinju, 
gdje je sukljao dim. Na ognjištu vari kahvu moj bijedni otac, koji je silno 
smršavao, pa mu se osukao nos nad gustim brcima. Ja sam onaj čas 
spustila na zemlju krtočić krcat svakojake hrane, skočila do njega blizu 
ognjišta, bacila se na zemlju i zaridala: 

— Oče moj, dragi moj oče, smiluj se tvojoj Mariji! — — — 

Moj otac je stao u prvi mah osupnut, iznenađen gledajući me stakleno 
i nijemo... Stojao je nepomičan. Ja sam držala lice spušteno i pokriveno 
dlanom svoje ruke... A onda je skočio, osovio še i zavikao: 

— Iti si se usudila doći ovamo k meni, Marijo! — — — 

Ja sam zaplakala i teško uzdisala : 

— Oče moj, dragi moj oče, vrati se k nama, ti si moj otac, moj dobri 
otac, nemoj tako, vrati se k nama! — — — 

Moj otac je pao na blanak blizu ognjišta... Nešto je mislio. Svoju 
ruku primakne na svoje izrešetano čelo, i pogladi svoju kosu. Snuždeno 
gleda časkom u zemlju i namršti čelo. Tad stane mučno gutati jecaj, što 
mu se iznenada vijao iz grudi. Pristupi k meni, podigne me, zagrli me i 
svoje suzama orošeno lice spusti nekako sramežljivo na moje rame: 

= Kćerce moja, Marijo moja!... Vidim, ja sam kriv... Ne mogu 
više ovako. Ovdje mi je bez vas, bez tebe, kao u Sibiriji, ledenom kraju 
gdje nema Života. Ja sam vas toliko mučio... Ti si toliko patila zbog 
mene. Hajdemo kući! Vraćam se s tobom. Neka se mir vrati opet u našu 
kuću, Bog je uslišao tvoje molitve... 

— Oče moj, nemoj plakati! — — — 

— Ne čudi se, kćerce moja!... Izvrši tvoj zavjet. Moj ti očinski 
blagoslov! U samostanu svijetli kao bijela netaknuta svijeća, koja gori kao 
žrtva pred božjim žrtvenikom. I moli za me, tvoga oca, za sve nas. — — — 

I cjelov, što mi ga utisne otac moj, značio je ljubav, oprost. izmirenje 
i jedno veliko oslobođenje moje duše. 

Milost je Božja u taj mah slavila pobjedu. 

Mjesec dana iza ovog prizora ja sam već bila u samostanu školskih 
sestara... Neizrečena je bila moja radost kad sam pod vijencem stupala 
na oltar do starog svećenika, da se zaodjenem haljinom Bogu posvećene 
redovnice... Da sam onaj čas umrla, bila bi tako sretna, blažena!... 
Došlo je vrijeme, iza vremenitih zavjeta, ispunila se moja molba: stupila 
sam u ovu bolnicu da služim Isusa u obliku bolesne braće... Tako je 
Providnost dopustila ovaj susret s Vašom dušom u toj sobiti br, 6. Da se 
sjetim jedne borbe, koja je bila put u nebo... 


* 
Sirotić se ozdravljen teško rastavio sa malom tihom sobicom br. 6. 
Ta mu je sobica donijela toliko dobra... toliko lijepih uspomena i na- 
dahnuća, 


Sutradan po njegovu odlasku, u tu je izbu bio primljen jedan stari 
muslimanski hodža sa teško ozlijeđenom i smrdljivom nogom. Zbog ovako 
usudnog duševnog kontrasta između prijašnjeg 1 sadašnjeg bolesnika, koji 
kao da je donio razorenje jedne svetinje u toj sobici, — nasta u duši male 
sestre teška i bolna praznina, tuga, poremećenje duševne ravnoteže... 
Kao da je iz dana postala noć, teški mrak, koji tako mučno smućuje i kvači 
njeno srce. ' 

To jutro sestra Biserka nije se mogla održati na klupi, dok je u kapeli 
slušala Fra Kerubinovu Misu. Trebalo je da se lagano odaleči: nešto je 
mučilo teško u grudima. Ležala je u krevetu, dok se kroz dva dana nije 
smirila i ozdravila. 

Kad se je molitvom oboružala i razabrala u sjeni Utamničenika Lju- 
bavi, mala je sestra prišla s novom snagom u Bogu okrijepljenog srca u 
sobicu br, 6, da dvori bolesnika i u njemu gleda čovjeka, koji traži pomoć 
i milosrđe kao svi drugi patnici na svijetu. 

Ali ona prijašnja tako dragocjena i mila slika, koju je pružala prije, 
nedavno, ta mala sobica, nije zaboravljena, nije iščezla iz duše sestre 
Biserke. Ostala je kao dragi san, koji podiže našu čeznutljivu dušu, ali 
se brzo raspline u poljupcu novog dana. ' 

LJUBOMIR MARAKOVIC: 


GLUMA 
V. 


Drugo što čini slučaj g. Freudenreicha i MHKD specijalnim, jesu 
okolnosti u kojima danas Zbor MHKD, kao jezgra čitave te akcije, ima 
da djeluje. Te okolnosti čine, dakako, potrebnim da se taj Zbor smatra 
nekom naknadom i dopunom profesionalnom kazalištu. Intendanti našega 
Narodnog Kazališta mijenjaju se prema oscilacijama političkih prilika, i 
svaka je nova vada donijela novog intendanta ili bar direktora drame. Kada 
bi to barem značilo da Varodno Kazalište hoće da bude svijesnim oruđem 
prosvjetne i kazališne politike koja bi nastojala da se približi narodu, to 
bi se moglo razumjeti, Ali ovako, nažalost, čini se da se te promjene vrše 
zato što je novi upravnik druge stranačke pripadnosti, što ima veze s »novim 
kursom«, ili, u drugim slučajevima što »novi kurs« hoće i mora da štedi 
pa misli da je u novom čovjeku našao majstora koji će udesiti da bude i 
vuk sit i koza cijela. Jedan jedini put, za suradnje u vladi pok. Stj. Radića, 
bile su organizovane seljačke pretstave pa poslije nikad više. Kao da se 
htjelo kazati da seljačke pretstave znače agitaciono sredstvo za Seljačku 
stranku, i ništa više. Jesu li imale finansijskog i moralnog uspjeha? Jesu li 
značile nešto novo u izgradnji repertoara i umjetničkih smjernica našega 
Narodnog Kazališta? Za to se, poslije, nije nitko pitao, 

G. dr. Livadić, osvrćući se na knjigu g. Freudenreicha (Hrvatska Re- 
vija 1935. br. I.), odbija a limine mogućnost da bi »diletanti« mogli stva- 
rati pučko kazalište, jer da je ono plod najviše i najnjegovanije scenske 
umjetnosti. »Po mojem je uvjerenju nedopustivo, da u gradovima, gdje ima 
profesionalni teatar uopće nastupaju diletanti, jer u njihovim predstavama 
nitko ne će tražiti pučki teatar ni onda, kada ga ne će naći (sicl) ni u 
redovnom teatru. One mogu samo škoditi dobrom teatru.« Ne, g. Livadiću, 
dobrom teatru ne može ništa škoditi, ali je dobar teatar samo onaj koji ima 
ne samo dobre glumce i dobru opremu, nego i dobar repertoar kojemu ne 
može ništa »škoditi.« »Škoditi« može Narodnom Kazalištu Zbor MHKD 
kada igra komade koje bi profesionalno kazalište bilo dužno igrati, a ne 
igra ih, s razloga poznath a i nepoznatih. Škoditi može »diletantska« po- 
zornica kazalištu kada o jubileju Šenoinu izvodi »Ljubicu« mjesto Narod- 
nog Kazališta, iako »Ljubica« uza sve svoje nedostatke, nije pisana za 
»diletante«, te bi, onakva kakva je, apsolutno dobila kada bi je igrali naj- 
bolji i profesionalni glumci. A tako je sa više starijih, naivnijih igara 
(>»Lajtmanuška deputacija« i sl.) koje bi moralo igrati (u naročitim prili- 
kama) Narodno Kazalište, ako hoće da bude narodno (i to ne pučko, nego 
uopće narodno) i koje onda izvode »diletanti« koji su više narodni nego 
li Narodno Kazalište i shvataju bolje i jasnije zadatak koji, u biti, nije 
njihov, nego bi bio dužnost drugih. 

Mogli bismo upitati ovdje g. Livadića šta je činio on, u svoje vrijeme 
kada je bio direktorom drame, da naše profesionano kazalište uzradi na 
stvaranju naše pučke pozornice i da li mu je jasno da, kada je propustio 

svaku mogućnost da išta u tom pogledu učini (a to se nije desilo samo 
njemu), da li mu je jasno da je ipak netko morao, i mimo njega i njemu 
sličnih direktora drame, poduzeti nešto da dade gladnom prosjaku koricu 
kruha pored obilatog stola za kojim se gosti bogati farizej koji na njega 
gleda s visine sublimne umjetnosti? Zar treba da jedan naš bivši direktor 
drame navodi za primjer japansko kazalište, kada bi morao da se mogne 
pozvati na svoj vlastiti rad? G. Livadić će reći da on lično nema smisla za 
takav rad; ali je fatalno da za nj nema smisla Čitava legija intendanata i 
direktora, i svi oni će reći da je »pučki teatar najpučkiji kad je najumjetnič- 
kiji«, ali nijedan ne će dati toga najpučkijeg teatra iako će biti svi uvjereni 
da je njihov teatar najumjetničkiji. ' 

Što se tiče mišljenja kao da bi profesionalni glumci, na savršenoj - 
umjetničkoj visini, bili jedini dostojni stvaraoci pučkog kazališta, dovoljno 
je sjetiti se samo Oberammergaua, opće poznatog čuda kao naročitog izra- 
žajnog sredstva scenske umjetnosti, pa da se vidi kako su takve tvrdnje 
bez osnova. Svakako, ako se radi o izvedbi bilo profesionalnoj bilo nepro- 
fesionalnoj, treba ići za savršenošću; u Oberammergauu započinju se pri- 
prave već godinama unaprijed — ali šta hoće drugo čitav taj pokret dobro- 
voljačke ili nestručne pozornice nego da svoje igrače privikne na ozbiljno 
shvatanje njihova zadatka, na disciplinu vanjsku i unutarnju, i na ustrajnost 
u dugom radu za jasno određene i ne baš lake ciljeve? Ali je svakako jasno, 
da »najumjetničkije« kazalište nije eo ipso i pučko; Hudožestvenici su sve 
prije nego pučka pozornica, a Japanci nisu pučka pozornica po svojoj vje- 
štini nego po svom repertoaru i po tom, što je u Japanu čitava scenska 
umjetnost sraštena s tradicijom, sa širokim krugovima naroda i s njegovim 
duševnim vidicima. (To vrijedi za japanske autohtone »no«, a ne, da- 
kako, za europeizirani gradski repertoar). Tko hoće da s profesionalnim 
glumcima stvori pravu pučku pozornicu, treba da pođe za Jacquesom Co- 


.peauom. »Evo koja je bila otprilike moja namjera. Pobuđena potrebom ob- 


nove, proširenja i produbljenja tehničkog, uskoro je dosljednim putem prešla 
samoga glumca, Ona je stavila sebi za zadaću da oslobodi u isti mah, istim 
korakom, dramsku formu i njezine interprete, stvaralački rad i igru. Zašto 
da ne priznam? Mislio sam da moje nastojanje, a i ono drugo koje nije 
bilo moje, nije dotada bilo drugo nego tapanje i vrćenje oko onoga što je 
bitno, da bi trebalo usuditi se uzeti nov stav prema problemu, prihvatiti 
sve konsekvencije toga stava,. staviti na kocku sve ostalo. Mislio sam da bi 
čovjek mogao pokušati da iznova sagradi kazalište, ili bar da dadne ideju 
da se ono, na izvjesni način, može iznova sagraditi.« Treba čitati mučni 1 
Potpuno izvorni put kojim je Copeau nastojao izvesti tu osnovu; nemoguće 
je sve to ovdje ispripovijedati.t) | 
VI. o 
Treba naročito čitati kako se Copeau sastao s Andrćom Obeyjem i 
kako je ovaj postao dramatikom njegove grupe. Tu je, po mom mišljenju, 
jedna od osnovnih pogreška rada MHKD. Nestručna ili dobrovoljačka 


1) Jacques Copeau, Souvenirs du Vieux Colombier, Paris 1931, Nouvelles 
Editions Latines. 

pozornica je svijestan i kompaktan pokret, koji ima iz sebe, iznutra da 
stvara i svoj stil, i svoju scenu, i svoj repertoar. Raspisati javni natječaj, 
pa dobiti anonimne radove ljudi koji nisu intimno povezani s težnjama i 
čežnjama, s borbama i pregaranjima, s uspjesima i žrtvama onih koji su 
u tom velikom pregnuću srašteni pobratimstvom zajedničkih poraza i po- 
bjeda, nego od ljudi koji su, možda u svom životu i radu tome dijame- 
tralno oprečni — to znači ne stvarati organsku cjelinu koja jedino može 
čitavom radu dati i stilsko jedinstvo. Svaki pokret stvara sve iz sebe — 
u tom je njegova neodoljiva snaga, a i njegova neuklonjiva slabost, Ali, 
ako u taj čas među svojim ljudima ne nalazi talenata, posegnuće za srodnom 
starinom iz narodne prošlosti ili za prijevodima te ruke, ali pobuda za sve 


to ima da poteče samo od njegovih vlastitih, izgrađenih ljudi, jer samo: 


«oni imaju neminovni i neprevarljivi osjećaj o tom, što odgovara duhu kojim 
su svi zajedno prožeti. Treba stvarati neustrašivo sam, iz svoje snage, i 
ne bojati se prolaznih neuspjeha. Katolička je nestručna pozornica u tom 
pogledu dala neosporno ispravnih pobuda, kada je nanovo postavila i mo- 
derno preobrazila Vetranićevo Posvetilište Abramovo, Marulićeva Pafnu- 
cija i sl., ili kada je inspiriralo pok. sestru Bernardinu Horvat za stvaranje 
misterijski igara na osnovi motiva narodne pobožne pjesme. Ali g. Freu- 
denreich o tim pokušajima uopće ne govori, i bez sumnje je krupan nedo- 
statak njegove knjige a i njegove ideologije što ne pribire srodna iskustva, 
u prvom redu kod nas, što ih ne analizira i kritički ne osvjetljuje, pa čak 
ni ona iz stranih zemalja na koja se on radije poziva. Osim pohvala, nitko 
iz njegove knjige neće saznati šta su na tom polju učinili Česi za koje se 
on toliko oduševljava; naprotiv saznaće, na svoje zaprepaštenje, da g. Freu- 
denreich s nekoliko prezirnih riječi prelazi preko Nijemaca, koji su svakako 
stekli tu zaslugu da su u svom pokretu Jugendbewegunga sasvim izvorni i 
samonikli a to, doduše, znači neobično mnogo, Šteta je također da od fran- 
cuskih djela pozna samo ona koja su prevedena na njemački, a šteta je i to 
što su mu nepoznata nastojanja boljševičke Rusije u kojima ima drago- 
cjenih pobuda i paralela. U scenskim slikama koje su dodane knjizi, nema 
nijedne jedine koja je izvan kruga MHKD, iako je na pr. g. V. Deželić 
sin tu imao prvoboračkih realizacija koje bezuvjetno zaslužuju poštovanje. 
G. Freudenreich mislio je, možda, da će ovako knjiga ispasti koncentri- 
ranija i određenija, ako bude tumačila samo njegov pokret MHKD-a. Ali, 
u samom naslovu o tom ograničenju nema ni govora, a u drugu ruku, sve 
ono što je vrijedno i uspješno u njegovu nastojanju, upoređenjem bi postalo 


jasnije i reliefnije, a čitavoj bi stvari takva objektivnost i širokogrudnost 


dala nesumnjivo jaču uvjerljivost. N apokon, taj rad, kao rad na hrvatskoj 
nacionalnoj kulturi, valjda nije toliko disparatan, da ne bi, srodnošću svoga 
nastoajnja, ovakvim upoređenjima izazvao i misao uzajamnog razumije- 
vanja i podupiranja, Praktično, među ovim inicijativama nije bilo nikada 


suparništva ni trvenja; a baš ovakva ekskluzivnost može da dovede do ne: | 


sporazumljenja. Napokon, ma koliko se g. Freudenreich i MHKD pono- 


sili svojim dosadanjim uspjesima — i s punim pravom — kod ovakva na- 
stojanja treba još za dugo stajati na tom načelnom stajalištu, da sve: što 

je stvoreno nije ni izdaleka nešto statično, neki standard | ideal, nego da je 
ideja pučke pozornice tako krupan i zamašan problem, da se, naročito uz 
modernu nedemokratsku otuđenost inteligencije i puka, tek s mukom i ko- 
rak po korak primiče svom cilju, i da od svih stečenih iskustava mjedno nije 
ni tako neznatno ni tako neuspjelo, a da nam ne bi donijelo dragocjenih 
saznanja. Ja sam godinama pratio sve moguće priredbe školske i društvene, 
dobrovoljačke, nestručne pozornice različitah nijansa, i mogu kazati da sam 
se često nagutao najnemogućnijih stvari, ali da nikada nisam izišao iz gle- 
dališta, a da se nisam osjetio obogaćen novim pogledima i iskustvima: ako 
išta, pozornica nije apstrakcija ni mrtvo slovo; ona je živi život i stvarno 
iskustvo koje se nigdje i ničim drugim ne može steći. 
VII. 


S tim se u vezi i opet vraćam tvrdnji g. Livadića da je »nedopustivo, 
da u gradovima gdje ima profesionalnih teatar uopće nastupaju diletanti.« 
Kad ne bi bilo pisano u zanosu, bilo bi nevjerojatno naivno. Jer mi smo 
na polju žive stvarnosti, ne na području nekih visokih artističkih nazora 
koji bi imali vrijednost općih moralnih zakona. Nedopustivo? A tko da im 
dopusti ili ne dopusti ? Baš zato što se ta radost pozorničke igre javlja tako 


spontano, tako bezbrižno naivno i tako, recimo, bezobrazno nezaustavno, 


leži u njoj ona velika kulturna vrijednost i duboka njezina čovječnost. Nije 
li, umjesto autoritativnih zabrana — bilo načelnih, bilo formalnih — da- 


“leko veći, čovječniji, viši i dublji posao pomoći svim tim zapretanim sna- 


gama, svim tim naivnim ali zanimljivim inicijativama da se pročiste, izbistre, 
obrazuju; da se kanaliziraju, svrstaju i racionalno iskoriste za ciljeve kojih 
oni često nisu ni svijesni, Profesionalci? A otkud su profesionalci? Jesu li 
Jackie Coogan i Shirley Temple svršili neke profesionalne škole? Zar nisu 
toliki talenti zapaženi i »izvučeni« baš sa mizernih diletantskih pretstava ? 
Zar nisu toliki profesionalci na nestručnoj pozornici našli polje rada koje 
je i te kako mnogo značilo za njihov razvoj, a nije im se pružalo u profe- 
sionalnom kazalištu? Stvarati kao režiser, organizator, ideolog ne može 
svatko u profesionalnom kazalištu, jer je tamo hijerarhijska ljestvica rada 
točno određena, koa 

A nije li, napokon, neobično utješno kada, u tom nepreglednom nizu 
svakojakih pokušaja, i uspjelih i promašenih, i izvorno svježih i neoriginalno 
suhoparnih, i smionih i mlitavih, otkrijete odjednom tragove kontinuiteta, 
stvaranja kulture, sistema: tako kad na pr. nedavno, na božićnoj priredbi 
u Kažotićevoj dvorani, pronađete djecu i mlađe djevojke koji svi od reda 
govore štokavski točnije, pravilnije i sigurnije, nego li čitav prosjek član- 
stva našega Narodnog Kazališta ? ' 

A da i ne govorimo o publici tih pretstava, o onoj publici koja se 
često boji kazališne zgrade, jer joj je previše raskošna za njezin siromašni 


život, koja zazire od prefesionalnih glumaca jer traži ljude koji su uvje- 
reni o onom što igraju, koja nema povjerenja u neka imena i neke instancije. 


i, napokon, na publiku periferije koja uopće ne može da dostigne kazališta. 
Kada sve to uočite, onda ćete vidjeti da su sve to stvari o kojima. vrijedi 
razmišljati i na kojima vrijedi raditi, pa makar i uz osudu onih koji u sve 
te probleme nisu nikada ozbiljnije ni zavirili. 

ANTUN DABINOVIĆ: 
NOVAC U POLITICI 


Imperijalistička struja koja je zanijemila poslije prevrata počela je 

opet dizati glavu kad je socijalizam stao da opada. God. 1925. dolazi do fu- 
zije preduzeća »Deutscher Telegraph« (R. Dammert). »Press-Žentrale« 
(A. Moskowski), »Herold Depeschenbuerau« u Frankfurtu na Majni i 
»Hirsch-Telegraphisches Bureau« u Berlinu. U fuziji su interesirani bankar 
Karl Fiirstenberg, Grof Oppertsdorf, ranije spomenuti bivši ministar Pod- 


(Nastavak) 


bielski. Von Schwerin je sada rukovodio poslove ovog koncerna i »Telegra- ' 
phen-Uniona«, ali nije nikako mogao da iziđe iz poteškoća, premda mu je A, 


Hugenberg stavljao na raspolaganje fondove društva s ograničenim jam- 
stvom » Westend Verlag« — kad je god. 1921. bilo došlo do prodaje berlin- 


ske agencije »Dammert Verlag«, imao je Flugenberg velike muke dok je . 
postigao od najjačih interesenata (Otto Wolf, Othmar Strauss i Paul - 
Schwarz) da pristanu na tu transakciju. Schwarz, Wolf i Strauss bili su naime 


republikanci, dok se dobro znalo da iza Hugenberga stoje Kirdorff, Thys- 
sen, Stinnes. Da dođe do cilja latio se Hugenberg obilaznih sredstava: Dam- 
mertove dionice su prešle u svojinu nekog bezbojnog preduzeća (Patria lite- 
rarische Verlags-Ges. m. b. H.) i time došle pod vlast » Telegraphen Uni- 
ona«. Ova je potonja stupila za tim u veze s američkim »United Press« i 
»Associated Press« i s engleskim »Exchange Telegraph«. S njima su sura- 
đivali berlinski »Kulturbeitrige«, »Berliner Dienst«, »Deutscher_ Handels- 
dienst«, »Deutscher Pressedienst«. Provincijske novine dobivale su sada 
matrice, stereotipirane strane tako da su njima ostavljene samo lokalne vi- 
jesti. Dvije agenture »Wipro« (/irtschaftstelle der Provinzpresse) i »Žen- 
tralbureau fiir die deutsche Presse« prešle su time iz republikanskih u nacio- 
nalističke ruke, a milijuni su čitalaca bili upućeni na Hugenbergove infor- 
macije. 

U vrijeme najveće inflacije (1922.—1927.) zauzele su kupnje i osni- 
vanja novinarskih preduzeća upravo nečuvene dimenzije. »Vera Verlag«, 
»Deutsche_Handelsgesellschaft m. b. H.«, »Mutuum Darlehens_Gesell- 
schaft«, »Alterum kredit A, G.« potiču iz ovog prolaznog vremena. Zajedni- 
čka im je karakteristika u raskošnim poslovnim prostorijama i u kumulaciji 
položaja direktora i generaldirektora. (Oskar Hergt, Albert Vagler). 

U suštini su » Wipro«, »Vera« i svi drugi inflacionistički pothvati samo 
vanjske fasade da pokriju ili bolje da zabašure Hugenbergovu koncepciju 
spajanja istočnonjemačkih agrarnih i zapadnonjemačkih industrijskih inte- 
resa. Na zapadu su pod njegovim nadzorom banke (Deutscher Kreditverein) 
i industrijska preduzeća. (Heinrich Droste's »Industrie-Verlag«, »Deutsche 
Bergwerks-Zeitung«, »Mittag« iz Diisseldorfa) ; na istoku agrarni zavodi 
(»Ostdeutsche_Privatbank«, negdašnja »Posenische Landgenossenschafts- 
bank«, »Landbank A. G.«, za kolonizaciju Nijemaca protjeranih od Poljaka 
u pograničnim krajevima, »Ostbank fiir Handel u. Gewerbe«, .»Neuland A. 
G.«). Teško je pratiti genezu ovih međusobno povezanih preduzeća. Sam 
je Hugenberg nastojao da ih ispreplete do potpune zbrke, da nitko ne bi 

ni slutio prave poslovne veze. Ali nema sumnje da je iza »Vera-Verlaga« sta-' 


jala Deutsche Handelsbank dok je »Wipro« bila u tijesnoj vezi s »Ost- 
deutsche Privatbank«. Sva ova preduzeća nisu međutim bila aktivna, pa je 
brzo nastala potreba jedne privredne zajednice »Wirtsschaftsgemeinschaft) 
koja bi preuzela i štete. Između ove zajednice i teške industrije postojala je 
kao veza »Deutsches Gewerbehaus A, G.«. Članovi upravnog odbora su i 
ovdje Albert Včgler, Kirdorf, Kurt Sorge, Winkhaus, Springorum. Scherl 
je još jednom uzalud pokušao da se dočepa nekog položaja, ali je ovaj put, 
god. 1927., došlo do konačne likvidacije njegova društva s ograničenim jam- 
stvom i njegova »holding« društva Deutscher Verlagsverein. 
Da upotpuni svoje djelo, pristupio je Hugenberg kupnji filmskog pre- 
duzeća »Ufa« (Universal-Film-Aktiengesellschaft), koje je bilo u deficitu za 
50,000.000 maraka. Hugenberg nije bio sam pri tom poslu, nego je iza njega 
stajala teška industrija. Brzo se međutim pokazalo da je mnogo teže zadovo- 
ljiti filmsku, nego li novinarsku publiku. Tendencija pojedinih filmova nije 
smjela biti odviše prozirna, nego se morala zabašuriti mondenim sujetima. 
Jednom riječju, sva ova preduzeća stajala su pod vodstvom takozvanog 
Privrednog Udruženja, tajanstvenog kruga od dvanaest članova (Alfred 
Hugenberg, Emil Kirdorff, Albert Včgler, Bergrat Winkhaus, Eugen Wis- 


.kott, barun Lowenstein, senator Witthoft, kapetan Mann, Dr Neumann, 


bivši ministar Becker, Dr Leo Wegener, prof. Ludvig Bernhard) između 


kojih je glavnu i skoro isključivu ulogu igrao nitko drugi, nego sam Hu- 


genberg. 

Taj čudnovati Hanoveranac, doktor državnih znanosti, član svenjema- 
čkog saveza, fanatični protivnik Poljaka u poznanjskim naseljeničkim odbo- 
rima koji je od političke službe vrhovnog pretsjednika u Kasselu prešao tek 
u pedesetoj godini u poslovni svijet najprije kod Kruppa (afera »Korn- 
walzer«) i zatim, poslije primirja kod inflacionističkih industrijalaca, umio 
je da lavira najprije kao konstelacija četvrte veličine, zatim (poslije Stinne- 
sove propasti) kao neophodni poslovni »Macher«. Njegova hladnokrvna 
postojanost uspjela je s vremenom da razoruža sve protivnike. Njemu je 
nacionalna stranka imala blagodariti svoj ponovni procvat. Ali — i to je 


karakteristično za Hugenberga — ovaj čovjek fenomenalnih organizatorskih 


sposobnosti nije umio da zadobije za sebe svoje najuže pristaše : godinu dana 
pošto mu je pošlo za rukom da se dade izabrati pretsjednikom Reichstaga, 
okrenuše mu leđa, od 78 poslanika nacionalne stranke, njih 43. 

Ova lična neprivlačljivost Alfreda Hugenberga stoji valjda također u 
vezi s neuspjehom njegova preduzeća »Dinta« (Deutsches Znstitut fiir tech- 
nische Arbeitsschulung) koja je išla za tim da predobije radnike za nacio- 
nalnu stvar, da u mjesto klasnog materijalizma metne novi idealni polet čo- 


vjeka oduševljenog za napredak i prosvjećenje. Osnovana god. 1925., Dinta 


je imala svoju zgradu u Diisseldorfu, svoj organ »Die Hiittenzeitung«, svoje 


škole, svoje zadruge. Ovi donekle utopistički nazori dobivaju nove izraze u, 


vriieme inflacije. Stinnes, Otto Wolff, Ullstein, Mosse sanjaju o novoj 
državi s potpunim savršenim unutrašnjim uređenjem i u potpunoj harmoniji 


interesa radnika i preduzetnika, No munjeviti povratni kurs deflacije uništio 


je sve ove iluzije, Čitav niz privremenih agencija ( Vertrauliche Nachrichten, 

Aussenpolitische Rundschau, Konjunkturskorrespondenz, »Bureau fir die 
Zentrumpresse«) morao je preko noći da obustavi svoj rad. Jedino je još po- 
slanik Hummel (u upravi moćne »I. G. Farbenindustrie«) bio u stanju da 


očuva svoje obavještajne radnje i da daje matrice 400 provincijskih listova 


iz svoje centrale u Frankfurtu na Majni (Sozietits-Druckerei Ges. m. b. H.). 

Nijedan drugi koncern ne može se mjeriti s Hugenbergovim. Komu- 
nisti su našli prvoklasnog organizatorskog duha u negdašnjeg obućarskog 
pomoćnika Willyja Miinzenberga, čovjeka veoma poduzetnog i spretnog. 
Pod bezbojnim naslovima osnovana su štamparska preduzeća (Wilhelm- 
stadt A. G., Neuer Deutscher Verlag) na kapitalističkoj osnovi koja su imala 
da služe za suzbijanje monopola velikih koncerna »Commerz- u Privat- 
bank« u Berlinu finansirala je čitav niz novina i časopisa (Die Welt am 
Abend, Berlin am Morgen, Wilhelmstidter-Gruben-Zeitung, Arbeiter Illu- 
strierte Zeitung, Arbeiterphotograph, Magazin fiir Alle). Očitije u komu- 
nističkom duhu radili su Malik- i Noym-Verlag. Njihove publikacije » Mahn- 
ruf«, »Der kommende Krieg« i »Der rote Aufbau« nadahnute su već bor- 
benim duhom. Kad je Miinzenberg pokušao da uz pomoć moskovske »Me- 
šrabpom« priredi za njemačku publiku propagandističke filmove »Majka«, 
»Kraj Petrograda« i »Bura nad Azijom« doživio je isto razočaranje kao 
Hugenberg. 

Primjerom ovih koncerna išle su druge stranke, a osobito socijaldemo- 
krati, katol. centrum i Hitlerovci. Socijaldemokrati su imali u svemu 200 li- 
stova sa 1,250.000 čitalaca, (oko 6000 za svaki list) pod kontrolom akcij- 
skog društva »Konzentration«, dok je oglasno odjeljenje stajalo pod reži- 
jom društva s ograničenim jamstvom »Union«. — Cjelokupni promet oglas- 
nog odjeljenja iznosio je god. 1930. 75,000.000 maraka, ali je dobit išla tek 
na 1,800.000, Socijaldemokratska stranka je morala dati štampi 3,000.000. 

Centrumaška štampa, gotovo sva u privatnim rukama, raspolagala je 
-obilatom provincijskom nakladom (451 list). Glavni organi »Germania« i 
»Kšlnische Volkszeitung« stajali su doduše pod upravom i nadzorom kon- 
cerna Lambert-Lensinga u Dortmundu. Centrumaši Petar Kl&ckner i Otto 
Wolff stajali su pak na čelu uprave društva s ograničenim jamstvom »Ggr- 
reshaus«, »Augustinus«, udruženje za unapređenje katoličke štampe, vodilo 
je brigu da između pojedinih katoličkih preduzetnika ne dođe do nesuglasica. 


Centrum je ne samo raspolagao zatvorenom masom pouzdanih pristalica, 


nego je mogao računati na pripomoć katoličkih industrijalaca, a tih je bilo u 
prilično velikom broju. 
Važnost je sada da se ustanovi, kako su pojedine njemačke vlade poku- 


šale da ove promjene iskoriste u svoje političke svrhe. Svaka država nastoji 
da plaćenom propagandom podigne svoj ugled prema inostranstvu. Ta se 


propaganda može voditi posredno (reprezentativne građevine, svečanosti, 


banketi, parade) i neposredno (štampa, radio, film). U Njemačkoj je dugo: 
služio za propagandu t, zv. Welfenfond, godišnji prihod od 16,000.000 od. 


imovine hanoveranske dinastije. God. 1867. je naime izglasan u parlamentu 
zakon da se tim prihodom moraju pokriti troškovi za suzbijanje nastojanja 
hanoveranske dinastije, da se povrati na prijestolje. Poznato je da je bavarski 


kralj Ludvig HI. dobivao god, 1867.—1887. iz Welfenfonda godišnju dota- 


“4.46 


ciju od 300.000 maraka koju je konjušar grof, Holnstein za nagradu od 
30.000 maraka lično podizao i donosio kralju. Welfenfond je služio sve do “ 
Bismarckova pada (1891.) .za podmićivanje štampe — sam je Bismarck 
spalio sve podatke o tome — i bio je povraćen hanoveranskoj kući pod Ca- 
privijem. 

Vilim II. nije navodno volio ni tajne propagande ni tajnih fondova, ali 
je zato za propagandu protrošeno i prije i tokom rata sve više novaca, Stvar 
se imala obustaviti poslije primirja, ali se već god. 1922, govori o izdacima 
koji ne pripadaju pod zahvat glavne kontrole. Kasnije, god. 1926.-7. spo- 
minje se 8,000.000 za »tajne izdatke« ministarstva inostranih poslova, 
1,000.000 za Reichswehr, 2,760.000 za obavještajnu službu u inostranstvu, 
446.000 za obavještajnu službu u unutrašnjosti (protušpijunažu), Kasnije 
su tajni izdaci skresani, ali se u budžetu za 1930.-I. predviđa 4,500.000 za 
inostrane poslove, 1,000.000 za Reichswehr, 2,500.000 za obavještajnu 
službu, Osim toga je opstojao od ranije t. zv. Ruhrski fond od 10,000.000 
koji je utrošen do 1928.-9. god. za tajne svrhe. Fondovi ministarstva za 
okupirane krajeve nalazili su se pak sve do god. 1930. u rukama centruma. 
U polemici koja je svojedobno izbila između Poincarća i Stresemanna, 
tvrdio je prvi od njih da fond za njemačku propagandu iznosi 100,000.000 
maraka, dok je Stresemann uporno tvrdio da Njemačka nije god. 1929. 
izdala više od 21,600.000 maraka. Ali nema sumnje da je taj broj prema- 
len, jer je god. 1929. postojao »fond za zaštitu republike« od 300.000 koji 
je god. 1930. spao, tvrdilo se, na 200.000. Suzbijanje Hugenbergova refe- 
renduma protiv Yougova plana stajalo je 350.000, a sami troškovi za ple- 
biscit iznosili su 2,700.000. 


Ovi su troškovi bili osnovan na zakonu, Ali je bilo izdataka, tvrdi Le- 
winsohn, i za finansiranje proturepublikanske propagande. Pored fonda za 
zaštitu republike postojali su naime još drugi fondovi za propagandu (150 
hiljada za tajnu obavještajnu službu, 200.000 za pomaganje naročitih kultur- 
nih zadataka u interesu Nijemstva u Alsasu i u Austriji). Major Pabst je 
dobio naime kad je organizovao Heimwehr, 1928.-9., 60.000 maraka. Fond 
za patriotsku službu od 1,250.000 djelovao je preko letaka i brošura, Pro- 
pagandistički materijal razaslao bi se naime na 30.000 povjerljivih osoba 
(učitelja i t. d.); ali su svi ti izdaci stajali pod kontrolom odbora sastavlje- 
nog od povjerenika svih stranaka na vladi, da se propaganda ne bi vodila 
samo u interesu jedne između njih. 


Osobita se pažnja posvetila propagandi putem štampe. Dok se do 
1914. god. novinarsko odjeljenje ministarstva spoljnih poslova sastojalo od 
jednog referenta (Geheimrat Hamann) i tri pomoćnika, narastao je taj 
resor poslije rata do obima dubokoizrađenog novinskog preduzeća. Za neko 
vrijeme se čak mislilo na osnivanje ministarstva štampe, ali je velika kriza 
deflacije pridonijela do smanjivanja namještenika i troškova (1932: 750.000 
maraka). 

Odjeljenje za štampu izvješćuje vladu o tome šta stoji u novinama i 
proturi u javnost vladina saopćenja. Konferencije domaćih novinara, ča: 
janke za inostrane dopisnike, širenje službenih, poluslužbenih i inspiriranih 

informacija, pobijanje navoda inostranih listova (dementi) i inostranih agen- 
cija, to su sredstva kojima vlada nastoji da utječe na štampu. 

Najvažniji dio službenog novinskog aparata nalazio se međutim izvan 
državnog odjeljenja za štampu. To je bila Wolffova agencija koja je opet 
pripadala akcijskom društvu »Continental Telegraphen Compagnie«. Ve- 
ćina dionica pripadala je u Bismarckovo vrijeme njegovu bankaru Bleich- 
roederu. Wolffov bureau je dobivao redovitu državnu subvenciju za vijesti 
i za dopise koje je država htjela da proturi u javnost, dok su opet novine 
morale da plaćaju za Wolffove depeše, Wolffov bureau je u proljeću 1929. 
pod socijal-demokratskim kancelarom Millerom raspolagao posebnom 
T-službom za pokrajinske novine. No, premda su Wolffove vijesti bile 
skroz u skrajno-desničarskom rasističkom duhu, ipak su mnoge novine ra- 
dije primale vijesti agenture Telegraphen Union kojom je upravljao Hu- 
genberg. ku 
Ako je već Wolffov bureau služio u glavnom politici koja se nije 
podudarala posve s gledištima najjače vladine stranke, još su se u jačoj 
mjeri razilazili od nje njemački listovi u inostranstvu koji se nisu ustezali 
od otvorenog zagovaranja monarhje. Vladi je bilo teško stupiti u otvoreni 
konflikt s ovim ljudima u vrijeme, kad je propagandistička agentura Con- 
cordia vodila agitaciju za gornju Slesku, Saru i Memel. ' 

Između poluslužbenih novina zauzimala je poseban položaj »Nord- 
deutsche Allgemeine Zeitung«. Njezin osnivač August Brass bio je, godine 
1848., zgoljni revolucionarac. Kako je Brass stupio u veze s pruskom 
vladom, nije poznato. Lewinsohn teško da je u pravu, kad tvrdi da je to 
bilo god. 1860. Sva je prilika da je Brass stupio u veze s Bismarckom 
koncem 1862. ili početkom 1863. god., u isto vrijeme kao i Lassalle. Bis- 


marck koji je htio da suzbije liberalce nije imao ništa protiv nastupa krajnje | 


ljevice. Pod njegovim okriljem je Brass pokušao da stupi u veze s Karlom 
Marxom i s Vilhelmom Liebknechtom. Ovaj potonji se razišao od Brassa 
tek je doznao, otkuda mu je novac. 

Poslije rata god. 1870.—1871. interesuju se za list »Norddeutsche 
Bank« i gospođa pl. Ollendorf. Bismarcku je dosta da može raspolagati 
»parčetom bijele hartije«. Plaćao je zato 30.000 maraka na godinu i davao 
je službene informacije, Ali je Norddeutsche Allgemeine Ztg.: ipak imala 
stalni deficit. Ollendorfovi su, promaknuti do baronata, imali da se bore 
sa sve većim poteškoćama, dok je, iza Bismarckove smrti, list stao da gubi 
sve više terena i da zaostaje i kao poluslužbeni organ iza »Kolnische 
Zeitung«, »Berliner Lokal-Anzeiger« i »Frankfurter Zeitung«. God. 1917. 


je Reimar_Hobing, poznat kao uspješni urednik časopisa »Konservative | 


Monatsschrift« preuzeo »Norddeutsche« koja se otsada zvala »Deutsche 
Allgemeine Zeitung«. Poslije Hobingove smrti (1920.) prodala je njegova 
udovica list Hugu Stinnesu koji je baš onda radio oko »Elektro-Montan- 


Konzerna« i držao mnogo do toga da republikanskoj vladi otme u političkoj 


igri jedan atout iza drugoga. Malo iza toga vidimo Stinnesa u posjedu 
»Norddeutsche Buchdruckerei. und Verlags-Anstalt«. Zanimljivo je da je 
Stinnes, premda opozicionalac, dobivao za svoj list još uvijek onu državnu 
subvenciju koju je Bethmann-Hollweg svojedobno ispostavio Reimaru Ho- 

bingu. U zamjenu je 5000 egzemplara Štinnesova lista išlo po svim pruskim 
nadleštvima. Uz »Deutsche Allgemeine Zeitung« štampale su se u istoj 
zakladi »Industrie- und Handelszeitung«, »Wirtschaft und Statistika 
» Reichsverkehrsblatt«, »Reichsarbeitsblatt«, »Reichs- & Staats-Anzeiger«. 
Sada je Stinnes stao da tako žestoko napada vladu, da se ova našla prisiljena 
da otkaže ugovor god. 1917., ali da se ujedno odrekne svih zapisa u »D. 
A. Ztg.«, što opet nije značilo da su ujednom prestale i sve subvencije. 

No Stinnes nije umio da od »D. A. Ztg.« napravi svjetski list. Otpu- 
šteni pomorski oficiri koji su upravljali listom uspjeli su da mu podignu 
deficit do skoro dva milijuna. Stinnes je unatoč tome dalje kupio »Kladde- 
radatsch« i »Frankfurter Nachrichten«, gdje je zagovarao nastavak infla- 
cije, neplaćanje reparacija, prenošenje željeznica u privatne ruke. Sada su 
Stinnesove kupovine išle u nedogled: »Mode-Verlag Vobach in Leipzig«, 
»Biichsensteier Druckerei«, čitav niz provincijskih štamparija, u nekim 
između kojih su se štampale čak banknote. U proljeću 1925. bio je nepre- 
gledan Stinnesov koncern ruševina. Njegova tvornica celuloze bila je prešla 
u inostrane ruke. Tvrtka H. S. Hermann bila je kupila za jeftin novac 
»Berliner Bčrsen-Courrier«. Pruska država je preuzela »Reichs- u. Staats- 
anzeiger«, zgradu sjeveronjemačke štamparije, ali nije uspjela da kupi 
»D. A, Ztg.« Oko te novine su se počeli vrtjeti Hugenberg, centrumaši 
(Klšckner), dok su joj se naišla usred najveće opasnosti neki Solinger i 
pravni savjetnik tekstilne industrije Dr. August Weber, Ljudi su u čudu 
pitali, što je ovu dvojicu moglo navesti na ovako krupni podhvat, kad se 
napokon ispostavi, da iza Solingera i Webera stoji... sama držvaa. Pruski 
ministar pretsjednik Braun je doduše još u ožujku 1926 pokušao da tu 
istinu zabašuri, ali se brzo doznalo, da Pruska troši svake godine 75—90.000 


za »O.A. Ztg« i da je kod posljednje kupnje posredovao neki Jakob Gold: 


schmiedt, Stresemanov pomoćnik u finansiranju političkih poslova. Novac 
za >»D, A. Ztg.« dolazio je, čulo se, iz tajnih fondova, tako da o toj kupnji 
nije ništa znao ni sami kancelar Marx — zanimljivo je pri tome, da je 
»D. A. Ztg.« stala da napada parlamentarizam i da kuje u zvijezde. faši- 
zeni Mussolinija i da ni sama redakcija nije znala tko je upravo vlasnik 
ista ! ' 
U Reichstagu je zbog toga došlo do urnebesa, Stresemann je žestoko 
napadnut od nacionalista, dok su njegovi parlamentarni saveznici, socijal- 
demokrati i centrumaši, jedva našli načina da mu uštede krupna predba- 
civanja. Stvar se svrši likvidacijom tog posla. Jakob Goltschmiedt je opet 
posredovao za to da »D. A. Ztg.« pređe u ruke jedne grupe »pretstavnika 
industrije, trgovine i pomorstva«. — Država je tom prilikom izgubila 
2,500.000 maraka. Zajednica novih vlasnika pretstavnika je upravo šareno 
društvo. Berlinske D-banke dale su svaka po 40% — osim njih spominju 
se kao novi suvlasnici Kuno (Hamburg—Amerika), Včgler (Vereinigte 
Stahlwerke) Brandi, Springorium, Heinrich Droste (Deutsche Burgwerk- ' 
Zeitung), dakle jednom riječju Hugenbergova družina. 

Ali zanimljivo za način kako je sve to proteklo: i vlada i novi vlasnici 
kao da se boje da dijete krste pravim imenom. Vlada plaća svoje subvencije 
redakciji »D. A. Ztg.« kao da se ništa nije dogodilo, ona finansira sa 

300.000 maraka na godinu list koji otvoreno napada i parlamentarizam i 
stranke parlamentarne većine !- 

Međutim je vlada malo po malo gubila sve pozicije na polju štampe. 
Još prije 1848. raspolagala je pruska vlada čitavim štopom dosta čitanih 
novina (»Rheinischer Beobachter«, »Die Zeitung fiir Preussen«, kasnije 


literarno-politički »Kabinet« i novinsko odjeljenje tog kabineta kojim je: 


upravljao sam Hegelov sin a kasnije sam Otto von Bismarck). Bismarck 
je kao pruski ministar u Frankfurtu izvojštio subvenciju časopisu »Evange- 
lische Monatsschrift« za suzbijanje mnogobrojnu i dobro vođenu »ultra- 
montane« štampe. Od trenutka kad je Bismark preuzeo vladu pa sve do 
sedanske bitke umnožio se je broj subvencioniranih novina i dvije polu- 
službene agencije (Preussische i Provinzialkorespondenz) radile su punom 
parom. Okružni listovi (njihovi troškovi su pokriveni pretplatama pojedinih 
nadleštava, porudžbinama, oglasima, dotacijama iz Welfenfonda) morali 
su voditi političku agitaciju. Urednici su im bili savjetnici konzervativnih 
načela. 

Ovi listovi su postojali i poslije 1918 god., ali su pisali sve do god. 
1929 kao da uopće nije došlo do republikanske promjene. Trebalo je dosta 
vremena, dok su se ljudi dosjetili, da stvar ne može ići dalje ovim pravcem. 
Ali, kad se vlada odlučila da obustavi sve subvencije onima koji su je siste- 
matski napadali osjetila se potreba ponovne organizacije. Bivši ministar 
Reinhold pokrenuo je sada »Centrale Verlags-Gesellschaft m. b. H.« — 
»Kčlner Tagblatt« je dobio opet subvenciju isto kao neki lokalni listovi u 
Kčslinu, Stolpu, Osterrode — »Central Verlags-Gesellschaft« podredila je 
sebi opet dvije agenture (Deutsche Nachrichten i Dammert). Kao službeni 
organ pruske politike javlja »Amtlicher Pressedienst«, 

Međutim se koruptivne navike inflacionog doba pojaviše i po pojedinim 
ministarstvima. Čitav niz skrahiranih poduzeća prelazio je pod državnu 
režiju. Neki mornarički kapetan Lohmann sakupio je god. 1924 iz tajnih 
fondova namjenjenih drugim svrhama oko 20,000.000 maraka (10,000.000 
Ruhe-Fond, 7,000.000 kredita, 3,000.000 od novca za transport ratnih 
zarobljenika). Lohman koji je imenovan šefom odjeljenja za pomorski 
saobraćaj upotrijebio je te novce za nova gradilišta, za fabrike aviona, za 
burzovnu špekulaciju, za osnivanje poduzeća za izvoz slanine i za filmske 


poslove. Dojdućih godina pridignuto je daljih 29 milijuna. Nakon peto- 


godišnje nevjerojatno lakoumne uprave uspostavilo se da prema aktivu od 
jedva 20,060.000 (od utrošenih 49.000.000) stoji dug od 35 milijuna 
maraka, to jest deficit od 15,000.000 što ga je država morala pokriti iz 


svojih sredstava. Lohmann je duboko zaglibio sa filmskim poduzećem : 


»Phoebus A. G.« koje je oduvijek bilo pasivno, a gutalo je sve veće svote. 
Vlada koja je preuzela jamstvo za to poduzeće (min. fin. Reinhold i min. 
Reichswerhra Gessler) morala je za nj izdati 10,000.000 maraka U par- 
lamentu je nastao urnebes. Admiral Zenker, Lohmannov pretpostavljenik, 
i ministar Gessler morali su dati ostavku. A »Phoebus« je došao malo iza 
toga pod reviziju Hugenbergova koncerna. 


(Prikaz ostalih država slijedi u narednom godištu.) 

SLIKARSKE IZLOŽBE 


G. Ivan Jugović, koji je u gornjim pro- 
storijama Ulrihova salona izložio (2. XI.) 
svoje slikarske radove (oko 23 na broju), nije 
profesionalni slikar, i prema tomu ne bi se nje- 
gova izložba smjela uopće uvrstiti u red 
izložaba naših slikarskih majstora, profe 
sionalaca akademskih slikara, itd, ili se pak 
pri ocjeni tih stvari ne bi trebao primijeniti 
isti kriterij. Ali, ako netko ima toliko ljubavi 
za umjetnost, toliko energije i izdržljivosti da 
se probije kroz sve poteškoće činovničkog sku- 
čenog života, da skupi dovoljno snage, vre- 


. mena i sredstava da uzmogne pomalo privatno 


učiti, raditi i tako stvoriti ove 23 slike, onda 
je.teško sasvim mimoići tu skromnu izlužbu — 
pogotovu što su danas rijetki izuzeci oni koji 
svoju energiju, novaca i vrijeme posvećuju ne- 
kim višim ciljevima. Pitanje kriterija je mano- 
go delikatnije. U kritici ne postoje i ne mogu 
postojati nikakvi obziri, nikakvo gledanje kroz 
prste. Kao što nema pored umjetnosti i neka 
poluumjetnost koja bi imala prava na posto- 
janje (ovdje, dakako, ne mislim primijenjenu 
umjetnost, koja, u svojim granicama, može biti 
visokih kvaliteta, ali je uvijek podređen čistoj 
umjetnosti) tako nema ni posebnih kriterija za 
akađemske slikare, posebnih za profesore, za 
amatere itd. Ali je jasno da se socijalno sli- 
karstvo, dakle umjetnost koja je u službi sta- 
novitih parola i naziranja o današnjem dru- 
štvenom uređenju, ne može promatrati samo 
sa stanovišta estetike i slikarskih problema. 

Kod ocjenjivanja jednog platna nama može 
biti savršeno sporedno i nebitno kakve sve na- 
slove slikar nosi, kakve je škole svršio, — 
važna je samo slikarska realizacija. Ako slika 
ne može podnijeti ispravni, strogi i ozbiljni 
sud, ona ne pripada u umjetnost i, prema to- 
me, nema prava na postojanje. 

Izložena ulja pokazuju u kojim se granicama 
kreću nastojanja g. Jugovića. Borba s dile- 
tantizmom, pomanjkanje solidnog slikarskog 
znanja. Njemu još ne uspijeva da pruži ni 


"jednu potpuno svršenu i zaokruženu radnju. 


Kad negdje dobro počne, onda redovito ili kod 
detaljne razrade pokvari, ili ne provede za- 
mišljeno dosljedno do kraja. Dade li, na pri- 

mjer, dobru intonaciju, ili dobar plan ili šti- 
mung, onda to uvijek daljnim postupkom obrad- 
be pokvari. Neki tonski ugođaji stvoreni su 
pod očitim utjecajem njegova učitelja (Jugović 
privatno uči kod prof. Mujadžića) a neke 
zagasito zelene boje posuđuje od Varlaja, ali 
to sve ga ne spasava od tvrdoće. Slikar je 
stvorio prilično jednostavnu shemu po kojoj 
konstruira svoje slike, i onda jeftinim efekti- 
ma nastoji skriti svoje slabosti. 

U tmurnu intonaciju platna poslaže scenski 
kubuse i kvadere arhitekture _a onda jedan objekt 
iz sredine jasno osvijetli. Tako on maskira ne- 
moć da stvori dubljinu prostora, pošto je tim 
postupkom prividno posigao razmak od kulise 
do kulise. Drugačije slikar ne može slomiti 
plošnost. Ali čim napusti kubuse kuća i ode 
u prirodu gdje nema ovakvog scenskog osvjet- 
ljenja i gdje se cijela slika ne može uvijek 
svesti na tri plana (Vordergrund, Mittelgrund , 
i Hintergrund) ukazuje nam se sva njegova 
slabost i neznanje u potpunoj jasnoći. Najbolji 
je primjer za ovo »Pogled na zagrebačku go- 
ru« (br. 13). To je loše oličena zelena ploha, 
sva zalivena prljavora bojom, ispresijecana po- 
tezima i našičkana mrljama, ali sama gadna 
boja. »Sa Radoševićeva brijega« (br. 6) do- 
bra u svom kolorizmu, ali pojedine partije su- 
više tvrde. 

»Pogled iz moje kuhinje« (br. 16) ima iz- 
vjesnih kvaliteta u intonaciji. Ta škura bo- ' 
lećiva atmosfera ima iskrenog melankolinog 
ugođaja i uvjerljivosti, ali najednom slikar 
osvijetli krov, pokriven snijegom, jasno re- 
flektorski da sav zabliješti u svojoj bjelini. 
Dakako, ugođaj je narušen, pokvaren a mi se 
moramo i nehotice koncentrirati na tu bijelu 
mrlju. »S krova u Mesničkoj ulici« (br. 10) 
prvi plan jako dobar u boji i osvjetljenju, 
(crtački je slab) — dok je pozadina rastr- 
gana i sasvim loša. Tu kuće lebde u zraku 
kao napuhnuti šareni baloni, a nisu povezane 
ni među sobom ni uz tlo. I »mrtve prirode« 
imaju iste pogreške: ukočenost, nedosljednost 
izvedbe, ali neke djelomično dobre partije. Kad 
bi g. Jugoviću uspjelo da se oslobodi tih sla- 
bosti, da intenzivnijim studijem ublaži taj pi- 
pavi tretman, da uživljavanjem u predmet 

konsekventno provede zamisao do kraja, čini 
se da bi baš »mrtve prirode« mogle postati nje- 
govo pravo polje rada. Neki dijelovi »Mrtve 
prirode (br. 12), njen temeljni ugođaj i mala 
studija Riba (br. 22) govore tome u prilog. 

U Širinu salonu izložio je 29. XI. akadem- 
ski slikar Rudolf Maričić veći broj platna i 
nekoliko akvarela. To su isključivo pejsaži i 
marine. Te stvari rađene su starijom i već 
preživljelom tehnikom, a potsjećaju mnogo na 
maniru ruskog slikara Hanzena koji je svo- 
jim »efektnim« marinama u Zagrebu dosta 
poznat. Samo, dok Hanzen svoju slabu inven- 
ciju svoju neoriginalnost, namještenu dekora- 
tivnu konstrukciju vješto maskira briljantnom 
tehnikom, raznim znalačkim trikovima, bez- 
brojnim retušama lazurom — dakle odličnim 
svladavanjem mćtiera, to g. Maričić pored 
istih manjkavosti u pogledu invencije i origi- 
nalnosti, ima naročito tvrdu »akademsku« teh- 
niku obradbe. Sve te blještave stijne, gu- 
dure i litice o koje se razbijaju valovi s uza- 
vrelom pjenom od najčišćeg »kremzervajsa«, 
pa tihe drage gdje je morska površina akva- 
marinski prozirna i čista, djeluju papirnato i 
neuvjerljivo. Takve su otprilike bile poznate 
oleografije iz djetinjstva naših baka s tirol- 
skim pejsažima, romantičnim chaletima iznad 
kojih negdje u daljini bengalski  paradira 
Alpengliihen ili one turobne mletačke pano- 
rame s ugrađenim urama koje tromo i sanjivo 
sviraju ljuljuškave karkarole dok pun mjesec 
lebdi nad tihom lagunom. 

U takvoj interpretaciji nema slikar prilike 
da pruži jednu jedinu ličnu notu, jedan iskre- 
nije doživljeni ton. — Sve te ponajviše ne- 
zanimljive varijante otrcanih klišeja koji su 
bili u modi tamo negdje prije 60 godina i to 
kod slikara drugog reda. Kad slikar ima to- 
liko smionosti pa izloži platna kao što su 
»Strani cvijet« br. 25) i »Na hridinama Ko- 
ločepa (br. 40) koja ne samo da graniče s naj- 
lošijim razglednicama i bazarskim slikarijama 
na lepezama, nego pretstavljaju najčišći sto- 
postotni kič — onda je to najbolji dokaz o 
»visini« slikarske kulture, ukusa i chica. 

Da g. Maričić nije ipak bez talenta, to nam 
govore neke njegove slike. Tako na pr. »Din- 
kovo selo« (br. 17) ima izvjesnu lakoću obrade 
i pokazuje dobar smisao za puno sunčano 
osvjetljenje i  pleinairsku prozračnost. Neki 
dijelovi tog plana potsjćaju na jasni Bukov- 


čev tretman i boje, dakle tek donekle sretan 
izbor uzora, ali bez sumnje i prilično zamjet- 
ljivo zakašnjenje u orijentaciji. Dobar je i 
»Sumrak« (br. 15) rađen sasvim oprečnom 
tehnikom od osalih radova. Sav u mekanim i 
laganim tonovima, u blagim koprenastim pri- 
jelazima i neizrazitim rasplinutim oblicima, 
daje naslutiti da bi slikar s ovakvim načinom 
rada došao daleko više do pozitivnih rezul- 
tata pa i nekog ličnog izraza. Slične kvalitete 
ima i »Opasan oblak« samo tu već preteže 
dekorativnost namještenost i prokušani trikovi 
gospodina Hanzena. Kako je slikar već prešao 
dob u kojoj se događaju veliki i nagli pre- 
okreti u stavu, nazorima i smjeru stvaranja 
(g. Maričiću je oko so godina) to se ne može 
pouzdano očekivati u tom smjeru neki veći raz- 
voj. Ove tri spomenute slike jedini su «uspjeh 
te izložbe. 

Nakon dulje pauze izložio je Gabrijel Jur- 
kić u Ulrihovu salonu svoje slikarske radove, 
Na okupu je velik broj slika (128). Osim tri 
figuralne kompozicije sve su sami krajobrazi 
koje je slikar ujedinio u ciklus pod naslovom 
»Večeri«. U svim tim slikama varira se na 
nekoliko različitih načina bosanski pejsaž. Kod 
nas je bilo uvijek malo slikara koji su isklju- 
čivo kultivirati krajobraz. Kovačević je bio je- 
dan od rijetkih iznimaka koji je zaista inten- 
zivno studirao prirodu i koji je naš pejsaž znao 
dati pravom iskrenošću bez svake patetike i 
namještenosti. Većina drugih slikara bavi se tek 
usput tom granom slikarstva. Tako: naša domo- 
vina obiluje velikim bogatsvom prirodnih lje- 
pota u najraznovrsnijim formama, od divljih 
gudura, planinskih šuma i proplanaka s ro- 
mantičnim prizvukom, pa do priproste jedno- 
stavnosti slavonske ravnice, to ipak naši sli- 
kari, pored takva obilja sujeta, rađe obrađuju 
sve moguće i nemoguće pariske motive koji 
su za naše prilike ipak bez prave logične nu- 
tarnje nužnosti. 

Do Poussina, krajobraz je (osim kod rijet- 
kih iznimaka na pr. Altdorfera, Giorginea) 
u slikarstvu igrao prilično skromnu neznatnu 
ulogu. On je tek pozadina ili pozornica, obra- 
đena po starim prokušanim konvencionalnim 
receptima, gdje su se kroz stoljeća odigravala 
sva ona šarolika zbivanja figuralne kompo- 
zicije postavljena i preživana po bezbrojnim 
biblijskim, mitološkim, fantastičnim ili svaki- 
dašnjim - motivima. Ali malo. po malo, upo- 


redo s razvojem probuđenog smisla za pri- 
rodne ljepote, osvaja krajobraz sve značajnije 
mjesto. Kod Poussina je već krajolik i figu- 
ralna kompozicija od iste važnosti i jedno je 
od drugog nerazdjeljivo. Cijeli motiv krajo- 
braza, oblici vegetacije, tu su još jako stili- 
zirani i prema figuralnom događaju u snažni 
»herojski pejsaž«. Claude Lorrain je pejsažu 
dao još veću važnost. Sam krajolik je izraz 
doživljaja, duševne dispozicije, a figuralna 
kompozicija — ako je ima — podređena se- 
kundarna, skoro nevažna, — obična stafaža 
»idealnog pejsaža«. Nizozemci su u 17. sto- 
ljeću otišli dalje. Oni već stvaraju impresio- 
nistički shvaćene pejsaže Kod njih zemlja i 
svi njezini oblici primaju .bestjelesne raspli- 
nute forme uronjene u najsuptilnije tonske 
ugođaje: Krajobraz postaje naročito prozračan 
i mekan kako izgleda samo pod flamskim 
vlažnim nebom. Sliku: prožima dominantni šti- 
mung: melankolije, čežnje ili tjeskobe i pre- 
ma tome su namjerno izabrane boje i njihove 
kombinacije. Nemirna igra oblačnih masa nad 
beskrajnim holandijskim ravnicama, brojne at- 
mosferske promjene neba, magličaste zračne 
koprene koje zastiru daljine, dane su u svom 
bogatstvu i. čaru najfinijih tonskih razlika. 
Esaias van de Velde, Jan van Goye, Hercules 
Seghers, Salomon Ruysdael, Cuyp Hobema i 
još cijela četa dobrih majstora radi u tom 
smjeru i stvara od pejsaža sasvim novu granu 
slikarske umjenosti. Iako još tu ima pokatkad 
i primiješane romantike, pomalo patetičke in- 
terpretacije pa i narativnog stila, to je ipak 


većina slikara  priklonjena jednostavnosti i 


iskrenosti. Sada je već pejsaž upravo vjeran 
duševni portret umjetnika. Dalje se krajolik 
sve naglije emancipirao i razvijao. Preko Tur- 
nera, Constablea, Rousseaua, Bčcklina preko 
grupe iz Barbizona i Batignollesa do van 
Goghove kolorističke vizije, Lothovih eksperi- 
menata i »nove stvarnosti«. Kolorizam, idila, 
romantični sveti lugovi, realizam, »razbijanje« 
atmosfere u njene sastavne dijelove, problem 
svijetla, problem zraka, difuzno svijetlo, de- 
stilati iz čistih boja spektra, pointilizam, pa 
»couleur libre, proizvoljne kaprise, tapanje, lu- 
tanje, minijaturna opažanja, jalovo eksperimen- 
tiranje, sve je to jedna neprekidna linija uspo- 
na, razvoja i konačno postepenog pada. Da- 
nas se pejsaž obrađuje ili na bezbroj bez- 
ličnih pomodnih načina ili se slikar vraća u 


prošlost, izabire sebi obradbu koja njegovu 
gledanju i  intencijama najbolje odgovara, 
malo je modificira i osvježi i tako je u po- 
mlađenom obliku varira na svojim platnima. 

G. Jurkić nema bez sumnje nikakva kon- 
takta sa suvremenim slikarskim strujama, zato 
i on kod izabiranja obrade zalazi u prilično 
daleku prošlost. To ima svoje dobre i loše 
strane. Daleko od današnjeg nemirnog slikar- 
skog zbivanja, ostao je slikar pošteđen .svim 
njenim trzavicama, trenutačnim mušicama mo- 
de nervozne užurbanosti, merkantilnih speku- 
lacija, nasilja nad formama, socijalnih ka- 
lupa, zvučnih parola epigonstva, grupacija itd. 
i sačuvao upravo neku arhajsku jednostvnost 
Tako je ostao samo skromni slikar svoga kraja 
i sačuvao upravo neku arhajsku jednostavnost. 
gledanja, puerilnu bezazlenost i čistoću iskre-: 
nost i mir. Sve ovo daje baš njegovim sli- 
kama posebnu ličnu motu, nešto što je iznad 
vremenskog vrijenja, nešto što za uvijek ostaje. 
Duševna smirenost i pokoj lebdi iznad svega, 
ona blažena smirenost koju smo mi u našoj 
vrtoglavoj jurnjavi za novim već davno iz- 
gubili. To g. Jurkića izdiže visoko iznad mno- 
žine slikarskih afektacija i daje mu sasvim 
odvojeno mjesto u našem slikarstvu. 

Nije bez sumnje samo slučaj da je slikar 
izabirući tretman odlutao u Bocklinove »polja- 
ne blaženih«, gdje vlada isti pokoj i gdje 
rujne oblačne galije ponosno plove nad tihom 
krajinom. To je vječna nostalgija za srećom, 
za smirenjem, za utočištem koja ga je ne- 
primjetno tamo dovela. Ali romantične orgije 
boja tog čarobnog carstva te blažene zemlje 
sanja, njezine božice, kentauri i najade, tam- 
ni viti čempresi, stare platane, mistični otoci 
mrtvih, bistra gorska jezera, nisu opili krajinu 
snova. Od svega tog nije on ništa unio u svoje 
slike. Ostavio je pejsaž sa svojim skromnim 
stanovnicima jednostavan i primitivan kakav 
on uistinu jeste. On je od majstora Bocklina 
prihvatio samo neke karakteristične obradbe. 
Bčcklinovu već dosta jednoličnu i razmazanu 
tehniku kista svakako nije smio još potenci- 
rati »Vertreiberom« -— jer takov previše ugla- 
đen tretman, ne samo da nije suvremen, on 
je u svojim naglašenim dijelovima neslikarski, 
dosadan, i daje često platnima neku naročitu 
tvrdoću i plošnost. Svaki je potez kista pret- 
hodno pomno promišljen, bojažljivo izveden, 
a zatim razbrisan i uništen. Ovakva kontrola 

potpuno sputava slobodu stvaranja, priječi 
svaki zamah i zdravu slikarsku obradu. Zato 
i nastaju prazne, neukusne plohe (ponajviše 
tratine) u neinteresantnoj jednoličnoj boji. Ta- 
kvim plohama manjka svaki sadržaj. U ta- 
kvim slučajevima uzalud tražimo par snaž- 
nijih boja, par izrazitijih, tonskih razlika, 
koji krepki potez da slikarski oživi te ula- 
štene sagove iz linoleuma. Jasno je, da ova 
pipava obrada skoro isključuje platno većeg 
formata, pogotovu ako se s njom združi dru- 
ga generalna pogreška nekih Jurkićevih slika 
— potpuna praznina prvog plana, 

Dok je platno malo, to još nekako nije 
upadljivo. Objekti su manji pa i zahtijevaju 
minuciozniju obradbu, a prvi plan ne upada 
toliko u oči. S veličinom platna obično rastu 
toliko u oči. S veličinom platna obično rastu 
i obje pogreške i postaju sve više zamjetljive. 
Još je jedan važan uzrok tome. Jurkićeve ve- 
like slike nemaju većinom ni zraka ni atmos- 
fere. 

Bregovi nam stoje na dohvatu ruke, vr- 
bunci se koče minijaturno dotjerani, gudure 
se žare pimpantno ulickane, a sve to leži u 
nekom zrakopraznom prostoru tvrdo i plošno 
kao obojene aplikacije iz kartona. (»Umiranje 
svijetla« br. 3, Večernji refleksi br. r). 

Jurkićev stav, nazori i gledanje ostali su 
od njegovih prvih početaka do danas nepro- 
mijenjeni. Napredovao je u čisto tehničkom 
pogledu. Postigao je već bistrinu boja večer- 
njeg neba, jači sjaj preliva, izrazitije kom- 
binacije itd. U izboru motiva i momenta, u 
načinu interepretacije nema ništa novo. Vari- 
jante bosanskog pejsaža, ponajviše u času pri- 
jelaza dana u meki sumrak. Umiranje svijetla, 
gašenje žarkog sunčanog refleksa, zadnji ben- 
galski bljesa sumrtvih boja ispunja ovaj ci- 
jeli večernji ciklus. Slikar namjerno odabire 
časove kad je bogatstvo nijansa i prijelaza 
najveće i kad boje fantastišno trepere i drhću 
ispod sunčanog tkiva kao bliješteći vlažni dra- 
gulji ispod tanke crne koprene. 

Od velikih platna moramo svakako na pr- 
vom mjestu spomenuti »Pred proljeće«. Tu je 
slikaru uspjelo da uskladi razmjer i punoću 
prvog plana s pozadinom i da, bez bučnih 
kolorističkih iznenađenja, pruži zaista dobar 
prozračan pejsaž pun intimnog lirskog ugo- 
đaja. Slične kvalitete ima i »Kiša pod sunča- 


nim zracima« (br. 15). Tu je doduše boja 


više naglašena, a prvi plan nije dovoljno is- 
punjen — no slika u skupnom dojmu dobro 
djeluje. »Proljetna večera (br. 9) ima dobru 
intonaciju pozadine, mekše je obrađena, dje- 
lomično u tonskim vrednotama; — prvi plan 
je slab. Oblaci (br. ro) rađeni sasvim u Bčck- 
linovoj maniri, ali tonski dobro diferencirani 
i uspjeli. Cijelo platno ipak ne djeluje radi 
neuravnoteženosti u boji između neba i pej- 
saža i pretvrde neslikarske fakture krajobraza. 
Najbolje što je Jurkić dao jesu pejsaži ma- 
njeg formata. Rađeni razmjerno življe, u 
obradi poput skice s jasnim bistrim bojama, 
pretstavljaju često male uspjele isječke pri- 
rode. Tu običajna pipavost nije toliko uočljiva 
ni sudbonosna, pogotovu kad u obradu uđu 
valeuri koji slome plošnost i ublaže tvrdoću. 
Koloristički je to sve, dakako, zaslađeno, uljep- 
šano naglašeno, ali i u tom kolorizmu ima 
dobrih impresionističkih bilježaka, odličnih fra- 
gmenata, zanimljivih kombinacija i da sve to 
nije ovako traženo zaokruženo i uglađeno, 
moglo bi se još o mnogoj slici pozitivno izra- 
ziti. »Ožujak« (br. 16 i 44) po generalnoj 
intonaciji sjećaju malo na Kovačevića, iako su 
oba broja bez one mekane magličaste amosfere 
koju je taj impresionist tako majstorski znao 
dati. »Pred večer« rađena slobodnije s neraz- 
brisanim potezima; čini se da je to starija 
radnja. »Večernje magle« (br. 90) imaju do- 
brih kvaliteta u intonaciji. Sa figuralnim stva- 
rima nije g. Jurkić postigao isti uspjeh kao sa 
svojim krajinama. Zato mu, čini se, manjka 
temeljit studij tijela i bolje poznavanje onog 
bogatog razvoja oblikovanja figuralne kom po- 
zicije, koji se od Giotta pa do danas nepre- 
stano mijenjao, formirao, čas padao čas se 
uzdizao u svojoj vrijednosti i koji pretstavlja 
riznicu znanja i rezultata stoljenih napora. Na 
tim uzorima odgojen slikar ne bi nikad izložio 
sliku br. 19 »Ave Maria« koja jasno pokazuje 
pomanjkanje smisla za slikarsko uživljavanje 
u takav svijet. Taj fratar koji je sklopio ruke 
na molitvu, suviše je naivno koncipiran, a 
obrada je slaba, diletantska. Tako su gledali 
i teatralno postavljali svoje sentimentalne li- 
kove  ilustratori »Gartenlaube«' sedamdesetih 
godina prošlog stoljeća. »Kraljica mira« (br. 
20) sasvim dekorativno koncipriana madona u 
slatkoj šablonskoj izvedbi. »Večernja Madonax« 
.(br. 128) nije loša u svom skupnom dojmu 
i postavi, samo je izvedba pretvrda a ima 

i neoprostivih crtačkih pogrešaka. (Loše pro- 
porcije ruku Madoninih spram tijela, pogrešno 
crtano lice, nerazmjerno širok vrat). Legenda 
je zaista slatka i dražesna ilustracija. 
Vladislav Kušan 


P. S. SCRIPTORI AC LECTORI BENEVOLO 


G. V. Kušan preuzeo je dužnost — kako 
naši čitaoci vide — da izvješćuje o pojavama 
našeg likovno-umjetničkog života i muzike. 
Toj se zadaći on odazvao velikom savjesnošću 
i marljivošću, tako da njegove analitičke opa- 
ske imaju ne samo instruktivan karakter za 
čitaoca, nego se njima mogu okoristiti i sami 
umjetnici, jer su one uvijek obrazložene. Ima 
umjetnika koji kažu da preziru kritiku, ako 


oveć misle da imaju zacrtan put kod kojega 


je nevažan stav kritike, jer ih ona — kako 
oni sami misle — na tom putu ne shvata i još 
ne doseže. Čak i za njih bile bi ovakve opaske 
od koristi kao kazalo reakcije, obrazložene i 
savjesno analizirane, na njihova djela. Jesu 
li prigovori kritike uvijek opravdani, o tom 
ne treba trošiti riječi; ali i oni koji kasnije ot- 
padnu kao nebitni, nevažni a možda i pro- 
mašeni, ako su duhoviti i zasnovani na struč- 
nom znanju, bez sumnje koriste s obzirom na 
bistrenje pojmova i kristalizacije principa. I 
tako, prilikom kritike o izložbi g. Jurkića koji 
je kako je poznato, suradnik ovoga lista i 
u više je navrata s požrtvovanjem i preda- 
njem podupro. njegov rad, ne ulazim nipošto 
u ono što je kazao g. Kušan. I kritik i umjet- 
nik surađuju, ne bez razloga u istom listu 
kojemu je, pored njegovih vrhovnih načela, 
točno određenih i visokih, u čitavom njegovom 
radu prvo praktično pravilo: apsolutna lojal- 
nost i iskrenost u zastupanju svoga mišljenja; 
temeljitost i trijeznost u njegovu iznošenju i, 


u ličnom odnosu, ix omnibus charitas. Na taj 


način nije teško ni primiti prigovore, a ni 
odmjeriti njihov doseg onome koji ih daje. 


A ni izmjeniti misli u slučaju eventualnih ne- 


sporazumljnja. 

Ne dirajući, dakle, ni u šta od onoga što 
je rekao g. Kušan i to ne samo zato da ne 
povrijedim njegov položaj kao kritika nego i 
zato što mislim, da je potrebno da se sve to kaže 
i prodiskutira, ja bih ipak rekao nekoliko ri- 
ječi ne s obzirom na ono što je on rekao, nego 
s obzirom na ono što upravo nije rekao. A da 
bude stvar prilaznija, nadovezao bih too 


njegovu opasku o Bčcklinu. Ne znam koliko * 
£. Jurkić pozna Bočcklina, ali ga nesumnjivo 
pozna iz reprodukcija, a i iz originala, jer mu 
je svakako njemačka umjetnička sfera poznatija 
nego francuska. A nije isključeno da ima i di- 
rektnog utjecaja, iako u tim stvarima čovjek ni- 
kada ne može govoriti s dosta rezerve; jer su 
u vezi s istim tim g. Jurkićem, povodom nje- 
gove prve izložbe, govorili o Segantiniju. Kon- 
trast ne može biti jači i, tehnički, opaska ni- 
kako nije bila opravdana. Ali, jer je g. Jurkić 
onda slikao Dinaru, Kupres, Malovan i divotu 
planina svoga najužeg zavičaja, sami su motivi 
neminovno sjećali na Segantinija, pa su čak do- 
nosili sami sobom izvjesnu srodnost u stiliza- 
Ciji, iako je, možda, sam kritik prije poznavao 
Segantinija (koji je onda bio u modi) nego li 
slikar, A jer, ovdje g. Jurkić ostaje na ugođa- 
Jima večeri i ne slika alpske pašnjake nego, 
pored ostaloga i šume i gajeve, afinitet je 
s Bocklinom jasan, iako ne mora pritom biti 
govora o direktnom utjecaju. Sve to nije u ovom 
času važno. Htio bih radije, pored sličnosti i 
srodnosti, istaknuti karakterističnu razliku, jer “ 
mi se ona čini bitno važna. Boecklin je svoju . 
prirodu napučio mitologijskim ili simboličkim 
bićima koja čine da on u pejsaž unosi ne samo 
osjećaj, ugođaj, nego i misao. A ta se misao 
dade ukratko kazati možda riječima: da živi 
stari Pan. Klasicistički poganski hedonizam, ili 
melankolija »propalih bogova« — propalih za 


“ljude, a uvijek živih za umjetnika u personifi- 


ciranoj prirodi — daje Bocklinovim slikama ne 
samo duhovnost izvjesne vrsti, nego i njihovu 
stilizaciju. Bocklin u vezi s tim, ne samo kom- 
ponuje prirodu, nego je i stilizuje. »Otok mrt- 
vih« i njegove različite varijante to jasno po- 
kazuju, a da i ne govorim o »Svetom gaju« i 
drugim, općenito manje poznatim, motivima. 
Bocklinovi pejsaži, polazeći od slike zbiljskog 
kraja, pretvaraju se u Arkadiju, u utopistički 
kraj »gdje vječnimi cvate cvijeti zemlje lice 
ko raj« — kako bi rekao naš Preradović. G. 
Jurkić, naprotiv, slika uvijek konkretan i zbilj- 
ski pejsaž koji eventualno samo diskretno kom= 
ponuje, zadahnuvši ga ujedno poezijom ugo- 
đaja — ovdje ugođaj večeri u različitim. nje- 
govim nijansama. 

G. Jurkić, bliz svomu vremenu kao što je 
Bocklin, uza svoj pogansko-klasistički duh, bliz 
romantici, ostaje pri stvarnosti i onda kada unosi 

u pejsaž legendarnu stafažu ili kad ga uzima 
kao pozadinu kompozicijskom motivu. Pejsaž 
je u skladu s motivom, ali ne zato što je uto- 
pistiki preciziran, nego što je srodan s mo- 
tivom. Kao kod onih srdačnih i naivnih 
quattrocentista kod kojih religiozni motiv nije 
sakralna kompozicija već istinski doživljaj. 
Doživljaj s pozadinom Siene, Umbrije ili To- 
skane kao što bi zaista bilo, kad bi se sve to 
sada dešavalo. Upravo to i kazuju Jurkićevi 
pejsaži. U njegove pejsaže ulazi religiozna 
stafaža i skladno i prirodno, jer i kad nje 
nema, Bosna je, gledana očima njezina skrom- 
nog sina, siromašnog čobančeta (ako i nije bio 
baš doslovno to), onaj oskudni i djevičanski 
čisti kraj u kojem bi se rodio Sin Božji koji 
nije imao kamo da nasloni glavu, kao što su 
u njoj (već tako rano u historiji) sinovi Asiškog 
Siromaška našli kraj koji je, da tako reknem, 
kongenijalan Alverni i Njegovoj siromašnoj 
Umbriji. Kao što je nekad pisao Huysmans 
o Charlesu Dulacu, da su njegovi pejsaži a- 
mi po sebi religiozni, tako Jurkićevi likovi 
kraja odišu tišinom i sabranošću, odricanjem 
i uznešenošću pobožnih meditacija. Radi toga 
su nestvarne i nepismene »kritike« napale g. 
Jurkića. Radi toga je, ne treba se varati, 
publika rekordno kupovala njegove skromne 
pejsaže. U njima živi duša pastirčeta i nje- 
govih čistih zanosa. A pastiri su bili prvi 
zvani Jaslicama, i Melanija iz La Salette_ i 
Bernadetta iz Lurda bile su pastirice. Naprotiv 
tomu, ljudi koji gledaju čovjeka na naočale 
perverznog dekadenta Grosza (koji može i da 
.se bori za socijalnu pravdu, ali on lično, kao 
umjetnik, ostaje uza sve to perverzan i deka- 
dentan), vjerojatno nisu nikada ni vidjeli ovce 
na paši, kad patetično pitaju umjetnika, zašto 


nije naslikao pojedine ovce, nego uvijek samo, 


stada. Takvi isti ljudi rado se pozivaju na 
golemo učešće svih krugova društva, na pr. 
na kongresu“za sovjetsku književnost. A eto, 
“odaziv publike plebiscit je i suviše jasan. Isti- 
na, nisu to bili ni umjetnici ni kritici umjet- 
nosti koji su kupovali slike, ali treba biti na 
čistu o tom da ih oni nikad i ne kupuju. Ako 
se s ponosom ističe da je u Moskvi posljednji 
vojnik i seljak imao riječ kad se pitalo o tom 
.kakva treba da bude književnost, onda treba 
zabilježiti i onu dirljivu zgodu o običnom 
- stolaru koji je došao da kupi Jurkićevu sliku, 
premda nije imao za to ni dosta novaca. Čo- 


vjek čija je priprosta duša bila žedna ljepote, 
osjetio je u Jurkićevim slikama nešto blisko i 
srodno. To je bila duša. Gabrijela Jurkića 
koja je, na nekoliko dana, svoju Bosnu pre- 
nijela u Zagreb. 

Ljubomir Maraković 


ŽIVOT GOSPODINA DE MOLIEREA 

Svaka iole temeljitija biografija Moličre- 
ova navodi više puta životopis velikog kome- 
diografa od nekoga Grimaresta, na kojega se 
inače često pozivaju i uvodi u sabrana djela 
Jean Baptiste Poquelina, pa i literarne histo- 
rije. Ali nigdje se ne kazuje, tko je i što je 
taj Grimarest, pače je vrlo teško doći do ne- 
kih podataka o njemu u prvom redu zato, jer 
ih se malo i sačuvalo, a onda i zato što je 
Jean-Lćonor le Gallois sieur de Grimarest, prvi 
biograf Moličre-ov, čim je godine 1705 izdao 
svoje djelo, bio napadan i omalovažavan sa 
mnogih strana, sve dok ga porazne kritike i 
novija, kritičnija, djela o Moličre-u ne potis- 
nuše potpuno u nezasluženi zaborav. Da ga 
spase iz tog zaborava i da ga u neku ruku re- 
habilitira, izdao je Lćon Chancerelt) (vrstan 
kazališni estetićar i historičar i među francu- 
skom omladinom vrlo popularni osnivač ori- 


ginalnog Skautskoga teatra) njegov životopis . 


kao prvi svezak svoje »Biblioteke Ljubitelja 
“Teatra« , popratvši ga opširnim uvodom, iz 
kojega jednako izbija ljubav za teatar i sve, 
što je s njime u vezi, kao i bogata stručna 
erudicija i pjesnička žica Chancerela, koji iz 
mršavih podataka, kritično, ali vrlo intuitivno, 
razvija žive evokacije ljudi i događaja. Tako 
nam on, na temelju nekoliko bilježaka, naslova 
i datuma, »rekonstruira« vrlo sretno sieur de 
Grimaresta, poštovanog gospodina s komplici- 
ranim imenom i još kompliciranijom mnaobraz- 
bom tipičnog »bel esprit-a«, poligrafa i pedanta 
na granici XVII i XVII. vijeka, enciklopedi- 
sta prije »enciklopedije«, koji živi u sjeni veli- 
kih imanja i imena i piše mnogo, čak i dva 
djela mjesečno, o svim mogućim pitanjima: 
priručnike, kako treba živjeti, čitati, govoriti, 
deklamirati i pisati, rasprave o ratovanju, o 
gramatici, o životu i djelima Karla XIL, i 
— Moličrea. Bit će, da ga je na ovo posljednje 
navelo nesamo poštovanje prema samome Mo- 


1) Grimarest, Vie de Monsieur de Mo- 
ličre, Bibliothčdue de V Amateur du thćatre L, 
Paris, Ed. Albert, 28, Av. d! Orlćans. 

ličreu, već i posebna naklonost prema kazali- 
štu, koje dobro poznaje i razborito sudi. Po- 
datke za ovo djelo sabrao je iz ustiju i zapi- 
saka očevidaca suvremenika i znanaca Mo- 
ličre-ovih, najviše čuvenog glumca Barona, 
Moličreova ljubimca i gotovo posinka. Iz sve- 
ga toga složio je životopis, koji sjeća na neke 
današnje romansirane biografije, pisan je onim 
jedrim, pomalo svečanim stilom epohe, koji 
tu i tamo ispresijecaju didaktične tirade i če- 
ste anegdote. Taj naoko nekritični karakter 
djela bio je povod prvim napadajima sa stra- 
ne Boileau-Desprćaux-a, Brosettea, J. B. Rous- 
seua i kosnijih »moličrista« Bazina, Beffara, 
Teschereaua i ostalih, ali je djelo ipak steklo 
veliku popularnost, bilo je prevedeno na ho- 
landski (1705.), i na njemački (1711), a u 
Francuskoj je doživjelo više izdanj ado poslje- 
dnjega iz godine 1877, koje je potpuno iscr- 
pljeno, jer je Grimarest za više od jednoga 
vijeka bio ipak glavni izvor svakome, tko je 
htio da upozna Moličrea kao čovjeka. 

Što da danas mislimo o ovoj biografiji, ko- 
ju je Chancerel sretno opremio pomalo starin- 
skim formatom, visokim jasnim slogom, sa 
majuskulama, kako ih je rabio XVIII. vijek, 
te tipičnim vignetama, ukrasima i portraitima 
iz dobe auktora? 

Djelo je, dakako, pomalo naivno, premda 
u svojoj jednostavnosti sugestivno i živo, i 
nije popraćeno nikakvom  bibliografijom niti 
citiranjem izvora pojedinih podataka, ali to 
mu ne možemo ni zamjeriti. U doba čestitog 
Grimaresta nijesu bile poznate današnje me- 
tode i principi, koji naučavaju, da je historija 
znanost. On se u svojoj naknadnoj obrani 
gotovo vrijeđa, što mu ne vjeruju, »kao da 
njegova čast i ugled nisu dovoljno jamstvo, 
da je sve savjesno istražio i provjerio?« Stoga 
ćemo pojedine njegove navode uzeti s izvjes- 
nom rezervom, ali ćemo isto tako gledati i na 
prigovore njegovih kritičara, bilo ranijih ili 
kasnijih, jer nam se čini, da ti prigovori po- 
tječu manje iz čistog kriticizma, nego li iz 
sitnih ličnih razloga (Voltaire mu na pr. nije 
mogao oprostiti, što ga je pretekao s tom bio- 
grafijom) ;li opet otud, što su se neke ljudski 
tako uvjerljive crte i intimni momenti Mo- 


ličrea u knjizi priprostog Grimaresta učinili 
pretjerani i neukusni pomalo nadutim litera- 
tima i kritičarima, koji ih nisu shvatili. A tu 
baš leži vrijednost ove knjige: dok nam dru- 
ge, kritički pouzdanije i historički potpunije 
biografije prikazuju Moličre-a kao knjišku, 
papirnatu figuru, gotovo apstrakciju, u Grima- 
restovu djelu mi susrećemo Moličrea u nje- 
govu realnom, intimnom životu, u kući, na po- 
zornici, na dvoru, vidimo ga, kako živi o mli- 
jeku radi svoje bolesti, kako se Šminka, kako 
režira svoju trupu i harangira svoju publiku, 
Napose je smrt Moličreova prikazana majstor- 
ski i epski dirljivo: čitajući je gledamo u ma- 
šti na samrtnom ležaju ne slavom ovjenčana 
i častima obasuta dvorjanika Luja XIV., ko- 
jega mnoge rasprave prikazuju operetski ne- 
uvjerljivo, već ubogog čovjeka, izmorena i ra- 
zočarana životom, plemenito i nesebično srce, 
koje umire jer je htjelo da unatoč bolesti 
glumi tu večer (kako »pedeset ubogih radnika 
ne bi njegovom krivnjom ostalo bez kruha«) 
a pred smrt odbija juhu i ljekove i traži ko- 
madić parmezana, običnu hranu siromašnih 
komedijaša, i umire sim, tek u prisutnosti dviju 
redovnica, bez prijatelja, ni neprijatelja, ni 
žene, koji su ga svi zajedno većinom samo 
ogorčavali... 

Eto, u toj proćućenoj i zacijelo istinitoj čo- 
vječanskoj noti vrijednost je Grimarestove bio- 
grafije, bez obzira, je li svaka sitnica u njoj 
točna, zato je poznavanje ovog skromnog djela 
potrebno svakome, tko hoće da o Moličreu do- 
bije ispravnu i zaokruženu sliku. Nigdje nam 
se Moličre ne prikazuje tako živ, prisutan i 
familijaran kao ovdje. »Pročitavši knjigu, ne 
puštamo je iz ruke. Regbi, da iz nje struji di-- 
jelak prave topline Moličre-ove.. .< 

Noviji biografi Moličreovi, na pr. Ramon 
Fernandez, rado posižu za Grimarestom, koga 
proučavanje Moličreovih djela, najbolje auto- 
biografije, začudo potvrđuje. Nije li dakle Gri- 
marest imao možda ipak pravo, kad je pisao: 
»Što se više bude vrijeme udaljivalo i što više 
budu ljudi radili, više će i prepoznati, da sam 
ja dosegao istinu, nedostojala mi je tek vje- 
ština, da je prikažem.« 


Vojmil Rabadan i 

Molimo naše poštovane pretplatnike, da izvote ispričati što je ovaj broj foliko 
zaostao, vadi defekta na stroju u tiskari. Prvi broj novoga godišta izići će 

